


Матьясин бичсн Сән Зәңг 


Нүр үг 


Бурхна өгх болсн Аврачнь Исус болжана гиж Матьясин бичсн Сэн 
Зәнгд келгджәнә. Бурхн эврэннь улстан Хуучн бооцанд өгсн андһа- 
ран Исусар дамжад күцэжэнэ. Эн Сән Зэнг Исусин төрэд өссн ев- 
реймүдин төлә биш, цуг делкән төлэ болж һарчана. Сән Зэнг Исусин 
төрснэ туск келврэс эклнэ. Терүг кирслснэ болн Терүг сөрснэ йовдл 
үзүлгджэнэ. Дэкэд Исус яһҗ ном тархаж, сурһж, Һалильяд эмт эдгэж 
йовсна тускар бас терүнд бичэтэ бээнэ. 

Цааранднь Исус Һалильяс Ерусалим тал зуульчлж йовсна тускар 
болн Терүнә сүүлңк долан хонгин тускар Сән Зәңгд келгджэнэ. Хамгин 
чинртәнь Исусиг кирст хадад телүллһн болн Терүнэ әмдрлт болжана. 

Сән Зөнг Исусиг алдр багш гиж үзүлжэнэ. Зуг панцхн Исус Бурхна 
Закаг цәәлһҗ чадх, Бурхна орн-нутгин тускар сурїїхх күн. Терүнэ 
номин ик зууһинь тавн Пол төрд хуваж болхмн. 

1. Уул деер умшсн ном. Энүнд тенгрин орн-нутгин иргнэ авц-бэр- 
цин, даалһврин, зөвин болн хөв-кишгин тускар бичэтэ (5—7 бөлгүд). 

2. Арвн хойр сурїульчириг шаж тархалһнд сурїллЇїн (10 бөлг). 

3. Тенгрин орн-нутгин туск үлгүрмүд (13 бөлг). 

4. Сурїульчирин туск номин чинр (18 бөлг). 

5. Эн делкэн чилгчин туск ном болн Теңгрин орн-нутгин ирлїїн 
(24—25 бөлгүд). 


Учр-утхин зура 


Исусин төрлт болн Терүнә белдвр 1.1 – 4.22 

Бурхна орн-нутгин туск ном 4.23 - 7.29 

Бурхна орн-нутгин һардлһ лавллһн 8.1 — 9.38 
Сурһульчнриг шаж тархалһнд сурһлһн 10.1 – 11.1 
Оппозицин эклц 11.2 — 12.50 

Теңгрин орн-нутгин туск үлгүрмүд 13.1—58 

Өвәрц йовдлмуд болн Исусин һардгч йосн 14.1 – 17.23 
Сурһульч болсна үн 17.24 — 19.2 

Оппозицин батрлїн 19.3 —– 22.46 
Бурхна орн-нутг ирхин туск ном 23.1 — 25.46 
Исусин үкл болн әмдрллһн 26.1 — 28.20 


Исусин унг-тохм 


Исус Христосин унг-тохм: Исус Давидин болн Абрахамин 

тохмин үлдл. 

2Ицхакин эцкнь Абрахам бээж, Яковин эцкнь Ицхак, Йудан 
болн терүнә дүүнрин эцкнь Яков. 3 Пәрецин болн Зарахин 
эцкнь Йуда, экнь Тамар, Хецрона эцкнь Пэрец, Арамин эцкнь 
Хецрон. “Аминадабин эцкнь Арам, Нахшона эцкнь Аминадаб, 
Салмона эцкнь Нахшон. 5Боозин эцкнь Салмон, экнь Рахаб, 
Йоведин эцкнь Бооз, экнь Рут, Ишайин эцкнь Йовед. 6 Давид 
хаана эцкнь Ишай, Соломона эцкнь Давид, экнь нег күүкд 
күн (урднь тер Урийин аваль билә). ? Рехабамин эцкнь Соло- 
мон, Абьяна эцкнь Рехабам, Асапин эцкнь Абья. 8 Ехошапатин 
эцкнь Асап, Ехорамин эцкнь Ехошапат, Узийин эцкнь Ехорам. 
9Йотамин эцкнь Узий, Ахазин эцкнь Йотам, Хизекьян эцкнь 
Ахаз. 1 Манашен эцкнь Хизекья, Амона эцкнь Манаше, Йо- 
шьян эцкнь Амон. п Ехояхина болн терүнэ дүүнрин эцкнь 
Йошья. Цуг эдн Вавилонд күчәр нүүлһснә өмн бээсн бээж. 

2 Шалтэлин эцкнь Ехояхин, Зерүбэбелин эцкнь Шалтэль. 
13 Абихудын эцкнь Зерүбэбель, Эльякимин эцкнь Абихуд, Азо- 
рин эцкнь Эльяким. “ Цадкин эцкнь Азор, Ахьяма эцкнь Цадк, 
Элихудин эцкнь Ахьям. 5Элеазарин эцкнь Элихуд, Матана 
эцкнь Элеазар, Яковин эцкнь Матан. Йосипин эцкнь Яков 
бээж, цуг эдн Вавилонд күчәр нүүлһснә хөөн бээдг санж. Йо- 
сип Марийин аваль бээж. Марийас Исус төрж. (Терүг Бурхна 
илгэсн Аврач гиж нерэддг бәәж.) 

"Тиигәд Абрахамас авн Давид күртл цуг тооһарн арвн дөрвн 
үй бээж, Давидэс авн Вавилон тал күчэр нүүлїїсн цаг күртл 
арвн дөрвн үй бээж, Вавилонд нүүж ирснэс авн Христос күртл 
бас арвн дөрвн үй бәәж. 


Исусин төрлїїн 


1 Исус Христос иигж төрж һарсмн: Марий Йосипин келсн 
күүкн бәәж. Тер хәрд һарад уга бәәтлән гесндән Әрүн Сәкүснәс 
үр тееж. "9 Терүнә күргн Иосип чик седклтә күн болсн төлэдэн 


8 


МАТАЙ, 2 


Марийин тускар әмтн бичә му сантха гиһәд күүнд медүлл уга 
терүнэс салхар седж. 20-41 Болв тиим ухан орхла, Бурхна элч зү- 
үднднь үзгдәд иигж келж: 

- Давидин көвүн Йосип! Келсн күүкэн Марийиг орулж авх- 
дан бичә ә, юнгад гихлэ тер Әрүн Сәкүснәс үрэн теев. Терүнэс 
көвүн Һархмн, Терүнд Исус гидг нер өг, юнгад гихлэ, Эн Көвүн 
Эврэннь келн-әмтиг килнцәснь гетлгж аврхн. 

2 Әәлдәчәр дамжад, Деед Эзнэ келсинь күцэхин төлә цуг эн 
тоот учрсмн. 23 Әәлдәч: «Сонстн! Окн күүкн гесндән үр тееһәд 
көвү һарһх, тегэд Терүнд Эмануль гидг нер өгхмн», - гиҗ келж. 
(Эмануль гидг үг – Бурхн маднла гиж орчулгдна.) Йосип серв. 
Бурхна элчин заквриг күцәһәд, тер Марийиг гертэн орулж авв. 
25 Гергнәсн ууһн үрн һартл, Йосип дерән хуваж авалян көндэсн 
уга. Көвүнд тер Исус гидг нер өгв. 


Дорд үзгәс ирсн цецн улс 


12 Херод гидг хан бээсн цагт Йудьян Бетлехемд Исус төрж 
һархла, дорд үзгэс Ерусалимд цецн улс ирэд: 

- Төрж їарсн Йудья улсин Хан альд бәәнә? Дорд үзгт бидн 
терүнэ одынь үзлэвидн, терүнд сөгдхэр ирлэвидн, -- гиж тедн 
келцхәв. 

зЭнүг сонсад Херод хан икәр үүмв. Энүнлә хамдан Еруса- 
лимд кесг эмтн бас үүмж көндрв. 5Цуг Йудьян гелнгүдиг болн 
закана багшнриг Херод цуглулж авад: 

- Христос альд төрх зөвтәв? —– гиҗ теднәс сурв. 

5- 5 Тедн хэрүднь иигж келцхәв: 

- Йудьян Бетлехем гидг хотнд, юнгад гихлэ, ээлдэчэр дам- 
жулад: «Йудьян ик хотдудас чи, Бетлехем, Йудьян їазр, бичкн 
бишич. Юнгад гихлэ, Мини Израилин улсиг дахулж йовх Залач 
чамас төрж Пархмн», – гиж бичэтэ. 

7Тиигхлә Херод нууцар цецн эмтиг дуудж авад, одн һарч 
ирсн цагиг теднэс медж авв.  Тедниг Бетлехем тал илгәһәд: 

- Одад, Нилхин тускар кинән кевэр медж автн, олж авсн 
цагтан нанд келж өгтн, би бас йовад Терүнд сөгднәв, — гив. 

949 Хаана келсиг сонсчкад, эдн һарад йовв. Дорд үзгт үзсн 
одыг тедн үзэд йир икэр байрлв, тернь теднэ өмннь үзгдэд 
йовв, аш сүүлднь Нилх бәәсн һазрт ирж деернь зогсв. ЧГерт 
орж ирчкэд, Марийиг Нилхтәһинь үзэд, тедн өвдглж унад, 

Нилх Көвүнд сөгдв. Эврэннь хаалһин уутан секэд, Терүнд 
алтн, сангин идә, мирр* белглж өгв. !2 Цааранднь тедн тал- 
дан хаалһар йовад, эврэннь орн нутгурн хэрцхэв. Юнгад 
гихлэ, Бурхн тедниг Херод тал бичэ одтн, гиж зүүднднь 
саглсн бээж. 


Египет нутгур зулж йовлїїн 


1з Тедн Һарч йовсна хөөн Йосипин зүүднднь Бурхна элч 
үзгдэд: 

- Бос, Нилхиг эктәһинь авад, Египет нутгур зулж йовтн, 
нанас зэнг автлан тенд бээтн, юнгад гихлэ, Херод Нилхиг алхар 
СЄДХ, — гив. 

445Тер сөөһәр Йосип босад Нилхиг эктәһинь авад, Египет 
тал Һарч йовв, Херодыг өнгртл тедн тенд бээв. Әәлдәчәр дам- 
жулж келсн Бурхна үгнь күцхин төлэ цуг эн тоот учрв. Әэлдәч: 
«Би Эврэннь Көвүһән Египетәс дуудлав», - гиҗ келсмн. 


Бичкдүдиг аллїїн 


16Тер цагт Херод цецн эмтнд меклгдсән медчкэд цухлтж 
уурлад, Бетлехемд болн терүнэ эргнд бээсн шинкэн Һһарсн 
бичкдүдиг, нилхэс авн хө мөстэ күртл алтха гиж зэрлг өгнэ. 
Нилхдин насинь тер цецн эмтнэс медж авсмн. !-!8 Еремья 
гидг ээлдэчэр дамжулад келсн тоотнь учрв: «Рамад ик орклїн, 
уульлһн, һашута хәәкрлһн сонсгдна. Рахел геесн үрдүдтэн 
зовж уульжана. Күн терүг тогтнулж чадш уга, юнгад гихлэ, 
үрднь үкж одв». 


Египетэс харж ирлїїн 


19-29 Херодыг үкснэ хөөн Бурхна элч Египетд бәәсн Йосипин 
зүүднднь үзгдэд: 

- Бос, Нилхиг эктәһинь авад, Израилин һазрур йов, юнгад 
гихлэ, Нилхин эмнднь күрхэр седцхэснь үкж одцхав, — гив. 

21Тер босад, Нилхиг эктәһинь авад, Израилин Һһазрт ирв. 
22 Йудьяд Херодын хөөн Архела гидг көвүнь хаана ширэд суу- 
синь сонсчкад, Йосип тиигэрэн одхдан ээв. Тер зүүдндэн ил 





* Мирр-- каңкнсн үнртэ салм. 


10 


МАТАЙ, 3 


зэнг авад, Һалильян һазрт ирэд, Назарет гидг хотнд бээршлв. 
Тиигәд «Назаретин күн гиж Тер нерэдгдх», гисн әәлдәчәр дам- 
жулж келсн тоот күцтхә гиж, цуг эн учрв. 


Уснд кирсллїїн 


-2Тер өдрмүдт уснд кирслдг Йохан ирэд, Йудьян көдәд 
Бурхна ном тархаж иигж келв: 

- Тенгрин йосн өөрдв, тер учрар килнцтэ җирһлән үлдәтн. 

зӘәлдәч Эшья Йохана тускар кезэнэ иигж келсмн: «Деед 
Эзнд хаалһинь белдтн, Терүнэ жиминь ястн, - гиж хээкрсн дун 
эжго көдэд сонсгдв». “Йохан бийнь болхла, темәнә ноосар 
гүрсн хувцта, хувцн деерэн арсн бүстэ бээж, терүнэ иддг хотнь 
царцахас болн зерлг зөгин бал бээж. 5Тиигхд Ерусалимас, Йу- 
дьяс болн Йордана эргндк һазрас олн эмтн терүн тал ирсмн. 
6Тедн эврэннь килнцэн медүлж келэд, Йордана уснд Йоханар 
бийэн кирслдг бээж. 

7Бийән уснд кирслхэр ирсн паршмудыг болн цадукмудыг 
үзчкэд, Йохан теднд иигж келв: 

- Хойр көлтә моһас! Бурхна иргч цухлас зулж чадхит гиж кен 
таднд келв. 8Эврэннь жирїїл-бээдлэрн килнцтэ җирһлән үлдэ- 
сэн үзүлтн!  «Эцкимдн Абрахам», - гиһәд Бурхна цаажас зулж 
чадхвидн гиж бичэ сантн, юнгад гихлэ, Бурхн эн чолудас чигн 
Абрахамд үрдүд төрүлж чадх гиж би таднд келжәнәв. !! Модыг 
унг күртл чавчх сүк белн бәәнә. Сән темс өгдго модыг Тер 
чавчад һалд хайна. "Тадниг килнцтэ жирһлән үлдэсиг үзүлхин 
төлэ Би тадниг уснд кирслжэнэв. Зуг мини ардас Ирж йовхнь 
нанас күчтэ, Тер таднд Эрүн Сәкүс өгәд, тадниг һалд орулх. Би 
Терүнэ буршмгднь һар күрх зөв угав. 12 Тер буудяһан севглхэр 
күрзән авчксн белн. Тегәд эврәннь буудяһан хашадан хураж тә- 
вәд, өвсинь болхла, унтрдго һалд хаяд шатах. 


Исусиг уснд кирсллїїн 


13 Тер цагт Һалильяс Исус Йордан һолын уснд бийән кирсл- 
хәр Йохан тал ирсмн. 4 Йохан болхла Терүг зогсаж келв: 
- Би Танар уснд кирслгдх зөвтәв, юнгад Та Нан тал ирсмт? 
- Тиим болтха, юнгад гихлэ, бидн тиигж Бурхна неквриг 
күцәх зөвтэвидн, -/гиж Исус хэрүднь келв. 

Тиигхлә Йохан зөвән өгв. ! Исус уснд кирслгдэд һарв. Тер 
дарунь теңгр зааград, Бурхна Сәкүсн көглжрһн мет Терүн деер 
бууж ирсинь Йохан үзв. 

т — Энтн Мини Хәәртә Көвүн, Тер Намаг байрлулна! – гисн 
дун тенгрэс сонсгдв. 


Исусин сөрлїїн 


Тиигхд Исусиг эрлг сөртхә гиһәд Әрүн Сэкүсн көдәд да- 
хулж авч ирв. 2 Дөчн өдр сө уга Исус мацг бэрв, сүүлднь 
Исусин геснь өлсв. 3 Тегәд эрлг Терүн тал өөрдж ирәд: 

- Кемр Чи Бурхна Көвүн болхла, эн чолуд өдмг болтха гиһәд 
кел, — гив. 

4- «Һанцхн өдмгәр күн бийэн цадхаж хаңһашго, зуг Бурхнас 
һарсн үгәр күн цадхлн болх», гиһәд бичәтә, - гиҗ Исус хэрүднь 
келв. 

5Тер дарунь эрлг Исусиг Ерусалим балїїснд авч ирэд, Пол 
сүмин ора деер тэвнэ. 

5- Кемр Чи, Бурхна Көвүн болхла, эн ора деерэс дорагшан 
һәрәдәд «Бурхн Эврэннь элчнртән Чамаг эрвлэд хэлэтхэ гиж 
зэрлг болх. Тедн Чамаг һар деерэн авад теврэд йовх, тегәд 
көлчнь чолунд төрүц цокгдшго», гиж бичэтэ, - гиһәд эрлг 
келв. 

7- «Эврәннь Деед Эзн Бурхан бичә сөрәд бэ» гиж бас би- 
чәтәлм, - гиһәд Исус келв. 

8Дәкәд эрлг йир өндр уул деер Исусиг күргэд, делкән цуг 
орн-нутгудыг, теднә байн зөөриг үзүлнә. 

5- Кемр нанд сөгдхлэчн, цуг эн тоотыг Чамд өгнәв, —– гиж 
эрлг келв. 

10_ Йов цааран Нанас, эрлг! «Эврэннь Деед Эзн Бурхндан сөгд, 
панцхн Бурхндан цергл» гиж бичәтә, — гиһәд Исус хәрү өгв. 

пТиигхлә эрлг Исусиг үлдәһәд цааран йовж одна. Тер дарунь 
Бурхна элчнр ирэд, Исуст дөң болв. 


Исус Һалильяд экләд церглжәнә 


2 Йоханыг түүрмд суулїїсинь сонсад, Исус Һалильяд ирнэ. 
13-16 «Зебулунин һазр Напталин һазр, нуурин өөр бээдг Иордана 
цаадк һазр, буру номта улсин Һалилья! Харңһуд бээдг улс алдр 

герл үзж. Үклин сүүдрт бээдг улст герл тусж гилвкв», - гиж 
Эшья әәлдәчәр дамжулад келсн үг бүтгхэ гиж Исус Назаретиг 
үлдәһәд, Һалильян өөр Зебулунин болн Напталин Һазрт бээдг 
Капернамд бәәршлнә. 

"Тер цагас авн Исус: 

- Тенгрин йосн өөрдв, тер учрар килнцтэ жирїЇїлэн үлдэтн, – 
гиж Бурхна ном тархаһад зэнглдг болв. 


Исус заћсинриг дууджана 


18 Һалилья нуурин өөр йовж йовад, ах-дү хойриг Пётр гидг 
нертә Шимониг болн терүнә дү Андрейиг Исус үзв. Эдн 
заһсчнр болад, нуурт гөлм хайжаж. 

19 _ Намаг дахад йовтн. Эмтиг дуудж мөнк жирїїлд орулдг 
таднд Би дасхнав, -/ гиж Исус теднд келв. 

29 Тедн тер дарунь гөлмэн хайчкад, Исусиг дахад йовцхав. 
21 Цааран йовж йовад, талдан ах-дү хойриг, Зебедана көвүдиг 
Яковиг болн Йоханыг, теднэ эцктәһән Зебедала хамдан оңһц 
дотр гөлмэн ясжахинь Исус үзэд, тедниг бас дуудв. 22 Ах-дү 
хойр эцкэн, оңһцан тер дарунь үлдэчкэд, Исусиг дахад йов- 
цхав. 


Исус Сэн Зэнг тархажана 


23 Исус цуг Һалильяр эргж йовв, хурлмудт Тенгрин йосна туск 
Сән Зэнг дасхж цәәлһв, эмтн дунд ямаран чигн гемтәһинь, чи- 
нәһән алдсинь эдгәв. 2 Цуг Сирий һазрар Исусин тускар зэнг 
тарв; Терүн тал чинәһән алден, олн зүсн гемтә, харһидг, тэкрсн 
һарта, көлтә, хар сәкүснд эзлгдсн әмтиг авч ирцхәв. Исус цуг- 
таһинь эдгәв. 25 Һалильяс болн Декаполас, Ерусалимас болн 
Йудьяс, Йордана цань бээх һазрас чигн олн эмтн Исусиг дахж 
ирцхәв. 


Уул деер умшсн ном 


Әмтиг үзчкәд, Исус уул деер Һарад суухлань, Терүнэ сур- 

һульчнр Терүнд өөрдв. 2 Исус тедниг сурїад иигж келв: 

з— Бурхиг керглдг улс буйн-кишгтэ! Эдн Тенгрин орна 
улс. “Башуджасн эмтн буйн-кишгтэ! Бурхн тедниг төвкнүлх. 
5 Номһн зангтань буйн-кишгтэ! Бурхна өгхэр бәәсиг эдн авх. 

6 Бурхна дуриг күцэхэр шунж хэөжөхнь буйн-кишгтэ! Бурхн 
тедниг хаңһах. ”Өршэнгү седклтэнь буйн-кишгтә! Бурхн тедниг 
өршэх. 8Цевр уха-седклтәнь буйн-кишгтә! Эдн Бурхиг үзх. 
9 Эвинь олж хадһлдгнь буйн-кишгтэ! Эдниг Бурхн Эврэннь 
бүлд орулх. 1! Бурхна дуриг күцэснэс көлтә көөгдсн улс 
буйн-кишгтә! Эдн Тенгрин орнахн. 


Герчллїїнэс көлтә көөлїїн 


п Нанас көлтә тадниг му келэд, көөһәд, хов-худлар муурулж 
һутахла, тадн кишгтәт! ? Байсж байрлтн, ик ач тадниг тенгрт 
күләжәнә. Таднас урд бәәсн әәлдәчнриг чигн бас тиигж көөлэ. 
13 Орчлнгин давсн - тадн! Давсн амтан геехлэ, юуһар амтынь 
орулхмт? Амтн уга давсиг керго болсн төлэд, әмтнә көл дор 
шивнэ. “Орчлнгин герл тадн! Уул деер бәәсн балһсн эмтнэ 
нүднэс бултж чадшго. 5Шам шатасн цагт күн терүг бүркхш. 
Герл өгтхэ гиһәд өргәд деегшэн тэвнэ. ! Тиим кевэр тана герл 
олнд тусж герлттхэ! Эмтн тана сэн үүл үзж, Тенгрин Эцкитн 
туурулх. 


Закана туск ном: 
1) Бол ном 


17 Намаг Зака эс гиж әәлдәчнрин үгиг уга кехэр ирв гиж би- 
чэ сантн. Уга кехэр биш, зуг йосндан күцэхэр Би ирлэв. 
18 Юнгад гихлэ, тенгр һазр хойр бээтл, цугнь эс күцтл, заканас 
нег чигн бичкн үзг, нег чигн цег эвдшго гиж үнндән таднд 
келжәнәв. ! Тегәд эн зааврмудас үчүкн гисн нег заавринь 
эвдсн, тиигж әмтиг дасхсн күн Тенгрин орнд чигн үчүкн чин- 
ртә болх; цугинь йосндан күцәһәд, талдан эмтиг тиигж сурһсн 
күн Тенгрин орнд алдр нер зүүх. 2 Кемр тадн ном цәәлһәчн- 
рәс болн паршмудас даву сән Бурхна дуриг эс күцәхлә, Теңг- 
рин орнд тусхн угат. 


2) Цухлтын туск ном 


21-22 «ү бичә ал, алачнр зарїїла харһхмн», -- ГИЖ кезэнэ кел- 
сиг тадн сонслат. Зуг Би таднд келжэнэв, ахдан уурлжасн күн 
зарһд тусхмн, арһ уга күн гиж эврэннь ахан келсн күн Деед 
хургин зарһд тусх. Эврэннь ахан Һһәргтә гиж му келдг күн 

мөнк Һалд тусн гижэнэ. 23-2*Тегәд, кемр чи Бурхнд бэрцэн 
бэрхэр ирхлэрн чини ах чамд һундлта бээснь тенд санандчнь 
орхла, бэрцэн үлдэчкэд, түрүлэд одад эврэннь ахтаһан эвцлд. 
Терүнэ хөөн ирэд, бэрцэн бэрүлж өг. 25 Кемр чамаг гемшәжәх 
күн зарһчд авч йовхар седхлә, хаалһдан терүнлэ эвцлд. Эс гиж 
тер чамаг зарїїчин һарт өгх, зарһч чамаг харулчд өгх, тернь 
болхла чамаг түүрмд суулһх. 2 Лавта үнэр чамд келжэнэв: 
ялын сүл шаальган эс өгтлэн теднэс чи һаршгоч. 


3) Күүнә авальта дерән бичә негдүл 


27 «Күүнэ авальта дерән бичә негдүл», - гиж кезәнә келсиг 
тадн сонслат. 2 Күүкд күн тал тачалтаћһар хэлэсн эр күн болһн 
эврэннь уха-седклдэн күүнэ авальта дерэн негдүлв гиж Би 
таднд келжэнэв. 2° Барун нүднчн жилв хальдахла, салїад авад 
хайчк. Бүкл цогцарн мөнк һалд орхин ормд нег мөчэр дутсн 
деер. 3 Барун һарчн жилв хальдхла, тээрэд авад хайчк. Бүкл 
цогцарн мөнк һалд орхин ормд нег мөчәр дутсн деер. 


4) Залу гергн хойрин саллїїна туск ном 


31 Кемр кен чигн эврэннь гергнәсн салхларн, гергндэн сал- 
лһна цаас өгтхә гиж бас келгднә. 3 Зуг Би таднд келжәнәв: 
күүнә залута дерән эс негдүлсн гергнәсн салсн залу күн оң- 
дан залута дерән негдүлх учр авальдан өгчәнә. Залућһасн салсн 
күүкд күүг авсн күн - күүнә авальта дерән негдүлсн күн 
болжана. 


5) Андһарин туск ном 


33 «Төвсн андһаран бичә эвд, тэвсн андїаран Бурхна өмн 
күцэ», - гиж кезәнә келсиг тадн бас сонслат. 3 Би болхла, 
таднд келжәнәв: андһар төрүц бичә тәв. Тенгр дуудж андһар 
бичә тэв, юңгад гихлэ, теңгр —– Бурхна ширә. 35 Һазр дуудж 
андһар бичә тэв, юнгад гихлэ, һазр — Бурхна көлин түшг. Еру- 
салимиг дуудж андһар бичә тэв, юнгад гихлә, Ерусалим — Алдр 
Хаана балһсн. 3 Эврәннь толһаһарн бичә андһарл, юнгад гихлэ, 
нег чигн үсиг цаһалһж эс гиж харлулж чадшгоч. 3 «Э» — гихәр 
седхлә, «Э» — гитн; «Уга» — гихәр седхлә, «Уга» - гитн. Энүн 
деер немж келснь эрлгәс һарчана. 

6) Өшәнә туск ном 


38-39 «Кен чигн тана нег нүдитн сохлхла, терүнэ нүдинь 
сохлтн. Кен чигн тана шүдитн хамхлхла, терүнэ шүдинь 
Хамхлтн», - гиж келсиг тадн сонслат. Би болхла таднд иигж 
келжәнәв: чамд му кесн күүнэс өшәһән бичә нек. Кемр чамаг 
му келэд барун халхарчнь ташхла, зүн халхан тэвж өг. 4 Чам- 
ла зарїїцад, киилгичинь булаж авхар седсн күүнд деерк хув- 
цан тээлж өг. 4 Кемр кен чигн чамаг эврэннь хаалһар күчәр 
нег дууна һазрт йовулхар седжэхлэ, чи терүнлэ хамдан хойр 
дууна һазрт йов. & Сурснд өгәд бэ, өгйөлхөр бээх күүнд уга 
гиж бичэ кел. 


Эврәннь өшәтндән дурта болтн 


4 «Хажудк күүһән хәәрл. Эврәннь өшәтндән дурго бол», - 
гиҗ келсиг тадн сонслат. “Би болхла таднд иигж келжэнэв: 
өшэтндэн дурта болтн, тадниг көөжэх эмтнэ төлө зальвртн. 
4 Тегэд Тенгрин Эцкин үрдүд болхит. Юнгад гихлэ, Тенгрин 
Эцк хар болн цаһан седклтэ эмтнд Эврэннь нарна герл өгнө, 
Бурхна үг сонсдг болн Терүнә үг сонсдго эмтнэ толїа деер 
хуран асхрулна. 4 Кемр тадн бийситн хәэрлдг күүг хээрлдг бол- 
хла, ямаран ач авхмт? Алв хурадг эмтн бас тиигҗ эс кенү? 
4 Кемр ах-дүүнрләһән сэн бээхлэ, ямаран өвэрц бээдмб? Буру 
номта улс бас тиигж кенэлм? 8 Тегэд Тана Тенгрин Эцклэ эдл 
буйн төгс болтн! 


Бурхн-шажна керг-үүлмүдин туск ном: 
1) Өглїїна туск ном 


Бийэн буульж эмтн үзтхэ гиж буйнч йовдлмуд кехэн саглтн. 
Тиигҗ тадн Тенгрин Эцкәс ачлвран авч чадшгот. 
2Тер учрар угатя яду улст өглһ өгсн цагтан: «Би өглэв», – гиж 
эмтнд медүлж бичэ хээкр. Хойр чирэтэ улс эмтн тедниг бу- 
ультха гиһәд хурлд чигн, уульнцд чигн, тиигж кенә. Тедн ачлв- 
ран авчксмн гиж Би таднд үнэртнь келжэнэв. 3 Угатя яду улст 
өглһ өгсн цагла, зүн һарчн барун һар ю кежәхинь бичә медтхә. 
4Чини өгснь нууц болтха. Нууц юмиг үздг Эцкчн лавта ачичнь 
хәрүлх. 

2) Зальврлїїна туск ном 


5 Бурхнд зальврсн цагтан хойр чирэтэ улсиг бичә дуратн. 
Тедн әмтн үзтхэ гиж хурлд болн талвн болһнд зальврхдан дурта. 
Тедн ачлвран авчксмн гиж би таднд үнэр келжэнэв. Чи болхла 
зальврсн цагтан эврэннь хорадан орж ирэд, үүдэн хаачкад, эс 
үзгддг Эцкдэн зальвр, чамаг нууцар зальвржахинь үзэд, Эцкчн 
лавта ачичнь хэрүлх. 7Зальврхларн, буру номта улс кевтәһәр 
олн үг бичә келтн. Олн үг келхлә, тедниг сонсх гиж тедн санна. 
8 Болв тедниг бичә дуратн, юнгад гихлэ, Тенгрин Эцктн тадниг 
юм сурхин урдас таднд юн кергтәһинь Эврэн меднә. %:!3 Иигж 
зальвртн: 


Мана Тенгрин эцк! 

Нернтн эрүн болтха! 

Тана йосн иртхә! 

Тенгрт бүтсн таалтн 

Һазр деер бүттхә! 

Эркн кергтә өдмг 

Эндр өдрт илгәһит! 

Яһҗ бидн күүнэ килнц тэвнэвидн, 
Тиигтж Та килнцмдн тәвүлит! 
Сөрдг юмнла бичә харһулыт! 
Эрлгәс гетлгит! 


4 Кемр тадн эмтнэ килнцинь тэвж өгхлә, Тенгрин Эцктн 
чигн тадна килнц тэвж өгх. !5 Болв кемр тадн эмтнэ килн- 
цинь тэвж эс өгхлэ, Тенгрин Эцктн чигн тадна килнц тэвж 
өгшго. 


3) Мацгин туск ном 


15 Мацг бэрсн цагтан хойр чирәтә улс кевтәһәр үрүдсн бәәдл 
бичә һартн, юнгад гихлэ, тедн яһҗ мацг бэржэхэн эмтнд үзүл- 
хәр тиим үрүдсн бәәдл һарна. Эдн ачлвран авчксмн гиж би 
таднд үнэр келжэнэв. Чи болхла, мацг бэржэхэн эмтнд үзүл- 
шгоһар чирәһән уһаһад, толһаһан самлчк. !5Эмтнд эс үзгддг 
Эцкчн терүг медтхэ. Тиигхлэ нууцар кесн юмиг үздг Эцкчн 
лавта ачинь хәрүлх. 

Тенгрин зөөр 


19 Һазр деер бээж, зөөрән бичә хоршулж хадһлтн. Энд гүр болн 
зев цугинь идж үрэнэ. Хулхачнр гер дотр орад, хулха кеһәд зөө- 
ритн авчкна. 2 Тадн болхла тенгр деер зөөрэн хоршулж хадһлтн. 
Тенд гүр чигн, зев чигн идж үрэшго, хулхачнр олж хулхалж чад- 
шго. 2 Тана зөөр бээсн һазрт седкл-санантн бәәнә! 2 Нүдн — сед- 
клин герл мөн. Нүднтн цевр" болхла, седклтн бүклдэн герлтә 
болна. 23 Нүднтн бузр** болхла, седклтн бүклдән бузр болна. Та- 
на дотрк герл харнһу болхла, харнһу гисн ямаран болхмб? 


Бурхн болн зөөр 


24 Хойр эзнд күн заргдж чадшго: Тер негнднь дурго болад, на- 
адкднь дурлх, эс гиж негнднь үнн седклэрн заргдж, наадкинь 
оньгтан авшго. Бурхнд болн зөөрт дегц церглж чадшгот. 

25 Тер учрар: ю уухмб? ю идхмб? гиж эмд бээхин төлә ю 
өмсхмб? гиж бий цогцин төлө бичә үүмэд бәәтн! Эмн жирїл 
хотас деер биший? Бий цогц хувцнас деер биший? 25Тенгр деер 
ниссн шовудыг сээнэр хэлэтн! Тедн тэрхш, хадхш, урїїцинь 
хураж авхш. Тана тенгрин Эцк Эврэн тедниг лавтайар тежэ- 
жәнә! Тадн эн шовудас үлү деер бишийт? 2 Үүмэд бээж тадн 
дундас күн эмн жирїїлэн бичкн зуурт утдулж чадхий? 

28 Хувцна тускар яһад зовад бәэдмтә? Теегин бамб цецгэс яйж 
урһдгинь хәләлт! Тедн көлсэн асхрулж көдлхш, утц ээрхш. 
29 Зуг Соломон хан ик алдр бээсн бийнь тер цецгәһәс үлү сәәхн 
хувц өмсэд уга билә гиж Би таднд келжэнэв. 3 Кемр эндр урїїдг 
маңһдур бешд хайгддг ноћһаг Бурхн тиигж хувцлдг болхла, тад- 
ниг, баһ итклтә улсиг, энүнәс үлү хувцлх! 

зТер учрар «Ю идхмб? Ю уухмб? Ю өмсхмб?» гиж бичә 
үүмэд зовад бәәтн. 32 Тертн буру номта эмтнэ төр килмж. Цуг 
энүг таднд кергтәһинь Тенгрин Эцктн медәд бәәнә. 33 Хамгин 
түрүнд Бурхна йосиг хәәтн, Терүнә таалыг күцэхэр шунтн. На- 
адкинь болхла Бурхн немж өгх. 3Тегәд чигн манїїдурк өдрин 
тускар бичә үүмэд зовад бээтн. Өдр болһн эврэннь керг килм- 
жтэ, эндрк кергт маңһдурк керг бичә немтн. 





* Нүдн цевр - өгәнч күн. 
** Нүдн бузр — хатуч күн. 

Кү бичә гемшәтн 


Кү бичә гемшәтн. Тадниг Бурхн гемшәхн уга. 2 Ямаран ке- 

вәр әмтиг гемшәнәт, тиим кевәр тадниг Бурхн гемшәх. 
Ямаран кемжәһәр кемжәлнәт, тиим кемжәһәр тадниг кемжэлх. 
3 Ахиннь толһадк өвс үзэд бээж, эврэннь толһадк өвр яһад эс 
үздмч? 4«Ах минь, толһаһасчн өвс Һарһҗ хайнав», - гиж 
келнчн яһҗ көндрж келдмб? Чини толһа деер өвр бээнэлм. 
5 Хойр чирәтн! Түрүлэд эврэннь толһа деерк өвр авч хайчкад, 
тегәд ахиннь толһадк өвс яһҗ авч хайхинь медхич. Хар нохасд 
үнтә зөөрән хайҗ бичә өгтн. Тедн хәрү эргәд тадниг шүүрәд 
зуучкх. Һахан чикнд сувсан бичә өлгтн. Тедн өлгситн көлдән 
шивәд, ишкәд үрәчкх. 


Суртн, хәәтн, үүд цоктн! 


7Сурад бээтн — сурситн өгх. Хәәһәд бәәтн - хәәсән олж 
авхит. Үүдинь цокжатн - таднд тәәлҗ секх. 8Сурад бээсн 
күн - сурсан авчана. Хәәһәд бээснь - хээсэн олжана. Үүд 
цокҗжаснд - тээлж секжәнә. ° Көвүнтн өдмг сурхла, кен тад- 
нас чолу өгхмб? ! Көвүн зайс сурхла, эцкнь моһа өгхий? 
п Кемр тадн килнцтә болвчн үрндэн яһҗ белг өгхинь сээнэр 
медхлэ, энүнэс үлү кедү сән белг тана тенгрин Эцктн сурсн 
эмтнд өгх! 

12 Ямр чигн кергт тана өмн эмтн яһҗ бийэн бәртхә гинәт, 
тиим кевәр тадн чигн теднэ өмн бийән бэртн. Энүг Закан болн 
әәлдәчнрин дегтрмүд сурһна. 


Чик хаалћар йовтн 


з Уутьхн үүдэр орж йовтн. Үклин амн өргн, хаалһнь амр. Олн 
эмтн түүгэр йовна. “Эмн-жирїїлин амн уутьхн, хаалһнь кецү. 
Терүг олдгнь йир цөн. 


Кесн үүл эзан үзүлдг 


15Худл әәлдәчнрәс бийән саглтн! Тедн хөөнө бәәдл зүүсн 
махч чонмуд мет. !Тадн тедниг кесн үүлэрнь медж авхит. Көг- 
лэс уста үзм, хатханчгас инжр цуглулж болхий? !7Тер учрар 
сэн модн сэн темс өгнә. Му модн - му темс өгнә. ! Сән модн 


19 


МАТАЙ, 8 


му темс өгхш. Му модн - сэн темс өгдмн биш. ! Сән темс өг- 
дго модн болһниг чавчад шачасн һалд хайчкна. 2 Тер учрар 
худл ээлдэчнриг теднэ кесн үүлэр медж авхит. 2! «Деед Эзн! 
Деед Эзн!» – гиж дуудсн эмтнэс цугнь Тенгрин Орнд орхш. Зуг 
Тенгрин Эцкимм заасинь күцэдг күн Тенгрин орнд орх. 

22 Зарһин өдрт олна ик зунь: 

- Деед Эзн! Деед Эзн! Тана нерн деерэс бидн номитн тархадг 
эс билүвидн? Тана нерн деерэс хар сэкүсдиг көөж Һарһдг эс 
билүвидн? Тана нерн деерэс кесг өвөрцс кедг эс билүвидн? - 
гиҗ келх. 

23 Зуг Би хәрүднь: 

- Би тадниг төрүц меддго билэв. Му кедг улс! Нанас хооран 
йовтн! - ГИЖ келхүв. 


Ухата болн эргү тосхач 


24Тер учрар, эн Мини үг сонсад, келсим күцэдг күүг хад чо- 
лун деер гер бэрсн ухата күүнлэ дүнцүлж болхмн. 2 Хар салькн 
көдләд, хур икәр орад, һолын усн деврәд, тер герин орад асхрв. 
Зуг гер чолун деер бээсн төләд, ормасн төрүц көндрсн уга. 

26Зуг Мини үг сонсад, келсим күцэдго күүг элсн деер гер 
бэрсн ухан уга күүнлэ дүнцүлж болхмн. 2° Хар салькн көдлэд, 
хур икәр орад, Һолын усн деврэд, тер герин орад асхрна. Гернь 
хольврад хамхрад одна, - гиж Исус сурћв. 

28 Исус үгән төгсәхлә, әмтн терүнә номд икәр өврцхәв. 
29 Исус закана багшнрла эдл биш Бурхна йос бэрдг күүнлэ әдл 
сурһв. 


Исус гемтә күүг эдгәжәнә 


Исус уул деерәс бууж ирхлә, олн эмтн Терүг дахж йовцхав. 
2 Генткн арсна гемтә күн Исус тал өөрдөд сөгдәд келв: 
- Деед Эзн мини! Намаг гемәсм цеврлх саната болхла, буйн 
болтха, цеврлтн! 
3 Исус һаран күргэд: 
- Чамаг цеврлх санатав, цеврлгд! - гиж келв. 
Тер дарунь күн арсна гемэс цеврлгдж эдгв. 
4- Хэлэ! Энүнэ тускар күүнд бичә кел! Гелнгд одад бийән 
үзүл. Дэкэд Мошен закаһар эдглһнә тэкл тәк. Терүгэрн чи 
әмтнд эдгсэн медүлхич, - гиҗ Исус аштнь келв. 

Рим цергин ћардачин зарциг эдгэлїїн 


5-6 Исус Капернамд ирхлә, рим цергин һардач Исус тал өөр- 
дэд ээрж келв: 

- Деед Эзн минь! Мини зарц гертм икэр зовж гемтә бәәнә, 
Бар, көлнь тэкрж. 

7- Би ирэд зарцичинь эдгэнэв, - гиж Исус хәрүднь келв. 

8— Деед Эзн, Таниг герүрн орулх чигн нанд зөв уга. Зэрлг болж 
нег үг келтн, зарцм дарунь эдгэд одх. 9 Би эврән күүнэ медэнд 
бээнэв, мини медэнд чигн цергчнр бәәнә. Негнднь би: «Йов», - 
гинәв тер йовна; дарукднь: «Нааран йов», - гинэв тер ирнэ. Зар- 
цдан: «Энүг ке, терүг ке», -гиж келнәв, тер мини келсәрм бәәнә. 

10 Исус терүнэ келсн үг сонсчкад икәр өврәд: 

- Израиль нутгт тиим ик сүзг би үзэд угав, -- ГИЖ таднд кел- 
жэнэв. "42 Сонстн! Үнндэн болхла, олн эмтн дорд үзгэс болн 
барун үзгэс байр нээрин ширэн өөр Абрахамла, Ицхакла, 
Яковла хамдан тенгрин орнд ирж суух. Тенгрин орнд суух зөвтэ 
талдан эмтн болхла, тендэс харңһу һазрур көөгдх. Тер улс тенд 
ик зовлң эдлэд шүдэн хәврх, икэр оркрж уульх, — гиж. 

з Исус хажудк йовсн улст келэд, дэкэд: 

- Герүрн хәр. Чини итклэр болтха, - гиҗ римин цергин һар- 
дачд хәрү өгв. 

Тер кемд зарцнь гемэсн эдгв. 


Исус олн эмтиг эдгэжэнэ 


14-15 Исус Пётрин герүр ирхлэ, тенд Пётрин хадм экнь ик 
халута кевтж. Исус терүнэ һаринь авхла, күүкд күүнэ халунь 
дарунь уурч одв. Тер босад Исуст хот белдв. 15:17 Асхар Исус тал 
кесг хар сэкүсэр эзлгдсн эмтиг авч ирцхэв. Исус үгэрн хар сэ- 
күсдиг парїїж көөһәд, кесг олн-зүсн өвчтэ эмтиг эдгэв. Эшья 
ээлдэчин: «Мана өвчиг эн бий деерән авад, гем зовлнгиг да- 
асмн», — гисн үгмүд күцх зөвтэд тиим юмн учрсмн бээж. 


Исусиг дахлїїна тускар 


18 Исусин хажуд олн эмтн зогсла. Тедниг үзэд, Исус сурһуль- 
чнртаһан нууриг Патлад, телтр көвэ тал йовхм гив. ! Нег ном 
цәәлһәч Исус тал өөрдәд: 

- Багш! Таниг альд эс йоввчн би дахж йовх санатав, — гив. 

22-| Арат эврэннь нүктэ, шовун эврэннь үүртә, Нанд, Күмни 
Көвүнд толһаһан түшэд амрх һазр уга, - гиж Исус хәрүднь келв. 

21 Терүнэ нег сурһульч: 

- Деед Эзн, герүрн хэрэд өнгрсн эцкән оршаһад ирх зөв 
нанд ӨГИТ, -- ГИЖ келв. 

22-| Намаг дахад йов! Үксн эмтн эврэннь үксн күүһән оршат- 
ха,-гиж Исус хәрү өгв. 


Исус салькиг болн усиг тогтнулжана 


23 Исус онїїцд орв. Ардаснь сурїульчир дахад бас онїїц дотр ор- 
цхав. 4 Генткн салькн көдлэд, усна дольган деврэд, онїїциг ши- 
вәд бээв. 25 Исус унтж кевтж. Сурһульчнр өөрдэд Терүг серүлв. 

- Деед Эзн, бидн чивн гижэнэвидн! Харсж авртн мадниг! - 
гиж тедн хәәкрцхәв. 

26-/ЯПпсн әәмтхә, бай сүзгтә улсвт! – гиж Исус хэрүднь келв. 

Тер босад, салькиг болн нууриг хөрж тогтнулв. 27Салькн, усн 
көдлхэн уурв. Эргндк бәәдл тогтнв. Сурһульчнр икэр өврэд 
хоорндан келцхэв: 

- Салькнд болн уснд Эн зәрлг болна, теднь үгинь сонсна. 
Кен гидг күнв эн? 


Исус хар сәкүстә хойр күүг эдгәҗәнә 


28 Исус нууриг һатлад телтр көвэд бээсн Гадарен гидг һазрт 
күрэд ирхлэ, хар сэкүстэ хойр күн үкэрэсн һарад Терүнэ өмн 
зогсцхав. Тедн ик ээмшгтэ, догшн бээж, Әмтн теднэс әәһәд 
тер хаалһар йовдго санж. 

29 _ Бурхна Көвүн, юн кергтэв Чамд? Чи мадниг эртэснь зо- 
вахар ирвч? — гиҗ тедн му дууһар хәәкрлдцхәв. 

3 Теднә бээсн һазрас ик хол биш һахас идшлжәж. 

1 Кемр Чи, мадниг көөхлә, эн һахасд мадниг орул! - гиж 
хар сэкүсд Исуст келэд ээрцхэв. 

32-- Йовтн тиигәрән! - гиҗ Исус хэрүднь келхлә, хар сэкүсд 
тер хойр күүнэс һарад, һахасиг эзлцхэв. 

Тер дарунь һахас ормасн өсрэд, ик уулын кецэс гүүһәд, уснд 
унад үкж одцхав. 33 Һахас хэрүлсн эмтн зулад гүүлдцхэв. Тедн 
хажудк хотнд ирэд, хар сэкүстэ хойр күүнэ тускар цугинь келц- 
хэв. 3“ Тегөд хотна олн әмтн Исусин өмнәс һарцхав. Эн Пазриг 
үлдэж цааран йов, гиж тедн Исусиг үзэд келв. 

Исус һар-көлнь тәкрсн күүг эдгэжэна 


9 12 Исус сурһульчнрла онїїц дотр орад, нууриг їатлад, эв- 
рэннь хотнур ирв. Нег цөөкн күн Терүн тал Һһар-көлнь 
тэкрсн күүг девскртәһинь авч ирв. Исус теднә итклинь үзәд: 

- Байрл! Килнцчн тэвгджэнэ, - гиж гемтә күүнд келв. 

зТиигхлә ном цәәлһәчнр: «Эн күн Бийэн Бурхнд тоолжана. 
Эн Бурхна тускар му келҗжәнә», - гиж дотран санцхав. 

4 Исус теднэ ухаһинь медэд: 

- Седклтн юнгад тиим му ухата болна? 5Ю келхд амр: 
«Чини килнцчн тэвгджэнэ» эс гиж «Босад йов»? 6 Би, Күмни 
Көвүн, эмтнэ килнц тэвж өгх йостав гиж таднд медүлхин тө- 
лэ эн күүнд иигж келжэнэв: Бос, эврэннь девскрэн авад ге- 
рүрн хөр. 

7-8Тернь босад герүрн йовв. Энүг үзсн эмтн икәр сүрдв. Тедн 
тиим йос күүнд өгсн Бурхиг магтж туурулв. 


Исус Матайиг дууджана 


9 Исус цааранднь йовж йовад тамһин герин өөр суусн нег 
кү үзв. Тер Матай бээж. 

- Намаг дахад йов, – гиҗ Исус тер күүнд келв. 

Тернь босад Исусин ардаснь йовв. ! Исусиг Матайин герт 
хот уужасн цагт тиигәрән алв цуглулдг болн кесг килнцтә улс 
ирцхэв. Тедн Исусла хамдан хот ууһћад нээрлцхэв. "!Энүг үзсн 
паршмуд Исусин сурћульчнрас: 

- Багштн алв цуглулдг килнцтэ улсла яһад хот уужахм0? — 
гиж сурцхав. 

12 Теднэ келсиг сонсад, Исус: 

- Эрүл-менд күүнд биш, гемтэ күүнд эмч кергтә. "«Бэрц 
бэрхин ормд өршәңгү болтн», гисн үгмүд ямаран учртаһинь 
йовад медтн. Чик седклтэ эмтиг биш, килнцтэ әмтиг дуудхар 
Би ирүв, — гив. 


Мацг бәрлһнә тускар 


м Йохана сурһульчнр Исус тал ирэд: 
- Бидн болн паршмуд мацг бәрнәвидн, Тана сурһульчнр 
мацг яһад эс бәрнә? —– гиҗ сурцхав. 

15 Хүрмд ирсн гиичнр күргнэ өөр гейүрэд бээхлэ, сэн бол- 
хий? Зуг цагнь ирхлэ, күргн теднэс салїж авгдхла тер цагт тедн 
мацг бэрх. Хуучрад салврж одсн хувцнд шин халас тэвхш. 
Шин тәвсн халасн хуучн хувциг цааранднь теслх, шуурхань улм 
икдх. "Тер мет күчән авчах чаһриг хуучн бөрвд кедмн биш. 
Бөрвнь шуурад үрх, чайрнь асхрх. Күчэн авчах чайриг шин 
бөрвд кедмн. Тиигхлә чаһрньчн, бөрвньчн үрл уга бүтн бәәх, — 
гиж Исус хәрү өгв. 


Күүкиг эмдрүллїн болн өвчтә күүкд күүг эдгэлїїн 


1 Исусиг үгэн келжэхлэ, Йудья улсин толһачнрин негнь өөр- 
дэд, Исусин өмн сөгдөд: 

- Мини күүкм шинкэн өнгрж одла, буйн болтха күүкндм һа- 
ран күргэтн. Тер эмдрх! -гив. 

19 Исус ормасн босад сурїульчирла хамдан тер толїачиг дахж 
йовв. 2 Генткн нег күүкд күн Исусин ардас өөрдәд, хувцна хор- 
маднь һаран күргв. Тер күүкд күн арвн хойр җилдән цусн һарл- 
һна гемэр зовад гемндг бээж, 2 «Кемр хувцна хормаднь һаран 
күрхлэ, дарунь эдгхв», — гиһәд тер дотран ухалв. 22 Исус ардаран 
эргж хәләһәд, тер күүкд күүг үзәд: 

- Байрл! Итклчн чамаг аврав, — гив. 

Тер кемд күүкд күн гемэсн эдгв. 2 Исус толһачин герт ирэд, 
бүрә-бүшкүрчнриг, пашудж уульсн-дуулсн олн эмтиг үзәд: 

24 Һартн эндәс! Күүкн өнгрсн уга. Күүкн унтж кевтнә, — гив. 

25 Эмтн Исусар наад бэрэд инәлдцхәв. 29Эмтиг һарһҗ йову- 
лад, Исус герин хорад орад, күүкиг Параснь авхла, тернь босв. 
Эн өвәрцин туск зәнг эргндк һазрар тарв. 


Хойр сохр күүг эдгэлїїн 


27 Исус бээсн Һазрасн һарч йовхла, хойр сохр күн Терүг дахв. 

- Давидин Көвүн* хәәрлич мадниг! - гиҗ тедн хәәкрцхәв. 

28 Исусиг нег герт орж йовхла, хойр сохр күн Исус тал өөрдв. 

- Намаг нүднэ хара орулж чадх, гиж иткҗәнт? – гиҗ Исус сурв. 

- Иткжэнэвидн, мана Деед Эзн, – гиҗ тедн хәрүднь келцхэв. 

29 _ Таднд иткләр болтха! - гиж Исус келәд теднэ нүднд 
һаран күргв. 





* Давидин көвүн гиснь – Давидин тохмта күн. 

Тедн үздг болв. 

3-4 Хәләтн, Мини тускар күүнд бичә келтн, - гиж Исус 
теднд зәрлг болв. 

31 Зуг тер хойр эдгсн күн їарч йовад, эргндк һазрар Исусин 
тускар эмтнд зэнглв. 


Келн уга хар сәкүстә күүг эдгэлїїн 


32 Тедниг йовж одхла, Исус тал келн уга хар сэкүстэ күүг авч 
ирв. 3 Хар сэкүсиг көөсн хөөн келн уга күн келдг болв. Эмтн 
икэр алң болцхав. 

- Тиим өвөрц йовдл эн Израилин һазрт одачн учрад уга би- 
лә, - гиҗ тедн келцхәв. 

м- Эн эрлгин күчәр хар сэкүсдиг көөнэ, - гиж паршмуд 
келдг бээсмн. 


Исус амтнд сана зовжана 


35 Исус балһсн, хотн болїїнар йовад, хурлд эмтиг сурћһад, Бурх- 
на йосна тускар Сән Зәнг цээлїж тархаһад, эмтиг олн зүсн гемәс 
эдгәдг бәәсмн. 3 Исус олн эмтиг үзэд, теднд санань зовв, юнгад 
гихлә, тедн хөөч уга тарж одсн хөд мет муурсн бээдлтэ бәәжҗ. 

37-38 __ Хурах урїїц ик, көдлэчир бай. Тәрсн тэрэг хурах, хадх 
көдләчнриг илгәтхә гиһәд хадлһна Эзнд зальвртн! – гиж Исус 
эврәннь сурһульчнртан келсмн. 


Арвн хойр апостолмуд 


1 Исус эврәннь арвн хойр сурһульчнриг дуудж авад, ямаран 

чигн гемиг эмнж эдгәдг болн хар сэкүсдиг көөж һарһдг 
йос теднд өгв. 2Арвн хойр апостолмудын нерд эн: Пётр гидг 
нертә Шимон, терүнә дүнь Андрей, Зебедана көвүн Яков, терү- 
нэ ахнь Йохан, з Пилип, Бар-Толма, Томас, алв цуглулдг Ма- 
тай, Алпана көвүн Яков болн Тадда, “зилот гидг багин гешүн 
Шимон болн Йуда Искериот (тер Исусиг урвсн билә). 


Исус арвн хойр апостолмудтан даалїївр өгчәнә 


5 Эн арвн хойриг Исус илгәһәд, иигж зааж келсмн: 
- Буру номта улсин Һһазрас хол йовтн! Шамарьян хотнд бичә 
ортн! “Төөрсн хөд болсн Израилин улс тал одтн! 7«Тенгрин 

йосн өөрдв» - гиж номан делгрүлтн! %Өвчтәһинь эдгэтн. На- 
сан барсинь эмдрүлтн. Арсн гемтэ улсиг цеврлүлтн! Хар сэкүс- 
диг көөж һарһтн! Өнгәр авсн төлөд өнгөр өгтн! 29:19 Хаалїд һарч 
йовад, алтта, цаһан улан мөнгтә кетч, уут, селвх хувц, өмсх 
буршмг, хаалїин тайг чигн авч бичә һартн! Көдлжэх күн көл- 
сэн авх ачта! Ч Ямаран чигн балїїснд эс гиж хотнд орж ирхлэ, 
итклтә күүг хәәтн. Тер һазрас эс һартл эн күүнэ герт бээтн. 
2 Амулн менд бәәтн, -ггиж гертксинь йөрәтн. 5 Кемр тер гер-бүл 
тиим бээх ачта болхла, тадна йөрөл бүтх! Кемр тер гер-бүл ти- 
им бәәх ач уга болхла, тадна йөрәл бүтхн уга! “ Кемр тадниг күн 
герүрн орулж эс авхла, тадна келсиг эс сонсхла, тер гертэс эс 
гиж хотнас цааран һарч йовад, тавгасн шора сажтн! "5Зарїїин 
өдрлэ Содомин болн Гоморин һазрас үлү күчр күнд зовлн тедн 
эдлх гиж Би үнэр келжэнэв. 


Иргч көөлһнә тускар 


16 Би тадниг зерлг чон дунд бээх хөд мет йовулжанав. Мона 
мет гүн ухата, көглжрһн мет нүл уга болтн! Әмтнәс саглж 
йовтн. Тедн тадниг бэрж авад, зард авч ирх. Хурлмудт маляһар 
цокж цаажлх. !8 Нанас көлтә тадниг хаадудт, ахлачнрт авч одх. 
Тадн Мини тускар теднд болн буру номта улст герчлхт. ! Тад- 
ниг зарїїд авч одхла, ю келхэн, яһҗ келхән бичә зовтн. Тер цагт 
ю келхинь таднд заагдх. 2 Юнгад гихлэ, тадн бийстн биш Эц- 
кинтн Сәкүсн тадна келәр келх. Ах дүүһән, эцк үрэн үкллә 
харһулх. Үрдүд эцкнрин өмнәснь буцлт өргәд, эмнэснь салһх. 
2 Нанас көлтә күн болһн таднд дурго болх. Экнәс авн сүл күртл 
тесснь авргдх! 2 Тадниг нег хотнас көөхлә, талдан хотн тал зулж 
гүүтн. Израилин хотн болїїниг эргж күцтл, Күмни Көвүн лавта 
күрэд ирх, - гиж таднд үнэр келжәнәв. 


Исусас көлтә зовлң 


24 Сурһульч багшас, зарц эзнэс деер болж чадшго. 25 Сурһћульч 
багшла әдл, зарц эзнлэ әдл болхла, болад бээх. Кемр герин 
эзнд Баал-Зебүлин нер өгсмн болхла, герткст улм шулућһар эн 
нерн өггдх. Тер учрар бичә әмтнәс әәтн! Нег чигн эс илдкж 
секгдсн далд юмн уга, нег чигн эс тээлгдсн нууц уга. 2 Харңһу 
хорад келсн үгим һал өдрәр келтн! Чикнд шимлдж келсим герин 
ора деерэс зэнглтн! 2 Күүнә бий цогциг алдг зуг уха-седклиг 

алж, чаддго эмтнэс бичә әәтн. Бий цогциг болн седклиг мөнк 
палд хайж чаддг Бурхнас ээтн. 2 Хойр бичкэхэн богшурїаг нег 
деншгэр эс хулдну? Тадна Эцкин медэн угаһар теднэ негнь 
чигн һазрт унж үкшго! 3 Тадна толһћа деерк үсн күртл тоота! Тер 
учрар бичә ээтн! 3!Тадн Бурхнд кесг бичкэхэн богшурһасас үлү 
үнтэ болжанат! 32 «Би Исусин», — гиҗ эмтнэ чирәд ил келсн күү- 
нә тускар «Мини», —– гиҗ Тенгрин Эцкиннь өмн ил келхүв. 33 «Би 
Исусин бишв», - гиж әмтнә чирэд ил келсн күүнә тускар «Эн 
күн Мини биш», -ггиж Би Тенгрин Эцкиннь өмн гөрдж келхүв. 


Христосин йосн сурїїульч 


34 Намаг эн орчлнд эв авч ирхэр ирв гиж бичә сантн. Би эв 
биш, үлд авч ирхәр ирүв. 35 Көвүг эцкэснь, күүкиг экәснь, бериг 
хадм экэснь салһхар Би ирүв. 3 Күүнә хамгин әәмшгтә өшәтн 
гертксинь болх. 3 Нанас үлүһәр эк эцкэн хээрлдгнь Мини 
сурһульч болж чадшго. Күүкэн болн көвүһән Нанас үлүһәр хә- 
эрлдгнь Мини сурһульч болж чадшго. 3 Эврэннь кирсән* авч 
дааһад, ардасм эс дахсн күн Мини сурһульч болж чадшго. 
з Әмән аврхар седснь, эмэн геех. Мини төлэ эмэн гееснь, эмэн 
аврх. 4 Тадниг седклдэн орулдгнь, Намаг седклдэн орулна. На- 
маг орулснь Бийм Илгэсиг орулна. “ Әәлдәчиг ээлдэч гиж сед- 
клдән орулдг күн әәлдәчин ачар ачлгдх. Чик седклтә күүг чик 
седклтэ гиж седклдән орулдг күн тер күүнә ачар лавта ачлгдх. 
© Тер учрар кен хамгин бичкниг Мини сурһульч гиж киитн ус 
чигн өгч, ундынь хәрүлхлә, эврәннь ачан лавта авх гиж Би үнэр 
таднд келжәнәв. 


1 Эврэннь арвн хойр сурһульчнртан сурһмж өгәд, үгэн төг- 
сәһәд, Исус хотн болһнар сурһхар болн Бурхна ном делг- 
рүлхәр һарч йовв. 


Исус болн уснд кирслдг Йохан 


2зХристосин күцэсн үүлмүдин тускар түүрмд бээсн Йохан 
сонсад, хойр сурһульчнран Исус тал илгәһәд: 

- Ирх зөвтэ күн Та болжахмт? Аль бидн талдан кү күләхмб? - 
гиж суртн! — гив. 





* Кирс —– кү цаажллїна зер-зев. 

4 Исус: 

- Йоханур хэрү ирэд чикэрн сонссан, нүдэрн үзсэн медүлж 
келтн: 5 Сохр күн үздг болна, дойлнгнь йосндан һазр ишкэд йов- 
на, арсн өвчтэнь гемэсн цевргднэ, дүлэ күн сонсдг болна, 
өнгрснь босж эмдрнэ, угатя эмтнд Сән Зәнг цәәлһгдж тархагдна. 
6 Нанд итксн күн итклэн эс геехлә, буйн кишгтэ болхмн, — гив. 

7-8 Тедн йовж одхла, Исус олн эмтнд Йохана тускар эклэд келв: 

- Эжго көдә һазрур кениг хәләхәр тадн йовсмт? Салькнд нэ- 
әхлсн хулсигий? Кемр тиим биш болхла, кениг хэлэхэр йовсмт? 
Байн үнтэ хувц өмссн кү хәләхәрий? Байн хувц өмссн улс хаана 
бээшнд бээдмн. Кениг хээж тадн одсмт? Ээлдэчиг? Э-э. Йо- 
хан әәлдәчәс деер күн гиж таднд келжэнэв. ! Бурхна Бичгт 
иигҗ бичэтэ: «Би Зәнгчән урдасчн илгэнэв. Тер Чини хаал- 
һичнь белдх». Эн Йохана тускар бичэтэ. ! Би үнэр келжэнэв. 
Эн орчлн деер төрсн эмтн дунд Йоханас ик алдр күн уга бээж. 
Зуг Тенгрин орнд бәәсн хамгин бичкнь терүнэс ик алдр. 2 Уснд 
кирслдг Йохан Бурхна ном эклэд тархасн өдрмүдэс эндр өдр 
күртл Тенгрин йосна өмнәс ик дэн болжана. Кесгнь күчәр энүг 
эзлж авх саната. 5 Ээлдэчнр болн Закан Йоханас урд иргчин 
тускар келдг бээсмн. “Тедн Элья хэрү ирх гиж ээлдж келж. Эн 
әәлдхл Йохана ирлһнә тускар келж. Иткхэр седхлә, итктн. 
15 Мини келсн тускар сээнэр ухалтн. ! Эн цагин үйнриг кенлә 
дүнцүлж болхмб? Эднтн талвнд суусн талдан бичкдүдт иигж хә- 
экржэсн бичкн күүкд мет: ? «Бидн таднд бүрә бүшкүрэрн айс 
татдг биләвидн. Тадн биилсн уга биләт! Бидн һашута ду дуулдг 
билэвидн. Тадн уульсн уга биләт!» ! Чаһр уудго, йосн хот иддго 
Йохан ирлэ. Терүнә тускар хар сэкүстэ күн гиж эмтн келнә. 
19 Би, Күмни Көвүн, ирв. Би чаһр уунав, йосн хот иднэв. Тиигх- 
лэ: «Хәләтн Энүг! Яһсн ик хотта, эркнч юмнв! Алв цуглулгчин, 
килнцтә улсин үрн» – гиҗ тедн келнә. Зуг Бурхна цецн ухан 
кесн үүлэрнь үзгддмн, — гив. 


Сүзг уга хотн 


20 Исусин үзүлсн өвәрцин ик зунь үзсн хотн болһн килнцэн 
үлдэж, Бурхнд итксн уга. Тер учрар Исус тедниг гемшәж иигж 
келв: 

21 Хоразина әмтн, зовлнган эдлхит! Бетсэдин эмтн, зовлнган 
эдлхит! Танад учрсн Бурхна өвэрцс Тирин эмтн болн Сидона 

әмтн үзен болхла, тедн кезәнәһә хар хувцан өмсж, толїадан үмс 
цацж, килнцэсн хольжх билә. 2Тер учрар келжэнэв, зарһин 
өдрт Тирәс болн Сидонас дор таднд му болх. 2Чи, Капернам 
хотнахн, тадниг тенгрт өргх гиж санжант? Уга, үклин Һазрт ун- 
лах! Кемр Содомд танад учрсн өвөрцс лавта учрсн болхла, тертн 
ода күртл бүклдэн бәәх билэ. Тер учрар келжәнәв таднд, 2*Зар- 
һин өдрт Содомас дор таднд му болх, — гив. 


Нан тал ирхлә, амрад жирїїэд бәәхит 


25- Тенгрин болн һазрин Эзн, Аав Минь! Танд магтал өргжә- 
нәв! Та энүг цецн ухата номта эмтнэс нууһад, эгл бичкдүдт 
секж цәәлһвт! 2 дав Минь, цуг энүнәс Тана цаһан саната дурн 
үзгджэнэ. 2' Эцкм бээсэн Нанд даалһв. Тенгрин Эцкәс даву сэ- 
энэр Көвүһән ямаранынь күн медхш. Көвүнәс даву сәәнәр Эцк 
ямаранынь күн медхш. Көвүн олн эмтнэс онц улсиг ЙиЛЇЇЖ 
авад, Эцкин тускар медүлнэ. 2 Күнд аца үүрч муурснь Нан тал 
иртн! Би тадниг төвкнүлхүв. 2 Мини ацаг ээм деерән үүрәд, На- 
нас сурїїмж автн. Юнгад гихлэ, Би номһн төвкнүн седклтәв. 
Тадна седкл чигн амрад җжирһәд бээх! 39 Мини номиг дахлһн - 
күнд юмн биш, Мини ацан гиигн. 


Бемб өдрин тускар 


12 Энүнә хөөн бемб өдрлә Исус тэрсн тэрээр йовж йовла. 
Сурһульчнр өлсэд, тэрэнэ толһас таслад идцхэв. Паршмуд 
энүг үзэд: 

- Хәлә, Чини сурһульчнр бемб өдрт кех зөв уга юмиг кежә- 
нә, -- ГИЖ келцхәв. 

3- Өлсж йовсн Давид эврәннь үүртэн ю кесинь умшсн угавт? 
4-5 Давид Бурхна герт орад, Бурхна өмн тәвсн өдмг теднлә ху- 
валцж идв. Тер өдмгиг һанцхн гелнгүд иддмн. Сүмд бемб өдрин 
йосиг эвдсн гелңгүдиг бурушахш, гисиг Мошен заканд тадн 
умшсн угавт? “Медж автн: энд сүмәс деер күн бәәнә. 7 Кемр 
тадн «Бэрц бэрхин ормд өршәнгү болтн», — гисн үгмүдин чин- 
ринь медсн болхла, тадн буру уга эмтиг гемшэхн уга билэт. 
8 Япад гихлэ, Күмни Көвүн бемб өдрин Эзн мөн, - гиж Исус 
теднд хэрү өгв. 

Эмн уга һарта күүнә тускар 


9 Тендэс парад Исус хурлур ирв. !Тенд эмн уга һарта күн 
бээж. 

- Бемб өлрлә кү эдгэх зөв бээнү? - гиж Исусас зәрм эмтн 
сурцхав. (Терүг гемшәх учр хәәһәд тедн сурж.) 

Ч- Кемр ор һанцхн хөөнтн бемб өдрлә нүкнд унж одхла, 
тадн хөөһән үлдэлго, нүкнэснь татж авхм бишвт? ° Күн болхла 
хөөнәс деер биший? Тиим эс мөний? Тер учрар закаһћар бемб 
өдрлә күн сә кех зөвтә, — гиж Исус хәрү өгв. 

13 Цааранднь Исус эмн уга һарта күүнд: 

- Һаран сун! — гив. 

Тернь һаран суңһв, һарнь дарунь эдгәд одв. “ Паршмуд болх- 
ла хурлас һарч йовад, Исусиг яйж хорлж уга кехэн селвлцхәв. 


Бурхна онц йилїїж авсн зарц 


5 Энүг медчкэд Исус тендэс эрлэд йовж одв. Олн әмтн Ису- 
син ардаснь дахж йовцхав. Исус тедниг цугинь эдгәһәд: 

16- Мини тускар күүнд бичә келтн, - гиж эмтнэс үг авв. 

п Эшья әәлдәчәр дамжж келсн эн үгмүд күцэхин төлә тер 
йовдл учрв: «8 Мини онц йилїж авсн Хәәртә Зарц эн! Мини 
седклин байр эн! Эврәннь Әрүн Сәкүсән Энүнд белглҗ өгчә- 
нәв! Эн келн эмтн болһнд Аврлһна тускар зэнглж келх! !° Күү- 
нәс үг булалдж, уульнц болїїнд дуућһан өргж, үгэн хээкрж төрүц 
аман секшго. 2 Унжсн хулсиг хуһлшго, утан Парчах зулыг унт- 
рашго. Үнн чик йосн орчлнд диилтл Эн төрүц зогсж амршго. 
2 Буру номта улс Терүнд нәәлх!» 


Исус болн Баал-Зебүль 


22 Исусур нег сохр, келн уга күүг авч ирж. Тер хар сэкүснд 
эзлгдсн бээж. Исус терүг эдгэв, өвчтэ күн келдг, үздг болв. 
23 Эмтн алн болцхав. 

- Энтн Давидин тохмта күн биший? — гиҗ тедн сурцхав. - 
24 Эрлгин, Баал-Зебүлин* күчн угаһар Энтн хар сэкүсдиг парїїж 





ж Баал-Зебүль гидг үг «батхна нойн» гиж орчулгдна; эн эрлгин тал- 
дан нерн. 

көөж чадшго билэ, — гиж паршмуд эмтнэ үг сонссн хөөн келц- 
хэв. 2 Паршмудын ухаһинь медәд, Исус: 

- Кемр алвт болһн дотран дээлдхлэ, тер хоосрад ирх. Кемр 
балїїсн болїїн бүл болһн, дотран эс таархла, тер энгрэд буурад 
одх. 25Тер учрар кемр эрлг эрлгиг көөж һарһхла, тер бийләһән 
дээлджэх темдг. Тиигхлә алвтнь ормдан яһҗ торад бәәхмб? 
27 Кемр Би хар сэкүсдиг Баал-Зебүлин күчэр көөхлэ, ямаран 
күчэр тадна көвүд хар сэкүсдиг көөдмб? Тер учрар тедн тадна 
зарһчнр болтха! 2 Кемр Би Бурхна Сэкүсэр хар сэкүсдиг көөх- 
лэ, тертн Бурхна йосн ирснэ темдг! 2 Чидлтә күүг күлэд уга 
бээтл чидлтэ күүнэ герт орад, күн терүнэ өлг-эдинь хулхалж 
чадхий? Эзинь күлсн хөөн күн терүнэ геринь тонж, өлг-эдинь 
хулхалж, чадх! 3 Намаг эс дахсн күн Нанла сөрүд бәәнә. Нанла 
хурадго күн тарана. 2 Тер учрар Би таднд келжэнэв: Әмтнә 
килнцчн тэвгдх. Бурхиг му келдг күүнэ гемньчн тәвгдх. Зуг 
Эрүн Сәкүсиг күн му келхлэ, терүнэ бурунь тэвгдшго. 32 Кемр 
күн Күмни Көвүнә өмнәс үг келхлә, терүнэ бурунь тәвгдх. Зуг 
күн Эрүн Сәкүснә өмнөс үг келхлэ, терүнә бурунь өдгә цагтчн, 
иргч цагтчн төрүц тэвгдшго, -- ГИЖ келв. 


Модн темсн хойр 


33Сөн темс авхин төлө сэн урїїцта модн кергтә. Му модн му 
темс өгнэ. Модна сэн мууһинь темсэрнь медгднэ. 3* Хойр көл- 
тэ моһа! Хар сана зүүһәд, сэн үг яһҗ келж чаддмт? Седклд 
бәәсн юмн келн-амар дамжж һардг эсий? 25 Цаһан саната күн 
цаһан зөөрәсн цаһаһинь һарһна. Хар саната күн хар зөөрэсн 
харинь һарһна. 3 Зарһин өдр ирхлә, санамр келсн үг болһнас 
көлтә күн тооцаһан өгх. 37 Юнгад гихлэ, келсн үгчн чини буруг 
болн буру угаг үзүлх, —– гиж Исус келв. 


Онц темдгин тускар 


38 _ Багш, бидн Танас онц темдг үзх санатавидн, - гиж парш- 
муд болн ном цәәлһәчнр Исуст келцхәв. 

39- Бурхн уга, хар саната үйнр онц темдг некәд бәәнә. Зуг 
Йона әәлдәчин темдгәс үлү онц темдг теднд үзүлгдшго. 4 Йона 
теңгсин ик заһсна гесн дотр һћһурвн өдр болн һурвн сө бээсн ке- 
вэр Күмни Көвүн һазр дор һурвн өдр болн Һһурвн сө бәәх. 
4 Зарһин өдрт Ниневин эмтн эн цагин үйнртэ босад, эдниг 

гемшэх. Тедн Йонин келсн үгинь сонсад, килнцэн хайцхав. 
Энд болхла, Йонас ик алдр күн бәәнә! 2 Зарїин өдрт өмн үзгин 
һазрин хатн эн цагин үйнртэ босад, эдниг гемшэх. Юнгад гих- 
лэ, тер ик холас Соломон хаана цецн уха авхар ирсмн билэ. 
Энд болхла, Соломонас ик алдр күн бәәнә! 


Хар сәкүсн хәрү иржэна 


4 Хар сэкүсн күүнэ дотрас һарад, хатад хагсж одсн көдә 
эргэд, амрх орм хәәнә, зуг олхш. “Тиигхлэ тер: «Урдк бээсн 
герүрн би хәрү йовнав», - гиж санад хэрү ирнэ. Хәрү ирхлэнь, 
эврэннь бээсн герэн цевр цер ахулчкснь, сул бээсинь үзнэ. 
45Тиигхлэ тер һарч йовад, бийәсн ик догшн хар сэкүсдиг дахулж, 
авч ирнэ. Тедн ирэд күүнэ дотр бүүрлнэ. Аштнь күн урдкас үлү 
му бээнэ. Эн цагин хар саната үйнрлэ бас тиим юмн учрх! - 
гиж Исус келв. 


Исусин эк болн дүүнр 


46 Исусиг олн эмтнлэ күүнджэхлэ, Терүнә дүүнр эктәһән ге- 
рин һаза зогсла. Тедн Исуста хамдан күүндхәр седж. 

47 _ Тенд һаза эктн Тана дүүнртэ зогсжана, Танла күүндх 
саната, — гижҗ нег күн Исуст келв. 

48-50 __ Мини эк гисн кемб? Мини дүүнр гисн кемб? -гиж тер 
күүнд хәрү өгәд, Исус хурһарн сурһульчнр тал зааһад, – Мини 
экм болн дүүнрм эн, Тенгрин Эцкимм заасинь күцэдгнь, Мини 
экм, ахнр-дүүнрм, — гив. 


Тәрәчин тускар 


1 Тер өдр Исус гертәсн һарад нуурин көвәд одад суув. 
2Өөрнь дала күн хурсн төләд Тер оңіц дотр орв. Эмтн 
нуурин көвәһәр зогсцхав. 3 Исус үлгүрлэд иигж келв: 

- Нег күн тәрәһән тэрхэр йовж. * Цацҗ йовсн тәрәнә экин 
зэрмнь хаалһ деер унж. Шовуд нисж ирәд, терүгинь чонкад 
идчкнэ. 5Зэрмнь чолута һазрт унна. Тенд һазр бай болад, буу- 
дя дарунь босж урїїна. Тедн һазрин гүүнд туссн уга. Нарн ћһа- 
рад тедниг шатачкна, урїїмл хатж одна. Яһад гихлэ, буудян 
унгнь йосндан урїж чадсн уга. 7Зэрмнь хатханчг заагт унцхана. 
Хатханчг урһад, буудяг бүтәһәд дарна. 8Зэрмнь сэн урїїцта 

һазрт унцхана. Тедн зун, жирн, һучн холванд ик урїїц өгнө. 
95 Мини келснә тускар сээнэр ухалтн. 

10 Сурһульчнр Терүн тал өөрдөд: 

- Та эднлә үлгүрэр юнгад келэд бээдмтэ? — гив. 

п Тенгрин йосна туск нууцин медрл таднд секгдлэ. Эдн 
болхла медхш. 12 Бәәснднь улм немгдх. Тер ик олзта болх. Уга- 
рад бәәснәснь бээсинь булаж авгдх. 2Эдн нүдэрн хэлэнэ - үзхш. 
Чикэрн соңсна - сонсхш, медхш. Тер учрар Би эднлэ үлгүрэр 
келж бээнэв, - гиж Исус хәрү өгв. МБурхн Эшья ээлдэчэр 
дамжж иигж келж: «Чикәрн сонсхит - медхн угат, нүдэрн хәлә- 
хит - үзхн угат. !5 Яһад гихлэ, ухантн тенж, чикнтн сонсдган 
уурч, нүднтн хаагдж. Кемр тадн нүдэрн үзэд, чикэрн сонсад, 
седклэрн медж авдг болсн болхла, тадн уха-санаһан Нанд өгх 
билэт, Би тадниг эдгэх билэв». Ода эн үгмүд бүтж. 

16 Нүднтн сәәнәр үздг төләд тадн буйн-кишгтәт! Чикнтн сээ- 
нәр сонсдг төлэд тадн буйн-кишгтәт! "Үнэр келжәнәв, кесг 
әәлдәчнр болн чик седклтэ эмтн тадна үзжэсн юмиг үзхәр седлә, 
зуг үзсн уга. Тадна сонсжасн юмиг сонсхар седлэ, зуг сонссн уга. 


Тәрәнә туск үлгүрин тәәлвр 


18-19 __ Сонстн! Тегәд тәрә тәрсн күүнә туск үлгүрин чинринь 
эн: күн Бурхна йосна тускар сонсна, зуг чинринь медхш. Эрлг 
ирәд, терүнә седклд тәрсн үгмүд булаһад авад йовж одна. Эн 
күн хаалһ деер тэрсн буудя мет. 2 Чолута һазрт тэрсн буудя 
гиснь: бурхна үг сонсад, байртаһар седклдэн багтадг күн. 2! Зуг 
тер үг күүнә седклд гүүнәр эс орсн учрас тер бичкн зуурт итк- 
жәһәд, үгәс көлтә көөлһнә цаг ирхлэ, иткдгэн уурна. 22 Хатханчг 
заагт унсн буудя гиснь: Бурхна үгиг сонссн күн. Зуг орчлнгин 
үүмлдәнәс көлтә болн һазрин зөөрт жилвтсн учрас тер үг олз 
өгхш. 2 Урһцта һазрт унсн буудя гиснь: Бурхна йосна тускар 
сонсад, цугнь сээнэр медж авдг күн. Тер олзта урїїц зун жирн 
һучн холванд икәр өгнө. 


Буг өвснә тускар 


24 Цааранднь Исус үлгүрлэд иигж келв: 

- Теңгрин йосн гисн эн: күн эврәннь һазртан сән урїїцта 
цаһан буудя тәрнә. 2 Сөөһәр цуһар унтжасн цагт өшәтн ирэд, 
буудя заагт буг өвс хайж тэрэд йовж одна. 26 Цаһан буудя босад 

урһад ирхлэ, толһань йосндан дүүрэд ирхлэ, буг өвсн бас 
энд-тенд үзгддг болв. 2 Һазрин эзнэ зарцнр терүн тал ирэд: «Ах 
Нойн, Та сэн урһцта цаһан буудя тэрсн бишийт? Буг өвсн аль- 
дас һарч ирсмб?» - гиж сурцхав. 2«Энтн өшәтә күүнэ кесн 
үүл», —– гиҗ эзн хэрүднь келнә. «Бидн тиигәрән йовад, буг өв- 
сиг таслад хайчкнавидн, зөвән өгит», - ГИЖ тедн келцхәв. 
29 «Бәг. Бичэ көндэтн! Буг өвс таслҗаһад, тадн эндүрэд цаһан 
буудяг таслчкхт! 5 Тедн хамдан урїїц хурах цаг күртл урһтха. 
Тэрэйэн хурах цагтан түрүлэд буг өвс таслж цуглулад, цугинь 
бооћһад їалд шатачктн. Цайан буудяг мини буудя хадїїлдг хашад 
авч одтн, гиж хадачнрт закхв», - гиж эзн хәрү өгв. 


Горчсин экнә тускар 


31 Исус теднд дэкэд үлгүрлэд келв: 

- Тенгрин йосн гисн эн: нег күн бичкн горчсин экиг авад 
һазрт тәрж. 3 Эн экн наадк тэрэнэ экнәс хамгин бичкн. Зуг урһад 
ирхлэрн, наадк цуг урһмлас ик болна. Тер ик моднд хүврж одна. 
Тенгрин шовуд нисж ирэд, терүнә бүчрмүд деернь үүрэн ясна. 


Буйр искәдг экнә тускар 


33 Исус дарук үлгүр келв: 

- Тенгрин йосн гисн эн: күүкд күн һуйр искәдг эк авад, дөчн 
кило һуйрт элдэд тэвнэ. Тер һуйр өсж одна. 

34 Цуг энүг Исус эмтнд үлгүрлэд келдг бээж. 35 «Би үлгүр ол- 
злад, орчлн үүдэгдсн цагас авн бээсн нууциг эднд цээлїж келж 
өгнәв», гисн әәлдәчнрәр дамжж келсн үгмүд бүттхэ, гиһәд Исус 
эмтнлэ үлгүр угаһар илэр юм келдг уга бээж. 


Буг өвснә туск үлгүрин тәәлвр 


36 Цааранднь Исус эмтиг сулдхад, герүрн хәрв. Сурһульчнр 
Багш тал өөрдәд: 

- Тәрән заагт урїїсн буг өвснэ туск үлгүр цәәлһҗ өгхнтн 
маднд, -- ГИЖ келцхәв. 

37 Сән буудя тәрснь - Күмни Көвүн. 3 Һазр гиснь, орчлн 
болжана. Сән буудя —– Тенгрин орна улс. 3 Буг өвсн — эрлгин улс. 
Тедниг тэрснь — эрлг. Урїїц хадж хуралһн — орчлнгин сүл өдр, 
тэрэ хадж хурадгнь — Бурхна элчнр. 4 Тегәд буг өвсн цуглулгдж 


34 


МАТАЙ, 13 


һалд шатгдсн мет юмн орчлнгин сүл өдрт учрх. 4-3 Күмни Көвүн 
эврэннь элчнрэн илгэх, тедн Күмни Көвүнэ орнас эмтиг килнц- 
лә харһулсн, эмтнд му кесн күн болһниг йилһҗ авад, шачасн 
бешд авад хайх. Тенд эмтн ик зовлн эдлэд, шүдэн хэврж оркрж 
уульх. Энүнэ хөөн Бурхнла седкләрн чик бәәдгинь эврэннь Эц- 
кин орнд, нарн мет гилвкх. Мини келснә тускар сәәнәр ухалтн. 


Бултулсн эрднин тускар 


4 Тенгрин йосн кеер нүкнд бултулсн эрднь мет: Нег күн терүг 
олж авад, хэрү ормднь булчкна. Тенкэн уга байрлад, тер герүрн 
хэрж ирәд, бээсн юман хулдад, эрднь бээсн һазриг хулдж авна. 


Сувсна тускар 


45Тенгрин йосн гисн эн: Нег хулд кедг күн сэн сувс хээнэ. 
46 Нег дэкж тер үнтэ сувс олж авна. Тер күн йовад, бәәсн юман 
хулдад, сувсиг хулдж авна. 


Төлмин тускар 


4 Тенгрин йосн гисн эн: Заһсчнр тенгсин уснд гөлмэн хаяд, 
зүсн зүүл зайс бэрж авна. 4 Гөлмнь заһсар дүүрхлэ, тедн гөлмэн 
уснаснь татж авна, зайс болїїниг шүүнэ. Сээнинь йилһҗ авад 
сав дүүргнэ, мууһинь авад хайчкна. 4-5 Тиим юмн орчлнгин сүл 
өдрт учрх: Бурхна элчнр Парч ирэд, чик седклтэ эмтнэс муу- 
һинь йилһҗ авад, ик шачасн бешд авад хайх. Тенд эмтн ик 
зовлң эдлэд, шүдэн хэврж оркрж уульх. 5! Ода тадн цугинь медж 
аввт? – гижҗ Исус теднәс сурв. 

- Ээ, медж аввидн, -гиж тедн хәрү өгв. 

5- Тер учрар Тенгрин йосна сурһульч болсн ном цәәлһәч 
болһн эврәннь гертәс шин болн хуучн юмс һарһҗ йовсн эзн 
мет болна, - гиж Исус келв. 


Исус Назарет гидг хотнд 


53Үлгүрмүд келэд, үгэн төгсәһәд, Исус цааранднь һарад йовв. 
5 Төрскн хотндан ирэд, Тер хурлд эмтиг сурһв. Цућһар терүг 
сонсад, ик гидгэр өврцхәв: 

- Тиим ик күчн, цецн оюн уха эн альдас авсмб? 5 Энтн мод- 
чин көвүн биший? Энүнә экиннь нерн Мирьям биший? Энтн 

Яков, Йосип, Шимон, Йуда гидг дүүнртэ болх. 5% Энүнә дү 
күүкд цугтан энд мана хотнд бээдг биший? 

5 Энүнэс көлтэ күн Исуст итксн уга. 

- Әәлдәчиг күндлдго һазр уга. Зуг төрскн Пазртнь болн 
өрк-бүлднь ээлдэчиг ээлдэчд тоолдмн биш, - гиж Исус 
әмтнд келв. 

58 Тедн эс итксн төләд Исус тенд өвэрц юм эмтнд үзүләд уга. 


Йохана үклин тускар 


1 4 12Тер цагт Һалильян хан Херод Исусин туск зэнг сонсад, 
эврәннь зарцнртан: 

- Эн уснд кирслдг Йохан үкэрэсн босж ирв, тегэд чигн Эн 
тиим өвәрц юм кедг күчтэ, -- ГИЖ келв. 

3Херод эврэннь Пилип дүүһиннь гергн Херодидас көлтә 
Йоханыг цевэр күлэд, түүрмд хайсмн. 5 Юнгад гихлэ, Йохан 
терүг саглж: 

- Эн гергнлә бээх чамд зөв уга, - гиж оньдин келдг бэ- 
әсмн. 

5Түрүн бийд Херод терүг алхар седж, зуг эмтнэс әәһәд үкллә 
харһулсн уга. Әмтн терүг Бурхна әәлдәч гиҗ тоолдг бәәсмн. 
6 Херодын һарсн өдр темдглжэсн цагт Херодидин күүкн гиичн- 
рин өмн биилжәсмн. ? Терүнә биилжэсн би Херодт икэр таасг- 
дад, тер андїарлад: 

- Сурх юман сур. Би цугинь күцэсүв, - гиж күүкнд келв. 

8 Тер күүкн экиннь заасн үгэр: 

- Уснд кирслдг Йохана толһаг тэвүр деер тэвж, нанд авч 
ир, – гиҗ келж. 

919) Хан гейүрж ухалжаһад, зуг гиичнрин өмн тәвсн андһаран 
күцэхэр, тер күүкнэ сурсн юмиг өгхәр, түүрмд суусн Йохана 
толһаг хээчлэ харһултн гиж зәрлг болв. !Толһаг тэвүр деер тә- 
вәд, күүкнд авч ирж, тернь экдән авад одж. 2 Йохана сур- 
һульчнр Йохана цогцинь авад оршасна хөөн Исусур ирэд учрсн 
йовдлын тускар келсмн. 


Тавн минїїн кү цадхлїїн 


з Исус энүг сонсчкад, онїїц дотр сууһад, эжго һазр хээж 
йовсмн. 4 Зуг олн эмтн энүг медчкәд, эврәннь хотнас һарлдад, 
Исусиг дахж йовһар йовсмн. Исус онћцас һарад, һазр ишкәд, 

олн эмтиг үзж. ! Исус теднд сана зовж, өвчтэ улсиг эдгэв. Ора 
болж одхла, сурһульчнр Исусур өөрдцхәв. 

- Багш, энд эжго көдә. Ора болжана, эмтиг тәвчктн. Эдн 
эргндк хотн болїїнар йовад, идх уух хотан бийдэн хулдж авг, - 
гиҗ тедн келцхәв. 

16  Эдниг йовулх керг уга, тадн бийстн эднд хот өгтн, – гиж 
Исус хәрүднь келв. 

г- Манад юмн уга. Тавхн өдмг, хойрхн зайсн, —– гиж сур- 
һульчнр келцхәв. 

18 Түүгән Нан тал авч иртн, - гиж Исус келв. 

9 Исус эмтиг ноһан деер суулһад, тавн өдмг, хойр заһс авад, 
Бурхнд ханлт өргэд, өдмгиг хуйлж сурһульчнрт хуваһад өгв. 
209 Терүг күн болһнд түгэж өгцхәв. Цуһар хотан эдлж цадцхав. 
Энүнэ хөөн үлдсн хот арвн хойр савд багтж. 2Күүкд улсиг, 
бичкн күүкдиг эс тоолхла, хот идснь тавн минїїн күн болж ћһарв. 


Исус тенгсин усн деегүр йовжана 


2-23 Энүнә хөөн тер дарунь Исус: 

- Онңһц дотр орад, тенгс һатлҗ телтр көвәд күртн, - гиж сур- 
һульчнртан закв. 

Өөрк эмтэн үлдәһәд, Исус Һһанцарн зальврхар уул деегшән 
давшж һарв. Асхн болад ирхлэ, һанцарн үлдсн бээж. 2 Сур- 
һульчнр йовсн оңһц көвәһәс хол бәәсмн. Ик салькн зөрүд өм- 
нәснь үләһәд, усна дольган шуугад, онїїциг шивәд бээв. 2Өр 
цээхин өмн Исус сурһульчнр тал темцж усн деегүр йовж. 
26 Сурһульчнр Багшан усн деегүр йовж йовхинь үзәд, ик гидгәр 
сүрдцхәв. 

27 _ Энтн ки үзгдл! – гиҗ тедн чочад хөэкрцхэв. 

- Байрлтн! Бичэ Нанас әәтн! Энтн бив, - гиж Исус тер да- 
рунь ә һарв. 

28 Деед Эзн! Кемр Та мөн болхла, усн деегүр Танур йовх 
зәрлг өгхнтн! – гиҗ Пётр Исуст келв. 

29- Йов! – гиж Исус хәрү өгв. 

Пётр оңһц дотрас һарад, усн деегүр Исус тал йовв. 3 Зуг 
салькн шүрүтәһәр үлэсинь медәд, Пётр әәһәд, уснд чивж: 

- Деед Эзн минь! Намаг харсж авртн! - гиж хәәкрв. 

з Исус һаран өгәд, терүг параснь бэрэд, келв: 

- Итклчн бай бөэж! Юнгад маһдлад бээнэч? 

32 Тедниг оңһц дотран орхла, салькн тогтнв. 3 Тенд бээсн сур- 
һульчнр Исусин өмн өвдглж сөгдв. 
- Та үнэр Бурхна Көвүн мөнт! - гиж тедн келцхэв. 


Өвчтә эмтиг Генесәретд эдгэлїїн 


34-35 Нур һатлҗ йовад, тедн Генесэрет һазрин көвэд өөрдж ир- 
цхәв. Энүгинь медчкэд, тер бээрн эмтн эргндэн бәәсн күн 
болїїнд зэнглэд, кесг өвчтэ улсиг Исус тал авч ирцхэв. 2 Тедн 
Исусин хувцна хормаднь күрх зөв сурцхав. Хормаднь күрсн 
эмтн тер дарунь эдгдг болв. 


Өвк эцкнрин ном 


1 Тер цагт Ерусалимас Исус тал паршмуд болн закана 
багшнр ирцхәв. 

2 Чини сурћульчнр өвк эцкнриннь заншалан эвджэнэ, тедн 
хотыннь өмн һаран уһахш, -- ГИЖ тедн келцхәв. 

3— Юнгад тадн бийстн тана заңшалас көлтә Бурхна заавриг эв- 
дэд бээнэт? 4«Эк эцк хойран күндлж тевч», «Эк эцк хойран му 
келсн күн үкх зөвтэ» гиж Бурхн келсмн. 59Зуг тадн эмтиг: 
«Эврэннь зөөрәсн эк-эцкдэн өглго Бурхнд нерэдж өгдг күн, 
эк-эцкдән туслж тевчх йоснас сулдна» гиж дасхнат. Тиим кевэр 
тадна заншал Бурхна заавриг уга кенә. 7Тадн хойр чирәтә улс! 
Тадна тускар Эшья әәлдәч чик келж: «“Эн улс хоосн амарн 
Намаг күндлнэ. Теднэ зүркнь Нанас хол бәәнә. “Эдн күүнэ 
ухалж Парїїсн номиг Бурхна ном гиж дасхна. Эднэ сөгдлЇїн юмн 
биш», – гиҗ Исус хәрү өгв. 


Бузрдуллїїна туск ном 


10-1 Эмтиг дуудж авад Исус: 

- Сонсад медж автн! Амар орсн юмн биш, амар ћарсн юмн 
лавта күүг бузрдулна, — гив. 

2-4 Тана үгмүд паршмудыг һундасинь Та меднт? - гиж сур- 
һульчнр Исус тал өөрдәд келцхәв. 

13-4 _ Мини Тенгрин Эцкин эс тэрсн урһмл болһн унгтаһинь 
хамднь таслж хайгдх. Тедн эврәннь хаалһарн йовтха! Тедн сохр 
эмтнэ сохр залачнр. Сохр сохран көтлж йовхла, лавта нүкнд 
унх!-ггиж Исус хәрү өгв. 

15-|Эн үлгүрин тээлвринь маднд келж өгит, - гиж Пётр 
сурв. 

1 _ Тадн чигн мини келсим медж авсн угавт? "7Амар орсн 
юмн геснд орад, һазаран һарч одна. Амар һарсн юмн күүнэ 
седкләс һарад, күүг бузрдулдг мөн. ! Юнгад гихлә, күүнә седкл 
дотрас хар санан, аллһн-буллһн, күүнә авальта дерән нег- 
дүлһн, аля йовдл, хулха, худл герчллһн, хов зөөлһн парна. 2 Цуг 
эн күүг бузрдулна, зуг кемр күн хотын өмн һаран эс ућһахла, 
тертн күүг бузрдулхш. 


Буру номта күүкд күүнә сүзг 


21-22 Цааранднь Исус Тир болн Сидон һазр эргэд йовсмн. Тер 
бәәрн Кенаана күүкд күн Исус тал ирв. 

- Деед Эзн, Давидин Көвүн!* Намаг хээрлит! Мини күүкн 
догшн хар сэкүснд эзлгдж. Тер дегд зовжана! - гиж күүкд күн 
хәәкрв. 

23 Зуг Исус ә һарсн уга. 

- Буйн болтха! Энүг цааран йовултн! Энтн мадниг дахж 
йовад, хээкрэд бәәнә, - гиж сурһульчнр Исус тал өөрдж 
келцхәв. 

24-- Бурхн Намаг төөрсн хөд мет Израилин эмтн тал илгәв, — 
гиж Исус хәрү өгв. 

25 Деед Эзн минь! Нанд нөкд болыт! - гиж күүкд күн саак 
ээрв. 

26-ГҮрнэсн өдмг булаж авад, нохад хайхла, сэн юмн биш, - 
гиж Исус келв. 

г2- Тиим-тиим, Деед Эзн минь, зуг Эзнэ ширәһәс унсн хо- 
тын шавхрнь нохас иднэ, тиим эсий? — гиж күүкд күн хәрүднь 
келв. 

28 Чини сүзг ик! Эгч, чини сансн санаһар болтха! – гиж 
Исус келв. 

Тер агчмд күүкн эдгәд одв. 


Исус дала өвчтә әмтиг эдгәҗәнә 


29 Исус Һалилья нуурин көвәһәр йовж йовла. Тер уул деер 
парад суув. 30 Кесг доһлң, сохр, эрмдгтэ, келн уга болн нань 





* Давидин Көвүн гисн Давидин тохм. 

чигн улсиг Исус тал авч ирэд көлднь тэвцхэв. Исус тедниг 
эдгәв. 3! Келн угань келнд орад, эрмдгтэнь эдгэд, дойлнгнь 
йосндан йовдг болад, сохрнь үздг болв. Тер йовдлыг олн эмтн 
үзэд йир икэр өврцхэв. Тедн Израилин Бурхиг магтж ханлт 
өргцхәв. 


Дөрвн минїїн кү цадхлїїн 


32- Эн эмтнд Би сана зовжанав, эдн һурвн өдрт Нанла бээ- 
лэ, хотнь чилж. Эдниг цадхал уга тэвхэн седжәхшв. Хаалһд 
эднд му болвза, - гиж Исус сурһульчнран дуудж келв. 

3з_ Эн эжго көдәд эн олн әмтиг цадхах тиим дала өдмг альд 
бәәх билә? — гиҗ сурһульчнр Багштан хәрү өгв. 

м Исус: 

- Кедү өдмгтәвт? —– гижҗ сурв. 

- Долахн өдмг болн цөөкн бичкн зайсн бәәнә, —– гиж тедн 
хэрү өгв. 3536 Исус эмтиг һазрт суулїад, долан өдмг болн зайс 
авад, Бурхнд ханлт өргв. 37:59) Дэкэд өдмгиг хуваһад, сурһульчн- 
ртан түгэж өгв, тедн эмтнд хуваж өгв. Әмтн хотан эдлэд цадц- 
хав. Дәкәд үлдсн хот долан савд цуглулцхав. Күүкд улсиг болн 
бичкдүдиг эс тоолхла, хот эдлжэснь дөрвн миңһн күн бээж. 
Исус әмтиг тэвэд, оңһц дотран орад, Магадан Һазрур темцж 
ЙОВВ. 


Онц темдгүдиг неклїїн 


1 Исус тал паршмуд, цадукмуд ирцхэв. Тедн Исусиг сөрхәр 

Бурхна онц темдг маднд үзүл гиж некж сурцхав. 

2-|Өдр чилж йовхла, тенгр улавтрад ирхлэ, тадн манїїдур сән 
өдр болх гинэт. 2 Өрүн өрлә тенгр темәнә үүлэр бүркгдхлэ, эндр 
хурта салькта өдр болх гиж келнэт. Тенгр хәләһәд, тадн өдрин 
бәәдл тааж келж чаднат, зуг өдгә цагин темдгинь цээлїЇїж медж 
чадхшит. Хар саната, Бурхн уга үйнр! Онц темдгүд сурнат, зуг 
әәлдәч Йонин темдгэс даву талдан темдг тадн төрүц үзшгот, — 
гиж Исус хәрү өгөд, тедниг үлдәһәд цааран йовж одв. 


Паршмудын болн цадукмудын искәдг экнә тускар 


5Сурһульчнр нуурин телтр көвэд онїцар усчад ирцхэв. Тедн 
хотан авхан мартчксн бээж, 

5- Паршмудын болн цадукмудын искәдг экнэс бийэн саглж 
йовтн, - гиж Исус теднд келв. 

7- Мадниг өдмг эс авснд эн тиигж келжәнә, - гиж сур- 
һульчнр хоорндан уха-санаһарн хувалцв. 

8 Исус түүгинь медчкәд: 

- Ю ухалҗахмт? Өдмг эс авсндан зовжахмт? Бай итклтә 
улс! Ода күртл юм меддго юмс бээсмтэ? Тавн миңһн күүнд 
күрсн тавн өдмгин тускар мартчквт? Кедү сав хот цуглулвт? 
10 Дөрвн минһн күүнд күрсн долан өдмгин тускар бас мартсн 
болхговт? Кедү сав хот тадн цуглулвт? "Би өдмгин тускар 
келжэхшв. Паршмудын болн цадукмудын искәдг экнэс би- 
йән саглтн, — гив. 

12 Тиигхлэ Исусиг өдмгин экнэс биш паршмудын болн цадук- 
мудын дасхжах номас бийэн саглтн гисинь сурһульчнр лавта 
медж авцхав. 


Пётр Исусиг Бурхна илгәсн Аврач гинә 


з Исус Пилипин Кесэрья хотна һазрур ирэд: 

- Күмни Көвүг әмтн кенд тоолҗахмб? - гиҗ эврәннь сур- 
һульчнрас сурв. 

м_ Зармнь Таниг - уснд кирслдг Йохан гинэ, зәрмнь Элья 
әәлдәч, наадкснь болхла, —– Еремья эс гиж ээлдэчин негнь ги- 
нә, – гиҗ тедн хәрүднь келцхәв. 

15 _ Тадн Намаг кен гиж санҗанат? — гиҗ Исус сурв. 

16 _ Та эмд Бурхна Көвүнт. Та Бурхна илгэсн Аврач, – гиж 
Шимон Пётр хәрүднь келв. 

17-19 __ Чи Йонин көвүн Шимон буйн-кишгтә күнч, юнгад 
гихлә, әмтн биш, Тенгрин Эцкм мини тускар чамд секж 
келсмн. Тер учрар Би келжәнәв чамд. Чи —– Пётр“, эн чолун де- 
ер Би эврэннь хург тогтанав. Үклин һазрин күч чигн эн хургиг 
диилж чадшго. Би чамд Тенгрин йосна түлкүринь өгнәв. Эн 
һазр деер чини хөрсн юмн тенгр деер хөргдх. Эн һазр деер чини 
зөвшәрсн юмн тенгр деер зөвшәргдх. 

2 Цааранднь Исус: 

- Намаг Бурхна илгэсн Аврач гиж бичә күүнд келтн, – гиж 
сурһульчнртан закв. 





* Пётр — эн үг «чолун» гиж орчулгдна. 

Исус эврәннь үклин тускар келжәнә 


21 Тер цагас авн Исус: 

- Би Ерусалимд одх зөвтэв, тенд толһачнрин, ах гелнгүдин 
болн ном цәәлһәчнрин һарас ик зовлн эдлхв. Намаг Ерусалимд 
әмнәсм хаһцулх, зуг һурвдгч өдртнь Би әмдрхв, - гиж сурһћуль- 
чнртан ил келдг болв. 

2 Деед Эзн, Бурхн Таниг гетлгтхэ! Тиим юмн бичә болтха! - 
гиж Пётр Исусиг хооран дуудад, зөрц келв. 

23 рл цааран, эрлг! Чи Мини хаалһд харш болжанач. Чи 
Бурхна санаһар биш, эмтнэ санаһар бәәнәч, - гиж Исус Пётрт 
хәрү өгв. 

24-| Намаг даххар седсн күн эврәннь хаалһан үлдәһәд, кир- 
сән авад, Бийм дахтха! 25Юнгад гихлэ, эмэн хармнсн күн 
эмэн геех. Зуг Мини төлэ эмэн өгсн күн эмэн харсж аврх. 
26 Күн делкэ эзлж авсн бийнь зуг эмэн геехлэ, ямаран олз те- 
рүнд бээх билэ? Эврэннь эмэн күн юуһар хулдж авхмб? 2? Эц- 
киннь туурмжин толянд Күмни Көвүн элчнртәһән ирх. Тегәд 
күн болһнд кесн үүлэрнь өггдх. 2 Би үнэр келжэнэв, ода энд 
зогсжасн тадн дундас зэрмнь Күмни Көвүг ирэд эн орчлнгиг 
залж йовхинь эс үзтл өнгршго, - гиж Исус сурһульчнртан 
келсмн. 


Исусин хүврлїїн 


17 12Зурһан өдр давсна хөөн Исус һанцхн Пётриг, Яковиг 
болн терүнэ Йохан гидг дүүг авад ик уул темцж дахулв. 
Генткн терүнә бәәдл-зүснь хүврәд, чирәнь герл асж, нарн мет 
гилвкв. Хувц-хунрнь герл мет цээв. 3 Генткн Моше Элья хойр 
үзгдәд, Исуст үг келәд күүндцхәв. 

4— Деед Эзн, ямаран сэн энд! Би энд һурвн сег татх болвзав? 
Негинь Чамд, дарукнь Мошед, һурвдгчинь Эльяд, – гиж Пётр 
Исуст келв. 

5 Түүг үгән келжэтл, генткн сээхн герләр гилвксн үүлн тенг- 
рэс бууж ирэд, тедниг бүркв. 

- Эн Мини хээртэ Көвүн! Эн Намаг байрлулна! Энүнэ үгинь 
соңстн! — гисн дун үүлн заагас сонсгдв. 

6Энүг сонссн сурһульчнр сүмсэн алдтл сүрдцхэв, тедн цуһар 
һазр элкдэд киисцхәв. 

7- Бостн! Бичэ ээцхэтн! - гиж Исус тедн тал өөрдәд, күн 
болїїнд һаран күргв. 

8 Сурһульчнр толһаһан өргәд хәләхлә, Исусас даву талдан күн 
дэкж үзгдсн уга. 

5- Күмни Көвүнэ әмдрллһнә цаг эс иртл үзсн юман күүнд 
төрүц бичә келтн, – гижҗ Исус теднлә хамдан уул деерәс бууж, 
йовсн цагт келв. 

10 Багш, юнгад ном цәәлһәчнр түрүләд Элья ирх гиһәд 
келдмб? – гиж зууран сурһульчнр Исусас сурцхав. 

п-2 _ Түрүләд Элья лавта ирж цугнь белдх зөвтә. Элья ирчксн 
билэ гиж Би таднд келжэнэв. Зуг күн терүг таньлго эврәһәрн 
кечкв. Тиим кевэр Күмни Көвүн эмтнэс көлтә ик зовлн эдлх, — 
гиж Исус хәрү өгв. 

1зТиигхлә сурвульчнр Исусиг уснд кирслдг Йохана тускар 
келжәхинь медцхәв. 


Хар сәкүстә көвүг эдгэлїїн 


МТедниг эмтнүр өөрдж ирхлә, Исус тал нег күн өөрдәд 
СӨГДВ. 

15-16 _ Деед Эзн минь! Көвүһим өршәтн! Көвүм хар сәкүстә 
болсн учрас харһидг гемтэ болв. Тер шатж бәәсн һалд харһцҗ 
унад, уснд унад бәәнә. Басл икэр зовжана. Би Тана сурһульчн- 
риг эдгәтн гиж сурлав, зуг тедн көвүһим эдгэж чадсн уга, - гиж 
тер күн келв. 

7- Яйсн иткл уга, килнцтэ улсвт! Кедү цагтан би таднла 
бәәһәд иигж тесхмб? Көвүһән нааран авч иртн! - гиж Исус 
келв. 

1 Исус хар сэкүсиг хөрж көөв. Тер дарунь хар сэкүсн көвүнэ 
дотрас һарв, көвүн эдгэд одв. ! Әмтн тарад йовж одсн хөөн сур- 
һульчнр Исусас сурцхав: 

- Мадн юнгад энүг көөж чадсн угавидн? 

20 Итклтн бай болад тадн энүг көөж чадсн угат. Кемр тадна 
иткл бичкәхән горчсин экн мет болсн болхла, тадн эн уулд 
ормасн көндрәд, цааран зогс гиж келсн болхла, эн уул ормасн 
көндрх билэ. Тер учрар таднд эс кеж чаддго юмн уга болх би- 
лә, – гиҗ Исус хәрү өгв. 

Исус эврәннь үклин тускар дәкн тааж, келҗәнә 


223 _ Удл уга Намаг, Күмни Көвүг, эмтнэ һарт өгәд әмнәсм 
хаһцулх. Би үкэд болв һурвдгч өдртнь босж эмдрхв, - гж Һа- 
лилья һазрур йовсн цагт Исус сурїпульчнртан келв. 

Тедн Исуст санан зовж һашудад гейүрцхэв. 


Орн-нутгудын улс: 
1) Орчлңгин орн-нутгуд 


2 Тедниг Капернам хотнд ирхлә, Пётр тал Ерусалимин сүмин 
сангин алв цуглулдг көдләчнр өөрдәд ирв. 

- Тадна Багш сүмин сангд алв өгнү? — гиҗ тедн сурцхав. 

25- Өгнә, -ггиж Пётр хэрү өгв. 

Исус Пётрин герүр орж ирн: 

- Шимон, юн гиж санжанч? Эн орчлнгин хаадуд кенэс алв 
цуглулдв? Эврэ улсас эс гиж хэр улсас? – гижҗ сурв. 

26-- Хәр улсас, – гиж Пётр хәрү өгв. 

2- Тиигхлә эврэкснь алв өгдгәс сулдна. Зуг эн йосиг эвдш- 
гоћһар нур тал йовад, һахулян хаяд, түрүн харїїсн заһс бэрж авад, 
амнь сек. Амнь секәд, нег цаһан мөнг олж авхч. Тер мөнг авад 
эднд өгчк. Тер чи бид хойрин алв болх. 


2) Теңгрин орн-нутг 


1 Тер цагт Исус тал сурһульчнр ирэд: 

- Тенгрин орнд хамгин икнь кемб? -гиж сурцхав. 

23 Исус бичкн көвүг дуудж авад, сурһульчнрин өмн зогсаћһад: 

- Кемр тадн хүврәд, үрдүдлэ әдл эс болхла, Тенгрин орнд орж 
чадшгот гиж үнэр келжэнэв. “Бийэн номһрулад, эн үрнлэ эдл 
бичкн болж чадсн күн Тенгрин орнд хамгин ик болх. 5 Мини нер- 
нә төлэ иим бичкн үриг орулж авдг күн, тер намаг орулж авна. 


Иткл эвдснә тускар 


6 Нанд итксн хамгин бичкн күүнэ иткл эвдсн күүнд эмд бәә- 
хин ормд теермин чолу күзүнднь бооһад, тенгсин гүүнд шивж 
хайхла, деер болх. 7 Күүнэ иткл эвдсн учрас эмтн муулян эдлх. 
Эмтн күүнә иткл эвдлго бээхш. Зуг энүг кедг күн басл муулян 
эдлх. 8Кемр һарчн эс гиж көлчн иткл эвддг йовдлла харһулхла, 

тээрэд цааран шивчк. Хойр һар көлтәһән мөнк һалд тусхин 
ормд өрәсн һар көлтәһән эмн жирїїлд орсн деер. ?Кемр зүн 
нүднчн иткл эвддг йовдлла харїулхла, салһад авад шивчк. Хойр 
нүдтәһән мөнк Һһалд тусхин ормд өрэсн нүдтәһән эмн жирїЇїлд 
орсн деер, – гиж Исус келв. 


Төөрсн хөөнә тускар 


10-- Хэлэтн, Нанд иткдг хамгин бичкн күүг бичә бастн. Теднә 
Бурхна элчнр Мини Тенгрин Эцкин өөр оньдин зогсна. 2 Тадн 
ю санҗанат? Кемр нег күн зун хөөтә болад негинь геехлә, йирн 
йисн хөөһән уул заагт үлдәһәд, төөрсн хөөһән хәәхм, тиим 
эсий? 5 Болв түүгэн олж авсн цагтан йирн йисн хөөндэн тиигж 
байрлл уга, олен хөөндән теңкән уга байрлх, —– гиҗ Би үнэр 
келҗәнәв. “Тиим кевәр тадна Тенгрин Эцктн эврэннь хамгин 
бичкнэн үкүлшгоһар седжэнэ. 


ЖКилнц кесн ах 


5-| Ахчн чини өмнәс килнц һарһхла, эмтнд медүллго терүн 
тал йовад, килнцин тускар чирэднь кел. Кемр үгичинь сонсхла, 
чи төөрсн ахан олж аввч. "5 Кемр ахчн үгичинь эс сонсхла, «хойр 
эс гиж һурвн герчтә керг төр хайлгдх зөвтә», гидг төләд нег эс 
гиж хойр кү авч ирэд, терүнә килнцин тускар кел.  Кемр ахчн 
тедниг чигн эс сонсхла, хургт кел, кемр хургиг эс сонсхла, тер 
буру номта болн алв цуглулдг күүнлэ әдл болв гиж сан. !8Үнәр 
келжәнәв, эн һазр деер тадна хөрсн юмн тенгрт хөргдх, эн һазр 
деер зөвшәрсн юмн тенгрт зөвшәргдх. 9Эн орчлнд бээсн тадн 
дундас хойрнь зөвшөрж ю эс сурв чигн Тенгрин Эцкм сурситн 
өгх, үнэр келжәнәв. 20 Кемр хойр эс гиж һурвн күн Мини төлэ 
цуглрхла, теднэ дунд Би бээхв, - гиж Исус келв. 


Күрүнә гем тэвж, өгдго зарцин тускар 


21 Деед Эзн! Кемр ахм нанд гем кесн болхла, кедү дәкҗ би 
геминь тәвх зөвтэв? Дола дәкҗий? — гиҗ Пётр Исусас сурв. 

2 _ Уга, долан биш, дал дэкж долан. 23 Тенгрин йосн гисн эн: 
Нег хан эврәннь зарцнрин тооцаг шүүхэр седв. 4 Мөнгнә тоо- 
цан эклхлә, терүн тал нег зарциг авч ирнә. Тернь кесг тербум 
арслн өртө бәәж. 23 Өртә күн мөнгинь хәрү өгч эс чадхлань, эзн 

терүг гергтәһинь, гер-малтаһинь мухла кеж хулдад, өрән авхар 
шиидв. 2 Зарц эзнәннь көлднь мөргәд: 

- Буйн болтха! Дәкәд невчкн зуур күләҗәтн. Би өритн цу- 
гинь Цуглулж өгчкнәв! -гиж сурв. 

27 Эзн зарцдан санань зовад, өринь хэрүлэд тәвчкв. 2 Энүнә 
хөөн зарц цааран Һарч йовад, нег хамдан көдлжэсн күүнлэ 
харһв. Тернь зуухн цаһан мөнг өгх зөвтэ бээж. Зарц өртә күүг 
бахлураснь базһад: 

- Өрим ас нааран! -- гиж келв. 

29 Өртө күн өвдглж унад: 

- Буйн болтха, күлэжэ! Би удл уга өричинь өгчкнэв! - гиж 
ээрв. 

з Зуг зарц терүг хөэрлл уга өринь эс өгтлнь түүрмд суулһна. 
31 Талдан зарцнр энүг үзэд, икәр уурлад, цугинь эзнд медүлнә. 
32 Тиигхлэ эзн тер зарциг дуудж авад: 

- Муульта мухла! Чи намаг ээрэд сурад бээхлэ, би чини өри- 
чинь хәрүлүв. 33 Яһҗ би чамаг өршэлэв, тиим кевәр чи өртэ 
күүг өршөх зөвтә биләч, -- ГИЖ келв. 

34 Дәкәд эзнь ууртан бүтәд: 

- Эн зарциг өрән эс өгтл засгла харһултн, - гиж талдан 
зарцнрт закв. 

35 Кемр тадн эрүн седкләрн ахиннь геминь эс тэвхлэ, тиим 
кевэр Тенгрин Эцкм тадна гемитн тэвшго. 


Закайар саллїїн 


19 12 Исус эврэннь үгэн төгсәһәд, Һалильяс һарад, Йордана 
ца бээсн Йудьян һазр темцж йовв. Терүнэ ардаснь олн 
эмтн дахж йовцхав, Исус тедниг эдгэв. 

з Исус тал паршмуд ирцхәв. 

- Залу күүнд ямаран чигн учрар гергнэсн салх зөв Закан 
өгнү?-гиж тедн сөрж сурцхав. 

46-/Экн цагас авн Үүдәч «залу гергн хойриг үүдэж», гисиг 
умшсн бишвт? «Тер учрар күн һарһсн эк-эцкэн үлдәһәд, аваль- 
таһан ниилх, тедн хоюрн нег бий цогц болх». Тегәд хойр күн 
биш нег бий цогц болж тоолгдна. Бурхн ниилүлсн юмиг күн 
бичә салһтха, —– гиҗ Исус хәрү өгв. 

7— «Гергнәсн салхларн терүнд саллһна цаас өгэд тәвх кергтә» 
гиж юнгад Моше зәрлг өгсмб? -гиж тедн сурцхав. 

8-4Тадна зүркд хату болсн төлэд Моше таднд авальтаһан салх 
зөв өгв. Экн цагт тиим юмн уга билэ. ?Би болхла таднд келжэ- 
нэв: күүнэ залута дерэн эс негдүлсн авальтаһан салад, талдан 
герг авсн залу күн күүнэ гергтэ дерэн негдүлнэ, - гиж Исус 
келв. 

1-4 Кемр тиим юмн болхла, гер эс авхла деер болх, - гиж 
сурһульчнр Исуст келцхәв. 

1-2 — Эн үгмүд цуһар седклдән багтаж чадшго, болв Бурхна 
заясн әмтн багтаж чадх. Зәрм улс төрснәс авн, зәрмнь эмтнэс 
көлтә ясата болсн учрас гер авх арһ уга болдг. Зәрмнь болхла 
Тенгрин орна төлэ шунж, гер авлго, тохман залһхш. Эн номиг 
багтаж чадх күн багтатха! —– гиҗ Исус келв. 


Исус болн бичкн күүкд 


з Исус бичкн күүкдт һаран күргж, әдс өгтхә гисн седклтәһәр 
әмтн күүкдән авч ирж. Сурһульчнр болхла, тедниг тэвсн уга бээж, 

14-15 _ Бичә хөртн эдниг! Күүкд нан тал иртхэ! Яһад гихлә, 
бичкдүдлә әдл улс Тенгрин орнд орх, – гиҗ Исус келәд, бичк- 
дүдин толһад һаран күргв. 

Энүнә хөөн Исус тер Һазрас парад цааран йовж. 


Байн күүнә тускар 


16 Нег дэкж Исус тал нег баахн көвүн ирэд: 

- Багш, мөнк җирһл эдлхин төлэ ямаран сән юм би кех зөв- 
тәв? —– гиҗ сурв. 

17 — Сән юм кехин тускар Нанас юнгад сурнач? Һанцхн Бурхн 
сән. Кемр чи мөңк җирһл эдлхәр седхлә, Бурхна зааврмудыг 
күцә, – гиҗ Исус хәрүднь келв. 

18- Ямаран? -гиж тер сурв. 

19 «Кү бичә ал», «залу гергн хойрин итклиг бичә эвд», «хулха 
бичә ке», «күүнә тускар худлар бичә герчл», «эк-эцк хойран 
күүндлж тевч», «хажудк күүнд бийтәһән әдл хәәртә бол», - гиж 
Исус хәрү өгв. 

22- Би цуг энүг күцәдүв. Дәкәд нанд ю кех кергтә? – гиҗ 
баахн көвүн сурв. 

21- Кемр буйн төгс күн болхар седхлә, йовад эврэннь зөөрән 
хулдад, мөнгинь угатя улст түгәһәд өгчк. Тиигхлә, теңгрт байн 

зөөртә болхич. Аш сүүлднь Нан тал ирэд, Намаг дахад йов, - 
гиж Исус келв. 

2 Көвүн Исусин үгинь сонсчкад, икэр гейүрэд үлдв. Тер ик 
байн күн бээж. 

2324- Үнэр келжэнэв, байн күүнд Тенгрин орнд орхд басл 
берк юмн. Дәкәд болхла, байн күн тенгрин орнд орснд орхнь 
темэн зүүнэ сүвәр орсн амр, -/ гиж Исус сурдульчиртан келв. 

25 Энүг сонссн сурһульчнр дегд икэр өврцхәв. 

- Тиигхлә кен эмэн аврж чадхмб? -гиж тедн сурцхав. 

26- Күн эмэн аврж чадшго, Бурхн күүнә эм аврж чадх, - гиж 
Исус теднүр ширтж хәләһәд келв. 

27 Бидн бээсэн үлдәһәд, Таниг дахж йовхинь Та үзэд бәә- 
нәлмт? Ода олзнь ямаран болхмб? -гиж Пётр Исусас сурв. 

2830- Орчлң шинәр үүдхлэ, Күмни Көвүн тенгрин туурм- 
жин ширэд суухла, тадн, Намаг дахсн сурһульчнр, Израилин 
арвн хойр унг-тохм зарһла харһулхар арвн хойр ширэ эзлж 
суухит. Мини төлә герән, ах-дүүнрән, эк-эцкән, үрдән, төрскн 
һазран үлдәсн күн болһн зун холван ик олз авх. Цагнь ирхлә, 
мөнк җирһл эдлх. Зуг хамгин түрүнкнь хамгин сүүлнкнь болх. 
Сүүлңкнь — хамгин түрүнкнь болх. 


Уста үзмин көдләчнр 


2 - Тенгрин ориг юунла дүнцүлж болхмб? Үлгүрлхд: Нег 

герин эзн өрүн өрлә босад, эврәннь уста үзм тәрсн һазрт 
көдлх көдләчнриг нәәмәдлхәр йовсмн. 2Өдрт нег цаһан мөнг 
авхит гиж тер көдләчнрлә бооцад, уста үзм урїїсн һазрур илгэв. 
3Өрүн йисн часла тер базрин талвнд ирэд, көдлмш уга зогсжасн 
эмтиг үзв. “Эзн теднд: 

- Тадн бас мини уста үзм урһдг һазр тал йовтн, Би тадна 
КӨДЛМШИН КӨЛСИТН ӨГХВ, — ГИВ. 

Тедн йовцхав. Һал үдлэ арвн хойр часла, Һурвн часла бас тер 
тиигв. 5“Тавн час болад ирхлэ, тер дәкәд базрин талвнд ирэд, 
тенд зогсжасн эмтиг үзэд: 

- Өдрин дуусн көдлмш угаһар ю хээж энд зогсжахмт? – гиж 
сурв. 

7- Маднд күн көдлмш өгчэхш, - гиж тедн хәрү өгцхәв. 

- Тадн бас мини уста үзм тэрсн һазрур йовцхатн, - гиж эзн 
келв. 

8 Асхн болад ирхлэ, эзн эврэннь һардачдан келжэнэ: 

- Көдләчнриг цуглулад, көлсинь өгэд йовулчк. Эклэд сүл 
ирсн көдләчнрт мөнгинь өг, дәкәд түрүн ирсн көдләчнрт жал- 
ВИНЬ ӨГЧК. 

9 Асхн тавн часла ирсн көдлэчир ирэд, күн болһн нег цаһан 
мөнг авцхав. ! Түрүн ирсн көдлэчир энүнэс ик мөнг авх саната 
бээж. Зуг эдн бас нег цаһан мөнг авв. ! Мөнгөн авчкад, тедн 
ЭЗНД: 

2-4 Сүл ирсн көдләчнр негхн час көдлв. Чи болхла, тедниг 
маднла эдлцүлвч. Бидн өдрин дуусн нарнд шатад көдлвидн, - 
гиж Пундл өргж келцхэв. 

13 Зуг эзн негнднь иигж келв: 

- Би чамаг өөлүлсн угав, нөкд минь, чи нанла нег цаһан 
мөнгөр көдлмш кенэв гиж эс келлчи? м Көлсән авад хэр цаа- 
ран. Би болхла сүл күүнд бас нег цаһан мөнг өгх санатав, !5 би 
мөнгөн эврэннь дурарн күүнд өгх зөв угавий? Намаг өгәнч ги- 
һәд, чи үлү үзжәнчи? 

16 Тиигәд сүүлнкнь түрүнк болх, түрүнкнь сүүлнк болх. 


Исус эврәннь үклин тускар һурвдад келжәнә 


п Исус Ерусалим балїїснур темцж йовад, арвн хойр сурћульч- 
нран эмтнэс хооран дуудж авад: 

18 _ Ода бидн Ерусалим балһснур йовжанавидн. Күмни Көвүг 
ах гелнгүдин болн ном цәәлһәчнрин Һһарт бэрүлх, тедн Терүг 
цаажла харһулхар шиидх, буру номта улсин медэнд өгх. ! Тедн 
наад бэрэд, малядж цокад, кирсд хадасар хадж алулх. Болв тер 
һурвдгч өдртнь эмдрх, - гиж Исус теднд онц келв. 


Экин эрлїїн 


29 Дәкәд Зебедана гергн көвүдтәһән Исус тал өөрдж одад 
сөгдв. Тер Исусас юм сурхар седж. 

2-4 Юн кергтәв танд? – гиҗ Исус сурв. 

- Тана орнд эн мини хойр көвүн Тана хаана ширэн өөр суух 
гиж үгэн өгтн. Негнь — барун талд, дарукнь зун талд суутха! — 
гиж тер күүкд күн келв. 

2- Тадн ю суржахан эврэн меджэхшит! Мини үзх зовлнгиг 
тадн дааж чадхийт? -ггиж Исус теднэс сурв. 

- Чадхвидн, -гиж тедн хэрү өгв. 

2- Мини зовлнгиг та хойр даахит, зуг Мини барун эс гиж 
зүн Һартм суух зөв Би өгдгов. Эцкимм заасн эмтн тенд суух. 

24 Наадк арвн сурїульчнр энүг сонсчкад, ах-дү хойриг гем- 
шэцхэв. 25:23 Зуг Исус: 

- Буру номта хаадуд эмтэн дажрдгинь, нойдуднь эмтн деер 
эзн болдгинь тадн меднэлмт. Тадн дунд тиим юмн болх зөв 
уга. Күмни Көвүн әмтиг зархар биш Бийнь теднд заргдхар 
ирж. Тер олн эмтиг килнцэснь сулдххин төлэ эмэн өгх зөвтэ. 
Тиим кевэр тадн тиигтн: тадна дундас алдр болхар седснь та- 
на зарц болтха. Ахлач болхар седснь мухла болтха, - гиж 
келв. 


Хойр сохр күүг эдгэлїїн 


29-30 Тедн Ерихог үлдәһәд һархла, олн әмтн ардаснь дахж 
йовцхав. Хаалїин амнд хойр сохр күн суусн бәәж. Тедн Исусиг 
хажућарнь йовж йовхинь сонсад: 

- Деед Эзн! Давидин Көвүн мадниг өршәһич! -гиж хээк- 


рцхәв. 

зӘмтн тедниг хөрәд, дуудан таттн гиж келцхәв, зуг тедн улм 
чаңһур: 

- Деед Эзн! Давидин Көвүн мадниг өршәһич! — гиҗ хээк- 
рцхәв. 

32-| Нанас таднд юн кергтә? - гиж Исус зогсад тедниг ду- 
УДЖ келв. 


33 _ Деед Эзн! Мана нүднд хара орулыч! – гиж тедн сурцхав. 
3 Исус теднд сана зовад, нүднднь һаран күргв. Агчмин зуур 
тер хойр күүнэ нүднд харан орв, тедн Исусиг дахж йовцхав. 


Ерусалим балїїснд байрта орж, ирлїїн 


21 14 Ерусалимур өөрдж ирэд, Олив уулын ташуд бээсн Бет- 
пэг тал күрсн цагла Исус хойр сурһульчнриг илгәһәд 
келв: 

- Эн өмнтн бәәсн хотнур йовтн. Тенд уята баахн элжгниг 
эктәһән зогсҗахинь тадн үзхит. Боодһаһинь тээлэд, тедниг на- 
аран көтлж авч иртн. Кемр эзнь таднас юнгад малм авчахмт 
гиж сурхла, эдн Деед Эзнд кергтэ болжана, удл уга хэрү илгэх 
ГИТН. 

4-5- Ерусалим хотнахнд келтн! Тана номһн зангта хаантн 
элжгн деер, баахн элжгн деер сууһад аашна!* - гисн ээлдэчин 
үг бүттхэ гиж тиим юмн учрсмн. 

67 Сурһульчнр йовад, Исусин келсиг цугинь күцэв. Баахн 
элжгниг эктәһинь авч ирэд, деернь хувцан хаяд, Исусиг су- 
улһв. 89 Йовсн хаалһднь олн эмтн өмсж йовсн хувцан делгж 
хайцхав. Зөрмнь моддын ноһан бүчрмүдинь таслад, хаалһднь 
хайцхав. 

- Давидин Көвүн тууртха! Деед Эзнә нерн деерэс ирснь эдстэ 
болтха! Бурхн тууртха! -- гиж Исусин өмн ард бийднь йовсн олн 
эмтн хээкрсмн. 

0 Исусиг Ерусалим балїїснд орж ирхлэнь, балїїснд бээсн олн 
эмтнэ зүркнь догдлв. 

- Энтн кен гидг күмб! – гиҗ тедн хоорндан сурцхав. 

п Эн Һалилья Һазрин Назаретас ирсн Исус гидг ээлдэч, - 
гиж зэрм эмтн хәрүднь келдг бээж. 


Исус Пол сүмд 


р Исус һол сүмд ирэд, юм хулдж авчасн болн хулд кежәсн ул- 
сиг һарһҗ көөв. Мөнг сольдг улсин ширәһинь, көглжрһ хулддг 
әмтнә сандлынь көлврүлэд хайчкв. 

13 «Мини герм — мөргүлин гер болж нерэдгдх», – гиж Бурх- 
на Бичгт бичәтә. Тадн энүгэр «деермчнрин бээр кежит» - гиҗ 
Исус теднд келв. 

м Һол сүмд Исус тал сохр, доһлң эмтн өөрдцхөв, Исус тедниг 
гемәснь эдгәв. 5 Ах гелнгүд, ном цәәлһәчнр Исусин кесн өвәр- 
цсиг үзәд, «Давидин Көвүн тууртха» — гиж хээкрсн бичкн кү- 
үкдиг үзэд, хорнь буслад уурлцхав. 

16-/Эдниг ю келжэхинь чи сонсжанчи? - гиж тедн Исусас 
сурцхав. 

- Сонсжанав, «Чи үрдүдин болн нилхдин амар бийдэн 
магтал өргләч!» – гисинь умшсн уга билэт? - гиж Исус хэрү 
ӨГВ. 

7 Цааранднь Исус тедниг үлдәһәд, балһснас һарад, Бетәнья 
гидг хотнд одад, тенд хонсмн. 





* Элжгиг унад орж ирснь - эв авч ирснә темдг; мөриг унад орж ир- 
синь — дәәнә темдг. 

Инжр модыг харалїїн 


з Өрүн босад Исус хэрү Ерусалим балїїснур йовж йовла, зуу- 
ран геснь өлсв. 9 Хаалһин амнд урїїжасн инжр модыг үзэд Исус 
өөрдв. Зуг хамтхаснас даву юм эс үзсн учрас: 

- Чини бүчр деер дэкж темсн бичә урһтха! -- гиж келв. 

Тер дарунь инжр модн хагсад хумхарж одв. 2 Энүг үзсн сур- 
һульчнр ик гидгэр өврцхәв. 

- Эн модн тиим шулун юнгад хагсж одсмб? - гиж тедн 
сурцхав. 

2122 -- Үнэр келжэнэв. Кемр тадн маһдл угаһар иткхлэ, тадн 
Мини кеснэс үлү юм кеж чадхит. «Ормасн көндрәд, тенгсин 
уснд ун» – гиж эн уулд келхлэтн, тадна келсэр болх. Кемр 
тадн иткхлэ, зальврж ю эс сурв чигн сурсан авхит, - гиж Исус 
хэрү өгв. 


Исусин йосн 


23 Исус һол сүмд орад, эмгиг ном умшж дасххла, ах гелнгүд 
болн толһачнр Исус тал өөрдөд: 

- Кенә йосар Чи тиигж кежэхмч? Кен чамд тиим йос өгв? - 
ГИЖ, келцхәв. 

24-25- Би таднд бас нег сурвр өгнэв. Кемр тадн хәрүһинь өгх- 
лэ, Би таднд кенә йосар тиигж кежэхэн бас келж өгнәв. Йохана 
кирсллїїн альдас ирсмб, тенгрэсий эс гиж эмтнэсий? - гиж 
Исус келв. 

Тедн хоорндан күүндцхәв, кемр «Теңгрәс» гихлэ, тер: «Юнгад 
тадн Йоханд эс итквт?» -ггиж сурх. 25«Эмтнэс» гихлә, эн улсас 
әәсн күрчэнэ, юнгад гихлэ, цуһар Йоханыг ээлдэч гинә. 

2- Меджэхшвидн, -гиж тедн хәрү өгцхэв. 

- Тиигхлә кенә йосар тиигж кежэхэн, Би таднд бас келшгов. 


Хойр көвүнә туск үлгүр 


2 _ Нег күн хойр көвүтэ бээж. Нег дэкж тер ик көвүндән: 

- Көвүн минь, эндр уста үзм тэрсн һазрур йовад, көдлхнчн! - 
гинэ. 

29 Тернь: 

- Көдлшгов, -- ГИЖ келнә. 

Зуг бәәжәһәд, уха-санаһан сольж йовв. 3 Эцк бичкн көвүн- 
дән бас тиигҗ келв. Тернь: 

- Аав минь, ода йовнав, — гичкәд йовсн уга. 

з Тадн ю санжанат? Эн хойр көвүнэс кен эцкиннь үг 
соңссмб? -гиж Исус сурв. 

- Түрүнкнь,--гиж тедн хәрү өгв. 

- Үнэр келжэнэв, алв цуглулгчнр болн хуульч күүкд улс 
таднас түрүн Бурхна орн-нутгт тусх. 3) Юнгад гихлэ, Йохан 
таднд чик хаалї зааж ирсмн, зуг тадн терүнд итксн угат. Алв 
цуглулгчнр, хуульч күүкд улс болхла терүнд иткцхэв. Тадн Энүг 
үзэ бээсн бийнь килнцтэ жирһлән үлдэсн угат, терүнд итксн 
угат, - гиж Исус келв. 


Уста үзмин туск үлгүр 


33- Дәкәд нег үлгүр сонстн. Нег нойн бәәҳҗ. Тер эврә һазрта 
бээж. Тендән уста үзм тэрэд, Терүг хашаһарн хашалад, уста үзм 
шахдг нүк малтад, харулын цамхаг тосхад, уста үзмән көд- 
ләчнрт нәәмәдлҗ өгв. Бийнь хол һазрт одсмн. 3 Темс цуглулх 
цагнь ирхлә, темсән авхар нойн көдләчнр тал ялчнран илгәнә. 
35 Зуг тедн ялчнринь бәрж авад, негинь цокад, дарукиннь эмнь 
таслад, һурвдгчинь чолуһар үктлнь цокж. 3 Эзнь талдан ялчн- 
риг илгэнэ. Теднә тонь урдкас ик бээж. Көдләчнр тедниг бас 
тиигнә. 7 Аш сүүлднь, Эзн Көвүһм тевчх гиһәд Көвүһән илгә- 
нә. 3 Зуг Терүг үзчкэд, тедн «Эн өнчэн авх күн, энүг алчкад, 
өнчинь авий!» —– гиһәд 3 көвүг бэрж авад, уста үзм тэрсн һазрас 
авч Һарһад, цокад алчкв. 9 Уста үзмин Эзнь хәрү ирхлэрн эн 
көдләчнриг яах тер? -- гиж аштнь Исус сурв. 

4 Ик әәмшгтәһәр цаажлж алх! Уста үзмин олз цагтнь өгдг 
талдан көдлэчирт өгх! – гиҗ тедн хәрү өгцхәв. 

4- «Тосхачнрин һолсн чолун герин өнцгин Пол чолун болв. 
Бурхн эн өвәрцтә керг күцэсмн. Бидн энүг үзләвидн. 4“ Эн чо- 
лун деер унсн күн цокгдх. Зуг күүнэ толһа деер эн чолун унхла, 
дарад алчкх» гисн үгмүд Бурхна Бичгт умшсн угавт? Тер учрар 
Би келжәнәв таднд, Бурхна йосн таднас булаж авгдад, олз өгдг 
улст өггдх, - гиж Исус келсмн. 

45-46 Исусин келсн үгмүд сонссн ах гелнгүд болн паршмуд 
Исусиг теднә тускар келжэхинь медцхәв. Тедн Исусиг бэрж ав- 
хар седж, зуг Исусиг ээлдэч гиж тоолжасн улсас тедн ээдг бээж. 


53 


МАТАЙ, 22 


Хүрмин туск үлгүр 


2 Исус дәкәд нег үлгүр келв. 

2 Тенңгрин йосн гисн эн: Нег хан көвүндэн хүрм кежәнә. 
3 Зарцнран илгәһәд, гиичнриг дуудулна. Зуг ирх эмтн ирхэр 
седсн уга. 4Тиигхлә тер талдан зарцнриг илгэнэ. 

- Тарһн малан алад, махна сээнэснь хот белдчквидн. Тадниг 
күлэжэнэвидн. Мини көвүнә хүрмд иртн, – гиҗ теднэр зэнг 
ИЛГЭНЭ. 

5Зуг тедн хаана үгиг оныгтан авлго, тал талдан эврэннь кер- 
гәрн тарад йовж одцхаж. Негнь - кеерэгшэн, дарукнь хулд-гү- 
үлгә кехэр йовж одв. Зәрмнь болхла, зарцнринь бэрж авад, му 
келәд алчкв. ? Хан уурлад, тер алач-булачнриг алад теднэ бээсн 
балһсиг шатачктн, гиж эврэннь цергчнртэн зэрлг өгнө. 8 Цаа- 
ранднь хан эврэннь зарцнртан иигж келнэ: 

- Бидн нээрт белнвидн. Мини дуудсн гиичнр болхла хүрмд 
ирх ач уга бээж. ° Тегәд балһсна уульнц болїїнар йовад, харїїсн 
улсиг цугтайинь хүрмин нээрт дуудтн! 

10 Зарцнрнь һазаран һарч йовад, олн эмтиг дуудж авч ирц- 
хэнэ. Тедн дунд сэн чигн, му чигн улс харїж. Нээрин хора 
гиичнрәр дүүрв. Хан әмтиг үзхэр нээрин хорад орж ирхлэрн 
хүрмин хувц өмсл уга ирсн кү үзж. 

2 _ Ҷи яһад хүрмин хувц өмсл уга нааран ирвч? - гиж хан 
терүнәс сурна. 

Тернь тагчг, ә уга. 1 Тиигхлә хан: 

- Эн күүнэ һар-көлинь күләд, харңһу һазрт хайчктн, тенд 
әмтн ик зовлн эдлэд, шүдэн хэврж оркрж уульх, —– гиж зарцнр- 
тан закна. 

м Дуудгдснь олн, онц суңһгдснь цөн болдг мөн. 


Алвна тускар 


15 Паршмуд Пол сүмэс һарч йовад, Исусиг үгднь бэрж авхар 
хоорндан үгцнэ. !%Тедн эврэннь сурһульчнран Херодын улсла 
хамднь илгэсмн. 

- Багш, Чамаг үн келжэхинь бидн меднэвидн. Чи Бурхна 
заасар дасхнач. Тер учрар эмтн ю санжахинь чи онытан авх- 
шич, күүнэ чирэ хэлэхшич. 17 Тегэд маднд келж өгхнчн, бидн 

Римин хаанд алв өгх йостай аль угай? !8 Исус теднә хар сана- 
һинь медчкәд: 

- Хойр чирәтә улс! Намаг ю хээж сөрәд бээнэт? "9 Алв өгдг 
мөнгэн Нанд үзүлтн, — гив. 

Тедн Исуст мөнгөн үзүлв. 

227- Кенә дүр энд зурата, кенә нерн бәәнә? —– гиҗ Исус сурв. 

21 Римин хаана, – гиҗ тедн хәрүднь келв. 

- Тер учрар хаана юмиг хаанд өгтн, Бурхна юмиг Бурхнд 
өгтн, – гиж Исус келв. 

2 Эн үгмүд сонсад, тедн ик алн болад, Исусиг үлдәһәд, һарад 
йовҗ одцхав. 


Эмдрллїїнэ тускар 


23 Тер цагт Исус тал цадукмуд ирцхэв. (Тедн үксн эмтн эмдр- 
шго гиж иткдг бээж,) 

24-/ Багш! Моше маднд: кемр үрн уга күн өнгрхлә, терүнэ 
дүнь авалинь авад, ахиннь тохминь залһтха. 2 Манахнд ах-дү 
долан күн бээж. Эләднь гер авад, үрн угаһар өңгрәд, гергән 
дүүдэн үлдэв. 2 Тиим кевәр хойрдгчнь, һурвдгчинь болн ах-дү 
долан тиигҗ өңгрв. 2 Теднә хөөн күүкд күн өнгрж. 2% Үксн 
эмтн әмдрсн цагт тер ах-дүүһин кенәннь гергн болж Һархмб? 
Тер күүкд күн цуг ах-дүүһин болһна гергн биләлм? – гиж тедн 
сурцхав. 

29- Тадн Бурхна Бичгиг болн Бурхна күчиг эс меддг төлэд 
буру ухалжанат. 3 Үксн эмтн эмдрхлэнь гер авдго, күүнд оддго 
болна. Тедн Бурхна элчнрлә эдл болна. 3! Бурхн үксн күн эмдр- 
нә гиснә тускар ю келсинь тадн умшсн угавт? 3 «Би Абрахамин 
Бурхн, Ицхакин Бурхн болн Яковин Бурхнв», - гиж Бурхн 
келсмн. Зуг Бурхн - үксн эмгнэ биш, эмд әмтнә Бурхн мөн. 

33 Исусиг сонссн эмтн терүнэ номд икэр өврцхәв. 


Алдр заавр 


3 Паршмуд Исусиг цадукмудын амнь хаасинь сонсад, цуһар 
хамдан цуглрцхав. 35-3 Терүнэ дундас нег ном цээлїїэч Исусиг 
үгднь бэрж авхар: 

- Багш, Закана ямаран зааврнь хамгин һол чинртэв? - 
гиж сурв. 

”- «Халун зүркэрн, эрүн седклэрн, бээсн уха санаһарн эв- 
рэннь Деед Эзн Бурхндан дурта бол». 3 Эн хамгин түрүнк 
болн хамгин Пол чинртә заавр. 3° Хойрдгч заавр түрүнк заавр- 
ла әдл «хажудк күүндэн бийдэн дурта кевэр дурл». “Эн хойр 
һол зааврмудар эркн биш Закан болн әәлдәчнр тогтна, – гиж 
Исус келв. 


Бурхна илгэсн Аврачин тускар 


41-42 Цааранднь Исус өөрнь хурсн паршмудас сурв: 

- Бурхна илгэсн Аврачин тускар ю санжанат? Тер ямаран 
унг-тохмта? 

- Тер Давидин тохмин үлдл, — гижҗ тедн хэрүднь келв. 

4 Тиигхлә юнгад Бурхна Сэкүсэр дүүрхлэрн Давид Терүг 
Деед Эзн гиж нерэдэд, иигж келсмб: 4 «Чини өшәтниг ди- 
илж, көлдчнь эс хайтл, Мини барун бий тал сууж йов, - гиж 
Деед Эзн мини Деед Эзнд келсмн». 4 Тегәд кемр Давид Терүг 
Деед Эзн гиж келхлэ, яһҗ Тер Давидин унг-тохмин үлдл болж 
чадхмб? -гиж Исус сурв. 

46 Күн Исуст хөрү өгч чадсн уга. Тер өдрэс авн Исуст сурвр 
өгх дурн кенд чигн дэкж күрсн уга. 


Хойр чирэтэ улсиг гемшэлїїн 


2 Цааранднь Исус эврәннь сурһульчнрт, олн эмтнд иигж 
келв: 

2- Ном цәәлһәчнр, паршмуд Мошен зака цәәлһх йос һартан 
бәржәнә. 3Тер учрар теднә келсн ном сонсад, теднэ заасар 
кетн, зуг тедниг дураж, үлгүр авч үүлэн бичэ күцэтн. Тедн 
бийснь дасхжах номарн бээхш. 4Тедн күчр күнд аца овалж тэ- 
вәд, эмтнэ нурїїнднь үүрүлнэ, зуг бийснь нөкд болхар хурїан 
чигн көндэхш. 5Зуг юм кехлэрн, тедн эмтн үзтхә гиж кенә. 
Тедн бийэн сээхрүлэд маннадан болн һартан Бурхна ном би- 
чәтә кенчр зүүдг болна, хувцна хормаһан залаһар утдулад кее- 
рүлнә. 6Байр-нээрт ирхлэрн, тедн ачта орм эзлхдән дурта. 
Хурлд деегшэн һарад суулдна. 7 Балһсна талвнд ирэд зогсхла, 
эмтн тедниг күндлж «Багш» гиж мендлхлә, икәр таасцхана. 
8 Тадниг багш гиж күн бичә дуудтха! Тадн ах-дүүнр болжанат, 
Тадн негхн Багштат.  Һазр деер эцк гиж кү бичә тоолтн! Тадн 

һанцхн Эцктәт. Тер тенгрт бәәнә. !Сурһмжлач гиһәд тадниг 
күн бичә дуудтха! Бурхна илгәсн Аврач тадна һанцхн сурһмж- 
лач. !Тадна дунд хамгин икнь зарц болтха! Бийән деегшлсн 
күн лавта кевәр дорацулгдх! ° Бийән дорацулсн күн лавта кевәр 
деегшлх! 

13 Ном цээлїїэчнр, паршмуд! Басл зовлнган эдлхит! Хойр 
чирэтэ улс! Тадн Тенгрин йосиг оньслчкад, бийстн дотрнь 
орхшит. Орхар седсн күүг төрүц орулхар седхшит! 

15 Ном цээлїїэчнр, паршмуд! Басл зовлнган эдлхит! Хойр 
чирэтэ улс! Негхн күүг номдан орулхар тенгс һатлж, һазр эргэд 
гүүлднәт! Кү номдан орулчкад, бийэсн дор кенәт! Тертн таднас 
шулун мөнк һалд тусх! 

16 Чавас, сохр жолачир! Басл зовлнган эдлхит! Күн сүмәр анд- 
һар тәвхлә, өнгөр тэвсн андһар болх! Сүмин алтар андїарлснь 
андїаран күцәх зөвтә, гиж тадн эмтиг дасхнат! 

17 Чавас, сохр һәргүд! Алтн болн алтыг эрүлсн сүм хойраснь 
юн деер? !#Тәклин ширәһәр андһарлсн андһар юмн биш. Зуг 
терүн деер бәәсн бәрцәр андһарлсн андһаран күн күцәх зөв- 
тә, - гиҗ тадн бас дасхнат. ! Сохр улс! Бэрц болн бэрциг 
әрүлжәсн тэклин ширә хойрас юн деер? 2 Тегәд тәклин ширә- 
һәр андһарлснь ширэ деернь бээсн юмар андһарлна. 2 Сүмәр 
андһарлсн күн дотрнь бээсн Бурхнар андһарлна. 2 Теңгрәр анд- 
һарлсн күн Бурхна ширәһәр болн ширә деернь суусн Бурхнар 
андһар тәвнә. 

23 Ном цәәлһәчнр, паршмуд! Басл зовлнган эдлхит! Хойр 
чирэтэ улс! Тадн тэрсн бадрашкас”, зорһдас** болн зирәс*** 
арвдгч хүвинь цуглулж авад, Бурхнд нерәдәд өгнәт. Зуг закана 
һол төрмүдиг, үнн чик бәәдлиг, өршәлтиг болн сүзгиг оньгтан 
икәр авхшит! Наадк юман мартлго, энүг бас күцәх кергтә. 
24 Сохр жолачнр! Тадн ундас бөкүниг шүүж хаяд, бүкл темә 
зальгдг улс! 

25 Ном цәәлһәчнр болн паршмуд! Хойр чирәтә улс! Тадн 
ааһ-савиг һазаһаснь арчнат, ааһин дотркинь болхла ховдглж хул- 
халсн олзар дүүрн. 2 Сохр парш! Түрүлэд ааһ-савин дотркинь 
арч, тиигхлә, терүнэ һазакнь цевр болх. 





* Бадрашк - мята. 
эж Зорїд - укроп. 
жэж Зир — ТМИН. 

27 Ном цәәлһәчнр болн паршмуд! Басл зовлнган эдлхит! 
Хойр чирэтэ улс! Тадн ширдчксн үкэр мет тедн һазаһаснь сэ- 
эхн болж медгднэ, дотркинь болхла күүнэ үксн цогцар болн 
яс-үсэр дүүрң. 2Тер учрар тадн һазаһас чик седклтэ болж 
медгднэт, дотрктн болхла килнцэр болн хойр чирэтэ йовдлму- 
дар дүүрн. 


Паршмуд болн ном цээлїїэчнр цаажла харїїх 


29 Цааранднь Исус иигж келв: 

- Ном цәәлһәчнр болн паршмуд, зовлнган эдлхит! Хойр 
чирәтнр! Тадн ээлдэчнрт үкэрмүд тосхнат. Чик седклтэ улсин 
бумблвс сәәхрүлнәт. 3 Тадн келнэт: «Бидн мана өвкнрин цагт 
эмд бээсн болхла, ээлдэчнрин асхрсн цуснд гемшэгдшго би- 
лэвидн». 3!Тиигэд тадн әәлдәчнриг алсн эмтнэ үрдүд гиж 
бийстн эврэннь тускар герчлжэнэт! 32Ода эврэннь өвкнрин 
эклсн кергиг күцэтн! 33 Тадн хойр көлтә моһас! Мөнк һалас 
болн зарһас зулж чадшгот! 3 Соңстн! Би таднур әәлдәчнриг, 
цецн ухата улсиг болн багшнриг илгэжэнэв. Зәрмнь тадн 
моднд телж хадж алхит, зәрминь хурлд малядж, хотнас хотн 
күртл көөхит. 3 Тадн чик седклтэ улсин үклэс көлтә икэр ца- 
ажлгдхит. Орчлн үүдснәс авн чик седклтэ улсин цус асхрлһнд 
тадн гемшэгдж килнцән эдлхит. Чик седклтэ Абелин асхрсн 
цуснас эклэд, тәклин ширә болн Пол сүм хойрин хоорнд Бе- 
рекьян көвүнэ Зехарьян* асхрсн цусн күртл цугнь тадна толһа 
деер! 36Энүнэс көлтә эн үйнр басл цаажлгдх гиж үнэр келжэ- 
НЭВ, -- ГИВ. 


Ерусалимин тускар уульлїїн 


37 Хәәрн Ерусалим! Ерусалим! Чини улс әәлдәчнриг уга 
кенә, Чам тал илгәсн әмтиг чолуһар цокж ална. Кедү дэкж 
Би чини үрдүдиг һуужмулмудан живр доран цуглулсн така мет 
цуглулхар седләв. Чини улс тиигхәр седсн уга! 3 Тер учрар чини 
һол сүм хоосн болтха! 3 Би чини улст келжәнәв: «Деед Эзнә 
нерн деерәс ирснь әдстә!» гиж эс келтл, Намаг үзшгот, - гиһәд 
Исус үгән төгсәв. 





* Абель түрүнк алгдсн күн, Зехарья сүүлнк алгдсн күн. Цуг эн Хуучн 
Бооцанд бичәтә. 

Вол сүмин хольврлїїна туск әәлдхл 


2 Исус сүмэс Парч йовхла, сурһульчнр сүмин бээшнгиг 
үзүлхэр Исус тал өөрдцхэв. 
2-|Цуг энүг үзжэнт? Энд нег чигн бүтн чолун үлдшго гиж 
Би үнэр келжэнэв. Цугнь хольврад, хамхрж одхинь тадн медх 
зөвтэт, - гиж Исус келв. 


Зовлн, көөлїїн хойрин тускар 


з Исус һанцхарн Олив уулд суусн цагт сурһульчнр өөрдәд: 

- Тана келснтн кезэ учрхмб? Таниг хәрү ирж йовхин темдг 
цагин чилгчин темдг ямаран болхмб? Келж өгит маднд? - гиж 
сурцхав. 

4— Хәлән бәәтн! Әмтн тадниг меклвзә! 5 Кесгнь Мини нер зү- 
үһәд, эмтиг мекләд, би Христос гиж келх. “Тадн өөрхн болжах, 
бас хол болжах дээнэ тускар сонсхит. Зуг бичә ээтн! Тиим болх 
зөвтә. Зуг тер чилгч биш. 7Нег келн эмтн талдан келн эмтнэ 
өмнэс босж дэврх. Нег орн-нутг талдан орн-нутгла дээллдх. 
Ик харїїнлїЇїна, һазр чичрлЇїнэ аюл энд-тенд учрх. 8Цуг эн үрн 
төрхин өмн экиннь элк мошклһна эклц мет болх.  Тадниг 
басл зовах, дәкәд цокж алх. Келн-эмтн болїїн Нанас көлтә 
таднд дурго болх. ! Кесгнь итклэсн цухрад, нег-негндән дурго 
болад урвх. Ч Тер цагт кесг худл ээлдэчир ирэд, олн эмтиг меклх. 
12Хар үүлмүд немгдэд, кесгиннь дурнь киитрх. 5 Күцднь тесснь 
авргдх. 4 Зуг түрүләд келн эмтн болһнд һазрин зах күртл Тенг- 
рин йосна туск Сән Зәнг делгрх. Орн-нутг болһнд Сән Зэнгиг 
авх арһ күртх. Тегәд чилгч ирх, - гиж Исус келв. 


Хоосрулжах җигшүртә юмна тускар 


15 _ Һол сүмиг хоосрулжах жигшүртэ юмиг тадн эрүн бәәрнд 
үзхит. Энүнэ тускар ээлдэч Даниэл бичсмн. (Эн юн гидг юмб? 
Умшач энүнә тускар ухалтха!) 75 Тер цагт Йудья һазрин эмтн уул 
темцэд зулж Һһартха! 77 Герин ора деер сууснь буухларн гер дот- 
рас юм бичә автха! 8 Кеер бээсн күн дулан хувцан авхар, герүрн 
бичә хәртхә! Тер цагт ацата болн үр көкүлдг күүкд улс басл 
муулян эдлх! 2 Тана зулж йовлһн үвләр, бемб өдрәр бичә болтха 
гиж зальвртн. 2 Орчлн үүдснэс авн ода күртл болад уга, ик 

һашута өдрмүд учрх. Хөөннь чигн тиим юмн болшго. 2 Кемр 
Бурхн тер өдрмүдиг эс ахрдулхла, нег чигн юмн эмд үлдж ав- 
ргдшго билэ. Зуг шүүж авгдсн улсин төлэ тер өдрмүд ахрдх. 
23 Кемр таднд «Хәләтн, энд Христос бәәнә» эс гиж «Тенд бээ- 
нө» гиж келхлә, бичә итктн! 2 Юнгад гихлэ, худл Христосмуд 
болн ээлдэчнр ирх йовдл учрхла, шүүж авгдсн улсиг чигн 
меклхэр ик өвөрц, онц темдгүд үзүлх. 2Сонсжант? Би таднд 
цуг энүг эртэснь келжэнэв. 26 Тегәд кемр: «Хәләтн, Христос кө- 
дэд бәәнә!» - гиж таднд келхлә, бичә тиигәрән одтн. Эс гиж: 
«Хэлэтн, эн герт Тертн бултж йовна» - гихлэ, бичә күүнд 
итктн. 2 Тенгрин аһуг дорд үзгэс барун үзг тал цәкллһн керч- 
снлә эдл Күмни Көвүн хәрү ирх. 2Үксн цогц кевтсн һазрт 
бүргд шовуд цуглрх. 


Күмни Көвүнә ирлїїн 


29 Тер Һашута өдрмүдин хөөн генткн «Нарн унтрад, сар герл 
өгдгән уурх. Одд тенгрэс унад, тенгрин күчнь көндрх». 3 Тиигх- 
лә тенгр деер Күмни Көвүнэ онц темдг үзгдх. Келн эмтн болһн 
һашудад оркрх. Тегәд Күмни Көвүг үүлн заагар алдр күчтә болн 
туурмжта йовҗ йовхиг келн-эмтн болһн үзх. 3! Алдр бүрэ-бүш- 
күрин дун һархла, орчлнгин дөрвн үзгэс, һазрин нег захас тал- 
дан зах күртл бээсн Эврэннь шүүж авгдсн улсан цуглулхин төлө 
Күмни Көвүн элчнрән лавта кевэр Йовулх. 


Инжр модна тускар 


э Эн инжр модыг хэлэж үлгүр автн. Терүнэ бүчр дүүрэд, көк 
шин хамтхасн һархла, зуна цаг өөрдж йовхинь тадн меднэт. 
33 Тедү мет тадн: Цуг энүг үзэд медтн. Тер өөрхн, үүднэ өөр. 
мМҮнэр келжэнэв, эн үйнр сольгдад уга бээтл цугнь бүтх. 3 Тенгр 
пазр хойр уга болж одх, зуг Мини келсн үгмүд сольгдшго. 


Күмни Көвүнә ирх цагинь күн медхш 


3 Тер өдрин болн цагин тускар келхлә, энүнә тускар күн 
медхш: Теңгрт бәәсн Бурхна элчнр чигн, Көвүн чигн медхш, 
һанцхн Эцк меднэ. 37 Ноах бээсн цагт юн учрла, тиим юмн 
Күмни Көвүг хәрү ирхлэ учрх. 3 Тер өдрмүдт усна аюлын өмн 
әмтн хотан идлдәд, уулдад, гер авлдад, хәрд һарлдад бәәлә. 

Тиигәд тедн Ноах кермдэн ортл бәәһәд бәәж. 3 Усна аюл ирэд, 
тедниг уга кетл, тедн тиим юмн болх гиж сансн уга. Күмни Кө- 
вүг хәрү иртл бас тиигж болх. 4 Тер цагт кеер бээсн хойр күүнэс 
негнь авгдх, наадкнь үлдх. 4“ Һуйр теермдсн хойр күүкд улсас 
негнь авгдх, наадкнь үлдх. 2 Бийэн сергг бэртн! Тадна Эзн яма- 
ран өдрт ирхинь тадн медхшлмт. 3 Медтн! Кемр герин эзн хул- 
хачиг гертнь орж ирхинь медсн болхла, тер сөөни дуусн унтлго, 
хулхачиг герүрн орулшго билэ. “Тер учрар бас белн бәәтн! 
Күмни Көвүн тадниг эс күлэжэсн цагт лавта күрэд ирх. 


Нээлвртэ зарц 


4 Нээлвртэ ухата зарц гисн кемб? Талдан зарцмудыг ахлж, 
цагтнь хот өгх эзнэ өгсн даалһврта зарц. 4 Эзэн хөрж ирсн цагт 
көдлмш кежәсн зарц хүвтэ. 5 Эврэннь һазран чигн Эзн терүнд 
лавта даалїж өгх, - гиж Би үнэр келжэнэв. 2 «Эзн кесгтэн ир- 
шго», — гиһәд, 9наадк зарцнриг цокад, үүртэйэн хот-хоолан 
эдлэд, әркән ууһад бээдг зарц - ухан уга зарц болжана. 5 Эзнь 
зарц эс күлэжэсн өдрт болн эс медсн цагт хэрж ирх. 5 Тер зар- 
цан догшн кевэр цаажлад, хойр чирэтэ улс бээсн һазрур орулх. 
Тенд эмтн ик зовлн эдлэд, шүдэн хэврж оркрж уульх. 


Арвн гижгтэ күүкдин тускар 


2 - Тенгрин йосн иим болх. Арвн гижгтэ күүкд һартан шам 
авчксн күргиг тосхар һарч иржэнэ. 2Тавн күүкн ухата бээж, 
наадк тавнь ухан уга. 3 Ухан угань шам авад, шамин тосинь авхан 
мартчкж. “Ухатань шамта хамднь тоста сав авсн бээж, 5 Күргн 
оратад ирхлэ, күүкд үрглэд унтж одна. 6Сөөни өрәллә: «Күргн 
аашна, парад тостн» — гиҗ хээкрсн дун сонсгдна. 'Тер кемд кү- 
үкд серлдэд, шам сәәнәр герл өгтхә гиж түүгэн ясж белдцхәнә. 

8- Шамин тос өгит, мана шамвидн унтрн гижэнэ, - гиж 
ухан угань ухата күүкнэс сурцхана. 

9 — Тосан таднд өгхлэ, маднд күртшго. Лавкур одад, бийдэн 
тос хулдж автн, - гиж ухата күүкд хэрүднь келцхәнә. 

10 Зуг тедниг тос авхар лавкур йовсн хөөн күргн ирж. Күргнлә 
харїїхар седэд, белн бээсн күүкд терүнлэ хамдан хүрмин нээрт 
йовцхана. Теднэ ардаснь үүдн хаагдна. МҮлдсн күүкд хөөннь 
ирэд: 

- Деед Эзн! Деед Эзн! Үүдэн тәәлит! - гиж сурцхана. 

о Үнэр келжәнәв, Би тадниг медхшв, - гиж күргн хәрү өгв. 

з Тер учрар оньдин бийэн сергг бэртн, юнгад гихлэ, тадн 
Күмни Көвүнә ирх өдринь чигн, цагинь чигн медхшт. 


БВурвн зарцин тускар 


м _ Теңгрин йосна тускар дәкәд нег үлгүр соңстн. Нег 
нойн хол һазрт йовхин өмн эврәннь зарцнран дуудж авад, зө- 
өрән теднд даалїїж үлдэж. ! Нег зарцдан тер тавн миңһн алтн 
мөнг өгч, дарукднь - хойр минїЇїн, Һурвдгчднь - нег миңһн 
алтн мөнг өгч. Күн болһнд арһ чалсарнь өгәд, хол һазрт йовж 
одна. 1 Тавн минїїн алт авснь мөнгөн кергт орулад, немж дэкэд 
тавн миңһн олз авч ирнэ. 77Хойр миңһн алт авсн зарцнь бас 
олз авч, тернь дэкэд хойр миңһ болв. 8 Нег миңһн алт авснь эв- 
рэннь эзнэ мөнгән кеер авч одад, һазрт булад хадһлна. ! Кесг 
цаг давсна хөөн эзнь ирәд, зарцмудас тооца авчана. 2 Тавн 
миңһ авснь дэкэд тавн миңһ немәд авч ирнэ. 

- Эзн минь, хәләтн, та нанд тавн миңһн алтн мөнг өгвт, би 
танд дәкәд тавн миңһн олз авч ирүв, — гиҗ тер келнә. 

2-4 Сән, чи нээлвртэ сән зарц. Чамаг бичкн юмнд итклтэ 
болсн төлэд, би чамд энүнэс ик керг даалїїнав. Мини нээрт 
ир, – ГИЖ эзн келнә. 

22 Дарукнь хойр минїїн олзта ирэд: 

- Эзн, та нанд хойр миңһ өгләт, би танд дәкәд хойр миңһн 
олз кеһәд авч ирүв, -/ ГИЖ келнә. 

23 Сән, чи нээлвртэ сән зарц. Чамаг бичкн юмнд итклтэ 
болсн төлэд, би чамд энүнэс ик керг даалїїнав. Мини нээрт 
ир, – гиж эзн терүнд келнә. 

24 Нег минїЇїн алтн мөнг авсн зарц ирв. 

- Эзн, таниг догшн гиж би меднәв. Та эр үкр сааж, үснэснь 
тарг кетн гиж эмтнд зәрлг өгдг күнт. 2 Би танас әәһәд, мөнгитн 
кеер булж хадһллав. Тертн эн бәәнә. 

26 Тиигхлэ эзн терүнд келжэнэ: 

- Залху, муульта зарц! Чи намаг эр үкр сааж, үснэснь тарг 
кетн гиж эмтнд зэрлг болдгнь меддг болхла, 27чи мөнгөн хор- 
шаллһна герт өгәд, олз юнгад эс авсмч? 28Эн күүнэс нег минїї 
авад, арвн миңһн алтн мөнгтэ күүнд өгчктн. 2 Тер учрар бэ- 
әснднь дәкәд немгдх, тер ик олзта болх. Угарад бәәснәснь 

бээсинь булаж авгдх. 3 Эн керго залху зарциг харңһу һазрт 
хайчктн. Тенд эмтн ик зовлн эдлэд, шүдэн хэврж оркрж 
уульх, -/гиж тер нойн зарцнртан зәрлг болв. 


Сүл өдрин зарїї 


31 Күмни Көвүн хан болад ирх, Терүнлэ хамдан Бурхна элчнр 
ирх. Тер хаана ширәд суух. 3 Күмни Көвүнүр келн эмтн болїїнас 
цуг улс ирх. Хөөдиг ямадас йилїїжэсн хөөч мет Тер әмтиг хойр 
багд хувах. 33 Хөөдиг барун бийд, ямадыг зүн бийд зогсах. 3* Ба- 
рун бийд зогсжасн әмтнд Хан: 

- Мини Эцкәс әдс авсн әмтн наартн. Орчлн үүдэсн цагас 
авн таднд нерэдгдсн алвт эзлтн. 35 Юнгад гихлэ, Намаг өлн бэ- 
эсн цагт тадн хот өгөд цадхалат, ундассн цагтм ундм хэрүллэт, 
хонх їазр хәәжәсн цагтм гертэн хонуллат, 36 нүцкн бээсн цагтм 
хувцллат, гемнжэхлэм, асрж хэлэлэт, түүрмд суусн цагтм Намаг 
төвкнүлхэр ирлэт, — гив. 

37 Тер цагт чик седклтэ эмтн: 

- Деед Эзн! Таниг өлсжәсн цагт бидн кезә хот өгсмб, ун- 
дассн цагттн ундытн кезэ хэрүлсмо, 3 хәр күн болсн цагттн кезэ 
хонулсмб, нүцкн бээсн цагттн кезэ хувцлсмб? 3 Таниг гемт- 
жэхлэ, кезә асрж хәләсмб? Түүрмд бээсн цагттн кезэ бидн 
ирсмб? -гив. 

4 Тиигхлэ Хан хәрүднь: 

- Мини хамгин бичкн дүүдм кесн сээтн Нанд кесн сэ болж 
һарла гиж үнэр келжэнэв, — гив. 

41 Зүн бийд бәәсн әмтнд Тер: 

- Нанас цааран йовтн, му йорта эмтн! Эрлг болн терүнэ 
зарцнр орх мөнк һалд ортн. 2Юнгад гихлэ, Намаг өлсжэсн 
цагт тадн Нанд хот өгсн угат, ундасжасн цагтм ундм хэрүлж ус 
өгсн уга билэт. 4 Хонх һазр хәәсн цагтм гертэн хонулсн угат, 
нүцкн бээсн цагтм хувцлсн угат, гемнхлэм болн түүрмд суусн 
цаглам нанд нөкд болсн угат, — гив. 

4 Тиигхлә тедн: 

- Деед Эзн! Кезә бидн Таниг өлсжәсн, ундасжасн, хонх һазр 
хәәжәсн цагттн, хувц хәәжәсн цагттн, гемтэ болн түүрмд суусн 
цагттн үзәд нөкд эс болвидн! - гиж хэрү өгцхәв. 

45Тиигхлэ хан: 

- Мини хамгин бичкн дүүдм тусан күргж юм эс кесн болхла, 
Нанд тусан эс күргснлә эдл юмн гиж би үнэр келжэнэв. 4 Эдн 
мөнк цаажла харһх. Чик седклтэнь мөнк җирһл эдлх, -гив. 


Исусиг уга кехин туск үгцлїїн 


2 Исус цуг келсн үгэн төгсәһәд, эврэннь сурһульчнртан: 

2- Песахин нэр күртл хойр өдр үлдсинь тадн меднт? 
Күмни Көвүнэс урвж Терүг ик кирсд хадж эмнэснь хайцулх, - 
гиҗ келв. 

зТер цагт ах гелнгүд болн Израилин толһачнр Кээп гидг ах 
гелңгин бээшнд ирэд, “Исусиг нууцар бэрж авад, эмнэснь 
яһҗ хайцулхинь үгцв. 5Зуг эмтн медж, буцлт бичә өргтхэ ги- 
їїэд байрин өдрмүдт биш талдан өдрт кех юман кехмн гиж тедн 
келцхәв. 


Исусиг Бетәньяд каңкнсн үнртә тосар түрклїїн 


6Исусиг Бетәнья хотна арсна гемэр урднь гемтсн Шимона 
герт бәәсн цагт ? хот уужахла, нег күүкд күн каңкнсн сээхн үнр- 
тә тос бичкн жуңһшу савд авч ирәд, Исусин толһа деер кев. 
8 Энүг үзсн сурһульчнр уурлад: 

- Эн ик үнтэ тосиг иигж үрәхин ормд  хулдад, яду эмтнд 
мөнгинь түгэж өгхм билэ, -- гицхәв. 

10 Исус тедниг дурго болжахинь үзэд: 

- Эн күүкд күүг юнгад көндәһәд бээнэт? Энтн Нанд сэ 
кев! " Угатя яду эмтн тадн дунд оньдиндэн бээх, Би болхла 
таднла оньдин бээшгов. 2 Эн күүкд күн Мини толһад тос ке- 
һәд, Мини цогц оршахар белджэнэ. "Үнэр келжэнэв, Сән 
Зэнг цәәлһгдсн һазрт эн күүкд күүнэ кесн йовдлын тускар 
ТОДЛЖ келгдх, — гив. 


Йуда Исусиг урвхар зөвшәрв 


мТиигхлә арвн хойрин негнь, Йуда Искериот ах гелнгүд тал 
йовад: 

15 _ Таднд Исусиг бәрүлхлә, нанд ямаран шаннлт өгхвт? - 
гиж сурв. 

16Тедн Йудад һучн цаһан мөнг тоолад өгчкв, тер цагас авн 
Йуда Исусиг бәрүлх цагинь күләв. 

Байрин хот 


17 Эс искәсн һуйрин байр эклсн түрүнк өдр бээж. Сурһульчнр 
Исус тал өөрдәд: 

- Песахин хот альд белдхмб? -гиж сурцхав. 

- Өөрк балїїснд одад, Мини заасн күүнд: Мана Багш келүлв 
гиһәд «Мини цагм өөрджәнә, чини герт Би сурїульчнртайан 
Песахин хот эдлнэв», - гиж Исус келсмн. 

19 Сурһульчнр Исусин келсн үгинь күцэв. Тедн Песахин хот 
белдв. 2 Асхн болад ирхлэ, Исус арвн хойр сурһульчнртаћан 
ширэ эргж сууцхав. 2! Тедниг байрин хот эдлжэсн цагт Исус: 

- Сонстн, тадн дундас негнь Намаг өшэтнэ һарт бэрүлж 
ӨГХ, — ГИВ. 

2 Деед Эзн минь, тер күн би биший? - гиж сурһульчнр 
икэр гейүрж хоорндан урлдад сурцхав. 

2-4 Нанла хамдан нег ааһд һаран тэвсн күн Намаг бэрүлж 
өгх. 2 Күмни Көвүн Бурхна Бичгт заясн хаалһарн күцц йовх 
зөвтә. Зуг Терүг бәрүлҗ өгсн күн басл муулян эдлх. Тер эс 
төрсн болхла, деер болх билэ, - гиж Исус теднд келв. 

25-- Багш, чи намаг тиигж кех гиж санжанч? -гиж Йуда сурв. 

- Чи эврэн энүг келвч, —– гиж Исус хәрү өгв. 


Деед Эзнә асхни хот 


26 Тедниг хотан эдлжәсн цагт Исус өдмг авад, Бурхнд ханлт 
өргәд, хуйлж хуваһад сурһульчнрт өгэд: 

- Энүг авч эдлтн. Эн Мини Бий цогцм, - гиж келв. 

27 Даһан авад, Бурхнд ханлт өргэд, сурһульчнртан өгэд: 

- Энүг авч уутн, 2 энтн Мини цусн - Шин Бооцаг батлжах 
темдг. Эн цусн эмтнэ төлэ, теднэ килнц тэвүлхин төлө асхрх. 
2 Мини Аавин орнд таднла хамдан шин чаһр эс уутл, Би эн 
чаһр дэкж төрүц ууж чадшгов, -/гиж Исус келв. 

3 Исусин үгин хөөн тедн Бурхнд маггалын дуд дуулад, Олив 
уул тал йовцхав. 


Исус Пётрин гөрдхин тускар келжәнә 


з Эн сөөһәр тадн цуһар Намаг үлдәхт. Энүнә тускар Бурхна 
Бичгт: «Би Хөөчинь уга кехв, хөөднь тарж одх», – гиж бичәтә. 2 Зуг 
үкәд босж эмдрснэ хөөн Би тадниг Һалильыя гидг һазрт күлэхв. 

33 Цугтан үлдэвв чигн, би Таниг төрүц хайшгов, – гиж Пётр 
Исуст келв. 

з Сонс! Эн сөөһәр эр така хээкртл, чи һурв дэкж Намаг 
медхшв ГИЖ келхич, - гиж Исус Пётрт келв. 

35 _ Танла хамдан үквчн би Таниг үлдэшгов! - гиж Пётр 
хәрү өгв. 

Наадк сурһульчнр бас тиигж келцхәв. 


Исус һанцарн зальвржана 


36 Исус эврэннь сурһульчнртаһан, Гетсемэн гидг модта һазрт 
ирәд: 

- Намаг йовад зальврж иртл, энд күлэжэтн, — гив. 

37 Исус Пётриг болн Зебедана көвүдиг, ах-дү хойриг, авад, 
цааран йовв. Исусин зүркнь бүтэд, Бийнь үүмэд бәәв. 

38_ Седклм уудьврта бәәнә. Би үктлэн зовжанав. Тадн унтл 
уга Нанла хамдан бээтн, - гиж Исус келэд, 9 цааран йовж, һазр 
элкдҗ унад зальврв. - Эцк минь! Та эн зовлнгас Намаг гетлгх 
болвзат? Зуг Мини таалар биш, Тана таалар болтха! 

4 Исус сурһульчнрур өөрдхләнь, тедн нөөртэн диилгдәд унтж 
одсн бээж. 

- Тадн унтлго Нанла нег част серглн бээж чадсн угат. Сөрл- 
һнлә харїїшгон төлө зальвртн. “Серглн бээтн! Күүнэ сүмснь 
чидлтэ, зуг цогцнь чинэн чидл уга, – гиж Исус Пётрт келв. 

4: Цааран йовад, дэкн зальврв: 

- Эцк минь! Кемр Та эн зовлнгас Намаг эс гетлгхлә, кемр Би 
эн зовлнгиг даах зөвтэ болхла, Тана таалар болтха! 2 Исус һурв- 
дад сурв ульчнрур өөрдхлэ, тедн үрглэд, саак кевэрн унтад 
кевтсн бээж. 2 Тедниг үлдэчкэд, Исус һурвдад урдк келсн үгэрн 
зальврв. 4 Цааранднь Исус сурһульчнр тал өөрдөд: 

- Тадн одачн амрад кевтнт? Цагнь ирв, Күмни Көвүг килнц- 
тэ эмтнэ һарт бәрүлжәнә. 46 Босад йовхм! Хэлэтн, Намаг бэрж 
өгх күн аашна, -- ГИЖ келв. 


Исусиг ах гелнгүдин һарт бэр үлжэна 


47 Исусиг үгэн келжэсн цагт генткн арвн хойр сурһульчн- 
рин негнь Йуда үзгдв. Терүнлэ хамдан ах гелнгүдин болн тол- 
һачнрин илгэсн кесг улс һартан мод, үлд авчксн ирэд зогсцхав. 
48 «Мини үмссн күн Исус болх, Терүг бэрж авхит», - гиһәд 

Йуда теднлэ урдаснь үгцсн бээж. “ИЙ уда тер дарунь Исус тал 
өөрдәд: 

- Багш, менд! – гиһәд Исусиг халхаснь үмсв. 

5% _ Ухалсн кергән ке, – гиҗ Исус терүнд келв. 

Тиигхлә харулчнр Исусиг бэрж авад йовн гихлә, 5!тер кемд 
Исусин нег сурһульч генткн үлдэн һарһад, ах гелнгин зарцин 
чикинь тәәрәд хайчкв. 

5- Үлдэн ормднь орулчк! Үлд өргсн күн үлдәс үкдмн! 
5 Чи Намаг Эцкэсн сурж чадшго гиж санжанчи? Эцкм тер 
дарунь далн хойр миңһн элчнрэн эс гиж Терүнэс үлү ик эл- 
чнриг илгэх билэ. 5 Зуг тиигхлэ Бурхна Бичгт бичэтэ үгмүд 
яһҗ күцхмб? Цуг эн учрх зөвтэлм! - гиж Исус тер сурһульчд 
келв. 

55Дэкэд Исус ирсн эмтн тал хәләһәд: 

- Мууха кевэр тадн үлдэн, модан атхчкад, Намаг авхар 
ирсмт? Би тиигтлән деермч биш! Өдр болһн Би Һол сүмд эмтнд 
ном цәәлһдг билэв, тадн Намаг бэрж авдго билэт. 5 Зуг ээлдэч- 
нрин үгмүд бүттхэ гиһәд, цуг эн учржана, - гиж келв. 

Тиигхлә сурһульчнр Исусиг үлдәһәд, зулж гүүһәд йЙовж 
одцхав. 


Исус Деед хургин өмн 


5 Исусиг бэрж авсн улс Терүг Кәәп гидг ах гелң тал авч ир- 
цхәв. Тенд ном цәәлһәчнр болн толһачнр цуглрад белн сууж. 
58 Пётр нууцар теднэ ардас ах гелнгин гер күртл йовж. Герин 
һаза үлдэд, цааранднь юн болхинь гетэд сууж. 5 Ах гелнгүд 
болн Деед хург Исусиг алхин төлэд, Терүнэ өмнәс герчлх худл 
герчнриг олж авхар шунцхаж. 9) Кесг улс худлар герчлв чигн, 
тедн ик күцэмжтэ юм кеж чадсн уга. 9! Аштнь хойр герч күн үг 
келцхәв: 

- Эн күн: «Би Бурхна сүмиг хамхлад, Һурвн өдрин болзгт 
шинэр тосхж чадхв гилэ», - гиҗ тедн келцхэв. 

92- Эднэ гемшәлин өмнәс ю келхмч? - гиж ах гелн босад, 
Исуст келв. 

63 Зуг Исус ә һарсн уга. Тиигхлә ах гелң келжәнә: 

- Әмд Бурхна нернә төлө кел! Чи Христос Бурхна Көвүнвчи? 

6 Энүг чи келжэнэч! Энүнәс үлү Би келжэнэв таднд: 
эндр өдрәс авн Күмни Көвүг хамгин күчтэ Бурхна барун һарт 

суусинь, тенгрин үүлн деегүр йовж йовхинь үзхит! - гиж 
Исус келв. 

65 Тиигхлә ах гелн өмссн хувцан шуулад келв: 

- Энтн Бурхна тускар му келв! Дәкәд герчнриг юнгад хээ- 
жэхмт? Бурхна нериг эн яһҗ бузрдулжахинь тадн ода сонсв!! 
66 Шиидврән келтн! 

- Эн бурута! Үкх зөвтә! - гижҗ тедн хэрүднь хәәкрцхәв. 

6 Энүнэ хөөн әмтн Исусин чирәднь нульмад, халхарнь ташад, 
басл икэр цокцхав. 

68 _ Кен чамаг ода цокв, Христос, тааж кел маднд, - гиж тедн 
наад бэрцхэв. 


Пётр Исусас урвснь 


6 Петр герин һаза суусн бээж. Терүн тал нег зарц күүкд күн 
өөрдәд: 

- Чи бас Исусла хамдан билэч, - гиж тер келв. 

5-4 Юуна тускар чамаг келжәхинь би меджэхшв, —– гиҗ Пётр 
гөрдж келв. 

п Пётриг хашан үүднд йовад зогсхла, талдан зарц күүкд күн 
үзәд: 

- Эн күн Назаретин Исусла бас билә, - гиҗ өөрнь зогссн 
әмтнд келв. 

2 Пётр саак кевэрн гөрдж андһарлв: 

- Би эн күүг медхшв, таньхшв! 

зУдл уга герин һаза зогссн эмтн Пётрүр өөрдэд келцхәв: 

- Чи теднлә хамдан бас биләч, келен келэрчн медгджәнә- 
ВИДН. 

5 Пётр Бурхиг зааж дэкн андһарлад: 

- Би эн күүг таньхшв! - гиж келв. 

Тер кемд эр така хээкрв. 75«Эр така хээкртл чи һурв дәкҗ 
Намаг медхшв гиж келхич» — гисн Исусин үгмүдиг Пётр тодлв, 
тер кеерэгшэн һарад һашудад уульв. 


Исусиг Пилатын ћарт бэрүллїїн 


27 12 Өрүн өрлә ах гелнгүд болн толһачнр селвцэд, Исусиг 
үклин цаажла харїїулх шиидвр авцхав. Тедн Исусиг кү- 
лэд, Пилат гидг Римин һардачин һарт бэрүлв. 

Йудан үкл 


зУрвач Йуда Исусиг үкллэ харһулх цааж батлсинь медсн цагт 
бийэн гемшәһәд, ах гелнгүдт болн толһачнрт ћучн цаһћан мөн- 
гинь хәрү өгәд: 

4- Би ик килнц кечкүв, би нүл уга күүг урвсн бээжүв, — гив. 

- Мана юн кергв? Эн мана керг биш, чини керг, - гиж тедн 
хәрү өгв. 

5 Йуда цаһан мөнг сүмд хайчкад, цааран зулж йовад, хоолан 
боож үкж одв. ё Ах гелнгүд мөнгинь авад: 

- Эн мөнгиг сүмин сангд тэвхм биш, эн цуста мөнгн, -- Гицхэв. 

7Тедн хоорндан селвцәд, буһш кедг күүнэ һазр хулдж авхар 
шиидцхәв. Тенд хәр эмтиг оршахм гиж тедн келцхәв. Тер уч- 
рар тер һазр Цуста һазр гиж ода күртл нерэдгднэ. « Израилин 
көвүд һучн цаһан мөнгәр үнлсн Терүнә үниг авад,  Деед Эзн 
заасар нег буһшчас Пазр хулдж авцхав», — гисн ээлдэч Еремья 
келсн әәлдхл бүтв. 


Исусиг мөшклїїн 


п Исус ћардачин өмн зогсв. 

- Чи Йудья улсин ханвчи? -гиж һардач сурв. 

- Чи тиигж келжэнэч, -ггиж Исус хәрү өгв. 

12 Ах гелнгүд болн толһачнр Терүг гемшэхлэ, Исус үг келлго 
тагчг бәәв. 

13 _ Чи сонсжахшийчи? Чини өмнэс кедү гемшәлһн бээхинь 
үзжэнчи? -гиж Пилат Исуст келв. 

мЗуг Исус ә Гарч, хәрүднь нег чигн үг келлго һардачиг өврүлв. 


Исусиг цаажла харїїуллїїн 


5 Байрин өдрмүлт һардач эмтнэ эрлһәр түүрмд суусн кү сулд- 
хадг бээж. Тер цагт нег нертә күн түүрмд суусн бәәж. Тер 
Бар-Аба гидг нертә Исус бәәҗ. !"7ХЭмтн олар хурсн цагт Пилат: 

- Кениг сулдххмб? Бар-Аба гидг нертә Исусиг эс гиж Бурхна 
Илгэсн Аврач гиж нерэддг Исусиг? — гив. 

18 Юнгад гихлэ, евреймүдин һардачнриг Исуст үлү үзэд, терү- 
нэ їарт бэрүлсинь Пилат медэд бээж. ! Пилатыг зарһчин өөдм 
деер суусн цагт авальнь: 

- Эн чик седклтэ күүнд му юм бичә ке. Сөөһәр энүнэ тускар 
му зүүд үзчкәд, би сөөни дуусн зовлав, — гисн зәнг зарцар илгәж. 

2% Тер саамд ах гелнгүд болн толїачир: 

- Бар-Абаг сулдхатн, Исусиг цаажлтн, -- гиж келх кергтә, 
гиһәд әмтиг үгдэн орулж теднд келцхэв. 

21_ Эн хойр күүнэс кениг сулдхх кергтә? - гиж Һһардач 
эмтнэс сурв. 

- Бар-Абаг! —– гиһәд эмтн хәрүднь хәәкрцхәв. 

22-| Бурхна илгәсн Аврач гиж нерәддг Исусиг яахмб? - гиж 
Пилат сурв. 

- Кирсд хадж алтн Энүг! – гиҗ цуһар хәрүднь хәәкрцхәв. 

23- Ямаран му юм Энтн кесмб? -ггиж Пилат эмтнэс сурв. 

- Кирсд ал! Кирсд ал! – гиһәд әмтн улм чаңһур хәәкрцхәв. 

24 Юмн тус эс болжахинь медәд, Пилат әмтн буцлт эклх гиж 
әәһәд, әмтнә өмн һаран усар уһаһад: 

- Эн күүнэ үклд би биш тадн бурута болхит, — гив. 

25- Болг! Энүнэ үклд бидн, мана үрдүд бурута болтха! – гиж 
әмтн хээкрицхэв. 

2 Тиигхлә Пилат Бар-Абаг тэвэд, Исусиг малядсна хөөн 
кирсд цаажлтн, гиж закв. 


Римин цергүд Исусар наад бәржәнә 


27 Римин цергүд Исусиг һардачин бээшнд авч одв. Исусин өөр 
цергүд цуглрв. # Тедн Исусин хувцинь тээлэд, улан лавшг өмскв. 
29 Хатханчгта урһмлар гүрсн титм толһаднь күчәр өмскәд, барун 
һартнь мод бэрүлэд, өмннь өвдглж, суулдад наад бәрәд: 

— Йудья улсин хан менд болтха! - гиж хээкрцхэв. 

30 Дәкәд тедн Исусин чирәднь нульмад, толһаһинь модар 
цокцхав. 3! Цадтлан зоваж зовачкад, тедн Исусас улан лавшг тә- 
әләд, бийиннь хувц өмскәд, кирсд цаажлхар авад йовцхав. 


Исусиг кирсд телж хадлїїн 


32 Һарч йовад, тедн Күрэнэ балїїснас йовж йовсн Шимон гидг 
күүг үзэд, Исусин кирсиг бэрүлв. 33 Голгот гидг бээрнүр ирхлэрн 
(Голгот -|Бавл гиж орчулгдна) 2 Исуст цөстэ ниилүлсн чаһр 
өгв, Тер амсчкад, уухар седсн уга. 35 Исусиг кирсд телж хадад, 
тедн Исусин хувцинь авхар жирв хайцхав. 3 Дәкәд тедн Терүг 
гетэд сууцхав. 37 Исусин толїа деер бээсн моднд: «Исус – Йудья 

улсин хан» - гиж бичэтэ. 3 Терүнлә хамдан хойр деермчнр 
бас кирсд цаажлгдв. Негнь барун бийднь, дарукнь зүн бийднь. 
39 Зууран йовж йовсн әмтн толһаһан зааляд, Исусиг му келцхэв. 

4 _ Не, сүмиг хольврулад, һурвн өдрт тосхж тэввч? Чи Бурхна 
Көвүн болхла, эмэн аврхнчн! Кирс деерәс бууж ирхнчн! - гиж 
тедн келцхәв. 

4 Ах гелнгүд, ном цәәлһәчнр болн толһачнр бас Исусиг наад 
бәрәд: 

4- Талдан эмтнэ эм аврдг билэ, Бийэн аврч чадхш! Иим 
бәәдлтә Израилин хан болжана! Ода эн кирсэс буутха! Тиигхлэ 
бидн Энүнд иткхвидн! 8Эн Бурхнд нээлжэлэ. Кемр Эн Бурхнд 
кергтэ болхла, Бурхн ода Энүг харсж авртха! Эн Бийэн Бурх- 
на Көвүн гиж нерэддг билэлм! - гиж тедн келцхәв. 

4 Исусла хамдан кирсд телж хадулгдсн деермчнр бас тиим 
кевэр му келцхэв. 


Исусин үкл 


45Үдин цаг ирхлэ, эргндк һазр генткн харңһурв. 2 Бурвн час 
күртл харңһу болв. Һурвн часин алднд: 

- Эли! Эли! Лема сабахтани! (Еврей келнэс орчулхла: Бурхн 
минь! Бурхн Минь! Намаг юнгад үлдэсмч2) - гиж Исус бээсн 
дууһарн чаңһур келв. 

4 Тенд бээсн эмтнэс зәрмнь: 

- Элиг дууджана, - гиҗ келцхәв. 

48 Негнь гүүж ирәд, ишклн чаһрар кенчр норһћж, моднд ораћһад, 
Исуст өргж өгв. 

49- Болх! Күлэжэ! Элья Энүг харсж авхар ирхм угай? Хәләй! — 
гиж эмтн келцхэв. 5 Исусиг дэкн чаңһур хәәкрсн хөөн әмнь 
тер дарунь һарв. 5 Һол сүмд бәәсн көшг деерэс ул күртлнь хойр 
энгрэд шуурв. Һазр догдлад, хад чолуд шуурад, ” үкэрмүд 
секгдв. Бурхна кесг үксн улс үкэрэсн эмдрж 5 босад һарцхав. 
Хөөннь Исусиг үкэрэсн босж эмдрсн цагт тедн Ерусалим 
балһснд орж ирв, кесг эмтн тедниг үзцхэв. 5 Исусин цогциг 
манжасн Римин энгин цергин ахлач болн терүнэ цергүд һазр 
чичрлїиг, учрсн юмиг үзэд ик гидгэр сүрдцхэв. 

- Эн күн йосн Бурхна Көвүн бээж, -гиж тедн келцхэв. 

55Тенд кесг күүкд улс бээж. Тедн холас цугинь үзцхэв. 
(Тер күүкд улс Исусиг Һалильяс һарсн хөөн дахад, килмжэн 

өгөд, нөкд болж йовла.) 5 Тедн дунд Магдален хотна Ма- 
рий, Марий (Яков Иосип ах-дү хойрин экнь) болн Зебедана 
аваль. 


Исусиг оршалїїн 


5 Асхнднь Ариматья хотнас Йосип гидг байн күн ирсмн, тер 
бас Исусин сурһульч бәәж. 5 Пилатур ирэд, Йосип Исусин цог- 
цинь сурв. Пилат цогцинь авх зөв өгв. 5 Йосип Исусин цогцинь 
авад, үнтэ цаһан эдэр ораһад, %хад чолунд шин кесн үкәрт ор- 
шав. Тер үкәрин амнь ик чолућар хаачкад, йовж одв. 6! Магдален 
хотна Марий болн ондан Мирьям үкәрин өмн тедүкнд суужасмн. 


Үкәрин харул 


5 Маңһдуртнь бемб өдрлә Пилатур ах гелнгүд болн паршмуд 
ирцхәв. 

6- Ах Нойн! «Һурвн өдр давсна хөөн Би үкэрэсн босж 
әмдрхв», – гиж Тер худлч келсн билэ. Терүнэ үгмүд бидн 
мартсн угавидн, -- ГИЖ тедн келцхэв. 

9-4 Нөкәдүр күртл үкэринь харулх заквр цергүдт өг, эс гиж Те- 
рүнэ сурһульчнр ирэд, цогцинь хулхалж авчкад, «Тер үкэрэсн 
босв», - гиж эмтнд келцхэх. Тер худл урдк худлас дор болх. 

65-/Эн харулыг автн, йовад үкәриг эврә дурарн хэлэтн, - гиж 
Пилат теднд келв. 

6 Тедн йовад, үкэрин амна чолунд тииз тэвчкэд, харулыг 
зогсаһад Исусин цогцинь манцхав. 


Исусин амдрллїїн 


2 Бемб өдр давсна хөөн маңһдуртнь өр цээхлэ Магдален 

хотна Мирьям, дарук Марий үкэриг хэлэхэр йовцхав. 
2Генткн ик һазр чичрлһн болв. Бурхна элч тенгрэс бууж ирәд 
өөрдэд, үкэрин чолуһинь цааран түлкэд, деернь суув. 3 Терүнә 
чирэнь цэклсн цәкллһн мет болад, хувцнь цасн мет цаһан бәәж. 
4Харулчнр икәр әәһәд, сүмснь їарн гив. 

5- Бичэ әәтн! Кирсд алгдсн Исусиг тадн хээжэхинь би мед- 
нәв! % Исус энд уга. Тер үкәрәсн босж эмдрв. Энүнә тускар 
Исус таднд урднь келсн билә. Наартн, хәләтн, Терүнә кевтсн 
орм эн бәәнә, ?сурһульчнр тал шулуһар йовад: «Исус үкэрэсн 

босж әмдрәд, тер таднас өмн Һалильяд ирх. Тенд тадн Исусиг 
үзхит», - гиж келтн. Келсн үгим сонстн, - гиж Бурхна элч 
күүкд улст келв. 

8 Тедн адһмтаһар үкэрэс һарад, сүрдж әәһәд бээввчн дегц 
байрар дүүрэд, үзсэн келхэр, сурһульчнр тал гүүлдцхэв. 9 Генткн 
Исус бийнь теднә өмн зогсв. 

- Менд бэнт? -гиж Тер келв. 

Тедн Исус тал өөрдәд, көлднь һаран күргэд сөгдцхәв. 

10 Бичә әәтн! Йовтн, Мини ах-дүүнрт Һалилья тал йовтха 
гиҗ келтн, тедн Намаг тенд үзх, – гиҗ Исус келв. 


Харулчнрин келсн үг 


п Қүүкд улс йовж одсн цагт харулын эмтн ах гелнгүд тал 
йовад, учрсн юмна тускар цугинь келж өгв. !2Тедн толһачнрла 
селвцэд, харулчнрт дала мөнг өгәд келцхәв: 

13 Мадн унтсн цагла сурћульчнр сөөһәр ирэд, Исусин цогцинь 
хулхалж, авад йовҗ одла гиж әмтнд келтн. МКемр Римин һардач 
сурхла, бичә ээтн. Тадн буру угат гиж бидн терүнд келхвидн. 

5 Ҳарулчнр мөнгинь авад, теднә келсэр кецхәв. Тегәд тер зәнг 
Йудья улс дунд тарв. Ода күртл тер зәнг бәәһәтә. 


Ик даалїївр 


16 Арвн негн сурһульчнр болхла Исусин заасар Һалильяд бә- 
эсн уулур йовцхав. 7 Зәрмнь икэр итклго бәәсн бийнь Исусиг 
үзэд, өвдглж сөгдв. 8 Исус тедн тал өөрдэд келв: 


- Тенгриг болн эн делкэг бэрх 

Йосн Мини һарт бәәнә. 

19 Тер учрар йовад 

Делкэд бәәсн келн-әмтн болһниг дуудж, 
Тедниг Мини сурһульчнр болһтн! 
Эцкин, Көвүнә болн Әрүн Сәкүснә нерн деерәс 
Тедниг уснд кирслтн! 

Нанас сонссн зааврмудыг күцэх 

209 Тедниг дасхж сурһтн! 

Лавлж тодлж автн: 

Орчлнгин чилгч күртл, 

Би оньдин таднла хамдан. 

Маркин бичсн Сән Зәңг 


Нүр үг 


Маркин бичсн дегтр Исус Христос гидг нертэ Бурхна Көвүнә туск 
Сән Зәңгәс эклжэнэ. Терүнд Исус һартан йоста, күцэмжтэ күн болж 
зургдж. Терүнэ һардгч йосн тархажах номднь, хар сэкүсд диилдг 
күчнднь, күүнэ килнц тэвж өглїїнднь үзүлгдж. Эврэннь тускар келх- 
лэрн, Исус күүнэс һарсн көвүн болж келнә. Исус күүнэ кесн килнц 
тэвж өгхин төлэ ирсмн болжана. 

Маркин бичсн Сән Зөнг Исусин келсн үгэснь болн номаснь урд, Те- 
рүнэ күцэсн көдлмшинь һооднь, күчтәһәр үзүлжэх келвр мөн. Эклцднь 
ахрар Кирслэч Йохана тускар, Исусин кирсллһнә болн сөрх йовдлын 
тускар келчкәд, дарунь Терүнә әмдрллһнә болн номин тускар автор эк- 
лэд бичнэ. Цаг давна, Исусиг дураж йовх улс Терүг сээнэр меддг болц- 
хана, болв өшәтнрнь улм харшлна. Товчлгч бөлгүдт Исусин һазр деерк 
жирһлин сүүлнк долан хонгин тускар бичэтэ, нег үлү Терүг кирст хадад 
телүлснә тускар болн әмдрлтин тускар бичәтә. Сән Зәңгин дөрвлжн 
хавсрт орулсн хойр чилгчинь Марк бичсмн уга гиҳ ик зунь тоолжана. 


Учр-утхин зура 
Сән Зөнгин эклц 1.1—13 
Һалильяд Исусин церглт 1.14 — 9.50 
Һалильяс Ерусалим орлһн 10.1—52 
Сүүлнк долан хонг 11.1 — 15.47 
Исусин әмдрлт 16.1—8 
Эмдрсн Деед Эзнэ ирлһн болн өөдллһн 16.9—20 


Христосиг ирхин өмн Йохан әмт белдж бәәнә 


Исус Христос гидг нертэ Бурхна Көвүнә туск Сән Зөнгин 
эклц. 2«Би Зәнгчән урдасчн илгәнәв. Чини хаалһичинь белдх». 
3 «Деед Эзнд хаалһинь белдтн. Терүнә жиминь ястн! — гисн кө- 
дэд хөэкржэх күүнә ду сонсжанав», - гиж ээлдэч Эшья бичсмн. 

4Әмт уснд кирслдг Йохан Бурхна зэнгчнь болж ирсмн. Йохан эж- 
го көдэд ирж бээсмн. - Килнцэн илднь медүлсн күн килнцтэ 
жҗирһлән үлдәһәд, нанар уснд бийэн кирслтн. Тиигхлә Бурхн тана 
КИЛНЦИТН ТӘВЖ ӨГХ, -- ГИЖ Йохан Бурхна ном тархасмн. 

5Тегәд Йудья нутгин кесг улс болн Ерусалимин әмтн Йоха- 
нур ирж. Тедн килнцән илднь келәд, Йордан һолд Йоханар 
бийэн кирслцхәв. Йохан темәнә килһсәр гүрсн хувц өмсэд, 
белкүсән арсен бүсэр бүслдг бээж. Царцаха, зерлг зөгин бал хой- 
рар гесндән тежэл кеж йовж. 

- Мини ардас Ик Күчтәнь ирхмн. Нанд Түүнэ буршмгин 

бүчинь тээлх зөв уга. Би тадниг уснд кирслжэнэв, Тер тадниг 
Эрүн Сэкүсэр кирслх, -ггиж Йохан зэнглсмн. 


Исус Йоханар уснд кирслгдв 


9Тер цагт Һалильян Назарет балһснас ирсн Исусиг Йохан 
Йордан їолын уснд кирслсн болдг. !%!! Исусиг уснас һарч 
йовтлнь генткн тенгр заагрсмн. Дарунь Эрүн Сәкүсн Бий деернь 
көглжрїїн мет буужахиг Исус үзсмн. 

- Энтн Мини Хээртэ Көвүн! Эн Намаг байрлулна! -/ гисн 
дун дарунь тенгрэс сонсгдж. 

п Уснд кирслгдснэ хөөн Эрүн Сәкүсн Исусиг эжго көдэд одтха 
гиж. ІЗ Дөчн хонгтан Исус зерлг ангуд бээдг эжго көдэд бээсмн. 
Эрлг Терүг сөрүлсмн, Бурхна элчнр болхла Исуст дөң болсмн. 


Түрүн сурїїульчир 


14-15 Йоханыг түүрмд Херод хан суулһсна хөөн Исус Һалильяд 
одад, олн эмтнд Бурхна Сән Зэнг цәәлһҗ: 

— Цагнь ирв! Тенгрин Йосн өөрдв! Килнцтә жирїїлэн үлдэтн! 
Сән Зәнгд итктн! – гисмн. 

16-17 Һалилья нуурин көвәһәр йовж йовад, Исус заһсчнр Ши- 
мон Андрей ах дү хойриг үзж. Тедн уснд гөлмэн хайж йовцхаж. 

- Наартн, Намаг дахтн! Би таднд эмт дуудж, мөнк җирһлд 
орулж заанав, - гиж Исус теднд келж. 

18 Ах дү хойр түдл уга гөлмән үлдәчкәд, дахад һарцхав. 19-29 Цаа- 
ранднь йовж йовад, Зебедана Яков Йохан хойр көвүдиг Исус 
үзж. Тедниг онїїц дотран гөлмөн ясад суусинь үзэд, Бийән 
дахулхар дуудв. Эцкэн көдләчнртәһинь оңіц дотрнь үлдэчкэд, 
теднь дахад һарч. 

Хар сәкүснд эзлгдсн кү эдгэлїїн 


21 Исусиг дахад, тедн Капернам балһснд ирж. Бемб өдр Исус 
хурлд одад сурїїсмн. 2-4 Исусин номинь сонсад, цугтан өврж. 
Учрнь иим: ном цәәлһдг улсла эдл биш ном сурһх зөвгэ күн 
болж, Исус сурїж. Тер цагт хурлд хар сэкүснд эзлгдсн күн бээж. 
Тер хәәкрж: 

- Назаретас ирсн Исус, Танд маднас юн кергтә? Та мад- 
ниг уга кехәр бәнт? Би Таниг меддүв! Та Бурхна Әрүн 
Зарцд! — гиж. 

25 Тагчг бә! Эн күүнэс һарч әрл цааран! - гиж Исус закж. 

26 Хар сәкүсн тер күүг сегсрүлэд, му дууһар хәәкрәд, терүнэс 
һарч. 2 Энүг үзсн эмтн сүрдәд, нег-негнэсн сурцхаж: 

- Акад юмб? Юн гидг күчгэ шин номв?! Хар сәкүсдин бийнь 
Энүнә заквринь сонсжана! 

2 Удл уга Исусин туск зэнг Һалильян һазрар тарв. 


Исус олн кү эдгэжэна 


2 Исус Яков Йохан хойрла хурлас парад, Шимон Андрей 
хойрин герт ирж. 3% Шимона хадм экнь халута кевтсинь Исуст 
медүлцхәв. 3! Исус өөрдж одад эмгиг Һһараснь авад, демнэд 
босхж. Тер дарунь халунь уурч. Эмгн босад, гиичнрән тоох хот 
нерхэр сахньв. 

32-34 Асхнднь, нарн суулїїнла, Исус тал гемтэ болн хар сэкүснд 
эзлгдсн улсиг авч ирсмн. Олн әмтн Терүнә үүднэ өөр цуглрж. 
Кесг әмт эдгәһәд, кесг эмтнэс хар сэкүсдиг Исус көөж 
парїїсмн. Исус ә бичә һартн, гисн хөрлт хар сәкүсдт өгч, яһад 
гихлә, теднь Исусиг меддг бээж. 35 Маңһдуртнь өр цәәтл босад, 
Исус аглһ һазрт одад мөргсмн. 3 Шимон хамдан йовсн эмтнлэ- 
һән Исусиг хәәһәд һарч. 3 Олҗ авад: 

- Багш, Та яһвт? Таниг цугтан хәэжәнәлм, — гицхэж. 

38 Исус өмнәснь: 

- Эргндк хотдуд орхмн, Би тер эмтнд Сән Зәңг цэәэлһҗ өг- 
нэв. Тер кергәр Би Капернамас һарлав, - гиж. 

39 Һалилья һазр эргәд, хурлмудар орад, Исус Сән Зәнг тархаж. 
Хар сәкүсдт эзлгдсн кесг улсиг зовлнгаснь гетлгж. 

Исус арсна гемтә күүг эдгәжәнә 


40-41 Исус тал арсна гемтэ күн ирэд, сөгдәд: 

- Буйн болтха, намаг гемэсм цеврлх саната болхла, цеврлтн! — 
гиж эрв. 

Исус түүнд санань зовад, һаран күргәд: 

- Чамаг цеврлх санатав. Цеврлгд! – гиж. 

4 Тер дарунь арсна гемтэ күн цеврдж одж! Гемнь эдгж. 

4-4-| Энүнэ тускар бичә күүнд кел, зуг гелнгд одад, бийән 
үзүл, Мошен закаЛар тәкл тәк. Терүгэрн чи эмтнд эдгсэн ме- 
дүлхич, — гисн чаңһ заквр өгәд, эдгсн күүг Исус йовулж. 

45 Зуг тер күн бийлэнь учрсн юмна тускар, зәнг тараһад йовж. 
Терүнэс көлтә Исуст хәрү балїїснд одж бээдг арһ уга болв. 
Тегэд эжго һазрт бээдг болж. Болв кесг һазрас эмтн Терүн тал 
ирдг бәәсмн. 


Исус көл-һарнь тәкрсн кү эдгәв 


Цөөкн өдрин хөөн Исусиг хэрү Капернам балһснд ирхлэ, 

агчмин зуур зэнг тарж. 2Эмтн дегд олар цуглрад, Исусин 
бээсн герин үүднднь шинэс ирсн эмтнд күрдг арһ уга болж. 
Исусиг Сән Зәнг әмтнд келж өгч бээтл, здөрвн залу һар-көлнь 
тэкрсн кү авч ирв.  Исусин герт орж болшгоһинь үзэд, тедн ге- 
рин ораһинь цумлад, гемтә үүрән кевтсн девскртәһинь буулһв. 
5 Исус теднә итклинь үзәд, һар-көлнь тәкрсн күүнд: 

- Көвүн Минь, чини килнцчн тэвгджэнэ! — гив. 

67 Тенд суусн ном цәәлһәчнрин зэрмнь дотран иигж ухалв: 

- Юн гидг юмн болжахмб? Бурхнас талдан кен күүнэ килнц 
тэвж чаддв? Эн Бурхна тускар му келжэнэ. 

8 Тер дарунь теднэ дотран ухалжасиг Исус медэд: 

- Тадн тиим уха юнгад ухалжахмт? -гиж сурв. 

9- Эн тэкрсн күүнд яһҗ келсн амр болх: «Килнцчн тәвджәнә» 
гисн эс гиж: «Бос, кевтсн девскрэн эвкж авад йов!» гисн амр бол- 
хий? 9 Болв Би, Күмни Көвүн, һазр деер килнц тэвх йостав гиж 
таднд медүлхин төлэ келжәнәв, - гиһәд, һар-көлнь тэкрсн күүнд: 

п _ Бос, кевтсн девскрэн авад хэр! -гив. 

2 Тернь эмтнэ өмн босад, девскрэн эвкҗ авад, парад йовж 
одв. Энүг үзсн улс дегд икэр өврэд, Бурхнд ханлт өргэд: 

- Иим өвэрц юм бидн төрүц үзэд уга билэвидн! - гицхәв. 

Исус Левиг дууджана 


13-4 Исус дэкн нур тал йовв. Дэкн олн күн өөрнь цуглрв. Исус 
тедниг эврэннь номар сурһв. Нуурин көвәһәр йовж йовад, 
Исус тамїин герт көдлжэсн кү үзв. Тер Леви гидг нертэ Алпана 
көвүн бээж. 

- Намаг дахад йов, — гиҗ Исус келв. 

Тернь босад дахв. !5 Исус сурһульчнртаһан Левин герт хот 
ууһад сууж. Алв цуглулдг кесг эмтн болн талдан чигн килнцтэ 
улс теднлэ сууцхаж. Исусиг йирдән олн зүсн эмтн дахдг бә- 
әсмн. 1 Алв цуглулдг болн килнцтэ әмтнлә хамдан хот уужа- 
синь үзәд, парш багин ном цәәлһәчнр Исусин сурһульчнрт 
келцхәв: 

- Яһад алв цуглулдг килнцтә улсла багштн хот уужахм0? 

17 Терүгинь Исус сонсчкад: 

- Эрүл күүнд биш - гемтә күүнд эмч кергтә. Чик седклтэ- 
һинь биш, килнцтәһинь дуудхар Би ирлэв, -гив. 


Мацг бәрлһнә туск зүтквр 


88 Уснд кирслдг Йохана болн паршмудын сурһульчнрнь мацг 
бэрж. 

- Йохана болн паршмудын сурһульчнрнь мацг бэрнэ, Тана 
сурһульчнртн бэрхшлм? – гиж эмтн Исусас сурцхаж. 

19 _ Хүрмд ирсн гиичнр хот ул уга бәәхий? Хүрмин хотыг 
күргнлә хамдан тедн ул уга бээшго. 2 Зуг цагнь ирәд гиичнрәс 
күргн салһҗ авгдхла, гиичнрнь мацг бэрх. 2! Хуучрад салврж 
одсн хувцнд шин халас тэвдмн биш, эс гиж шин халасн хуучн 
хувциг цааранднь теслх. Хаһрхань улм икдх. 2 Күчән авчах чаһ- 
риг хуучн бөрвд кедмн биш. Кемр күчән авчах чаһриг хуучн 
бөрвд кехлә, бөрв шуурх. Тиигхлә бөрв чигн, үрх чаһр чигн 
асхрх. Тер төләд күчән авчах чайриг шин бөрвд күн кенә, - 
гиж хэрү өгв. 


Бемб өдрин тускар 


23 Нег дэкж, бемб өдр, Исус тэрэ тэрсн һазрар йовж. Терүнэ 
сурһульчнрнь гесндэн өлг авхин төлэ буудян толїа таслж идж. 
24 Паршмуд терүгинь үзэд Исусас сурж: 

- Бемб өдрлэ кех зөв уга юм тедн яһад кеж бәәхмб? 

25 Исус өмнэснь иигж келж: 

- Тадн Давидин тускар умшсн угавт? Үүрмүдтэн өлсж йовад, 
тер юућһар гесндэн өлг авсмб? Ах гелн Абьягарин цагт Давидин 
геснь өлсж йовж. 2 Бурхна герт орад, гелнгэс талдан күн авч 
идх зөв уга, Бурхна өмн тэвсн өдмгиг авч идэд, хамдан йовсн 
эмтндэн чигн өглэлм. 2 Бурхн күүг бемб өдрин төлэ үүдэсмн 
биш, бемб өдр күүнэ төлэ тогтсмн. 2Тер учрар Күмни Көвүн 
бемб өдрин чигн Эзнь мөн, — гив. 


Исус эмн уга һарта күэдгэж, бәәнә 


Исус дэкн хурлд орж ирв. Тенд эмн уга һарга күн бээж. 
2 Бемб өдр кү эмнх угаһинь гетэд, бурушахар седж бәәсн улс 
чигн тенд сууж. 3 Исус тер эмн уга һарта күүнд: 
- Босад, уралан һар! - гиж келәд, “суусн эмтнэс сурв: 
- Бемб өдрлэ сә кех зөвтәй, эс гиж му кех зөвтәй? Күүг үк- 
лэснь харсж авхмб эс гиж алхмб? 
Теднь тагчг бээв. Исус тедн тал ууртаһар эргж хәләһәд, 
теднә хату зүркнд һашудж. Эмн уга һарта күүнд: 
- Һаран сун! – гиж. 
Гемтә күн һаран суңһхлань, һарнь эдгж одв. • Паршмуд эн тоо- 
тыг үзәд хурлас һарн, Херодын улсла зөвчләд, Исусин үклинь 
хәәх болцхав. 


Сурїїульчирнь Исусин өөр цуглрж, бәәнә 


78 Исус эврэннь сурһульчнртаһан нуурин көвэ тал һарад 
йовв. Ардаснь Һалильяс, Йудьяс, Ерусалимас, Идүмьяс болн 
Йордана телтр көвәһәс олн эмтн йовв. Тир болн Сидон балһс- 
дын эргнд бээдг әмтн Исусин күцэсн йовдлмудын тускар сонс- 
чкад, бас ирцхәв. ° Нуурин көвәһүр дегд олн күн ирэд, Исуст 
күрхәр седэд дарцсн учрар, оңіц белдтн гиж сурһульчнртан 
Исус даалһв. ”Урднь кесг эмт эдгәсинь сонссн гемтә улс цуг- 
тан Исуст һаран күргхэр седв. Ч Хар сэкүснд эзлгдсн улс Исусиг 
үзчкэд, Терүнэ өмн сөгдж унад: 

- Та Бурхна Көвүнт! - гиһәд хәәкрлдцхәв. 

2- Бичэ Намаг Бурхна Көвүн гиж эмтнд келтн, - гисн 
догшн зака теднд Исус өгв. 

Арвн хойр апостолмуд йилїїж авлїїн 


з Исус уул давшад, Бий талан санан-седкл туссн улсан дуудв. 
Теднь Терүн тал ирв. “Исус арвн хойр кү йилїж авв. Тедн апос- 
толмуд гиж нерэдгдж. Тедн Терүнлэ хамдан бәәһәд, Сән Зэнг 
тархахин төлэ йовулгдх зөвтэ бээж. 5 Исус теднд хар сэкүсдиг 
көөж һарһх йос өгв. "5 Шимониг Пётр гиж нерэдэд, ! Зебедана 
Яков болн Йохан гидг ах дү хойриг оһтрһун көвүд гиж Исус 
нерэдв (теднә зангнь ойтрїун бээдлтэ сэнж), ! Андрейиг, Пи- 
липиг, Бар-Толмаг, Матайиг, Томасиг, Алпана көвүн Яковиг, 
Таддаг, зилот багин гешүн Шимониг ! болн хөөннь Бийинь 
өшәтнрт бэрүлж өгсн Йуда Искериотиг йилїж авв. 


Евреймүдин көгшәс Исусиг гемшәжәнә 


209 Тедниг герүр орж ирхлэнь, дэкн олн күн цуглрад, хот чигн 
уулһсн уга. 2 Энүнә тускар сонссн Исусин төрл-саднь, Терүнә 
ухань көндрж одж гиж сонсад, күчәр авч хэрхэр седцхәв. 2. Еру- 
салимас ирсн ном цәәлһәчнр, Исусиг Баал-Зебүльд эзлгдәд, 
терүнэ күчәр хар сэкүсдиг көөж һарһжана гисн зәнг һарһцхаҳ. 
23 Исус тедниг дуудж авад, үлгүр орулад иигж келж өгв: 

- Эрлг яйж эврэн бийэн көөж һарһхмб? 2Нег орн-нутгин 
улс хоорндан өшәркәд энгрхлэ, тер орн-нутг хольврж одна. 
25 Нег гер-бүлин улс ни-негн бэл уга, нег-негэн дажрхар седхлэ, 
тер гер-бүл буурч одна. 2 Эрлг эврэн бийләһән дәәлдхлә, терү- 
нэ йосн бас хольврж одх зөвтә. 2? Чидлтә күүнэ геринь тонхин 
өмн эзинь бэрж авч күлх кергтә. 2 Тодлҗ автн: әмтнә килнцнь 
чигн тәвгдх, Бурхна тускар му келснь чигн тәвгдх. 2 Зуг Әрүн 
Сәкүснә тускар му келсн күүнэ килнцнь төрүц тэвгдшго. Тер 
күн мөнкинд килнцэн эдлх. 3 Ном цәәлһәчнр Исусиг хар сэ- 
күснд эзлгдв гисн зэнг һарһсн учрас Исус тиигж келсмн. 


Исусин гер-бүлнь — сурћульинрнь 


з Исусин экнь болн дүүнрнь ирж. Күн дүүрң герт орж эс чад- 
хларн, тедн Исусиг дуудулж. 

3-4 Исус, эктн болн дүүнртн ирәд Таниг дууджана, — гихлә, 
Исус: 

3- Мини ээжм, Мини дүүнрм кемб? 

3 Бийиннь өөр суусн әмтиг эргж хәләһәд: 
- Үзж автн, Мини ээжм, дүүнрм эн бәәнә. 35 Бурхна заасиг 
күцәдг эмтн — Мини ээжнр, ахнр болн эгчнр-дүүнр. 


Тәрә тәрәчин туск үлгүр 


Дәкн Һалилья нуурин көвәд ирәд Исус сурһв. Олн әмтн 

дегд икәр цуглрсн учрар онїїц дотр суућад, көвәһәс тедүкнд 
усчад, Исус үг келв. Олн эмтн нуурин көвәд зогсад сонсв. 
2 Исус үлгүр орулж келәд сурїїдг бээсмн. Ода бас тиигв. 

з— Соңстн! Нег күн тәрәһән тэрхэр йовж. * Цацж йовсн тэрэ- 
нә экин зәрмнь хаалһ деер унж. Теднинь шовуд чонкад идчкж. 
5Зәрмнь чолута һазрт унж. Тенд һазр бай болад буудя дарунь 
урїж. Тедн һазрин гүүнд туссн уга. % Нарн Парад тедниг ша- 
тачкж. Урһмл хатж одж. Яһад гихлэ, буудян унгнь йосндан 
урїж чадсн уга. 7Зэрмнь хатханчг заагт унж. Хатханчг урһад, 
буудяг бүтэж. Буудя урїїц өгсн уга. 8Зуг сэн урїїцта һазрт унсн 
тәрәнә экн - һучн, жирн, зун холван үлү урїїц өгч. ° Сонсхар 
седснь, сонстн! – гиж Исус аштнь келв. 


Исус тәрәчин туск үлгүр цээлїїж бәәнә 


10 Хөөннь, эмтн тарад йовж одсна ард, арвн хойр сурћульчнь 
Исусас сурж: 

- Келсн үгинтн утхнь юундньв? 

1-02 _ Бурхна Йосна туск нууцин медрл таднд секгдлә. Талдан 
эмтнд болхла, Би үлгүр орулж келжэнэв. Учрнь: тедн нүдгэ 
бийнь - үзхш, чиктә бийнь — соңсхш. Кемр үздг, соңсдг бә- 
әсн болхла, тедн уха-седклән Бурхнд өгх билә. Бурхн теднә 
килнцинь тэвх билә, – гиж Исус хәрү өгв. 


Тәрәчин туск үлгүрин тәәлвр 


13 Цааранднь Исус иигж келв: 

- Тадн бас Мини келсиг медсн угайт? Тиигхлә талдан үлгүр- 
мүд яһҗ медж авхмт? “Тәрәч Бурхна үг келжэх күн мет. !5 Зәрм 
эмтиг хату хаалһ деер унсн буудяла дүнцүлж болхмн. Тедн Бур- 
хна Үгиг сонсж авв чигн, эрлг агчмин зуур тер Үгинь хулхалад 
авчкна. 15Зэрм эмтн чолута һазр деер унсн буудя мет. Тедн Бур- 
хна Үгиг байрлж сонсад тодлж авна. !7Зуг унг уга төләдән бат 

болхш. Тер Үгэс көлтә көөлһ үзхлэрн иткдгэн уурна. 15:29 Зэрм 
эмтн хатханчгта һазр деер унсн буудяла эдл. Өдгә цагин арї, ик 
дала зөөр зөөхин арһ хээнэв гиһәд болн нань чигн седвэрэс 
көлтэ Бурхна Үгинь тодлж авдг болв чигн маргчкна. Тер Үг олз 
өгхш. Болв сэн һазр деер унсн буудя мет улс бәәнә. Тедн Бурх- 
на Үгиг сонсад, тодлж авад, аш сүүлднь, һучн, жирн, зун холван 
ик олз авч ирнэ, - гив. 


Шатжах шамин тускар 


21- Күн шам шатачкад орн дор бултулдг эс гиж деерәснь 
савар бүркдг болхий? Шатжах шамиг күн деегшэн өргж тэв- 
нэ эсий? 22 Нууц юмн аштнь тәәлгддмн. Бултулсн юмн 
аштнь илдкж һардмн. 2 Сонсхар седснь, сонстн! - гиж Исус 
келв. 

24- Мини келсн үгд ухаһан өгтн. Ямаран кемжэйэр тадн 
кемжэлнэт, тер кевэр таднд кемжәлгдх. Терүнэс үлүһәр чигн 
өггдх. 25 Бээснднь Бурхн бас чигн өгх, угаһаснь бээсинь була- 
пад авчкх, -ггиж Исус цааранднь келв. 


Урїїжах тәрәнәс авчах үлгүр 


26-. Бурхна Йосиг иим үлгүрлэ дүнцүлж болхмн: күн тәрәһән 
тэрчкэд йовж одна. 27-28 Түүг унтад серәд бээтл экн эклэд урїїна. 
Тэрэнэ экн һазрт яһҗ урїїжахинь тер медхш. Өдр ирвэс экн 
үндслэд, көк ишнь һазрас бултаћһад урїїна. Урїїмл ноһарад, буу- 
дя толһална. Буудян толһа чидл авч урїїна. 29 Буудя болсн кемлэ 
күн хадуран авч ирэд хадна, - гиж Исус немв. 


Горчсин экна туск үлгүр 


30 Исус цааранднь келж өгв: 

- Бурхна Йосиг бас юунла дүнцүлж болхмб? Ямаран үлгүр 
олж келхмб? 3! Бурхна Йосн горчсин экн мет. Горчсин экн цуг- 
таһаснь бичкн эсий? 2 Болв түүнэс урһсн урһмлын ацмуднь 
шовуд үүрэн ясж чадм дүнгэ зәәтә болна. 

33 Гиигж әмтн ухандан тодлж авдгар Исус үлгүр орулж 
сурїїдг бээж. 3 Үлгүр угаһар, Исус эмтиг сурһдмн биш. Сур- 
һульчнртан болхла үлдэж авад, тер үлгүрмүдэн цәәлһҗ 
ӨГДМН. 

Исус шүрүн сальк номїїрулж, бәәнә 


35 Асхн харнїдурж йовтл Исус сурћульчнртан: 

- Нур һатлад йовхмн, — гив. 

36-37 Сонсжасн улсан үлдәчкәд, сурһульчнрнь Исусин суусн 
оңһцар көвәһәс усчад һарв. Теднлә хамдан талдан оңһцс усчв. 
Генткн шүрүн салькн көдлв, ик дольганд оңіщ цокгдад, усар дү- 
үрв. 38 Исус болхла оңһцин сүл талнь дер дерләд кевтәд, унтж 
одж. Сурһульчнрнь Терүг серүләд: 

- Багш! Бидн чивжэнэвидн! Танд йилһл уга болж бәәнү?! - 
ГИЦХЭВ. 

39 Исус босад шүрүн салькиг уурулад, нуурин уснд: 

- Тагчг бол, тогтн! - гиж закв. 

Тер дарунь салькн номһрад, нур тогтнв. 

4- Юунас әәсмт? Тадн ода күртл иткл уга бэнт? - гиж 
сурһульчнрасн сурв. 

4 Теднь сүрдәд, нег-негн талан хэлэцхэв: 

- Салькн усн хойрт Эн зәрлг болна, теднь үгинь сонсна. 
Кен гидг күнв эн? — гицхәв. 


Исус хар сәкүсдт эзлгдсн кү эдгэж, бәәнә 


Нур һатлад, тедн Геразин гидг нертэ һазрур ирцхәв. ? Исусиг 
оңһцасн буухлань өмнәснь үксн кү оршадг хадын көндәһәс 
хар сэкүснд эзлгдсн нег күн гүүж һарч ирв. зӘмтн терүг цевлд- 
гән уурсн учрар тер күн оршалһна һазрт бээдг болсмн. 4 Кедү 
дэкж һар-көлинь цевлсн бийнь тер күн цевән таслад гүүдг сэнж. 
Нег чигн күн энүг тоггнулж чаддго бәәсмн. 5 Эн күн өдр-сө уга 
уул заагар йовад, үкэрин һазр эргәд, му дууһар хәәкрәд, махму- 
дан чолућар цокад йовдг сэнж. 
67 Исусиг үзн тер күн гүүж ирэд сөгдж: 
- Бурхна Көвүн, нанас Танд юн кергтә? Бурхна нерн деерәс 
суржанав, бичә намаг зоваһит! – гиһәд чанһар хөэкрж. 
8— Хар сәкүсн, һар эн күүнәс! - гиҗ Исус заксн төлэд тер 
күн тиигж келсмн. 
9— Нернчн кемб? – гиж Исус сурв. 
- Мини нерн Түмн, юнгад гихлэ, мана то олн, -- гиж тернь 
хәрү өгв. 
10 _ Мадниг эн ормас бичә көөхнтн! - гиһәд тедн ээрцхэв. 

пУулын өөр идшлж йовсн кесг эзнэ һахас Йовж. 

0 _ Исус, маднд эн ћһахас дотр орх зөв өгит?-гиж хар сэкүсн 
сурж. 

з Исус зөв өгч. Хар сэкүсд тер гемтэ күүнэс һарад, һахасиг 
эзлж. Тер дарунь хойр миңһн шаху һахас гүүлдэд, эрг деерәс 
уснд унад чивж одж. “Һаха хәрүлчнр гүүһәд, эргндк балїїсн 
болн хошмудын әмтнд юн учрсинь келж. Олн эмтн юн болсинь 
хэлэхэр ирж. 5Тедн Исусин өөр цуглрад, түмн хар сэкүснд 
эзлгдсн күн хувц өмсчксн ухага-сегәтә суусинь үзәд, дегд икэр 
сүрдж. ! Хар сэкүстэ күүнлэ болн һахасла учрсиг үзсн эмтн цу- 
гинь наадксдан келж өгч. 

пТиигхлә тер һазрин эмтн Исусиг тендэс һарч йовтха гиж 
сурж. 

18 Исусиг онїїцд орад суухлань, хар сэкүсдэс сулдсн күн: 

- Таниг дахч болхий? — гиһәд сурж. 

19 Болв Исус зөв өгсмн биш: 

- Герүрн одад, Деед Эзн чамд ю кесинь, чамаг яїж хээрлж 
авсинь төрл-садндан келж өг, — гисмн. 

20 Эдгсн күн Декапол һазр орад, эмтнд Исусин тускар келэд 
йовж. Терүнэ келсн үгинь сонссн эмтн, икэр өврэд алн болж. 


Яирин күүк эмдруллїїн болн гемтэ күүкд кү эдгэлїїн 


21 Исусиг оңһцар нур һатлад хэрү ирхлэнь, өөрнь нуурин кө- 
вәд дала улс цуглрад хурж. 2223 Тедн дунд бээсн хурлын толћһач, 
Яир, Исус тал өөрдэд, көлднь мөргж: 

- Мини күүкм эрэ эмтэ бээнэ. Күүкм эмд үлддгэр ирэд, 
деернь һаран тэвэд эдгәһит? -ггиж ээрэд сурж. 

24 Исус терүнлэ йовв. Ардаснь олн эмтн дахв. Әмтн дегд олн 
болад дарцв. 

25 Эмтн дунд арвн хойр җилин туршт цусн һардг гемгә күүкд 
күн йовж. 2 Тер күүкд күн кесг олн эмчнрт бийэн үзүлэд, бәәсн 
мөнгөн цугинь һарһж. Зуг гемнь эдгх биш улм икдҳҗ. 27 Исусин 
тускар күүкд күн урднь сонсж йовж. Тегэд ардаснь өөрдж одад, 
хувцнднь һаран күргж. 

28 «Кемр хувцна хормаднь һаран күргхлэ, дарунь эдгхв», — ги- 
һәд тер дотран ухалж. 2 Цусн һардг гемнь тер дарунь уурч. Кү- 
үкд күн эдгсән медж. 3 Исус чигн Терүнәс күн күч авад эдгсинь 
дарунь медж. 

- Кен Мини хувцнд һаран күргв? -гийэд ардан хэлэж. 

з _ Танд һаран кен күргв гиж юнгад сурж бээхмт? Тана ардас 
олн күн дарцж йовналм! -ггиж сурһульчнрнь сурцхав. 

32 Исус цуг олн эмтиг эргж хәләһәд, кен һаран күргсинь медж 
авхар седв. 33 Юн болсинь медсн күүкд күн әәһәд, чичрн йовж 
өөрдж ирэд, көлднь сөгдэд, цугинь келж өгв. 

3- Күүкн минь, чини итклчн чамаг эдгәв! Энүнэс хооран 
төвкнүн, эрүл-менд йовж йов! - гиж Исус келв. 

35 Тер зуур цаг удж одв. Яирин герэс: 

- Күүкн өнгрж одв. Багшиг бичә үүмүл, — гисн зэнг ирв. 

36 Исус түүг төртән авл уга хурлын толһач Яирт: 

- Бичә ә, итк, — ГИВ. 

37 Пётр болн Яков Йохан ах-дү хойрас талдан кү Бийләһән 
дахулл уга Исус йовв. 3 Яирин герүр орхла, эмтн үүмэтэ, зовлн- 
та бээцхэж, оркрад уульжасн ә сонсгдж. 9 Исус орж ирн: 

- Яһад үүмжәхмт? Юнгад уульжахмт? Күүкн өнгрсн уга, зуг 
унтҗ кевтнә, — ГИХЛЭНЬ, 4 әмтн Исусар наад бэрэд инәлдцхәв. 
Исус цугинь һазаран Партха гив. Бийнь күүкнэ эк-эцктә болн эв- 
рәннь һурвн сурһульчнртаћан, күүкнэ кевтсн хораһур орв. “ Күүк- 
нә һаринь авад Исус: 

- Талита кум! — гив. (Тернь күүкн бос гидг арамейин келнә 
үгмүд.) 

@ Тернь босад йовв. (Күүкн арвн хойрта сәнж.) Цугтан икәр 
өврцхәв. 4 Исус эн өврмжтэ йовдлын тускар, эмтнд бичә келт- 
хэ гиж закв. Күүкнд болхла хотынь уулһтха гив. 


Исус төрскн балїїс оржана 


Тендәс цааранднь йовад, Исус сурһульчнртаћан төрскн бал- 
һсурн ирв. 23 Бемб өдр Исус хурлд ном сурһв. Терүг сонссн 
әмтн икәр өврцхәв: 

- Альдас иим цецн уха Эн авсн болхв? Эн юн болхв? Япж Эн 
өвәрц юм кедг болхв? Эн эгл модч күн эсий? Эн Марийин кө- 
вүн, Яков, Йосип, Йуда болн Шимона ахнь бээнэлм. Мана өөр 
Энүнә дү күүкднь чигн сууналм. Тегәд Исусиг һәәләд, Назаре- 
тин улс Терүнд итксн уга. 

4- Әәлдәчиг күндлдго һазр уга. Зуг төрскн һазртнь, гертнь 
болн өрк-бүлднь әәлдәчиг әәлдәчд тоолдмн биш, – гиж Исус 
теднд келв. 

5Тенд Исус өвәрц юм Парїж чадсмн биш. Зуг цөөкн күн деер 
һаран тэвэд, тедниг эдгэж, 94! Назаретин эмтн иткл уга бэ- 
эснднь, Исус алн болв. 


Исус арвн хойр сурїїульчир илгәнә 


661 'Тегәд Исус Назаретин эргн шидр бээсн хотдудар йовад, 
Сән Зәнг цәәлһв. 7Арвн хойр сурһульчнран чигн дуудж авад, 
хошадар илгэв. Тедндэн хар сәкүсдиг көөж һарһдг йос өгв. 
8-9 Исус теднд иигж закв: 

- Бийләһән түшх тайгас талдан юм бичә автн. Идх хот-хол, 
сольж, өмсх хувц-хунр, түнгрцг чигн, мөнг чигн бичә автн, зуг 
көлдән буршмг өмстн. ! Нег хотнас һарч йовтлан түрүн олж авсн 
бээрэн бичә сольтн. " Кемр күн тадниг герүрн орулж эс авхла, 
тадна келсиг эс сонсхла, тер ормас їарч йовад, хормаһиннь 
тоорминь сажчктн. Тер темдг теднэ гемин герч болж һарх. 

12Тегэд сурһульчнрнь, килнцтэ жирїїлэн үлдэтн гиж эмтнд 
келхин төлө һарад йовцхав. " Тедн кесг улсас хар сэкүсдиг кө- 
өж һћарһад, гемтэ эмтиг оливин тосар түркэд эдгэв. 


Уснд кирслдг Йохан яйж алгдсна тускар 


4 Исусин туск зэнг олн әмтн дунд тарж сонсгдв. Тер учрар 
Херод хан Терүнә тускар сонсж. Зәрмнь Энүг уснд кирслдг 
Йохан эмдрж ирәд, өвэрц йовдлмуд һарһҗ бәәнә гиж тоолж. 
15 Зэрмнь Исусиг Элья гиж сансмн. Зәрмнь болхла Энүг кезәңк 
әәлдәчнрлә әдл әәлдәч гисмн. ! Херод хан терүг сонсад: 

- Нанар толһаһан тәәрүлсн Йохан эмдрэд ирсн билтәл, - 
гиһәд ухаһан туңһаж. 

1748 Херод хан эврәннь Пилип дүүһиннь авалиг, Херодидаг, 
авсмн. Йохан тер йовдлынь бурушаћад: 

- Дүүһиннь гергнлә бээх чамд зөв уга, – ГИЖ оньдин келдг 
бәәсмн. 

Херод хан, терүг түүрмд суулїїсмн.  Терүнәс авн Херодида 
Йоханд дурго болад, терүг алх ирлцәтә учр хәәһәд, олҗ чадсмн 
биш. 2 Херод хан Йоханыг чик „седклтә, Бурхна күүһинь медәд 
терүнәс әәв. Тер учрар Херод Йоханыг алж уга. Йохана келсн 
үгинь таасад, Херод сонсдмн. Зуг, тер үгмүдин утхнь, терүнд амр 
өгдмн биш. 1 Аш сүүлднь, Йоханыг алх арһ учрж. Херод хаана 
һарсн өдрнь болж. Хан нэр кеһәд, нойдуд, цергин ахлачнр болн 

Һалильян байн улсиг дуудж. 2 Тер нээрт Херодидин күүкн йир 
сээнэр биилж. Херод хаанд болн гиичнрт күүкнэ би дегд икэр 
таасгдж. 23 Хан икәр таасад, күүкнд: 

- Ю сурнач, сурсичн күцэнэв! Орн-нутгин өрэлинь чигн 
өгнәв, - гиж андһарлсмн. 

24 Күүкн гүүж одад, экәсн селвг сурж. 

- Уснд кирслдг Йохана толһаһинь сур, - гиж экнь закж. 

25 Түдл уга күүкн хаанур одад: 

- Эрк биш уснд кирслдг Йохана толїайинь тэвүр деер ав- 
хулж ас, -ггиж сурв. 

26 Хан дегд икәр гейүрв. Зуг күүкнэ сурсиг бурушал уга, гиич- 
нрин өөр өгсн үгэн күцэх күн болад 2'ялчан илгәһәд, Йохана 
толһа тээрж авч иртхэ гив. 2 Түүрмд суусн Йохана толһаһинь 
тээрэд, тэвүр деер ялчнь күүкнд авч ирж өгв. Күүкн терүгинь 
экдэн өгчкв. 2 Йохана сурһульчнрнь энүнэ тускар сонсад, цог- 
цинь авад оршав. 


Исус тавн минїїн кү цадхсна тускар 


3 Исусин апостолмуд хэрү ирэд, ямаран керг күцэсэн болн 
ямаран ном эмтнд сурїїсан Терүнд келж өгцхәв. 

3- Нег аглһ һазр олж авхмн, тенд тадн невчк амрхт, - гиж 
Исус теднд келв. 

Өөрнь дегд олн күн цуглрад, хот чигн уудг арћ уга болхлань, 
Исус тиигж келсмн. 3 Оңішдан суућһад, аглһ һазр орад тедн 
йовцхав. 33 Болв онїЇїцд сууһад йовсинь үзэд, әмтн ардаснь ус- 
на көвәһәр гүүлдэд, теднәс түрүлж ирж. 3 Исус оңһцасн буу- 
пад, олн әмтн эрг деер Бийинь күлэжэсинь үзж. Олн эмтн 
хөөч уга хөд мет бээхинь Исус үзәд, теднд санань зовад, дала 
юм сурһв. 35 Асхн, нарн сууж йовтл, Исусин сурһульчнрнь 
өөрдж ирәд: 

- Ора болж одв, энтн эжго һазр. 3 Әмтиг йовулх кергтә. 
Эргндк хотдуд орад, идх хотан хулдж автха, — гицхэв. 

эт _ Тадн асртн, -гиж Исус келв. 

- Цуг әмтнд күрх өдмг бидн хулдж авх зөвгэви? Тедү мөнг 
олхин төлэ маднд долан сар шаху көдлх кергтэлм, - гиж сур- 
һульчнр келцхәв. 

38-/Кедү кемжән өдмг үлдсинь медэд иртн, - гиж Исус закв. 

- Тавн бүкл өдмг болн хойр зайсн, - гиҗ тедн хәрү өгцхәв. 

39 Исус әмтиг баг-багмудар ноћһан деер суулһтха гив. 4 Цугтан 
тәвәһәд, зууһад күн болад зерглэд сууцхав. 4 Исус өдмг зайс 
хойриг авад, тенгр тал хәләһәд, Бурхнд ханлт өргв. Тиигчкэд 
өдмгиг зүсм-зүсмэр хуйлад, сурһульчнртан өгв, теднь эмтнд тү- 
гэв. Хойр заһсиг бас тиигв. 2 Цугтан идэд цадв. & Хотын үлдл 
цуглулхла, арвн хойр савар дүүрн хот үлдж. 4 Хот идсн эмтиг 
тоолхла, зуг залу улсин тонь тавн минїїн күн болв. 


Исус усн деегүр йовж йовна 


45-46 Дарунь Исус сурһульчнртан, оңһћцар нур һатлад, Бетсэд 
гидг һазр ортха гив. Бийнь эмтэн йовулхар үлдв. Әмтиг йовсна 
хөөн өөдм һазрт һарад, Бурхнд мөргв. & Харңһу сө сурһульчнрнь 
оңһцарн нуурин тал дунд күрв. Исус һанцарн нуурин көвәд үлдв. 
4 Сурһульчнран салькна өмнэс хээвдэд көшжәхинь үзәд, Исус 
өр цәәхин өмн усн деегүр тедн тал йовв. 9 Онїїциг күцэд давж 
йовтлнь сурһульчнрнь үзәд, ки үзгдл гиж медәд, йир икәр сүр- 
дэд, хәәкрцхәв. 

5 _ Бичэ әәтн! Зөргтә болтн! Энтн Бив! - гиж Исус теднд 
дуулан өгв. 

5! Исусиг онїїцд орад суусна дарунь салькн тогтнж одв. Сур- 
һульчнрнь икәр алн болцхав. 5 Тедн хату зүрктэ бээсн төләдән 
уханасн ода күртл өдмгин туск өвөрц йовдлыг медж чадл уга 
бәәцхәж. 5 Нур һатлад, эдн Генесэрет гидг һазрт ирәд бууһад, 
онїїцан бооцхав. 5 Эдниг онїїцасн буухлань, тер һазрин эмтн 
Исусиг үзн таньв. 5% Зәрмнь гүүлдәд, Исус ирв гисн зэнг тарав. 
Эргндк хотдудас цуг эмтн күнд гемтә улсиг кевтсн девскртәһинь 
авч ирв. 5 Альд, ямаран балїїсд, хотдар Исус эс йовв чигн — 
делгүдән күнд гемтә улсиг әмтн хурдг ормд авч ирцхәдмн. Тедн 
Исусин хувцна хормаднь болв чигн һаран күргх зөв эрәд 
сурдмн, Һаран күргснь - эдгҗ оддмн. 


Бурхна зааврмудын чинрнь ик 


Нег дэкж Ерусалимас паршмуд болн закана багшнр ирэд, 
Исусин өөр цуглрцхав. 2Исусин сурїдульчирин зэрмнь Мо- 
шен закаһар һаран уһал уга хот ууж бәәсинь тедн үзж. 
зӨвкнрин заңшалар болхла, цуг евреймүд болн паршмуд 
хотан уухиннь өмн һаран тохнятаһар уһах зөвтә бээсмн. *Баз- 
рас ирчкәд, һаран унал уга хот уудго сэнж. Терүнәс талдан чигн 

заншал күцэдг бээсмн: ааһ-шаңһан, хээсэн, зесэр кесн саван 
болн ширәһән уһацхадмн. 

5Тегәд паршмуд болн закана багшнр Исусас сурцхаж: 

- Тана сурһульчнртн өвкнрин заншалан юнгад мартж бә- 
әхмб? Һаран уһал уга юнгад хот ууж бәәхмб? 

67- Әәлдәч Эшьян дегтрт таднла эдл хойр чирэтэ улсин тус- 
кар иигж бичэтэ бээнэ: «Эн улс хоосн амарн Намаг күндлнэ. 
Теднэ зүркнь Нанас хол бәәнә. Эдн күүнэ ухалж һарһсн номиг 
Бурхна ном гиж дасхна. Эднэ сөгдлһн юмн биш». 8Тадн Бурхна 
заавриг мартад, эмтнэ ухалж һарһсн заншалар бээнэт. “Эмтнэ 
парїїсн заншалар бээхэр седэд, тадн Бурхна заавриг сольжит! 
10 Моше таднд иигж келлә: «Эк эцк хойрин күндл». Бас «Эк эцк 
хойран му келсн күн үкх зөвтә» — гисн. ! Тадн болхла: «Эк эцк 
хойрт өгх белгэрн Бурхнд бэрц бэрчклэв» — гисн уха эмтнд заа- 
жанат. ? Тер номарн тадн эмтиг эк-эцкэн күндлдгинь уурулж 
бәәнәт. !3 Сурһжах заншаларн тадн Бурхна Үгиг уга кежит. Тал- 
дан чигн түүнлә эдл кесг юм кежит, — гиҗ Исус келв. 

м Исус олн эмт цуглулад келв: 

- Мини келсиг сонсад медж автн: 5 Күүнә дотр орсн юмн кү- 
үг бузрдулшго. Зуг күүнэ зүркнэс һарчах юмн күүг бузрдулхмн. 
15Сонсхар седснь - сонстн! 

п Герт орхларн келсн үгиннь утхинь цәәлһҗ өгтн гиж, сур- 
һульчнр Исусас сурв. 

18 _ Тадн бас ода күртл юм медж авад угайт? Күүнә дотр орсн 
юмн күүг бузрдулшго. 9 Юнгад гихлә, тер орсн юмн күүнэ 
зүркнд орж бәәхш, зуг күүнә геснд орад, һарч одна. (Терүгәрн 
Исус ямаран болв чигн хот цевр гиж зәрлв.) 2 Зуг күүнэ зүрк- 
нәс һарсн юмн күүг бузрдулна. 2122 Күүнә зүркнэс му ухата юмн 
һарна: аля келһн, хулха келһн, кү аллһн, күүнэ авальта дерэн 
негдүллһн, ховдг седкл зүүлһн, хар санлһн, худл келлһн, ичр уга 
йовдл һарһлһн, үлү үзлһн, кү му келлһн, деегүрдлһн, һәрһллһн. 
23 Цуг эн хорта йовдл күүнэ дотрас һарад, күүг бузрдулна, - гиж 
Исус хәрү өгв. 


Исус буру номта күүкд күүнд дөң болв 


24 Һалильяс һарч йовад, Исус Тир гидг балһсна нег герт ирж. 
Нег чигн күүнд бийән эс медүлхәр седсн бийнь чадсмн биш. 
25 Исус ирв гисн зәнгиг нег күүкд күн бас соңсж. Энүнә күүкинь 

хар сәкүсн эзлж. Күүкд күн ирэд, Исусин көлд сөгдэд, күүкинь 
эдгәтхә гиж сурж. 2 Тер буру номта күүкд күн Сирий һазрин 
Поник әәмгин күн бээж. 

2- Түрүлэд Би бичкн күүкд цадхх зөвтэв. Күүкдэсн өдмг 
булаж авад, нохаст өгч болшголм, - гиж Исус күүкд күүнд 
келж. 

28-/Деед Эзн, тернь тиим! Болв ширэ дор кевтсн нохас чигн 
күүкдэс үлдсн үлдл иднэлм, -ггиж хәрү өгв. 

298-- Тиим хәрү өгсн төләдән йов, хар сәкүсн чини күүкнэсчн 
парч одв, -/гиж Исус келв. 

3 Күүкд күн хөрж ирэд, орн деерэн кевтсн үрэн үзв. Хар сэ- 
күсн түүнэс һарч одж. 


Исус дүлә күэдгэв 


з Тир балһснасн Һарад, Сидон балһсар дэврэд, Исус Декапол 
пазр талк Һалилья нуурин көвәһүр ирв. 3 Тенд Исус тал тодр- 
хаһар келж чалдго болн дүлә кү дахулж авч ирәд, һаран күр- 
гәд эдгәтхә гиҗ сурцхаж. 33 Исус терүг хооран авч һарад, хойр 
чикнднь һариннь хурїан орулв. Нульмчкад, тер күүнэ келнднь 
һар күрв. 3 Дарунь Исус деегшән хәләчкәд саналдад: 

- Эфата! (тернь секгд гидг арамейин келн үг). 

35 Тер дарунь дүлэ күн сонсдг болв, тодрхайар экләд келв. 
36 Исус эн өвэрц йовдлын тускар бичә күүнд келтхә гив. Зуг ке- 
дү бичә келтхә гисн бийнь әмтн зогсл уга, нег-негндән келәд 
йовцхаж. 

”- Энүнэ кеһәд йовсн юмн йир сән, дүлә улс сонсдг болна, 
келн уга улс келдг болна, - гиж әмтн ик өврмж кеж, хоорндан 
күүндцхэж. 


Дөрвн минїїн кү цадхлїїн 


85 12 Тер цагт Исусин өөр дэкн олн күн цуглрж ирв. Эднд иддг 
хот уга болж. Исус сурһћульчнран дуудж авад: 

з— Эн әмтнд Би санаһан зовжанав. Һурвн өдрин дуусн бий- 
ләһән авсн хотан чилтл эдн Мини өөр бээцхэв. Эдниг герүрнь 
хәрүлхлә, харһнад, хаалїан чигн дааж чадшго. Эмтнэ зәрмнь ик 
хол һазрас ирцхэж, -- гиҗ келж. 

4- Иим эжго һазрт альдас бидн тиим дала өдмг олж авхмб? - 
гиж сурһульчнрнь келцхэв. 

5- Кедү кемжән өдмг бәәнә? – гиҗ Исус сурв. 

- Долан бүкл өдмг, — гисн хәрү сонсв. 

6 Исус эмтиг суутха гив. Дарунь Бурхнд ханлт өргәд, тер өдм- 
гәс хуһлад, сурһульчнртан өгв, теднь әмтнд түгәв. 7Цөөкн 
зайсн чигн олдв. Терүг бас Исус Бурхнд ханлт өргәд, түгэтхэ гив. 
8Удл уга цугтан цадв. Эмтн цадсна хөөн бас чигн долан савар 
дүүрн хот үлдв! ° Хот уусн цуг әмтнә тонь - дөрвн миңһ шаху 
күн болв. ! Исус эмтиг герүрнь тэвчкэд, оңһцд суућһад, сурһуль- 
чнртаһан Далманута гидг һазр орв. 


Онц темдг сурлїїн 


пТенд паршмуд Исусур өөрдж ирэд, зүтквр эклж. Бурхна 
онц темдг үзүлтхэ гиж тедн Исусас некж. 

2-4 Яһад эдн онц темдг некдг болхв? Нег чигн онц темдг эн 
цагин улст үзүлшгов гиж Би таднд үнэр келжэнэв, - гиһәд гүү- 
нэр саналдж келв. 

з Исус тедниг үлдәһәд, оңһид сууж авад, нур һатлад Ййовж одв. 


Паршмудын болн Херодын экнәс болїїаж, йовтн 


м Сурһульчнрнь цуггаднь күрх өдмг авч һархан мартчкж. 
Оңіщ дотр негхн бүкл өдмг бээж. “Тер зуур Исус саглулж үг 
келҗ йовсмн: 

- Тадн паршмудын болн Херодын экнэс болїаж йовтн. 

16 Сурһульчнрнь хоорндан: 

- Өдмг уга болсн төләд Тер тиигж келв, - гиж күүндцхәв. 
п Исус эдниг ю келжэхинь медәд: 

- Юнгад өдмг эс авсндан зовжахмт? Ода күртл юм медәд уга 
болвзат? Зүркнтн төмр-болд болж одсн болвза? !8 Нүдтэ бийнь - 
үзл уга, чиктә бийнь - сонсл уга бээхмт? Тодлж авсн угайт? 
19 Тавн зүсм өдмгиг тавн миңһн күүнд хувасн цагла кедү сав 
өдмгин үлдл тадн цуглулж авлат? —– гиҗ сурв. 

- Арвн хойр, — гиҗ сурһульчнрнь хәрү өгв. 

20 Долан өдмгэр дөрвн минїїн кү цадхахт, кедү сав хот үл- 
длә? – гиҗ Исус сурв. 

- Долан, -- гицхәв. 

21 Тиигсн бийнь юм медж авсн угайт? - гиж дәкн Исус 
сурв. 

Сохр күэдгэлїїн 


22 Бэтсадт ирэд бууцхав. Исус тал сохр кү көтлж авч ирэд, 
һаран күргтхэ гиһәд эрцхэж. 2 Исус сохр күүг һараснь көтлэд, 
хотнас авч Парад, нүднднь нульмчкад, терүнэ толһа деер һаран 
ТЭВЭД: 

- Юм үзжэнчи? -гиж сурв. 

24Тернь эргндэн хәләһәд: 

- Йовсн эмт үзжэнэв: эмтн нанд модд болж үзгджэнэ, — 
гиж келв. 

25 Исус дэкн терүнэ нүдн деер һаран тәвв. Тернь дәкәд эргн- 
дән хәләхлә, нүднднь харан орж. Ода тер күн тодрхаһар юм 
үздг болв. 25 Исус терүг герүрнь хэрүлэд: 

- Эн хотнур хәрү бичә ор, — гив. 


Пётр Исусиг Христост тоолж, бәәнә 


7 Исус сурһульчнртаһан Һалильяс һарад, Пилипин Кесәрья 
гидг һазрин кесг хот орв. Зууран Исус теднәс: 
- Олн эмтн Намаг кенд тоолжана? -гиж сурв. 


28 Сурһульчнрнь: 

- Зәрмнь Таниг уснд кирслдг Йохан гинэ. Зэрмнь - Эльяд 
тоолжана. Зәрмнь - хуучна әәлдәчнрин негнь гинэ, - гиж 
хәрү өгв. 

29- Тадн Намаг кенд тоолжанат? — гихлэ. 

Пётр: 


— Та Бурхна илгэсн Аврач, — гив. 
3 Исус энүнә тускар күүнд бичә келтхә гив. 


Исусин үклин болн эмдрллїїнэ тускар 


31 Исус сурћульчнртан: 

- Би, Күмни Көвүн, дала зовлң үзхв. Толһачнр, ах гелнгүд 
болн ном цәәлһәчнр Намар һә кеһәд алх. Болв һурвдгч өдртнь 
Би әмдрхв, -- ГИЖ келв. 

32 Энүнэ тускар Исус илднь келж өгв. Пётр Исусиг хооран 
дуудж авад хәрүцв. 33 Исус сурһульчнр талан хэлэчкэд: 

- Эрлг, эрл цааран! Чи Бурхна санаһар биш, эмтнэ санаһар 
бээнэч, -- гиж келв. 


92 


МАРК, 9 


34 Дарунь Исус сурїульчнран болн талдан эмтиг дуудж авад 
келв: 

- Намаг даххар седсн күн эврэннь хаалһан үлдәһәд, кирсэн 
авад, бийм дахтха. 35 Юнгад гихлэ, эмэн хармнсн күн, эмөн геех. 
Зуг Мини төлэ болн Сән Зәнгин төлө эмэн өгсн күн - эмэн 
харсж аврх. 3 Делкә эзлж авад, эмэн геесн күн ямаран олзта 
үлдхм02 3 Эврэннь эмэн күн юуһар хулдж авхмб? 3 Эн килнцтэ 
болн Бурхнд иткдго улс Намаг медхшв гиһәд, Мини келсн үгэс 
ичхлэ, тер улсас Би чигн Эцкиннь туурмжд элчнрэн дахулж ир- 
хлэрн, эдниг медхшв гиһәд ичхв. 


- Би үнэр келжэнэв, эн зогсжасн улсин зэрмнь Тенгрин 
Иосн ирэд, күчән автл үкл үзшго, - гиж Исус аш сүүлднь 
келв. 


Исусин хүврлїїн 


2 Зурпан өдр давсна хөөн Исус Пётр, Яков, Йохан һурвиг да- 
хулад, уул давшв. Уул деер сурһульчнриннь нүднд Исус генткн 
хүврж одв. з Энүнә хувцнь уһачксн цаһан өнгтэ хувцнас цаһан 
болж одв. “Дарунь Элья Моше хойр үзгдв. Тедн Исусла кү- 
үндснь медгдв. 5 Пётр ю келхэн эс медсн учрас: 

- Багш, энд маднд дегд сэн, Танд, Моше, Элья пурвнд һурвн 
сег татхмн болвза? -гиж Исуст келв. 

6 Япад гихлә, тер ю келхинь медсн уга. Учрнь: тедн һурвн дегд 
икэр сүрдцхәв. 

7 Дарунь үүлн эдниг бүркчкв. Үүлн дотрас: «Энтн хээртэ Кө- 
вүн Мини, Энүнэ үгинь сонстн» — гисн дун сонсгдв. 8 Тиигхлэ 
сурһульчнрнь төгәлндән эргж хәләһәд, Исусас талдан кү үзж 
уга. Эн үзсн юман Күмни Көвүн үкәд эмдртл бичә күүнд келт- 
хә гисн зәрлг, Исус эн сурһульчнртан уулас бууж йовад өгч. 
10 Энүнэ тускар теднь талдан улст келж уга, зуг: «Үкәд эмдрхв» - 
гисн үгин утхинь медж авхар седэд, хоорндан күүнджҗ. "Эн сур- 
һульчнрнь Исуст иим сурвр өгч: 

- Элья түрүлж ирх зөвтэ гиж юнгад ном цәәлһәчнр келцхәдв? 

2-4 Чик, Элья түрүлж ирэд, цуг юминь белдх зөвгө. Бурхна 
Бичгт: «Күмни Көвүн дала зовлн үзэд дорацулгдх?» - гиж юн- 
гад бәәхмб? 13 Элья чигн ирлэлм, терүнд эмтн эврэннь дурарн 
кесн бээнэлм. Тиигж учрх зөвтэ юмн Бурхна Бичгт бичэтэ би- 
лә, —– гисн хэрү сурһульчнрнь Исусас сонсв. 

Исус гемта көвүг эдгәҗәнә 


4-15 Хәрү ирэд тедн иим юм үзв: теднә үүрмүдлә закана багшнр 
зүткж бээцхэж, хажуднь олн эмтн сонсад зогсж. Исусиг үзчкэд, 
эмтн өврмж кеһәд гүүһәд тосв. 

15-- Юуна тускар зүткжэхмт? -ггиж Исус сурв. 

17-18 Цуглрсн улсас негнь: 

- Багш, би Танур көвүһән авч ирлэв. Көвүһим хар сэкүсн эз- 
ләд, келн-амн уга кечкв. Хар сэкүсн энүг икәр зована: һазрур 
авад шивнэ — көвүн харһцад унна, амнаснь көөсн һарад шү- 
дэн хэврнэ, бәәсн бийнь менрж одна. Би Тана сурїульчнриг 
көвүнэсм хар сэкүс көөж һарһтха гиж сурлав, зуг эдн чадсн 
уга, -/ ГИЖ келв. 

19-- Сүзг уга улс! Кезэ күртл Би таднла бәәхмб? Кедү дәкч Би 
тадниг тесхмб? Көвүг нааран авч иртн! -гив. 

24 Көвүг авч ирв. Исусиг үзчкэд, хар сэкүсн түүнэ шүрүсинь 
татулв, амнаснь көөсн Парад, көвүн харһцад унв. 

21-22 _ Көвүнчнь кезә эклж гемтв? – гиж Исус сурв. 

- Бичкнәсн авн. Хар сәкүсн энүг һалд чигн, уснд чигн әмнь 
авхар седәд, авч шивнә. Буйн болтха, чадхла, хәәрләд нөкд 
болхнтн? —– гиж эцкнь эрв. 

23 Чадхла гисн үг юн болжахмб? Итксн күн ю болв чигн 
чадх зөвтэлм, - гиж Исус келв. 

24- Иткжәнәв! Итклм батрулыт! - гиһәд хээкрэд, эцкнь 
сурж эрв. 

25 Эмтн олар цуглрж бәәхинь үзэд: 

- Күүг сонсдго, келдго болдгар кегүлдг хар сэкүсн, һарч эрл 
эн көвүнэс, энүнэ дотр дэкч ордг болвзач гиж Би чамд закжа- 
нав!-гиж Исус закв. 

26 Хар сэкүсн хээкрэд, көвүнэ шүрүсинь татулад Парч одв. 
Көвүн эмн уга күүнлэ эдл кевтв. Хурсн эмтн терүг үкж одв ги- 
һәд шимлдцхәв. 2 Исус өөрдж одад, көвүг һараснь авад босхв. 
Көвүн босад зогсв. 2 Исусиг герүр орхла, сурһульчнрнь эмтнэс 
онц үлдәд: 

- Бидн тер хар сэкүсиг юнгад эс көөж чадсмб? -гиж сурв. 

2-4 Тиим хар сэкүсдиг зальврж эс көөхлэ, талданар көөж 
болшго, — гижҗ хәрү өгв. 

Исусин үклин болн эмдрллїїнэ тускар 


30 Исус сурһульчнртаһан бээсн һазрасн һарад, Һалилья Паз- 
рар дэврэд йовв. Исус йовсн хаалһан эмтнд медүлл уга бээ- 
хэр седж. 

3-4 Намаг, Күмни Көвүг, эмтн бэрүлж өгәд алулх болв һурв 
хонад Би эмдрхв, - гиж Исус сурһульчнран сурћв. 

32 Сурһульчнрнь Энүг юуна тускар келжэхинь медсмн биш. 
Сурхар седв чигн әәһәд сурж уга. 


Түрүнкнь кен болхв? 


33 Исус сурһульчнртаһан Капернам балїїснд ирж: 

- Нааран йовж йовад тадн хоорндан юуна тускар зүтквт? - 
гиһәд Исус герт орхларн сурһульчнрасн сурж. 

34 Тедн дундас хамгин алдрнь кен болхв гисн зүтквр ћарсн бә- 
эж. Тегэд эмәһәд сурһульчнрнь тагчг бээж. 35 Исус сууЛад, арвн 
хойр сурїульчириг дуудад: 

- Түрүнкнь болхар седснь - сүүлнкнь болад, наадксиннь 
зарцнь болтн, - гиж Исус келв. 

36-37 Исус бичкн үриг авад, тедн дунд зогсав. 

- Бичкн үриг Мини нернэ төлэ орулж авснь Намаг орулж авх, 
Намаг авснь Намаг йовулсинь орулж авх, -/ гиһәд бичкн үриг 
теврэд келв. 


Маднла эс сөрүцснь — маднла бээхнь мөн 


38 Йохан иигж Исуст келв: 

- Багш! Бидн Тана нерн деерэс хар сэкүсдиг көөжәсн кү үз- 
лэвидн. Бидн терүг хөрэд зогсалавидн, юнгад гихлэ, тер маднла 
йовхш, -гиж Йохан Исуст келв. 

39-- Бичэ хөртн. Мини нерн деерэс өвэрц юм һарһсн күн На- 
маг тер дарунь му келж чадшго. 4 Маднла эс сөрүцснь — маднла 
бээхнь мөн. 4 Мини нер зүүжэх таднд уух ус өгсн күн ачан 
геешго. 2Эн Нанд иткжэх бичкдүдин негинь килнцд уңһасн 
күүнд күзүндэн теермин чолута тенгст хайгдсн деер болх. 29 Кемр 
тадна һартн килнцтә үүл һарһхла, һаран тээрчктн. Хойр Һһарта- 
һан мөнк һалд тусснд орхнь өрэсн һартаһан Тенгрин Йоснд орсн 
деер болх. 4 Кемр тадна көлтн килнцд унһахар седхләнь көлэн 

тээрчктн. Хойр көлтәһән мөнк һалд хайгдснд орхнь өрәсн 
көлтәһән мөнк җирһлд орсн деер болх. * Кемр нүднтн тадниг 
килнцд уңһахар седхлэнь нүдэн сохлчктн. Хойр нүдтәһән мөңк 
һалд тусснд орхнь нег нүдгэйэн Бурхна Йоснд орсн деер болх. 
4 Мөңк һалд туссн күн мөнкинд засгдх, мөнкинд зовлнгнь 
чилшго. 9 Кен чигн күн һалар әрвслгдх. 5 Давсн сэн юмн. Зуг 
давсн амтан геехлэ, кен түүнд амт орулхмб? Бийэсн давсна 
амтынь гел уга, нег-негнләһән ни-негн эвтәһәр бээтн, - гиҗ 
Исус келв. 


Гер-бүлин саллїїн 


19 Бәәсн һазран үлдәһәд, Исус Йордан Полын телтр көвэд 
бээсн Йудьяд ирв. Исусин өөр дәкн олн күн цуглрв. Исус 
тедниг өмнк кевәрн сурһв. 

2 Исус тал паршмуд чигн ирв. Тедн Исуст мекгә сурвр өгөд, 
үг деернь бэрж авхар седэд: 

- Залу күүнд гергнэсн салх зөв Закан өгнү? — гиҗ сурцхав. 

3- Моше таднд ю закв? -ггиж Исус өмнэснь сурв. 

4- Моше зөв өглэ, зуг залунь гергндэн салжанав гисн цаас 
бичж өгх зөвтэ, - гиж паршмуд хэрү өгв. 

5- Моше тана хату зүркитн үзэд, таднд тиим зака өглэ, - 
гиж Исус келв, - 6 Бурхн түрүлэд «залу гергн хойриг үүдэж». 
« Тер учрар көвүн күн һарсн эк эцкэн үлдәһәд авальтаһан ни- 
илх, 8тедн хоюрн нег бий цогц болх». Тегәд хойр күн биш нег 
цогц махмуд болж тоолгдна.  Бурхн ниилүлсн юмиг күн бичә 
салһтха, — гив. 

10 Хөөннь герүр орад, сурһульчнрнь энүнә тускар дәкн Исусас 
сурцхав. 

1-2 — Авалясн салад, талдан герг авсн күн - күүнә авальта 
дерән негдүлжэх күн. Күүкд күн чигн залућһасн салад, талдан за- 
луд одхла, тер бас ондан залута дерэн негдүлжэх күүкд күн, - 
гиж Исус хәрү өгв. 


Исус болн бичкн күүкд 


13 Эк-эцкнь Исусар Һар күргүлхәр бичкн күүкдэн авч ирж. 
Сурһульчнрнь тедниг хөрв. 1515 Исус терүг үзэд, икэр уурлв: 

- Нанур бичкдүдиг авч ирхлэ, бичэ хөртн. Юнгад гихлэ, 
бичкдүдлэ эдл улс Бурхна йоснд орх. Кен Бурхна ориг эн 

бичкн күүкдлэ эдл седклдэн эс орулхла, тер күн Терүнд орж 
чадшго, гиж Би үнэр келжәнәв, — гив. 
16 Тегәд Исус бичкдүдиг теврэд, һар күрэд йөрәв. 


Байн күүнә сурер 


п Исусиг һарад йовж йовтл, нег күн өөрдж ирәд сөгдэд: 

- Буйнта Багш! Мөнк җирһл эдлхин төлө ю кех зөвтәв? — 
гиж сурв. 

18 __ Юнгад Намаг буйнта гиж нерәдвч? Һанцхн Бурхн буйн- 
талм. ! Бурхна заквриг эс меднчи? «Кү бичә ал», «Залу гергн 
хойрин иткл бичә эвд», «Хулха бичә ке», «Күүнә тускар худлар 
бичә герчл», «кү бичә мекл», «эк эцк хойран күндл», – гиж Исус 
түүнәс сурв. 

20 Багш, энүг би бичкнәсн авн күцэдв, -ггиж тер күн келв. 

21 Цуг эмтнд дурта кевәрн Исус тер күүнд дуран үзүләд: 

- Негхн юмн чамд күцжэхш. Бәәсн юман цугинь хулдад, 
угатя улст мөнгинь түгэчк. Тиигхлә тенгрт байн зөөртэ болхич. 
Дарунь Нан тал ирэд, Намаг дахад йов, — гив. 

22 Дегд ик байн бээсн төлэдэн тер күн һундлта бәәдл һарад, 
чирэнь онд дарад йовж одв. 

23 Байн күүнд Бурхна Йоснд орхд басл берк юмн! - гиж 
Исус сурһульчнр талан хәләһәд келв. 

24 Сурһульчнрнь тер келсн үгднь өврцхәв, зуг Исус давтв: 

- Күүкд минь, Бурхна Йоснд орхд басл кецү! 25 Байн күн 
Бурхна Йоснд орснд орхнь темэнд зүүнэ сүвэр орхд амр. 

26 Сурһульчнрнь улм өврөд: 

- Тиигхлә кен эмэн аврж чадхмб? -гиж сурцхав. 

2- Күн эмэн аврж чадшго. Болв Бурхн цугинь кех, —– гиж 
Исус сурһульчнр талан хәләһәд келв. 

23- Бидн бээсэн үлдәһәд, Таниг дахж йовхинь Та үзэ бә- 
әнмт? – гиҗ тиигхләнь Пётр келв. 

2- Үнэр келжэнэв, эврэннь герэн, эк-эцкән, эгчнрән, ах-дү- 
үнрэн, үрн-садан, һазр-усан Мини төлэ болн Сән Зөнгин төлә 
үлдэсн күн 2 тер эн насндан зун холван үлү гер-бүлтэ, эк-эцктэ, 
ахнр-дүүнртэ, үртэ-садта, пазр-уста болх. Тер күн дала зовлн чигн 
үзх. Цагнь ирхлэ, тер күн мөңк җирһл эдлх. 3! Зуг хамгин түрүн- 
ксиннь ик зунь хамгин сүүлңкнь болх. Сүүлнкнь — хамгин тү- 
рүнкнь болх, — гив. 

Исусин үклин болн эмдрллїїнэ тускар 


32 Цугтан Ерусалим орцхав. Исусин ардас өврмжтэ бээсн 
сурдульчнрнь болн сүрдсн улс йовцхав. Исус арвн хойр сурћуль- 
чнран эмтнэс хооран дуудж авад, Бийлэнь ямаран үүл учрх зөв- 
тәһинь Келж өгв. 

33-34 _ Бидн Ерусалимур өөрдж йовнавидн. Тенд Би, Күмни Кө- 
вүн ах гелнгүдин болн ном цәәлһәчнрин һарт бэргдхв. Намаг алх 
шиидвр һарћһад, буру номта улст бэрж өгх. Теднь наад бэрх, Нанд 
нульмх, цокх, аш сүүлднь алх. Болв Пурв хонад, Би әмдрхв, — гив. 


Йохан Яков хойрин сурлїїн 


35 Исус тал Зебедана көвүд Яков Йохан хойр өөрдөд: 

- Багш, мана сурсиг күцэхитн эржэнэвидн, -- гицхэж. 

36 _ Келх үгэн келтн, сонсжанав, - болв. 

”7- Тана туурмжта орн-нутгт мадн хойриг барун бий талан 
болн зүн бий талан суулһит? —– гиҗ сурцхав. 

38- Тадн ю суржахан медж бээхшит, Мини үзх зовлнгиг тадн 
дааж чадхвт? Мини үклиг тадн дааж чадхвт? -ггиж Исус сурж. 

39-- Дааж чадхвидн, - гиж теднь хәрү өгч. 

- Мини үзх зовлнгиг тадн чигн даахит. 4 Мини үклэр чигн 
тадн үкхит, болв Нанас барун талнь эс гиж зүн талнь суух эс 
суухинь Би йилһҗ чадшгов. Урдаснь шүүж авсн эмтн тер ормд 
суух, -/гиж Исус хәрү өгч. 

41 Наадк арвн сурпульчнрнь эн сурврин тускар сонсчкад, 
Яков Йохан хойрт уурлихав. 

4- Буру номта хаадуд эмтэн дажрдгинь, нойдуднь эмтн деер 
эзн болдгинь тадн меднәлмт. 4 Тадн дунд тиим юмн болх зөв 
уга. Тадн иигтн: танас алдр болхар седснь, тана зарц болх йоста. 
44 Ахлач болхар седснь - тана мухла болх йоста. 5 Күмни Көвүн 
кү зархар биш Бийнь эмтнд заргдад, тедниг аврхин төлэ эмэн 
өгх ЗӨВТЭ, — гиһәд Исус тедниг дуудж авад келв. 


Исус сохр кү эдгәв 


46 Исус сурһульчнртаһан Ерихо балһснур ирэд, невчкн зуур 
бәәжәһәд һарад йовж. Хаалһин хажуд Бар-Тимә гидг нертэ Ти- 
мән сохр көвүн, Пууль һууһад сууж. 4 Хажуһарнь Назаретин 
Исус давад йовж йовсинь сонсчкад: 

- Давидин Көвүн, Исус! Бийм хәәрлит! - гиһәд тер күн хә- 
экрж. 

48- Бичә хәәкр! - гиж әмтн терүг хөрв. 

Болв Бар-Тимэ: 

- Давидин Көвүн! Бийм хәәрлит! - гиһәд улм чандар хэ- 
экрв. 

9 Исус зогсад, терүг дуудтха гив. 

- Бичә ә, өөрдэд од, чамаг дууджана, - гиж эмтн тер сохр 
күүнд келцхәв. 5 Бар-Тимэ, деерк хувцан тээлэд хайчкад, Ису- 
сур өөрдв.-25! Юн кергтә болад дуудвч? — гиж Исус сурв. 

- Багш, нүдндм хара орулыт! – гиҗ тернь эрв. 

52 _ Йов, чини итклчн чамаг эдгэв, - гиж Исус келв. 

Сохр күн тер дарунь үздг болад, Исусин ардаснь дахв. 


Исус Ерусалим орлїїн 


1 Исус сурһульчнртаһан Ерусалимас хол биш Олив уул тал 
болн тенд бээсн Бетпэг Бетэнья гидг хойр хотд тал өөрдж 
ирэд, хойр сурһульчнран өмнән тәвв: 

2— Эн тана өмн бээсн хотнд орад, унад уга бай наста элжгн 
архлата бээхинь үзхит. Терүг тээлэд көтләд авад иртн. 3«Тадн ю 
кеж бээхмт?» - гиһәд сурснднь: «Элжгн Деед Эзнд кергтә бол- 
жана, дарунь өгчкх» гиж хөрү өгтн, — гив. 

4-5 Сурһульчнрнь одад, герин һаза архлата элжгниг олж авад, 
тээлэд авч бээтлнь, тенд бээсн эмтн: 

5- Ю кежәхмт? Яһад элжгниг тәәлжәхмт? — гихлә, теднь 
Исусин келсиг келж өгч. 

Тиигхлә теднь тэвж. ? Сурһульчнрнь элжгниг көтлж авч ирәд, 
деернь хувцан көдрж. Исус элжгниг унв.  Олн әмтн Исусин 
йовсн хаалһ деер эврэннь хувцан делгэд, көкржэсн модна бүчр 
керчж авад хайв. %! Исусин өмн ард уга Йовсн эмтн: 

- Бурхн тууртха! Деед Эзнә нерн деерәс ирснь әдстә болтха! 
Мана Давид эцкин иргч йосн эдстэ болтха! Бурхн тууртха! - 
гиһәд хәәкрцхәв. 

п Ерусалимур ирәд, Исус һол сүм орв. Сүмин дотрк бәәдл 
хэлэх зуур, ора болж одв. Тегәд Исус сурһульчнртаћһан Бетәнья 
гидг хотн тал темцв. 

12 Маңһдуртнь тедн тер хотнас геснь өлн һарад йовж Йовцхаж. 
з Өлсҗ йовсн Исус холас инжрин мод үзэд өөрдәд, темсн бээдг 

болвза гиһәд хэлэв. Зуг модна бүчрт көк хамтхаснас талдан юм 
үзж, уга. Темсн болх болзгнь ирэд уга сэнж. 

м- Энүнәс хооран чини бүчрмүд деер төрүц бичә темсн урһ- 
тха! – гиж Исус модн тал хәләһәд келж. 

Сурһульчнрнь Исусин келсн үгинь сонссмн. 


Исус Пол сүмд 


1546Тедн Ерусалимур ирцхәв. Исус һол сүм орв. Дотрнь бээсн 
хулдачнр хулд кеһәчнр уга цугинь көөж һарһад, мөнг сольжасн 
улсин ширэйинь көмрэд, көглжрһ хулджасн улсин ширәһинь 
көлврүлв. Өлг-эдэн чигн сүмин хотн дотраһур авч йовдгинь 
уурулв. 

г- «Мини гер — олн эмтнэ мөргүлин гер болж нерәдгдх» - 
гиж Бурхна Бичгт бичэтэ эс бээнү? Тадн энүгэр деермчнрин 
бээр кежит, — гив. 

18 Энүг сонсчкад, ах гелнгүд болн ном цээлїөчнр Исусиг бэрж 
авч алх арїї хәәсмн. Олн эмтн ик өврмжтэйэр номинь сонсдг 
төләднь тедн Исусас ээдг сэнж. "9 Асхнднь Исус сурһульчнрта- 
пан дәкн балїїснас парад йовв. 


Итклин күчна тускар 


2% Маңһдур өрүнднь тедн инжр модна өөгүр йовж йовад, терүг 
хатҗ одсинь үзцхэв. 2 Өцклдүр өрүн эн модна өөр учрсн үүлиг 
ухандан сергәһәд: 

- Багш! Хәләтн! Өцклдүр харасн моднтн хатж одж!-- гиҗ 
Пётр келв. 

22-23- Бурхнд итктн! Эн уулыг ормасн көндрэд тенгсин уснд 
ун гиж келәд маһдл уга иткхлә - эрк биш күцгдх. 2 Зальврад 
сурхла, Бурхн өгх гиж, үнн седклэрн иткхлэтн, цугнь күцгдх. 
25 Зальврхиннь өмн түрүлэд өөлж, уурлжах эмтндэн геминь 
тэвтн. Тиигхлә Тенгрин Эцк чигн тана килнцитн тэвх, - гиж 
Исус келв. 


Исусин йосн альдасв 


27 Исус дэкн эврэннь сурһульчнртаћһан Ерусалимур ирв. Исусиг 
һол сүм дотр бээтл ах гелнгүд, ном цәәлһәчнр болн толһачнр 
өөрдж ирәд: 

28 _ Ямаран йосар Чи эн тоотыг күцэж бээхм0ч? Кен Чамд 
иим йос өгв? – гиҗ сурцхаж. 

29-34-- Би таднд бас нег сурвр өгнэв. Мини сурврт хэрү өгх- 
лэтн, Би чигн тана сурврт хэрү өгнэв. Йохана уснд кирсллһн 
тенгрэсв эс гиж күүнәсв? – гиж Исус сурв. 

31-32 Тедн хоорндан шимлдэд зөвчлдв: 

- Тенгрэс гихлэ «юнгад түүнд эс итквт», - гиж Исус келх. 

Күүнэс гихдэн эмтнэс ээцхэв. Юнгад гихлэ, цуг эмтн Йоха- 
ныг Бурхна ээлдэч гиж тоолдг бәәж. 33 Тегәд: 

- Медхшвидн, —– гиж хэрү өгцхэв. 

- Тиигхлә Би чигн кенә йосар энүг кежәхән келхшв, - гиж 
Исус келв. 


Му көдләчнрин туск үлгүр 


Исус дәкн үлгүр орулж әмтиг сурһв: 

- Нег күн уста үзм тэрэд, хашалад, үзм шахдг нүк мал- 
тад, харулын цамхаг бэрж. Дарунь көдләчнр нээмэдлж авад, 
уста үзм тэрсн һазран даалһад, бийнь йовж одж. ? Урһц ахулх 
кемлэ эзн эврэннь хүвэн авулхар, зарцан йовулж. 3 Нәәмәдлҗ 
авсн көдлэчнрнь зарцинь бэрж авад цокад, юм өгл уга кө- 
өчкҗ. 4Эзн дарук зарцан йовулж. Көдләчнр түүнэ толїайинь 
цоолад, неринь һутаһад тэвж. 5Эзн Һурвдгч зарцан йовулж — 
терүгинь алчкж. Кедү дэкж кү йовулсн бийнь - зэрминь 
алад, зэрминь цокад йовулж. Аш сүүлднь, эзн эврэннь 
Панцхн энкр көвүһән илгәж. «Көвүһим тедн тевчх зөвгө», - 
гиж эзн санж. 7Көдлэчнр нег-негндән келж: Эн өнч эзлгч 
күн! Энүг алад, уста үзмин тэрэнэ эздүд болхмн. 8 Көвүһинь 
бэрж авад алчкж. Цогцинь уста үзм тэрсн һазрас һарһад 
хайчкв. * Эзн ирәд, юн болсинь үзчкэд, яах гиж санжанат? 
Тер көдләчнриг алад, тәрәһән талдан улст даалһх. 19-! «Тос- 
хачнрин Полсн чолун герин өнцгин Пол чолун болв. Бурхн эн 
керг күцэсмн. Бидн энүг үзэд өврлэвидн», - гиж Бурхна 
Бичгт бичэтэ бээсиг тадн умшсн уга болвзат? - гиж Исус 
үгэн төгсэж сурв. 

р Ах гелнгүд бийсэн келжэхинь медэд, Исусиг тер дарунь 
бэрж авхар седцхэв. Зуг хажуднь дегд олн күн бээснд әәһәд, 
көндәсн уга. 

Паршмуд Исусиг меклхар седж бәәцхәнә 


з Хөөннь тедн Исус тал паршмуд болн Херодын улсиг илгэ- 
һәд, үг деернь бэрж авх арїї хээв. 

мМ- Багш! Чамаг үн келжэхинь бидн меднэвидн. Чи Бурхна 
заасар дасхнач. Тер учрар эмтн ю санжахинь чи онытан авх- 
шич, күүнә чирэ чи хэлэхшич. Келж өгич: Римин хаанд алв өгх 
зөвтэй аль угай? -ггисн сурвр теднь ирэд өщхәҳҗ. 

15 Исус тедниг хойр чирәтәһинь медэд: 

- Тадн Намаг үг деер бэрж авхар седж бээнэ эсийт? Шаальг 
авад иртн, --гиж. 

16 Шаальг авч ирхлэнь: 

- Кенә нер, кенә зүс энүнд үзжэнэт? — гиҗ Исус сурж. 

- Римин хаана, -- гицхэж. 

г- Тиим болхла, хаана юмиг хаанд өгтн, Бурхна юмиг Бурхнд 
өгтн! — гисн хэрү Исус теднд өгч. 

Тедн өврэд йовж одцхаж. 


Цадукмуд болн Исус 


18 Дарунь Исус тал цадукмуд ирцхэв. Цадукмуд үксн эмтн 
эмдршго гиж иткдг бээж. 

19 __ Багш! Залу күн тохм үлдэл уга өнгрхлә, тохман геешгон тө- 
лэ түүнә авалинь дүнь авад, үр һарһх зөвгэ гисн Мошен заасн за- 
авр бәәнәлм. 2 Манахна нег гер-бүлд иим юмн учрсмн. Тедн 
ах-дүүнрәрн долан күн бээсмн. Ик ахнь гер авад, үрн уга бәәжә- 
һәд өңгрҗ одсмн. 2 Ах бергән дүнь хааж. Дүнь бас үрн уга бәә- 
жэйэд өңгрж. Дарук дүнь бас тиигж. 22 Тегәд тер долан ах-дүүнр 
цугтан үр һарһл уга өнгрсмн. Аш сүүлднь, күүкд күн бас хорж 
одсмн. 3 Әмдрхләрн тер күүкд күн кенә гергн болх зөвтәв? 
Ах-дүүнр цугтан терүнэ залу билэлм, - гиж тедн ирэд сурцхав. 

24-- Бурхна Бичгиг медл уга, Бурхна күчиг медл уга, хажїїр уха 
ухалжахан тадн медж бээхшийт? 23 Үксн улс эмдрхлэрн гер чигн 
авшго, күүнд чигн одшго, тедн Бурхна Элчирлэ эдл бээх. 29Эм- 
дрлһнә тускар болхла, иим: Бурхн Мошед шачасн бут дотрас: 
«Би Абрахамин, Ицхакин болн Яковин Бурхнв», -/ Гиж келсиг 
тадн Мошен дегтрт умшсн уга болвзат? 2 Бурхн үксн улсин 
Бурхн биш, эмд улсин Бурхн! Ухантн дегд икэр хажиж одж, - 
гиж Исус теднд хәрү өгв. 

Вол зааврмудын тускар 


28 Ном цәәлһәчнрин негнь өөрдж ирэд, теднэ зүтклдэ сонсад: 

- Бурхна зааврин алькнь эрк биш Пол зааврв? - гиж сурв. 

29-/ Эрк биш Пол зааврнь эн: «Сонс, Израиль! Деед Эзн мана 
Бурхн — їанцхн Деед Эзн! 3 Эврэннь Деед Эзн Бурхндан халун 
зүркэрн, үнн седклэрн, бээсн уха-санаһарн, бээсн күчэрн ду- 
ран тәв». 3! Хойрдгч зааврнь иим: «Өөрк күүндэн бийдэн дурта 
кевэр дурл». Эн хойр зааврас чинртэнь уга, -ггиж хэрү өгв. 

32-33- Йир сээнэр келвт, - гиж ном цәәлһәч таасв, - Бурхн 
һанцхн, Терүнэс талдан Бурхн уга. Эврэннь Бурхндан халун 
зүркэрн, бәәсн күчэрн, бээсн уха-санаһарн дуран тэвсн, өөрк 
күүһән бийләһән эдл дурлсн, тәкл тэкснэс болн Бурхнд нерэдж 
сетрэ мал шатаснас үлү ик чинртэ йовдл. 

34 Исус терүг чик хәрү өгсинь сонсчкад: 

— Чи Бурхна Йоснас хол бээхшич, - гиж келв. 

Терүнә хөөн эмтн Исуст сурвр өгдгэн уурв. 


Исусин сурвр 


355-/ Ном цәәлһәчнр Христосиг Давид хаана үлдл гиж юнгад 
келцхәдв? — гиһәд Пол сүм дотр эмтиг сурїхларн Исус сурж. 

36- Фрүн Сәкүсәр дүүрхлэрн Давид иигж келсн бәәнәлм: 
«Деед Эзн мини Деед Эзнд келсмн: Чини өшәтниг диилж 
көлдчнь эс хайтл, Мини барун бий тал сууж бә». 27 Давид бийнь 
Христосиг Деед Эзн гиж нерәджәхлә, юнгад Тер Давидин тох- 
мин үлдл болхмб? — гив. 

Әмтн Энүг байртаһар сонсв. 3 Исус цааранднь сурћв: 

- Ном цәәлһәчнрәс бийән саглтн. Тедн ут хувц өмсэд йовна. 
Эмтн талвн болїїнд теднлэ мендлхлэ, теднд икәр таасгдна. % Тер 
улс хурлд эс гиж нээрт деегшән һарад суухдан дурта. 4 Тедн 
белвсн күүкд улсин хажудинь меклж авад, әмтнә нүднд үзүлэд 
Бурхнд уданар мөргцхәнә. Тер улс ик догшар цаажлгдх, — гив. 


Белвсн күүкд күүнә тәвсн мөңгн 


4 Исус Пол сүм дотр, бэрц бәрдг хөэрцгин өөр суусмн. Әмтн 
Бурхнд бэрц яһҗ бэрсинь үзв. Баячуднь икэр бэрцхэж. 2 Нег 
белвсн күүкд күн өөрдж ирэд, хойрхн улан мөнгнэ шаалыг тэвв. 
43-44 Исус сурпульчиран дуудж авад: 

- Үнэр келжәнәв, эн угатя күүкд күн цугтаһаснь икэр бэрц 
бэрв. Байн улс зөөсн зөөриннь үлүһинь бэрхлэ, эн бээсн эдлв- 
рэн цугинь бэрв, -- ГИЖ цәәлһв. 


Исус Пол сүм хольврлїїна тускар тааж келжәнә 


1 12 Исусиг Пол сүмэс һарч йовхла, нег сурһульч: 
3 - Багш, сэн һара чолуһар бэрсн сээхн бээшнгүд дүнгэж 
зогсж бээхинь хәләһит! - гиж Исуст келҗ. 

- Эн алдр тосхлт үзж бэнчи? Энчн чолун деер чолун үлдл 
уга, ова чолун болад хольврж одхмн, - гиж Исус хәрү өгч. 

3 Исусиг Ерусалимин хажудк Олив уулын ташуд, һол сүмин 
өмн суутлнь, Терүн тал Пётр, Яков, Йохан, Андрей дөрвн 
ирэд: 

4_— Тер Тана келсн юмнтн кезә учрхмб? Ямаран темдгэр 
медгдхмб? -гиж сурв. 

5- Бийэн саглж бәәтн! Күн тадниг меклвзә! % Кесгнь Мини 
нер зүүж ирәд: «Би Күмни Көвүмб», - гиҗ келәд, кесг улсиг 
меклх. 7 Кемр тадн өөрхн болжах болн хол болжах дээнэ 
тускар сонсхларн, бичә ээтн. Дэн болх зөвтә, болв тернь 
чигн чилгчнь биш. 8Тал-талдан келн-эмтн болн орн-нутгуд хо- 
орндан дээллдх. Энд-тенд һазр көндрх, күн мал уга харїїнх. 
Эн Мини келжэх тоот төрх күүкд күүнэ элкнь эклж зовадг 
мет болжана. ° Болһатн! Намас көлтә тадниг зарһла харһулх, 
хурлд авч одад цокх. Хаадудын болн һардачнрин өмн зогсад, 
Мини тускар үн келж өгхт. !Зуг түрүлэд Мини туск Сән 
Зэнг цуг келн әмтнд цәәлһҗ өггдх зөвгэ. ! Зарһчнрин өмн 
зогссн цагтан тадн келх үгэн урдаснь ухалж бичә зовтн. Зуг 
Бурхна зааж өгсн үг келтн. Юнгад гихлэ, таднар дамжад 
Эрүн Сәкүсн келх. 2Ахнр-дүүнр нег-негән күүнд бэрүлж, 
эцкнь үрдүдэн күүнд бэрүлж алулх. Күүкднь эк-эцкләһән 
дээллдэд алх. 5 Нанас көлтә цугтан таднд дурго болх. Цуг эн 
тоотыг дааснь авргдх. 


Хоосрулжах жигшүртэ юмн 


мМ- Кемр хоосрулжах жигшүртэ юмн таднд болх болшго һазрт 
үзгдхлэ, (умшачнр медж автн) Йудьяд бээсн эмтн өөдм һазрур 
зулж, партха. "5 Герин ора деер бээснь зулад йовж йовхларн ге- 
рүрн хувцан авхар бичә ортха. "5Кеер йовснь чигн гүүхлэрн 

хувцан авхар герүрн бичә иртхэ. ! Тер цагт саата болн көкүл 
үртэ күүкд улс ик түрү үзх. 8 Тер цаг үвләр бичә болтха гиж 
зальвржатн. ! Тер цагт делкә үүдснэс нааран үзгдәд уга зовлн 
учрх. Тиим ик зовлн тер цагин хөөн чигн төрүц үзгдшго. 2 Тер 
ик зовлңта цагинь Деед Эзн эс баһрулсн болхла, нег чигн күн 
эмд үлдшго билә. Болв, Бийиннь шүүж авсн эмтнэ төлэ Бурхн 
тер өдрмүдиг баһрулв. >! Кемр таднд: «Эннь Христос», «Тернь 
Христос» - гиж келхлә, тадн бичә итктн. 2 Тер цагт кесгнь 
бийән Христосв гиҗ нерәдх эс гиҗ әәлдәчв гих. Тедн олн зүсн 
өвөрц йовдл болн темдг үзүлх. Бурхна шүүж авсн эмтиг чигн 
меклхэр седх. 

23 Болһатн! Тер тоотыг Би таднд урдаснь цээлїїж өгчәнәв. 
24Тер ирх зовлнгин хөөн нарн унтрад, сар герл өгдгөн уурх. 
25 Одд тенгрэс унад, тенгрин күчнь көндрх. 2 Дарунь Күмни Кө- 
вүг алдр туурмжтаһар болн күчтәһәр үүлн заагт аашсинь эмтн 
үзх. 27 Эврәннь шүүж авсн улсан йилһҗ авхин төлө һазрин захас 
тенгрин зах күртл дөрвн үзг тал элчирэн илгэх, — гив. 


Инжрин модн 


28 _ Инжрин модна бүчр деер хамтхасн эклэд урһхла, тадн зун 
өөрдж йовна гиж темдглнә эсийт? 2 Терүнлә эдл, Мини келсн 
тоотыг экләд үзхләрн цагнь ирв, Күмни Көвүн ирәд, үүднә 
ард зогсж бәәнә гиж сантн. 3 Мини келсн тоот юмн эс учртл, 
эн цагин күмни унгнь тасрш уга гиж үнэр танд келжэнэв. 
31Тенгр Пазр хойр уга болж одх, зуг Мини келсн үгмүд сольгдш- 
го. 2 Цаг-болзгнь нег чигн күн медхш. Бурхна элчир чигн, Бур- 
хна Көвүн чигн медхш, зуг һанцхн Бурхн мелнә. 5 Цаг-болзгнь 
кезә ирхинь эс медсн төлэдэн, саг-сергг бээжэтн. 3 Тер ирх 
цагиг иим үлгүрлэ дүнцүлж болхмн. Нег күн хол хаалһд һа- 
рад йовж йовад, эврэннь герэн зарцнртан даалїад, цугтаднь 
көдлмш өгнө. Үүднэ өөр зогсдг зарцдан болхла, нүдэн төрүц 
бичә чирмтхэ гиж закна. 35 Саг-сергг бээтн! Юнгад гихлэ, Ге- 
рин Эзиг кезэ ирхинь тадн меджэхшт: Эр така хээкрлїїнлэ 
эс гиж өрүн өрлә, асхндан чигн эс гиж сөөни өрөл чигн ирх. 
36 Эс күлэжэсн цагла ирэд, тадниг унгжатл олж авдг болвза. 
37 «Саг-сергг бәәтн!» —– гиҗ тадниг болн цуг келн эмтиг саглулж 
бээнэв. 

Исусиг алх зура 


1 Хойр өдр давад, Песах гидг нертэ байр болн эс искэсн 
һуйрин байр болх зөвтә сэнж. Еврейин ах гелнгүд болн 
ном цәәлһәчнр Исусиг нууцар бэрж авад, алх арһинь хәәж. 
2- Эн ик байрин өдр иим йовдл Ппарїүїж болшго, эс гиж олн 
әмтн үүмэ босхах, - гиж тедн хоорндан күүндж. 


Күүкд күн Исусин толһад канкнсн үнртә тос кежҗәнә 


3 Исус болхла Бетэнья гидг хотнд бээсмн. Арсна гемтә Ши- 
мона герт хот уудг ширэн өөр Исусиг суутлнь, нег күүкд күн 
орад, сәәхн каңкнсн үнртэ һара нард модна үнтэ тос авч ирәд, 
савин амнь хуйлад Исусин толһа деернь кев. 

4-5- Юнгад тиим дала мөнгнэ юм эн үрәжәхмб? Тер тосиг 
хулдад, мөнгинь угатя улст түгэж болхмн билә, -/гиж уурлад, 
эмтнэ зәрмнь нег-негн талан хэлэцхэв (Тернь — нег күн җилин 
дуусн эдлх зөвтө мөнгнөэ тосн сэнж). 

6- Энүг бичә көндэтн! Эн Нанд цаһан седклтә юм кежәнә. 
7Таднла оньдин угатя улс үлдх. Теднд кезэ чигн дөң болж чад- 
жанат. Би болхла таднла оньдин бээшгов. 8Эн күүкд күн чадсан 
кев: Мини цогциг оршалїїнд белдв. “Үнэр таднд келжэнэв: 
Альд Сән Зэнг цәәлһгднә, тенд эн күүкд күүнэ кесн йовдлын 
тускар тодлж келгдх, - гиж Исус теднд келв. 


Йудан урвлїїн 


9 Йуда Искериот (арвн хойр сурһульчнрин негнь). Исусиг 
бэрж өгхәр седэд, ах гелнгүд тал одв. ЧАх гелнгүд үгинь сон- 
счкад, икэр байрлад, түүнд мөнг өгх болв. Терүнэс авн Йуда 
Исусиг бэрж өгх арһинь хээв. 


Исус Песахин хот эдлжэнэ 


2 Эс искәсн һуйрин байр болх түрүнк өдртнь сетрэ хурһ алх 
кемлэ Исусин сурһульчнрнь: 

- Альд байрин хот уухар седж бээнэт? Келтн, бидн белднэ- 
видн, - гиж сурв. 

13 Тиигхлэнь Исус сурһульчнрасн хойринь йовулад иигж закв: 

- Балїїснд орхлатн, буйшта ус авч йовсн күн таднла зөрлцх, 
терүнэ ардас йовтн. “Тер күүнэ орсн герүр орад, герин эзнднь 
иигҗ келтн: «Сурһульчнртаһан альд байрин хот ууж болхинь 
Багш танас суржана» - гитн. 5Тер күн таднд деер бээсн 
у-өргн, сээхн ясата хора үзүлх. Тенд хот белдтн, — гив. 

1 Сурһульчнрнь балһс орв. Тедн Исусин келсэр цугинь олж 
авад, байрин хотан белдцхэв. 7 Асхнднь Исус арвн хойр сур- 
һульчнртаћан ирв. 

8- Үнэр келжэнэв, Нанла хамдан хот уужасн тадна негнтн 
Намаг бэрүлж өгх, — гижҗ хотан уужасн цагт Исус келв. 

19 _ Деед Эзн, би биш эсий? - гиҗ сурһульчнрнь Исусин 
келсн үгднь уйдад сурв. 

2021-- Арвн хойрас негнь, - гиж Исус келв, - Нанла хамдан 
ааһд өдмг шүүслж иджэснь. Би, Күмни Көвүн, ээлдэчнрин 
ээлдсн хаалһар йовхв, Намаг бэрүлж өгсн күн зовлнган эдлх! 
Тер күүнд, төрүц эс төрсн болхла, деер болх билэ. 


Деед Эзнә асхни хот 


2 Исус хотан уужаһад, өдмг авад, Бурхнд ханлтан өргэд, 
хуһлад, сурһульчнртан өгв: 

- Идтн, энтн Мини бий цогцм, — гив. 

23 Дарунь ааһд бээсн улан чаһр авад, Бурхнд ханлт өргәд, бас 
сурһульчнртан өгв. Цугтан ааһас ууцхав. 

24-/Энтн олн эмтнэ төлә асхрх болн Мини Бооца эклх Мини 
цусн. 25Үнэр келжәнәв: Бурхна Йоснд шин чаһр уутлан дэкж 
Би эн насндан чаһр уушгов, — гив. 

26 Тедн Бурхнд маггалын ду дуулад, Олив уул тал темцэд 
һарцхав. 


Нанас гөрдхич гиж Исус Пётрт әәлджәнә 


27-28 Тадн цугган Намаг үлдэхт. «Би хөөчинь уга кехв, хөөднь 
тарх», —– гиҗ Бурхна Бичгт бичэтэ бээнэлм. Болв әмдрчкәд, Би 
тадниг Һалильыя гидг һазрт күлэхв, - гиҗ Исус келв. 

29 __ Цугтан үлдэвв чигн, би Таниг төрүц хайшгов, —– гиҗж 
Пётр келв. 

3-4 Үнэр келжэнэв, эндр сө эр така хойр дэкж хээкртл чи 
һурв дәкч Намаг медхшв гиж келхич, — гисн хәрү Пётр сонсв. 

з Танла хамдан үкдг болв чигн, би Таниг үлдэшгов! - гиж 
Пётр үгэн давтж келв. 
Сурһульчнрнь цугтан тиигж келцхэв. 


Исусин мөрглїїн 


э Эдн цугтан Гетсемән гидг модта һазр орв. 

- Намаг одад зальврад иртл, энүнд күлэж бээтн, - гиж Исус 
сурһульчнртан келв. 

33 Исус бийләһән Пётр, Яков болн Йоханыг дахулв. Исус ик 
зовлңшв, седклнь үүмсн бәәв. 

4- Мини седклм уудьврта бәәнә, Би үктлән зовжанав, 
саг-серглң энүнд бәәжәтн, - гиҗ Исус келв. 

35 Тер зовлн хажуһарнь һарх болвза гиһәд Исус хооран Һһарад, 
һазр элкдж унад зальврв. 

зв Дав, Эцкм! Та цугинь чаднат! Эн Мини үзх зовлнгиг хажу- 
һар һарһхнтн! Болв Мини таалар биш, Тана таалар болтха! -гив. 

37-38 Дарунь сурһульчнр талан хэрү ирэд, тедниг унтж од- 
синь үзв. 

- Шимон, – гиҗ Пётриг дуудв, - Чи унтж одвчи? Нег часин 
болзгт унтл уга бәәж болсн угай? Сөрлһнлә харһшгон төлэ 
зальвртн, серглң бәәтн. Күүнә сүмснь чидлтә, зуг күүнә цогц 
чинән-чидл уга болдмн. 

39 Исус сурһульчнрасн хооран һарад, үгмүдэн давтад мөргв. 
4 Терүг хэрү ирхлэнь, сурһульчнрнь цугтан унтад кевтцхәж. 
Тедн нөөртән даргдад, нүдэн секж чадл уга, Исуст ю келхән 
медж уга. 4-4 Һурвдад ирхләрн Исус келв: 

- Тадн ода күртл унтад, цогцан амраһад бээхмт? Болх! Цагнь 
ирв, Күмни Көвүн килнцтә улсин һарт бэргджэнэ. Бостн, йо- 
вий! Намаг бэрж өгх күн аашна, — гив. 


Исусиг барж авлїїн 


4 Исусиг үгэн келжэсн цагт сурһульч болж йовсн Йуда өөрдж 
ирв. Терүнэ ардаснь һартан мод болн үлд бэрсн улс аашж. Тед- 
ниг ах гелнгүд, ном цәәлһәчнр болн толһачнр йовулж. 

4- Мини өөрдэд үмссн күн Исус болх, — гисн темдг урвач 
тер эмтнд медүлх зөвтэ бээж. Тадн Түүг бэрж авад, харулд бэ- 
рүлэд йовтн, — гив. 

4 Йуда өөрдж ирн Исусиг: 

- Багш! – гиҗ келәд теврәд үмсв. 

4Тер дарунь Исусиг бэрж авцхав. * Хажуд зогсжасн сурһћульч- 
нрин негнь үлдэн һаріҗ авад, ах гелнгин зарцин чикинь тә- 
әрчкв. 

48-49 __ Мод үлд хойр атхад, деермч кү бэржэх кевэр яһад 
ирсмт? Өдр болһн Би тадниг Пол сүм дотр сурһсн бәәнәлм, 
тадн Намаг бэрж авсн угалмт? Болв Бурхна Бичгт бичэтэ юмн 
күцгдх зөвтэ, — гив. 5 Сурһульчнрнь Исусиг үлдәчкәд, цугган 
гүүлдэд йовж одв. 5 Зуг нег бай наста күн Исусин ардаснь 
йовсмн. Тер бий деерэн хөнглдңгәр хуча көдрчксн йовж. °? Би- 
йинь бас бәрҗ авхар седхләнь, хучаһан цергүдин һарт үлдәчкәд, 
дотрк хувцтаһан гүүһәд йовж одж. 


Исус Деед хургин өмн 


53 Ах гелнгин герт Исусиг көтлж авч ирхлә, терүнд цуг ах гел- 
ңгүд, толһачнр болн ном цәәлһәчнр цуглрад Деед хург кеж. 
54 Пётр бас эс медгчэр ардаснь йовад, ах гелнгин хотн дотрнь 
орад, харулчнрла хамдан дендрин өөр сууһад дуладв. 5 Еврейин 
ах гелнгүд Деед хургт орлцдг улстаһан Исусиг яһҗ гемшэж, зас- 
гла харһулхан медҗ чадлго бәәв. 5 Худлахар герчлх улс олддг 
болв чигн, теднә келсн үгмүднь нег-негнләһән ирлиж уга. 

57-58 Энүг иигж келҗжәсинь бидн сонславидн: «Би эн эмтнэ 
бэрсн сүмиг хамхлад, һурвн өдрин туршт эмтнэ эс тосхдг сүм 
тосххв гидг билэ», — гижҗ худл герчнр келцхэв. 

59 Болв терүг чигн хажһр келэд, күн болһна үгнь ирлцҳ уга. 
60 Дарунь еврейин ах гелң босад: 

- Юнгад хэрү эс өгч бәәхмбч? Әмтнә гемшәлһнә өмнәс яма- 
ран хәрү өгхмч? -ггиж Исусас сурв. 

61 Болв Исус нег чигн үг келсн уга. 

- Чи үнэртэн Бурхна илгәсн Аврач, үнэртэн эдстэ Бурхна 
Көвүн болжахмч? — гижҗ ах гелн сурв. 

6- Э-э, тиим, Күмни Көвүн Бурхна барун бий талнь суу- 
синь, үүлн заагт тенгрэс аашсинь тадн үзхит, - гиж Исус 
хэрү өгв. 

63-64 Ах гелн өмсжәсн хувцан татж шуулад: 

- Түүнәс үлү ямаран герч таднд кергтәв? Бурхиг му келж бә- 
эхинь тадн эс сонсвт? Энүнә тускар ю келцхэнэт? —– гив. Исус 

үкх зөвтә гиж цугтан тоолв. % Тегәд зәрмнь Исус деер нульмад, 
нүдинь бооћад, толһаһарнь цокад: 

- Мә чамд, кен цокжахинь ээлдж кел! — гицхәв. 

Дарунь Исусиг харулчнр авч Парад, бас цокв. 


Пётрин Исусас зээлж гөрдлїїн 


6 Петриг хотн дотр бээтл ах гелнгин зарц күүкд күн хажућһарнь 
йовв. 5 Һалын өөр дуладжасн Пётрт оньган өгэд хэлэчкэд: 

- Чи бас Назаретин Исусла билэлмч? -гиж сурв. 

68- Юуна тускар келжәхичн би төрүц медж бээхшв, - гиж 
Пётр гөрдәд өмнк хотн тал һарв. 

Тер кемлә эр така хәәкрв. % Зарц күүкд күн дәкн терүг үзч- 
кәд, хажуд зогсжасн эмтнд: 

- Эн бас Терүнэ үүрнь, — гиҗ келв. 

7% Пётр дәкн гөрдв. Невчкн цаг давсна хөөн зогсжасн эмтн: 

- Терүнә үүрнь мен бээлэлмч, Һалильян күн эсий чи? - гиж 
сурцхав. 

1_ Кенә тускар келжәхитн би төрүц меджэхшв, - гиж Пётр 
андһар тәвв, – Худл келжэхлэ, намаг Бурхн цаажлтха! 

72 Дарунь хойрдад эр така хәәкрв. «Эр така хойр дөкж хәәкртл, 
чи һурв дэкж Намаг медхшв гиж келхич», — гисн Исусин үгинь 
тодлад, Пётр һашудад уульв. 


Исус Пилатин өмн 


1 Өрүн өрлә ах гелнгүд, еврейин толһачнр, ном цээлїїэчнр 

болн талдан Деед хургин гешүд селвг авлцад, Исусиг кү- 
лэд, Пилатур авч одв. 

2- Чи Йудья улсин хан болжахмч? -гиж Пилат Исусас сурв. 

- Та тиигж келжэнмт, - гиж Исус хәрү өгв. 

3 Ах гелнгүд Исусиг икэр бурушаж гемшэв. 

4- Хәрү юнгад эс өгнэч? Чамаг икәр гемшәжәнәлм, үзж эс 
бәнчи? – гиҗ Пилат сурв. 5Болв Исус хәрү өгсн уга, Пилат Те- 
рүнд дегд икәр алң болв. 


Исусиг цаажлх йоста 


6 Байрин өдр бээж. Тегәд түүрмд суусн эмтнэс негинь Пилат 
сулдхдг йоста бээсмн. Кениг сулдххинь — олн эмтн шүүж авдг 
йоста бээж. 7 Тиигхд Бар-Аба гидг нертэ күн түүрмд сууж. Барб 

буцлт өргсн улсла хамдан эмт алсн төлэдэн гемшэгдж. 8 Пила- 
тас эмтн байрин өдрин өмн нег кү сулдхтха гиж некж. 

9- Йудья улсин хааг тадна төлэ сулдххмн болвза? - гиж 
Пилат сурж. 

10 Ах гелнгүд Исуст үлү үздг төлэдэн зарїїла харһулҗахинь 
Пилат медчкж. "Ах гелнгүд эмт түкрэд, Пилатас Бар-Аба сулд- 
хтха гиж сурулж. 

2 _ Йудья улсин хан гиж нерәдсн күүһитн яахмб? -ггиж Пи- 
лат теднэс сурж. 

13- Терүг кирст хадчк! —– гиж эмтн хәәкрв. 

14 _ Яһснднь тиигхмб? Ямаран хажїїр парїїсмб? - гиҗ Пи- 
лат сурв. 

- Кирст хадчк Терүг! – гиһәд эмтн улм чанһар хәәкрцхәв. 

15 Тегәд эмтнэ бахинь хаңһахин төлө Пилат Бар-Абаг сулд- 
халад, Исусиг цокад, цаажла харїултха гив. !5Цергчнр Исусиг 
өмнк хотн дотр (Римин Һһардачин зарһ кедг орм) авч одад, 
үлдсн цергүдэн дуудж авцхав. 17Тедн дөөглэд, Исусин толһа де- 
ернь хатханчгар гүрсн титм күчәр өмскәд, улан хувц көдргәд: 

18_ Йудья улсин хан менд болтха! - гиҗ хәәкрәд, "9 Исусин 
толһаһарнь модар цокад, деернь нульмад, 2 дөөглҗ сөгдәд, улан 
хувцинь тээлж авад, Бийиннь хувцинь хэрү өмскәд, цаажлїїна 
һазрур көтләд һарцхав. 


Исусиг цаажллїн 


21 Ондан Һазрас йовж йовсн Шимон гидг нертә Күрэнэ бал- 
һсна күн зуурнь харһҗ. Тер Александр Руп хойрин эцк сәнж. 
Цергчнр терүг кирс авч йовтха гиж закв. 22 Тегәд Исусиг Гол- 
готур авч ирж (Голгот — һавл гиж орчулгдна). 2 Цергчнр Исуст 
миррин уснла хольсн чаһр уутха гиһәд өгхлә, Исус ууж уга. 
24 Исусиг кирст хадчкв. Хувцинь болхла жирв хаяд, цергүд хоор- 
ндан хуваж авцхав. 2 Эн цаажлїЇн өрүн йисн часин алднд болж. 
2% Толћа деернь гем-буруһинь бичдг ормд: «Йудья улсин хан» — 
гиж, бичэтэ харһа өлгҗ. 2 Исусин барун бий, зүн бий тал хойр 
деермч кү бас кирст хадж. 2 Хажућһарнь йовж йовсн улс, Исусар 
зог кеһәд, инәлдәд, өргән заңһад: 

- Нә, яһвч! Һурвн өдрин туршт сүм хамхлад, хәрү тосхх болж 
бәлчи? 3 Тиигхин ормд кирсэсн буућһад, эмэн харсж авхнчн! —– 
ГИЦХЭВ. 

31 Ах гелнгүд болн ном цәәлһәчнр бас Терүг дөөглв: 

- Әмт аврад йовдг билчи, бийән аврж эс чаддмч! Эн Бурхна 
илгэсн Аврач болн Израилин Хан кирсэсн буухла, бидн Терүнд 
ИТКХВИДН, -- ГИЦХЭВ. 

32 Хамдан кирст хадгдсн деермчнрин бийнь Исусиг му келцхэв. 


Исусин үкл 


33 Арвн хойр часин алднд ћазр деерк генткн харнһурад, пурвн 
час күртл бээв. 5 Бурвн часин алднд Исус: 

- Элои, Элои, лема сабахтани! - гиһәд чаңһар хәәкрв. 
(Тернь - «Бурхн минь, Бурхн минь, Намаг юнгад үлдәсмч?» — 
гисн үг сэнж.) 3 Өөрнь зогсжасн улс келсн үгинь сонсчкад: 

- Эн Эльяг дууджах кевтә? — гицхәв. 

36 Теднә негнь модна үзүрт кенчр ораһад, ишклн чаһрт нор- 
пад, амнднь күргәд: 

- Кирсэс Энүг Элья яйж буулһҗ авхинь хәләхмн, — гив. 

37 Исус чаңһар хээкрв, дарунь эмнь һарв. 3 Тер саамла Пол 
сүмин көшг деерәс дорагшан хойр энгрэд шуурв. 3 Рим энгин 
цергин ахлач Исусин эмнь һарсинь үзэд: 

- Эн үнэртэн Бурхна Көвүн бээжлм! — гив. 

4 Хол биш зогсжасн күүкд улс энүг цугинь үзж. Тедн дунд: 
Магдален хотна Марий, бай наста Яковин болн Йосьян эк Ма- 
рий болн Салома бээцхэж. “Эн күүкд улс Исусла хамдан Һали- 
льяд йовад, нөкд болсн улс бээж. Исусиг дахад, Ерусалимд 
ирсн нань чигн дала күүкд улс терүнд бээсмн. 


Исусиг оршалїїн 


42-43 Асхар болсн йовдл бээж. Деед хургт орлцдг, бийнь Бурхна 
Йос күлэдг Ариматья хотнас ирсн Йосип гидг нертэ күн зөрмг- 
лэд Пилатур одад, Исусин цогцинь сурж. Яћһад гихлә, бемб өд- 
рин өмн, байрт белддг өдр бээж. “Тиим шулун Исусин эмнь 
парч одснд Пилат алн болж. Цергә энгин ахлачиг дуудад, лавта 
Исусин эмнь парсн угаһинь сурв. 45 Исусин эмнь һарсинь медж 
авад, цогцинь Йосипд өгв. 4 Йосип Исусин цогцинь буулћһад, 
үнтэ һара цаһан кенчр хулдж авад ораһад, хад чолунд шин кесн 
үкэрт авч одж тэвэд, ордг орминь ик чолућар дарчкж. 4 Исусин 
цогцинь альд тэвсинь Магдален хотна Марий болн Йосьян эк 
Марий хойр үзж. 

Сурһульчнр Исусин әмдрснә тускар медж, 


1 Бемб өдр давсна хөөн Магдален хотна Марий, Яковин эк 

Марий, Салома һурвн Исусин цогцднь түркхэр канкнсн 
үнртэ тос хулдж авсмн. 2 Нарн өдр өрүн өрлә, шиңкән өр цәә- 
жәтл күүкд улс оршасн ћһазр тал йовцхав. 

з Тер ик чолуг кен маднд хооран кеж өгхмб? — гисн уха зуу- 
ран ухалад тедн йовцхаж. 

4Зуг тедниг өөрдәд ирхлә, чолун уулын көндәһәс хооран 
кегдҗж одсинь үзгдв. (Тер дегд ик чолун бәәж.) 5 Уулын көндә- 
һүр орхла, нег баһ наста күн дуд цаһан хувцта барун бийд су- 
уснь үзгдв. Күүкд улс йир икәр сүрдв. 

67- Бичә сүрдтн, тадн кирсд хадгдсн Назаретин Исусиг хәэж 
йовна эсийт? Тертн эмдрж одла! Тертн энүнд уга. Кевтсн ор- 
минь үзтн. Пётрт болн наадк сурїульчнртнь иигж келтн: Урднь 
келсэрн, Тер тадниг Һалильяд күлэх, — гив. 

8 Күүкд улс дегд икәр ээхлэрн, күүнд үг келж чадлго, оршасн 
ормас һарад гүүцхэв. 


Зәрм сурһульчнрнь Исусиг үзж 


[° Нарн өдр эмдрэд, Исус Магдален хотна Марий (урднь энү- 
нәс Исус долан хар сэкүс көөж һарһсмн) түрүн болҗ үзгдв. 
10 Урднь Исусиг дахж йовсн, Терүнд зовад, ууляд суусн эмтнд 
Марий гүүж одад үзсэн келж өгв. "Теднь Исусиг эмдрснд болн 
Марийд үзгдв гиснд итксн уга. 2 Исус талдан бәәдл һарад, се- 
лэн орж йовсн күүнд бас үзглж. Тер хойриг ирэд келхлэнь, 
әмтн бас иткж уга. 


Исус апостолмудтайан күүндж 


м Ҳөөннь арвн негн сурһульчнртан хотан уужатлнь Исус ирж 
үзгдж. Иткл уга болн хату зүрктәдән Исусиг үзсн эмтнд эс 
иткснднь сурпульчнран шоодж. 

15-|Делкэ эргэд, Сән Зэнг олн эмтнд тархатн. !6 Сән Зэнгд 
иткәд, бийэн уснд кирслснь авргдх, эс иткснь — засгдх. !' Иткснь 
иим өвөрц йовдл һарһҗ чадх: Мини нерн деерэс хар сэкүсдиг 
көөж һарһх, шин келәр келх. 1" Хорта мона һартан авв чигн, хор 

уув чигн үкшго. Итксн улс гемтэ улс деер һаран тэвхлэ, теднь 
ЭДГЖ ОДХ, -/гиж Исус келв. 

19 Теднлә күүндснэ хөөн Деед Эзн деегшэн өөдлөд, тенгрт кү- 
рэд, Бурхна барун талнь суув. 2 Терүнә сурһульчнрнь нарта 
делкэ эргәд, олн әмтнд Сән Зәңг тархав. Йовсн Һазртнь Деед 
Эзн теднд нөкд болад, теднэ тархалһиг өвәрц йовдлар батлсмн. 
Тиигҗ учрсмн.]* 





* Хамгин хуучн экн бичгүдт 9-20 шүлгүд уга. 

Лукан бичсн Сән Зәңг 


Нүр үг 


Лукан бичсн дегтрт Израильд өгх болсн Аврачнь Исус болж ћарчана, 
дәкәд тер цуг эмтнэ Аврачнь болжана. Деед Эзнэ Сәкүсн түрү-зүдү 
бәәдг улст Сән Зәнг тархатха гиж Исусиг дуудсна тускар Лука бичжэ- 
нә (4.18). Эн Сән Зәнгд олн зүсэр бәәдг улст кергтә килмҗ бичгдж. 
Сән Зәнгиг бичхләрн, байр үүдәдгәр Лука бичж. Түрүңк бөлгүдт Ису- 
сиг ирх гиҗ келҗәснә тускар, дәкәд сүүлңк бөлгүдт Терүг теңгрт өөд- 
лхин тускар байртаһар үзүлгдж. Исусиг өөдлснэ хөөн христианск 
итклин өслтин болн тархалһна туужиг Лука «Апостолмудын үүлдвр» 
гидг дегтрт келҗ өгчәнә. 

Хойр тасрхад (1—2 болн 9—19 бөлгүдт) олн материал багтж. Терүг 
зуг Лукан бичсн Сән Зәнгд умшж болхмн. Эннь Бурхна элчнрин 
туск дууд, нилх Исусиг хөөчнр үзснә туск, бичкн цагтан Исус һол 
сүмд одсна туск келврмүд, Шамарья һазрин цайан седклтэ күүнэ 
болн геедрсн көвүнэ туск үлгүрмүд болжана. Лукан бичсн Сэн 
Зэнгд Пол учр-утхнь болж зальврлїїна болн Әрүн Сэкүснэ чинр, 
Исуст цергллһнә күүкд улсин чинр, килнциг Бурхн ялж тэвж өгдгин 
туск чинр үзүлгдж. 


Учр-утхин зура 


Нүрүг1.1-4 

Кирслэч Йохана болн Исусин төрлһн, бичкнтк цаг 1.5—52 
Кирсләч Йохана цергллт 3.1—20 

Исусиг кирсллһн болн сөрлїЇн 3.21 – 4.13 

Һалильяд Исусин цергллт 4.14 — 9.50 

Һалильяс Ерусалим орлһн 9.51 – 19.27 

Сүүлнк долан хонг 19.28 — 23.56 

Деед Эзнэ әмдрллһн, ирлһн болн өөдллһн 24.1—53 

Нүр үг 


Күндтэ Төпил! Мадн дунд учрсн йовдлмудын тускар кесг улс 

келврмүд бичж тогтав. 2Эн йовдлмудыг эклцэс авн үзсн улс 
болн Сән Зәнг тархачир маднд келж өгцхәв. ? Иим учрар би бас 
цугинь эклцэснь авн нэрнэр шинжлэд, диглэтэ келвр Таднд 
бичж өгхэр шиидв. “Урднь дассн юмн үнн болдгиг лавтаһар 
батлж медхит гиж би Таднд бичжэнэв. 


Уснд кирслдг Йохан төрснә туск әәлдхл 


5 Херод хан Йудья нутгт залдг цагла Абья гелңгин селгәнә ба- 
гас Зехарья гидг гелң бәәсмн. Терүнә авальнь Ахарона тохмин 
Елизавета гидг нертә күүкд күн бээсмн. Тедн хоюрн Деед Эз- 
нә чирәд чик седклтә улс болад, Бурхна зааврмуд болн герәсд 
алдлго күцэдг бәәсмн. 7Зуг Елизавета күср* бээсн учрас тедн 
үрн уга бээж. Хоюрн зөвәр наста улс бәәж. 

8 Нег дәкж Зехарья Пол сүмд гелн болж церглжәжҗ. Терүнә 
гелнгүдин багин дарани көдлжэх цаг бәәсмн. ° Күҗ уңһтхахин 
төлэ жирв хайдг бээж, тегэд жирвэр Зехарья сүмд күж унһтхах 
зөвтә бээсмн. ! Күж уңһтхасн цагт сүмин һаза кесг эмтн зальв- 
рад зогсцхав. "Генткн Зехарьян өмн Деед Эзнэ элч зогсснь 
үзгдв. Тер күж унїтхадг ширэн барун бийд зогсжасн бээж. 12Те- 
рүг үзэд, Зехарья чочад үүмәд одв. " Болв Бурхна элч: 

- Зехарья, бичә ә! Бурхн чини зальврсиг сонсв. Елизавета 
гидг авальчнь чамд көвү һарһх. Чи терүг Йохан гиж нерәд- 
хич. МТер чамд ик байр өгх. Кесг улс терүг төрхлэ, байрлх. 
15 Деед Эзнэ чирэд алдр күн болж, әрк-чаһр амсдго, төрснэс 
авн Әрүн Сэкүстэ күн болх. ! Израиль улсин ик зууһинь 
теднэ Деед Эзн Бурхн тал тер хәрү йовулж, !"Терүнә өмн 
йовж, Эльян ээлдэчин Сэкүстэ болн күчтэ болх. Эцкнрин 
седклинь үрдүдтнь өөрдүлж, сонхсвр уга эмтиг чик хаалһд 
хәрү орулж, Деед Эзиг ирхин өмн келн-эмтиг белдх, - гиж 
Зехарьяд келв. 

18 Япж би Тана келсиг иткхмб? Би ода дегд көгшнлм, 
авальм бас зөвәр наста, – гиж Зехарья Бурхна элчэс сурв. 

19 Бурхна элч хәрүднь: 





* Күср — үрн ћардго. 

- Би Бурхна өмн зогсжасн Габрильв. Чамла күүндхин төлэ, эн 
байрта зәңг авч ирхин төлә, намаг илгэсмн. 2 Болв цагтан күцх 
мини үгд чи итксн угач. Цуг эн учртл чи үг келж чадшгоч, - 
ГИЖ келв. 

21 Тер цагт эмтн Зехарьяг һаза күлэжэцхэлэ, терүг сүмэс һарл- 
го, удан бээсн учрас тедн алн болцхав. 22 Зехарья сүмэс һарад, 
эмтнд үг келж чадсн уга. Терүг үзгдл үзсинь цуһар медв. Келн уга 
болад, Зехарья эмтнлэ докъяһар күүндв. 23 Зехарьян цергллһнә 
цаг төгсхлә, тер герүрн хэрэд йовв. 2Удл уга терүнә авальнь Ели- 
завета үр тееһәд, түрүнк тавн сард һаза һарлго гертэн суув. 

25 Эн Деед Эзнэс! Тиим насндм Деед Эзн намаг хәәрләд, 
әмтнә чирәд нерм цеврдүлв, - гиж Елизавета келв. 


Исусин төрснә туск әәлдхл 


26 Елизавета үрэн гесндэн тееһәд, зурһан сар давсна хөөн Габ- 
риль гидг элчиг Бурхн Һалильян Назарет хотнур нег окн күүкнүр 
йовулв. 2' Тер күүкн Давид унг-тохмин үй Йосип гидг күүнә келсн 
күүкн бээж. Мирьям гидг нертә бээж,. 2 Бурхна элч терүнүр ирэд: 

- Әдстә күүкн, менд! Деед Эзн чамта хамдан! - гиж келв. 

29 Эн үгмүдиг сонсад, Мирьям үүмэд одв. Тер келсн үгинь 
медж чадлго ухалад бээв. 2) Бурхна элч цааранднь келв: 

- Бичэ ә, Мирьям! Бурхн чамаг хээрлжөнэ! 3!Чи гесндэн үр 
тееһәд көвү һарһхич! Исус гидг нер өгхич. 2 Терчн Алдр күн 
болад, Деед Бурхна Көвүн гидг нер зүүх. Терүнә өвк Давидин 
ширәг Деед Эзн Бурхн Терүнд өгх. 3 Яковин үлдл тохм Тер 
мөңкиндән залх. Терүнә йосн төрүц чилшго. 

з Ода тана келсн яйж учрхмб? Би хэрд һарад уга күүкнлм? — 
гиж Мирьям сурв. 

35 Бурхна элч иим хәрү өгв: 

- Әрүн Сәкүсн чини деер бууһад, Деед Бурхна күчәр чи дүүр- 
хич. Эн учрар чамас һарсн үрн эрүн болх. Тер Бурхна Көвүн 
гиҗ нерәдгдх. 3 Чини садн Елизавета гидг күүкд күн наста 
болвчн бас көвү һарһх. Терүг цуһар үр-сад һарһдго күүкд күн 
гиж, келдг билэ, зуг терчн үр тееһәд, зурһан сар болчкв. 27 Бурхн 
цугинь кеж чадна. 

38- Би Деед Эзнэ заасинь күцэх зарцв. Тана келсэр болтха! —– 
гиж Мирьям хөрү өгв. 

Бурхна элч цааран йовв. 

Мирьям Елизавета тал золїїж ирв 


3) Мирьям удл уга бийэн белдэд, Йудья гидг уулта һазрт бээсн 
балһснур адїїж йовв. “Тиигэрэн ирэд, Мирьям Зехарьян герт 
орад Елизаветла мендлв. “Елизавета Мирьямиг мендлжэхинь 
соңсхлань, дотрнь бәэсн үрнь көндрв. Елизавета Эрүн Сэкүсэр 
дүүрв. 2 Елизавета: 

- Күүкд улсин дундас чи онц эдстэ күнч, чини дотр бээсн 
үрн әдстә! 4“ Деед Эзнэ эк нан тал ирдгт би юн ачта күн бол- 
жахмб? “Чини ду сонсхлам, дотрм бээсн үрм байрлад көндрв. 
45 Деед Эзнэ келсн үгмүд бүтх гиж итксн күүкд күн буйн кишг- 
тэ! – гиҗ чаңһар келв. 

46 Мирьям иигж келв: 

- Мини седклм Деед Эзнд магтал өргҗәнә! * Сүмсм мини 
Аврач Бурхнд байрлна! 4 Яһад гихлә, Тер Эврэннь зарцин 
номһн бәәдлиг үзв! Эн цагас авн орчлнгин тохм болһн намаг 
кишгтә гих! 9 Учрнь: Күчтэ Бурхн мини төлө алдр үүл күцэв. 
Терүнә нерн эрүн болтха! 5 Терүг күндлдг күүг үйэс үйд хээрл- 
нә! 5 Бурхн Эврэннь һарарн күчтә үүлмүдиг үзүлв! Омгта улсиг 
Тер ухалсн зуратаһинь тарав! % Деер суусн ахлачнриг ширэйэснь 
көөж хольврулв! Дорацулгдсн улсиг деегшлүлв! 5 Өлссн, харїїнсн 
улст сэ кеж өгв. Байн эмгиг юмн угаһар йовулв! 5 Хәәрлтин 
тускар тодлад, зарцдан эс гиж Израиль эмтндэн тус күргхэр 
ирв. 5Эн хәәрлт мана өвкнрт: Абрахамд болн терүнэ үрдүдт 
оньдиндан күргнэв гиж үгэн өгв. 

5 Мирьям Елизаветин герт һурвн сар шаху гиичләд, герүрн 
хэрж одв. 


Уснд кирслдг Йохана төрлїїн 


5 Елизаветин гиигрх цагнь ирэд, тер көвү һарһв. 58 Хам-хоша 
бээсн эмтн, элгн-саднь терүг Бурхн тиим кевэр хээрлсинь сон- 
сад, цуһар байрлцхав. 5 Нээмдгч өдртнь тедн нилх көвүһән 
керчүлхэр ирв. Эцкиннь нерэр Зехарья гиж тедн көвүг нерэд- 
хәр седв. % Зуг экнь зөвшәрл уга иигж келв: 

- Уга. Энүнә нерн Йохан болг. 

61 Тиигхлэнь цућһар: 

- Танахна тохмд тиим нертэ күн угалм! -- ГИЖ келцхэв. 

6 Тегәд тедн эцкнь көвүндэн ямаран нер өгхөр бээхинь 
медхәр, Зехарьяс докъяһар сурцхав. 9 Зехарья харћһа сурж авад, 
«Энүнэ нернь Йохан» гиж бичв. Цућар икэр өврцхәв. “Тер кем- 
лә Зехарьят келн орв. Тегәд Бурхиг магтад тер үг келв. 5 Өөрнь 
бәәсн эмтн энүг үзәд, дегд икәр сүрдцхэв. Эн зэнг өөдм һазрта 
Йудья нутгар тархагдв. %Энүг сонссн цуг улс эн зәнгиг зүркн- 
ДЭН ТОДЛЖ: 

- Эн үрн кен болхмб? - гиж сурцхав. Бурхна күчн терүнд 
бээсмн. 


Зехарьян ээлдхл 


67 Нилхин эцкнь Зехарья Әрүн Сәкүсәр дүүрч: 

6- Израилин Деед Эзн Бурхн тууртха! Тер маднд дөң болад, 
сулдхвр өгв. 9 Зарц Давидин бүлэс алдр Аврачиг маднд илгэв. 
7 Бурхн Эврәннь әрүн әәлдәчнрин дууһар Терүнә тускар 
зэнглж, келв. 7! Тер мадниг өшәтнрәс аврж, маднд дурго улсас 
харсж, авх. 7 Бурхн мана өвк экцнриг хээрлхв гиж үгэн өгәд, 
73-4 өшөтнрин һарас тадниг харсж авхв гиж Абрахамд андїарлж 
келв. 75Эрүн болн чик седклэрн Терүнэ өмн йовж, бидн Терүнә 
чирәд наснаннь туршартан юмнас ээлго церглхвидн. ? Чи, 
көвүн минь! Деед Бурхна ээлдэч болж йовхич. Деед Эзнэ хаал- 
һинь белдхәр өмннь йовхич. 7 Килнцтн тэвгдхлэ, эмэн аврж 
чадхит гисн медрл Бурхна улст өгхич. 75 Мана Бурхн дурарнь 
хээрлтэрн герлтж, тенгрэс өрүни гегә илгэх, ”үклин үлмэд 
бээдг харнїуд суусн улст герл өгәд, эвин хаалһ зааж үзүлх, - 
ЭЭЛДЖ келв. 

80 Нилх көвүн Сэкүсндэн батрад өсв. Израилин эмтнд үзүлгд- 
хин цаг иртл, тер эжго көдәд бәәв. 


Исусин төрлїїн 


Тер цагт Август хан Рим орн-нутгин үлмэд бээсн һазрин 
эмтнэ то бичж авхин туск зэрлг һарһв. 2 Сирий нутгт" Кү- 
ринь хан нойлжах цагт эмтнэ то бичж авлһна түрүнь болж эклв. 
3Тегэд чигн нерән бичүлхин төлэ күн болїїн эврэннь төрсн балһ- 
снур йовв. “Йосип бас Һалилья һазрас Назаретас парад, Йудья 
гидг һазрур Давид хан төрсн Бетлехем хотнур йовв, юнгад гихлэ, 





* Тер цагт Сирий нутг Римин орн-нутгин нег энг бәәж. 

тер Давидин тохмин күн бээсмн. 5Йосип Мирьям гидг келсн 
күүктәһән нерән бичүлхин төлэ йовсмн. Тер күүкн күнд бээсмн. 
6 Бетлехемд ирхлэ, Мирьямин гиигрх цагнь ирв. Тер эврэннь 
ууһн көвүһән һарһад өлгәдәд, малд өвс өгдг отльгт кевгүлв. 
Яһад гихлэ, гиичлүрин герт теднд орм күртсн уга. 


Хөөчнр болн Бурхна элчнр 


8Теднә бәәсн һазрин өөр хөөчнр бээсмн. Тедн кеер бәәһәд, 
сөөднь хөөдөн манад бээцхэж. ° Генткн теднә өмн Деед Эзнэ 
элч үзгдэд, Деед Эзнэ туурмжин герл теднд асв. Тедн дегд икәр 
сүрдцхэв. 19 Зуг Деед Эзнэ элч: 

- Бичэ ээтн. Би таднд болн эн нарт делкәд бээсн эмтнд 
байрта зөнг авч ирв! ! Эндр Давид хаана төрскн хотнд Бурхна 
илгэсн Аврач Деед Эзн төрв! 12 Терүнә темдгнь эн: өлгәгдсн 
нилхиг тадн малд өвс өгдг отльгт кевгсинь олж авхит, - гиж 
келв. 

13 Генткн Деед Эзнэ элчин өөр тенгрин церг бууж ирв. Тедн 
Бурхиг магтад дуулцхав: 

м- Тенгрт Бурхн тууртха! Сән тааларн бээдг улс һазр деер 
амулн менд бәәтхә! 

15 Бурхна элчнр хөөчнриг үлдәһәд, хәрү тенгр тал нисж 
ћарв. 

- Бетлехемүр йовхмн, Деед Эзнэ зэнглсэр юн учрсинь хә- 
лэхмн!-гиж хөөчнр келцхэв. 

1 6Тедн адһж йовад, Мирьямиг, Йосипиг болн малд өвс өгдг 
отльыгт кевтсн теднэ үринь үзцхэв. "7 Нилх көвүг үзчкэд, хөөчнр 
энүнэ тускар Бурхна элчэс сонссан келж өгцхэв. !8 Хөөчнрин 
келсн үгиг сонссн эмтн алн болад бээцхэв. 7 Мирьям цуг энүг 
тодлад, зүркндэн хадһлад бәәв. 2 Хөөчнр учрсн юмиг үзсн, 
сонссн төләдән Бурхиг туурулж магтад, хэрү йовцхав. Бурхна 
элчин келсэр цугнь учрв. 2 Нәәмн өдр давсна хөөн көвүнд 
керчлһ кех цаг ирхлә, Терүнд Исус гидг нер өгв. Көвүг төрәд 
уга бәәтлнь эн нериг Бурхна элч Түүнд өгч. 


Исусиг сүмд авч ирснь 


22Теднэ әрүсллһнә йослл күцэх цаг ирхлэ, Мирьям Йосип 
хойр нилх көвүһән Деед Эзнд үзүлхәр Ерусалимд авч ирцхэв. 

23 Юнгад гихлэ, Деед Эзнэ Заканд иигж бичэтэ: «Ууйн көвүн 
болһн Бурхнд нерәдгдх зөвтә». 2Дэөкөд болхла, Деед Эзнә Закана 
зәрлгәр «хойр бүдүн көглжрһәр эс гиж көглжрһнә хойр һуужм- 
лар» Бурхнд тәкл тәкх зөвтә бәәсмн. 

25 Тер цагт Ерусалимд Шимон гилдг нертә нег күн бәәдг бээж. 
Эн Израилин аврлһна цагинь күләдг чик седклтә болн буйнч 
күн бээж. Эн Әрүн Сәкүстә күн бээж. 

26 _ Деед Эзнэ Христосиг эс үзтлән чи насан баршгоч, - гиж 
Шимонд Әрүн Сәкүсн медүлж келсмн. 

27-28 Эрүн Сәкүсәр сүрэлксн Шимон сүмд ирв. Нилх көвүнә 
төлә Закана йосллыг күцэхэр эк-эцкнь Терүг сүмд авч ирхлә, 
Шимон Исусиг һар деерэн авад, Бурхнд ханлтан өргәд: 

29 Деед Эзн! Ода Эврэннь үгәрн Тана зарциг тәвәд йовул- 
жанат. 29-31 Юнгад гихлэ, цуг күмн эмтнд белдсн Тана илгәсн 
Аврачиг мини нүдм үзв. 2 Энтн - буру номта улст гегэн герл 
болх. Эврәннь Израиль келн-эмтэн туурулх! -гив. 

ЭЭк эцк хойрнь Шимониг теднэ көвүнэ тускар келжэхинь 
сонсад, өврэд бээцхэв. 2 Дәкәд Шимон теднд әдс өгәд, нилх 
көвүнэ экднь Мирьямд келв: 

- Эн кевтсн көвүнэс көлтэ Израилин улсас кесгнь буурх, 
кесгнь деегшэн өөдлх. Энтн Бурхна темдг болх. Энүнэ өмн 
кесгнь босад седклиннь нуувчн санаһан илдкж секх. 5 Чини 
седклиг бас үлдэр шааһад салһх, -гив. 

36Тер сүмд Пенүлин һарсн күүкн Ашер тохмин Хана гидг ээл- 
дәч күүкд күн бээсмн. Тер зөвәр наста эмгн бәәж. Эн эврэннь 
залутаһан долан жилдэн гер-бүл болж бәәсмн. 3 Болв хөөннь 
тер белвсн болад үлдв. Хана найн дөрв күртлән белвсн бәәж. 
Тер сүмэс төрүц Һһардго бәәсмн, өдр сө уга мацг бэрэд, Бурхнд 
зальврдг бээсмн. 3 Тер цагт Хана бас тедн тал өөрдэд, Бурхнд 
ханлт өргэд, Ерусалимин сулдхвриг күлэжэсн күн болһнд нилх 
көвүнә тускар келж өгв. 


Назарет хотнур хәрү ирлїїн 


з Мирьям Йосип хойр Деед Эзнэ закаһар кергән күцэсн хөөн 
Һалилья гидг һазрт бээсн эврэннь Назарет гидг хотнур хэрж 
ирцхэв. 29 Нилх көвүн өсәд босад, батрад, цецн уханд орад, Бур- 
хна онц хээрлтэ көвүн болж йовсмн. 

Исус гидг көвүн сүмд 


4 Жил болһн Песах гидг байрин өдрлэ Исусин эк эцк хойр 
Ерусалим балїїснур ирдг бээсмн. 2 Исусиг арвн хойр наснд күрх- 
лэ, тедн саак кевэрн тер байрт йовцхав. 4-4 Байрин өдр чилснэ 
хөөн эк-эцкнь хэрэд йовцхав, Исус Ерусалимд үлдв. Йосип 
Мирьям хойр түүг медлго, көвүһән теднлэ йовсн эмтнлэ йовҗ 
йовх гиж санв. Тиигәд тедн өдрин дуусн йовад, дэкэд көвүһән 
элгн-садн дунд болн таньдг улс заагт хээцхэв. 5 Көвүһән олж чад- 
лго, хәрү Ерусалимд ирэд, тенд Терүг хәәцхәв. 4 Һурвн өдр болад 
тедн Исусиг сүмд суусинь олж авч. Тер болхла закана багшнрт 
сурвр өгәд, тедниг сонсад сууж. 9 Исусиг сонссн эмтн Терүнә гүн 
медрлинь үзэд, яһҗ Тер әмтнә сурврмудтнь хэрү өгчэхинь сон- 
сад, алн болцхав. 28 Эк-эцкнь көвүһән тенд үзчкәд, йир өврцхәв. 

- Көвүм минь, яһад чи мадниг зоваһад, тиим йовдл һарһвч? 
Бидн чини эцктә хамдан чамаг хэн гиж басл зовад бээввидн, - 
гиж экнь сурв. 

4 _ Тадн Намаг яһад хээсмт? Намаг эврэннь Эцкин керг-үүлд 
орлцх зөвтәһинь та меддго болвзат? -ггиж Исус сурв. 

5% Эк-эцкнь көвүнэ келсн үгинь медж чадлго бээцхэв. 5! Исус 
эктә-эцктәһән хамдан һарад йовв. Назаретд ирэд, Тер эк эц- 
киннь үгинь сонсад бээв. Цуг учрсн йовдлыг экнь зүркндән 
тодлж авв. 2 Исус өсәд босад, цаг ирвэс цецн ухата болад бээв. 
Цаг ирвэс эмтн болн Бурхн Бийнь Исуст хәәртә болв. 


Уснд кирслдг Йохана ном умшлїн 


12Тиверь гидг хан ширә деер сууһад, арвн тавдгч жилд Йудья 
һазрт Понтий Пилат гидг нойн бээсмн. Херод болхла Һали- 
льяд, терүнэ ах Пилип Итурьяд болн Трахонидт Парджасмн, 
Лусанья Абиленд һардач бээсмн, Хана болн Кәәп ах гелнгүд бә- 
эж. Тер жилд Бурхн эжго көдәд, Зехарьян көвүн Йоханд үг келв. 
зТегәд Йохан Йордан Полын көвәд бәәсн һазрар йовад, эмтнд: 
- Килнцтэ жирїїлэн үлдэтн. Бийэн уснд кирслтн. Тиигхлә 
Бурхн килнцитн тэвж өгх, -- ГИЖ келв. 
4Эшья гидг әәлдәчин дегтрт: «Эжго көдәһәс хээкржэх дун: 
Деед Эзнд хаалһинь белдтн! Терүнэ жиминь һоолтн! 5Хавчг 
болһн шораһар дүүртхә! Уул, өөдм тегш болтха! Матьхр һазринь 

чикртхә! Довута замнь тинитхэ! 6Тиигэд цуг күмн-эмтн Бурхна 
аврлтыг үзтхә!» — гиж бичәтә. 

7Бийэн уснд кирслхэр седжәсн әмтнд Йохан иигж келсмн: 

- Тадн моһа тохмта улст! Бурхна иргч цухлас зулж чадхит гиж, 
кен таднд келв? 8Килнцтэ жирїїлэн үлдэсэн үзүлтн. «Эцквидн 
Абрахам» гиж бичэ сантн, юнгад гихлэ, Бурхн эн чолудас чигн 
Абрахамд үрдүд төрүлж чадх гиж би таднд келжэнэв. * Модыг унг 
күртл чавчх сүк белн бәәнә. Сән темс өгдго модыг тер чавчад 
палд хайна. 

10 _ Ода бидн яахмб? -гиж эмтн сурцхав. 

п Йохан: 

- Хойр киилгтә күн, негинь киилг уга күүнд өгтхэ, болв 
хот-хоолта күн бас тиигж хувалцтха, —– гГиж келв. 

12 Алв цуглулдг эмтн бас бийэн уснд кирслхэр ирцхэв. 

- Багш! Ода бидн яахмб? -гиж тедн сурцхав. 

3-4 Таднд кергтә юмнас үлү юм эмтнэс бичә нектн, - гиж 
тер келв. 

М Цергин нег цөөкн күн терүнэс: 

- Мадн яахмб? -гиж сурцхав. 

Йохан хәрүднь: 

- Кенэс чигн мөнг күчәр бичә булаж автн, айстан күүнд му 
нер бичэ өгтн, болв эврэннь жалван авад, бээсндэн байн болад 
бээтн, -- гиҗ келв. 

15Эмтн нәәлвртәһәр күләһәд бээцхэв. Цуһар: 

- Йохан бийнь Христос мөн биший? — гиҗ Йохана тускар 
зүркндән ухалцхав. 

16 Тиигхлә Йохан теднд иим хәрү өгв: 

- Би тадниг уснд кирслнэв, зуг нанас даву ик күчтэнь ирх. 
Би Терүнэ буршмгиннь бүчинь тээлх чигн зөв угав. Тер Эрүн 
Сәкүснд болн һалд тадниг кирслх. "Тер буудяһан севглхэр күр- 
зән авчксн белн бәәнә. Буудяг Тер күн хашадан хураһад тэвх, 
өвс-богинь болхла унтрдго һалд хаяд шатах. 

18 Йохан ном тархаһад, эн болн талдан чигн үгмүд олзлад, эм- 
тиг саглулдг бээсмн. ! Йохан һардач Херодыг бурушаһад, килн- 
цинь медүлж илдкв. Юнгад гихлэ, Херод эврэннь ахин авалиг 
Херодидаг хааһад, бийдэн буулһҗ авад, кесг хар саната бузр 
йовдл үзүлв. 2 Цуг тер йовдлын тоод Херод дәкәд негинь немв, 
тер Йоханыг бэрж авад бэрэнд суулһв. 

Исусиг уснд кирсллїїн 


21 Эмтиг уснд кирслснэ хөөн Исус бас Бийэн уснд кирслсмн. 
Түүг эклэд зальврхлань, генткн тенгр зааград, 2 Әрүн Сэкүсн 
көглжрһн мет үрвэд, Терүнә ээм деернь ирж буув. Генткн тенг- 
рәс: «Энтн Мини хәәртә Көвүн! Эн Намаг байрлулна!» гисн 
оһтрһун дун сонсгдв. 


Исусин унг-тохм 


23 Исус һучтаһасн авн Бурхнд церглдг болв. Эмгнэ сансар, Тер 
Йосипин көвүн, Элин ач, Эли болхла Мататин көвүн, Матат 
Левин көвүн, Леви Мелкин көвүн, Мелки Янана көвүн, Яна 
Йосипин көвүн, 25 Йосип Мататьян көвүн, Мататья Амосин 
көвүн, Амос Нахумин көвүн, Нахум Эслимин көвүн, Эслим 
Наган көвүн, 2 Нага Махатин көвүн, Махат Мататьян көвүн, 
Мататья Шимән көвүн, Шимә Йосипин көвүн, Йосип Йудан 
көвүн, 2 Йуда Йохананин көвүн, Йоханан Ресан көвүн, Реса Зе- 
рүбәбелин көвүн, Зерүбәбель Шалтэлин көвүн, Шалтэль Нерьян 
көвүн, 2 Нерья Мелкин көвүн, Мелки Аддина көвүн, Адди Ко- 
самин көвүн, Косам Элмадамин көвүн, Элмадам Эрин көвүн, 
29 Эр Исусин көвүн, Исус Эльязерин көвүн, Эльязер Иоримин 
көвүн, Иорим Мататин көвүн, Матат Левин көвүн, 3 Леви Ши- 
мона көвүн, Шимон Йудан көвүн, Йуда Йосипин көвүн, Йосип 
Йонанын көвүн, Йонан Эльякимин көвүн, 3! Эльяким Мелян 
көвүн, Меля Менан көвүн, Мена Мататан көвүн, Матат Натана 
көвүн, Натан Давидин көвүн, Давид Ишайин көвүн, 3 Ишай 
Йоведин көвүн, Йовед Боозин көвүн, Бооз Салмона көвүн, 
Салмон Нахшона көвүн, 3 Нахшон Аминадабин көвүн, Амина- 
даб Админа көвүн, Админ Арнин көвүн, Арни Хецрона көвүн, 
Хецрон Пәрецин көвүн, Пәрец Йудан көвүн, Йуда Яковин 
көвүн, 3 Яков Ицхакин көвүн, Ицхак Абрахамин көвүн, Абра- 
хам Таран көвүн, Тара Нахорин көвүн, 35 Нахор Серугин көвүн, 
Серуг Реун көвүн, Реу Пелекин көвүн, Пелек Эберин көвүн, 
Эбер Шелән көвүн, Шелә Кәнәнә көвүн, 3 Кәнән Арпакшадин 
көвүн, Арпакшад Шемин көвүн, Шем Ноахин көвүн, Ноах 
Ләмекин көвүн, 3 Ләмек Метушелахин көвүн, Метушелах Ха- 
нокин көвүн, Ханок Еретин көвүн, Ерет Махалалелин көвүн, 

Махалалель Кэнэнэ көвүн, 3 Кэнэн Эношин көвүн, Энош 
Шетин көвүн, Шет Аадмин көвүн, Аадм болхла Бурхна көвүн 
бәәсмн. 


Исусиг сөрлїїн 


Исус Эрүн Сэкүсэр дүүрсн бээж, болв Йордан Полас хэрү 

йовж йовхлань, Сәкүсн Терүг эжго көдәһүр дахулв. 2Тенд 
дөчн өдртэн эрлгэр сөргдсмн. Эн цагин болзгт хот идл уга 
бәәсн төләдән Исус дегд икәр өлсв. Тиигхлэ эрлг Терүнд: 

- Кемр Чи Бурхна Көвүн болхла, эн чолунд өдмг бол гиж 
зәрлг өг, - Гиж келв. 

4Исус хэрүднь: 

-- Бурхна Бичгт: «Һанцхн өдмгәр күн бийэн цадхж хаңһашго» 
гиж бичэтэ, — гив. 

5 Эрлг Терүг ик өөдм һазр тал дахулж авч одад, нег агчмин 
зуур орчлнд бээсн нутг болїїниг үзүлв. 

5- Эн нутгудын йосинь болн туурмжинь би Чамд өгнәв. 
Цуг эн Мини, болв би энүг дурга күүндэн өгч чаджанав. 
7 Кемр Чамаг нанд сөгдхлэчн, цуг эн Чини болх, — гиҗж эрлг 
Исуст келв. 

8 Исус хэрүднь: 

- «Эврэннь Деед Эзн Бурхндан сөгд, һанцхн Бурхндан цергл» 
гиж Бурхна Бичгт бичэтэ, — гив. 

9 Цааранднь эрлг Терүг Ерусалимд авч ирэд сүмин ора деер 
зогсаһад келв: 

- Кемр Чи Бурхна Көвүн болхла, эн ора деерәс дорагшан 
һәрәдҗ үз. ! Юнгад гихлә, «Бурхн Эврэннь Бурхна элчнртән 
Чамаг әрвләд хәләтхә гиж зәрлг өгв», !болв дэкэд «тедн Чини 
көлчн чолунд бичә цокгдтха гиһәд Чамаг һар деерэн теврәд 
авад Йовх» гиж бичэтэлм, — гив. 

0 _ Бурхна Бичгт: «Эврэннь Деед Эзн Бурхан бичә сөрәд бэ» 
гиж бичэтэ, - гиж Исус хәрү өгв. 

13 Тиигэд эрлг сөрдгән уурад, Исусиг цаг болзг күртлнь үлдэв. 


Исус Һалильяд экләд церглжәнә 


4 Исус Сәкүснә күчнд батрад, хэрү Һалилья һазр тал ирв. 
Терүнә туск зэнг цуг нутгар тархаж сонсгдв. "5 Исус теднэ хурл- 
мудт сурһдг бээсмн. Цуһар Терүг туурулдг бээсмн. 

Исусиг Назаретд сонсжахш 


16 Исус эврэннь өссн-боссн Назарет гидг хотнд ирв. Тер саак 
кевәрн амрлїїна бемб өдр хурлд одв. Тенд Исус Бурхна ном ум- 
шхар босад зогсв. 177Эмтн әәлдәч Эшьян дегтр Терүнә һарт бә- 
рүлв, болв Исус терүг секәд, иим нег юм олж умшв: 8-9 «Би Деед 
Эзнэ Сәкүстәв. Тер Намаг Сән Зэнг угатя-яду улст тархалїїхар 
йовулла. Бәрәнд бәәх әмтнд сулдхврин тускар, сохр әмтнд нүд- 
нә харана тускар зэнглхин төлэ дажргдсн эмтиг сулдххин төлә, 
Деед Эзнэ хээрлтин цаг ирсиг дурдхин төлө Тер Намаг ил- 
гәсмн». 2 Исус Бурхна Бичгиг хаачкад, тенд церглжэх күүнд өгәд 
ормдан суув. Хурлд бээсн улс нүдэрн Исус тал ширтж хэлэц- 
хэв. 2 Цааранднь Исус эклэд: 

- Эндр тадниг сонссн цагт эн ээлдхл күцв, — гив. 

22 Цуһар энүг чик гиһәд, Исусин амарн келсн һәәхмжҗтә үгмү- 
диг өврцхәв: 

- Эн Йосипин көвүнлм! – гиж эмтн сурцхав. 

23 Исус теднд: 

- Тадн Нанд эрк биш «Эмч, Бийән эдгә!» гидг үлгүр келхит. 
«Капернамд болсн юмна тускар бидн сонславидн, тиигж Эв- 
рэннь төрскн һазртан чигн ке!» гиж тадн келхит. 24 Зуг Би таднд 
үнэр келжэнэв, ямаран чигн әәлдәчиг төрскн һазртнь ээлдэч 
гиж тоолдмн биш. 25 Элья әәлдәч бәәсн цагт Израильд кесг 
белвсн күүкд улс бээсмн. Тиигхд һурвн жил дундур хур орлго, 
һазр деер ик харїїнлт болв. 2 Зуг Бурхн Элиг талдан күүкд кү- 
үнүр йовуллго, Сидона өөр бәәсн Цэрепэт хотна нег белвсн 
күүкд күүнүр илгәсмн. 2 Израильд Элиша әәлдәч бәәсн цагт ар- 
сна хальдвр гемэр кесг улс гемтсн бээж, зуг Найман гидг сирий 
келн күүнәс ондан күн цеврдсн уга бээж, — гив. 

28 Хурлд бээсн цуг улс энүг сонсад йир икәр уурлцхав. 2 Тедн 
цуһар ормасн өсрж, босад, Исусиг балһснас һарћһад, уулын ора 
деер авч ирәд зогсав. Назарет тер уулын ора деер бээж, Эмтн 
Исусиг ик уул деерәс түлкж унһахар седв. 3 Зуг Исус эмтнэ заа- 
гар парад, хотнас цааран темцэд йовж одв. 


Капернамин хурлд 


31Исус Һалилья Пазрт бәәсн Капернам гидг хотнур ирэд, 
бемб өдр эмтнд Бурхна ном умшж сурһв. 2 Цупар Терүнэ ном 

сонсад өврәд бээцхэв, юнгад гихлэ, Исусин келсн үгин ик 
күчнь медгдв. 3 Хурлд нег хар сэкүстэ күн бээж. Генткн тер ик 
дууһар хәәкрәд: 

з Э-э! Назаретас ирсн Исус, маднас Танд юн кергтәв? Та 
мадниг уга кехәр ирвт? Би Таниг медв! Та Бурхна Эрүн Күнт! — 
ГИЖ келв. 

35_ Тагчг бә! Эн күүнэс һарч эрл цааран! - гиж Исус терүг 
хөрҗ келв. 

Хар сәкүсн тер күүг эмтнэ нүднд һазр деер шивәд, терүнэ 
дотрас бийднь хорлтан келго һарч одв. 3 Цуһар өврэд нег-негн- 
ДЭН келцхәв: 

- Эн юн гидг юмн болхмб? Энтн тиим ик йоста болн күч- 
тэ, нам хар сәкүсдт зәрлг өгнэ, теднь эрлэд йовҗ одна! - 
ГИЦХӘВ. 

э Тиигәд Исусин туск зәнг тер нутгар тархагдв. 


Исус олн эмтиг эдгәснә тускар 


38 Исус хурлас парад, Шимона герүр йовв. Шимона хадм 
экнь ик халута бээж, терүнд нөкд болыч гиһәд цуһар Исусиг 
эрж сурцхав. 3° Күүкд күүнүр өкәһәд, Исус халунь хәртхә гиж 
зэрлг өгв, тиигэд тер халу дөрдгән уурв. Тер дарунь күүкд күн 
босад, хотан белдв. 4 Нарн суух кемд эмтн Исус тал кесг өвч- 
тә улсиг авч ирв, Исус күн болһнд һаран күргж эдгәв. 4 Кесг 
эмтнэ дотрас тедниг эзлсн хар сэкүсд хээкрлдэд Һһарцхав. 
Болв тедн: 

- Чи Бурхна Көвүнч! - гиж бээглдихэв. 

Зуг Исус тедниг хөрәд, эврэннь тускар келх зөв өгсн уга, юн- 
гад гихлэ, тедн Исусиг Христос гиж меддг бээж. 


Исус Йудьян Пазрт номан умшж,делгрүлснэ тускар 


4 Өрүн эртәр Исус хотнас һарад аглһ һазрур йовв. Эмтн Терүг 
хээв. Тедн Исус тал ирәд Терүг тәвшгоһар бичә йовтн гиж эрв. 
43 Зуг Исус: 

- Би Бурхна йосна туск Сән Зәнгиг талдан хотн болһнар 
тархах зөвтэв, тер юнгад гихлә, энүнэ төлэ Намаг Бурхн ил- 
ГЭВ, - ГИЖ келв. 

4 Тегэд Тер Йудья нутгин хурлмудт Сән Зәнг цәәлһҗ дел- 
грүлв. 

Исус түрүнк сурїїульчнран дууджана 


Нег дэкж Исус Генесэрет нуурин көвэд зогсв. Кесг эмтн 

Бурхна үгмүд сонсхар нүрлдж бээцхэв. 2Исус усна көвэд 
хойр онїїц бээсинь үзв. Заһсчнр оңһцас арад гөлмән уйа- 
жацхала. 3Нег оңһцд Исус орв. Тернь Шимона онїїц бээж. 
Исус оңһциг усна көвәһәс цааран түлктн гиж сурв. Дэкэд Исус 
оңһц дотр сууһад эмтиг сурһв. “Исус номан умшж, төгсэчкэд 
Шимонд: 

- Нуурин гүүнүр усчад, гөлмэн уснд хайтн, — гив. 

5 Шимон хәрүднь: 

- Багш, бидн сөөни дуусн көдләд, нег чигн зайс бэрж авч 
чадсн угавидн, зуг ода би Тана келсэр кенәв, -- Гиж келв. 

6Тедн гөлмэн татад, дегд дала зайс бэрж авцхав. Гөлмнь 
заһсар икәр дүүрэд тасрн гив. ”Өөрк оңһцд бәәсн үүрмүдтэн 
дем болтн гиж тедн докья өгв. Наадкснь өөрдв, хойр оңһцнь 
заһсар дүүрәд уснд чивн гив. Шимон Пётр энүг үзәд, Исусин 
көлднь унад: 

- Деед Эзн минь, намаг энд үлдәтн! Би килнцтэв! – гиҗ келв. 

9-10 Пётр, Зебедана көвүд Яков болн Йохан ах дү хойр болн 
нань чигн заһсчнр дала зайс үзэд икәр ээцхэв. Исус Шимонд: 

- Бичә ә! Эн өдрәс авн чи эмтиг бэрж авдг күн болхич, - 
ГИЖ, келв. 

пТедн хойр оңһцан уснас Парїж авад үлдээд, Исусин ардас 
дахцхав. 


Арсна гемта күүг эдгэлїїн 


р Исус нег хотнд бээж, Терүнә өөгүр арсна гемэр өвчтә нег 
күн йовж. Тер Исусиг үзәд, һазр элкдж унад: 

- Деед Эзн, намаг гемэсм цеврлх саната болхла, цеврлтн! - 
гиж эрж сурв. 

з Исус терүнд һаран күргэд: 

- Чамаг цеврлх санатав. Цеврд! — гив. 

Тер дарунь күн арсна гемэсн эдгв, Мболв Исус терүнд иигж 
зәрлг болв: 

- Цуг энүнә тускар күүнд бичә кел, зуг гелн тал одад бийән 
үзүл, болв эдгсн төләдән Мошен закаһар Бурхнд тәкл тәк. Те- 
рүгәрн чи әмтнд эдгсән медүлхич, — гив. 

15 Исусин туск зэнг өдр ирвэс улм ик өргнәр тархагдв. Терүн 
тал әмтн ик олар йовдг болв, цуһар Терүнэ ном сонсхар болн 
гемән эдгәхәр ирдг бәәсмн. ! Исус болхла бәәж-бәәжәһәд аглһ 
һазр тал йовад, Бурхнд зальврдг бээсмн. 


Һар-көлнь тәкрсн күүг эдгэлїїн 


"7 Нег дэкж, Исус эмтиг сурїїжасн цагла, паршмуд болн ном 
цәәлһәчнр Һалильяс, Йудьяс, Ерусалимас болн нань чигн хотн 
болһнас ирэд, бас Терүг сонсла. Исус Бурхна күч авад, гемтә 
эмтиг эдгәдг бәәсмн. !8 Нег цөөкн күн девскр деер кевтсн, 
һар-көлнь тэкрсн күүг авч ирәд, гер дотр орулж Исусин өмн 
тэвхэр седж. ! Зуг герт дала эмтн бээсн төлэд тедн орж чадлго, 
герин ора деер һарад, деевриг цоолж хамхлад, тэкрсн күүг девс- 
кртә хамднь ора деерэс Исусин өмн буулїїж тэвцхэв. 2 Исус 
теднә итклинь үзәд, гемтэ күүнд: 

- Көвүн! Килнцчн тэвгджэнэ, -- гиҗ келв. 

2 Паршмуд болн ном цәәлһәчнр Терүг бурушаћад дотран: 

- Эн күн бийэн Бурхнд тоолжана. Эн күн кен болхмб? Бурх- 
нас талдан кен күүнэ килнц тәвҗ чаддмб? -гиж ухалв. 

22 Исус теднэ ухалсн санаг медәд: 

- Тиим ухан юнгад таднд оржахмб? -гиж келв. 

23 _ Ю келснь амр болх, «Чини килнц тәвгдв», эс гиж «Босад 
йов»? 24Зуг Би, Күмни Көвүн, һазр деерк улсиг килнцэснь 
парїх йостав гиж таднд медүлхин төлэ келжэнэв, — гив. 

Дәкәд Исус тэкрсн күүнд: 

- Сонс Намаг! Бос! Эврэннь девскрән авад хэр! - гив. 

25Тер күн дарунь босад, девскрэн авад, Бурхиг магтад герүрн 
йовв. 2 Цуһар өврэд Бурхиг туурулв. Цуг энүг үзсн эмтн сүрдцхәв: 

- Эндр ик өвәрц юм бидн үзвидн, -- Гиж тедн келцхэв. 


Исус Левиг дуудсна тускар 


27 Энүнэ хөөн тер герэс парад, Исус Леви гидг кү үзв. Тер эм- 
тнэс алв цуглулдг күн бээж. Леви тамһин герин өөр сууж. 

- Намаг дахад йов! - гиж Исус терүнд келв. 2 Леви цуг юмиг 
үлдәһәд, Исусиг дахв. 2 Дәкәд тер Исуст нерэдж гертэн ик нәр 
кев. Тер нээрт алв цуглулдг кесг улс болн талдан чигн эмтн 
ирцхэв. Тедн Исусла хамдан хот ууһад нәәрлцхәв. 3 Паршмуд 
болн закана багшнр дурго болад, Исусин сурћульчнрас: 

- Тадн, алв цуглулдг килнцтэ эмтнлэ яһад хот уужахмт? — 
гиж сурцхав. 

31Тедниг сурһульчнрас ю суржахинь сонсад, Исус иим хэрү өгв: 

- Эрүл күүнд биш гемтэ күүнд эмч кергтә болдмн. 22 Би чик 
седклтэ эмтнүр биш килнцтә эмтнүр килнцтэ жирїїлэн үлдэтн 
гихэр ирв, -гив. 


Мацг бәрлһнә тускар 


33 Тиигэд тедн Исусас: 

- Юнгад Йохана болн паршмудын сурһульчнр дару-дарунь 
мацг бэрэд зальврна, болв Тана сурһульчнр болхла оньдин хот 
уулад бәәнә? -гиж сурв. 

3-- Хүрмин гиичнрлә күргн бээхлэ, теднәр мацг бэрүлж бол- 
хий? – гиҗ Исус хәрү өгв. 

35 _ Зуг цагнь ирхлэ, күргиг теднэс салїж авхла, тер цагт тедн 
мацг бәрәд бәәх, — гив. 

36 Исус теднд иим үлгүр келж өгв: 

- Кен чигн шин хувцнас таслж авад, хуучн хувцндан халас 
тэвхш. Кемр тиигәд кехлә, тер шин хувцан чигн үрэх, болв тер 
халаснь хуучн хувцндчн зокшго. 27 Кен чигн хуучн бөрвд күчән 
авчах чайр кедмн биш. Кемр тиигж кехлэ, тер чайрнь деврэд 
һархла, бөрвнь шуурад, чаһрнь асхрад, бөрвнь үрж одх. 3 Күчэн 
авчах чаһриг шин бөрвд кедмн. 3° Болв кен чигн хуучн чаһр 
ууһад күчән авчах чаһр суршго, юнгад гихлә, хуучн чайр шин 
чаһрас деер гиж келх. 


Сурһульчнр бемб өдр тәрәнә толһас таслж, авснь 


Бемб өдр Исус цаһан буудя тэрсн һазрин өөгүр йовж, сур- 
һульчнрнь цаһан буудян толһас таслж авад һарарн үүлж 
идцхәв. 2 Паршмудас зәрмнь: 

- Тадн яйжахмт? Бемб өдр тиим юм кех зөв угат! – гиҗ келв. 

3 Исус теднд иигж хәрү өгәд: 

- Давид эврэннь үүрмүдтән өлн бээсн цагтан ю кесинь та 
умшвт? 4Тер Бурхна герт орж ирэд, Бурхна өмн тэвсн өдмгиг 
авад эврән идәд бас өөрк үүрмүдтән өгв. Зуг тер өдмгиг һанцхн 
гелнгүд идх зөвтэ бээж, — гив. 

5 Аштнь Исус: 

- Күмни Көвүн бемб өдрин Эзн мөн, -гиж келв. 

Эмн уга һарта күүг эдгэлїїн 


6 Бас нег бемб өдр Исус хурлд ирэд, цуглрсн эмтнд Бурна 
ном зааж сурһла. Тенд барун һарнь эмн уга нег күн бээж. ? За- 
кана багшнр болн паршмуд Исусиг бемб өдр кү эдгәхлә, гем- 
шэхэр Терүг гетәд сууцхав. 8 Исус тедниг ю ухалжахинь медэд, 
эмн уга һарта күүнд: 

- Бос! Өмәрән һар! – гив. 

Тер күн босад өмәрән һарв.  Тиигхләнь Исус теднәс: 

- Би таднас суржанав, бемб өдр күн сә кех йостай? Аль му кех 
йостай? Күүг үкләснь харсж авхмб эс гиж алхмб? -гиж сурв. 

10 Исус эмтиг эргж хәләһәд: 

- Һаран суңһ! -гив. 

Тер күн һаран суңһад, дарунь эдгв. Ч Паршмуд болн закана 
багшнр дурго болад, дегд икәр уурнь күрв. Тедн хоорндан Ису- 
сиг яахмб гиһәд күүндцхәв. 


Арвн хойр апостолмуд 


0 Тер өдрмүдт Исус уулын ташуд ирәд сөөни дуусн Бурхнд 
зальврв. 3 Өр цээхлэ, Тер эврәннь сурһульчнран дуудж, теднәс 
арвн хойр кү онц йилһҗ авад, тедниг апостолмуд гиж нерәдв. 
14 Шимон (Исус терүнд Пётр гидг нер өгв), Шимона дү Андрей, 
Яков, Йохан, Пилип, Бар-Толма, !5 Матай, Томас, Алпана кө- 
вүн Яков, зилот багин гешүн Шимон, ! Яковин көвүн Йуда, 
Йуда Искериот (сүүлднь тер урвач болв). 


Йөрәл болн харал 


п Исус теднлә хамдан дорагшан йовж, тегш һазрт зогсв. Тенд 
дала сурһульчнрнь цуглрцхав. Йудьяс, Ерусалимас, тенгсин 
шидрк Тир Сидон гидг Һһазрас ирсн олн эмтн цуглрцхав. 
18 Зэрмнь Исусиг сонсхар болн бийэн эдгәхәр ирж. Хар сэкүснд 
эзлгдсн эмтн бас ирэд эдгдг бээсмн. "9 Цућар Исуст һарарн күр- 
хәр зүткдг бөэсмн. Юнгад гихлә, цуг эмтиг эдгэдг күчн Терүнэс 
һардг бээж. 2 Исус Эврэннь сурһульчнран ширтж хәләһәд келв: 

- Яду әмтн - буйн-кишгтә! Тадн Тенгрин орна улст! 2 Өлс- 
жэсн эмтн буйн-кишгтэ! Цагнь ирхлэ, цадхит! Уульжасн эмтн 
буйн-кишгтэ! Цагнь ирхлэ, байрлхит! 2 Күмни Көвүнэс көлтә 

кемр таднд дурго болхла, көөхлә, му келхлэ, неритн һутаҗ муу- 
рулхла, 23тер өдрт байстн! Байрар дүүртн! Тенгрин ачлвр тадниг 
деер күлэжэнэ. Эн улсин өвк экцнр әәлдәчнрт тиим юм кесмн. 
24 Зуг байн эмтн зовлнган эдлхит! Авх юман авчквт! 25 Цадхлн 
эмтн зовлнган эдлхит! Цагнь ирхлэ, тадн харїїнж өлсхи1! Инэ- 
жэх әмтн зовлнган эдлхит! Цагнь ирхлэ, оркрад уульхит! 2 Тад- 
на тускар сээнэр келхлэ, басл зовлнган эдлхит! Тиим кевәр 
эднэ өвк экцнр худл ээлдэчирин тускар сээнэр келлә! 


Эврәннь өшәтндән дурта болтн 


27 Таднд, намаг сонссн эмтнд, Би келжәнәв: Эврэннь өшәтн- 
дэн дурта болтн, таднд дурго күүнд сә кетн. 2 Тадниг харасн 
эмтиг йөрәтн, тадниг му келсн күүнэ төлә зальвртн. 2° Нег хал- 
хартн күн ташхла, дарук халхан өгтн. Кемр күн тадна деерк хув- 
цитн булахла, дотрк бээсн киилгән чигн тәәләд өгтн. 3 Сурсн 
күүнд өгәд бәәтн. Кемр таднас ямаран чигн күн күчәр юм була- 
пад авхла, буласн юмиг бичә нектн. 3! Әмтн нанд тиим юм кех 
зөвтэ гиж санжахла, тиим юм бийстн эмтнд кех зөвтәт. 3 Тад- 
ниг таасж дурлсн күүнд тадн дурта болхла, тана ачтн юмб? Яһад 
гихлә, килнцтэ эмтн бийдэн тааста күүнд дурлна, тиим эсий? 
3 Кемр таднд нөкд болсн эмтнд тадн нөкд болхла, тана ачтн 
юмб? Килнцтэ эмтн бас тиигж кенәлм. 3 Кемр тадн күүнд өг- 
йә өгәд, хәрүһинь кезэ өгхинь күлэхлэ, ачтн юундв? Килнцтэ 
эмтн бас килнцтэ эмтнд мөнгөр өгйә өгнө, болв дэкэд хәрүһинь 
кезә өгх гиж күлэнэ. 3 Зуг тадн эврэннь өшәтндән дурта болх 
зөвтәт, теднд нөкд болад өгйәһинь өгтн, зуг өрән бичә нектн. 
Тиигхлә тана ач ик болх, тадн Деед Бурхна үрн болхит, юнгад 
гихлә, ханлт уга, хар саната эмтнд Бурхн бас сә кенә. 3% Эврәннь 
Эцк Бурхнла әдл өршәнгү буйнч седклтә болтн! 

3 Кү бичә гемшәтн, тадниг Бурхн гемшәхмн уга. Күүг бичә 
бурушатн, тадниг Бурхн бурушахмн уга. Әмтнә буруһинь тәвтн, 
тиигхлә тадна буруг Бурхн бас тәвх. 3 Өгәд бәәтн, таднд өггдх. 
Таг дүүргәд, деерәс дарад, тана хормад асхад оркх. Ямаран кем- 
жәһәр тадн кемжәлнәт, тиим кемжәһәр тадниг кемжәлх. 

39 Цааранднь Исус үлгүрләд иигж келв: 

- Сохр күн сохриг дахулж чадхий? Тедн хоюрн нүкнд унх, 
тиим эс мөний? 9 Сурїульч эврэннь багшас деер биш, зуг кен 
чигн номан төгсөж дасхла, эврәннь багшла эдл болх. & Ахиннь 

толћһадк өвс үзэ бээж, эврэннь толһадк өвр яһад эс үзнэч? 2 Эв- 
рэннь толһадк өвр үзлго бээчкэд, «Ах, чини толһадк өвс авч 
хайнав» гиж яһҗ чи келж чадхмч? Хойр чирэтнр! Түрүлэд 
толһадк өврән һарһжҗ хайчкад, тегәд ахиннь толһадк өвс ялж 
хайхинь медхич. 


Модн болн зер-земш 


83- Сән модн му темс өгшго, болв му модн сэн темс өгдмн 
биш. 4“ Модн темсэрн медгднә. Көгләс инжр таслж авад, таслж 
авч болдго биший, тедү мет хатханчгас уста үзм авч болдмн биш. 
45 Цалан саната күн зүркндэн хадһлсн сээнэс сэ һарһна. Хар са- 
ната күн зүркндэн хадһлсн мууһасн му һарһна. Зүркнд бээсн 
юмн келнд илрдмн. 


Хойр ул 


46 __ Ю хәәжҗ тадн Намаг «Деед Эзн, Деед Эзн» гиһәд дууднат, 
зуг Мини келсн юм күцэхшит? * Нан тал ирэд, үгм сонсад, 
Мини келсэр үүлэн күцәдг күүг кенлә дүнцүлж болхинь Би ода 
келж өгнөв. 8 Тиим күн гүүнэр һазр малтад, чолун деер ул тэвж 
герән тосхсн күн мет. Усн деврэд, эргәсн һарад, гер деернь асх- 
рхла, тернь көндрсн уга, тер юнгад гихлә, гер батар тосхгдсн 
бээж. 4 Үгм сонсв чигн Мини келсэр үүлэн күцэдго күүг һазр 
деер ул угаһар герэн тосхсн күүнлэ дүнцүлж болхмн. Усн дев- 
рэд эрс деернь асхрхла, терүнэ гернь нурад хамхрж одсмн. Тер 
гер бәәсн ормд зуг хамхрха модн чолун үлдж. 


Римин нег цергин ахлачин зарциг эдгэлїїн 


Терүг сонссн эмтнд келсн үгэн төгсәһәд, Исус Капернам 
балїїснур йовв. 2Римин цергин ахлачин нег зарц ик күнд 
гемтә болад, өнгрхиннь өмн өргнд бээсмн. Цергин ахлач зарц- 
дан йир хару бээсмн, 3тегэд Исусин тускар сонсад, тер Йудьян 
толһачнриг Терүнүр илгэв. Исус нааран ирэд, зарцм эдгэтхэ 
гиж суртн гив. 4Толһачнр Исус тал ирэд: 
- Эн күүнд нөкд кеж болжана. 5 Тер мана келн-эмтнд дурта, 
маднд хурл тосхж өгв, -/ гиж тедн икэр шунж сурв. 
6 Исус толһачнриг дахад йовв. Заасн герүр өөрдж йовхла, цер- 
гин ахлач үүрмүдэн өмнәснь илгәһәд, теднэр дамжулж келүлв: 


133 


ЛУКА, 7 


- Деед Эзн, бичә зовтн, Таниг гертән орулх чигн нанд зөв 
уга. 7 Тегэд чигн би эврэн өмнәсчн һарсн угав. Би тиим зөв угав 
гиж санжанав. Негхн үг келтн, мини зарц дарунь эдгх. 8Би 
эврэн күүнэ медэнд бээнэв, мини медәнд бас цергчнр бәәнә. 
Негнднь би «Йов» гинэв, тер йовна, дарукднь: «Нааран йов» 
гинэв, тер ирнэ. Зарцдан би: «Энүг ке» гинэв, тер мини келсэр 
кенә. 

Исус келсн үгинь сонсад, дегд икәр өврв, дәкәд ардаснь 
дахж йовсн олн әмтн тал эргэд хэлэчкэд: 

- Израиль нутгт чигн тиим ик сүзг Би үзәд угав, — гив. ! Ил- 
гәсн элчнрнь хэрж ирхлэрн, зарц эрүл-менд бээсинь үзцхәв. 


Наин гидг хотнд белвсн күүкд 
күүнә көвүһинь эмдрүллїїн 


п Энүнә хөөн Исус Наин гидг хотнур йовв. Терүнә өөр сур- 
һульчнр болн нань чигн эмтн бәәцхәв. 2 Исус хотна үүднүр 
өөрдж йовсн цагт эмтн өнгрсн кү оршахар авч йовсн бээж, Нег 
белвсн күүкд күүнэ ор һанцхн көвүнь өнгрж. Тер күүкд күүнлэ 
хамдан кесг хотна эмтн йовцхаж. ! Деед Эзн экинь үзәд, терүнд 
сана зовад: 

- Бичә ууль, – гиҗ Тер келв. 

м Исус өнгрсн күүнүр өөрдэд, оршалїїна яршгт һаран күргв. 
Терүг авч йовсн эмтн ормдан зогсв. 

- Көвүн минь! Би чамд «Бос!» гижэнэв, — гив. 

15 Өнгрсн көвүн толһаһан өндәлһҗ сууһад эклэд үг келв, Исус 
терүг экднь даалһв. !6Әмтн йир икэр сүрдцхэв. Тедн Бурхиг 
магтад: 

- Мадн дунд алдр әәлдәч бәәнә! Эврэннь келн-әмтндән 
нөкд болхин төлэ Бурхн бууж ирв! – ГИЖ келцхәв. 

7 Исусин тускар зэнг Йудья нутгар болн өөрк Һазрар делгү- 
дэн тархагдв. 


Уснд кирслдг Йоханас ирсн элчнр 


18 Йохана сурһульчнр терүнд Исусин кесн йовдлмудын тускар 
келхлә, Йохан сурһульчнр дундас хойринь дуудж авад, ' Деед 
Эзнүр одад иигж суртн гиж илгәв: 

- Бурхнас ирх зөвтэ күн Та мөнвт? Аль бидн талдан кү кү- 
ләхмб? 

20 Элчир Исус тал ирэд: 

- Уснд кирслдг Йохан мадниг иим юм суртн гиж Танур 
илгэв: «Га Бурхнас ирх зөвтэ күн мөнвт? Аль бидн талдан кү 
күләхмб?» — гиҗ сурцхав. 

21 Исус тер цагт кесг өвчтэ, гемтэ, хар сәкүстә әмтиг эдгэдг 
бәәсмн. Кесг сохр эмтнэ нүдинь секәд, хара орулдг бээсмн. 
22 Тер элчнрт иим хәрү өгв: 

- Йоханд хәрү ирэд үзсэн, сонссан цугтаһинь келж өгтн: 
сохр эмтн үздг болна, дойлнгнь йовна, арсна өвчтөнь гемәсн 
цеврднэ, дүлэ күн сонсдг болна, өнгрснь эмдрнэ, угатя эмтнд 
Сән Зэнг цәәлһҗ тархана. 2 Нанд итксн эмтн итклэн эс геехлә, 
буйн-кишгтэ болхмн, — гив. 

24Йохана элчнриг йовсна хөөн Исус эмтнд Йохана тускар 
иигҗ келв: 

- Эжго көдә һазрур ю хәләхәр тадн йовсмт? Салькнд нэ- 
эхлсн хулсигий? 25 Ю хәләхәр тадн йовсмт? Байн, үнгэ хувц 
өмссн кү хэлэхэрий? Уга. Тер юнгад гихлэ, байн үнтэ хувц 
өмсдг эмтн хаана бээшнд бээдмн. 2 Ю үзхәр тадн одсмт? Әәл- 
дәчиг? Э, э. Йохан ээлдэчэс деер күн, гиж Би таднд келжэ- 
нэв. 2 Энүнә тускар Бурхна Бичгт иигж бичэтэ бәәнә: «Би 
зөнгчэн урдасчн илгэнэв. Тер урдасчн Чини хаалїїичинь белдх». 
28 Эн орчлн деер төрсн эмтн дунд Йоханас ик алдр күн уга 
билэ гиж би таднд келжэнэв. Зуг Бурхна орн-нутгт бээсн хам- 
гин бичкнь терүнәс ик алдр. 2 Кесг эмтн болн алв цуглулдг 
улс Йоханыг соңсад, Бурхиг магтад, Йоханар уснд кирслгдв. 
3 Паршмуд болн закана багшнр уснд эс кирслгдсэрн Бурхна 
таалыг эвдв. 

- Эн мана цагин эмтиг юунла дүнцүлж болхмб? Эдн ке- 
ниг дурасмб? 3 Тедн базрт суусн бичкн күүкдлэ эдл. Эн әмтн 
нег-негндэн иигж хәәкржәсн бичкдүд мет: «Бидн таднд бүрэ 
бүшкүрэр айс татдг билэвидн, тадн биилдго билэт, бидн таднд 
һашута дуд дуулдг билэвидн, зуг тадн уульдго билэт». 3 Уснд 
кирслдг Йохан ирнэ. Тер өдмг иддго, чайр уудго күн. Терүнэ 
тускар хар сэкүстэ күн гиж тадн келнэт. 3 Би, Күмни Көвүн, 
ирв. Би чаһр уунав, хот иднэв. «Хотд дурта чаһр уудг күн, алв 
цуглулгчин болн килнцтә эмтнэ үр» гиж тадн келнәт. 35 Бурхна 
цецн ухаг седклдэн орулсн күн болһн энүг үнн болдгиг лавлна, — 
гиж Исус келв. 

Шимона герт Исусин көлд тос түрксн күүкд күн 


36Нег парш Исусиг тоохар герүрн дуудв. Исус паршин гер 
тал ирэд, ширэн өөр суув. 77 Тер хотнд бээдг килнцтә нег кү- 
үкд күн Исусиг паршин герт хот уужахинь медчкэд, гипс 
шаврар кеен буйшт каңкнсн сээхн үнртэ тос авч ирэд, 38 Ису- 
син ард зогсад уульв. Һарсн нульмснь Исусин көл деер дусад 
һоожҗад бәәв. Тиигхлә тер күүкд күн Исусин көлинь эврэннь 
үсэрн арчад, үмсэд, канкнсн үнртэ тос деерэснь кеж түркв. 
39 Исусиг дуудсн парш цуг энүг үзэд дотран санв: «Кемр эн 
күн әәлдәч болсн болхла, Бийинь көндэжэсн күүкд күүг кен 
гидг күүһинь медх билэ. Эн күүкд күн килнцтэлм». 2 Тиигхлэ 
Исус паршд: 

- Шимон, Би чамд нег юм келхэр седжәнәв, — гив. 

- Келтн, Багш, —– гиҗ тер хәрү өгв. 

4- Хойр күн нег эзнд өргэ бээж, – гиж Исус эклв, – Негнь 
тавн зун мөнг өгх зөвтә бээж, наадкнь — тәвн. & Зуг теднд мөнгн 
уга болад, тегәд эзнь теднә өринь хәрүлв. Эн хойр күүнәс кень 
эзндән икәр дурта болхмб? 

83- Мини санаһар, кенә өрнь ик, тернь эзндэн икәр дурта 
болх, – гиҗ Шимон хәрүднь келв. 

- Чикәр санжанач, — гиж Исус келв. 

4 Дәкәд Тер күүкд күүнүр зааһад, Шимонд иигж келв: 

- Чи эн күүкд күүг үзжэнч? Би чини герт ирв, чи нанд көлэн 
уһах ус чигн кеж өгсн угач, эн болхла мини көлм нульмсарн 
уһаһад, үсэрн арчж хагсав! 4 Чи мендлхлэрн Намаг үмссн угач, 
эн күүкд күн болхла Намаг герт орж ирснэс авн Мини көлм 
зогслго үмсэд бәәнә. 4 Чи мини толһадм олив тосар түрксн 
угач, эн болхла үнтэ канкнсн үнртэ тосиг Мини көлдм асхад 
бәәнә. 47 Яһад эн тиим ик дурта болдгинь Би чамд келсв. Энүнэ 
дала килнцнь тәвгдв, тегәд чигн эн икэр дурлна. Бай килнцтэ 
күүнә килнцнь тэвгдхлэ, тер баһар дурлна. 

48 Дәкәд Исус күүкд күүнд келв: 

- Чини килничн тэвгдв. 

49 Наадк гиичнр: 

- Әмтнә килнц чигн тәвдг эн кен болжахм0б? — гижҗ санцхав. 

50 Исус болхла, күүкд күүнд: 

- Чини иткл чамаг аврв. Менд йов! – гиж келв. 

Исусиг дахж йовсн күүкд улс 


Энүнэ хөөн Исус балһсд-селәдәр эргэд йовад, Бурхна йосна 

туск Сән Зөнг цәәлһҗ тархав. 2Терүнлэ хамдан арвн хойр 
сурһульчнр болн нег цөөкн күүкд улс йовсмн. Тедн дунд 
зэрмнь хар сэкүснэс сулдсн, зэрмнь гемэс эдгсн бээж. Долан 
хар сэкүснэс сулдсн Магдален хотна Марий, 3 Херодын герин 
Хуза гидг һардачин аваль Йохана, Сусанна болн нань чигн кү- 
үкд улс теднд мөнгәр дөң болж йовсмн. 


Тәрә тәрсн күүнә тускар 


4Олн зүсн хотнас ирсн кесг эмтн Исусин өөр ирж хурв, болв 
Тер әмтнд үлгүрләд иигж келв: 

5- Нег күн тәрә тэрхэр йовж. Буудяг цацж хайхла, зәрмнь 
хаалһ деер тусж унв, тедниг эмтн көлэрн ишкэд уга кев, шовуд 
чонкад идчкв. 9“Зэрмнь чолута һазрт унв, урһхларн усн бай 
болад тедн хагсж одв. 7Зэрм буудя урһсн хатханчг заагт унв, 
хатханчг улм ниггэр урһад, тер буудя бүтәд хатж одв. % Зәрмнь 
болхла сэн урһцта һазрт тусв. Тедн урћад, буудя болһн зун хол- 
ван ик урһц өгв, — гиһәд үгэн төгсәһәд, Исус: 

- Сонсхар седснь, соңстн! — гиж чанћур келв. 

9 Терүнэ сурһульчнр: 

- Эн үлгүрин учр-утхнь юундв? -ггиж сурцхав. 

10 Исус теднд: 

- Бурхна йосна туск нууц медрл таднд өгсн билә. Талдан 
әмтн хәләһәд бичә үзтхә гиһәд, соңсад бичә медтхә гиһәд, Би 
теднд үлгүр олзлад келжэнэв. "Эн үлгүрин чинрнь эн: буудя 
гисн - Бурхна үг. 2 Хаалһ деер унсн буудя гисн -- иим эмтн, 
тедн Бурхна үг сонсна, зуг тедниг иткж эмэн бичә авртха гиһәд 
эрлг ирэд, теднэ зүркнэс Бурхна үгмүдиг булаж авад йовж одна. 
13 Чолута Пазрт унсн буудя гисн иим эмтн: тедн ик байртаһар 
үг сонсад, седклдән авна. Зуг тер үгмүд унг-көрн уга экнлэ әдл 
болна. Әмтн тер үгд бичкн зуур иткнэ, зуг ик зовлн сөрлһн ир- 
хлэ, тесж чадхш. “Зәрм әмтн Бурхна үг сонсна, зуг жирїїлин 
килмжд, зөөрт, байрт даргдад Бурхна йоснд олзта биш болна. 
Тедн хатханчг заагт унсн буудя мет. ! Сән урїшцта һазрт унсн 
буудя гиснь — Бурхна үг сонсад, седклдэн хадһлад, бийән батар 
тесвртәһәр бэрдг, дала урһц өгдг улс, — гив. 

Тэвц деер бәәсн шам 


16 _ Кен чигн шаман шатайад, сав дотр эс гиж орн дор тэвхш, 
зуг герт орж ирсн эмтн үзгхә гиж терүг тәвц деер тэвнэ. Нег 
чигн эс илдкгдсн нууц юмн уга, әмтнәс бултулж эс медүлсн нег 
чигн юмн уга. ! Мини келсн үгиг оньган өгәд сонстн, юнгад 
гихлә, бәәснднь улм немгдх; болв угаһаснь бәәнә гиж сансин 
чигн авгдх, – гиҗ Исус келв. 


Исусин эк болн дүүнр 


9 Исус тал экнь болн дүүнрнь ирсмн, зуг эмтн дала болад, 
тедн Исусур орж чадсн уга. 2 Нег күн Исуст: 

- Тана эк болн дүүнр һаза зогсжана, тедн Таниг үзхэр сед- 
жәнә, -- ГИЖ келнә. 

21 Исус теднд: 

-- Бурхна үг күцәһәд сонсжасн эмтн мини экм болн дүүнрм, — 
ГИЖ келв. 


Исус ћалв салькиг зогсав 


22Тер өдрмүдин негнднь Исус сурћульчнртан иигж келв: 

- Эн нууриг һатлад, телтр көвәд күрхмн. 

Тедн оңһц дотр орж суућад йовв. 2 Нууриг патлж йовхларн 
Исус унтж одв. Тер дарунь һалв салькн көдлэд, оңһц усар дү- 
үрв, теднд чивх аюл учрв. 2 Сурїульчир Исус тал өөрдөд: 

- Багш! Багш! Бидн уснд чивн гижэнэвидн, - гиж Терүг 
серүлв. 

Исус серэд, салькиг болн дольгаг хөрв. Салькн көдлхән уурв, 
эргндк бээдл тогтнв. 

25 __ Тана иткл альдв? – гиҗ Исус сурһульчнрасн сурв. 

Тедн әәһәд өврәд, нег-негнәсн сурцхав: 

- Салькнд чигн, уснд чигн эн зәрлг болна, тедн үгинь сонс- 
на. Кен гидг күмб эн? 


Хар сәкүсәнд эзлгдсн күүг эдгэлїїн 


26 Тедн Һалильяс туслцад бәәх нуурин көвэд бәәсн Геразин* 
гидг пазрур оңһцар күрэд ирв. 2 Исус оңһцас парад һазр ишкхлэ, 





* Ондан экн бичгт Гадарен гиж бичэтэ. 

дала хар сэкүсэр эзлгдсн өөрк хотна нег күн Терүнд харһв. Кес- 
гәс авн тер хувцн уга, чирм нүцкн бәәһәд, эмтн бээдг герт биш 
кү оршадг хадын көндэд бээршдг бәәсмн. 2 Тер күн Исусиг 
үзэд һазр элкдж унад, му ду һарад хээкрв: 

- Деед Бурхна Көвүн Исус, нанас юн чамд кергтәв? Буйн 
болтха, бичә намаг зова! 

29 Исус хар сәкүснд: эн күүнәс һар гиж заксн учрас хар сэкүсн 
Исуст тиигж келж. Кесг дэкж хар сәкүсн тер күүг эзлдг бээсмн, 
тегәд чигн энүнэ һар-көлинь цевэр күлэд, бэрэнд суулһв чигн 
тер күн цевэн хамхлад, хар сэкүснд көөгдэд, эжго һазрт зулад 
йовҗ оддг бээсмн. 3 Исус терүнэс: 

- Чини нерн кемб? -гиж сурв. 

- Түмн, – гиҗ тер хәрү өгв, юнгад гихлә, терүнэ дотр дала хар 
сәкүсн орен бээж, 3!болв тедн Исусиг йорал уга гүн һазрур мад- 
ниг бичә йовул гиж эрв. 2 Тенд уулын ташуд ик дала һахас идшлж, 
йовж, болв хар сэкүсд һахас дотр орх зөв сурв. Исус теднд зөв 
өгв. 33 Хар сәкүсд тер күүг үлдәһәд, һахас дотр орхла, һахас генткн 
чагчм эрг деерәс гүүһәд, нуурин уснд унад чивж одцхав. 3 Һаха 
хәрүлсн улс учрсн йовдлыг үзәд, балһсна әмтнд болн эргндк хотн 
болһнд бәәсн улст энүнә тускар келж өгв. 5 Әмтн юн учрсинь хэ- 
лэхэр ирцхәв. Тедн Исус тал ирэд, хар сәкүсдәс сулдсн күүг Ису- 
син көлднь хувц-хунртаһан эрүл ухата суусинь үзчкәд, дегд икәр 
сүрдв. 3Тер күн яһҗ эдгсинь үзсн эмтн наадк әмтнд келж өгв. 
37 Геразин гидг һазрин цуг эмтн икэр әәһәд, Исусиг мана һазрас 
цааран йов гиж сурцхав. Исус онїїц дотр орад, хәрү усчв. 38-59 Хар 
сәкүсдәс сулдсн күн Терүнлә хамдан йовхар сурв. 

- Герүрн хәр, Бурхн чамд ю кесинь эмтнд келж өг, – гиж 
Исус хәрү өгәд, тер күүг герүрнь йовулв. 

Тер күн йовад, эврәннь хотна эмтнд Исус терүнд ю кесинь 
келв. 


Яирин күүкиг эмдрүллїїн. Гемтэ күүкд күүг эдгэлїїн 


4 Исус хәрү ирхлэ, Терүг олн әмтн тосв. Яһад гихлэ, тедн 
Исусиг күлэв. 4 Хурлын толһач Яир гидг нег күн ирэд, Исусин 
көлднь унад, герүрм ирит гиһәд сурв. 2 Тер юнгад гихлә, терүнэ 
ор Һанцхн арвн хойрта күүкн өнгрхин өмн өргнд бээж. Исусиг 
тиигәрән йовсн цагт кесг эмтн өөрнь нирглдв. & Нег күүкд күн 
арвн хойр җилдән цусн һардг гемэр гемтдг бээсмн. Тер эмчнрт 

цуг мөнгөн өгсмн, зуг нег чигн эмч терүг эдгэж чадсн уга. 4“ Кү- 
үкд күн Исусур ардаснь өөрдәд, Терүнэ хувцнд һарарн күрв. Тер 
дарунь цуснь һардган уурв. 

45- Кен Намаг һарарн көндэв? - гиж Исус сурв. Цуһар: «Би 
көндәсн угав» гицхэв. Тиигхлә Пётр келв: 

- Багш! Тана эргнд дала эмтн бәәнә. Цуһар энд-тендэснь 
шахж дэвржэнэ. 

4 __ Нег күн Нанур һарарн күрв, тегәд Нанас күчн һарсинь 
Би меддв, – гиҗ Исус хэрүднь келв. 

4 Тиигхлә күүкд күн эмтнд бийэн медүллго бээж чадшгоһан 
үзэд, Исус тал өөрдэд, көлднь чичрэд унв. Олн эмтнэ өмн тер 
яһҗ Исуст һарарн күрэд, тер дарунь эдгсэн келж өгв. 4 Тиигхлэ 
Исус терүнд келв: 

- Күүкн минь! Чини иткл чамаг эдгэв. Амулн менд йов! 

9 Исус үгэн төгсәһәд уга бээтл Яир гидг хурлын толїачур 
гертэснь элч ирэд: 

- Чини күүкнчн өнгрж одв, Багшиг бичә үүмүл, -- гиҗ келв. 

50 Исус энүг сонсад, Яирд: 

- Бичә ә, итк, болв күүкнчн эдгх, -- гиҗ келв. 

5 Яирин герүр ирчкәд, Исус кү тәвсн уга, зуг Пётрлә, Йохан- 
ла, Яковла болн күүкнэ эк-эцклә гер дотр орв. 52 Әмтн күүкн 
өңгрҗ одв гиһәд оркрад ууляд бәәцхәв. 

- Бичә уультн, эн күүкн өнгрсн уга, зуг унтж кевтнэ, - гиж 
Исус келв. 53 Цуһар Терүнә үгд инәлдцхәв, юнгад гихлә, тедн 
күүкиг өнгрсинь медсн бээж. 5 Исус күүкиг һараснь авад: 

- Күүкн, бос! — гив. 

55 Күүкнэ цогцднь сүмсн орад, тер дарунь босв. Исус: 

- Күүкнд хот өгтн, — гив. 

56Эк-эцкнь йир икәр өврв, зуг Исус: 

- Цуг энүнә тускар күүнд бичә келтн, — гиж закв. 


Арвн хойр апостолмуд 


Исус арвн хойр сурһћульчнран цуглулад, теднд цуг хар сэкүс- 
диг һарһҗ көөх болн әмтнә гем эдгэх күч болн йос өгв. 2 Дә- 
кәд тедниг Бурхна йосна тускар ном умшж тархахин төлә болн 
ГЄМТЭ ЭМТИГ ЭДГЭХИН ТӨЛӨ ИЛГЭВ. 
3-|ХаалїЇїд юм бичә автн: тайгчн, түнгрцгчн, өдмгчн, мөнгнчн, 
сольдг хувцчн бичә автн. 4Ямаран герт орв чигн хотнас ћартл 

тендэн үлдтн. 5 Кемр эмтн тадниг эс орулхла, тадн тер хотнас парч 
йовхларн, көлин тавгт наалдсн шораһинь сажад һартн. Тер темдг 
теднэ гемин герч болж һарх, - гиҗ Исус сурћһульчнртан келв. 

6Тиигэд сурһульчнр хотн болһниг эргж йовад, Сән Зәнг тар- 
хаж, кесг эмтиг делгүдэн эдгэж йовсмн. 


Херодын үүмлїїн 


7Эн йовдлмудын туск зэнг Һалильян Херод гидг Пардачд 
чигн күрв. Херод Исусин тускар ю ухалхан медж чадлго бээв, 
юнгад гихлэ, Исусин тускар олн зүсн зәнг сонсгдв. Зөрмнь Терүг 
үксн Йохан эмдрв гиж, #зәрмнь -/Элья ирж гив, зәрмнь болхла 
кезәңк әәлдәч эмдрж гиж келсмн.? Херод: 

- Йохана толһаһинь би хээчлэ харһуллав. Иим зәнг кенә тус- 
кар нанд сонсгдад бээдг болхв? — гиһәд, Исусиг үзх арһ хээв. 


Тавн минїїн кү цадхлїїн 


1 Апостолмуд хэрж ирәд, цуг күцэсн кергән Исуст келж 
өгв. Тедниг дахулад, Исус Бетсәд гидг хотна өөр бәәсн нег эжго 
һазрур күрэд ирв. "Әмтн цуг энүг медэд, Терүг дахцхав, Исус 
теднлә мендләд, Бурхна йосна тускар келәд, эдгәх кергтә әмтиг 
эдгәв. !? Өдр чиләд ора болж йовла, арвн хойр сурһульчнр Те- 
рүнүр ирәд: 

- Эн әмтиг өөрк хотдар болн селэдэр йовултн. Тедн бий- 
дэн хонх һазр болн уух хот олж автха. Бидн эжго һазрт бээ- 
НЭЛМ, — ГИВ. 

33 Исус теднд: 

- Тадн бийстн эднд хот өгтн, — гив. 

Хәрүднь сурїульчир келв: 

— Манад тавхн өдмг болн хойрхн заһсн бәәнә. Йовад цуг эн 
әмтнд хот хулдж авхмн болвза? — гив. 

Тенд тавн миңһн күн бээсмн, зуг Исус сурһульчнртан: 

- Эн әмтиг йилһҗ авад, тәвәдәр һазрт суулһтн, — гив. 

Сурһульчнр Исусин келсәр кев. Цућар тиигәд сууцхав. !5-! Исус 
тавн өдмг болн хойр заһс авад, тенгр хәләһәд, Бурхнд ханлт өргв. 
Тиигчкәд өдмгиг әңг-әңгәр хуһлв. Исус сурһульчнрт хот өгв, 
тедн эмтнд түгәв. ! Цућар хотынь идэд цадв. Сурһульчнр болхла 
үлдсн хотынь цуглулхла, арвн хойр сав дүүрн болв. 

Пётрин илднь келснь 


18 Нег дэкж Исус Һанцарн зальвржала. Сурһульчнр Терүнлэ 
бээлэ. Тер сурһульчнрасн: 

- Әмтн Намаг кенд тоолжана? -гиж сурв. 

19Тедн иим хәрү өгв: 

- Зәрмнь Таниг уснд кирслдг Йоханд тоолна, зәрмнь Таниг 
Элья гинэ, зәрмнь болхла ик кезэнэ бәәсн әәлдәч ода эмдрж 
ГИЖ, келнә. 

20 _ Тадн Намаг кенд тоолжант? – гиж Исус сурв. 

Пётр: 

- Та Бурхна Христос, — гив. 


Исус эврәннь үклин тускар әәлдҗж, келснь 


2 Исус теднд Бийинм тускар күүнд төрүц бичә келтн гиж 
саглв, 2 дәкәд немж келв: 

- Би, Күмни Көвүн, кесг зовлн эдлхв. Намаг толһачнр, ах гел- 
нгүд болн закана багшнр їїзэлж көөх. Би эмнэсн хаһцх зөвтәв, 
зуг һурвдгч өдртнь эмдрхв. 

23 Цааранднь Исус цуг эмтнд: 

- Кен Намаг даххар седхлэ, эврэннь хаалїан үлдэж, өдр 
болһн кирс авад, Бийм дахтн. 24 Юнгад гихлә, кен эврэннь эмэн 
харсхар седхлә, терүгән геех, болв Мини төлә әмән өгсн күн 
эмэн харсж аврх. 2 Кемр күн цуг нарт делкэг эзлж авхла, зуг сед- 
клән үрэхлэ эс гиж эмэн геехлэ, ямаран олз тер күүнд бәәхмб? 
25Кен Нанас болн Мини үгмүдэс ичхлэ, терүнәс Эврэннь 
болн Эцкин туурмжд, Бурхна элчирин туурмжд ирсн Күмни 
Көвүн чигн ичх. 2 Би таднд үнэр келжәнәв. Ода энд зогсжасн 
тадн дундас зэрмнь Бурхна орн-нутгиг эс үзтл өнгршго, - гиж 
зәрлг болв. 


Исусин хүврлїїн 


28 Цуг энүг келсн хөөн нээмн хонг үлү давв. Исус Пётриг, 
Йоханыг болн Яковиг дахулад, уулын ора деер зальврхар һарв. 
29 Зальвржасн цагт Терүнэ чирэнь генткн ондарад, хувцнь цээ- 
һәд, цәкллһнлә әдләр гилвкв. 30-51 Терүнлә хойр күн күүндихэв. 
Тедн - Моше Элья хойр бээж. Тедн ик герләр асҗ гилвкәд 

бәәв. Моше Элья хойр Ерусалимд болх Исусин үклин тускар 
келв. Терүнэ үкл Бурхна таал күцэх. 32 Пётр үүрмүдләһән үрг- 
ләд, нөөртән диилгдәд унтҗ одв. Генткн серәд, Исусин туурм- 
жин герл-гегәниг болн Терүнлә зогсжасн хойр залу күүг тедн 
үзцхэв. 3 Тедн Исусиг үлдәһәд йовхар седхлэ, Пётр: 

- Багш, энд йир сән! Һурвн сег тәвий: негнь Чамд, хойрдгчнь 
Мошед, һурвдгчинь Эльяд, — гив. 

Тер цагт Пётр эврэн ю келжәхән медсн уга бәәж. 3 Пётр үгэн 
чиләһәд уга бәәтл, генткн үүлн бууҗ ирәд тедниг бүркв. Пётр, 
Йохан, Яков һурвн үүлн дотр бээсндэн икэр сүрдцхәв. 3 Үүлн 
заагас: «Эн Мини Көвүн, Би энүг онц йилїж авв. Энүнэ үгинь 
сонстн» гисн дун сонсгдв. 3 Тер дун тагчг болхла, Исус саак 
кевәрн һанцарн үлдв. Сурһульчнр энүг нууһад, үзсн юман тер 
цагт күүнд келсн уга. 


Хар сәкүснд эзлгдсн көвүг эдгэлїїн 


37 Маңһдуртнь тедн уул деерэс бууж ирхлэ, Исусиг олн эмтн 
тосв. 38 Генткн олна дунд бээсн нег күн хәәкрв: 

- Багш! Буйн болтха, мини көвүһм хәләһит! Тер ор һанцхн 
көвүһм! 3 Нег хар сәкүсн терүг эзлнә. Көвүм генткн му дуу- 
һар хәәкрнә. Шүрүснь татад, амнаснь көөсн ћһарна. Хар сэкүсн 
көвүһм зоваһад үлдэжэхш. 4 Би Чини сурһульчнриг тер хар 
сәкүснд зәрлг болж көөтн гиж эрәд сурлав, зуг тедн юм кеж 
чадсн уга. 

4 Яйсн иткл уга, килнцтә улсвт! Кедү күртл Би таднла бәә- 
їед тесхмб? Көвүһән нааран авч ир, —– гиж Исус келв. 

4 Көвүн өөрдж йовхла, хар сэкүсн тер көвүг һазр деер хаяд, кө- 
вүнэ һар көлин шүрүсн татв. Зуг Исус тер хар сэкүсиг хөрж 
көөж һарад, көвүг эдгэж, эцкиннь һартнь өгв. 231! Цуг эмтн 
Бурхна күчнд болн туурмжд йир икәр өврцхэв. 


Исус эврәннь үклин тускар давтад ээлдж, келснь 


43161 Цуһар Исусин кесн үүлд өврсн цагла Тер сурһульчнртан: 

4 _ Оньган өгэд, Мини келсн үг сонстн: Намаг, Күмни Кө- 
вүг, әмтнә һарт өгх, - гив. 55Зуг тедн Исусиг ю келжэхинь 
медсн уга. Яһад гихлә, тер үгмүдин чинрнь теднәс нуугдсн бээж. 
Зуг ю келжэхинь сурхас тедн ээцхэв. 

Кен хамгин алдрв? 


46 Нег дөкж сурһульчнр дунд кень теднэс хамгин алдр болх? 
гих зүтклдэн болв. * Исус теднэ ухаг медәд, бичкн үриг теврэд, 
өөрән зогсав. 

4- Мини нернә төлэ иим бичкн үриг орулж авснь Намаг 
орулж авх, Намаг орулж авдгинь Намаг илгэсн Бурхиг орулх. 
Тадн дундас хамгин бичкнь хамгин алдр болх, – гиж Исус 
келв. 


Таднла сөрү эс бәәсн күн таднла ни-негн болх 


4 _ Багш! Бидн Тана нерн деерәс хар сәкүсдиг көөжәсн кү 
үзләвидн, бидн терүг хөрәд зогсалавидн, юнгад гихлә, тер мад- 
нла йовхш, -гиж Йохан келв. 

5 _ Бичә хөртн. Таднла сөрү эс бәәснь таднла хамдан, — гиж 
Исус терүнд келв. 


Шамарьян хотна эмтн Исусиг герүрн тәвсн уга 


5 Исусиг хәрү тенгр тал өөдлж йовх цаг ирхлә, Тер Ерусалим 
тал одхар шиидв. 5 Исус түрүләд элчнрән илгәв, тедн Шама- 
рьян ПТазрин нег хотнд орад, Терүг иртл цуг юминь экләд белдв. 
53 Зуг тер хотна эмтн Исусиг герүрн орулсн уга, яһад гихлэ, Тер 
Ерусалим тал йовж йовхнь медгдв. 5 Яков болн Йохан гидг сур- 
һульчнр энүг үзснэ хөөн хордад сурв: 

- Деед Эзн! Мана келсэр тенгрэс һал Парад эдниг уга кетхэ 
гиж седжэнт? - гив. 5 Зуг Исус тедн тал эргж хәләһәд хөрв. 
56 Тегәд тедн талдан хотнур йовв. 


Исусиг дахлїїн 


5 Тедниг йовж йовхла зуурнь нег күн Исуст келв: 

- Таниг альд эс йоввчн би дахж йовхдан белмб, -- гиж келв. 

5 Исус иим хәрү өгв: 

- Арат эврәннь нүктэ, шовуд эврэннь үүртә, Нанд, Күмни 
Көвүнд, толһаһан тэвж амрх Назр уга. 

5% Галдан күүнднь Исус: 

- Намаг дах, — гив. 

Зуг тер күн иим хэрү өгв: 

- Деед Эзн, нанд герүрн хэрэд, өнгрсн эцкән оршах зөв 
ӨГИТ, -- ГИВ. 

5 Исус терүнд келв: 

- Үксн эмтн эврэннь үксн күүһән оршатха, чи болхла Нанла 
йовад Бурхна йосиг делгрүл, -- ГИЖ келв. 

61 Дәкәд нег күн терүнд: 

- Би Таниг дахнав, Деед Эзн, зуг түрүлэд нанд гер-бүлтәһән 
мендлж һарх цаг өгтн, — гив. 

592- Андсх бәржәһәд, ардаран оньдин хәләһәд бәәдг күн Бур- 
хна орн-нутгт керг уга күн болжана, - гиж Исус хэрүднь келв. 


Исус далн хойр сурһульчнриг илгәснә тускар 


1 Энүнэ хөөн Исус дәкәд далн хойр сурһульчнриг шүүж 
авад, хошадар Бийәсн өмн илгэв. Тедн хотн болһнд орад, 
Исус йовх һазрар йовх зөвтә бәәж. 2 Тер сурһульчнртан: 

- Хурах урїїц дала, көдлмшчнр бай. Урїїсн урїїц хурах көдлм- 
шчнриг илгәтхә гиж хадлһна Эзнд зальвртн! - гиж келв. 

3- Йовтн! Хэлэтн, Би тадниг олн чонмудын дунд бээх хурһ- 
дыг илгэжэсн мет илгэжэнэв. “4 Кетчэн, түнгрцгэн, селх буршм- 
ган бичә автн. Зууран харһсн эмтнлэ бичә мендлтн. 5Күүнэ 
герт орн түрүлэд: «Тана гер бүлтн амулн менд бээтхэ», -/гиж 
келтн. 5 Кемр тер герт эвгэ күн бәәхлә, эв терүнд өггдх, кемр эв 
уга болхла, «амулн менд бәәтн» гиснтн таднур хәрү ирх. 7Тер 
герт гиичлтн. Өгсн хотынь идтн, уутн, юнгад гихлә, көдлмшч 
эврәннь көдлмшин ашинь эдлх зөвтә. Гер болһниг соляд бичә 
йовтн. Тана ирсн ямаран чигн хотнд тадниг герүрн күн орулх- 
ла, өгсн хотынь уутн.  Тенд гемтә эмтиг эдгэтн. Бурхна йосн 
таднур өөрдв гиҗ келтн. ! Кемр ямаран чигн хотнд тадниг ге- 
рүрн күн эс орулхла, тер хотна уульнцсар йовж йовад: " «Мана 
тавгт наалдсн тана хотна шорайитн бидн сажад, таднд хәрү өг- 
чәнәвидн. Тер бийнь медтн, Бурхна йосн өөрдв!» гиж келтн. 
о Би таднд келҗәнәв, тер өдр Содом балһснас дор тер хотнд 
болх. З Хоразина эмтн, зовлнган эдлхит! Бетсәдин эмтн, басл 
зовлнган эдлхит! Танад учрсн Бурхна өвөрцс Тирин әмтн болн 
Сидона эмтн үзсн болхла, тедн кезәнәһә хар хувц өмсэд, толһа- 
дан үмс цацад, килнцтә җирһлән үлдэх билэ. “Тер учрар Зарћин 
өдрт Тирэс болн Сидонас дор таднд му болх. !5 Чи, Капернам, 

чамаг тенгрт өргх гиж санжанчи? Уга, чи үклин һазрт тусхич! 
16 Тадниг сонссн күн Намаг чигн сонсна, болв тадниг һолснь 
Намаг Һолна. Намаг һолсн күн Намаг илгәсн Бурхиг Полна, - 
гиж Исус келв. 


Далн хойр сурћульчнр хэрү ирснә тускар 


п Далн хойр сурһульчнр байрлад, Исус тал ирцхәв. 

- Деед Эзн! – гиҗ тедн келв, - мадниг Тана нерн деерәс 
зәрлг болхла, хар сәкүсд чигн мана үгд орна. 

18 Исус иим хәрү өгв: 

- Би эрлгиг үзләв. Тер цәкллһн мет тенгрәс унла. " Бийдэн 
хорлтан угаһар хорта моһа болн чим хорха ишкх, өшәтнә чидлиг 
дааж диилх йос Би таднд өгв. * Зуг хар сэкүсд тадна медэнд ор- 
жана гиж байрлхин ормд тадна нерд тенгрт бичэтэ гиж байрлтн. 


Исусин байр 


21 Исус Эрүн Сәкүснә байрар дүүрэд келв: 

- Тенгрин болн һазрин Эзн, Аав Минь! Би Танд маал өрг- 
жэнэв! Та энүг цецн ухата, сурһульта эмтнэс нууһад, эгл бичк- 
дүдт секж цәәлһүт! Аав минь, цуг энүнд Тана цаһан саната дурна 
нилч үзгджәнә. 2 Тенгрин Эцкм цугинь Нанд даалһв. Эцкэс да- 
ву Көвүг кен болдгиг кен чигн күн медхш. Көвүнэс даву Эцк 
кен болдгиг кен чигн күн медхш. Болв Кеөвүн Эцкин тускар кү- 
үнд медүлхәр седхлә, тернь Эцкиг меднә. 

23 Цааранднь Тер эврэннь сурһульчнр тал хәләһәд, шишлң 
теднд ИЙГЖ келв: 

- Тана үзсн юмиг үзсн нүдн буйн-кишгтә! 2* Би таднд кел- 
жэнэв, кесг әәлдәчнр, кесг хаадуд тана үзсн цуг юмиг үзхәр 
седлэ, зуг үзсн уга, тана сонсжах юмиг сонсхар седлә, зуг 
сонсж чадсн уга. 


Буйнч седклтә Шамарьян күүнә тускар 


25 Нег закана багш өмәрән һарад, Исусиг сөрхин төлә иим 
сурвр өгв: 

- Багш, мөнк җирһл авхин төлэ би ю кех зөвтәв? 

26 _ Заканд юн бичәтә? Чи тенд ю умшвч? - гиж Исус хә- 
рүднь сурв. 

27 Тер иим хәрү өгв: 

- Эврэннь Бурхндан эрүн седклэрн, үнн зүркэрн, бээсн кү- 
чөрн болн бәәсн уха-санаһарн дурта бол, өөрк күүндэн бийдән 
дурта кевэр дурл, -/ гиҗ бичэтэ. 

28 Ҷи чикәр хәрү өгвч. Тиигәд ке, тиигхлә чи эмд бәәхич, — 
гиж Исус келв. 

29 Зуг закана багш бийән цеврлхәр седәд: 

- Мини хажудк күн гисн кемб? -гиж сурв. 

30 Исус хэрүднь иигж келв: 

- Нег күн Ерусалимас Ерихо хотнур йовж. Зуурнь терүнд де- 
ермчнр харћв. Тедн тер күүнә хувц-хунринь булаж авад, бийинь 
үкн гитлнь цокж-цокж хаяд йовж одцхав. 3! Энүнә дару тер ха- 
алһар нег гелң йовж, тер күүг үзэд, хажудк хаалһар һарад йовҗ 
одна. 3 Тиим кевэр чигн Левихнә күн кев. Тер бас тер ормд 
күрәд, шавта күүг үзәд, хажудк хаалһар һарад йовж одж. 3 Тер 
хаалһар йовсн Шамарьян ћһазра күн болхла тер күүнлэ харһлдн 
үзэд санань зовв. 3 Зовжах күүнд өөрдәд, шавинь тосар болн 
чаһрар уһаж, цевр кенчрэр боов. Цааранднь шавтсн күүг элжгн 
деерэн суулһад, гиичлүрүр авч ирәд, тендән килмжэн күргв. 
35 Маңһдуртнь Шамарьян күн һарч йовад, гиичлүрин эзнд хойр 
өдрин жалвинь өгәд: «Энүнд килмжэн өгтн, кемр эн мөнгн эс 
күрхлэ, би хэрү ирхлэрн дәкәд мөнг өгнәв», — гив. 3 Эн һурвн 
әмтнәс, тана санаһар, зовжах күүнд кень хамгин өөрхн болв? - 
гиж сурв. 

37 Закана багш: 

- Терүг хәәрлсн күн өөрхн болх, — гив. 

Тиигхлә Исус терүнд: 

- Чи йовад бас тиигж ке, — гив. 


Мартан болн Мирьямин герт 


38 Зууран Исус сурһульчнртаһан нег хотнд одв. Тенд Марта 
гидг нертә күүкд күн ирж тедниг гертэн орулв. 3 Тер Мирьям 
гидг дү күүктэ бээсмн. Мирьям Исусин көлднь суућад, цуг келсн 
үгмүдинь сонссн бээж. 4 Марта болхла ик дала хот кехэр сахняд 
үүмжәж. Тер Исус тал өөрдәд: 

- Тана зергәс! Мини дү күүкм цуг көдлмшиг нанд даалһсинь 
Та гемшэжэхшвт? Нан тал ирәд, нөкд болгха гиһәд терүнд 
келхнтн, -/ ГиЖ сурв. 

41-4 _ Марта, Марта, чи дала юмн бээтхэ гиж сахняд үүмэд 
бээнэч, зуг чамд негхн юмн кергтэ. Мирьям болхла бийдэн 
хамгин сээнинь йилїж авв. Энүгинь күн булаж авч чадшго, - 
гиж Исус хәрү өгв. 


Зальврлїїна тускар 


1 Нег дэкж Исус нег һазрт зальврсн бээж. Терүг зальврсна 
хөөн сурһульчнрин негнь Исусас: 

- Деед Эзн! Йохан эврэннь сурһульчнран яһж зальврж дас- 
хла, тиим кевәр Та мадниг дасххнтн! - гиж сурв. 

2-4 Исус теднд: 

- Иигжҗ зальвртн: 

Мана Аав! 

Нернтн әрүн болтха! 

Тана йосн иртхә! 

Эркн кергтә өдмгиг 

Өдр болһн илгәһит! 

Яһҗ бидн күүнэ килнц тэвнэвидн, 
Тиигҗ мана килнц тэвит! 

Сөрдг юмнла бичә харһулыт! -гив. 

5 Цааранднь Исус теднд: 

- Үлгүрлэд келхлә, таднас негнь эврэннь үр талан сөөни 
өрәллә ирэд келжэнэ: «Үр минь, Пурвн өдмг нанд өгйэїэр 
өгич. 6 Үүрм йовж йовад, зууран орж ирв, болв терүг тоох 
хот нанд уга». 7Тиигхлэ тана үүртн: «Бичэ намаг көндә. 
Үүдм хаалһата, би күүкдэн унтулчклав. Босж чамд өдмг өгч 
чадшгов», -/ гиж хэрү өгнэ. 8Үүртн танла үүрлжэсндэн тана 
сурсиг босад эс өгв чигн, зуг тана давтад сурсн зүткмжд тер 
босад сурсн юмитн өгх.?Тегөд чигн Би таднд келжэнэв: Су- 
рад бәәтн - сурситн өгх, хәәһәд бээтн - хээсэн олж авхит. 
Үүдинь цокжатн — таднд тәәлҗ секх. !!Сурад бээсн күн — сур- 
сан авчана. Хәәһәд бәәснь — хәәсән олжана. Үүд цокжаснд - 
тээлж секжэнэ. " Көвүнтн заһс сурхла, үрндэн зайсна ормд 
хорта моћһа өгх эцк тана дунд олдхий? !2 Көвүнтн өндг сурх- 
ла, ямаран эцк терүнд чим хорха өгх? 5 Кемр тадн килнцтэ 
бээввчн, эврэннь үрндэн сән белг ялж өгхинь меднэт, тии- 
гэд чигн тана Тенгрин Эцк Фрүн Сэкүсиг сурсн эмтнд 
ӨГХ, — ГИВ. 

Исус эс гиж Баал-Зебүль? 


м Нег дэкж Исус күүг келн уга кедг хар сэкүсиг нег күүнэс 
һарһҗ көөв. Хар сэкүсн һархла, тер күн үг келдг болв. Цуглрсн 
эмтн алн болцхав. ! Зәрмснь: «Эн хар сәкүснә нойна Баал-Зе- 
бүлин* күчәр хар сәкүсдиг көөнә» гиж келв. "9 Зәрмснь Исусиг 
сөрхин төлэ тенгрин онц өвәрц темдгүд үзүл гиж сурцхав. 

7 Исус теднэ уха-санаһинь медэд: 

- Дотран дээлддг алвт болһн хоосрад ирх. Дотран таардго гер 
бүл болһн энгрэд буурад одх. ! Кемр эрлг бийләһән дээллдхлэ, 
терүнэ йосн нутг яһҗ торч бээхмб? Тадн Намаг Баал-Зебүлин 
күчәр хар сэкүсдиг көөжэнэ гиж келжэнэт. ! Кемр Би Баал-Зе- 
бүлин күчәр хар сэкүсдиг көөхлә, тана сурһульчнр ямаран кү- 
чәр тедниг парїїж көөжәхмб? Тер учрар тана сурһульчнр тана 
зарһчнр болтха! 2 Кемр Би хар сәкүсдиг Бурхна һарар көөжәх- 
лә, Бурхна йосн тадн тал ирснь лавта мөн. 2! Кемр ик чидлтә 
болн зер-зевтә күн эврәннь герән харҗ хәләхлә, терүнә 
өлг-эднь ээмшг уга һазрт бәәнә. 2 Зуг кемр терүнәс ик чидлтэ 
күн дэврэд, эзинь дәәләд, эзнэ нээлсн зер-зевинь булаһад ди- 
илхлә, геринь тонад, өлг-эдинь хулхалж авх. 2 Нанта эс бээсн 
күн Нанта сөрүд бээнэ, Нанта хурадго күн тарана. 


Хар сәкүсн хәрү ирсинь 


2-4 Хар сәкүсн күүнэ дотрас Парн хагсж одсн көдә эргэд, 
амрх орм хәәнә, зуг олхш. Тиигхлә тер: «Урдк бээсн герүр би 
хэрү йовнав», - гинэ. 2Терүг хэрү ирхлэнь, гернь сэвүрдсн, 
цевр болна. 25Тегэд хар сэкүсн һарч йовад, бийэсн ик догшн до- 
лан хар сэкүсдиг дахулж авч ирнэ. Тедн ирэд күүнэ дотр бүүрл- 
нэ. Аштнь күн урдкасн үлү му бәәнә, — гив. 


Йосн кишг 


27 Исусиг тиигж келжэсн цагла нег күүкд күн олна заагас: 

- Таниг һарһад өсксн эктн буйн-кишгтә! -гиж хәәкрв. 

28-|Бурхна үг сонсад күцэдг әмтн буйн-кишгтә! - гиж Исус 
хәрүднь келв. 





* Баал-Зебүль гидг үг батхнын нойн гиж орчулгдна; эн эрлгин онг- 
дан нерн. 

Онц темдгүдин тускар 


29 Эмтн улм икэр хурцхав. Исус эклэд келв: 

- Эн үйин эмтн хар саната. Эдн Бурхна онц темдг сурна, зуг 
әәлдәч Йонан темдгэс үлү талдан темдгүд теднд Бурхн өгшго. 
Тер юнгад гихлэ, ямаран кевәр Йона Ниневин эмтнд онц 
темдг болв, тиим кевэр Күмни Көвүн эн эмтнд онц темдг болх. 
3! Зарпин өдр өмн үзгин һазрин хатн эн цагин үйнртә босад, 
эдниг гемшэх. Юнгад гихлэ, тер ик холас Соломон хаана цецн 
уха авхар ирлә. Энд болхла Соломонас ик алдр күн бәәнә. 
32 Зарпин өдр Ниневин әмтн эн цагин үйнртэ босад, эдниг гем- 
шәх. Тедн Йона келсн үгинь сонсад, килнцтэ жирһлән үлдэцхэв. 
Энд болхла Йонас ик алдр күн бәәнә. 


Цоги-махмудын шам 


3- Кен чигн күн шам шатачкад эмтнд үзгдгго һазрт тэвхш, 
савар терүг бүркхш. Цућар герл үзтхә гиһәд, шаман тәвц деер 
тэвнэ. 3 Нүдн - күүнэ шам мөн, кемр нүднчн цевр болхла, чи 
герлэр дүүрхич. Кемр чини нүдн бузр болхла, чи таг харңһуһар 
бүркәтәч! 3$ Болһатн! Тана дотрк герл харңһу болвза? 3 Тер тө- 
ләд кемр чи герлэр дүүрхлә, болв чини нег чигн мөч харңһуд эс 
бәәхлә, шам чамаг герлтулдг метәр чи герл өгхич, — гив. 


Паршмудыг болн закана багшнриг бурушалїїн 


37 Исус эмтиг сурїїсн хөөн нег парш Терүг гер талан хот уулһ- 
хар дуудв. Исус герт ирэд, ширэн өөр орм эзләд суув. 3 Терүг 
хотын өмн һаран эс уһасинь үзәд парш алң болв. 3 Зуг Исус 
терүнд: 

- Тадн паршмуд ааһ-савиг һазаһаснь арчнат, тадна дотрк бол- 
хла ховдг бээдлэр болн хар санаһар дүүрн! * Ухан уга эмтн! Һа- 
закинь үүдэсн Үүдэч дотркинь чигн үүдэсн биший? “ Угатя-яду 
эмтнд бээснэсн һуульһ өгтн, тиигхлә цуг юмнтн цевр болх. 
4 Паршмуд, тадн зовлнган эдлхит! Тер юнгад гихлэ, тадн тэрсн 
мятас, рутас* болн нань чигн ноһанас арвдгч хүвинь Бурхнд 





* Рута - хотын амт ясхин төлэ олзлдг, оньдинд көк бээдг канкнсн 
үнртә урһмл. 

цуглулж өгнөт. Зуг Бурхна зарїиг болн дуриг кергтән авхшит. 
Талдан кергиг мартлго эн кергән күцэх зөвтэт. 2 Тадн зовлнган 
эдлхит, паршмуд! Юнгад гихлэ, тадн хургин герт хамгин сэн 
орм эзлнэт, талвнд әмтн таднла мендлхлэ, тадн дурта болнат. 
4 Тадн зовлнган эдлхит, юнгад гихлэ, тадн эс темдглсн үкэрлэ 
эдл. Терүг эмтн деерәснь ишкв чигн ю ишкжэхэн медхш, - 
ГИЖ, келв. 

4 Закана багшнрин негнь: 

- Багш! Та иигж келәд мана тускар бас му келҗәнәт! — гив. 

46 Исус хәрүднь: 

- Тадн закана багшнр бас зовлнган эдлхит! Юнгад гихлә, 
тадн эмтнэ нурһнд дааж болшго аца тэвнэт, зуг бийстн теднд 
хурһан чигн көндэж нөкд болхар төрүц седхшит. 4 Тадн зовлн- 
ган эдлхит, юңгад гихлэ, тадн әәлдәчнрт бумб тэвнэт, зуг тана 
өвк эцктн тедниг алдг билэ. 4 Тадн эврәннь өвк эцкнриннь кесн 
үүллэ зөвшәржәхән герчлжэнэт: тедн әәлдәчнриг алдг бээсмн, 
тадн болхла әәлдәчнрт бумб тэвнэт. 2 Бурхн цецн-ухаһарн иигж 
келсмн: «Би әмтнүр ээлдэчнриг болн апостолмудыг илгэнэв, 
зуг теднэ зәрмнь алад уга кех, зэрмнь көөх». 5 Тегәд чигн нарт 
делкә үүдснэс авн цуг алгдсн ээлдэчнрин цуснд эн үйин эмтн 
бурута: 5! Абелин цуснас эклэд тэклин ширэн болн Бурхна ге- 
рин хоорнд асхрсн Зехарьян цусн күртл. Эн үйин эмтн энүнэс 
көлтә лавта тооцаһан өгх гиж үнэр келҗәнәв. > Закана багшнр, 
тадн зовлнган эдлхит, юнгад гихлэ, тадн Бурхна номин медр- 
лин түлкүр авлат. Тадн бийстн медрл угат, болв медрл хәэсн 
әмтнд оньдин харш болнат, -- Гиж келв. 

53 Исусиг тендэс һарад йовсна хөөн закана багшнр болн 
паршмуд Терүнд уурлад, олн зүсн сурврмуд өгв. 5 Тедн Исусиг 
хавхлж бәрхәр седцхәв. Келсн үгэс тедн буру, эндү хээв. 


Паршмудын экнәс саглтн 


Тер саамд кесг миңһн эмтн цуглрад, хоорндан шахлдад 
зогсжасн цагт Исус сурһульчнртан эклэд иигж келв: 

- Паршмудын искэдг экнэс бийэн саглж йовтн, эннь чирэ 
хәләлһн мөн. 2Нег чигн эс илдкж секгдсн далд юмн уга, нег 
чигн эс тәәлгдсн нууц уга. 3 Харңһуд тана келсн үгмүд өдрин 
гегәнд сонсгдх, гер дотр күүнд шимлдж келсн үгмүд герин ора 
деер чаңһур хәәкрҗ сонсгдх, — гив. 

Кенәс ээх кергтә? 


4- Үүрмүд мини! Күүнэ бий цогциг алдг эмтнэс бичә әәтн, 
цаарандан тедн энүнэс даву юм кеж чадшго, - гиж Би таднд 
келжәнәв. 5 Кенэс ээх кергтәһинь Би таднд келж өгсүв: Бурхнас 
әәтн, Тер тадна цогцитн алад, мөнк һалд чигн тадниг хайж чадх. 
Тиим гиж келжэнэв. Бурхнас ээтн. 5Хойр деншгэр тавн бог- 
шурһа хулдгдна эсий? Зуг тедниг чигн Бурхн мартсн уга. ? Тадна 
толһан үсн чигн тоота! Бичэ юмнас ээтн: Тадн Бурхнд кесг 
богшурћһаһас даву үнтэт. 


Исусиг йоллїїн 


8- «Би Исусин» -/ гиж эмтнэ чирәд ил келсн күүнэ тускар 
«Мини» - гиж Бурхна элчнрин өмн Би, Күмни Көвүн, илднь 
келхв, - гиҗ таднд келжәнәв. ?«Би Исусин бишв» гиж эмтнэ 
чирэд илэр келсн күүнэ тускар «Эн күн Мини биш» гиж Би 
Бурхна элчнрин өмн гөрдж келхв. ! Күмни Көвүнә өмнәс үг 
келсн күн болһна килнцнь тэвгдх. Зуг Эрүн Сәкүснә тускар 
му келсн күүнэ килнцнь төрүц тэвгдшго. " Кемр хурлур тадниг 
һардачнрин болн йос бэрдг әмтнә өмн авч ирхлэ, ю, ялж хэ- 
рүцхэн, ю келхэн сана бичә зовтн. 2Тер цагт Әрүн Сэкүсн 
таднд ю келхитн зааж өгх, — гив. 


Ухан уга байн күүнә тускар 


1з Олна заагас нег күн Исуст: 

- Багш! Мини ахдм өнчән нанла хуватха гиж келтн, — гив. 

м Исус: 

- Кен Намаг тадна зарһ кехин төлә эс гиж тадна өнч хувахин 
төлә тәвлә? — гив. 

15 Цааранднь бас немж: 

- Болһатн! Бичэ хатуч болтн! Күүнэ жирїїлин чинрнь байн 
зөөрт биш, -- ГИЖ келв. 

16 Дәкәд эмтнд үлгүрлэд келв: 

- Нег байн күүнэ һазр ик урїїц өгв. ! «Ода ю кехм болхв? 
Хураж авсн буудяг хадһлх орм чигн уга» гиж тер санв. !8-!9 «Би 
эврэннь хуучн буудя хадһлдг бээриг хамхлад, шин өргн бээр 
кенәв. Тер өмнкәс ик болх, тенд буудя болн өлг-эд хадһлх 
орм дала болх. Ода чамд кесг жилмүдт күрх зөөр бәәнә. Ууһад, 

идэд, байртаһар амрад җирһәд бэ гиж келж болжана. Тиигхлэ 
иигҗ кенәв» гиж тер шиидв. 2 Зуг Бурхн терүнд: «Ухан уга күн! 
Эн сө чини эмичн чамас булаж авх. Тиигхлә чини белдсн зөө- 
рәс ямаран олз болхмб?» - гив. 2 Кен чигн Бурхна зөөриг 
авлго, бийдэн талдан зөөр хураһад хоршулад бээхлэ, тер ухан 
уга байнла эдл болна. 


Бурхнд нээллїїна тускар 


2 Цааранднь Исус эврэннь сурћульчнртан иигж келв: 

- Тегәд чигн таднд Мини келжэхм эн: эмд бәәхин төлә хот 
кергтә гиж, бий цогцин төлө өмсх хувц-хунр кергтә гиж бичә 
зовад бээтн. 23 Җирһл хотас деер, цогц болхла хувцнас деер. 
24 Керә шовудыг хәләһәд ухалтн, тедн тэрэ тэрхш, хадхш, буудя 
хураж хадһлхш, тер бийнь Бурхн тедниг тежэнэ. Тадн болхла 
Бурхнд эн шовудас ик үлү үнтэ болжанат. 25 Зовснас иштэ тадн 
дундас кентн чигн эмн жирїїлэн бичкн зуур утдулҗ чадхий? 
26 Кемр тиим баахн юмиг күцэж эс чадхла, ю хээж тадн наад- 
киннь төлә зовад бээнэт? 2 Бамб цецг яһҗ урїїдгинь хәләһәд 
ухалтн. Эн көдлхш, утц ээрхш. Зуг Соломон хан ик алдр бээсн 
бийнь тер цецгәһәс үлү сээхн хувц өмсәд уга билэ гиж Би 
таднд келжэнэв. 2 Кемр Бурхн эндр урћһад бээдг, маңһдур һалд 
шатх урһмлыг тиигж кеерүлж хувц өмскхлэ, тадниг бай итклтэ 
улсиг энүнэс деер хувцлхм бишви? 2 Ю идхмо, ю уухмб гиж би- 
чә зовад санад бээтн! 3 Килнцтә улс цуг энүнә төлэ көөлдәд 
бәәнә, Тенгрин Эцктн таднд юн кергтәһинь сәәнәр меднә. 
уТүрүн даранднь Бурхна йосиг хээтн, наадкинь болхла таднд 
Бурхн немж өгх. 2 Мини цөөкн улс, бичә эөэтн, тана Эцк таднд 
эврәннь орн-нутган өгх саната. 33 Эврәннь өлг эдэн хулдад, 
мөнгэн угатя-яду эмтнд хуваж өгтн. Төрүц элдго кетч белдтн. 
Чилшго үнтэ зөөрән тенгрт хоршулж хадїЇїлтн: тенд хулхач чигн 
күршго, гүр чигн терүг идж үрэж чадшго. 3“ Тана зөөр бээсн 
һазрт седкл-санантн бәәнә, — гив. 


Серглң мухла 


35-4Хувцнтн бүсләтә, шамтн шаталһата бәәтхә! 3 Хүрмәс эзэн 
күлэжэсн зарцнрла эдл болтн. Эзнтн ирәд, үүд цокхла, тер да- 
рунь үүдэн секж чадх арһта болтн. 3 Эзнь ирэд, зарцнран серглн 
бәәсинь үзхлә, тер зарцнр буйн кишгтә! Би үнэр келжэнэв, эзнь 

бийнь хувцан бүслэд, ширэ деер хот тэвэд тедниг дуудад тоох. 
38 Кемр сөөни өрәллә эс гиж терүнэс ора цагла ирсн эзн зарцн- 
ран белн бээсинь үзхлә, тедн буйн кишгтә. % Дэкэд болхла кемр 
хулхач орж ирх цагинь герин эзн медхлэ, тер дэврэд орсн 
хулхачиг герүрн тэвшго билэ. 2 Тадн бас белн болтн, юнгад гих- 
лэ, Күмни Көвүн тадниг эс күлэжэсн цагт күрэд ирх, — гив. 

4 Петр сурв: 

- Багш, Та эн үлгүриг һанцхн маднд аль цуг эмтнд келжэнт. 

4: Деед Эзн иим хәрү өгв: 

- Нээлвртэ цецн гер һарддг күн гисн кемб? Тиим күүнд эзн 
наадк зарцнрт цагтнь хогынь кемжәһәр өгхиг даалһв. 3 Эзнь 
ирәд, зарциг тиигҗ кергән күцэжэсинь үзхлэ, тер зарц буйн киш- 
гтә болх. 4 Би таднд үнэр келжэнэв, эврәннь өлг-эдән чигн Эзн 
терүнд лавта даалїїж өгх. < Зуг кемр зарц: «Мини Эзн кесгтән 
иршго» гиж санад, наадк зарцнриг, залу болн күүкд улсиг цо- 
кад, эркэн ууһад, нээрэн кехлэ, 2 тиим зарцин эзн терүг эс 
күлэжэсн өдрт, эс меджэсн цагт ирх. Эзнь шүрүһәр терүг ца- 
ажлад, иткл уга зарцнрин бээх һазрур йовулх. * Эзнә таалыг 
медэ бээж, зуг бийэн белддго болн таалынь күцэхэр седдго зарц 
өршәнгү угаһар цокулх. 4 Болв кемр эзнэ таалыг медлго, зуг 
засглгдх йовдл һарһсн зарц баһар цокулх. Дала юм өггдснэснь 
икэр некгдх. Ик керг даалһгдснаснь икэр некж сургдх, — гив. 


Исус йилїїж саллћна учр 


4- Би орчлнд ћал авч ирхэр ирлэв. Тер шулуһар икәр падр- 
тха, гиж санжанав. 5 Би кирслгдх зөвтэв, тегәд чигн тер керг 
эс күцтл зовжанав. 5! Тадн Намаг эн орчлнд эв авч ирв гиж 
санжант? Уга! - гиж Би келжэнэв. Би эмтиг йилїїж салһхар 
ирв. 52Эн цагас авн тавн күүтэ гер-бүл хоорндан йилһрәд 
салх. Һурвнь хойрин өмнәс эс гиж хойрнь һурвна өмнэс босх. 
5 Эцкнь көвүнэ өмнөс, көвүнь эцкиннь өмнәс босх, экнь күүк- 
нә өмнәс, күүкнь экиннь өмнэс, хадм экнь бериннь өмнәс, 
бернь хадм экиннь өмнәс босх, - гиж Исус келв. 


Цагин темдгүд 


54 Исус олн эмтнд иигж келв: 
- Нарн суух үзгт үүл үзхлэрн, хур орх, гиж тадн келнэт, тегэд 
хур орна. 55Өмн үзгин салькн үлэхлэ, тадн халун болх, гиж 

келнәт, - халун болна. 5% Хойр чирәтнр! Тенгр һазр хойриг 
шинжлж хәләһәд, тадн ямаран өдр болхинь медж чаднат, болв 
ямаран цаг ода ирсинь тадн медж чадхшит. 


Эврәннь өшәтнләһән эвцлд 


5- Тадн бийән шинжлж хәләһәд, үннь юундв гиж юнгад 
эс ухалнат? 5 Өшәтнләһән зарһин герүр йовхларн, зууран тадн 
терүнлэ эвинь олхан хәәтн эс гиж тер тадниг зарһчин медэнд 
өгх, зарһч тадниг харулын һарт бәрүлх, тедн болхла тадниг бэ- 
рэнд суулһх. 9 Үлдсн шаальг күртлэн эс өгтл, тадн тер бэрэнэс 
сулдж һарч чадшгот, гиж Би таднд келжэнэв, - гиж Исус келв. 


Үкш уган төлә килнцтә жирїїлэн үлдэтн 


1 Тер цагт Исус тал эмтн ирэд Һалилья улсла ю учрсиг 

келж өгсмн. Пилат тедниг сүмд тәкл тэксн цагт тер эмг- 
нэ цусиг сетрэ малын цуснла холяд ниилүлж. 2Исус хэрүднь 
иигҗ келв: 

- Эн Һалилья улс наадк Һалилья эмтнэс хамгин килнцтә бо- 
лад тиигҗ зовагдж гиж тадн санжадг болвзат? 3 Уга, зуг кемр 
тадн килнцтэ җирһлән эс үлдэхлэ, тадн бас үкхит! - гиж Би 
таднд келжэнэв. 5 Шилоахин бээшнгин дора даргдад үксн арвн 
нәәмн күүнэ тускар ю келж болхмб? Тедн Ерусалимин наадк 
әмтнәс үлү килнцтә бээсмн гиж санжадг болвзат? 5 Уга. Зуг Би 
таднд келжэнэв, кемр тадн килнцтэ җирһлән эс үлдэхлэ, тадн 
бас үкллэ харһхит! — гив. 


Урїїц өгдго инжр модна тускар 


6 Цааранднь Исус үлгүрлэд иигж келв: 

- Нег күүнә уста үзм урїїдг һазрт инжр гидг модн урїж. Нег 
дэкж эзн инжр модна темс хэлэхэр йовв, зуг олж чадсн уга. 
7Тиигхлә тер күн көдләчдән: «Би һурвн җилдән инжр темс өгнү 
угай гиж хэлэхэр нааран ирнэв, болв темсн уга болна. Чавчад 
хайчк энүг, эн модн ю хөэж өнгөр энд орм эзлхмб?» -- гиж кел- 
нә. « Эзн минь, дәкәд нег жилд энүгэн үлдәтн. Би эн һазриг 
шеегэр бордад малтнав, “дарук жилд модн темс өгхн болвза, 
кемр темсн уга болхла, энүг чавчад хайчкхмн», -/ Гиж көдләч 
хэрү өгв. 

Бемб өдр күүкд күүг эдгэлїїн 


10 Бемб өдр Исус нег хурлд эмгиг сурһла. "Тенд нег күүкд 
күн бәәҗ. Тер арвн нээмн жилд гемин сэкүснд эзлгдсн бээж. 
Күүкд күн йосндан нурһан һооднь тинилїж чаддго, бөгдһр нур- 
һта бээж. 2 Исус терүг үзэд, дуудж авад: 

- Эгч минь! Чи эврэннь өвчнэсн сулдвч! - гиж келв. 

83 Исус күүкд күүнэ толһа деернь һаран тэвв, тернь дарунь 
нурїан тинилһәд, Бурхнд магтал өргв. “Хурлын һардач Исусиг 
бемб өдр кү эдгәв гиһәд уурлв. Тер ирсн эмтнүр хәләһәд: 

- Көдлмш кехин төлө зурһан өдр бээнэлм! Бийэн эмнүлхин 
төлә бемб өдрлә биш, наадк өдрмүдт ирцхәтн! – гиҗ келв. 

5 Хәрүднь Исус терүнд: 

- Хойр чирәтә әмтн! Бемб өдр тадн царан эс гиж элжгнэн 
хашаһасн һарһад, услхар һолур туунат. Тиим эсий? !• Энтн Аб- 
рахамин бүлэс һарсн күүкн, эрлг энүг арвн нәәмн җилдән 
күлчксн бэрж. Тегәд эн күүкд күүг бемб өдр сулдххмн биш 
билү? — гиҗ сурв. 

п Исусиг келснэ хөөн Терүнлэ өшэркжэсн эмтн ичэд эмәв, 
наадк улс цугтан кесн өвәриднь икэр байрлцхав. 


Горчсин экнә тускар 


18 Цааранднь Исус: 

- Бурхна йосиг юунла дүнцүлж болхмб? Тер ямаран гиж санжа- 
нат?  Бурхна йосиг эврәннь герин һаза тәрсн горчсин экнлэ дүн- 
цүлж болхмн. Тер экн нигтәр урһад, ик гидг моднд хүврв, тенгрин 
шовуд нисж ирэд, терүнә ац деернь үүрэн ясдг болв, — гиҗ келв. 


Өдмгин экнә тускар 


20 _ Бурхна йосиг бас юунла дүнцүлж болх? - гиж Исус дэ- 
кәд сурв. 

21- Тертн һуйрт искэчксн экнлэ эдл, күүкд күн терүг авад 
дөчн килограмм һуйрт тэвнэ. Тер һуйр өсж одна, — гив. 


Уутьхн үүдн 


2 Исус балһсд, селэд эргэд, эмтиг сурїїж йовсмн. Исус Еруса- 
лимур темцәд йовж. 2 Нег күн Терүнәс: 
- Тана зергэс! Цөн улс авргдхий? -гиж сурв. 

Исус иим хэрү өгв: 

24-| Уутьхн үүдэр орхар зүтктн, тер юнгад гихлэ, кесг эмтн 
орхар седх, зуг орж чадшго. 2Герин Эзн босад үүдэн хаахла, 
тадн үүднэ ца зогсад, үүдинь цокад келхит: «Деед Эзн, буйн 
болтха, үүдэн маднд сектн!» Зуг «Би тадниг чигн медхшв, аль- 
дас тадн ирситн чигн медхшв!» —– гиҗж Тер келх. 2 Тиигхлә тадн 
келхит: «Бидн Танла хамдан сууж хот уулавидн, Та мана уульнц 
болһнд сурїїлат». 2 «Би тадниг чигн, альдас тадн ирситн чигн 
медхшв. Му үүл кесн эмтн Нанас хооран һартн», - гиж Тер хэ- 
рүднь келх. 2 Абрахамиг, Ицхакиг, Яковиг болн цуг ээлдэчнриг 
Бурхна орн-нутгт үзхлэрн, зуг тадн тендэс көөгдсән медэд 
уульхит, шүдэн хэврхит. 2 Кесг эмтн зүн, барун, ар, өмн үзгэс 
ирэд, Бурхна орн-нутга нээрт орман эзлх. 3Тодлҗ автн: зэрм 
сүүлңкнь түрүнкнь болх. Түрүнкнь сүүлнкнь болх, — гив. 


Исус Ерусалимин тускар харм төрж, уульв 


31 Тер цагт нег цөөкн паршмуд Исус тал өөрдәд: 

- Эн Һазрас эрл, талдан һазрур йов, тер юнгад гихлә, Херод 
чамаг алхар седжэнэ, -- Гиж келв. 

32 Исус иим хәрү өгв: 

- Тер алач аратур йовад, иим үг келтн: Би хар сэкүсдиг 
эндр-маңһдур чигн көөһәд, эмтиг эдгэхв, болв һурвдгч өдртнь 
кергән дуусхв. 3 Юн учрв чигн Би эндр, манї дур, нөкэдүр, 
цааранднь чигн эврэннь үүлэн күцэх зөвтэв, юнгад гихлэ, Еру- 
салимас даву талдан үкх һазр әәлдәчд уга! 3 Хәәрн Ерусалим, 
Ерусалим! Чи әәлдәчнриг уга кенәч! Чам тал илгәсн әмтиг чо- 
луһар цокж алнач! Кедү дэкж Би чини үрдүдиг, һууҗмулмудан 
живр доран цуглулсн така мет цуглулхар седлэв. Тедн тиигхәр 
седсн уга! 3 Тер учрар тана гер хоосн болтха! Би таднд келжә- 
нәв: «Деед Эзнә нерн деерәс ирснь әдстә!» гиҗ келтл Намаг үз- 
ШГОТ! — гИВ. 


Паршин герт 


1 Бемб өдр Исус нег байн паршмудын ахлачин герт хот 
уужасмн. Паршмуд Исусиг шинжлж суусмн. 2 Терүнә 
өмн усн хавдр өвчтэ күн сууж. 3 Исус паршмудас болн закана 
багшнрас: 
- Бемб өдр эдгэх йосн бээнү аль угай? -ггиж сурв. 

4 Цућар тагчг бээв. Тиигхлэ Исус гемтэ күүг дуудад, эдгәһәд 
йовулв. 5 Цааранднь Исус: 

- Кемр тана көвүн эс гиж цар бемб өдр худгт унхла, тадн тер 
дарунь йовад, терүг худгас һарһҗ авхит, тиим эсий? -ггиж сурв. 

6Тедн хәрүднь ю келхән медж чадсн уга. 


Гиичнрин болн эзнә тускар 


7Эмтиг ширэн өөр күндтә орм эзлхэр шунжасинь үзәд, Исус 
теднд үлгүрлэд иигж келв: 

8_ Кемр чамаг хүрмин нээрт дуудхла, күндтә орм эзлхэр 
бичэ зүтк, тер юнгад гихлэ, чамас деер күндтэ күн тер хүрмд ду- 
удгдсн болх. ° Тиигхлә чамаг болн тер күүг дуудсн эзн өөрдэд 
иигҗ келх: «Эн күүнд зә һарһ» гих. Тиигхлә чи ичэд хамгин му 
ормд суух зөвтә болхич. 1)? Хүрмд дуудсн цагла хамгин ардк ормд 
су, чамаг дуудсн эзн ирэд: «Үүр минь, одад күндтэ ормд су», - 
гиж келх. Тиигхлә чи эмтнэ чирэд ачта күн болж үзгдхич. Ч Кен 
чигн бийэн деегшлхлэ - дорацулгдх, болв кен чигн бийән до- 
рацулхла — деегшлх. 

12 Дәкәд Исус Терүг дуудсн паршд иигж келв: 

- Чи үдин эс гиж асхни хотд үүрмүдән, ахнран, элгн-садан 
эс гиж хам-хоша бәәдг байн әмтиг бичә дууд. Яһад гихлә, тедн 
чамаг бас дуудад, тадн хоорндан өрн уга болхит. !З Чи нээрэн 
кехләрн угатя, эрмдгтә, доһлң болн сохр эмтиг дууд. 4 Тиигхлә 
чи буйн кишгтә болхич. Тедн чамаг хәрү дуудж чадшго, зуг чик 
седклтә әмтнә әмдрллһнә өдрт чини өгсн юмн чамд хәрү ирх. 


Алдр ик нәәрин тускар 


5 Цуг энүг сонссн гиичнрин дундас нег күн Исуст: 

- Бурхна орн-нутга нээрт орхнь буйн кишгтэ! — гив. 

16 Исус хәрүднь келв: 

- Нег күн ик нэр кеһәд кесг гиичнр дуудв.  Нәәрин цаг 
өөрдхлә, тер эврәннь зарцан илгәһәд дуудгдсн улст: «Манад иртн. 
Цугтан белн», — гинә. 8 Тиигхлә цуһар негдсн кевтэйэр гемэн 
сурцхав. Түрүнкнь: «Би шинкэн һазр хулдж авув. Йовад хэлэх 
зөвтэв. Буйн болтха, буруйм тэвтн», гинэ. / Дарукнь: «Би арвн 
цар хулдж авв, тедниг яһҗ көдлдгинь хэлэхэр йовжанав. Буйн 
болтха! Гемм тәвтн!» гинэ. 2 Һурвдгчинь: «Би шинкән гер авв, 
ирж чадшгов» гинә. Зарц герүрн ирәд, цугинь эзндэн келж өгв. 


158 


ЛУКА, 15 


Тиигхлә герин эзн уурлад зарцдан: «Хотна уульнц, пудмж болһнар 
йовад угатя, эрмдгтә, сохр, доһлң әмтиг дууд», гиж келв. 2«Эзн 
минь, тана келсәр бидн цугинь күцэввидн, зуг бас чигн орм бээ- 
нэ», гиж зарц келв. 23 Тиигхлә эзн зарцд: «Чи хаалїї болн хотна 
зах болһнар йовад, харһсн эмтиг герүрм дуудад авч ир! Мини 
герм гиичнрәр дүүртхә!» гиж закв. 2Урднь дуудгдсн әмтнәс нег 
чигн күн Нанла төрүц нээрлж чадшго, Би таднд келжәнәв, — гив. 


Исусин сурћульч гисн кемб? 


25 Исусла хамдан кесг эмтн йовла, тегәд теднүр хәләһәд Тер 
иигҗ келв: 

26 _ Кен Нан тал ирәд, зуг эк-эцкэсн, гергнэсн, үрдэсн, 
ахнр-эгчнрәсн, әмн-җирһләсн үлү деер Нанд дурта эс болхла, 
тер Мини сурһульч болж чадшго. 2' Күн болһн эврэннь кирсэн 
авч йовад Намаг эс даххла, Мини сурїульч болж чадшго. 28 Кемр 
тадна негнь гер бэрхэр седхлэ, түрүлэд тер сууһад тосхлтыг ду- 
усх мөнгнь күрх угаһинь тоолх биший? 2 Кемр онданар кехлә, 
тер герин ул тэвэд, герэн тосхж дуусж чадшго болж һарх. Энүг 
үзсн улс терүг наад бэрх. 3 «Эн күн герэн эклэд тосхжаһад, ду- 
усж чадсн уга», гиж тедн келх. Эс гиж нег хан талдан хаанас 
бийэн харсхар седхлэ, түрүлэд тер сууһад, арвн миңһн цергэрн 
хөрн миңһн хортна цергиг диилж чадхий гиж ухалх. Тиим 
эсий? 3 Кемр тер бийән харсж чадшгоһинь медхлэ, хортн эс 
өөрдтл эвин тускар сурхар элчнрэн илгэх. 33 Цуг эн тадна туст 
бас ирлцжәнә. Кемр тадн эн бәәсн зөөрм нанд керго гиж эс 
келхлэ, Мини сурһульчнр болж чадшгот, — гив. 


Амтн уга давсн 


3- Давсн — сэн юмн, зуг кемр давсн эврәннь амтан геехлә, 
юуһар амтынь орулхмт? 35 Тиим давсн юмнд керго болна, ћазр 
ясруллһнд чигн тер тус болшго. Энүг күн авад хайчкна. Сонс- 
хар седснь сонстн! — гив. 


Төөрсн хөөнә тускар 


1 Алв цуглулдг болн килнцтә кесг эмтн Исусиг сонсхар ирц- 
хэв. 2 Паршмуд болн закана багшнр уурлад келцхэв: 
- Тер килнцтә әмтиг тосад, теднлэ хот уужана. 
зТиигхлә Исус хәрүднь иим үлгүр өгв: 


159 


ЛУКА, 15 


4-|Үлгүрлхд, таднас кен чигн зун хөөтә болтха, тер зун хөө- 
нәс негнь төөрэд геедрсн болтха. Йирн йисн хөөһән кеер үл- 
дәчкәд, геедрсн хөөһән олтлан хәәҗ йовхит эсий? 5 Тер хөөһән 
олж авад, байрлад, ээм деерэн үүрэд, “герүрн ирчкэд, үүрмүдиг 
болн өөрэн бээсн эмтиг дуудад иигж келхит: «Нанла хамдан 
байрлтн! Би геедрсн хөөһән олж авув!» 7Чик седклтә күн Бурх- 
нас гемэн сурх нанд керг уга, гиж ухална. Болв тенгрт чик седк- 
лтэ йирн йисн күүнэ төлэ биш, зуг килнцтә жирїїлэн үлдэсн 
негхн күүнэ төлэ ик байр болх, -- гиж келв. 


Геедрсн мөңгнә тускар 


8_ Кемр күүкд күн арвн үнтэ цаһан мөнгтэ бәәһәд, негинь 
геехлә, тер мөнгөн эс олтл шам шатаһад, мөнгөн сәәнәр хәә- 
һәд, герэн сәвүрдхий? 9Зуг мөнгән олж авхларн, үүрмүдиг, хам 
хоша бәәсн күүкд улсиг тер дуудад, «Нанла хамдан байрлтн! Би 
геесн мөнгөн олж авв» гиж келх. Тиим кевәр Бурхна элчнр 
килнцтә җирһлән үлдэсн негхн күүнэ төлә чигн байрлцхах гиж 
Би таднд келжәнәв, — гив. 


Төөрсн көвүнә тускар 


п Исус цааранднь келв: 

- Нег күн хойр көвүтә бэөж. 2 Отхн көвүнь эцкдэн ирәд: 
«Аав минь! Өнчин авнав, хүвм нанд өгхнтн?» — гинә. Тегәд 
эцкнь өнчән хуваһад, хойр көвүндэн өгчкв. 5 Цөөкн өдрин да- 
ру отхн көвүн өнчән авад ик хол орн-нутгур йовв. Тендән тер 
аля җирһләр бәәһәд, цуг мөнгөн тоолвр угаһар эдлэд чилэв. 
14Зуг терүнә мөнгнь чилснэ хөөн тер һазрт ик харїїнлт болв. 
Көвүн дегд икэр түрв. 5 Тер нутгин нег күүнүр көдлмш сурхар 
ирнэ. Тернь эврэннь һазрт һахас хэрүлх көдлмш өгв. !6 Көвүн 
һахад өгсн хотас чигн идхәр седв. Зуг нег чигн күн терүнд нег 
чигн юм өгдго бәәжҗ. !7Серл орад тер иигж келв: «Мини эцкин 
герт кедү зарцнр бәәнә, цуһар дала хотта, би болхла энд харһ- 
над үкчәнәв. !8 Хәрәд эцкдән келнәв: Аав минь Би Тенгрин 
болн тана өмн ик килнц һарһв. ! Тана көвүн гиж нерәдгдх нанд 
зөв уга, зуг намаг ода эврэннь зарц гиж тоолтн». 2? Цааранднь 
тер босад, эврәннь эцк талан йовв. Эцкнь терүг ик холас таняд, 
көвүндэн санань зовад, гертәсн гүүж Парад, көвүһән күзүдэд 
теврж үмсв. 2 Көвүн: «Аав минь! Би Тенгрин болн тана өмн ик 

килнц һарһв. Тана көвүн гиж нерәдгдх нанд зөв уга», -- гив. 
2 Эцкнь болхла зарцнртан: «Шулућар йовад, хамгин сээхн хувц 
авч ирэд, мини көвүндм өмсктн, Һарин хурһнднь үнтэ билцг 
зүүһәд, көлднь буршмгинь өгтн. 23 Нег сэн тарїїн туйл авч ирэд 
алтн, хотан ууһад байр кехмн. 2 Мини көвүм эмд уга билэ, ода 
тер шинэс әмдрв! Геедрж одсн билэ, болв ода олдв!» - гиж 
келв. Дэкэд тедн ик байр кецхәв. 2 Ууһн көвүнь тер цагт кеер 
бәәж. Герүрн өөрдҗ ирәд, әмтнә биилсн, шуугсн ду, байрин 
айс сонсв. 2 Көвүн нег зарциг дуудад, гер дотр юн болжахинь 
сурв. 2 «Чини дүүчн хэрж ирв» гиж тер хәрү өгв. «Көвүнь 
эрүл-менд ирснд эцкчн тарїїн гидг туйл алв» — гив. 2 Ууһн кө- 
вүнь уурлад, герүрн орхар седсн уга. Тиигхлә эцкнь һаза һарад 
терүг: «Ор», гиж дуудв. 2 Зуг көвүнь: «Цуг эн жилмүдин туршт 
би мухла кевтәһәр энд көдлдг биләв, тана келсәр оньдин бәәдг 
билэв. Та болхла, намаг үүрмүдләһән байрлтха гиж, мини төлэ 
ямана ишк чигн алсн угат. 3 Зуг эн көвүнтн аля күүкд улсла 
цуг тана мөнг эдлэд чиләһәд, хәрү гер талан ирхлэ, та терүнэ 
төлө тарһн туйл алвт!» гиж келв. «!Көвүн минь, Чи нанла 
оньдин бээнэч, нанд бәәсн юмн чини. 22 Зуг ода бидн байрлх 
зөвтәвидн, тер юнгад гихлэ, чини дүүчн үкэд эмдрв, геедрәд 
олдв!» -- ГИЖ ЭЦКНЬ келв. 


Тоолврта ћардачин тускар 


1 Исус эврәннь сурһульчнртан келв: 

- Нег байн күүнд герин һардач бээж. Тер герин һардачнь 
терүг меклэд, мөнгинь эдлжэнэ гисн зэнг эзнь сонсв. 2 Эзн һар- 
дачан дуудж авад сурна: «Чини тускар соңссм юмб? Чи цаа- 
ранднь гериг һардшгоч, тегәд эврәннь көдлмшин тооцаһан 
нанд келж өг». 3 Һардач дотран иигж ухалв: «Ода яахмб? Эзн на- 
маг көдлмшэсм һарһҗана. Йовад Һазр малтж чадшгов, һууль 
һуухд - ичсм күрнә. 4Зуг кемр намаг эндэс көөхлә, әмтнә герт 
бәәхин төлэ ю кехэн би меднэв». 5Тегәд эврэннь эзнд өртә 
бээсн эмтиг нежәд-нежәдәр тер дуудв. Түрүнкэснь: «Мини эзнд 
чи ямаран өртэвч?» гиж сурв. 9«Зун бочк олив тос би чини 
эзнд өгх зөвтәв», гиж тер хәрү өгв. Һардач терүнд: «Эврэннь 
өрин цаасан авад, энд суућһад тэвн бочк гиж чиклэд бич», гиж 
келнә. 7 Дәкәд дарукаснь сурв: «Чи ямаран өртәвч?» «Нег зун тулм 
цаһан буудя», гиж тер хэрүднь келв. Һардач терүнд: «Эврэннь 

өрнө цаасан авад, найн гиж чиклж бич», гинэ. 8Эзн бийнь чигн 
эврэннь итклтэ биш Һардачан тоолвртаһар кергән күцэсинь 
үзэд таасж буульв. Эн килнцтэ орчлнгин эмтн эврэннь кергтэн 
Бурхна үрдүдэс даву тоолврта. “Эн килнцтә орчлнгин зөөрәр 
үүрмүд олж автн, юнгад гихлэ, тадн угатя-яду болж үлдхлэтн, 
тедн тадниг мөнк бәәрнд орулх гиж Би таднд келжэнэв. ! Бай 
юмнд итклтә бәәснь ик юмнд итклтэ болх, бай юмнд эс итклтәнь 
ик юмнд иткл уга болх. Ч Кемр таднд эн орчлнгин зөөриг күн 
даалһдго болхла, йосн зөөриг кен таднд даалһхмб? 12 Кемр таднд 
эврәннь зөөрән күн даалһдго болхла, кен таднд тана зөөриг 
өгхмб? 8 Нег чигн зарц хойр эзнд заргдж чадшго. Тер негнднь 
дурго болад, наадкднь дурлх, эс гиж негнднь үнн селкләрн заргдх, 
наадкинь оньгтан авшго. Тадн Бурхнд болн зөөр хойрт дегц 
церглж чадшгот, — гив. 


Закан болн Бурхна йосн 


м Мөңгнд дурта паршмуд цуг энүг сонсад, Исусар наад бәрәд 
суув. 55 Исус теднд: 

- Яһҗ әмтнә өөр бийдэн зөв өгхән тадн меднэт, зуг Бурхн 
тадна зүркиг медәд бәәнә. Эмтн чинртэ гиж тоолдг юмиг Бурхн 
жигшүртэ юмнд тоолна. 8 Закана болн ээлдэчнрин цагнь Йохана 
өмн билэ, ода болхла Бурхна йосна тускар Сэн Зэнг тархагджа- 
на, болв ик зунь тенд орхар шунна.  Зуг закана хамгин бичкн 
үзгнь уга болхас урд тенгр һазр хойр түрүлэд уга болх. 8Эв- 
рэннь гергнэсн салад ондан күүкд кү авсн күн, күүнэ гергтэ де- 
рэн негдүлнэ, залуһасн хэрсн күүкд кү авсн залу бас тиим 
килнц һарһна, -гив. 


Байн күн болн Лазарь 


19 __ Нег байн күн бээж. Тер күн үнтэ күрң улан хувц өмслг, 
сән-сәәхн болн оньдиндән байрта-бахта бээдг сэнж. 2 Лазарь 
гидг нег яду күн бас бәәж. Тер шархта болад, байн күүнә герин 
үүднэ өөр кевтж. 2 Тер байн күүнә идснә шавхринь болн хотын 
үлдлинь идхәр седж. Нохас ирәд терүнэ шархинь доладг бәәж. 
2 Һуульһнч Лазарь нас барсна хөөн Бурхна элчнр терүг Абраха- 
мин орнур авч одв. Байн күүнэ наснь бас чилэд, терүг эмтн ор- 
шав. 23 Тер үклин һазрт тусж, тендэн дегд икэр зовлн эдлэд, 

деегшэн хәләһәд, ик деер тенгрт Абрахамиг үзв, өөрнь Лазарь 
бээж. 2 Байн күн: «Аав минь! Абрахам, намаг хәәрлит! Лазариг 
нааран илгәһит, тер эврэннь хурдан уснд норїад, мини келндм 
күргтхә, тер юнгад гихлэ, би эн һалд ик зовлн эдлжэнэв», гиж 
дуудв. 2 Зуг Абрахам хэрүднь: «Көвүм минь, тодл, чи эврэннь 
жирїїлдэн сәәһән эдлләч, Лазарь болхла басл муулян эдллэ. 
Ода тер энд амулн жирїїлэн олв, чи болхла зовжанач. 2 Дәкәд 
болхла, Чи ма хойрин хоорнд ик гүн садрг бээнэ, болв кен чигн 
чам тал йовхар седвчн, йовж чадшго, чамас мадн тал күн давшж 
һарч чадшго», гиж келв. «7 Тиигхлә, эцк минь, Лазариг мини 
эцкин гер тал илгэтн, 2юнгад гихлэ, нанд дэкэд тавн ах-дү 
бәәнә. Тедниг эн зовлнта һазрт бичә тустха гиһәд тер йовад ур- 
даснь медүлтхэ», гиж байн күн хэрүднь келв. 2 «Теднәд Моше 
болн әәлдәчнр бээнэлм. Ах-дүүнрчн тедниг сонстха», гиж Аб- 
рахам келв. 3 «Уга, Аав минь Абрахам, үксн эмтнэс негнь 
болвчн теднүр одсн болхла, тедн килнцтэ жирїїлэн үлдэх билэ», 
гиж байн келв. 3! Тиигхлэ Абрахам хэрүднь: «Кемр тедн Мошег 
болн әәлдәчнриг сонсдго бээсн болхла, үксн күн эмдрв чигн, 
түүг иткшго», гиж келв. 


Килнцин тускар 


1 Исус эврәннь сурһульчнртан: 

- Килнцд уңнһах йовдл эркн биш учрх, зуг тиим йовдлыг 
кесн күн басл муулян эдлх. 2 Кен чигн эн бичкдүдэс негинь 
килнцд унһахла, тер күүнэ күзүнднь теермин чолу бооһад, 
тенгст хайснь деер болх. 3Тегәд чигн бийэн саглж йовтн! Кемр 
чини ахчн килнц кехлэ, терүнд илднь кел. Кемр тер килнцтэ 
жирїїлэн үлдэхлэ, килнцинь тэв. 4Кемр тер чини өмнэс өдрт 
дола дэкж килнц кеһәд, дола дәкҗ чам тал хэрү ирэд бурутав 
ГИХЛЭ, геминь ТЭВ, — ГИВ. 


Итклин тускар 


5 Нег дөкж апостолмуд Деед Эзнәс: 

- Мана итклиг икдүлтн! - гиж эрж сурв. 

5Исус иим хөрү өгв: 

- Кемр тана иткл горчсин экнлэ эдл болхла, тадн эн инжр 
моднд: «Бәәсн ормасн унгарн суйлгдад, тенгсин уснд орж 

урһ» гиж келхлэ, тер тадниг сонсх билэ. ? Үлгүрлхд, танад 
һазр хаһлдг, эс гиж хө хәрүлдг зарц күн бәәнә. Түүг кеерэс 
ирхлэ, тадн: «Ор, су, хотан у», гиж келхийт? 8Уга, тадн түрү- 
ләд: «Асхни хотан нанд белдәд, хувцан соляд, намаг хот 
уужатл, зарцин керг күцэ, дэкэд хөөннь эврэн хотан уухич», 
гиж келхит. ° Тадна зарц заасн юмиг күцэхлэ, тадн терүнд 
ханжанав, гиж келхийт? ! Тегэд тадн чигн бээсн даалһвран 
күцәһәд: «Бидн зөв уга зарцирвидн, зуг бидн даалһвран кү- 
цәввидн», ГИЖ келтн. 


Арсна хальдврта гемтә арвн күүг эдгәлһн 


п Ерусалимур йовж йовад, Исус зууран Шамарья болн Һали- 
лья хоорндк межәһәр йовсмн. 12 Нег хотнд одхлань, Түүнд арсна 
хальдврта гемтә арвн күн харһв. Тедн хаалһин ца зогсад: 

13 Исус Багш, мадниг хәәрлит! – гиҗ чанһур хәәкрцхәв. 

м Исус тедниг үзәд: 

— Йовад гелнгүдт бийэн үзүлтн, — гив. 

Тедн йовн-йовж, зууран эдгв. !5Теднә негнь бийән эдгсинь 
үзэд, хэрү ирэд, Бурхнд магтал өргв. !• Тер Исусин көлднь унад, 
Терүнд ханлтан өргв. Гемтә күн Шамарьян келн-күн бәәсмн. 
п Исус терүнәс: 

- Арвн күн эдгсн биший? Наадк йиснь яһсмб? -гиж сурв. 

18 __ Юнгад һанцхн эн хәр күн Бурхиг магтхин төлэ хәрү 
ирсмб? — гив. 

19 Дәкәд терүнд: 

- Босад йов, чини иткл чамаг аврв, — гив. 


Бурхна йосн тана дотртн 


2% Паршмуд Исусас: 

- Бурхна йосн кезә ирхмб? -гиж сурв. 

Тер иим хәрү өгв: 

- Бурхна йосн кезэ ирхинь тадн нүдэрн үзж чадшгот, — гив. 

21 «Хэлэ, тер энд» эс гиж «тер тенд», гиж кен чигн келж 
чадшго, юнгад гихлэ, Бурхна йосн тадна дотртн, — гив. 

2 Цааранднь Тер эврэннь сурїульчнртан иигж келв: 

- Цагнь ирхлэ, тадн Намаг, Күмни Көвүг, негхн өдр чигн 
үзхэр седхит, зуг үзж чадшгот. 23 Әмтн таднд келх: «Тер энд» 

эс гиж «Тер тенд», зуг тадн ардаснь бичә гүүтн, бичә йовтн. 
24 Ямаран кевэр һал цәкллһн тенгрин нег захас талдан зах күртл 
цэс гиж гилвкж үзгднэ, тиим кевәр Би, Күмни Көвүн, ирх өд- 
ртэн үзгдхв. 25 Зуг тер өдр күртл Би кесг зовлн эдлхв, эн үйин 
эмтн Нанас урвх. 25Ноах бээсн цагла ямаран юмн учрла, тиим 
юмн Күмни Көвүнә өдрмүлт учрх. 2 Ноахиг керм дотр орн ортл 
эмтн хотан уулдад, мордлдад, гер авлдад бээдг билэ. Цааранднь 
усна аюл болад, цуг тедниг уга кев. 2 Тиим берк юмн Лот бээсн 
цагт бас учрла. Әмтн хотан уулдад, хулдад авад, мод суулһад, 
гер тосхад бээдг бәәсмн. 2 Зуг Содом балһсиг Лот үлдэсн өдр 
тенгрэс һал күкр хойрин хур орад, цуг әмтиг уга кев. 3 Күмни 
Көвүн ирхлэ, эмтн бас тиигж бәәх. 3! Тер өдр герин орад суусн 
цагт кен чигн күн эврәннь хувц-хунран авхар доргшан бичә бу- 
утн. Кеер бәәсн күн юм авхар хәрү бичә иртн. 32 Лотын авалиг 
санж тодлтн! 2 Эврэннь эмэн харсхар седснь эмэн геехмн, эмэн 
гееснь терүгэн харсж аврх. 3* Би таднд келжэнэв: тер сө унтсн 
хойр күүнэс негнь авгдх, негнь үлдх. 35 Буудя цоксн хойр күүкд 
күүнәс негнь авгдх, наадкнь үлдх, — гив. 

37 _ Деед Эзн, альд эн учрх? -гиж тедн сурв. 

Исус хәрүднь: 

- Үксн цогц кевтсн һазрт гекс шовуд цуглрх, — гив. 


Зарїїч болн белвсн күүкд күүнә тускар 


1 Төрүц цөкрлт уга оньдин зальврх кергтәһинь сурһульчнр 
медтхә гиһәд, Исус үлгүрләд келв: 

2— Нег балһснд Бурхнас ээдго, эмтиг тевчдго зарһч бээсмн. 
3Тенд бас нег белвсн күүкд күн бээсмн. Тер кесг дэкж зарһчд 
одад, оньдин «Намаг өшөтнэсм харстн!» гиһәд ээрэд сурдг бээж, 
4 Кесгтэн зарһч тер күүкд күүг харсхар седсн уга. Зуг аш сүүлднь 
тер: «Би Бурхнас ээдн угав, әмтиг тевчдн угав, 5зуг эн белвсн 
күүкд күн нанд амр өгчөхш, би энүг харснав эс гиж эн эврэннь 
эрлһәрн намаг зовах», — гиһәд ухалсмн. 

6 Деед Эзн: 

- Му зарїЇїч ю келсинь тадн сонсвт? 7 Тер учрар Бурхн шүүж 
авсн эмтиг харсхмн бишви? Тедн өдр-сө уга Терүг дуудна. 
Бурхн тедниг күлэлїїэд бәәхмб? 8 Бурхн тедниг шулуһар харсх, 
гиж Би таднд келжэнэв. Зуг Би, Күмни Көвүн, ирх цагтан эн 
орчлн деер иткл олж чадхий? -гиж сурв. 

Парш болн алв цуглулдг күн 


9 Бийән чик седклтә күүнд тоолдг болн әмтиг дорацулхдан 
дурта улст Исус үлгүрлэд иигж келв: 

10 _ Хойр күн Пол сүмд зальврхар ирсмн бээж. Негнь парш, 
наадкнь - алв цуглулдг күн. Ч Парш босад, бийиннь тускар 
иигҗ зальврад келв: «Бурхн минь, деермчнрлэ, хар саната, 
аля-азд эмтнлэ болн эн алв цуглулдг күүнлэ эдл эс болсндан 
би Танд икэр ханжанав. 2 Би долан хонгт хойр дэкж мацг 
бэрдв. Цуг хулдж авсн юмнас арвна нег хүвинь Танд өргдв». 
13 Паршас тедүкнд алв цуглулдг күн зогсж. Тер тенгр тал хэлэ- 
хәсн әәһәд, өрчөн цокад: «Бурхн минь, килнцтэ му намаг хэ- 
әрлит!» гиж келв. * Парш биш, эн килнцтэ күн килнцэсн 
сулдж герүрн йовв гиж би таднд келжэнэв. Юнгад гихлэ, 
кен чигн бийэн деегшлхлэ, дорацх, кен чигн бийэн дорацулх- 
ла деегшлх. 


Исус болн бичкн күүкд 


15 Эмтн Исусиг эдс өгтхә гиһәд бичкн күүкдэн Терүн тал 
авч ирдг бәәсмн. Сурһульчнр цуг энүг үзэд, эк-эцкнринь хөр- 
жэсмн. 19 Зуг Исус күүкдиг Бий талан дуудад: 

- Күүкд Нанур иртхэ. Бичэ эдниг хөртн. Юнгад гихлэ, бичк- 
дүдлэ эдл улс Бурхна орн-нутгт орх. ° Би таднд үнэр келжэнэв: 
кен чигн күн Бурхна ориг эн бичкн күүкдлэ эдл седклдэн эс 
авхла, тер төрүц терүнд орж чадшго, -- ГИЖ келв. 


Байн ахлач 


18 Нег ахлач күн Исусас: 

- Буйнта Багш минь! Мөнк җирһл эдлхин төлэ ю кех зөв- 
төв? -гиж сурв. 

19 _ Чи юнгад Намаг буйнта гиж нерэдвч? – гиҗж Исус сурв, - 
Һанцхн Бурхн буйнталм. 2 «Күүнә гергтә дерән бичә негдүл», 
«кү бичә ал», «хулха бичә ке», «күүнэ тускар худлар бичә 
герчл», «эк эцк хойран күндл» гидг зааврмуд чи меднчи? 

21- Цуг эн зааврмудыг би бичкнэсн авн күцэнэв, -- гиж тер 
хэрү өгв. 

22 Энүг сонсад Исус келв: 

- Зуг негхн юм чамд кех кергтэ. Цуг бээсн зөөрөн хулдад, 
мөнгинь угатя эмтнд түгәһәд өгчк, тиигхлэ тенгрт байн зөөртэ 
болхич. Дарунь Нан тал ирэд, Намаг дахад йов. 

23 Ахлач цуг энүг сонсчкад гейүрв, тер юнгад гихлэ, тер ик 
байн бээж. 24 Исус терүг гейүрсинь үзэд: 

- Байн күүнд Бурхна орн-нутгт күрхд дегд берк! 25 Байн күн 
Бурхна орн-нутгт орхас темэн зүүнэ сүвэр орхнь амр, — гив. 

26 Энүг сонссн эмтн: 

- Тиигхлә кен аврж чадхмб? -гиж сурцхав. 

27 Исус: 

- Кенд чигн бийән аврх арһ уга, зуг Бурхн байн эмгиг чигн 
аврх арїїта, - гиж хәрү өгв. 

28 Гиигхлэ Пётр Терүнд: 

- Хэлэтн! Бидн ода бээсн юман үлдәһәд Тана ардас дахх- 
видн! — гив. 

2-- Би таднд үнэр келжэнэв, кемр кен чигн герән, авалян, 
ахнран, эк-эцкэн эс гиж күүкдэн Тенгрин йосна төлэ үлдэсн 
болхла, 30тер эн орчлнд кесг холван ик олз олх. Цагнь ирхлэ, 
мөнк җирһл эдлх, – гиж Исус хәрүднь келв. 


Исус һурвдад эврәннь үклин болн әмдрллћнә тускар әәлдснь 


з Исус арвн хойр сурпульчнран эмтнэс хооран дуудад: 

- Бидн ода Ерусалим балїїснур йовхвидн, болв тенд әәл- 
дәчнр Мини тускар, Күмни Көвүнә тускар бичснь цугнь учрх. 
32 Би буру номта эмтнэ һарт орхв, Намаг наад бэрэд, му келәд, 
чирэдм нульмх. 3 Тедн Намаг дегд икәр цокж зовах, аш сүүлднь 
эмнэсм хаһцулх. Зуг һурвдгч өдртнь Би эмдрхв, — гив. 

3 Сурһульчнр Исусин келсн үгмүдәс негинь чигн медж чадсн 
уга. Тер юнгад гихлэ, Исусин келсн үгмүдин чинр-утхнь теднэс 
далд бээсмн. 


Сохр їуульїїнч күүг эдгэлїїн 


35 Исус Ерихо хотнур өөрдж йовла. Хаалһин өөр нег сохр күн 
һууль һууһад сууж. 36 Тер олн эмтн өөрдж йовхинь сонсад, юн 
болжана гиж эмтнэс сурв. 

”- Назарет хотна күн Исус аашна, - гиж терүнд өөрк эмтн 
келцхәв. 

38 Гиигхлэ сохр күн хээкрв: 

- Давидин көвүн Исус! Буйн болтха бийм хээрлит! 

9 Ик өмн йовсн эмтн: 

- Бичэ хәәкр! - гиж сохр күүг хөрцхәв. 

Зуг тер улм чанһур хээкрв: 

- Давидин көвүн, бийм хәәрлит! 

4 Исус зогсад: 

- Тер күүг нааран авч иртн, — гив. 

Сохр күн өөрдхләнь, Исус терүнэс сурв: 

4 __ Чамд Нанас юн кергтә? 

- Деед Эзн минь, нүдндм хара орулит, - гиҗ тер күн келв. 

2- Нүдэрн үздг бол! Чини иткл чамаг аврв! - гиж Исус хэ- 
рүднь келв. 

4 Тер дарунь сохр күн юм үздг болв. Бурхиг туурулад, Ису- 
син ардаснь тер дахв. Олн эмтн энүг үзэд байрлад, Бурхиг 
магтв. 


Алв цуглулдг Закха гидг күүнә тускар 


1 Исус Ерихо хотнур орад ирж йовла. 2 Тенд алв цуглулдг ул- 

син ахлач болж көдлдг Закха гидг байн күн бәәсмн. 3 Закха 
Исусиг ямаран дүрстәһинь үзхэр седж, зуг маштг нурїїта төләдән 
олна заагт Терүг үзж чадсн уга. “Тегэд тер эмтнэ өмн һарад, 
Исусиг үзхэр инжр модн деер һархар давшв. Яһад гихлэ, Исус 
тер хаалїар йовх йоста бәәж. 5 Исус тер ормур өөрдж ирэд: 

- Закха, шулућһар модн деерәс бу. Эндр Би чини герт гиичлх 
йостав, — гив. 

6Закха моднасн дарунь буућһад, ик байртаһар Исусиг гер та- 
лан авч ирэд тоов. 7 Энүг үзсн эмтн дурго болад: 

- Энтн килнцтә күүнә герүр йовв! - гиж келцхәв. 

8 Закха Исусин өмн босж келв: 

- Деед Эзн минь! Би ода эврэннь зөөрөн хуваһад, өрә- 
линь хулдад, мөнгинь һуульһнч эмтнд түгэж өгнәв, кемр күү- 
нэс үлү мөнг авсн болхла, би терүнд дөрвн холван икэр немж 
ӨГХВ, — ГИВ. 

9 Исус хэрүднь иигж келв: 

- Эндр өдр эн герт чигн Бурхна аврлт ирв, тер юнгад гихлэ, 
эн күн бас Абрахамин унг-тохмин йосн үрн! 9 Күмни Көвүн тө- 
өрсн эмтиг олад харсж аврхин төлэ ирв, — гив. 

Арвн алтн мөңгнә тускар 


п Энүг сонссн улст Исус дәкәд нег үлгүр келж өгв. Тер Еруса- 
лимас хол биш бээсн учрас эмтн Бурхна йосн дарунь ирхиг кү- 
ләжәсмн. 2 Тер учрар Исус үлгүрлэд келв: 

- Нег эрк шилтэ күн хаана цол авад хэрү ирхин төлә ик хол 
һазрур йовхар бийэн белджәж. 13 Йовхиннь өмн тер эврәннь арвн 
зарцан дуудад, теднд арвн алтн мөнг өгв. «Намаг иртл эн мөнгиг 
кергэр олзлтн», гиж тер келв. "Зуг тер нутгин алвтн терүнд дурго 
болдг бәәсмн. Тер күүг йовсна хөөннь тедн элчнрэр дамжж: «Эн 
күүһәр бидн ха кехэр седжэхшвидн», — гисн үгмүд келүлжҗ. "Тер 
күн хаана цол авсна хөөн хэрж ирәд, эврәннь зарцнран дуудад, 
даалїїж өгсн мөнгәрнь ямаран олз кесинь некж сурв. "Түрүнк 
зарц ирэд: «Тана зергэс, тана нег алтн мөнгнтн арвн холван ик 
олз өгв!» гив. !? «Сән! Чи сән зарц, чи бичкн юмнд итклтә болвч, 
ода йовад арвн балїїсна һардач бол» гив. ! Хойрдгч зарцнь ирэд: 
«Тана зергэс, тана нег алтн мөнгн тавн холван ик олз өгв» гив. 
19 Эзнь: «Чи тавн балїїсна һардач бол» гив. 2 Сүүлднь һурвдгч 
зарц ирэд: «Тана зергэс, эн тана алтн мөнгиг би эн кенчрт ора- 
пад хадїлллав. 2! Яһад гихлэ, би танас әәһәд бээлэв. Та дегд шүрүн 
күнт. Та эс тэвсн ормасн авдг, эс тэрсн һазриг хаддг күнт» гив. 
22Тиигхлэ эзн: «Ямаран хар саната зарцвч! Би чамд чини үгэрчн 
келнэв. Намаг ямаран шүрүтәһинь чи медвч, намаг эс тэвсн ор- 
масн авдг, эс тэрсн һазриг хаддгинь чи сээнэр медж аввч! 23 Зуг 
яһад чи мини алтн мөнгиг өгйәһәр күүнд эс өгвч? Тиигәд би олз 
авх билэв», - гив. *Дәкәд өөрнь зогссн эмтнд: «Энүнэс алтн 
мөнгинь авад, арвн алтн мөнг ору авсн зарцд өгтн» гиж закв. 
25 «Тана зергәс, тертн арвн мөнгтэ бээнэлм», гиж эмтн келихэв. 
26 Би таднд иигж келжэнэв: бәәснднь - улм немгдх, угаһаснь — 
үлдсн юмнь чигн булаж авгдх. 27 Мини өшәтниг, намаг хан бол- 
пшгойар зөрлцдг эмтиг нааран авч ирэд, мини чирэдм эмнэснь 
хаһцултн! -гиж эзн закв. 


Ерусалим балїїснур байртайар орж ирлїїн 


28 Исус цуг энүг келснэ хөөн цааран Ерусалим балїїсн тал 
йовв. 2Олив уулын ташуд бэөсн Бетпәг болн Бетәнья хотнур 
өөрдж йовад, Тер түрүлэд хойр сурһульчнран илгэж келв: 

30- Эн хотнд орхларн, тадн нег архлата эмнг баахн элжг үз- 
хит. Боодһаһинь тээлэд, элжгиг нааран көтлж авч иртн. 3! Кемр 
эмтн: «Ю хээж тадн энүг тээлжэхмт?» гиж сурхла, тадн: «Энтн 
Деед Эзнд кергтә болжана» гиж келтн. 

32 Сурһульчнр йовад Исусин келсн юм лавта бәәсинь үзв. 
33 Тедн элжгниг сулдхад деесинь тээлхлэ, эзнь теднәс: 

- Тадн ю хәәҗ эн баахн элжгиг сулдхад, деесинь тээлжэхмт? - 
гиж сурв. 

3- Энтн Деед Эзнд кергтә болжана, - гиж тедн хәрүднь 
келцхәв. 

35 Сурһульчнр баахн элжгиг дахулж авч ирэд, эврэннь деерк 
хувцан деернь хайж делгэд, Исусиг суулһв. 36 Исусиг йовсн цагт 
әмтн хаалһднь деерк хувцан делгцхэв. 3 Тедн Олив уулас бууж 
йовх хаалһур өөрдхлә, Бурхиг өвәрц йовдлмудыг үзүлсн төләд 
цуг сурћульчнр байртаћһар магтад хәәкрцхәв: 

38 _ Деед Эзнә нерн деерәс ирсн хан әдстә! Тенгрт амулн бол- 
тха! Бурхн тууртха! 

3 Олн эмтнэ заагт бәәсн зәрм паршмуд Исуст келцхэв: 

- Багш! Сурһульчнран хөрхнтн! — гив. 

4-4 Би таднд келжэнэв, кемр тедн тагчг болж олхла, чолуд 
хәәкрлдх! —– гиҗ Тер хәрүцәд келв. 


Исус Ерусалимин тускар уульснь 


4 Тедниг Ерусалимур өөрдж йовсн цагт балһсиг үзэд, Исус 
һашудад уульв: 

2-0, Ерусалим! Кемр чи эндр өдрт эвинь олхин төлэ юн 
кергтәһинь медсн болхла! Зуг цуг эн чини нүднэс далд! 4 Тиим 
өдрмүд ирх, чини хортн һазр малтад, зесг“ кеһәд, чамаг бүслж, 
энд-тендэсчн шахх. “Тедн чамаг ул күртлчн күүчэд хольврулх, 
тедн чини эрс һатц бээсн улсиг чигн өршэнгү угаһар алх. Чо- 
лун деер нег чигн чолу үлдэшго, тер юнгад гихлэ, Бурхн чамаг 
аврхар кезэ ирсинь чи медсн угач. 


Исус Пол сүмд 


45 Цааранднь Исус Пол сүмд орад, тенд һаза бээсн хулдачнриг 
тараћһад көөв. 4 Исус: 





* Зесг – ова шаврин жирилн. 

- Бурхна Бичгт бичэтэ: «Мини гер — зальврлїїна гер болх», 
тадн болхла, энүгәр деермчнрин бээр кежит, — гив. 

4 Исус өдр болһн сүмд эмтиг сурһдг бээсмн, зуг ах гелнгүд, 
ном цәәлһәчнр, эмтнэ һардачнр болхла, Терүг эмнэснь ялж 
хайцулхинь ухалцхав. & Зуг тедн энүг яһҗ күцэхэн медлго бәәв, 
юнгад гихлә, олн улс нег чигн үг алдлго Исусиг сонсдг бээсмн. 


Исус ах гелңгүдин сурврмудт хәрү өгснь 


20 Нег өдр Исус сүмин һаза Сән Зәнг цәәлһәд әмтиг сурһв. 
Терүн тал ах гелнгүд болн ном цәәлһәчнр әмтнә ахлачнр- 
ла ирәд өөрдв. 

2 Кенә йосар Чи тиигҗ кежэхмч? Кен Чамд тиим йос өглө? - 
гиж тедн сурцхав. 

з Исус хэрүднь: 

- Би бас таднас нег юмна тускар сурхар седлэв. Нанд келтн. 
4 Йохана кирсллһн тенгрәсв эс гиж күүнэсв? — гив. 

5Тедн нег-негнтәһән селвлцҗ күүндцхәв: 

- Кемр бидн тенгрәс гихлә, Тер: «Юнгад терүнд эс итквт?» 
гиҗ сурх. 6 Кемр күүнэс гихлә, эмтн мадниг чолуһар шивәд алх, 
яћһад гихлэ, тедн Йоханыг ээлдэч гиж санжана. 

7- Энүг альдас ирсинь бидн медхшвидн, — гиж тедн аштнь 
келв. 

8 Тиигхлэ Исус: 

- Би бас таднд кенә йосар энүг кәжәхән келхшв, — гив. 


Уста үзмин тәрәчнрин тускар 


9 Цааранднь Исус эмтнд үлгүрлэд иигж келв: 

- Нег күн уста үзм тэрж. Уста үзмин тәрәчнрт терүгэн нәә- 
мэдлж, өгәд, бийнь талдан һазр тал йовж одсмн. Кесгтэн ирлго 
тендән бээсмн. !Темс цуглулх цагнь ирхлэ, эзн хүвм авчк 
гиһәд уста үзмин тэрэчир тал эврэннь зарцан илгәв. Тэрэчнр 
болхла зарцинь үктлнь цокад, хоосар хэрү йовулчкв. Ч Тер дэ- 
кэд нег зарцан илгэж. Эн зарциг чигн тәрәчнр цокад, дегд икәр 
зоваһад хоосар йовулчкв. 2 Тер һурвдгч зарцан илгэв. Тедн 
терүг чигн цусн һартлнь цокад, уста үзм тэрсн һазрас һарһад 
хайчкв. !3 Тиигхлә эзнь: «Ода яахмб? Энкр көвүһән илгәсүв, 
энүг тедн сонсхмн болвза» гиһәд йовулв. “Уста үзмин тәрәчнр 
көвүһинь үзэд: «Эн өнчән эзлх күн. Энүг алхла, өнч мана болх» 

гиж санчкад, !5тедн терүг уста үзм тэрсн Пазрасн кеерәгшән 
парад алцхав. Уста үзмин эзнь тер тэрэчнриг яахмб? 1 Тер 
ирэд тәрәчнриг алад, уста үзмиг талдан эмтнд өгчкх. 

Энүг сонссн өмтн: 

- Тиим юмн бичә болг! - гиж хәәкрлдцхәв. 

п Исус теднүр ширтж хәләһәд: 

- Тосхачнрин Полсн чолун герин өнцгин Пол чолун болв, 
гисн Бурхна үгмүдин чинрнь ямарамб? ! Тер чолун деер унсн 
күн цокгдх, зуг күүнэ толһа деер тер чолун унхла дарад алчкх. 

19 Тер дарунь ном цәәлһәчнр болн ах гелнгүд Исусиг бэрж 
авхар седв. Зуг эмтнэс әәцхәв. Тедн эн үлгүр бийсиннь тускар 
келсинь медв. 


Эзн хаанд өгдг алвин тускар 


2 Ном цәәлһәчнр болн ах гелнгүд арднь орж Исусиг шинжлж 
хәләһәд, зәрм улсиг илгәв. Тер улс худлахар үннч болсн болад, 
зуг үнэртнь Исусин үгинь сонсад, йосиг бурушажах үгмүд олхар 
һардачин йоснд яһҗ бэрүлхм гиж ухалв. 2! Тегәд тер улс Исусас 
сурцхав: 

- Багш, Таниг үнэр келжэхинь болн сурһҗахинь мадн мед- 
нәвидн. Та әмтиг йилһлго Бурхна хаалһин тускар чикәр зааж 
дасхнат. 2 Бидн Римин хаанд алв өгх йостай аль угай? 

23 Исус теднә хар санаг медәд келв: 

2- Нанд мөнгөн үзүлтн. Кенә дүр энүнд зурата, кенә нерн 
энд бичәтә? 

25- Римин хаана, - гиҗ тедн хәрү өгцхәв. 

Исус келв: 

- Тегәд чигн хаана юмиг хаанд өгтн, болв Бурхна юмиг 
Бурхнд өгтн. 

26 Исусин өгсн хэрүднь өврэд, тер улс келсн үгднь хажїїр, 
буру юм олж чадлго тагчг бээцхэв. 


Эмдрлїнэ тускар 


27 Исус тал зәрм цадукмуд өөрдцхәв. Тедн үксн күн эмдршго 
гиж иткдг бээж. Цадукмуд Терүнэс сурцхав: 

28 _ Багш, Моше маднд иигж бичлэ, кемр гер-бүлтэ ах өнгр- 
хлә, болв терүнэ авальнь үрн уга үлдхлэ, унг-тохман тасрулшго- 
пар тер өнгрсн күүнэ дүнь белвсн гергинь авх зөвтэ бээсмн. 

29 Тиигәд ах-дү долан бээж. Түрүнк ахнь гер авад үрн уга 
өнгрж одв, авалян үрн уга үлдэж. 3 Хөөннь тер белвсн күүкд 
күүг дарук дүнь авч, тернь бас өнгрж. 3! Һурвдгч дүнь бас тер 
күүкд кү авч, тиигэд наадк ах-дү бас терүг авч, болв цуһар 
ах-дү долан күн үр үлдэлго өнгрж. 22Аш сүүлднь, тер күүкд 
күн өнгрв. 33 Ода болхла кемр тедн цуйар эмдрхлэ, тер күүкд 
күн альк ахиннь гергн болхмб? Яһад гихлэ, тер долан ах-дүү- 
һин гергн бээж. 

3 Исус теднә хэрүднь иигж келв: 

- Эн нарт делкәд әмтн гер авна, мордна. 3 Зуг Бурхнас үкэд 
эмдрх зөв авсн улс иргчдән гер авлго, күүнд одлго бээх. 3 Бурх- 
на элчнрлә әдл үкл угаһар тедн бәәх. Тедн Бурхна үрдүд, тер 
юнгад гихлә, тедн үкәд әмдрцхәв. 3 Үксн күн эмдрдг гисн үнэр 
болх. Шачасн бутын тускар Моше келхлә, тер Бурхиг «Абраха- 
мин Бурхн, Ицхакин болн Яковин Бурхн» гиж нерәдв. 38 Бурхн 
үкен эмтнэ Бурхн биш. Тер эмд эмгнэ Бурхн, Терүнә чирәд 
тедн эмд! 

39- Багш! Та йир сэн хәрү өгвт! - гиж ном цәәлһәчнрин 
зэрмнь келцхэв. 

40 Энүнэ хөөн дэкж күн терүнд сурвр өгх сана зүүсн уга. 


Христос кенә көвүмб? 


41 Цааранднь Исус сурв: 

- Христосиг Давидин тохмин үлдл гиж юнгад эмтн келдв? 
4-43 Псалмудын дегтрт Давид эврэн келсн билэлм: «Деед Эзн 
мини Деед Эзнд келсмн: Чини өшәтниг диилж көлдчнь эс 
хайтл Мини барун Бий тал су». “ Кемр Давид Терүг «Деед Эзн» 
гиж нерэдхлэ, яһҗ Тер бийиннь тохмин күн болж һархмб? 


Ном цәәлһәчнрәс саглтн! 


4% Олн әмтн оньган өгэд, Исусиг сонссн цагт Тер эврэннь 
сурһульчнртан иигж келв: 

4 _ Ном цәәлһәчнрәс бийән саглж йовтн. Тедн ут хувцан 
өмсчкәд йовхла, эмтн талвң болһнд теднлэ мендлхлэ, тедн 
таасгдна. Хурлд эс гиж нээрт деегшән һарад суухдан дурта. 
4 Тедн белвсн күүкд улсин зөөринь меклж авад, эмтнэ нүднд 
үзүләд Бурхнд уданар мөргцхәнә. Тер улс ик догшн цаажла 
харих. 

Белвсн күүкд күүнә өгсн барц 


2 Байн эмтн сүмин зөөрин сангд бэрц белгүдэн ялж тэвд- 
гинь Исус хэлэв. 2Тедн заагт угатя белвсн күүкд күн хойрхн 
улан мөнгнә шаальг тэвв. Исус түнгинь үзчкэд келв: 

з— Эн угатя белвсн күүкд күн цуг наадк эмтнэс ик бэрц өгв 
гиж Би таднд үнэр келжэнэв. “Цуйар эмтн байн зөөрәсн үлү 
бээсн нег хүвинь өгв, эн болхла угатя болв чигн үлдсн мөнгэн 
тэвв. Тер мөнгнь күүкд күүнэ эдлврт күрх мөнгн бээж. 


Сүм хольврлћна туск әәлдхл 


5Зәрм улс сәәхн үнтэ чолуһар тосхгдсн Бурхна сүмин тускар 
болн әмтнә авч ирсн бэрц белгүд терүг яһҗ сәәхрүлсин тускар 
келхлә, Исус теднд келв: 

6— Цагнь ирхлә, цуг эн тана үзжэсн юмн цугтан хольврад 
унх, чолун деер нег чигн чолун үлдшго. 


Өвәрис болн көөлїїн 


7 Сурһульчнр сурцхав: 

- Багш! Кезэ цуг эн учрх? Тер цаг өөрдлһнә ямаран темдг 
үзгдх? -гив. 

8 Тер келв: 

- Тадниг күн меклвзэ, болїатн. Юнгад гихлэ, кесг эмтн Ми- 
ни нер зүүж ирэд келх: «Би Христосв» эс гиж «Цагнь ирв», гих. 
Бичә тедниг дахж йовтн. ?Дээнэ тускар, эмтнэ буцлтын тускар 
соңсад бичә сүрдтн. Түрүләд цуг эн учрх зөвтә, зуг тертн чилгч 
биш, — гив. 

10 Цааранднь Исус келв: 

- Нег келн-әмтн талдан келн-эмтнүр дәврх. Нег орн-нутг 
талдан орн-нутгла дээллдх. "Зәрм нутгар икэр һазр чичрлһн, 
харһнлһн болх, ик әәмшгтә хальдврта гемәр әмтн гемтх. Берк 
аюлта йовдлмуд болх, болв тенгрәс ик ээмшгтэ өвәрцс һарх. 
12 Зуг цуг эн берк йовдлмуд учрхин өмн тадниг олн дундас көөх. 
Нанас көлтә тадниг хурлд зарһла харһулх, бэрж авад түүрмд 
хайх, пардачирин, хаадудын һарт бэрүлх. “Тер цагт таднд Ми- 
ни тускар герчлх арї һарх. “Зуг бийэн харсхин төлә ю келхм 
гиҗ зовад урдаснь бичә ухалтн. 5Би таднд тиим цецн үгмүд 

болн уха зааж өгхв, тадна хортнас нег чигн күн тана өмнэс сө- 
рүд үг келж чадшго, зөрлиж чадшго. ! Тадниг Парїїсн эк-эцктн, 
ахнр, элгн-садн, үүрмүд урвх, тадна зэрмнь эмнэсн хайих. 7На- 
нас көлтә таднд цуһар дурго болх, зуг нег чигн үсн тана тол- 
папас уншго. " Кемр тадн цуг энүг тесж дааж чадхла, бийэн аврж 
чадхит, — гив. 


Ерусалимин хольврлїїна туск әәлдхл 


20 Ерусалим балһсиг кесг цергәр бүслэтэ үзхләрн: терүнэ 
хольврлһна цагнь өөрдв гиж медтн. 2 Тер цагт Йудьяд бээсн 
әмтн уул тал зулж гүүтхэ, балїїснд бээсн эмтн балїїснас һарад 
цааран эрлж йовтха, балїЇїснд эс бээсн эмтн бичә хэрү иртхә. 
22 Юнгад гихлэ, цуг эн өшә авх өдрмүд болх. Цуг бичсн үгмүднь 
бүттхә! 23 Көкүл күүкдтә болн саата күүкд улст йир берк күнд 
болх! Эн орн-нутг ик аюлла харїх. Эн келн-әмтн Бурхна зарһла 
харһх. 2*Зәрмнь үлдин үзүрлә харһад үкцхэх, зөрмнь нутгин 
бәрәнд бәргдх. Буру номта әмтнә цаг эс чилтл Ерусалимиг буру 
номта ЭМТН ЭЗЛХ, — гив. 


Күмни Көвүнә ирлїїн 


25 _ Нарн деер, сар деер болн одн деер кесг өвөрц темдг үзгдх. 
Орчлң деер бәәсн орн-нутгуд тенгсин шууганас болн көдлжәсн 
ик дольганас сүрдцхәх. 2° Нарт делкәд өөрдж йовх юмна өмн 
әмтн сүмсэн алдад, харһцад унх, тенгрин күчн ормасн көндрж 
чичрх. 2 Тер цагт тедн үүлн деер Күмни Көвүг сүртэ күчтәһәр 
болн мөнк туурмжтайар ирж йовхинь үзх. 2Эн эклэд учрхла, 
нурїан тинилһж, толһаһан өргтн, тана аврлт өөрдж йовхнь тер 
МӨН, — ГИВ. 


Инжр модна тускар 


29 Исус теднд үлгүрләд иигж келв: 

- Инжр модыг болн наадк моддыг хәләтн. 3 Ац деернь хамт- 
хасн һархла, тадн зуна цаг өөрдж йовхинь меднәт. 3! Тегәд чигн 
тер йовдлмуд учржахинь үзхлә, Бурхна йосн өөрдж йовхинь 
медтн. 32 Би таднд үнэр келжәнәв, эн улсин унг-тохм чилтл цуг 
эн учрх. 33 Тенгр ћазр хойр уга болж одх, зуг Мини келсн үгмүд 
СОЛЬГДШГО, -- ГИЖ келв. 

Белн болтн 


34-35 _ Тер өдр ирхлэ, тана зүркитн согту бәәдл, әрк, җирһ- 
лин үүмллһн бичә диилтхә гиж саглтн, хавхгт бэргдвзэт. Би- 
йән хәләтн, юңгад гихлә, тер өдр цуг нарт делкәд бәәсн 
эмтнд генткн учрх. 3° Цуг тер аюлта йовдлла эс харһхин тө- 
ләд, Күмни Көвүнә өмн зогсхин төләд, оньдин зальврад сергг 
бээтн, - гив. 3 Исус тедниг сүмд өдр болһн сурїїдг бээж, 
асхн болхла Тер Олив гидг уулур йовад, сөөһән давулдг бә- 
әсмн. 3 Өрүн эртәр әмтн саак кевәрн Терүг сонсхин төлэ 
сүмд ирдг бәәсмн. 


Исусиг бэрүлж, өгснь 


2 Эс искэсн һуйрин өдр эс гиж Песах гидг нэр өөрдж 

йовж. 2 Гелнгүд болн ном цәәлһәчнр Исусиг уга кех арїї хэ- 
эцхэв. Юнгад гихлә, тедн әмтнәс әәдг бәәж. 3 Тиигхлә эрлг Ис- 
кериот гиж нерэддг Йудан зүркнд орв. Тер Исусин арвн хойр 
сурһульчнрин негнь бээсмн. “Йуда ах гелнгүд тал болн сүмин 
харулчнрин һардачнр тал одад, Исусиг яйж бэрүлж өгхэн келж 
өгв. 5Тедн байрлад, Исусиг бэрүлхин төлэ Йудад мөнг өгхэр 
шиидв. “Өгчэх мөңгнд зөвән өгәд, Йуда олн эмтн уга цагт Ису- 
сиг теднэ һарт бәрүлхәр кергтә цагинь күлэв. 


Песахд белдлїїн 


7Эс искәсн һуйрин нәәрин өдр ирв. Тер өдрт эмтн сетрә хур- 
һиг алх зөвтә бээж. 8 Пётр Йохан хойриг илгәһәд Исус келв: 

- Ода йовад маднд Песахин хот белдтн. 

9 — Тер Песахиг альд белдх кергтә гиж санжант? — гиҗ сур- 
һульчнр сурцхав. 

10 Тиигхлэнь Исус иим хәрү өгв: 

- Тадниг балїїснур орж ирхлә, нег уста буһш авч йовсн күн 
харһх. Терүг дахад, герүрнь одтн. Ч. Дәкәд герин эзнд: «Намаг 
сурһульчнртаһан Песахин хот эдлх хора альдв?» гиж Багш сур- 
жана гитн. 2? Тер белдсн деерк ик хораһан таднд үзүлх, тендән 
хотан белдтн. 

13 Тедн йовад, Исусин келсәр цугинь олж авад, Песахин нээ- 
рин хотынь белдцхәв. 

Деед Эзнә асхни хот 


4 Цагнь ирхлә, Исус сурһульчнртаһћан хамдан ширэн өөр 
цуглрв. !5 Исус тедндән: 

- Би эврэннь зовлн үзхэсн өмн таднла хамдан эн Песахин 
хот идхәр седләв. 1 Энүг Бурхна орн-нутгт учртл Би Песахин 
хотыг ЭДЛЖ чадшгов гиж таднд келжәнәв, — гив. 

п Исус ааһ авад, Бурхнд ханлтан өргәд: 

- Энүг авад хоорндан хуваһад эдлтн! ! Би таднд келжэнэв, 
Бурхна йосн эс иртл Би дэкж уста үзмэр кесн унд уушгов, — гив. 

19 Дэкэд Тер өдмг авад, Бурхндан ханлт өргәд, хуһлад сур- 
һульчнртан хуваж өгәд: 

- Тадна төлэ өгсн цогцм эн. Намаг санад иигж кетн, — гив. 

2% Хотын хөөн Тер ааһ авад келв: 

- Тадна төлә асхрулсн Мини цуснас тогтсн эн шин бооцана 
аав. 21Ода Намаг бэрүлж өгх күүнэ һар Мини һарин өөр бәәнә. 
2 Би, Күмни Көвүн, заясн хаалһарн йовнав. Зуг Намаг бэрүлсн 
күн басл зовлнган эдлх. 

23 Сурһульчнр цућар нег-негнэсн: 

- Маднас кень урвач болжахмб? -гиж сурцхав. 


Кен хамгин алдрв? 


24 Теднэс кен хамгин алдр гиж тоолгдхмб? гисн зүткән эдн 
хоорнд болв. 25 Тиигхлә Исус теднд: 

- Хаадуд болхла эврэннь эмтиг нойлж һардна, йос бэрдг 
әмтн «әмтнә үүрмүд» гиж бийән нерэднэ. 2 Зуг тадн тиим бичә 
болцхатн, таднас хамгин икнь бичкн болтха, болв кен тадниг 
толһална, тернь зарцла эдл болтха. 2' Кень эднэс ах: хот ид- 
жәснь аль хот авч ирәд заргджаснь? Хот иджәснь ах биший? Би 
болхла тадн дунд зарцла эдл болжанав. 2 Тадн ик зеткртә цагла 
Нанла хамдан түрү-зүдү хувалцлат, 29 Мини Эцк Нанд орн-нутг 
белглсн кевэр Би таднд орн-нутг белглнэв. 3 Мини орн-нутгт 
Мини ширэн өөр суућһад, хот уухит. Тадн арвн хойр ширэ деер 
суулад, Израилин арвн хойр тохмин зарһинь кехит, — гив. 


Пётрин гөрдлїїна туск әәлдхл 


31 Шимон, Шимон, эрлг тадниг буудяг хог-богас йилһҳҗ ав- 
дгла эдлэр шүүх зөв Бурхнас сурла. 2 Зуг Би чамаг иткдгэн бичә 

ууртха гиж зальврлав. Болв чи бас Нан тал хәрү ирсн хөөн ахн- 
ран батрул, - гиж Деед Эзн келв. 

33 Зуг Пётр келв: 

- Деед Эзн минь, би Тана төлэ түүрмд чигн суунав, үклэс 
чигн әәшгов! 

3- Би чамд келжэнэв, Пётр, эндр өрүн күртл эр така хә- 
әкртл, чи һурв дэкж Намаг медхшв, гиж келхич, - гиж Исус 
хэрүднь келв. 


Мөңгн, уут, үлд 


35 Дәкәд Исус теднэс сурв: 

- Би Тадниг мөнг, түнгрцг, буршмг угаһар илгэсн цагт тадн 
юмар дутвт? 

- Уга, – гиҗ сурдульчир хэрү өгв. 

зе _ Ода болхла мөнгн бээхлэ автн, бас түңгрцг автн, болв 
кемр тадн үлд уга болхла, киилгэн хулдад үлд автн. 3 Бурхна 
Бичгт: «Тер йос эвдсн эмтнэ тоод орла», – гиж бичэтэ. Цуг эн 
келснь Нанла учрх зөвтә гиж таднд келжәнәв. Мини тускар 
бичгдсн юмн удл уга учрх, – гиж Исус теднд келв. 

38 Сурпульчир: 

- Деед Эзн, манад хойр үлд бәәнә, — гив. 

- Болх,-гиж Исус келв. 


Исус Олив уул деер Бурхнд зальврснь 


3 Исус саак кевэрн Олив гидг уулур һарад йовв. Сурһульчнр 
Терүнә ардаснь дахцхав. * Одх һазртан ирэд Исус: 

- Сөрлһнлә харһшгон төлэ зальврад бәәтн, — гиж келв. 

4 Исус теднәс хооран һарад, шивсн чолун күрх һазрт ирэд, 
сөгдж унад экләд зальврв: 

2- Аав минь, кемр Та эн зовлнгас Намаг гетлгсн болхнь! Зуг 
Мини таалар биш, Тана таалар болтха! 

8Генткн тенгрэс Бурхна элч бууж ирэд, Терүг батрулв. 
4 Исус ик зовлнтайар болн улм халунар Бурхнд зальврад бээв. 
Маңнаһаснь һарчах көлсн цусна дусалла эдлэр һазрт унв. 4 Исус 
зальврснаннь хөөн босад, сурћульчнр тал хэрү ирв. Тедн үрүдэд 
унтҗ одсн бээж. 

4 _ Юнгад тадн унтжахмт? - гиж Исус сурв, - Сөрлһнлә 
харһшгон төлә босад зальвртн. 

Исусас урвлїїн болн түүрмд суулїїлїїн 


4 Терүг келжэсн цагт кесг эмтн һарч ирв. Теднә өмн арвн 
хойр сурһульчнрин негнь Йуда гидг күн йовла. Халхаснь үмс- 
хин төлә тер Исус тал өөрдв. 4 Исус: 

— Йуда, Намаг, Күмни Көвүг, үмсәд, эднэ һарт бәрүлҗәнчи? — 
гиж сурв. 4 Исусла бээсн сурһульчнр юн учрхиг үзәд: 

- Деед Эзн, үлдэн һарһхмн болвза? — гив. 

5 Теднә негнь үлдэн һарһад, ах гелнгин зарцин барун чикинь 
чавчв. 5! Зуг Исус: 

- Болх! — гив. 

Тер чикэн чавчулсн күүнә чикнднь һаран күргәд эдгэв.  Те- 
рүг бэрж авхар ирсн ах гелнгүдт, сүмин харулчнрин һардачнрт, 
толһачнрт Исус: 

- Тадн Намаг деермч гиж санжант? Ю хээж тадн үлд, мод ат- 
хад Намаг бэрж авхар ирвт? 5 Би өдр болһн таднла сүмд бээдг 
билэв, тер бийнь тадн Мини өмнәс һаран өргсн угат. Зуг ода 
тадна цаг ирв, ода хар харңһун йосн залжана, — гив. 


Пётрин гөрдлїїн 


54 Тедн Терүг бэрж авад, ах гелнгин гер тал авч ирцхэв. Пётр 
теднэ ардаснь өөрдлго йовж йовла. 5 Герин һаза эмтн һал ша- 
таһад эргҗ суув. Пётр бас теднлэ хамдан суув. 5 Һалын хажуд 
суусн зарц күүкд күн терүнә чирә ширтҗ хәләһәд: 

- Эн күн Терүнлә хамдан бас бәәлә, — гив. 

57 Зуг Пётр тер күүкд күүнд: 

- Би Терүг медхшв, -- ГИЖ келв. 

5 Невчк бәәжәһәд, дәкәд нег күн терүг үзәд: 

- Чи бас теднэ негнч, — гив. 

- Уга, – гиҗ Пётр хәрү келв. 

5% Нег цаг давсна хөөн дәкәд нег күн маһдлго келв: 

- Эн күн Терүнлә хамдан бәәлә. Эн бийнь Һалилья һаз- 
рин күн. 

6 _ Тадниг ю келжәхинь би меджэхшв! – гиҗ Пётр хәрүцв. 

Тиигҗ келҗәхлә, генткн эр така хәәкрв. % Деед Эзн ардагшан 
эргж, Пётр тал хэлэв. Тиигхлә Пётр «Эр така хәәкртл, чи эндр 
һурв дэкж Намаг медхшв гиж келхич» гиж Деед Эзнэ келсн үг- 
мүд тодлж санв. 6: Пётр цааран Парад, һашута кевэр уульв. 

Исусиг зовалїїн 


58 Исусиг хэлэжэх харулчнр Терүгәр наад бэрэд зоваж цокв. 
59 Терүнэ нүдинь кенчрэр бооћад: 

- Әәлдҗ кел маднд, кен чамаг цокв? - гиж некж сурцхав. 

65Нань чигн кесг му үг цергүд Исуст келж. 


Деед хургт болсн мөшклїн 


66Өрүн эртәр эмтнэ толһачнр, ах гелнгүд болн закана багшнр 
цуглрад, Исусиг Деед хургт авч ирв. 

9- Кемр Чи Христос болхла, маднд цәәлһжҗ кел, -- гиж тедн 
Исуст келв. 

Исус иим хэрүднь: 

- Кемр Би таднд келхлә, тадн иткхн угат, %болв кемр Би тад- 
нас юм сурхла, тадн хәрүһинь келж өгхн угат. 9 Зуг эн цагас авн 
Күмни Көвүн хамгин Күчтэ Бурхна барун һартнь суух, — гив. 

7 Тедн цућар: 

- Тегәд Чи Бурхна Көвүн болжахмч? -гиж сурв. 

- Чик! Тадн тиигж келжәнәт, - гиж Исус теднэ өмнэс хэ- 
рүцв. 

1Тиигхлә толһачнр: 

- Ямаран герчллһн таднд дэкэд кергтә болжахмб? Бидн цу- 
гинь энүнә келсн үгмүдэс медж үзжэнэвидн! - гиж келцхәв. 


Исус Пилатын өмн 


2 Тиигхлә Деед хургт бээсн эмтн босад, Исусиг Пилатур 
авч йовцхав. 2Тенд Исусиг эклэд гемшэв: 

- Эн күүг мана келн-эмтиг хутхсинь үзвидн, Римин хаанд 
алв бичэ өгтн, эврэн бийэн «Би ханв болн Христосв» гисинь 
СОНСВИДН. 

з Чи Йудья улсин хан болжахмчи? -гиж Пилат Исусас сурв. 

- Чи тиигж келжэнэч, —– гиж Исус хәрү өгв. 

4Тиигхлә Пилат ах гелнгүдт болн олн эмтнд: 

- Эн күүг гемшәх буру юм би үзжэхшв, — гив. 

5Тедн болхла зүткж келцхэв: 

- Энтн Һалильяс эклэд нааран ирв. Эврэннь номарн цуг 
Йудья һазрин эмтиг үүмүлжәнә. 

6 Энүг сонсад Пилат: 

- Эн Һалилья һазрин күний? -гиж сурв. 

7 Дэкэд Исусиг Херод һарджасн һазрин күүһинь Пилат мед- 
чкэд, Исусиг Херодур илгэв. Херод тер цагт бас Ерусалимд 
бээж. 


Исус Херодын өмн 


8 Херод Исусиг үзәд икәр байрлв. Юнгад гихлэ, кезәнәс авн 
тер Исусиг үзхэр седсн бээж. Тер Исусин тускар дала юм 
сонсж, болв Терүнэс нег өвэрц юм үзхэр нээлжэсн бээж. “Тер 
кесг сурврмуд Исуст өгв, зуг Исус хэрү өгсн уга. ! Ах гелнгүд 
болн закана багшнр зогсад, Исусиг сүркэ кевэр гемшэв.  Хе- 
род цергүдтәһән Терүг һутаһад, наад бәржәһәд, деернь сәәхн 
хувц өмскәд, хэрү Пилатур илгэчкв. 2? Херод Пилат хойр урднь 
хоорндан өшәтн бээсн болвчн, тер өдр үүрмүд болв. 


Исусиг цаажла харїїулх шиидвр 


135 Пилат ах гелнгүдиг болн эмтнэ толһачнриг дуудж авад келв: 

м- Олн әмтн дунд буцлт өргхэр седдг күүг тадн нанур авч 
ирвт. Би тана чирэд энүг мөшклэв. Зуг Эн күн тадна гемшэ- 
жэсн нег чигн юмнд бурутаһинь би үзсн угав. 5 Херод бас эн 
күүнэ һарһсн буру юм олж чадл уга хәрү Энүг йовулчкв. Тадн 
эврэн хэлэтн, Эн күн үкллә харһулгдх ик гем һарһсн уга. Тер 
учрар би Энүг малядад сулдхнав. !!8 Зуг цуһар нег дуућар: 

- Эн үктхә! Маднд Бар-Абаг сулдх! – гиҗ хәәкрцхәв. 

19 Бар-Аба гидг күн тер балһснд буцлт кеһәд, эмтиг алсн уч- 
рар түүрмд суусн бәэҳҗ. 2 Зуг Пилат Исусиг сулдххар седв, тегәд 
чигн тер давтад эмтнэс сурв. 2 Тиигсн бийнь эмтн: 

- Кирст хадчк! Кирст хадчк! – гиж хөэкрицхэв. 

22 Пилат пурвдад сурв: 

- Ямаран му йовдл эн күн һарһсмб? Үкллә харһулхин төлэ 
кесн гем би олсн угав. Би энүг малядад сулдхнав! — гив. 

23 Зуг тедн: 

- Исусиг кирст хад! – гиһәд улм чанһар хәәкрәд некәд бә- 
ӘЦХӘВ. 

Теднэ хәәкрлдәнд Пилат диилгдв. 2 Пилат теднэ некврәр 
шиидвр авв. 2 Тер буцлт босхсн, эмтиг алсн, түүрмд суужасн 
Бар-Абаг әмтнә сурсар сулдхад, Исусиг теднә һарт өгв. 

Кирст хадж аллїїн 


26 Исусиг цаажла харїулхин төлә авч йовцхав. Зууран цергүд 
Күрэнэ балһснас йовж йовсн Шимониг бэрж авад, ик гидг 
кирс нурїїнднь үүрүлж ачад, Исусин ардаснь йовулв. 2 Исусин 
ардас кесг эмтн дахла, тедн дунд һашута нульмсан асхрулж, 
уульж, йовсн күүкд улс бас йовла. 2 Исус теднүр хәләһәд: 

- Ерусалимин күүкд улс, Мини төлә бичә уультн, эврэннь 
үрнәннь, бийиннь төлэ уультн! 2 Юнгад гихлэ, берк цаг ирх, 
күср болн үр эс һарһсн, үрдүд эс көкүлсн күүкд улс буйн кишг- 
тэ гиж эмтн тер цагт келх, — гив. 

з Тер цагт әмтн уулмудыг: «Мадн деер унтн!», өөдм һазрму- 
дыг: «Мадниг бүрктн» гиж эрж сурх. 3! Кемр көк нойаржах 
модыг тиигҗ кехлә, му хумха моднд ю кедг болхмб? — гив. 

2 Йос эвдсн хойр күүг Исусла хамднь бас цаажла харһулхин 
төлә авч йовла. 33 Тедн Һавл гидг һазрур ирв. Тер һазрт Исусиг 
кирсд хадж цаажлсмн, йос эвдсн хойр күүг бас Терүнлэ хамднь 
кирсд хадж цаажлсмн, негинь барун бийднь, наадкинь зүн 
бийднь. 3 Исус: 

- Аав минь! Эднэ килнцинь тэвит! Эдн ю кежэхэн меджэсн 
уга, – гиж сурв. 

Әмтн жирв хаяд, Исусин хувциг хувацхав. 35 Олн эмтн зогсад 
хәләцхәв. Толһачнр бас Исусар наад бәрәд: 

- Талдан әмтиг харсж аврдг билэ. Кемр тер Христос болхла, 
Бурхна шүүж авсн күн болхла, Бийән харсж эмэн авртха! – гиж 
келцхәв. 

36 Цергүд бас Исусар наад бәрцхәв. Тедн Исуст өөрдәд, ишклң 
чаһр өгәд 3? келцхэв: 

— Кемр Чи Йудья улсин хан болхла, эмэн харсж авр, — гив. 

38 Исусин толһаднь кирс деер нег харһа мод хадулж, деернь 
«Энтн — Йудья улсин хан» гиж бичж. 3 Хажудк кирс деер телгдсн 
йос эвдсн күүнә негнь Исусиг му келәд: 

- Кемр Чи Христос болхла, эврэннь эмэн авр, мадниг бас 
харсж авр! - гиж хәәкрв. 

4 Наадкнь болхла өөркән хөрж: 

- Бурхнас әәхнч! Чи бас тиим цааж даажахан меджэхшийчи? 
4! Бидн чикэр цаажлгдвидн, кесн килнцэрн үүлэн даажанавидн, 
эн күн болхла му юм кесн уга, — гив. 

42 Дәкәд: 

- Деед Эзн Эврэннь орн-нутгтан ирхлэрн мини тускар бичә 
марттн, - гиж тер Исуст келв. 

4 Би чамд үнэр келжэнэв, эндр өдр Нанла хамдан Бурхна 
садт тусхич! - гиж Исус хэрүднь келв. 


Исусин үкл 


4 Үлин алднд генткн цуг һазрар харңһурад, һурвн цаг күртл 
тиим болв. 5 Нарн харңһурад, һол сүмин көшг хойр энгрэд шу- 
урв. 4 Исус: 

- Аав минь! Тана һарт сүмсән бэрүлж өгчэнэв! - гиж чаңһур 
хээкрв. 

Эн үгмүдин хөөн Исусин эмн һарв. * Энүг үзсн Римин энгин 
цергин ахлач, Бурхиг магтад: 

- Эн күн йосн чик седклтә күн бәәсмн, - гиж келв. 

4 Ю болхиг хәләхәр цуглрсн олн эмтн учрсн йовдлыг үзәд, 
өрчән цокн бээж хәрцхәв. 9 Зуг Исусиг меддг эмтн, теднә тоод 
Һалильяс авн Терүг дахж йовсн күүкд улс, ик хол биш, тедүкнд 
хәләһәд ЗОГСВ. 


Исусин цогциг оршалїїн 


5 Йосип гидг нертэ нег күн Деед Хургин гешүн бээж. Эрүн 
цаһан седклтэ үннч күн тер бээж. 5! Йосип Деед Хургин шиидв- 
рлэ болн кесн йовдлла зөвшәрсн уга бээж. Тер Йудья һазрт 
бәәсн Ариматья хотна күн бээж. Йосип Бурхна йосн ирхиг бас 
күләжәж. 5 Тер Пилатур ирэд, Исусин цогцинь өгтн гиж сурв. 
53 Дәкәд тер цогцинь кирс деерэс буулїж авад, оршалїїна кенчрт 
ораһад, хад чолунд шин кесн, урднь күн оршагдад уга үкэрт 
орулж тэвв. 5 Басң өдрин асхн болж йовла. Бемб өдр өөрдж 
йовла. 55 Исусла хамдан Һалильяс дахж ирсн күүкд улс Йосипиг 
дахад, Исусиг оршасн үкэриг хәләһәд, цогцинь тер ормд яһҗ 
орулж тэвсинь үзв. 5 Тедн хэрж ирәд, канкнсн үнртэ тос, 
түркдг эм белдв. Бемб өдрлэ тедн Бурхна зааврар амрцхав. 


Эмдрлїїн 


2 Өрүн өрлэ долан хонгин түрүнк өдрт күүкд улс урднь 
белдсн канкнсн үнртэ тос, түркдг эм авад, Исусиг ор- 
шасн үкәрүр ирцхэв. 2Зуг Терүг оршасн үкәриг хаажасн чолун 

хажуднь бээсиг тедн үзцхэв. 3 Уулын көндә дотр орсн күүкд улс 
Деед Эзн Исусин цогц олж авсн уга. “Күүкд улс алмацж зогсц- 
хав. Генткн гилвксн цаһан хувцта хойр күн теднд үзгдв. 5 Күүкд 
улс дегд сүрдэд, һазр элкж унцхав. Зуг хойр күн: 

- Үксн эмтн заагт эмд күүг юнгад хәәжәхмт? 6Тертн энд уга, 
Тертн эмдрв! Һалильяд Исус таднд ю келсинь мартчквт? ? «Күм- 
ни Көвүн килнцтэ эмтнэ һарт бэрүлгдх, кирс деер цаажлгдх, 
болв һурвдгч өдртнь Тер эмдрх», -- ГИЖ келцхэв. 

8Эн Исусин үгмүд генткн теднә уханд орж тодлгдв. °* Күүкд 
улс Исусин үкәрәс хэрж ирэд, арвн негн сурһульчнрт болн на- 
адк эмтнд цуг учрсн юмна тускар келж өгв. "Тер күүкд улсин 
дунд Магдален хотна Марий, Йохана, Яковин экнь Марий 
болн нань чигн күүкд улс бәәж. Тедн апостолмудт энүнә тускар 
келж өгцхөв. !Зуг эн күүкд улсин үгмүд деми юмн гиж теднд 
сангдв. Тедн күүкд улст итксн уга. ? Пётр болхла босад, Исусин 
үкәр тал гүүв. Тер уулын көндә дотр шаһаҗ хәләһәд, Исусиг 
орасн һанцхн кенчр бээсинь үзв. Пётр үзсн юмндан икәр өврэд 
хэрэд йовв. 


Эмаус гидг хотнур ордг хаалћд 


1зТер өдр сурһульчнрас хойрнь Эмаус гидг хотнур йовж йов- 
ла. Тер хотн Ерусалимас арвн негн дуунад бээсмн. “ Цуг учрсн 
йовдлын тускар тедн күүнджәлә. 55 Тедниг күүндэд йовж йовтлнь 
Исус Бийнь теднүр өөрдж ирәд, теднлә хамдан йовв. ! Зуг сур- 
һульчнр Исусиг үзвчн таньсн уга. " Исус теднәс: 

- Юуни тускар тадн күүнджэхмт? —– гиҗ сурв. 

Тедн гейүртә бээдлтэ зогсцхав. !8 Теднә негнь Клөп гидг 
нертә күн: 

- Шиңкән Ерусалимд ирсн төләдән эн өдрмүдт юн учрсинь 
һанцхн чи меддго болхич! - гиҗ келв. 

19 _ Юн учрсмб? -гиж Исус сурв. 

- Назаретин Исусла учрсн йовдлын тускар бидн келжәнә- 
видн, – гиҗ тедн хәрүднь келв. - Тер үгдэн болн үүлдэн ик 
күчтэ, Бурхна болн эмтнэ өмн ик алдр ээлдэч билэ. 2 Ах гелн- 
гүд болн мана һардачнр Терүг бэрж авад, алх зарһла харһулад, 
кирс деер цаажлад эмнэснь хаһцулв. 2 Болв бидн болхла Изра- 
илиг Тер харсж аврх гиж нээлжэлэвидн. Тер учрсн йовдлын 
хөөн Һурвдгч өдр болжана. 2 Цааранднь иим юмн болв: үкэр 

талнь йовсн зэрм күүкд улс мадниг икэр өврүлв. Тедн эндр 
өрүн өрлә тиигәрән одла, 2зуг тенд цогцнь уга бээж. Күүкд улс 
хэрж ирэд маднд иим юм келж өгв. Тедн орцасн хадын көндә 
дотр орхла, Бурхна элчир генткн теднэ нүднд үзгдэд, «Исус эмд» 
гиж келж. 2 Хөөннь мана үүрмүдэс зэрмнь үкәр талнь одад, 
күүкд улс келжэснлэ эдл цугинь үзж, зуг эмдрсн Исусиг тедн 
үзсн уга. 

25 Исус теднд: 

- Яйсн эргү улсвт? Ээлдэчирин келсн үгмүдт ода күртл иткл 
уга бэнт? 26 Христос ик зовлн эдлснэннь хөөн эврэннь туурмж- 
дан орхм бишви? -гиж сурв. 

27 Дәкәд Тер Мошеһәс болн әәлдәчнрәс эклэд, Бурхна Бичгт 
Бийиннь тускар цуг бичәтә юмиг теднд цәәлһҗ келж өгв. 
28 Тедниг хотнур өөрдж йовхлань Исус цааранднь йовхар седсн 
бәәдл һарв. 2 Зуг тедн Исусиг: 

- Маднла хамдан үлд, ора болжана, өдр чилв, – гиж эрж 
сурв. 

Тер үлдв. 3 Хот уух цагт Исус болһсн һуйр авад, Бурхнд ханлт 
өргэд, энг-энгэрнь һуйриг хуйлж хуваһад теднд өгв. 3! Тер кем- 
лә хойр сурһульчин нүднь секгдәд, тедн Исусиг таньв. Зуг тер 
дарунь теднә нүднд Исус үзгддгән уурв. 3 Тедн нег-негнэсн: 

- Терүг хаалһдан маднд Бурхна Бичгин чинр-утх цәәлһҳҗ үг 
келсн цагт мана зүркн халад, шатсн болж эс медгдлү? - гиж 
сурцхав. 

3з Сурһульчнр ормасн босад, Ерусалим тал хэрү йовцхав. Тен- 
дән тедн арвн негн сурһульчиг болн кесг эмтиг олж авв. 

з Эн үнн! Деед Эзн әмдрв! Шимон Терүг үзв, – гиҗ сур- 
һульчнр келцхәв. 

35 Тер хойр сурһульч хаалһд учрсн йовдлын тускар келәд, 
Исусиг һуйр хуваж өгсн цагт Терүг яһҗ таньсан келж өгв. 


Әмдрсн Исус сурћульчнр тал ирснь 


36 Сурһульчнр күүнджәсн цагт генткн Исус үзгдәд теднлә 
мендлв. 3 Тедн сүмсн үзгдҗәнә гиҗ санад, әәһәд менрәд одц- 
хав. 38 Исус болхла: 

- Юнгад тадн тиигж икэр ээжэхмт? Юнгад тадн маһдл- 
жахмт? 3 Мини їарм, Мини көлм хәләтн! Эн Бив! Намаг көн- 
дэж үзтн, сүмсн махмуд уга, ясн уга болна. Намаг хэлэтн, Би 

йосн махмудтав, ястав, - гиж келәд, 4 Исус һар-көлән үзүлв. 
4 Тедн икэр байрлад, иткж чадлго алң болад бээцхэв. Тиигхлэ 
Исус теднәс: 

- Танад идх-уух юмн бәәнү? -ггиж сурв. 2 Сурһульчнр Исуст 
шарсн зайснас өгв. 4 Тер заһсиг авад, теднә өмн идв. 

4- Энүнэ тускар Би таднла бээсн цагтан келләлм, - гиж 
Исус келв. – Мини тускар Мошен заканд, ээлдэчнрин дегтр- 
мүдт болн Псалмудын дегтрт бичгдсн тоот күцәгдх зөвтэ. 

45 Исус теднд Бурхна Бичгин чинр-утх медхд нөкд болв. 

46 __ Бурхна Бичгт: «Христос дегд икэр зовагдад үкэд, һурвдгч 
өдртнь эмдрх зөвтә» гиж бичәтә. * Ерусалимас эклэд эмтн 
болһнд килнцтэ җирһл үлдәлһнә туск, килнц тәвүллһнә туск 
зәңг Терүнэ нернә төлә тадн тархах зөвтәт. 4 Тадн болхла цуг 
энүнэ герчнр. * Би таднд Мини Эцкм өгнәв гисн юмиг илгә- 
нэв, зуг тадн ик Тенгрәс күч эс автл балїїснд үлдцхэтн, — гив. 


Исусиг теңгр деер һарсна тускар 


5 Тер сурһульчнран балїїснас дахулж һарад, Бетэнья тал авч 
ирәд һаран өргәд, тедниг әдслв. 5 Әдслҗ бээтлэн теднэс салж, 
тенгрүр өөд һарв. 5 Сурһульчнр Терүнд сөгдәд, аһу ик байрта- 
һар Ерусалим тал хэрж ирцхәв. 5 Тер цагас авн тедн һол сүм 
дотр оньдин бәәһәд, Бурхнд магтал өргцхәв. 





Йохана бичсн Сән Зәңг 


Нүр үг 


Йохан Исусиг Бурхна мөнк Үг гиж Сән Зәңгдән үзүлжэнэ. Тер Үг 
күн болж, мадн дунд бүүрлж (1.14). Исус Бурхнас илгәгдсн Аврач, 
Бурхна Көвүн гиж иткүлхин төлэ, болв иткэд, Терүнэ нернэ төлэд 
мөнк җирһл эдлтхә гиһәд эн дегтр бичүлгдсн бээж (20.31). 

Исус Бурхна мөнк Үгнь гиж нүр үгд бичэтэ. Терүнә дару Сән Зөн- 
гин негдгч энгд зүсн-зүүл өвәрц йовдлмуд Исусиг урдаснь Аврач, 
Бурхна Көвүн гиж үзүлж. Цааранднь өвәрц йовдлмуд ю цәәлһжәхинь 
медүлжәнә. Дегтрин эн әңгднь зэрм улс Исуст яһҗ итксиг, Терүг 
дахж йовх улс болсна тускар бичэтэ. Болв зэрмнь Терүнэ өмнэс бу- 
цад итклэн хайсна тускар бас бичгдж. 

13-17 бөлгүд Исус Эврэннь сурһульчнртаһан чирәһәрн харһад 
күүндсиг, Терүг кирст телүләд хадхин өмн сө келсн үгмүд сурһульч- 
нриг яһҗ белдсиг, теднд урмд өгсиг үзүлжэнэ. Сүүлңк бөлгүдт Ису- 
сиг бэрснэ, Терүнэ зарһин, Терүнә телүлэд хадгдсна болн эмдрснэ 
тускар, энүнэ хөөн сурһульчнртан баралж үзгдснэ тускар бичэтэ. 
Хууль гүүһәд килнц һарһсн күүкд күүнэ туск тууж дөрвлжн хавсрт 
орулҗ бичж (8.1—11). Яһад гихлэ, кесг түрүн зун жилмүдин бичгүдт 
болн орчулсн бичврт терүг орулсн уга, болв зэрмснь терүг талдан 
ормд орулцхаж. 

Йохана бичсн Сән Зэнг Христосар дамжад өггджөх мөнк жирїїлин 
белг йилһән үзүлгдж. Эн белг ода өггджэнэ. Исус - йовх хаалһ, үнн 
болн җирһл болжана гиж эн белг иткжэх улст нерэдгдж. 

Сэн Зэнгдэн Йохан шажна бээдл үзүлхэр өдгэ жирїїлэс йирин юм- 
суд авч керглнэ. Үлгүрнь: усн, өдмг, герл, хөөч болн хөд, уста үзмин 
иш, терүнэ темснь. Тернь седклин тоолвр болна. 


Учр-утхин зура 


Орулгч үг 1.1—18 
Уснд кирслдг Йохан болн Исусин түрүн сурһульчнр 1.19—51 
Исусин церглт 2.1 — 12.50 

Сүүлнк өдрмүд 13.1--19.42 
Деед Эзнэ әмдрллһн болн залрж ирлһн 20.1—31 
Товчлгчднь: Һалильяд болсн бусд үзүллһн 21.1—25 


Үг күн болж 


Орчлн үүдхәс урд Үг бәәж. Үг Бурхнла негн бээж. Үг Бурхн 

бәәж. 2 Орчлң үүдхэс урд Үг Бурхнла бээж. 3 Цугнь Үгәр 
дамжж үүдэгдж. Терүг угаһар юмн үүдсмн уга бээж. 4 Цуг үүдэсн 
юмн Үглә ниилэд җирһж. Җирһл күмни герл бәәж. ° Герл харн- 
һуд гилвкнә. Харңһу терүг диилсн уга. 6Бурхн кү илгэж, күүнә 
нернь Йохан бээж. 7 Цуһар сонсад итктхэ гиһәд Йохан герлин 
туск герч болад ирж. 8Бийнь герл биш бәәж. Герлин туск герч 
болад орчлнд ирж. Үг гисн йосн герл мөн. Герл орчлнд ирэд 
күмн-эмтнд тусж герлтүлнә. ! Үг орчлнд бээж. Терүгәр дамжж 
үүдсн орчлн Бийнь таньсн уга "Эврэ һазрур ирж. Эврә әмтн 
терүг седклдэн орулсн уга. 12 Седклдән орулсн эмтнд, Бийднь 
иткен эмтнд Бурхна үрдүд болх зөв Тер өгв. ! Эн үрдүд экиннь 
геснәс, күүкд күн залу күн хойрин седвәрәс төрсн үрдүд биш, 
эдн Бурхнас төрсн үрдүд. “Үг күн болж, мадн дунд бүүрлж. Эн 
Үг маднд чилшго хээрлтиг, Бурхна туск үнниг үзүлв. Эцкиннь 
һанцхн көвүн болж Эцкәс авсн Терүнэ йосиг бидн лавта үз- 
видн. !5 Йохан Терүнэ тускар чаңһ дууһар иигж герчлж: Эн 
күүнэ тускар би иигж келлэв: Мини хөөн ирхнь нанас ик чинр- 
тэ, юнгад гихлэ Тер нанас урд мөнкиндэн бәәдг бээж. 1 Тер эв- 
рэннь ик байлг хээрлтэс маднд дам-дам сэ кеїэд эдслв. 
п Бурхн Мошеһар дамжад зака өглэ, зуг хәәрлт болн үн Исус 
Христосар дамжж үзүллә. !8 Бурхиг күн төрүц үзәд уга, зуг Эц- 
киннь өөр бәәсн ор һанцхн Бурхн маднд Бурхна тускар медүлв. 


Уснд кирслдг Йохана герчллїїн 


19 Ерусалимд бәәдг евреймүдин ахлачнр Йоханур гелнгүдиг 
болн Левихниг илгэв. Тедн ирэд: 

— Чи кембч? -гиж Йоханас сурв. 

2- Би Христос бишв, -ггиж тер дарунь Йохан илэр келв. 

21 Тиигхлә кен гидг күмбч? Чи Элья болвзач? - гиж тедн 
сурцхав. 

- Уга,-гиж тер хәрү өгв. 

- Чи Мошен келсн әәлдәч болвзач? 

- Уга — гисн хәрү тенд соңсцхав. 

- Чи кембч? Маднд келич. Бидн мадниг илгәсн улст хәрү- 
Пинь келж өгх йоставидн. Бийиннь тускар ю келнэч? - гиж 
тедн сурцхав. 

23 Йохан теднд ээлдэч Эшьян үгэр келж өгв: «Би эжго көдэд 
хәәкржәх дунв: Деед Эзнэ хаалһинь һо кетн». 2 Тер әмтиг пар- 
шмуд илгэсн бээж. 

- Кемр чи Христос биш, Элья биш, Мошен келсн ээл- 
дэч биш болхла, юнгад чи әмтиг уснд кирслнэч? - гиж тедн 
сурцхав. 

- Би эмтиг уснд кирслнэв. Зуг тадн дунд таднд таньгддго 
күн бәәнә. 2 Тер мини хөөн ирх. Би болхла Терүнэ башмгиннь 
бүчинь тээлх зөв угав, - гиж Йохан хэрүднь келв. 

2 Цуг эн йовдл Бетәнья өөр, Йордан полын дорд үзгин КӨВӘД, 
Йохан эмтиг уснд кирслсн һазрт, учрв. 2 Маңһдуртнь Йохан 
өөрдж йовх Исусиг үзәд: 

- Хәләтн, Эн әмтнә килнц уга кедг Бурхна хурһн. 3 Энүнә 
тускар би келләв: Мини хөөн ирснь нанас ик чинртә, юнгад 
гихлә, Тер нанас урд мөнкиндэн бәәдг бээж. 3! Би чигн Исусиг 
кенинь медсн уга билэв, зуг би Энүг цуг Израиль орн-нутг мед- 
тхә гиһәд, эмтиг уснд кирслхэр ирв, -- ГИЖ келв. 

32 Йохан эврэннь үгэн батлад келв: 

- Әрүн Сәкүсн ик деер Тенгрэс көглжрїїн мет буућһад, Терү- 
нә деер үлдснь би үзв. 33 Би Терүг меддго биләв. Зуг уснд кирсл- 
хәр намаг Илгәснь нанд: «Эрүн Сәкүсн нег күн деер буулад 
үлдх. Тер күн әмтнд Әрүн Сәкүс өгх», - гиҗ келлә. 3 Би цуг 
энүг үзв, тегәд чигн герчлжэнэв, Эн — Бурхна Көвүн! — гив. 


Исусин түрүн сурһульчнр 


35 Дарук өдртнь Йохан хойр сурһульчта хамдан бәәсмн. 
36 Аашсн Исусиг үзәд, тер: 

- Эн – Бурхна Хурһн! – гив. 

37 Йохана хойр сурһульч тер үгмүдинь сонсад, Исусиг дахад 
йовв. 3 Исус эргәд ардан хәләһәд, тедниг дахж йовсинь үзв. 

- Таднд юн кергтә? – гиҗ Тер сурв. 

- Рави, |[хальмгаһар багш] Тана гер альдв? Келтн, - гиж 
тедн сурв. 

39-- Намаг дахад йовтн, эврән үзхит, - гиж Исус келв. 

Цуг эн дөрвн часла болв. Тедн йовад, Исусин герт ирэд, асхн 
ора күртл бәәв. 4 Исусин тускар келсн үг сонссн сурћһульчнрин 
негнь Шимон Пётрин дүнь Андрей бээж. “Тер эврэннь Ши- 
мон гидг ахан олж авад келв: 

- Бидн Бурхна илгэсн Аврачиг- Христосиг олж аввидн! 

4 Дәкәд тер ахан Исусур дахулж авч ирв. Исус Шимон тал 
ХЭЛЭЖЭЛЭД келв: 

- Йохана көвүн Шимон эндр өдрәс авн Би чамд Кеп* гидг 
нер өгчәнәв. 


Исус Пилипиг болн Натаналиг дууджана 


43 Маңһдуртнь Исус Һалилья тал йовхар шиидв. Тер Пилипиг 
олж авад: 

- Намаг дахад йов! — гив. 

4 Пилип Бетсәд гидг хотна көвүн бээсмн. Тер хотн Андрейин 
болн Пётрин бас төрскн хотн бээж. & Пилип Натаналиг олж 
авад терүнд: 

- Бидн закана дегтрт Моше болн әәлдәчнр бичсн кү олж 
аввидн. Тер Назарет хотна Йосипин көвүн Исус бээж, - 
гиҗ келв. 

46 __ Назаретас сән юмн ирдви? – гиҗ Натаналь хэрүднь келв. 

- Эврэн йовад хэлэ, - гиҗ терүнд Пилип келв. 

9 Исус аашсн Натаналиг үзэд: 

- Эн йосн Израилин күн. Энүнэ седклд мек худл төрүц уга, - 
гиҗ келв. 

48- Та намаг альдас меднэт? — гиҗж Натаналь өврж сурв. 

- Чамаг дуудхас урд Би чамаг инжр модна сүүдрт суусичнь 
үзлэв, - гиж Исус хәрү өгв. 

4 _ Багш, Та Бурхна Көвүнт. Та Израилин Хант! – гиҗ Ната- 
наль келв. 

5 _ Би чамаг инжр модна сүүдрт үзв гиснд чи нанд иткжәнәч. 
Зуг чи энүнәс ик өвөрц юм үзхич, —– гиж Исус хәрү өгв. 

Я- Би таднд үнэр келжэнэв, тадн заагрсн тенгрэс Күмни 
Көвүнүр бууж ирсн болн терүнэс деер өрггдсн Бурхна элчнриг 
үзхит, – гиҗ Исус немж келв. 





* Эн нерн грек келнәс «чолун» — Пётр гиж орчулгдна. 

Канад болсн хүрм 


Хойр өдрин хөөн Һалильяд бээсн Кана гидг балїїснд хүрм 

болж. Исусин экнь тенд бас бээж. 2 Исусиг сурһульчнрта 
хамднь бас тер хүрмд дуудж. 3 Гиичнр чаһран ууһад чилэхлэнь, 
Исусин экнь Терүнд келв: 

- Чаһр дэкж уга. 

4Исус экдэн: —– Аак, юнгад Та нанд энүнә тускар келжэнэт? 
Мини цаг ирәд уга, -гиж хәрү өгв. 

5 Исусин экнь зарцнрт: 

- Энүнэ келсинь кетн, — гив. 

6Тенд зурһан ик чолун буйш зогсжала. Еврей келн эмтн эв- 
рэннь йосар юм эрүслж уһахин төлә терүг бәрдг бээсмн. Буйш 
болһнднь 80—120 литр ус багтдг бээж. 

7— Сав болїїниг дүүргэд ус кетн, - гиҗ Исус зарцнрт келв. 

Тедн буһшмуд дүүргэд ус кев. 8 Исус: 

- Ода эн савас ус утхж авад, хүрмин ахлачд авч одад 
ӨГТН, — ГИВ. 

Зарцнр келсинь күцэв. ° Хүрмин ахлач чайрт хүврсн усиг 
амсв, тер чаһриг альдас авсинь медсн уга бээж, зуг һанцхн 
зарцнр медлэ. Хүрмин ахлач күргиг дуудж авад келв: 

10- Эмтн сән һара чаһриг нэр эклхлэнь хүрмин гиичнрт өг- 
нэ. Цућһар согтж одхла, му чаһр һарһҳҗ өгнэ. Чи болхла сэн чаһ- 
риг ода күртл бэрэд суусмч? 

п Эн Исусин үзүлсн өвәрц йовдлмудын түрүнкнь бээсмн. Цуг 
эн йовдл Һалильяд бээсн Кана гидг балїїснд учрсмн. Иигәд 
Исус эврэннь күчтэ нерән туурулв, энүнэ хөөн сурһульчнр Те- 
рүнд икэр иткв. 2 Цааранднь Исус сурвульчнртайан Капернам 
хот темцж йовв. Исусин экнь, дүүнрнь Терүнлэ хамдан бас һа- 
рад йовцхав. Капернамд тедн цөөкн өдр бээв. 


Бол сүмиг цеврллїїн 


з Евреймүдин Песах гидг нэр өөрдж йовсмн, тегэд Исус 
Ерусалим балїїснур Парад йовв. “Исус Ерусалимин сүм дотр 
бухмуд, хөд, көглжрїїс хулдсн эмгиг үзв. Мөнг сольдг эмгиг 
чигн Тер үзв. Тедн ширэн өөр сууцхаж. 5 Тиигхлә Исус деесәр 
маля гүрэд, хөөдиг, бухмудыг көөһәд һарһв. Мөнг сольдг эмтнэ 
ширәһинь хольврулад, теднэ мөнгинь тараһад хайв. 

16-/Эднэн авад цааран эрлтн! Мини Эцкин гериг хулд гү- 
үлгэнэ герт бичә хүврүлтн! - гиж Исус көглжрһ хулджасн 
әмтнд келв. 

п Энүг үзсн сурһульчнр, Бурхна Бичгт бөэсн «Би тана герт 
дуртав. Тер дурн дотрким шатажана» гисн үгмүдиг тодлж санв. 

1 8-/ Иигж кех йосн чамд бээхиг медүлхин кергт онц темдг 
үзүл,- гиж евреймүдин толһачнр Исусин өмнәс келцхэв. 

19 _ Эн сүмиг хамхлад таратн, Би Пурвн хонгин болзгт цуг 
энүг хэрү тосххв, - гиж Исус хәрүднь келв. 

22- Кезэнэ эн сүмиг дөчн зурһан жилдэн эмтн тосхсмн. Чи 
болхла Энүг һурвн өдрин туршт босхахар седжэхмч? - гиж 
евреймүдин толһачнр хәрүцв. 

21 Исус болхла сүмин тускар келсн цагт Эврэннь цогцин 
тускар келсмн. 22 Хөөннь Исус эмдрснэ хөөн Терүнэ сур- 
һульчнр Исусин цуг эн үгиг тодлж санла. Тедн Бичгт болн Ису- 
син келснд иткв. 


Исус иуг әмтнә уха-седклинь меднә 


23 Исус Ерусалимд Песахин нәәрт бээсн цагтан өвәрц йовдл- 
муд үзүлв. Тер учрар кесг эмтн Терүнд иткв. 2Зуг Исус теднд 
икэр нәәлсмн уга, юнгад гихлә, Исус эмтиг сәәнәр меддг бээж. 
25 Исус эмтнэ дотрк уха-седклиг сээнэр меддг бээсмн. Тер уч- 
рар Исуст күүнә тускар юм келх керг уга билә. 


Исус болн Никодим хойр 


Паршмуд заагт нег күн бәәж. Терүнә нерн Никодим. Тер 
евреймүдин толһачнрин негнь бәәж. 2 Нег дэкж Никодим 
сөөһәр Исусур ирәд келв: 

- Багш, Тана кесн өвәрциг нег чигн күн Бурхн угаһар кеж 
чадшго билә. Тер учрар Таниг Бурхна илгәсн Багш болдгинь 
бидн меднәвидн. 

3— Күн болһн шинэс эс төрхлә, Бурхна ориг үзж чадшго гиж 
Би чамд үнэр келжәнәв, - гиж Исус хәрү өгв. 

4- Көгшн күн шинэс яһҗ төрхмб? Тер хойрдад эврэннь экин 
геснд орад төрж һаршголм? – гиҗ Никодим Исуст келв. 

5- Һанцхн уснас төрснь, Сәкүснәс төрснь, Бурхна орнд тусж 
чаджана гиж үнэр келжәнәв. 5 Цогц бийэс төрснь, цогц бий 

болна. Һанцхн Сэкүснэс сәкүсн төрдг мөн. 7 Шинэс төрх кер- 
гтэ гисндм бичә өврәд бә. 8Салькн дурта һазртан шуугад көдл- 
нэ. Чи терүнэ шууга сонснач, зуг альдас Парад, альдаран темцж 
үләҗәхинь медх арһ чамд уга. Сәкүснәс төрсн күн лавта тиим 
болна, - гиж Исус келв. 

95- Тиим юмн яһҗ болхмб? – гиж Никодим сурв. 

10 Чи Израиль эмтнэ багш болнач, зуг цуг энүг эс медхшлмч? 
пүҮнәр келжәнәв, Бидн медсән келнэвидн. Бидн үзсэн герчл- 
нэвидн, зуг тадн Мана герчллһиг үнн гиж ухандан авхшит. 2 Кемр 
орчлнгин юмна тускар келхлэ, тадн нанд эс иткхлэ, тенгрин 
юмна тускар келсн цагт яһҗ нанд иткхмт? " Тенгрэс бууж ирсн 
Күмни Көвүнәс талдан күн Тенгрт бәәһәд уга. “Моше көдэд 
күрл моһаг модн деер өргсн кевәр Күмни Көвүн өрггдх зөвтә. 
5Тегәд Нанд иткдг күн мөнк жирїл эдлх. ! Юнгад гихлә, 
Бурхн орчлнд дегд хәәртә болад, Исуст иткдг күн үкл уга, мөңк 
жирїїл эдлтхэ гиж ор һанцхн Көвүһән өгсн мөн. 1 Көвүһәрн 
орчлнгин зарїї кех биш Көвүһәрн орчлнгиг харсж аврхин төлэ 
Бурхн Терүг һазрур илгәсмн. 15Терүнд иткдг күн зарһла харһ- 
жахш, эс иткдг күн зарһла харһҗ. Яһад гихлә, тер Бурхна ор 
һанцхн Көвүнд итксн уга. ! Зарһнь иим: орчлнд герл тусж 
ирв. Зуг әмтн герлиг һолад, харңһуг таасж авсмн. Юнгад гихлэ, 
теднә керг-үүлнь хар. 2 Хар үүл күцәдг күн герлд дурго, үүлнь 
герлд илдкх гиһәд, тер герләс зулна. 2 Зуг үнн чикәр бээснь 
герлүр ирнэ. Бурхиг сонсад, цаһан үүлинь күцәсинь герл үзүлх 
гиһәд тер тиигнэ, – гиж Исус келв. 


Исус уснд кирслдг Йохан хойр 


22 Энүнэ хөөн Исус эврэннь сурһульчнрла Йудья һазрур йовв. 
Тенд бээжэйэд, Исус әмтиг уснд кирслдг бәәсмн. 23 Йохан тер 
цагт Шалим балһсна өөр Анон гилдг һазрт бас әмтгиг уснд кирслв. 
Юнгад гихлә, тер һазрт дала усн бээж. Эмтн Йоханар бийэн 
уснд кирслүлхэр ирдг бээсмн. 2 Йоханыг түүрмд суулһхин өмн 
цуг эн учрсн бээж. 25 Йохана сурһульчнрин болн евреймүдин 
хоорнд усар әрүсллһнә хуучн авьясын тускар зүтклдэн болв. 
26 Тедн Йоханур ирәд: 

- Багш, урднь Йордана һолын телтр көвәд танта нег күн бээ- 
лэ. Та Терүнә тускар эмтнд келсн биләт. Ода тер эврэн әмтиг 
уснд кирслнэ. Цугтан Терүн тал ирнэ, -- ГИЖ келихэв. 

2- Күн тенгр заяж келсэр кергән күцэж чаджана, - гиж 
Йохан хәрү өгв. 

28 __ Би Бурхна илгэсн Аврач бишв, зуг би Терүнэ өмн йовхин 
ТӨЛЭ илгәгдләв, -/ гиҗ Мини келсн үгмүдин герчнр тадн эврэн 
боллат. 2 Хәрд һарчасн күүктэ көвүн күргн болна. Күргнэ үр 
күргиг сонсад зогсна. Терүнэ ду сонсад, үрнь байрлна. Тиигж 
би ик байрта бээнэв. 3 Терүнә чинрнь өсж өрггдх зөвтә, мини 
цаг болхла чилж йовна, - гиж Йохан келв. 


Тенгрэс бууж ирснь 


31Тенгрэс бууж ирснь һазр деерк эмтнэс деер. Һазрин үрн 
болхла һазрин үлмэд бәәнә, һазрин тускар келнә. Зуг Тенгрэс 
бууж ирснь Һазрин әмтнәс деер! 32 Тер Эврэннь үзсэн, сонссан 
герчлнә. Зуг эмтн Терүнә келснд иткхш. 3 Терүнә герчллһ седк- 
лдән авсн эмтн энүгэрн Бурхн - йосн үнн гиж лавта үзүлнә. 
м Бурхна илгэсн күн Бурхна үгмүдэр келнә. Юнгад гихлэ, 
Бурхн Терүг Сэкүсэрн дүүргнэ. 3 Эцк Көвүндэн дегд хәәртә бо- 
лад, цугинь һартнь бэрүлв. 3 Көвүнднь иткдг күн мөнк жирїїл 
эдлнэ. Көвүнә үгинь эс сонсснь мөнк җирһл үзшго. Бурхна ца- 
аж терүнэ толһа деер буув. 


Исус болн Шамарья күүкд күн 


12 Йоханур ирдг сурһульчнрас тооћарн даву ик сурпульчнр 
Исусур ирәд, уснд кирслгджэнэ гидг зэнг паршмуд медчкв. 
(Үнәртнь болхла, Исус эврэн эмтиг уснд кирслдго бээж, Терүнэ 
сурһульчнр эмтиг уснд кирслдг бээж.) 5 Исус энүнә тускар сон- 
сад, Йудья һазриг үлдәһәд, хэрү Һалилья тал йовсмн. *Һали- 
лья тал йовж йовад, Исус зууран Шамарья Пазриг дэврж һарла. 
5Тегәд Исус Шамарья һазрт бәәсн Сухар гидг хотнур орж 
ирв. Кезәнә Яков Йосип гидг көвүндән нег һазр өгсн бээж. Тер 
пазрин өөр Сухар гидг хотн бээж. “Тенд Яковин нертә худг 
бээж. Исус хаалһдан муурад, тер худгин өөр ирэд сууһад амрв. 
Үдин цаг өөрдж йовла. 7Нег Шамарья күүкд күн тер худгур ус 
авхар ирж. 
- Нанд уух ус өгич, - гиж Исус сурв. 
8 Сурһульчнр болхла тер цагт хот хулдж авхар, өөрк хотнур 
ЙОВЖ одсн бээж. 

95- Та, еврей күн, нанас Шамарья күүкд күүнэс уух ус 
сурдмт? - гиж Шамарья күүкд күн Исусас сурв. 

(Тер юнгад гихлэ, евреймүд Шамарья эмтнлэ төрүц дуһардго, 
хэрлидго бәәсмн.) 

1-4 Кемр Бурхн эмтнд ю белглжэхинь, Кен чамас уух ус сур- 
жахинь чи медсн болхла, эврэн Нанас ус сурх билэч, болв Би 
чамд эмд ус өгх билэв, - гиж Исус хәрү өгв. 

п- Ах Нойн минь, Та суулһ угат, худгтн болхла гүн. Әмд ус 
яһҗж авч чадхмт?* !2Та мана өвк эцк Яковас деер болвзгот? 
Тертн маднд эн худг өгсн билә, болв бийнь эврәннь үрн-садта- 
һан, малтаһан энүнәс ус уудг бәәсмн! - гиж күүкд күн хәрүднь 
келв. 

13 Кен чигн эн уснас уухла, дәкәд ундасх. *Зуг Мини өгсн 
уснас ууснь төрүц ундасшго. Юнгад гихлэ, Мини өгсн усн күү- 
нә дотр мөнк җирһл өгдг булгт хүврх, - гиж Исус үгинь сокч- 
кад келв. 

15 Тиигхлэ күүкд күн келв: 

- Ах Нойн минь, намаг хөөннь ундасдгоһар, эн худгур дэкж 
ирдгоһар тер уснасн өгит, — гив. 

15-- Гер талан йовад, эврэннь залулан нааран дахулж авч ир, — 
гиж Исус хэрүднь келв. 

17 — Би залу угав, - гиж күүкд күн хэрүцв. 

- Чи үнэр келвч. Чи залу угач. 1 Чи тавн залута билэч. Чи 
үнэр келвч. Ода чамла хамдан бээсн залу күн, чини залу биш, - 
гиж Исус келв. 

»- Ах Нойн минь, би үзжэнэв, Та әәлдәчд. 2 Мана өвк 
эцкнр эн уулур ирэд, Бурхнд сөгдж зальврдг билә. Зуг тадн, ев- 
реймүд, Ерусалимд ирэд сөгдҗ мөргх кергтә гиж тоолнат, - гиж 
күүкд күн келв. 

21- Эгч, итк Нанд. Тиим цаг иржэнэ: эн уул деер биш, Еру- 
салимд биш, тадн Мана Эцкд сөгдж мөргхит! 2 Тадн Шамарья 
эмтн юундан мөргжөхэн эврэн меджэхшит. Бидн болхла кенд 
сөгджэхэн йосндан меднәвидн. Юнгад гихлэ, Бурхн евреймү- 
дэр дамжад әмтиг килнцэснь аврх. 23 Зуг цагнь өөрдж йовна. 
Цагнь лавта өөрдж ирв! Эн цагт Бурхнд йосндан сөгддг арїї 
Бурхна Сэкүсн эмтнд өгх. Бурхнд тиим сөгдөчнр кергтә. 
24 Бурхн гисн - Сәкүсн. Терүнд сөгдсн улс Сэкүсэр дамжж 





* Евреймүд Шамарья улсин савинь чигн олзлдго бээж. 

деерәс төрх зөвтә. Тиим эмтн Эцкд йосндан сөгдх, - гиж Исус 
хэрүднь келв. 

25- Бурхна илгәсн Аврач аашна гисинь би меднэв (Бурхна 
илгэсн Аврач - Христос). Тер ирхлэрн, маднд цугинь цээлїїж 
өгх, —– гиҗ Күүкд күн келв. 

26 Исус: 

- Би, чамла күүнджэсн күн, Бурхна илгәсн Аврачв, — гив. 

27 Тер алднд сурһульчнр хэрү ирцхәв. Исусиг күүкд күүнлэ 
күүнджэхинь үзэд, цуһар алң болцхав. Зуг нег чигн күн яһад 
терүнлэ күүндвт гиж сурсн уга. 2 Күүкд күн эврэннь буһшан 
худгин өөр үлдәһәд, хотн тал йовад эмтнд келв: 

29 _ Наартн, шулуһар йовтн, тадн мини җирһл бээдлин тускар 
келж өгсн күүг үзхит. Тер Бурхна илгэсн Аврач болвзго? — гив. 

3 Әмтн хотнас һарад, Исусур йовцхав. 3! Тер цагт Терүнә сур- 
һульчнр: 

- Багш, буйн болтха, хотан уутн, — гив. 

32 Зуг Тер: 

- Нанд тиим хот бәәнә, тер хот ямаранынь тадн медхшт, - 
гиҗ келв. 

33 Тиигхлэ сурһульчнр: 

- Талдан күн Терүнд хот авч ирсн болвза? - гиж хоорндан 
күүндцхэв. 

3 Мини хот гисн -| Намаг Илгэснэ таалыг күцәһәд, Нанд да- 
алһен көдлмшиг күцәһәд төгсэх. 3 Кеер тэрэ тэрсн цагт: дөрвн 
сар болчкад, урїїцан хурах цаг ирх, гиж тадн келнэт, тиим эсий? 
Тегәд Би таднд келҗәнәв: сәәнәр хәләтн! Тәрсн тэрэн хурахд 
белн. 3еТәрә хадх күн көлстә олзан ода авчана. Мөнк жирїїлин 
төлә урһцан хуражана. Тегәд тәрснь чигн, хадснь чигн хамдан 
байрлх. 37 Негнь тэрнэ, дарукнь хадна гидгнь лавта батлгджана. 
38 Тегәд Би тадниг көлсән өгч эс көдлсн юмиг хадж хуратн гиж 
илгэжэнэв. Тенд талдан эмтн көлсэн өгч көдллэ. Тадн болхла 
теднә көдлмшт орлцад, урїїцинь хуражанат, - гиж Исус үгэн 
ТӨГСӘВ. 

3 Мини кезәнә кесн юмиг Тер келж өгв, – гиж күүкд күн 
әмтнд келсмн. 

Тер учрар тер хотнд бээсн кесг Шамарья улс Исуст иткдг 
болв. 4 Шамарья эмтн Исусур ирәд: 

- Буйн болтха, маднла үлдтн! - гиж сурв. Тегәд Тер теднлә 
хойр өдр бээв. * Дәкәд кесг эмтн Исусин келсн үгд иткв. 

42- Түрүлэд бидн чини келсиг сонсад итквидн. Ода болхла 
бидн Терүнд бийднь иткжэнэвидн, тер юнгад гихлэ, бидн эв- 
рәннь чикәрн Терүг сонсвидн. Эн Күн орчлнгин Аврач гиж бидн 
йосндан ИТКЖЭНЭВИДН, — гиж тедн тер күүкд күүнд келцхәв. 


Исус ямта күүнә көвүг эдгаснь 


4 Хойр өдр давхла Исус Һалилья Пазрур һарад йовв. “Тер 
юнгад гихлэ, әәлдәчиг төрскн орн-нутгтнь күндлхш, - гиж 
урднь Исус эврэн келсмн. & Исус Һалильяд ирхлэ, тер һазрин 
эмтн байртаһар Исусиг тосв. Тер эмтн Ерусалимд Песахин нэ- 
эрт Исусин кесн өвәрциг бас үзлә. 4 Дәкәд Исус Һалильян Ка- 
на гидг хотнур һарад йовв. Урднь тенд Исус усиг чаһр кесмн. 
Тер цагт Капернамд хаана нег ямта күн бәәдг бәәсмн. Терүнә 
көвүнь өнгрхин өмн өргнд бээж. * Исусиг Йудья һазрас Һали- 
льяд ирсинь сонсад, тер ямта күн Исусиг олж авад: 

- Капернамд ирэд, мини көвүһим эдгәһит, тер үкн гижэнэ, — 
гиж Терүг эрәд сурв. 

4-4Онц темдгүд Нанас үзлго, тадн иткхн угат!- гиж Исус 
терүнд келв. 

9- Ах Нойн, мини үрн үкэд уга бээтл шулуһар манаһур 
ирит! – гиҗ хаана ямта күн сурв. 

5 _ Хәр, герүрн йов. Чини көвүнчн эмд үлдх, - гиж Исус 
келв. 

Тер күн Исусин үгд иткәд, герүрн йовв. 5 Төрскн хотнурн 
йовж йовад, тер күн зууран эврэннь зарцнрлаһћан харһв. 

- Тана үрнтн эрүл-менд бәәнә, -- гиҗ тедн келв. 

5- Кезә көвүм сэн болв? -гиж тер зарцнрас сурв. 

- Өцклдүр үдлэ нег часла халунь уурв, - гиж тедн хәрү өгв. 

5 Көвүнчн эмд үлдх гисн Исусин үгин хөөн көвүнь эдгсинь 
эцкнь медв. Энүнэ хөөн тер эврэннь гер-бүлтәһән, зарцнртаһан 
Исуст иткв. 5 Тиигэд Йудьяс ирснәннь хөөн Исус Һалильяд 
бәәһәд хойрдгч темдг үзүлв. 


Бэтсат гидг бийән уһадг бәәрнд кү эдгэлїїн 


Удл уга еврей эмтнэ нәр болв, тер учрар Исус Ерусалимур 
йовв. 2 Ерусалимд «Хөөнә үүдн» гидг ормин өөр еврей келәр 
Бетсэд гидг бийән уһадг бээрн бәәж. Тенд тав дэкж зергләд зогссн 
бахнс бәәсмн. 3 Кесг гемтә, сохр, доһлң болн тэкрсн һар-көлтә 

әмтн тенд бас кевтж. 5Їзучн нәәмн җилдән өвчтә нег күн эмтнэ 
заагт кевтж, Исус терүг үзәд, кесгтән гемнжәхинь медәд: 

- Чи эдгхэр седҗәнчи? — гиҗ сурв. 

7 Өвчтэ күн хәрүднь: 

- Ах Нойн, усн көндрсн цагт уснд орхар седхлэ, нанд нөкд 
болдг күн уга. Намаг уснур эврэн өөрдхәр седхлэ, күн мини 
өмнәһүр орж одна, — гив. 

8Тиигхлә Исус терүнд: 

- Бос! Девскрән авад йов! — гив. 

9 Агчмд тер күн эдгэд, эрүл-менд болж одв. Тер эврәннь девс- 
крэн авад эклэд йовв. Цуг эн бемб өдрлэ болв. "Тер учрар ев- 
реймүдин толһачнр эдгсн күүнд: 

- Эндр бемб өдр, мана закаһар чи эврәннь девскрэн зөөж 
авч йовх зөв угач, — гив. 

п__ Намаг эдгәсн күн: «Эврэннь девскрән авад йов» гиһәд 
нанд келлэ, — гиҗ тер хэрү өгв. 

2 _ Девскрән авад йов гисн күн кен гидг күмб? — гиҗ тедн 
сурцхав. 

13 Эдгсн күн Терүг кенинь эврән медсн уга билә, юнгад гихлә, 
Исус олна заагт орад, тер дарунь йовж одв. МХөөннь Исус тер 
күүг сүмд үзәд: 

- Ода чи эрүл-менд болвч. Энүнэс хооран му юмн чамла уч- 
ршгон төлэд дэкж килнц бичә ке, —– гиж келв. 

15Тер күн дәкәд евреймүдин толһачнр тал йовад: 

- Намаг Исус эдгәв, — гив. 

16 Исус бемб өдрлә кү эдгәсн учрар евреймүдин толһачнр 
Исусиг көөдг болв. 

17 — Эцкм оньдин көдлнә, тегәд чигн Би бас көдлх зөвтәв, — 
гиж Исус келв. 

18 Тиигхлэ евреймүдин толһачнр Исусиг алх цаг улм шунж хә- 
әцхәв. Тер юнгад гихлә, Исус һанцхн бемб өлрин йосиг эвдсн 
биш, дәкәд Бурхиг «Мини Эцкм» гиһәд Бийән Бурхнла әдл- 
цүлсмн. 


Бурхна өгсн йосн-күчн Исуст бәәнә 


9 Исус евреймүдин толїачирт иигж келв: 
- Үнэр таднд келжәнәв: Эцкиннь кесн юмиг эс үзтл, Көвүн эв- 
рә санаһарн юм кеж чадшго. Эцкиннь кежэх көдлмшиг Көвүн 

кенә. 2 Эцк көвүндэн хәәртә болад, кежэх кергән Көвүндән 
даалїж, үзүлнэ. Тер энүнәс ик үүл үзүлх. Тегәд тадн икәр өвр- 
хит. 2 Эцк үксн эмтиг үкэрэснь босхж эм орулдгла эдлэр Көвүнь 
дурта күүнд эм орулна. 22-23 Эцк эмтнэ зарһинь кехш. Көвүһинь 
Эцклэ әдл күндлэд, тевчтхэ гиһәд, Тер Көвүндэн эмтнэ зарһ 
кех йос даалїїж өгв. Көвүг эс тевчдг күн, Терүг илгэсн Эцкиг 
чигн тевчхш. “Үнэр таднд келжэнэв: Мини Үгим сонсад, Намаг 
Илгэсн Эцкдм иткснь мөнк җирһл эдлх. Тер күн зарла харһшго. 
Тер үклэс һарад, эмн җирһл эдлж. 2 Үнэр келжәнәв: цагнь өөрдж 
йовна, цагнь лавта ирв! Үксн әмтн Бурхна Көвүнэ дууһинь 
сонсх. Болв Терүг сонссн эмтн эмдрэд жирїїлэн эдлх. 2Эцк эмн 
жҗирһлин булг болдг эдлэр Көвүндэн эмн жирїїлин булг болх арһ 
өгв. 27 Тегәд чигн Бурхн Көвүндэн Зарїїч болх йос өгв. Юнгад 
гихлә, Терүнэ Көвүн —– Күмни Көвүн. 2? Бичә энүнд өвртн. Юн- 
гад гихлэ, цагнь өөрдж йовна, үкэрт кевтсн, үксн эмтн Күмни 
Көвүнә ду сонсад, үкэрэсн босж ирх. 2 Сэ кедгнь мөнк жирїїл эд- 
лхэр эмдрж босх. Му кедгнь зарһла харһулгдхин төлэ эмдрж 
босх. 3 Би эврэннь йосарн юм күцэж чадхшв. Би Бурхна келсэр 
зарһинь кежэнэв. Мини зарһм үнн чик, юнгад гихлэ, Би эврэннь 
санан-седвэриг күцэхэр шунжахшв. Намаг илгэсн Эцкин са- 
нан-седвэриг күцэхэр шунжанав. 


Исусин тускар герчллїїн 


31 Кемр Би эврэн Бийиннь тускар герчлсн болхла Мини үгд 
үнн уга. 32Зуг Мини тускар келдг дәкәд герч бәәнә. Би меднэв: 
Терүнэ Үгнь йосн үнн. 3 Тадн Йоханур эмтиг илгәләт. Тер Мини 
тускар үн келв. 3 Күүнә герчллһн Нанд юмн биш болвчн, зуг 
тадниг аврулхин төлэ Би энүг келжэнэв. 35 Йохан герл өгдг 
шатжах шам мет бээсмн. Тадн болхла цаг зуур терүнэ герл авад, 
герлин толянд байрлхар седлэт. 3 Зуг Би Йоханас даву ик герч- 
тэв. Эцкм Нанд даалїЇїж өгсн олн керг-үүл Би күцэжэнэв. Эн 
олн керг-үүл Эцкм Намаг илгэсинь герчлжәнә. 3 Намаг илгәсн 
Эцкм Мини тускар бас герчлжәнә. Терүнә ду тадн төрүц сонсад 
угат. Терүнә дүр тадн төрүц үзәд угат. 3 Тегәдчн тадн Терүнэ үг 
зүркндэн хадһлҗ бэрхшит. Тер Намаг илгэж гиснд тадн итк- 
жэхшит. 3 Тадн Бурхна Бичг дасж умшнат. Энүгэр мөнк жирїїл 
эдлхит гиж саннат. Зуг тенд Мини тускар бичэтэ! * Тер бийнь 
тадн мөнк жирїл эдлхин төлө Нан тал ирхэр седжэхшит. 

а Эмтнэ магтал нанд керго. 2 Зуг тадниг Бурхнд дурго болдгиг 
Би меднәв. * Би тадн тал Эцкиннь нерн деерәс ирв. Тадн Нанд 
оньган өгчәхшит. Эврэннь нерн деерэс хэр күн ирхлэ, тадн 
терүнд оньган өгнөт. 4 Яйж тадн Намаг иткж чадхмт? Тадн 
иткж чадшгот. Учрнь иим: тадн нег-негнэннь буульмҳҗ магта- 
лыг таасж ик чинрт тоолнат. Зуг ор һанцхн Бурхна магталыг 
авхар икәр хээжэхшит? 5 Намаг Эцкиннь өмн тадниг гемшэхэр 
ирж гиһәд бичә сантн. Тадна нээлжэсн Моше тадниг гемшәх. 
46 Кемр тадн Мошед итксн болхла, тадн Нанд чигн иткх билэт. 
Юнгад гихлә, тер Мини тускар бичлэ. * Зуг кемр тадн терүнэ 
бичснд эс иткхлэ, Мини келсн үгд яһҗ иткхмт? 


Тавн минїїн кү цадхлїїн 


Энүнә хөөн Исус Һалилья (талданар келхд, Тиберәд) нуу- 

рин телтр көвә тал һарад йовв. 2 Терүнә ардас кесг әмтн 
дахж йовцхав, тер юнгад гихлә, гемтә эмтиг эдгэж, ямаран 
өвөрц юм Исус кесинь тедн үзлә. 3 Исус уул деер һарад, тенд 
сурһульчнртаһан суув. “Еврей әмтнә Песах гидг нэр өөрдж 
йовла. 5 Исус эргндэн хәләһәд, кесг эмтиг аашсинь үзәд, Пи- 
липд келв: 

- Эн әмтиг цадххин төлә альдас тиим дала өдмг хулдж 
авхмб? 

6 Исус Пилипиг яһна гилч гиж сурв, бийнь болхла эврэн ю 
кехән меджәлә. 

7- Күн болһнд бичкн өдмгин тасрха өгхин төлэ маднд бүкл 
сардан көдлэд мөнг шингэх кергтә, - гиж Пилип хәрү өгв. 

8 Талдан нег Андрей гидг нертә сурһульч, Шимон Пётрин дү: 

9- Энд тавн ичмэн өдмгтә болн хойрхн заһста нег көвүн 
бәәнә. Зуг цуг эн тиим олн күүнд дегд бичкн хот болжана, - 
гиж Исуст келв. 

10 Цуг эмтиг суулһ, —– гиж Исус келв. 

Теднэ бәәсн һазрт дала ноһан бээж, әмтн тер ноһан деер 
сууцхав. Тооһћарн тедн тавн миңһн бээж. " Тегәд Исус өдмг 
авад, Бурхиг магтад, тер өдмгиг хуһлад, суусн әмтнд хуваһад 
өгв. Тиим кевэр Тер зайсиг бас хуваһад, эмтнд түгэж өгв. 
12 Эмтн хотан идэд цадсн хөөн Исус: 

- Цуг үлдсн хотыг үрэшгойар цуглулж автн, — гиж сурпульч- 
нртан келв. 

3 Эмтн эклэд хотан идсн цагт тавхн ичмэн өдмг бээж, зуг 
сурһульчнр хотын үлдл цуглулхла, тернь хулсар гүрсн арвн хойр 
савд багтв. 

м- Эн күн орчлнд ирх Әәлдәч, - гиж әмтн Исусин кесн 
өвәрциг үзснэ хөөн келв. 

15 Исус эмтиг цуглрад, Терүг авад хаана ширэд суулһхар сед- 
жэхинь медәд, һанцарн үлдхэр уул темцж һарад йовж одв. 


Исус усн деегүр йовжана 


16 Асхн болхла, Терүнә сурһульчнр уулас нур тал бууһад йовц- 
хав. 77Тедн оңһц дотр орад, нур һатлад, Капернам гидг балһс- 
нур йовцхав. Харңһурсн цаг билэ, зуг Исус хәрү ирсн уга. !8 Ик 
салькнас көлтә нуурин дольган буслад, деврәд, усн ормасн ћарн 
гив. 9 Тавн-зурһан дуунад сурһћульчнр оңһћцар усч йовхла, генткн 
нуурин усн деегүр Исусиг теднэ оңһц тал йовҗ йовхинь үзв, 
тедн дегд икәр ээцхэв. 

2% _ Энтн бив. Бичэ әәтн, - гиж Исус теднд келв. 

21 Тедн Исусиг онїїц дотр орулхар седхлә, оңһц тер алднд 
дарунь кергтә усна көвәд ирэд зогсв. 


Исус – амн-жирїїлин хот 


2 Маңһдуртнь нуурин телтр көвэд цуглрсн эмтн негхн оңһц 
бээсинь үзв. Исусиг онїїц дотр эс орсинь, сурһульчнр Терүн 
угаһар йовсинь эмтн медв. 2 Талдан онїїцс Тиберэдэс нег һазрур 
ирв. Тер һазрт урднь Исус Бурхиг магтж, өдмг эмтнд өгәд цад- 
хасн билэ. 2 Исусиг болн терүнэ сурһульчнриг тенд олж чадлго 
тедн оңһцсд сууһад Исусиг хәәһәд, Капернам балїїснур темцж 
йовцхав. 25 Нуурин телтр көвэд Исусиг олж авад тедн: 

- Багш, Та кезә нааран ирвт? — гиҗ сурцхав. 

26 __ Тадн онц темдг үзсн төлэд намаг хээжэхшит, зуг өдмг 
идж цадсндан хээжэнэт гиж Би үнэр келжәнәв. 27Дарунь үрж 
оддг хотын төлә бичә көдлэд бээтн, зуг төрүц үрдго мөнк 
жирһл өгдг хотын төлэ көдлж бәәтн. Эн хотыг Күмни Көвүн 
таднд өгчөнэ. Яһад гихлэ, Тер Бурхн Эцкин онц темдгтә, - гиж 
Исус хәрүднь келв. 

28- Бурхна керг-үүлмүд күцэхин төлө бидн ю кех зөвтәвидн? — 
гиж тедн сурцхав. 

29-- Бурхна керг-үүл күцэх гиснь — Бурхна илгэсн күүнд иткх 
гисн үг, - гиж Исус хәрү өгв. 

3-4 Мадниг Танд итктхэ гиһәд Та ямаран өвэрц юм үзүлж 
чадхвт? Терүг үзэд бидн иткх билэвидн. Ямаран кергиг кү- 
цәхвт? — гиж эмтн хәрүднь сурцхав. 

1 Мана өвк-эцкнр көдэ һазрт «манна» гидг хот иддг бә- 
эсмн. Энүнә тускар Бурхна Бичгт иигж бичәтә: «Идх өдмг 
Бурхн теднд тенгрэс өглә», -- гицхәв. 

2 Моше биш Мини Эцкм таднд йосн өдмг тенгрәс белгл- 
жәнә. 3 Эн Бурхна өдмг тенгрэс бууж ирэд, күмн әмтнд жирїїл 
өгнә, – гиҗ Исус эмтнд келв. 

3 Деед Эзн! Эн өдмгиг маднд оньдиндан өгч белглич! - 
ГИЖ тедн келцхәв. 

35 Би эмн жирїїлин өдмгв. Нан тал ирсн күн төрүц өлсш 
уга. Нанд иткжэх күн төрүц ундасш уга. 3 Зуг Би таднд урднь 
келләв: Тадн Намаг үзв чигн иткшгот! 3 Болв Эцкинм өгсн улс 
Нан тал цугтан ирх. Иржэх күүг Би төрүц көөш угав. 3 Юнгад 
гихлә, Эврэннь күсл күцэхэр биш Бийм илгэсн Эцкин күсл кү- 
цәхәр Би тенгрэс бууж ирләв. 3 Намаг илгэсн Эцкин күсл 
иим: Нанд даалһсн әмтиг нег чигн кү геелго цугинь сүл өдрт 
эмдрүлхв. 4 Мини Эцкин күсл эн: Бурхна Көвүг үздг, Терүнд 
иткдг күн болһн мөнк җирһлтә болх зөвтә. Сүл өдрт Би тедниг 
эмдрүлхв. 

4! Терүг: Би тенгрэс буусн өдмг гисинь сонсад, евреймүд 
Исуст дурго болад һундлан келсмн. 

4- Эн Йосипин көвүн Исус биший? Бидн энүнә эк-эцкинь 
меднәвидн, тиим эсий? Ода юнгад эн тенгрэс бууж ирв гиһәд 
бәәдмб? — гиҗ тедн келцхәв. 

4-- Бичә һундл өргтн, - гиҗ Исус келв. 

4- Намаг илгэсн Эцк угаһар, Нег чигн күн Нан тал ирж 
чадшго. Сүл өдрт Би тер күүг эмдрүлхв. 5 Бурхн күн болһниг 
дасхх гиж әәлдәчнр бичж. Эцким сонсад, Терүнә ном авч 
дассн күн Нан тал ирнэ. 25Эцкиг күн үзв гиж би келжохшв. 
Бурхнас ирсн Һанцхн Тер Эцкиг үзсн мөн. 5 Иткдг күн мөнк 
жирїїл эдлнэ. 4 Би - эмн-жирїїлин өдмгв. 4 Тана өвк экцнр 
көдәд «манна» гидг хот идсн бийнь цупар өнгрж одла. 5 Тенг- 
рәс ирсн өдмг онц йилһрнә. Энүг эдлсн күн төрүц үкш уга. 
5 Би тенгрэс ирсн эмд өдмгв. Эн өдмгиг эдлсн күн мөнк 

жирїїлтэ болх. Эн өдмг - Мини цогц-махмуд. Эн махмудан 
Би орчлнгин эмн җирһлин төлэ өгхв. 

5- Эвроннь махмудан идтхә гиж маднд тер яһҗ өгхмб? - 
гиж евреймүд заагт зүтклдэн болв. 

5- Үнэр келжэнэв. Кемр тадн Күмни Көвүнэ махмудынь 
эс эдлхлэ, Терүнэ цусинь эс уухла, бий дотран эмн жирлїїл уга 
бээхит. 5 Махмудм эдлсн күн, цусим уусн күн мөнк җирһлтә 
болна. Сүл өдрт Би терүг эмдрүлхв. 55 Юнгад гихлэ, цогц би- 
йим — йосн хот. Мини цусм - йосн ундн. 5 Мини цогц бийиг 
эдлдгнь, Мини цусиг уудгнь Нанла негдәд бәәнә. Би терүнлә 
негдәд бәәнәв. 5 Би әм өгчәх Эцкин илгәсн күмб. Тер Нанд 
җирһл өгчәнә. Цогц бийим эдлжэх күүнд Би тиигж жирїл 
өгхв. 5 Эн тенгрэс бууж ирсн өдмг мөн. Эн тана эцкнр идсн 
манна гидг хот биш. Тедн идсн бийнь өнгрж одла. Зуг эн 
өдмг ЭДЛЖЭХ күн мөнкиндэн бээх, —– гиж Исус теднд цээлїїж 
келв. 

59 Исус Капернам хотнд евреймүдин хурлд эмтиг сурїїжасн 
цагт келсмн. 


Мөнк жирїїлин туск үг 


6-- Эн ном дегд кецү. Кен энүг сонсж чадхмб? - гиһәд Ису- 
сиг СОНССН ЭМТНЭ кесгнь келцхәв. 

6 Эн ном таднд харш болжану? - гиж Исус сурһульчнриг 
хәрүцжәхинь медәд келв. 

92- Күмни Көвүг урднь бээсн орн-нутгурнь хэрү өөд болж 
ниссинь үзэд тадн ю келхмт? 96 Бурхна Сэкүсн эм өгнә, күүнэ 
чидл олз өгхш. Мини келсн үг эм жирїїл өгдг Сәкүсәр дүүргнә. 
е Зуг тадна зәрмнь иткжэхш. (Исус Терүнд эс иткх болн хөөтн- 
дэн урвх күүнә тускар урдаснь медлэ.) % Кемр Эцкм күүнд зая 
эс хээрлсн болхла, тер Нанур ирж чадшго. Терүнэ тускар Би 
таднд келлэв, - гиж цааранднь Исус келв. 

6 Эн үгмүдин хөөн сурһульчнрас кесгнь Терүг үлдәһәд хәрү 
ЙОВЖ ОДВ, дэкж тедн Исусиг дахсн уга. 

9- Тадн Намаг бас үлдэх санатавт? - гиж Исус арвн хойр 
сурһульчнрасн сурв. 

68 _ Деед Эзн минь, бидн кен тал йовхмб? Мөнк җирһл өгдг 
үгмүд Танд бәәнә. % Та Бурхнас ирсин гидгиг бидн медж итклә- 
видн, = гижҗ Шимон Пётр хэрү өгв. 

7 _ Тадниг, арвн хойр кү Би йилһҗ эс авлу? Зуг тадна заагас 
негнтн — эрлг! – гиҗ Исус келв. 

"Тер Шимон Йуда Искериотин тускар келж. Тер арвн хой- 
рин негнь болсн бийнь, зуг хөөннь Исусас урвж. 


Исус болн Терүнә дүүнр 


Энүнэ хөөн Исус Һалилья һазр эргэд йовж йовла. Еврей- 

мүдин толһачнр Терүг алх арһ хәәсн төләд Исус Йудья һаз- 
риг эргж йовхар седсн уга. 2 Сегмүд гидг евреймүдин нэр өөрдж 
йовла*. 

з_ Эн һазриг үлдәһәд, Йудья һазр темцж байр-нээрт йов. 
Тенд сурһульчнр Чини кежэх өвәрц йовдлмуд үзх. “Эврэннь 
кесн үүлэн нуухмн биш, эмтнд медүлхин төлэ терүгэн үзүлх 
кергтэ. Бээсэн олн эмтнд үзүл, - гиж Исусин дүүнр Терүнд 
келцхәв. 

5 Исусин дүүнр чигн Терүнд иткдго бээж. 

6- Зөвтэ цаг Нанд ирэд уга. Таднд болхла ямаран чигн цаг 
амр. 7Таднд орчлн дурго болж чадшго. Тедн Нанд дурго. Тер 
юнгад гихлэ, Би теднэ хар йовдлмуд илдкж герчлнэв. 8Тер нэ- 
эрт тадн эврэн йовтн, Би тиигәрән йовшгов, Мини цаг ирәд 
уга, = гиж Исус хәрүднь келв. 

9 Тиигж келэд Тер Һалильяд үлдв. 


Исус сегмүд гидг нээрт 


10 Терүнэ дүүнр нээрт йовцхав. Тедниг йовсна хөөн Исус 
Бийэн медүллго нууцар бас тиигэрэн йовв. Ч Евреймүдин тол- 
һачнр нээрт ирэд: 

- Тер күн яһсмб? —– гиһәд Исусиг хээцхэв. 

122Терүнэ тускар эмтн кесгтэн шимлдж күүндцхәв. Зәрмнь: 

- Тер сән күн, -- гижҗ келв. 

Зәрмнь: 

- Уга, тер әмтиг меклжэнэ, — гив. 

13 Зуг цуһар евреймүдин толһачнрас әәһәд, Терүнә тускар күн 
илэр келсн уга. 4 Нәәрин өрәлнь давсна хөөн Исус сүмд ирэд 
экләд әмтиг сурһв. /5 Евреймүдин толһачнр өврэд: 





* Евреймүд көдэ һазрт бээсн цагиг тодлад, һаха сар чилж йовхла, 
хулһн сар эклхд эн нэр нәәмн өдрт темдглсн бээж. 

- Эн күн альдас тиим дала юм меддг болхв? Энтн сурһуль 
дасдг уга биләлм? — гиҗ нег-негнэсн сурцхав. 

1 _ Эн ном Мини биш, Намаг илгэсн Бурхна ном. "Терүнә 
таалыг күцэхэр седснь эн номиг Бурхнас эс гиж Бийэсм һар- 
чахиг лавта медх. 8Эврэннь нернэс келжәхнь эврэннь нерән 
дуудулхар шунна. Зуг Илгэснэ нериг дуудулхар шунж йовсн күн 
йосн үн келнә. Түүнд худл уга. ! Таднд Моше закан өгсн би- 
ший? Зуг таднас негн чигн күн тер закаг күцэжэхш. Тадн юнгад 
Намаг алхар седжәхмт? – гиж Исус сурв. 

20 Чи хар сэкүстэч. Кен Чамаг алхар седжәхмб? — гиж эмтн 
хәрүцв. 

21-- Би негхн өвәрц үзүлв. Тадн цупар алн болжанат. 22 Мо- 
ше болхла, таднд эмн бийин үзүрин керчлһнә авьяс өгв. Тер 
авьяс түрүлэд Мошеһәс биш өвк-эцкнрэс ирв. Тегәд тадн 
бемб өдрлэ нилх көвүдин эмн бийин үзүр керчнэт. 2 Кемр 
Мошен закаг эвдшгоһар тадн бемб өдрлә нилхдин эмн би- 
йин үзүринь керчдг болхла, Намаг бемб өдрлэ күүнэ бий 
цогциг эдгэв гиһәд юнгад тадн уурлҗахмбт? 2 Өнг-зүсэрнь 
кү бичә гемшэтн. Үнн чикэр кү гемшэтн, – гиж Исус хэ- 
рүднь келв. 


Бурхна илгәсн Аврач кемб? 


25 Тер цагт Ерусалимд бээдг зэрм эмтн: 

--Эн күүг толһачнр алхар седжэнэ эсий? 2 Хәләтн, Энтн эмтн- 
лэ күүнджәнә, болв толһачнр Энүг хөрж үг келхш. Энүг Бурхна 
илгэсн Аврач гиж тедн бас санжахий? 2? Эн күн альдас ирсинь 
бидн меднэвидн. Зуг йосн Христос альдас ирхинь күн медхш, - 
ГИЖ, келцхәв. 

28-/Тадн Намаг медвт. Намаг альдас ирсиг бас медвт. Үннэ- 
рий? Би эврэ санаһарн ирсн угав. Намаг Илгәснь йосн үннч. 
Зуг тадн Терүг медхшт. 2 Би Терүнэс ирв. Тер учрар Би Терүг 
меднэв. Тер Намаг илгэв, - гиж Исус эмтиг сүмд сурїїсн цагт 
чаңһар келв. 

з Тиигхлә тедн Исусиг бэрж авхар седв. Зуг нег чигн күн 
Исусиг көндэж чадсн уга. Учрнь иим: Исусин цагнь ирәд уга 
бәәж. 3! Олн заагт ик зунь Терүнд иткәд келв: 

- Бурхна илгэсн Аврач ирхлэрн Эн күүнэ үзүлсн онц темдгү- 
дэс үлү онц темдгүд үзүлхий? 

Харулчнр Исусиг бэрж, авхар илгәгдснь 


32 Исусин тускар эмтн ю шимлдж келжэхинь паршмуд сонсв. 
Терүг бэрж авхар паршмуд, ах гелнгүд харулчириг илгәв. 33 Исус 
ИЙГЖ келв: 

- Би таднла невчкн зуур бәәжәһәд, Намаг Илгэснд йовхв. 
3 Тадн Намаг хээхит. Мини бээх һазр тал тадн ирж чадшго уч- 
рас Намаг олж чадшгот. 

35 Евреймүдин толїачир нег-негнэсн: 

- Мадниг ирж чадшго гиһәд альдаран эн йовхар седжәхмб? 
Грек әмтиг сурїїхар еврей әмтн бээсн грек балһсд тал Эн йов- 
жахмн болвза? 3 «Тадн Намаг хәәхит, зуг олж чадшгот. Мини 
бээх Һазр тал тадн ирж чадшгот» гисн үгмүд юн үгмүд бол- 
жахмб? – гиҗ сурцхав. 

”- Ундасжаснь Нан тал ирэд уутн. 3 Юнгад гихлэ, Бурхна 
Бичгт иигж бичэтэ: «Нанд иткдг күүнэ дотрас эм өгчэх усна 
булг урсад бээх», — гиж Исус байрин алдр сүл өдртнь босад, 
чанд дуулар келв. 

39 Энд Исус Эрүн Сэкүснэ тускар келлэ. Терүнд итксн күүнд, 
хөөннь Эрүн Сәкүсн өггдх. Итксн улст тер цагт Эрүн Сәжүсн 
өггдсн уга билэ, юнгад гихлэ, Бурхн Исусиг өөдлүләд уга бәәж. 


Әмтн хоорндан әңгрснь 


4 Зәрмнь Исусин үгмүд сонсад: 

- Эн йосн әәлдәч! - гиж келцхәв. 

41 Зармнь: 

- Эн Бурхна илгэсн Аврач, — гив. 

- Бурхна илгэсн Аврач Һалильяс ирхий? & Бурхна Бичгт, 
Бурхна илгэсн Аврач Давидин тохмас Давид бээсн Бетлехем 
гидг хотнас ирхинь бичэтэ эсий? - гиж зэрмнь келцхәв. 

48 Эмтн Исусин тускар келәд хоорндан энгрж. 4 Зэрмнь Терүг 
бэрж авхар седлэ, зуг нег чигн күн Исусиг көндэсн уга. 


Евреймүдин толһачнрин эс итклїїн 


4 Аш сүүлднь, паршмуд болн ах гелнгүд тал харулчнр хэрү 
ирцхэв. 

- Юнгад тадн Исусиг бэрж эс авч ирвт? - гиж паршмуд болн 
ах гелнгүд сурцхав. 

4-4Нег чигн күн урднь тиигж келсн уга билэ, -- гиж ха- 
рулчир хәрү өгв. 

4 _ Тер тадниг бас меклчкви? —– гиж паршмуд сурв. 

48 Ода күртл толһачнрас болн паршмудас нег чигн күн итксн 
уга биший? 9 Уга. Зуг тер эгл эмтн закана тускар ю медх билэ? 
Теднд Бурхна харал тусж, - гиҗ паршмуд хэрүднь келв. 

5 Паршмуд заагт бөэсн Никодим гидг күн бээж. Тер урднь 
Исусла харһдг бээсмн. 

Я- Мана Закаһар бидн түрүлэд күүг ю кесинь медхәр сурж 
сонслго бээж, зарһинь кех зөв угавидн, - гиж Никодим келв. 

5- Чи бас Һалильясвч? Бурхна Бичг сээнэр дасад медхич, 
Һалильяс нег чигн әәлдәч төрүц ирхш, —– гиҗ тедн Никодимд 
хәрү өгв. 

% Энүнә хөөн цућһар гер талан тарад йовцхав. 


Аля күүкд күүнә йовдлын тускар 


Исус олив модна уул темцж һарад йовв. “Өрүн өрлә Тер дәкн 

сүмин һаза ирэд зогсв. Цуһар Терүнэ өөр ирәд хурцхав. Исус 
сууһад эмтнд сурїЇїмж өгәд дасхв. Тер цагт ном цәәлһәчнр болн 
паршмуд нег аля йовдл Парїад бэргдсн күүкд кү Терүнүр авч 
ирәд, әмтнә чирәд зогсав: 

4- Багш, эн күүкд күн хуульч йовдл кеһәд бәргдв. 5 Мошен 
закан тиим күүкд улсиг чолућар цокж алтн гиж закна. Та ю 
келнәт? — гиҗ тедн сурв. 

6Тедн Исусиг сөрж тиигҗ сурцхав. Цааранднь Исусиг хэрү- 
һинь өгч эс чадхлань, үгэрнь бэрж авхар эн күүндвриг эклцхәв. 
Зуг Исус өкәһәд, һазр деер юм бичәд суув. 7Тедн зогсн бээж 
суржахла, Исус босад: 

- Тадн дундас килнц угань хамгин түрүн энүг чолуһар 
ШИВТН, -- ГИЖ келв. 

8 Дэкэд Исус саак кевэрн өвдглж сууһад һазр деер юм бичв. 
9 Энүг сонссн эмтнэс настань эклэд йовв, тедниг дураһад на- 
адкснь бас дахлдв. Исус һанцарн үлдв. Күүкд күн Исусин өмн 
зогса бээж. 

10 _ Тедн цуһар яһсмб? Зарїїичинь кех нег чигн күн үлдсн 
угай? -ггиж Исус ормасн босад күүкд күүнд келв. 

п Уга күн үлдсн уга, Ах Нойн! -гиж тер күүкд күн келв. 

- Би бас зарһичн кешгов. Эврэннь хаалһарн йов, эн өдрэс 
авн килнц бичә ке, -ггиж Исус хэрүднь келв. 

Исус — орчлңгин герл 


2-4 Би орчлнгин герлв, Намаг дахжах күн харнїуд йовшго. 
Тер эмн жирїїл өгдг герлтә болна, —– гиҗ хөөннь Исус дэкн 
ЭМТНД келв. 

в- Чи эврэн Бийиннь тускар герчлжэнэч. Чини герчллһн 
йосн үнн биш, — гиҗ паршмуд өмнэснь келцхәв. 

м- Би Бийиннь тускар герчлв чигн, Мини үгмүд үнн. Юнгад 
гихлә, Би альдас ирсән альдаран йовхан меднәв. Тадн Намаг 
альдас ирсинь альдаран йовжахинь төрүц медж бээхшит. ! Тадн 
эмтнэ хэлэцэр кү гемшэнэт. Би кү төрүц гемшэхшв. !• Кемр Би 
кү гемшэхлэрн үнн кевэр гемшэнэв. Юнгад гихлэ, Би панцарн 
бишв. Намаг илгэсн Эцкм Нанла хамдан бәәнә. "Тана закаһар 
хойр күн герчлхлэ, теднэ герчллһн чик болна. " Би Бийиннь тус- 
кар герчлжөнэв. Намаг илгэсн Эцкм бас Мини тускар герчлжэ- 
нә, – гиҗ Исус хәрүднь келв. 

19 _ Чини Эцкчн альдв? - гиж тедн сурцхав. 

- Тадн Намаг чигн болн Мини Эцким медхшит. Кемр тадн 
Намаг медсн болхла, Мини Эцким бас медх билэт, - гиж 
Исус келв. 

20 Цуг энүнэ тускар Исус сүмд бэрц өгдг хээрцгин өөр зогсж 
келсмн. Исусин цагнь ирэд уга бээж, тер учрар нег чигн күн 
Исусиг бэрж авсн уга. 


Мини йовх пазрт тадн ирж чадшгот 


21 Дәкәд Исус иигж келв: 

- Ода Би йовжанав. Тадн Намаг хәәһәд, килнцдэн даргдад 
үкхит. Мини йовх һазрт тадн ирж чадшгот. 

2- Энтн эмэн хорлж үкхэр седжәх бээдлтэ. Юнгад гихлә, 
Мини йовх Һазрт тадн ирж чадшгот гиж келсмн, - гиж еврей- 
мүдин толһачнр хоорндан күүндцхәв. 

23 _ Тадн цупар дора бээсн орчлнгас болжанат. Би болхла деед 
тенгрэс. Тадн эн орчлнгин эмтн. Би эн орчлнгин бишв. 24 Би 
таднд келлүсв: Тадн килнцдән даргдад үкхит. Кемр тадн Би бэ- 
энэв гисн үгдм эс иткхлә, тадн килнцдэн даргдад үкхит, - гиж 
Исус цаарандан келв. 

25- Тиигхлә Та кембт? -гиж тедн сурцхав. 

- Ю хәәҗ би таднла күүндэд суунав? 26 Кесг юм тадна тус- 
кар Би келж гемшэж чадх билэв. Зуг Намаг Илгэснэс сонссан 
орчлнд герчлж келжэнэв. Намаг Илгэснь йосн үннч, - гиж 
Исус келв. 

27Тедн Исусиг Эцкиннь тускар келжэхинь медсн уга. 2 Цаа- 
ранднь Исус келж бээнэ: 

- Күмни Көвүг деер һарсна хөөн Би бээнэв гисм лавта медж 
авхит. Эврэннь дурарн Би юм кежэхшв. Эцкимм дасхсн үгиг Би 
әмтнд цээлїЇїж келнэв. 2 Намаг Илгэснь Нанла хамдан бәәнә. 
Терүнд кергтә юм Би оньдин кедв. Тегэд Намаг һанцараһим 
Тер үлдэхш. 

з Эн үгмүдин хөөн кесгнь Исуст иткв. 


Исус килнцәс яйж сулдж һархин тускар келжәнә 


3- Кемр тадн Мини номар бээхлэ, тадн йосн Мини сур- 
һульчнр болжанат. 2? Тадн йосн үнниг медхит, үнн тадниг 
сулдхх, – гижҗ Исус Бийднь итксн евреймүдт келв. 

3-- Бидн Абрахамин үлдл тохм, бидн нег чигн күүнд заргдад 
мухла болж йовсн угавидн. Яһҳҗ чи мадниг сулдххмч? - гиж тедн 
хэрүднь келцхэв. 

3- Үнэр келжэнэв, килнц кежэх күн килнцин мухла бол- 
жана. 35Мухла күн герт оньдиндан бээж чадхш. Көвүн болхла 
мөңкиндән гертән бәәнә. 3 Кемр Көвүн тадниг сулдххла, тадн 
йосндан сул болхит. 3 Тадниг Абрахамин үлдл тохминь меднәв. 
Мини үгм тадна седклд багтжахш, тер учрар тадн Намаг алх са- 
натат. 38 Би таднд Эврэннь Эцкэсн үзсн юман келжәнәв. Тадн 
болхла бас эврэннь эцкэсн сонссн юман келжэнэт, - гиж Исус 
теднд келв. 

3 __ Мана эцкмдн Абрахам, -ггиж тедн хәрү өгв. 

- Кемр тадн Абрахамин үрдүд болсн болхла, тадн Абрахамла 
эдл кергән күцэх билэт. 2 Таднд Бурхнас сонссн үнниг келжэ- 
нэв. Тадн Намаг зөрц алхар седжэнэт. Абрахам тиигж бээдго 
билә. “Тадн эврэннь эцкиннь кесн юмиг кежэнэт, - гиж 
Исус келв. 

- Мадн нег эцктөвидн, Бурхн Бийнь - мана Эцк. Бидн йосар 
һарсн үрдүд, -- ГИЖ тедн келихэв. 

2- Кемр Бурхн тадна Эцк бээсн болхла, тадн Нанд дурта 
болх билэт. Юнгад гихлэ, Би нааран Бурхнас ирлэв. Эврэннь 

санаһарн Би ирсн уга билэв, Намаг Бурхн илгэв. 4 Мини келсн 
үгм тадн яһад эс меднәт? Яһад гихлэ, тадн Намаг сонсхар сед- 
жэхшит. “Тана Эцктн - эрлг. Тегәд тадн терүнә дурар бээхэр 
седжэнэт. Тер кезәнәс авн үннлә таардго алач бээсмн. Терүнд 
төрүц үнн уга, худлч болн худлын эцк. Тегәд худл терүнә 
төрскн келн. 4 Би үнэр келжэнэв, тер учрар тадн Нанд итк- 
жәхшт. 4 Тадна негнтн Намаг килнц Парїївч гиж гемшэж чад- 
хий? Би таднд үнэр келхлэ, юнгад тадн эс иткнэт? * Бурхна 
үрдүд Терүнэ үг сонсна. Тадн Бурхна биш болад, Мини үгм 
сонсжахшт, - гиж Исус келв. 


Абрахамас түрүлэд Би бәәләв 


4-4Чи хар сәкүстә Шамарья күнч гиһәд бидн чикэр келсн 
биший? -гиж евреймүд Исуст келцхэв. 

49- Би хар сэкүстэ бишв. Би эврэннь Эцкэн тевчнэв. Тадн 
Нанд му нер өгчэнэт. 5 Би Эврэннь нерэн туурулхар седжәхшв. 
Зуг Мини туурмж хөэжэх, Мини төлә әмтнә зарһинь кедгнь 
бәәнә. 5! Үнэр келжэнэв: Үгм дахж күцэдг күн мөнкиндэн үкш- 
го! -гиж Исус келв. 

5- Чамаг хар сэкүснд эзлгдсинь ода бидн йосндан үзжэнэ- 
видн! Абрахам болн ээлдэчир кезәнә өнгрж одв. Зуг үгим дахж 
күцәдг күн мөнкиндэн үкшго гиж Чи келжэнэч. 5 Чи мана Аб- 
рахам эцкэс деер болжахмчи? Абрахам өнгрв, болв ээлдэчнр 
кезәнә өнгрж одв. Бийэн кенд тоолад тиигжэхмч? - гиж еврей- 
мүд хәәкрцхәв. 

5- Кемр Би Бийдэн туурмж хээжэхлэ, тер туурмж юмн биш. 
Зуг Мини Эцкм Намаг туурулжана! Тадн Терүг Мана Бурхн гиж 
дууднат! 55Тадн Терүг төрүц меддго билэт. Зуг Би Терүг меднәв. 
Кемр Би Терүг медхшв гиж келсн болхла, Би таднла эдл худлч 
болх билэв. Зуг Би Терүг меднэв. Терүнэ келсн үгмүдиг сонсж 
күцэдв. 56 Абрахам эцктн цагм үзх гиж байрлжала. Цагм үзэд ик 
байрта үлдв, – гиж Исус хәрү өгв. 

5 _ Чи эврэн тэв күрәд угач, ялж Абрахамиг үзсмч? — гиҗ ев- 
реймүд сурцхав. 

5 _ Абрахам экиннь геснэс һарад уга бээтл Би Бәәләв, үнэр 
таднд келжэнэв, - гиж Исус келв. 

5 Тиигхлә тедн чолу авад Исус тал шивж алхар седв. Зуг Исус 
теднәс бултад, сүмэс парад Йовж одв. 

Сохр күэдгэлїїн 


Нег дэкж Исус йовж йовад, нег сохр кү үзв. Тер күн һарснас 
авн сохр бәәж. 

2— Багш, эн күн юнгад сохр һарсмб? Кен килнц һарһсмб, эн 
күн аль энүнэ эк-эцкнь? -ггиж сурһульчнр Исусас сурцхав. 

3-4Тер чигн, эк-эцкнь чигн килнц һарһсн уга. Эн күүг эдгә- 
һәд, эмтнд Бурхна күчиг үзүлхэр цуг эн учрв. “Өдр чилэд уга 
бәәтл бидн Намаг Илгэсн Эцкин керг күцэх зөвтэвидн. Удл уга 
харнһу сө болх, тиигхлэ күн юм кеж чадшго. 5Эн һазр деер бэ- 
этл Би нарт делкэн герл болжанав, -/ гиж келэд, 6 Исус һазрт 
нульмад, шүлсэрн шора зуурч, сохр күүнэ нүднднь түркв. 

7— Ода болхла йовад Шилоах гидг уснд нүүрэн уһачк, - гиж 
Тер сохр күүнд келв. 

(Шилоах гисн - «Илгәгдсн» гисн үг.) Сохр күн йовад, нүүрэн 
уһаһад ирхлэрн юм үздг болв. 8Хам-хоша бәәсн эмтн терүг 
Тууль һууҗ йовсинь үзсн эмтн сурцхав: 

- Эн Пууль һууҗасн күн мөн биший? 

9 Зармнь: 

- Тертн Бив, — гив. 

- Уга, энтн терүнэ дүрстә, – гиҗ зәрмнь келцхәв. 

Эдгсн күн бийнь келв: 

- Тертн Бив. 

10 Яһҗ чамд нүднэ харан орв? – гиҗ тедн сурцхав. 

пТер хәрүднь: 

- Исус гидг нертә күн шораһар бальчг кеһәд мини нүднд 
түркв. Дэкэд Тер Шилоах гидг уснд нүүрэн уһа гив. Би йовад 
нүүрэн уһасна хөөн үздг болв. Нүднә харан нанд орв, – гиж 
келв. 

0 _ Тер күн альдв? – гиж тедн эдгсн күүнэс сурцхав. 

- Би меджэхшв, — гиҗ эдгсн күн хәрү өгв. 


Паршмуд харан орсн күүг мөшкжэна 


13 Тиигхлэ тедн харан орсн күүг паршмуд тал авч ирцхэв. 
м Бемб өдр Исус шүлсэрн шора зуурч, эн күүнэ нүдн хара 
орулв. 5 Паршмуд тер күүнэс: 

- Нүднэ харан чамд яйж орсмб? -гиж сурцхав. 

- Исус мини нүдм бальчг түркв, би нүүрэн уһаһад юм үздг 
болв, -/ ГИЖ эдгсн күн келв. 

1 Зәрм паршмуд: 

- Чамаг эдгэсн күн Бурхнас ирсн күн биш, юнгад гихлә, 
энтн бемб өдриг бемб өдр гиж тоолхш, — гицхәв. 

Зәрмнь болхла: 

- Килнцтә күн тиим өвәрц юмиг яһҗ чадхм0? – гиж келцхэв. 

Теднә хәләц-тоолврнь онц йилһгдв. 

11 Нүднчн Тер сексн учрас чи эврэн Терүнә тускар ю келж 
чадхмч? — гиҗж паршмуд эдгсн күүг мөшкв. 

Эдгсн күн: 

- Тер әәлдәч, — гив. 

в Евреймүдин толһачнр терүг сохр бээсинь, дэкэд нүднэ харан 
орсинь итксн уга бәәж. Тедн тер күүнә эк-эцкинь дуудхар шиидв. 

19 __ Эн тана көвүнтн биший? Энүнә тускар тадн сохр билэ 
гисн бишийт? Ода яһҗ энтн юм үздг болсмб? - гиж тедн 
сурцхав. 

2% Эн мана көвүн гиж бидн таньжанавидн, энүг һарснас авн 
сохр бәәсинь меднэвидн. 2 Зуг яһҗ эн юм үздг болсинь, кен нү- 
динь эдгәсинь бидн медхшвидн. Энүг бийәснь суртн. Мана көвүн 
нас күрсн күн, хәрүһинь таднд өгч чадх, - ГИЖ эк-эцкнь келцхәв. 

2 Эк-эцкнь евреймүдин толһачнрас әәһәд тиигж келцхэв. 
Юнгад гихлэ, Исусиг Бурхна илгэсн Аврач гиж тоолснь хурлас 
көөгдх гисн шиидвр евреймүдин толһачнр батлсмн. 23 Тегәд 
ЧИГН ЭК-ЭЦКНЬ: 

- Энтн наста күн, бийэснь суртн, —– гицхәв. 

24 Паршмуд эдгсн күүг хойрдад дуудв. 

- Бурхна чирәд үн кел! - гиж тедн келцхэв, -ГЧамаг эдгэсн 
күүг килнцтәһинь бидн меднэвидн. 

25 __ Терүг килнцтә эс килнцтәһинь би медхшв. Урднь сохр бэ- 
әһәд, дәкәд харата болсан сәәнәр меднәв! - гиҗ эдгсн күн келв. 

26 _ Тер чамд ю кесмб? Чини нүдичн яйж эдгсмб? -ггиж пар- 
шмуд мөшкв. 

2- Би таднд келж өгләв, тадн соңссн угат. Намаг дэкн-дэк- 
нәс сонсх дурн таднд яһад күрэд бәәнә? Тадн Терүнә сур- 
һульчнр болхар бас седжэхм0т? -гиж тер хэрү өгв. 

28 Тиигхлә тедн эдгсн күүг шоодад, му келэд: 

- Чи эврэн Терүнә сурһульч! Бидн Мошен сурһћульчнрвидн! 
29 Бурхн Мошелэ күүндсинь бидн меднэвидн. Эн күүнэ тускар 

болхла бидн юм медхшвидн. Эн күн альдас ирсинь медхш- 
ВИДН, – ГИЖ тедн келцхәв. 

3 Я-а! Акад юмб? Терүг альдас ирсинь чигн медхшийт? 
Тертн болхла мини нүдм секв. 3! Бурхн килнцтэ эмтиг сонсхш 
гисинь бидн меднәвидн. Бийинь күндлдг Терүнә дурар бәәдг 
эмтиг Бурхн сонсдгинь бидн меднэвидн. 2 Орчлң үүдснэс авн 
ода күртл кен чигн һарснас авн сохр күүнд хара орулдгинь сон- 
сгдад уга. 3 Кемр Эн Күн Бурхна Күн биш болсн болхла, Тер 
иим юм үзүлж чадшго билә, – гиж эдгсн күн хәрүднь келв. 

3 Чи килнцтә төрләч. Маднд уха заах зөв чамд уга, - гиж 
хәрүднь келәд, тедн эдгсн күүг хурлд ирдгинь уурулв. 


Сохр ухан-седклин тускар 


35 Исус эдгсн күүг паршмуд тиигсинь сонсад, терүг олж 
авад сурв: 

- Чи Күмни Көвүнд иткжэнч? 

зе _ Тертн кемб, Ах Нойн минь? - гиж тер сурв, - Келтн 
нанд, би Терүнд иткнэв. 

37 Чи ода Терүг үзжэнэч, Тер чамта күүнджэнэ, – гиж 
Исус келв. 

38 Гиигхлэ күн: 

- Деед Эзн, би иткжэнэв, - гиһәд Исуст сөгдж мөргв. 

39 Исус келв: 

- Сохр эмтнд хара орулж, харата эмтиг сохрулхар Би эн 
орчлнд ирв. 

4 Өөрнь бәәсн паршмуд: 

- Бидн бас сохр болҗахмб? — гиһәд сурцхав. 

41 Исус: 

- Кемр тадн сохр бәәсн болхла, тадн эврэннь килнцдән буру 
уга болх биләт. Зуг тадн үзжәнәвидн гисн төләдән, тадн деерән 
буру толһатат. 


Хөөчин тускар 
1 - Хөөнә хаша дотр үүдэр орлго талдан орм олж авад орсн 
күн — хулхач болн деермч, гиж үнэр таднд келжэнэв. ? Ха- 


шан үүдэр орсн күн эврәннь хөөдин хөөч мөн. 3 Манач терүнд 
үүдинь секнә. Хөд дууһинь сонсна. Тер эврэннь хөөдән нерэрнь 
дуудад, дахулад һазаран һарна. “Хөөч хөөдән цуглулж һазаран 

һарһад, бийнь өмннь һарад уралан йовна. Эзнэ ду таньдг учрас 
тедн хөөчин ардаснь дахж йовна. 5Күүнэ ду хөд медхш. Тегэд 
күүнэ күүг тедн дахшго. Хөд гүүһәд тарад йовҳҗ одх, — гив. 

6 Исус үлгүрлж келсмн, зуг Терүнэ үгмүдин чинринь эмтн 
медж чадсн уга. 


Исус-сан хөөч 


7— Би хөөнэ хашан үүднв, гиж үнэр келжэнэв. 8 Нанас урд 
ирсн эмтн хулхачнр болн деермчир. Хөд тедниг сонссн уга. Би 
лавта үүднв. Нанар дамжж орж Һһарснь эмэн харсж аврх. Тер 
күн орж һарад, урһцта-идгтә һазр олж авх. ! Хулхач юм хулхал- 
хар, алхар, күүчж хамхлхар ирнэ. Би болхла эмтнд йосн 
элвг-делвг әмн-җирһл өгхәр ирв. "Би сэн хөөчв. Сән хөөч эв- 
рэннь хөөдин төлэ эмэн эрвллго өгхдән белн. 2Ялч болхла 
йосн хөөч биш. Хөд терүнэ биш. Ялч аашсн чоныг үзхлэрн, хө- 
өдиг хаяд, әәһәд, зулад йовж одна. Тиигхлә чон зэрм хөөдиг 
шүүрч авна, наадкснь тарад йовж одна. 8 Ялч йосн хөөч биш, 
тер ялч болад зулж одна. Тер хөөдиг йосндан асрж хэлэхш. 
14-15 Би сән хөөчв. Эцк Намаг меднэ, Би Эцкән бас меддв. Тиим 
кевэр Би Эврэннь хөөдөн сээнэр меднэв, хөөдм Намаг бас 
меднә. Эврэннь хөөдин төлө Би эмэн әрвллго өгхдән белнв. 
16 Талдан хөд Нанд бас бәәнә. Тедн эн сүргин хөд биш. Би тед- 
ниг бас дахулж авч ирх зөвтәв. Тедн Мини ду бас сонсх. Удл уга 
цућар нег хөөчтэ нег сүрг болх! ! Би эмэн хәрү авхин төлэ өгх- 
дэн белнв. Тер учрар Эцк Нанд хээртэ. !8 Кен чигн Мини эмиг 
булаж авч чадшго. Би эврэ дурарн эмэн өгчәнәв. Әмән өгх 
чигн, хәрү авх чигн йосн Нанд бәәнә. Тиигж Нанд Эцкм закв, - 
гиж Исус келв. 

19 Эн үгмүдин хөөн еврей эмтн хоорндан хувагдв. 

22-Эн--ухань көндрсн хар сэкүстэ күн. Ю хээж Энүг сонс- 
жант? -/ гиҗ кесгнь келцхэв. 

21 Зармнь: 

- Хар сэкүснд эзлгдсн күн тиигж келшго. Хар сэкүсн сохр 
күүнд хара орулж чадхмб? -- гицхэв. 


Евреймүд Исуст иткжәхш 


2 Үвл болсмн. Ерусалимд һол сүм шинрүлж нерэдлїїнэ нэр 
болв. 2 Исус сүмин хашан дотрк Соломон хаана нертә бээрн 
дотраћһар йовж йовла. 4 Әмтн Терүнә өөрнь зогсв. 

- Кедү күртл Чи мадниг өврүлж зовахмч? Кемр Чи Бурхна 
илгәсн Аврач болхла, тодрхаһар кел маднд, -- ГИж тедн келцхэв. 

25 Исус иигж келв: 

- Би таднд келләв. Тадн итксн угат. Эцкинм күчәр кесн 
йовдлмуд Мини тускар келжәнә. 2 Тадн Мини хөд биш болсн 
учрас Нанд иткжэхшит. 2° Мини хөд дууһим сонсна. Би тед- 
ниг таньж меднэв. Тедн Намаг дахж йовна. 28 Би теднд мөнк 
җирһл өгнэв. Тедн мөнкиндэн үкшго. Мини хөөдиг Нанас 
күн булаж авч чадшго. 29 Нанд Эцкин өгсн юмн цуг юмнас де- 
ер. Тедниг Эцкэс күн булаж чадшго. 3 Эцк Би хойр ни-негн- 
ВИДН. 

31 Тиигхлэ евреймүд саак кевэрн Исусиг алхар чолу һартан 
авцхав. 

32 Зуг Исус: 

- Би тана чирэд Эцкин даалһсн кесг сэн йовдлмуд күцэвүв. 
Ямаран йовдлас көлтә тадн Намаг чолуһар цокхар седжэхмт? - 
Гиж келв. 

33-|/ Бидн чамаг сэн йовдлмудас көлтә цокхар седжэхш- 
видн. Чамаг Бурхиг му келснэ төлэд, эгл күн Бийэн Бурхнд 
тоолсн төләд чолуһар цокхар седжэнэвидн, - гиж евреймүд 
хэрүцв. 

3-«Тадн- бурхд» гиж Бурхн келснь тална Заканд бичэтэ 
биший? 35:56 Бурхна Бичгт бээсн үгмүд мөнкиндэн үнн болд- 
гинь бидн меднэвидн. Бурхна Үг авсн улсиг бурхд гиж 
Бурхн нерэдсн биший? Намаг Эцкм шүүж авад орчлнд ил- 
гэв. Би -| Бурхна Көвүнв гиж келхлэ, Бурхиг муурулжана 
гиһәд яһад тадн Намаг гемшәжәхмбт. 3 Кемр Мини Эцкин 
даалһсн йовдлмудыг Намаг эс күцэхлэ, бичә Нанд итктн! 
38 Кемр Мини Эцкин даалһсн йовдлмудыг Би күцэхлэ, Ми- 
ни үгд эс итквчн, Мини кесн йовдлмудт итктн. Тиигәд Би 
Эцклэ негдэд, Эцк Нанла негдәд бээдгинь медхит, - гиж 
Исус келв. 

3 Тедн саак кевәрн Исусиг бэрж авхар седв, зуг Исус теднд 
бэргдсн уга. 9 Цааранднь Исус дэкэд Йордан һолын телтр эрг 
тал Һарч йовад тенд үлдсмн. Тенд Йохан урднь эмтиг уснд 
кирслсмн. * Олн күн Исусур ирлэ: 

- Йохан өвэрц йовдлмуд эс үзүлв чигн, зуг эн күүнэ тускар 
келснь цугнь үнн, -- ГИЖ тедн келцхәв. 

4 Тенд олн әмтн Исуст итксмн. 

Лазарин үкл 


1 Йудья һазрин Бетэнья хотнд Лазарь гидг күн гемтж. Тер 

Март Мирьям гидг хойр эгчтә бээдг бээж. 2Мирьям 
канкнсн үнртэ тосиг Деед Эзн Исусин көлднь түркәд, үсэрн 
арчдг күүкд күн. Терүнэ дү Лазарь күнд гемтэ бээж. 

3— Деед Эзн, Тана хээртэ үр икэр гемгжэнэ, - гиж эгчнр 
Исус тал зэнг илгэв. 

4Исус энүг сонсад: 

- Эн гемэс көлтэ Лазарь үкшго. Бурхиг туурулхин төлэ цуг эн 
учрх. Бурхна Көвүг бас туурулхин төлә эн гем ирж, -- ГИЖ келв. 

5 Март, Мирьям болн Лазарь һурвнд Исус ик дурта бээж. 9Зуг 
Лазариг гемтэ бәәсинь соңсв чигн, Исус бээсн Һһазртан хойр 
өдртән бәәв. ? Энүнә хөөн Исус эврэннь сурһульчнртан: 

— Хәрү Йудья һазрур йовхмн, -гиж келв. 

8- Багш, тенд эмтн Таниг чолуһар цокхар седлә. Тер бийнь 
Та тиигәрән йовх санатавт?! —– гиҗ сурһульчнр келв. 

9 Арвн хойр часин кемжәнд өдр герлтә болна, тиим эсий? Өд- 
рәр йовсн күн бүдршго, тер эн орчлнгин герлиг үзнэ. "Ора сөө- 
һәр йовдг күн бүдрх, юнгад гихлэ, тер герл уга, – гиж Исус келв. 

п_ Мана үр Лазарь унтж одв, зуг Би терүг серүлхэр йовжа- 
нав, —– гиж Исус немж келв. 

0 _ Деед Эзн, кемр тер унтсн болхла, тертн эдгжэх болвза? — 
гиж сурһульчнр сурв. 

з Исус теднд Лазарь өнгрв гиж келлэ, зуг сурһульчнр Исусиг 
нөөрин тускар келжэхинь санв. “Тиигхлэ Исус: 

- Лазарь өнгрж одв, - гиж илэр келв. 

15-|Терүнлэ хамдан урднь эс бээсндэн Би байрлжанав. Энүн 
деерэс тадн Нанд иткхит. Эн учрсн юмн таднд туста болх. Ла- 
зарь тал йовцхай, - гиж Исус немж келв. 

16Тиигхлэ Томас гидг күн (тер Икрин өрәсн бээсмн) наадк 
сурһульчнрт келв: 

- Йовцхай! Исусла хамдан үкцхэй! 


Исус эгч дү хойрин зүркинь тогтнулжана 


п Исусиг ирхд Лазарин цогцнь дөрвн өдр үкәрт кевтсн бээж. 
18 Бетәнья Ерусалимас һурвн дууна шаху бәәсмн. ! Урднь Март 
Мирьям хойрт кесг евреймүд ирәд, теднә ахиннь тускар һундл 

төрүлж. 2 Исусиг аашсинь сонсад, Март Терүг тосхар һарв, Ми- 
рьям гертэн үлдв. 

21-- Деед Эзн минь, Таниг энд бээсн болхла, дүм үкшго билэ. 
22 Болв би ода чигн меднәв, Бурхн сурсн юмитн Танд өгх, - гиж 
Март Исуст келв. 

23-Чини дүүчн эмдрх, - гиж Исус хәрүднь келв. 

24- Би меднэв, тертн сүл өдрт әмдрллһнә өдрт эмдрх, – гиж 
Март келв. 

25- Би – әмдрллһн болн жирїл. Нанд иткдг күн үкв чигн 
әмдрх. 26Болв эмд деерэн Нанд иткснь төрүц үкшго. Чи Мини 
келсн үгд иткжәнчи? —– гиҗ Исус сурв. 

27 Э, иткжэнэв, Деед Эзн, Таниг орчлнд ирсн Бурхна Кө- 
вүн —– Бурхна илгэсн Аврач гисинь иткжэнэв, – гиҗ Март 
хәрү өгв. 


Исус уульжана 


28 Цуг энүг келэд, Март хэрж ирәд, дү күүкән дуудад: 

- Багш ирв, энд бәәнә. Тер чамаг дууджана, - гиж шимлдж 
келв. 

29 Мирьям үгинь сонсад, босад Исус тал адїїж һарад йовв. 
30 Исус тер хотн дотр орад уга бээсмн. Тер Мартан тоссн 
ормд зогсжала. 3! Мирьямин герт ирсн евреймүд терүнд сана 
зовж төвкнүлжэлэ. Мирьямиг босад йовхлань, терүг үкэр 
тал уульхар йовжана гиж санад, тедн ардаснь дахв. 22Ми- 
рьям Исусин бээсн Һһазрт ирэд, Терүг үзэд, көлднь киисэд 
келв: 

- Деед Эзн минь! Таниг энд бээсн болхла, дүм үкшго би- 
ЛЭ, — ГИВ. 

33 Исус оркрж уульжах Мирьямиг болн евреймүдиг үзэд, һа- 
шудж гейүрв. 

3-Терүнэ цогцинь тадн альд төвсмт? - гиж Исус сурв. 

- Йовхм, Та эврэн үзхит, – гиҗ тедн келцхэв. 

35 Исус уульв. 

зв __ Энтн үнэр Лазарьт хөэртэ бээж, - гиж евреймүд нег-нег- 
ндән келцхәв. 

3 Тер бийнь зәрмнь: 

- Сохр күүнд хара өгсн күн Лазариг өнгрүлшгойар юнгад юм 
эс кесмб? — гиҗ келцхәв. 

Исус Лазариг әмдрүлжәнә 


38 Исус гейүрәд үкәр тал йовв. Үкәр гисн хадын көндә билә. 
Хадын амн чолућһар хаалһата бээж. 

3 _ Эн чолу түлкәд хооран кетн, - гиж Исус закв. 

Үксн күүнэ эгчнь Март: 

- Деед Эзн минь, тендэс үмкэ үнр һарчана, Лазарин цогцнь 
дөрвн өдр үкэрт кевтнэ, — гив. 

4 Тиигхлә Исус: 

- Би чамд келлүсв, кемр иткхлэчн, Бурхна туурмж чамд 
үзгдх, --/ гиж хэрү өгв. 

4 Чолуг түлкэд хооран кеснэ хөөн Исус тенгр хәләһәд келв: 

- Аав минь, Намаг соңсжасн төләд Би Чамд ханлт өргжәнәв. 
4 Би меднэв, Чи Намаг оньдин сонснач. Би цуг энүг энд зогссн 
эмтнэ төлэ келжэнэв. Чи Намаг илгэввч гиснд эдниг итктхэ 
ГИЖ, келжәнәв. 

4 Эн үгмүд келәд Исус чандар дуудв: 

- Лазарь, һар нааран! 

4 Үксн күн һарв. Терүнэ һар-көлнь еврей эмтнэ заншалар ца- 
пан кенчрэр, чирәнь альчурар оралїата бээсмн. 

- Боодһаһинь тәәләд, йовултн, - гиж Исус келв. 


Деед хург Исусиг алхар шиидснь 


4 Мирьям тал ирсн евреймүдин кесгнь Исусин кесн өвәрц 
үзәд Терүнд иткв. 4 Зуг зәрмнь паршмуд тал йовад, учрсн 
йовдлын тускар цээлїїж келж өгв. * Ах гелнгүд болн паршмуд 
Деед хург кев: 

- Эн күн дала өвәрц йовдлмуд кенә. Ода яахмб? — гиж тедн 
сурцхав. 

4- Кемр бидн Терүнд зөв өгэд бээхлэ, Тер кех юман цаа- 
ранднь кех, тер учрар цућар Терүнд иткх. Тиигхлэнь Римин улс 
ирәд мана сүмиг болн келн эмтиг уга кеһәд тарах, – гиж тедн 
келцхәв. 

4 Кәәп гидг күн тер жилд ах гелн болж йовсмн тер: 

- Тадн юм меджэхшит. 5 Нег келн-эмтн үкхин ормд нег 
күн цуг келн эмтнэ төлө үкснь деер болхиг тадн меджэх- 
шийт? — гив. 

51 Тер эврэ уханасн эн үгмүд келсн уга, тер цагт ах гелн болсн 
төлэд тер Исус еврей эмтнэ төлэ үкх гисн ээлдхлиг келж өгв. 
5 Болв һанцхн еврей эмтнэ төлэ биш, цуг олн зүсн нутгт бәәсн 
Бурхна үрдүдин төлә, тедниг цуглулж негдүлхин төлэ Исус эм- 
нәсн хайцулгдх. 

53Тер өдрәс авн тедн Исусиг алх арһ хөэдг болв. 5 Тер учрар 
Исус еврей эмтнэ заагт ил йовдган уурв. Тер эжго көдэн өөр 
бәәсн Эпрам гидг хотнур йовж одв. Тенд Исус эврэннь сур- 
һульчнртаћһан бээв. 

55 Йудья эмтнэ Песах гидг нэр өөрдж йовла, әрвсллһнә йос 
күцэхин төлә, кесг эмтн еврей нутгин һазр болһнас Ерусалим 
балїїснур ирцхэв. 5 Тедн Исусиг хәәлдәд, сүмд ирэд нег-нег- 
нәсн: 

- Эн байр-нээрт Тертн иршго болвза? -гиж сурцхав. 

5- Кемр Исусиг альд бээхинь күн медхлэ, Терүг бэрж авхар 
дарунь теднд келж өгх зөвтэ, -/ гисн заквр ах гелнгүд болн пар- 
шмуд һарћв. 


Мирьям Исусин көлднь каңкнсн үнртэ тос асхснь 


Песах гидг нэр күртл зурһан өдр үлдж. Исус Бетәнья гидг 
Лазарь бәәсн хотнур ирв. Тер хотнд урднь Исус Лазариг 
әмдрүлсмн. 2 Энд Исусин төлә байрин хот белдв. Март хотынь 
зөөһәд ширә деер тәвв. Лазарь талдан гиичнрлә болн Исусла 
хамдан ширә эргж сууж. 3 Мирьям савд [литрин өрәл дүнгэ| кесн 
нард гидг үнтэ канкнсн үнртә тосиг авад, Исусин көл деернь 
асхад, үсэрн арчв. Гер канкнсн үнрэр дүүрв. 4Исусин нег сур- 
һульч Йуда Искериот (хөөннь тер Исусас урвсмн): 
5- Эн тосиг пурвн зун цаһан мөнгнд* хулдад, мөнгинь һу- 
ульһнч эмтнд өгх йоста бээсн юмн, — гиҗ келв. 
6Тер энүг һуульһнч эмтнд санань зовад, теднә арһинь хээхин 
төлә келен биш тер хулхач болад тиигҗ келв. Йуда мөнг 
хадһлдг хээрцгтэ бээж. Тегәд тер мөнгөн бәәж-бәәжәһәд эврэн 
эдлдг бээсмн. 
7— Эн күүкд күүг бичә гемшәтн. Эн тосиг Намаг оршахар эн 
хоршаж, хадһлтха! 8Тадна өөр угатя яду эмтн оньдин бээх. Би 
болхла удл уга таднас салхв, - гиж Исус келв. 





* Нег цаһан мөнгн нег өдрин жалв бәәж. 

Лазарин тускар болсн нууц күүндлїїн 


9 Тер саамд кесг евреймүд Исусиг тенд бээсинь медчкэд ирц- 
хэв. Тедн һанцхн Исусиг хэлэхэр биш дэкэд Лазариг үзхэр ирж. 
Юнгад гихлэ, тедн Лазариг Исус эмдрүлж гисн зәнг сонсж. 
10-п Евреймүдин ик зунь Лазарас көлтә ах гелнгүдиг үлдәһәд, 
Исус тал ирэд, Терүнэ итклд орсн төлэд ах гелнгүд Лазариг бас 
алхар седв. 


Ик байртайар Ерусалим балїїснур орж ирлїїн 


12 Маңһдуртнь Песах гидг байрта нээрт ирсн эмтн Исусиг 
Ерусалим тал ирж йовхинь сонсв. !? Тедн шавар зандн* модна 
бүчрмүд авад, Исусиг тосж һарв. 

- Бурхн тууртха! Деед Эзнә нерн деерәс ирснь әдстә болтха! 
Израилин Хан әдстә болтха! —– гиҗ олн әмтн хәәкрцхәв. 

м Исус баахн элжгниг олж авад унад йовж. ! «Сиона күүкн 
бичә ә! Хәлә! Баахн элжгниг унж авсн чини Хан йовж йовна» 
гиҗ Бурхна Бичгт бичэтэ бәәнә. ! Түрүләд Исусин сурһульчнр 
яһад тиигжәхинь медсн уга. Зуг Терүг өврмжтэ кевәр эмдрснэ 
хөөн тедн Исусин тускар Бичгт тиигж бичгдсинь тодлв. Яһад 
иигҗ кесинь бас тедн тодлв. ! Исус Лазариг үкэрэснь дуудж 
авад, цогцинь яйж әмдрүлсинь үзсн эмтн зогсл уга күн болһнд 
келдг бәәсмн. ! Ода тедн тиим өвәрц йовдл кесн күн аашсиг 
медәд, һарч Исусиг тосв. 

9- Бидн ю эс кеввчн тус болжахш. Цуг нарт делкә Терүг 
дахж йовна! – гиҗж паршмуд уурлад хоорндан келцхэв. 


Исус эвраннь үклин тускар келснь 


2 Тер байрт ирсн эмтн заагт нег цөөкн грек келн эмтн 
Бурхнд сөгдхэр ирж. 2! Тедн Һалилья һазрин Бетсәд хотна Пи- 
лип гидг Исусин сурһульч тал өөрдәд: 

- Тана зерг, бидн Исусиг үзх саната билэвидн, — гиж сур- 
цхана. 

2 Пилип Андрей тал йовад энүнэ тускар келв, тедн хоюрн тер 
эмтнэ тускар Исуст келв. 23 Исус иигж келв: 





* Шавар зандн модн. Орсад болхла, пальма. 

- Күмни Көвүнә, Мини туурхин цаг ирв. 2 Би үнэр келжэ- 
нэв: Буудян экн һазрт унад эс үкхлэ, негхн болж үлднэ. Кемр 
буудян экн үкхлә, олн буудя өгч урїна. 2 Тер учрар эмэн эрвлснь 
эмэн геех. Эн орчлнд эмэн әрвлдгонь мөнк җирһл эдлх. 2 Нанд 
церглжэх күн Намаг дахж йовтха! Мини бәәсн һазрт зарцм бээ- 
нә. Нанд церглжэх күүнд Эцкм ачинь хәрүлх. 27 Мини седклм 
икэр зовж бәәнә. Ю келхв ода? Аав минь, Намаг эн цагас гет- 
лүлит! Зуг Би эн цагин төлө ирсн бээнэв! 2 Аав минь, нерән 
туурултн! 

- Би туурлав, болв дэкн туурхв! - гисн дун генткн тенгрэс 
сонСГДВ. 

29 Тенд зогссн олн әмтнәс зэрмнь тер дууг сонсад, эн оһтрһун 
дун һарв гиж келцхәв. Зэрмнь Бурхна элч Терүнлэ күүндв гив. 

з Эн дун Мини төлэ биш тадна төлэ, - гиж Исус келв. 

7 Ода эн орчлнгин зарһ келһнә цаг ирв, эн орчлнгин Нойн 
цааран көөгдх. 3 Һазрас деегшән өрггдх цагт цуг эмтнэ оныг 
Нанд тусх. 3 Эн үгмүдэр Исус ямаран үклэр үкхин тускар цә- 
эл келв. 3 Олна заагт бәәсн улс: 

- Бидн Бурхна Бичгт Христос мөнкинд эмд бээх гиж умш- 
лавидн. Ода юнгад Та Күмни Көвүн деегшэн өрггдх гиж кел- 
жэхмт? Күмни Көвүн гиснь кемб? - гиж келцхәв. 

з= Таднла бээсн герлд бачм цаг үлдв. Харңһу эс болтл, ӨД- 
рин герлтэд йовтн. Харңһуд йовсн күн альдаран йовсан медхш. 
36 Герл герлтжэх кемд герлд итктн. Герлин көвүд болхит! - гиж 
Исус теднд келәд, һарад цааран йовж одв. 


Евреймүд иткжәхш 


5 Исусиг кесг өвэрц йовдлмуд үзүлвчн эмтн Терүнд итксн уга. 
38 Цуг эн Эшья гидг әәлдәчин келснь бүтдгәр учрв: «Деед Эзн! 
Кен мана келснд итксмб, кенә нүднд Деед Эзнэ күч секгдсмб?» 
39 Тедн иткж чаддго бээж, энүнә учринь Эшья гидг ээлдэч: 
4 «Нүдэрн бичә үзтхэ гиһәд, ухаһарн бичә медтхэ гиһәд, Бурхн 
теднә нүдинь сохлж, ухаһинь хаав. Тегэд тедн бийэн эдгэхэр Нан 
тал эргж хэлэшго гиж Деед Эзн келв», - гиж келв. “Эшья Деед 
Эзнә туурмж үзсн учрар Терүнә тускар иигж келсмн. 

4: Тер цагт толһачнр дундас кесгнь Исуст иткв. Зуг паршмуд 
тедниг хурлас салһх гиһәд, эврэннь итклин тускар ил келдго 
бәәсмн. 4 Әмтнә магтлһн Бурхна магталас теднд деер бээж. 

Исусин үг-зарїїн 


4- Нанд иткдг күн Нанд биш Бийим илгэсн Бурхнд иткнэ. 
45 Намаг үздг күн Бийим илгэсн Бурхиг үзнэ. 4 Би - Йосн 
герлв. Нанд итксн күүг харнїуд үлдәшгоһар Би эн орчлнд ирв. 
47-50 Мини үгм сонсад эс күцэдг күүнд Би зарһч бишв. Би эн 
орчлнгиг гемшэхэр ирсн угав. Эн орчлнгиг харсж аврхар ирв. 
Намаг їолж Мини келсим эс күцэсн күүнд зарһчнь бәәнә. Үгм 
сүл өдрт терүнэ зарһч болх. Би эврэннь нернэс келсн угав. 
Бийим илгэсн Эцкм иигж келх заавр өгв. Терүнэ заавр - мөнк 
жирһл гисинь Би үнэртэн меднэв. Мини Эцкимм зааж өгсн үг 
Би таднд келжэнэв. 


Исус сурћульчнриннь көл улажана 


1 Песахин байрин өмнк өдр билэ. Эн һазриг үлдәһәд, Эц- 

күрн хәрү йовх цаг ирсинь Исус медәд бәәлә. Исус эн 
Һазрт бээх сурһульчнртан дегд энкр билә, үктлэн чигн энкр 
билә. 2 Сурһульчнр Исусла хамдан асхни хот эдлв. Тер цагт эрлг 
Шимона Искериотин көвүнд Йудад Багшас урвах уха-сана 
орулв. 3-5 Бурхн Эцк Исусин һарт бәәсн күчән өгсинь болн Тер 
Бурхнас ирәд ода Бурхн тал хәрҗ йовхинь Исус медв. Исус 
босад, деерк хувцан тәәлж, альчурарн бийән бүслв. Цааранднь 
Тер савд ус кеһәд, сурһульчнрин көл уһаһад, бүслсн альчурарн 
арчв. Шимон Пётр тал Исус өөрдхлэнь тернь: 

- Деед Эзн минь! Та мини көл ућһахар седжэнт? — гив. 

7— Ода Намаг ю кежэхинь чи меджэхшич, зуг хөөннь мед- 
хич, – гиҗ Исус хәрү өгв. 

8 _ Та мини көл төрүц уһашгот! -ггиж Пётр келв. 

- Кемр Би Чини көличнь эс ућахла, чи Нанла хамдан негдш- 
гоч, – гиж Исус хәрүднь келв. 

9- Тиигхлә, Деед Эзн минь, Һанцхн көл биш, һарм, толһаһм 
бас уһатн, — гиҗ Пётр келв. 

10 _ Цевр күүнэ һанцхн көлинь ућһах кергтә, юнгад гихлә, 
терүнэ цогцнь цевр. Тадн цевр бээнэт, зуг цуһар биш, - гиж 
Исус хәрүднь келв. 

пТерүнәс урвх күүг Исус медлә, тегәд чигн цуһар цевр би- 
шит гив. 2 Сурһульчнрин көлинь ућһаһад, Исус деерк хувцан 
өмсәд, Эврәннь ормдан ирәд суув. – Тадндан гиж Би ю кесинь 

медгджәнү? " Тадн Намаг Багш, Деед Эзн гинәт. Чик, тертн мөн. 
Би, Деед Эзн, Багшв. “ Зуг көлитн ућаҗ өгләв. Ода тадн тиигж, 
нег-негнднь көл уһах зөвтәт. ! Тадниг үлгүр автха гиһәд, тиигж 
кетхэ гиһәд, уһаҗ өгләв. !Үнәр келжэнэв. Зарц Эзнәс, элч Ил- 
гәснәс деер биш. "Энүг медәд, цугинь күцэжэх күн буйн-киш- 
гтә! 18-19 Цугтаннь тускар келжэхшв. Кениг йилїж авсан меднэв. 
Зуг «Мини өдмг иджәснь өмнәсм һаран өргв» гисн Бурхна Бич- 
гин үгмүд бүтгхэ! Энүг учрхин өмн Би ээлдж келжэнэв. Энүг 
учрсн хөөн БИ БӘӘНӘВ гисндм Тадн дарунь иткхит. 2 Үнэр 
келжэнэв. Мини илгэсн кү седклдэн орулдгнь Намаг орулжахнь 
мөн. Бийим орулдгнь- Бийим Илгәсиг орулх, – гиж Исус келв. 


Исусиг бэрж өгх күн 


21 Энүг келәд, цааранднь Исус икэр үүмэд: 

- Тадн дундас негнь Намаг бэрж өгх гиж үнэр келжэнэв, - 
ГИВ. 

2 Сурһульчнр нег-негнүрн хәләлдәд, кенә тускар келжэхинь 
санад өврәд бээцхэв. 23 Исусин хамгин дурта нег сурпульч Терүнэ 
өөр суув. * Шимон Пётр — кенә тускар келжәхинь сур — гижҗ те- 
рүнд докьялж келв. 2 Тер сурһульч толһаһан Исусур өөрдүлэд: 

- Деед Эзн минь! Терчн кемб? -гиж сурв. 

26- Мини шүүслж өгсн өдмгиг авсн күн тер болх, — гив. 

Исус өдмг шүүслэд, Шимона Искериотин көвүнд Йудад өгв. 
27 Йуда өдмг авсн цагт терүн дотр эрлг орж одв. 

- Кех юман шулућар ке, – гиж Исус терүнд келв. 

28 Юнгад Исус терүнд тиигж келҗәхинь нег чигн күн медсн 
уга. 2 Йуда мөнгнөэ хоршалїїна хээрцгтэ болсн учрас зэрмнь 
Исусиг терүг байрин өдрт юм хулдж автха, эс гиж мөнгнә нег 
хүвинь угатя эмтнд өгтхэ гиж зәрмнь санцхав. 3 Өдмгинь авад, 
Йуда дарунь гертэс һарв. Харңһу сө бээж. 


Шин заавр 


31-35 Йуда парад йовж одхла Исус: 

- Ода Күмни Көвүн туурв. Терүгэр дамжад Бурхн туурв. Кемр 
Бурхн Күмни Көвүһәр дамжад туурсн болхла, Терүг Бурхн Эв- 
рән туурулх, тер дарунь туурулх. Мини хәәртә үрдүд! Таднла бээх 
цагм чилжэнэ. Намаг санад хээхит. Толһачнрт келсн үгэн таднд 
ода келжәнәв: Мини йовх һазрур тадн ирж чадшгот. Шин заавр 

өгчэнэв: Нег-негндэн дурта болтн. Би таднд дурга болсн кевэр 
нег-негндэн дурта болтн. Кемр тадн тиигж бээхлэ, Мини сур- 
һульч ГИЖ тадниг ЭМТН медх, -- ГИЖ келв. 


Исус Пётрин гөрдлһнә тускар келҗәнә 


36 _ Деед Эзн Мини, Та альдаран йовжант? - гиж Шимон 
Пётр Исусас сурв. 

- Мини йовсн һазрур ода чи йовж чадшгоч, зуг хөөннь Намаг 
дахад йовхич, - гиж Исус хэрүднь келв. 

37 — Деед Эзн минь Юнгад би Таниг ода дахж эс йовж чад- 
жахмб? Би Тана төлэ эмэн өгхд белнв, – гиҗ Пётр келв. 

38- Чи Мини төлә эмэн өгх белнч? Үнэр чамд келжэнэв, эр 
така эс хәәкртл, чи һурв дэкж Нанас гөрдхч, - гиж Исус тиигх- 
лэ келв. 


Бурхн Эцкүр йовх хаалһин тускар 


1 4 -4-| Тадна седкл бичә үүмтхә! Бурхнд итктн, Нанд бас 
итктн! Эцкимм герт хорас дала. Тадндан бээр белдхәр ода 
Би йовжанав. Тиим эс бээсн болхла, тиигҗ келшго биләв. Одад 
хорас белдснә хөөн бәәсн ормдан тадниг бәәлһхәр Би хәрү 
нааран ирж тадниг авнав. Альдаран йовх хаалһинь меднат! 

5- Деед Эзн! Бидн Таниг альдаран йовхитн меджэхшвидн. 
Йовх хаалһитн ода яһж бидн медхвидн, - гиж Томас Исуст 
келв. 

6-7 Би — хаалһв, Би — үнн болн җирһлв, һанцхн Нанар дамжж 
Эцкүрм күрч чадхит. Кемр тадн Намаг медсн болхла, Мини Эц- 
киг бас медх билэт. Эн өдрәс авн тадн Терүг медәд үзхит, - гиж 
Исус келв. 

8- Эцкән маднд үзүлтн, дәкҗ юмн керго, - гиж Пилип 
келв. 

9- Эцкән үзүл гиһәд юнгад келжэхмч? Тиим дала цагт Би 
таднла бәәнәв, тер бийнь чи Намаг меджәхшийч. Намаг үзснь 
Эцким үзнэ. !% Намаг Эцклэ негдж бээдгинь Эцкиг Нанла 
негдж бәәдгинь, чи иткжөхшийч? Таднд келсн үгэн Эврәннь 
нернэс келжэхшв. Нанла негдж бээдг Эцк үүлэн күцэжэнэ. 
п Намаг Эцклэ негдж бәәдгинь, Эцкиг Нанла негдж бәәдгинь 
итктн! Тиим биш болхла Мини кесн үүлин төлэ итктн. 2 Үнэр 
келжэнэв Намаг Эцк талан йовжах учрас Нанд иткснь Мини 

кесн үүл күцәһәд, энүнэс икэр күцэх. 5 Мини нерн деерэс юм 
сурхлань цугинь күцэхв. Көвүһәрн дамжж Эцк туурх. “ Кемр 
Мини нерн деерәс тадн сурхлатн, Би сурсиг күцэхв. 


Исус Әрүн Сәкүснә тускар келжҗжәнә 


15 _ Кемр тадн Нанд дурга болхла, Мини зааврмудыг күцә- 
хит. 1 Би Эцкәсн сурнав. Тер таднд талдан Туслгчиг илгэх. 
Тер мөнкиндэн таднла үлдх. "Тер Туслгч —– Бурхна туск үн 
медүлдг Сәкүсн. Терүг үнн седкләрн орулж авх арһ орчлнд уга. 
Тер юнгад гихлә, тедн терүг үзжэхш. Тедн Терүг меджэхш, 
һанцхн тадн Терүг меднэт. Ода Тер таднта бәәнә. Цааранднь 
чигн тадна дотр бээх. !8 Тадниг өнчәр үлдэлго, Би хэрү ирхв. 
19 Удл уга орчлн Намаг үзшго. Зуг тадн Намаг үзхит. Би эмд 
бээхв, тер учрар тадн бас эмд бээхит. 2 Тер өдрт тадн Намаг 
Эцктэ негдж бээдгинь, тадниг Нанта негдж бээдгинь, Намаг 
таднла негдж бээдгинь медхит. 2! Мини зааврмудыг хадїЇлдг, 
күцэдг күн Нанд дурта болна. Нанд дурта болдг күүнд Мини 
Эцкм дурлна. Би бас терүнд дурлхв. Бийэн медүлхв, - гиж 
Исус хэрүднь келв. 

2 _ Деед Эзн, юнгад Та орчлнд биш һанцхн маднд бийэн ме- 
дүлхэр бәнт? – гиҗ Йуда (Искериот биш) келв. 

23 _ Нанд дурта болдгнь Мини заасар бээх. Эцкм терүнд 
дурта болх. Терүн тал ирәд, бидн хамдан бәәхвидн. 2* Нанд 
дурго болдгнь Мини үгэр бээшго. Тадна сонсчасн үгмүд Ми- 
ни үгмүд биш, Намаг илгәсн Эцкинм үгмүд. 2526 Энүг Би тадн- 
ла бээсн цагт келжэнэв. Туслгчиг, Әрүн Сәкүсиг, Мини нерн 
деерәс Эцкм илгэх. Тер таднд цугинь зааж өгх. Мини келсн 
үгиг тадна сананд орулх. 2 Би таднд эв өгчэнэв. Эврэннь эвән 
таднд өгчэнэв. Эн орчлнгин кевэр эв өгчэхшв. Бичэ үүмтн, 
бичә әәтн! 2 Би таднас салад йовжанав. Зуг Би хәрү ирхв гисн 
үгмүдм тадн урднь сонслат. Кемр тадн нанд йосндан дурта бэ- 
эсн болхла, тадн Намаг Эцкүрн йовжана гиһәд икәр байрлх 
билэт. Тер юнгад гихлэ, Эцкм Нанас үлү алдр. 29:59 Би энүг ур- 
даснь келжэнэв. Цугтан эн күцхлэ, тадн Нанд иткхит. Дэкж 
Би таднд юм келж чадшгов. Эн орчлнгин нойн аашна. Намаг 
нойлх йосн терүнд уга. 3! Зуг Би Эцкдән дуртав, Бурхна заасар 
үүлэн күцэжэнэв. Энүг орчлң медх зөвгэ! Бостн, ода йовий! - 
гиж Исус келв. 


225 


ЙОХАН, 15 


Исус уста үзмин иш мөн 


1 1-3 Цааранднь Исус иигж келв: 

9 - Би – уста үзмин ишв. Уста үзм урһадгнь - Эцкм. Мини 
деер бәәсн темс өгдго бүчриг Тер чавчад хайчкна. Зуг темс өгдг 
бүчриг урїїцта болтха гийэд цеврлнэ. Тадн болхла ода Мини 
үгэр цеврлгдвт. “4Нанла хамдан негдж бәәтн. Би таднла бас 
негдж бәәхв. Бүчр ишин әңг болсн учрас темс өгч чадна. Зуг 
бүчр эврэн бийнь темс өгч чадшго. Тиим кевэр тадн Нанла 
негдж эс бээхлэ, темс өгч чадшгот. 5 Би ишв, тадн бүчрмүд. 
Нанла негдж бээдг күн болн Би терүнлэ негдж бәәхлә, тер олз- 
та темс өгнэ. Тадн Намаг угаһар юм күцэж чадшгот. 5 Нанла 
негдж эс бээдг күн уста үзм урїїжасн ишэс салһад хайгдсн бүчр 
мет хумхарж хагсж одна. Тедниг цуглулж һалд хайж шатана. 
7 Кемр тадн Нанла негдж бәәһәд үгм күцэхлэ, сурх юман сурх- 
латн - цугнь таднд өггдх!8Кемр тадн дала темс өгхлэ, Мини 
сурһульчнр болсан үзүлхит. Энүгэр дамжад Эцкм туурх.  Эцк 
Нанд хээртэ бээсн кевэр Би таднд хәәртәв. Мини хәәрнд баг- 
тад бәәтн! 0 Тадн зааврмудм күцэхлэ, Мини хәәрнд багтхит. 
Тиигҗ Би Эцкин зааврмудыг күцәһәд, Эцкиннь хээрнд багтжа- 
нав. !Эврэннь байрасн таднла хувалцхар, тадниг ик байрта бэ- 
әтхә гиһәд энүг таднд келлэв. Мини заавр эн: Би таднд 
дурлсн кевэр нег-негндэн дурлтн. "Үүрмүдин төлэ эмэн өгх 
дурнас деер дурн уга. 4 Мини заасн үгмүд күцэж бәәхләтн, тадн 
Мини үүрмүд. “Дэкж тадниг зарцнр гиж келжэхшв. Зарц болх- 
ла Эзнэ кесиг медхш. Би тадниг Мини үүрмүд гиж нерәджәнәв. 
Юнгад гихлэ, Эцкэс медж авсан таднд медүлж өгләв. !6 Тадн 
Намаг шүүж авсн угат. Би тадниг онц шүүж авлав. Орчлнд одад 
төрүц үрдго темс өгтхө гиж Би таднд даалһлав. Тиигхлэ Эцкм 
таднд Мини нерн деерәс сурситн өгх. Мини заавр эн: 
Нег-негндән дурта болтн! 


Орилңгин дурго боллїїн 


18 Кемр орчлн таднд дурго болхла, тодлж автн: түрүлэд орчлң 
Нанд дурго болв. "Тадн орчлнгин эмтн бээсн болхла, орчлң 
тадниг эврэ гиж дурта болх билэ. Зуг тадн орчлнгин эмтн би- 
шит, Би тадниг онц шүүж авад, орчлнгас салһв. Тегэд чигн 
орчлн таднд дурго. 2 Зарц эзнэс деер биш гисм тадн тодлвт? 

Кемр Намаг көөсн болхла, тадниг бас көөх. Кемр Мини үгмүд 
күцэсн болхла, тадна үг бас күцәх. 2 Зуг тадниг Нанд итксн тө- 
лэд тедн тиигҗ көөх. Юнгад гихлэ, Намаг Илгэсиг тедн медхш. 
2 Кемр Би орчлнд эс ирсн болхла, теднд эс келсн болхла, тедн 
килнцдән буру уга болх билэ. Зуг ода тедн бурута, яһад гихлэ, 
тедн Мини үгм кергтән авсн уга. 2 Нанд дурго болсинь Мини 
Эцкдм дурго болна. 2 Кемр Би талдан күн күцэж чаддго кер- 
гиг эс күцэсн болхла, тедн буру уга болх билэ. Зуг ода тедн Ми- 
ни керг-үүл үзв чигн одачн Нанд болн Эцкдм дурго. 25Зуг теднэ 
Бичгт бээсн «Учр угаһар Нанд дурго болж» гисн үгмүд бүтдгэр 
тиигх зөвтә. 2 Зуг тадн тал Эцкәс һарчах Бурхна туск үнн медүл- 
жәх Сәкүсн, Туслгч, ирхлә, Би Терүг Эцкәсн тадн тал илгәхв. 
Тер Мини герч болх. 2 Тадн бийстн бас Мини герчнр. Тер юн- 
гад гихлә, эклцәс авн тадн Нанла хамдан бәәләт. 


1 Тадниг итклән бичә хайтха гиһәд Би энүг келв. 2 Тадниг 

хурлас салһх. Цагнь ирхлә, тадниг алжасн эмтн Бурхнд 
церглжәсән санх. 3Эцкм болн Намаг меддго төләд тедн тиигж 
кех. 431 Зуг Би энүг таднд урдаснь саглж келв. Тер цагнь ирхлэ, 
тодлтн: Би Энүнэ тускар таднд келлэв. 


Эрүн Сәкүснә үүлин тускар 


461 Тадила хамдан бээсн учрас түрүлэд Би энүнә тускар таднд 
келсн угав. 5 Намаг илгәсн тал ода Би йовжанав. Зуг тадн альда- 
ран йовжанат гиж Нанас суржахшит. 6 Мини келснэс көлтә 
седклтн зөвүрэр дүүрв. ' Зуг Би үнэр келжәнәв: тадна арһ хәәхәр 
би йовжанав. Намаг эс йовхла, тадн тал Туслгч иршго. Би йо- 
вад Терүг таднур илгэхв. 8Тер ирэд эмтнэ килнцин тускар, Бур- 
хта чик бээхин тускар, Бурхна зарїїин тускар ил цәәлһҗ секх. 
9 Эрүн Сәкүснә секх килнцнь эн: эмтн Нанд иткхш. " Бурхта чик 
бәәх гиснь эн: Би Эцк талан йовжанав, тадн Намаг дэкж үзш- 
гот. пЗарһ гиснь иим: эн орчлнгин нойн зарһла харһв. 2 Би 
кесг юм таднд келҗ чадх биләв. Зуг ода тадн Мини Үг дааж 
чадшгот. ! Бурхна туск үниг медүлдг Сэкүсн таднур ирхлә, 
таднд цуг үниг медүлх. Юнгад гихлә, Терүнә келснь Бийәснь 
һарчах үгмүд биш. Сонссан Тер таднд келх, иргчин тускар бас 
келх. “Тер Намаг туурулх. Юнгад гихлэ, Терүнэ келсн юмн 
Нанас авад, таднд медүләд келсн юмн болх. 5Эцкдм бәәсн 

юмн - Мини. Тер төләд чигн Би келжэнэв, Тер Нанас авад, 
таднд медүлх. !6 Удл уга тадн Намаг үзшгот. Зуг невчкн цаг дав- 
хла, дэкн үзхит. 


Зөвүр болн байр 


17449 Сурһульчнрас зэрмнь нег-негндэн: 

- Удл уга тадн Намаг үзшгот, зуг невчкн цаг давхла тадн дэкэд 
Намаг үзхит гисн үгмүд юн үгмүд болжахмб? Би Эцкүрн йовжа- 
нав гисн юмб? Невчкн цаг гисн үгмүдэр ю келхәр седсмб? Энү- 
нә келсн үгмүд маднд медгдж өгчэхш, -- ГИЖ келцхәв. 

Исус тедниг ю сурхар седжэхинь медәд: 

- Тадн нег-негнэсн, удл уга тадн Намаг үзшгот, зуг невчкн 
цаг давхла, дэкн үзхит гисн үгмүдиг суржант эсий? - 2Үнэр 
келҗәнәв. Тадн оркрж уульхит. Орчлн болхла байрлх. Тадн зө- 
вүртэ бээхит. Зуг тадна зөвүрин хөөн ик байр ирх. 2 Күүкд улс 
гиигрх цагтан басл зовна. Яћһад гихлэ, гиигрх цаг ирв. Үрән 
һарһсна хөөн эн орчлнд шин күн төрв гиж тер байрлад зовсан 
мартчкна. 2 Тадн бас ода зөвүртэ бәәнәт. Зуг дәкәд тадниг үзх- 
ләм, тадна зүркн байрар дүүрх. Тер байр таднас күн булаж авш- 
го. 23 Тер өдр тадн Нанд сурвр өгшгот. Үнэр келжэнэв, Мини 
нерн деерәс Эцкэс ю сурвчн, Эцк таднд сурситн өгх. 2 Тадн 
одачн Мини нерн деерәс юм сурад угат. Сурх юман суртн, сур- 
сан авад байрар дүүрхит! 


Би эн орчлңгиг диилүв 


25 Би энүг таднд үлгүрлж келлэв. Зуг цагнь ирхлэ, Би Эбц- 
киннь тускар үлгүр угаһар ил келхв. 2 Тер өдрт тадн Мини нерн 
деерэс Эцкәсм юм сурхит. Тадна төлә гиж Эцкәсн эрж сурнав 
гиж таднд келжәхшв. 2 Тадниг Нанд дурлсн төлэд, Намаг Эц- 
кәс ирв гиж итксн төлэд, Эцкм Бийнь таднд дурта. 2 Би эн 
орчлнд Эцкәсн ирв. Ода дәкәд эн орчлнгиг үлдәһәд, Эцк талан 
йовжанав, - гиж Исус келв. 

2 _ Ода Та үлгүр угаһар ил келжәнәт. 3 Әмтиг сурврмуд өгтл 
Та теднә сурврмудиг урдаснь меднәт. Ода бидн энүг шинкән 
медвидн. Тер учрар Таниг Бурхнас ирсинь бидн иткжэнэвидн, - 
гиж сурһульчнр келцхэв. 

з Ода тадн Нанд иткжәнт? 22Сонстн, цагнь өөрдж йовна. 
Цагнь лавта ирв. Намаг һанцараһим үлдәһәд, тадн тарад гер 

болһндан йовж одхт. Зуг Би һанцхн бишв, яһад гихлә, Нанта 
Эцк бәәнә. 2 Нанла негн болж эв олтха гиж үүг Би таднд кел- 
лэв. Эн орчлнд тадниг зовлн күлэжэнэ, зуг бийэн чаңһар 
бәртн. Би эн орчлнгиг диилв! - гиж Исус хэрүднь келв. 


Исусин зальврлїїн 


1 Үгэн төгсәһәд, Исус толһаһан өргөд, тенгр хәләһәд: 

- Дав минь! Цаг ирв. Көвүн Таниг туурулхин төлә Көвүг 
туурул. 2 Та цуг күмн әмтиг залх йос Терүнд өгвт. Тер учрар 
Көвүнтн Тана даалһсн эмтнд мөнк җирһл өгх. Тер зөвиг Та Эв- 
рән Терүнд өгвт. 3 Мөңк жҗирһл гиснь: Таниг ор һанцхн Бурхиг 
болн Тана илгәсн Исус Христосиг медҗ авлһн. “Би Таниг эн 
һазрт туурулв. Тана даалһсн көдлмшиг күцәвүв. 5% Ода Аав 
минь Орчлн үүдәд тана һарар бүтәгдснә өмн Би Танла хамдан 
алдр нернд орсн билэв. Дәкн намаг тер бээдлд орулыт. Нарт 
делкәһәс авад, Нанд өгсн Тана даалһсн алдр неритн эмтнд секв. 
Эн эмтн Тана. Та эдниг Нанд өгвт. Эдн Тана үгиг зүркндэн 
хадһлв. 7 Нанд өггдсн цугинь Танас Парчахинь эдн ода меднэ. 
8 Тана келсн үгмүдиг Би цугинь эднд келв. Тедн үгитн седклэрн 
орулв. Намаг Танас ирснд, Та Намаг илгэв гиснд тедн йосндан 
иткв. ?Би эднэ төлэ суржанав. Би орчлнгин төлэ биш, Тана 
өгсн эмтнэ төлэ суржанав. Тер юнгад гихлә, эдн Тана. 17 Нанд 
бээсн юмн Тана. Танд бээсн юмн Мини. Теднэр дамжад Би ту- 
урв. 112 Би эн орчлнгас їарад Танур йовжанав. Зуг эдн эмтнэ 
дунд үлджэнэ. Эрүн Аав, эдн маднла эдл ни-негн болтха гиһәд, 
Эврэннь нернә күчәр Та эдниг харстн. Та эн нериг Нанд өглэт. 
Эднлә бәәсн цагт Тана нернә күчәр Би эдниг харсж йовлав. Та 
эн нериг Нанд өгләт. Эднәс негнь чигн геедрсн уга. Зуг негнь 
геедрх зөвтәнь геедрв. Тер юнгад гихлә, Бичгин үг бүтх зөвтә 
билә. З Ода Би Тан тал йовжанав. Зуг һазр деер бээсн цагт Ми- 
ни ик байрар эдн дүүртхэ гиж цугинь Би келжэнэв. “Би эднд 
Тана үг келләв. Тер учрар орчлн эднд дурго болжана. Юнгад 
гихлә, эдн Нанла әдл эн орчлнгин биш. ! Би эдниг эн орчлнгас 
автн гиж суржахшв. Та эдниг хар сэкүснэс харстн гиж суржа- 
нав. 15Эдн Нанла әдл эн орчлнгин биш. "Үнэр эдниг эрүтктн. 
Тана Үг йосн үнн. !8 Та Намаг орчлнд илгэсн метэр Би эдниг 
орчлнд илгәжәнәв. !° Эдниг Танд нерәдхәр эклэд Бийэн Танд 
нерэджэнэв. Эдниг үнэр Тана болтха гиһәд тиигжэнэв. 2 Би 

һанцхн эднэ төлэ суржахшв. Би эднэ үгэр Нанд иткх эмтнэ тус- 
кар бас сурж бээнэв. 2 Тедн ни-негн бээтхэ гиж Би зальвржанав. 
Аав, Та Нанла негдж, Би Танла негдж бээдгэр тедн Мандла 
негдж бәәтхә. Тедн негдж бәәтхә! Тегәд Та Намаг илгәсиг орчлн 
иткх. 2 Тана өгсн туурмжиг Би эднд өглөв. Эдн Маднла әдл 
ни-негн болтха гиһәд тиигләв. 2Тедниг негдүлхэр Би теднлэ 
негдж бәәнәв, Та Нанла негдж бәәнәт. Эн учрас Та Намаг илгэвт 
гиж Нанд дурта болсн кевэр теднд дуран өгнэт гиж орчлн медх. 
24 Аав! Тана өгсн эмтн Нанла хамдан бәәтхә. Мини бәәсн һазрт 
тедн бас бээтхэ, гиж Танас суржанав. Тедн Мини туурмжиг үзт- 
хэ. Тер туурмжиг Та орчлн үүдэд уга бээтл Нанд ик хәәртә болад 
өгләт. 25Үнн чик Аав! Орчлн Таниг медсн уга. Би Таниг меднэв. 
Болв Та Намаг илгэсиг эдн меднэ. 25Тиигж Нанд өгсн Тана дурн 
эдниг дүүргтхэ гиһәд болн Намаг теднлэ негдж бээтхэ гиһәд, Би 
эднд Тана тускар секв. Болв цааранднь секәд бээхв. 


Исусиг барж, өглїїн болн бэрлїїн 


1 Исус зальврсна хөөн сурһульчнртаћан Кедрон гидг салаг 

дэврэд, садт ирв. 2Йуда гидг урвач тер Һазриг меддг билә, 
Исус сурһульчнртаһан оньдин тиигәрән ирдг бәәсмн. 3 Йуда тии- 
гэрэн Римин цергүдиг, гелнгүдин болн паршмудын илгэсн сү- 
мин харулчнриг дахулсн бас ирв. Тедн шам бэрсн, зер-зевтәһән 
ирцхэв. 4 Исус Терүнлэ юн учрхинь медэд бээв. 

- Кениг хөэжөнэт? - гиж Исус өмәрән һарад теднәс сурв. 

5- Назаретин Исусиг, — гиж тедн хәрү өгв. 

- Тертн Бив, -гиж Исус келв. 

Йуда гидг урвач бас теднэ өөр зогсжала. 5Исус «Бив» гисн 
цагт тедн цућһар ардагшан цухрад ћазр элкдж унцхав. 

7— Кениг хәәҗәнәт? – гиҗ Исус давтад теднәс сурв. 

- Назаретин Исусиг, — гиҗ тедн хәрү өгцхэв. 

8- Би таднд Тертн — Бив гисн бәәнәлм, кемр Би таднд керг- 
тә болхла, эдниг тэвж йовултн, — гиж Исус келв. 

9 «Тана өгсн эмтнэс негинь чигн Би геесн угав», гисн үгмүд 
тиигәд бүтв. ! Симона Пётрт үлд бәәж. Тер үлдэн өргәд, ах гел- 
нгин зарцин барун чикинь тээрэд хайчкв. Тер зарцин нернь 
Малх бәәж. 

п Үлдэн дүр! Мини Эцкин белдсн зовлнгиг Би эдлх зөвтәв, 
тиим эсий? -ггиж Исус Пётрт келв. 

Исус ах гелцгин өмн 


2Римин цергүд ахлачтаһан болн сүмин харулчнр Исусиг 
бәрҗ авв. Тедн Исусиг күлэд, Анас тал авч ирв. "5 Юнгад гих- 
лэ, Ханас Кээпин хадм эцк бээж. Тер жилд Кәәп ах гелң 
болсмн. 

м Нег күн цуг келн эмтнэ төлэ үксн деер болх, - гиж урднь 
Кәәп евреймүдин толһачнрт келсн билэ. 


Пётрин гөрдлїїн 


15Симон Пётр болн дәкәд нег сурһульч Исусин ардас йовсн 
бээж. Тер сурһульч ах гелнгин сэн таньл бәәсн учрас Исусиг 
дахад, герин хашад орж чадв. "5 Пётр болхла үүднэ ца үлдэд зогсв. 
Ах гелнгин таньдг сурһульч Парад, үүднэ өөр зогсдг зарц күүкд 
күүнлэ күүндэд, Пётриг герин хашад орулв. 

п Та эн күүнэ сурһульчнрин негнь биший? -ггиж тер зарц 
күүкд күн сурв. 

- Уга, – гиҗ Пётр хәрү өгв. 

18 Һаза серүн билә. Зарцнр болн Римин цергүд һал шатаһад, 
терүнэ цогин өөр дуладад зогсж. Пётр бас дуладхар тедн дунд 
ЗОГСВ. 


Ах гелң Исусиг мөшкнә 


19 Тер цагт ах гелн Исусиг сурһульчнриннь тускар болн но- 
мин тускар мөшкв. 

20 Би цуг эмтнд иләр келдг билэв, Би хурлмудт эс гиж 
сүмд номан умшад, эмтиг сурїїдг билэв. Тенд кесг евреймүд 
цуглрдг билэ. Нууц юм Би келдго билэв. 2122 Юнгад тадн 
Намаг мөшкэд бээнэт? Намаг сонссн эмтнэс суртн. Тедн 
Мини келсн үг меднэ, - гиж Исусиг эн үгмүд келснэ хөөн, 
Терүнэ өөр зогсжасн сүмин харулчнрин негнь Исусиг хал- 
харнь ташв: 

- Чи ах гелнглэ ямаран кевэр күүнджэхмч! - гиһәд тернь 
келв. 

23 _ Кемр Би буру үг келсн болхла, буруһинь йилһҗ кел. 
Кемр чик келсн болхла, яһад Намаг цоквч? 

24 Хана күлэтэ Исусиг Кәәп гидг ах гелнгүр илгэв. 

Пётрин хойрдгч гөрдлїїн 


25Симона Пётр һалын өөр дуладж бәәхд, терүг дәкәд нег күн: 
- Чи Энүнә сурһульчнрин негнь бишвч? -гиж сурла. 

- Бишв, — гиҗ тер хәрүцв. 

2 Тиигхлә ах гелнгин зарц Пётр чикинь тээрсн зарцин садн: 
- Тер садт теднлә хамдан бәәсн чи мөн бишвч? — гив. 

27 Петр саак кевәрн гөрдв, генткн эр така хээкрв. 


Исус Пилатын өмн 


28 Евреймүд Исусиг римин закрач Пилатын бээшнд авч ирц- 
хэв. Песахин байрин өрүнэ цаг билэ. Евреймүд бийэн бузр- 
дашгоһар бээшн дотрнь орсн уга. Орсн болхла, тедн Песахин 
байрла асхни хот эдлх зөв уга болх билэ. 2 Тегәд чигн Пилат 
тедн тал һарв. 

- Юунас көлтә тадн эн күүг гемшэжэхм0т? -гиж тер сурв. 

3)- Эн йос эс эвдсн болхла, бидн Энүг чамур авч иршго би- 
ләвидн, —– гиж тедн хәрү өгв. 


з Пилат: 

- Энүг тадн бийстн авад, эврәннь Закаһар зарһинь кетн, — гив. 

- Мадн кү үкүлхэр цаажлх зөв угавидн*, - гиж евреймүд 
хэрү өгв. 


32 Тиим кевәр Исус ямаран үклэр үкх гисн үгмүд бүтэгдх зөвтэ 
бээсмн. 33 Тиигхлә Пилат бээшн дотран орад, Исусиг дуудж авад: 

- Йудья улсин хан чивч? -гиж сурв. 

м- Чи энүг эврэн келжэнч, али чамд Мини тускар тиигж 
талдан әмтн келв? -ггиж Исус хэрүднь сурв. 

35 _ Би кемб? Еврей болжахмб? -гиж Пилат хәрү өгв. 

- Эн чини келн-эмтн, чини ахлачнр чамаг мини ћарт бэрүлв. 
Чи ю кесмбч? 

36 Исус: 

- Мини алвт эн орчлнгин биш. Кемр алвтм эн орчлнгин бэ- 
эсн болхла, Мини алвтнр Намаг евреймүдин толїачнрас харсх 
билэ. Мини алвт эн орчлнгин биш, -гив. 





* Евреймүд кү үклин цаажла харһулх зөв уга бээж. Тер учрар тедн 
Исусиг Римин йосна һарт өгв. Римин йосар болхла, тер кирсд хадж 
цаажлгдх зөвтә билә. 

37 _ Чи хан болжахмч? -гиж Пилат сурв. 

- Чи үнэр келжэнэч. Би - ханв, - гиж Исус келв, - Би тө- 
рэд, эн орчлн тал үннэ тускар герчлхәр ирв. Зөвтә Үнниг медсн 
күн Намаг сонсна. 381а1 Пилат: 

- Үнн гидг юмб? -гиж сурв. 


Исусиг үклин цаажла харїїулсны 


3881 Цааранднь Пилат Пазаран һарад евреймүдт келв: 

- Би эн күүг гемшэх учр үзжэхшв. 3 Танад тиим авъяс бәәнә: 
Песахин байрт бәрәнд суусн әмтнәс негинь сулдхх кергтә. 
Йудья улсин хааг сулдххар седжәнт? 

4 Тедн цућар: 

- Уга! Энүг биш! Бар-Абаг сулдх! —– гиҗ хээкрв. 

Бар-Аба болхла деермч күн бәәсмн. 


1 Тиигхлә Пилат Исусиг маляһар цоктн, гиж цергүдт закв. 

2 Цергүд хатхдг көглин ацмудар титм гүрәд, Исусин толһа 
деернь өмскв. Дәкәд тедн улан лавшг Терүн деер хаяд, Зда- 
ран-даранднь Исус тал өөрдәд: 

- Йудья улсин хан менд болтха! -/ гиж хээкрэд, наад бәрәд 
цокж зоваһад бәәв. 

4 Пилат дәкн эмтнүр һарад: 

- Хәләтн! Би Энүг цаажла харһулх буру юм Һарһснь нанд 
медгдхш. Тегәд таднур дэкэд Энүг һарһв, — гив. 

5 Исусиг көгл титмтәһинь болн улан лавшгтаһинь һарћһад зог- 
сахлань: 

- Тер күн эн бәәнә, - гиҗ Пилат келв. 

6 Ах гелнгүд болн сүмин харулчнр Исусиг үзэд цуһар: 

- Кирст хадул! Кирст Энүг хадул! - гиһәд хәәкрцхәв. 

- Энүг авад бийстн кирст хадултн. Би болхла Энүнэ кесн 
буруһинь үзжэхшв, -/ гиж Пилат хэрүцв. 

7- Мана Закаһар Эн күн үкх зөвтә. Энтн бийэн Бурхна Кө- 
вүн гиж нерәднә! —– гиҗ евреймүд эврәһәрн кехәр келцхэв. 

8 Цуг энүг сонссн Пилат улм сүрдв. “Тер дэкэд эврэннь 
бээшнгүрн орад: 

- Чи кенэхнэвч? - гиж Исусас сурв. 

Зуг Исус тагчг, үг келлго зогсв. 

10 _ Чи нанла күүндхэр седжэхшийч? Чамаг сулдхх эс гиж кирсд 
хадулх йосн нанд бээдгинь Чи меджэхшийчи? -гиж Пилат келв. 

п _ Кемр чамд эн йос тенгрэс эс өгсн болхла, чи Намаг бэрх 
йосн уга болх билэч. Тер учрар Намаг чини ћарт бэрүлсн күүнэ 
килнц чини килнцэс ик болх, -ггиж Исус хәрү өгв. 

12Терүг келснэ хөөн Пилат Исусиг сулдхх арһ хәәв. 

- Кемр чи Эн күүг сулдххла, чи Римин хаана үр биш болхич. 
Би ханв гисн күн Римин хаана өшәтн болжана! - гиж евреймүд 
дэкн хээкрицхэв. 

3 Пилат теднә үгмүд сонсад, Исусиг Парїж авад, эврэн зарһ- 
чин ормдан суув. Тер орм чолуһар кесн өндр орм бээж, еврей 
келәр Габат гиж нерәдгдсмн. “ Песах гидг байрин өмн басң өдр 
билә. Үдин цаг бээж. 

- Хәләтн, эн тана хан, - гиж Пилат евреймүдт келв. 

15 Энүг цааран йовул, цааран! Кирст хадул Энүг! Кирст! - 
гиж тедн хәәкрцхәв. 

- Тадна хааг кирст хадулхмб? -гиж Пилат сурв. 

- Мана Римин хаанас даву хан уга, — гиҗ ах гелнгүд хэрү 
ӨГЦХӘВ. 

16а! Аш сүүлднь, Пилат Исусиг кирст хадулхар цергүдин 
парт өгв. 


Исусиг кирст хадулснь 


1611-17 Тедн Исусиг авад йовцхав. Эврэннь кирсән авад, Исус 
Һавлын орм тал йовв. Еврей келәр Голгот гидг һазр бээж. 
18 Тенд Исусиг кирст хадулв, Терүнлә хамдан барун болн зүн 
талнь дәкәд хойр кү цаажлв. Исус теднә тал дунднь бәәсмн. 
9 Пилат харһа модыг белдәд, кирс деер хадултн гиһәд цергүдт 
закв. Тер харһа моднд: «Назаретин Исус - Йудья улсин хан» 
гиж бичэтэ бээсмн. 2 Тер бичсн үгмүдиг кесг евреймүд умшсмн, 
юнгад гихлэ, Исусиг цаажлсн ћазр балїїсна өөр бээж. Тер үгмүд 
еврей, Рим болн грек келнд бичэтэ бээж. 2 Ах гелнгүд Пилатд 
энтн хажһр гив. 

— «Йудья улсин хан» гиж бичә бичтн. «Тер: Би Йудья улсин 
хан гиж келнә» гиһәд бичтн, — гиһәд тедн келцхәв. 

2 __ Бичх юман бичв, – гиҗ Пилат хәрү өгв. 

23 Цергүд Исусиг кирст хадсна хөөн Терүнә хувцинь авад, 
дөрвн энгд хував, күн болїїнд күрв. Хитон гидг Исусин хувцнь 
болхла уйдл уга бүкл билә. 

24 _ Энүг хувахмн биш. Жирв хайхм, кенд тусна, тернь авча- 
на, – гиҗ тедн шиидв. 

Тиигҗ Бурхна Бичгт бәәсн үгмүд күцв: «Тедн хоорндан зэрм 
хувцим хувала, болв наадк хувцна төлэ жирв хайла». Цергүд тер 
келсиг күцәв. 25 Исусин кирсин өөр Терүнә эк, наһц эгч, Клө- 
пән гергн Марий болн Магдален хотна Марий зогсла. 26 Исус 
эврэннь экән болн хажуднь зогссн дурта сурһульчиг үзв. 

- Аак, эн чини көвүн, - гиж Исус экдән келв. 

27 Эврэннь сурһульчдан Исус: 

- Эн чини экчнь, — гив. 

Тер өдрин хөөн сурһульч Исусин экинь герүрн авв. 


Исусин үкл 


23 Исус цуг юмиг күцэгдсинь медлэ, тегәд Бурхна Бичгиг 
бүклднь күцәхин төлә Тер келв: 

- Би ундасжанав. 

29 Тенд буйшт чаһр бээж. Цергүд терүнд кенчр норїад, моднд 
өргәд, Исусин урлд күргв. 3 Исус тер чаһриг амсад, келв: 

- Күцв! 

Эн үгмүдин хөөн Терүнә толһань өрч деернь унад, эмнь цог- 
цасн ћарв. 


Цергч Исусиг хәврһәрнь шаасна тускар 


з Басң өдр билә, маңһдуртнь бемб өдр болх бээж. Бемб өдр- 
лә кирсе деер үксн цогц бээх йосн уга бәәж. Дәкәд болхла, бемб 
өдр – онц Песахин өдр билэ. Тер учрар евреймүдин толїачнр 
кирс деер хадата эмтнэ көлинь хамхлад, цогцснь кирс деерәс 
буулһх зөв Пилатас сурв. 3 Цергүд ирәд, нег хадата күүнэ кө- 
линь хамхлад, наадк күүнэ көлинь хамхлв. 3 Тедн Исусур өөрд- 
лә, Исус әмн уга бәәж, тер учрар тедн Терүнә көлинь хамхлсн 
уга. 4 Зуг нег цергч жидэр Исусиг хәврһәрнь шаав, цусн усн 
хойр Исусин цогцас асхрв. 35 Цуг энүг үзсн күн тадниг итктхэ 
гиһәд, энүнә тускар герчлжэнэ. Терүнэ герчллһн үнн, болв тер 
үн келжэсэн меднә. 3 Бурхна Бичгин «Терүнә нег чигн ясн хуһ- 
ршго» гисн үгмүд күцхин төлә цуг эн йовдл учрв. 3 Бичгт дэкэд 
нег халхд бичәтә билә: «Тедн шаагдсн күүнүр хэлэх». 


Исусиг оршалїїн 


з Хөөннь Ариматьяс ирсн Йосип Исусин цогциг Пилатас 
сурв. Иосип Исусин нууц сурһульч бээсмн. Юнгад гихлэ, тер 

евреймүдин толһачнрас ээдг бээж. Пилат зөв өгхлэ, тер ирэд, 
Исусин цогциг авв. 3 Йосипла хамдан Никодим ирв. Тер Нико- 
дим Исусур сөөд ирдг билә. Никодим һучн килограмм канкнсн 
смирн болн алоэ гидг сээхн үнртә тос авч ирв. 4 Тедн Исусин 
цогциг кирсэс сулдхад, цогцднь сээхн үнртэ тос түркэд, кенчрәр 
орав, еврей эмтнэ йосар цогциг тиигж оршадг бээж. 4 Исусиг 
цаажлсн ормд сад бээж, тер сад заагт шин кесн хадын көндә 
бээсмн. Тер көндэд күн оршагдад уга бээж, 2 Тегэд Песах бай- 
рин өдрмүд өөрдж йовсн цаг билэ. Тер хадын көндә өөрхн бээсн 
учрас Исусиг тенд оршав. 


Исусин эмдрлїїн 


20 Өр цээтл шин долан хонгин түрүнк өдр эклхин өмн 
Магдален хотна Марий харңһуһар үкәр тал йовна. Өөр- 
дэд ирхлэнь, үкэр хаасн хад чолун тедүкнд кевтсинь үзв. 
Үкәрнь секэтэ бээж. 2Тер Симона Пётрүр болн Исусин дурта 
сурһульч тал гүүж ирэд: 

- Тедн Деед Эзиг үкәрәснь һарһад авад йовж оч, цогцинь 
альд орксинь бидн меджэхшвидн! - гиж келв. 

3 Пётр тер сурһульчта хамдан тер дарунь үкэрүр йовцхав. 
4Тедн хоюрн гүүжҗ. Зуг тер сурһульч Пётриг күцэд үкәрүр түрү- 
лэд гүүж ирв. 5Үкэр дотр шаһаҗ хәләһәд, тенд Исусиг орасн 
оршалһна кенчр үзв. Зуг сурһульч үкэр дотр орсн уга. Дәкәд 
терүнэ ард йовсн Симон Пётр гүүж ирэд, үкәр дотр орв. Ису- 
син цогциг орасн кенчр ? болн толїайинь боосн альчур бас үзв. 
Тер альчур наадк кенчрмүдәс талдан ормд эвкәд тэвгдсн бээж. 
8 Тиигхлэ түрүлэд үкэрүр гүүж ирсн наадк сурһульч бас үкэр 
дотр орв. Тер үзэд иткв. ? Бурхна Бичгэр Исусиг эмдрхинь тедн 
ода чигн медэд уга бээж. !% Сурһульчнр герүрн хәрв. 


Магдален хотна Марий Исус хойр 


1-2 Марий үкәрин өөр ууляд зогсв. Уульн бээж тер үкәр 
дотр шаһаҗ хәләв. Генткн цаһан хувцта хойр Бурхна элчнриг 
тер үзв. Тедн Исусин цогц кевтсн ормд сууж, негнь толһаднь, 
дарукнь көлднь. " Бурхна элчнр Марийас: 

- Күүкн, чи юнгад уульжахмч? -гиж сурв. 

- Тедн мини Деед Эзиг авад йовж одв. Болв Терүг альд тэв- 
синь би меджэхшв, — гиж тер хәрү өгв. 

14 Күүкд күн хәрү эргэд хәләв, генткн тенд Исусиг үзв. Зуг 
Исусиг Бийнь зогсжахинь тер йосндан таньж медж чадсн уга. 

15- Күүкн, юнгад уульжахмч, кениг хөэжэхмч? - гиж Исус 
келв. Марий Исусиг сад хэлэдг күн гиж санад келв: 

- Эзн минь, кемр Чи Исусиг авад йовж одсн болхла, цог- 
цинь альд тэвсэн кел, би йовад авнав. 

16 _ Мирьям, -ггиж Исус терүнд келв. 

Күүкд күн Терүнүр эргж хәләһәд, еврей келәр: 

- Раввуни! (Багш гидг үг), —– гиж хээкрв. 

11 Дэкж Нанур һаран бичә күрг! Би Эцкүрн деегшән һа- 
рад угав. Мини дүүнр тал йовад кел: Би эврэннь Эцкүр болн 
тадна Эцкүр хэржэнэв, Мини Бурхн тал, тадна Бурхн тал, - 
гиж Исус келв. 

18 Магдален хотна Мирьям сурїульчир тал йовад: 

- Би Деед Эзиг үзв! - гиҗ келв. 

Исусин келсн үгмүдиг теднд тер келж өгв. 


Сурїїульчир эмдрсн Исусла харїжана 


19 Асхн долан хонгин түрүнк өдртнь сурһульчнр цуглрсмн. 
Тедн евреймүдин толһачнрас әәһәд, үүдэн төдглж. Үүднь төдгтэ 
бээсн бийнь Исус ирэд: 

- Бурхн тадниг өршөтхэ! - гиж келэд, 

24 Сурһульчнртан эврэннь хойр һаран, хәврһән үзүлв. Тедн 
цућар Деед Эзиг үзэд, икэр байрлихав. 

21-- Бурхн тадниг өршәтхә! Эцкм Намаг илгэсн кевәр Би тад- 
ниг ИЛГЭЖЭНЭВ, -/гиж Исус келәд, 22тедн тал үләһәд, келв: 

- Әрүн Сэкүсиг автн, — гив. 

2-4 Кемр тадн күүнэ килнц тэвж өгхлэ, Бурхн терүнэ килнц 
тэвж өгх. Болв кемр тадн күүнэ килнцинь эс тэвж өгхлэ, Бурхн 
терүнэ килнц тэвж өгшго, — гиҗ Исус келв. 


Исус Томас хойр 


24 Исусиг ирсн цагт Икрин өрәсн Томас, арвн хойр сурпульч- 
нрин негнь уга бээж. 

25- Бидн Деед Эзиг үзлэвидн! - гиж талдан сурһульчнр те- 
рүнд келв. 

- Хадасн орсн ормиг һартнь үзэд эс көндәтл болв хәврһднь бә- 
эсн шавинь эс көндәтл би төрүц иткшгов, —– гиж Томас хәрү өгв. 

26 Долан хонг давсна хөөн сурһульчнр саак кевәрн нег герт 
цуглрв. Тер цагт Томас бас теднлэ бээв. Үүдн төдгтэ бээлэ, зуг 
Исус дэкн үзгдэд, сурһульчнрин дунд зогсад: 

- Бурхн тадниг өршөтхэ! - гиж келв. 

2- Эврэннь хурһан өг нааран, Мини һар хәлә. Һаран өгәд 
Мини хәврһм көндә. Маһдл уга итк! – гиж Исус Томаст келв. 

28 Томас: 

- Деед Эзн минь болн мини Бурхн! -гиж хэрү өгв. 

29 Исус: 

- Чи Намаг үзэд итквч. Намаг үзлго иткдг күн буйн-кишг- 
тэ! — гив. 


Эн дегтрин тускар 


30 Кесг өвәрц темдг Исус сурһульчнртан үзүлв. Теднә тускар 
эн дегтрт бичгдсн уга. 3 Исус Бурхна илгәсн Аврач Бурхна Кө- 
вүн гиж иткүлхин төлэ, болв иткэд Терүнэ нернә төләд мөңк 
жирїЇїл эдлж бээтхэ гиж эн дегтр бичгдсн бээж. 


Исус долан сурїїульчирт үзүлснь 


2 Хөөннь Исус Тиберәд нуурин өөр сурһульчнрт үзгдв. Эн 

иигж, учрв. 2 Шимона Пётр, Икрин өрэсн Томас, Һалилья 
Канын Натаналь, Зебедайин көвүн болн дэкэд хойр сурһульч 
хамдан цуглрж. 5 Шимона Пётр: 

— Би зайс бэрхэр йовнав, — гив. 

- Бидн бас чамта хамдан йовнавидн, — ГИЖ тедн келцхәв. 

Тедн нур тал ирэд оңіщ дотр орцхав. Зуг тер сөөд юм бэрж 
авсн уга. “Өр цәәхлә, Исус тедниг усна көвәд күлэж, зуг сур- 
һульчнр Исусиг таньсн уга. 

5- Үүрмүд Мини, заһсн бээнү? — гиҗж Исус тедниг дуудж сурв. 

- Уга, – гиҗ сурһульчнр хәрү өгв. 

6- Оңһцин барун талан гөлм хайтн, заһс бэрж авхит, - гиж 
Исус келв. 

Тедн гөлмән хаяд ик дала заһс бәрәд, эрэ гиж терүг һарһҗ авв. 
7 Исусин хамгин хәәртә сурһульч Пётрт: 

- Энтн Деед Эзн! - гиж келв. 

Шимон Пётр Деед Эзн гисинь сонсад, деерк хувцан бий дее- 
рән хаяд, (тер юнгад гихлэ, белкүсцәһән нүцкн бээж) оңһцас 
уснд орв. 8Наадк сурһульчнр онїїц дотр бәәһәд, заһсар дүүрн 

гөлм татн бээж Пётрин ардас дахж йовв, усна көвә күртл зу 
метр шаху үлдсн билэ. “Тедн он цан тэвэд, эрг деер һархла, 
шачасн дендр үзв. Терүнэ цог деернь шаргджах зайсн, өөрнь 
болһсн өдмг бээж. 

10 — Бэрж авсн зайснас тадн невчкниг нааран авч иртн, - гиж 
Исус теднд келв. 

п Шимона Пётр онїїц дотр орад, гөлмиг уснас татж авад 
һазрт хайв. Тедн зун тэвн һурвн ик заһс бэрж авч. Тиим дала 
заһс дааһад, гөлм тасрсн уга бээж. 

2 _ Наартн, хотан уутн, - гиж Исус сурһћульчнрт келв. 

Сурһульчнрас нег чигн күн кембт? гиж зөрглж сурсн уга. Те- 
рүг Деед Эзн гиж тедн медв. 8 Исус өөрдәд өдмг заһс хойриг 
теднд өгв. 5 Эмдрснэ хөөн Исус сурһульчнрт һурвдад үзгдсмн. 


Исус Пётр хойр 


15 Хотын хөөн Исус: 

- Йохана көвүн Шимон, чи эднәс үлү Нанд дурта бээснь 
үнәрий? – гиҗ Шимон Пётрт келв. 

- Тиим, Деед Эзн. Би Танд яһҗ дурта болдгинь Та эврән 
меднәт, — гиҗ тер хәрү өгв. 

- Тиигхлә Мини хурһдыг хәрүл, — гиҗ Исус келв. 

16__ Йохана көвүн Шимон, чи Нанд дуртавч, угай? - гиж 
Исус Пётрәс хойрдад сурв. 

- Тиим Деед Эзн. Яһҗ би Танд дурга болдгинь Та эврэн 
меднэт, – гиҗ Пётр келв. 

- Мини хөөдиг хэлэ, — гиҗ Исус хәрү өгв. 

17__ Йохана көвүн Шимон, чи Нанд дуртавчи? - гиж Исус 
Пётрәс һурвдад сурв. 

Исусиг һурвдад суржаснд Пётр гейүрэд: 

- Деед Эзн, Та цугинь меднэт, Намаг Танд икэр дуртаһинь 
бас меднэт, — гив. 

- Мини хөөдиг хэрүл, — гиж Исус терүнд келв. 

в- Үнэр чамд келжэнэв, бай цагтан чи эврэн бийән нег 
мөслэд, дурта һазрт йовдг арһта билэч. Зуг чамаг көгшрхлэ, 
һаричнь бооћад талдан күн чамаг дурго һазрт авад йовх. 

% Эн үгәр Исус Пётриг ямаран үклэр үкхинь келсн бээж. Тер 
үкләр Пётр Бурхиг туурулх. Цааранднь Исус Пётрт: 

- Намаг дахад йов, — гив. 

Исус болн Терүнә дурта сурїїульч 


20 Пётр ардагшан хәләһәд, Исусин дурта сурһульчиг үзв. Тер 
сурһульч асхни хот уусн цагт Исуст толһаһан өөрдүлэд: «Деед 
Эзн, кен Чамас урвх?» -гиж сурла. 

21 Терүг үзэд, Пётр: 

- Деед Эзн, энүнлэ юн учрх? -гиж сурв. 

2- Кемр Намаг хэрү иртл энүг эмд бәәлһхәр седхлэ, чамд 
юн кергв? Чи Намаг дахад йов, – гиж Исус хәрүднь келв. 

23 Эн үгмүдин хөөн сурһульчнр заагт тер сурһульч үкшго гисн 
зөнг тарв. Зуг Исус үкшго гиж келсн үга: 

- Кемр Намаг хәрү иртл, энүг эмд бәәлһхәр седхлә, чамд юн 
кергв? - гиҗ келсмн. 

24 Цуг Энүг герчлжәсн, цуг энүг бичснь Исусин келҗәсн сур- 
һульч. Бидн цућар меднәвидн, эн герчллһн үнн. 


Сүл үгмүд 


25 Исус олн юм күцэв. Кемр цугинь бичж авхла, Терүнэ тус- 
кар бичгдсн дегтрмүд цуг нарт делкәд багтлго чигн бәәх билә. 





Апостолмудын йовдлмуд 


Нүр үг 


Лукан бичен Сән Зэнгин цаарандкнь апостолмудын йовдлмуд 
болжана. Эн дегтрт Исусин түрүнк сурһульчнр Эрүн Сэкүснэ дууд- 
врар Терүнэ туск Сэн Зэнг Ерусалимд, цуг Йудьяр болн Шамарьяд, 
һазрин көвэ күртл тархасиг автор үзүлжәнә (1.8). Эннь евреймүд 
дунд христианск төр эклжэснэ туск тууж, дәкәд тер цуг делкән 
иткл болсмн. Тиигж бичхлэрн, бичэч Римин монархин орн-нутгт 
христианмудас әәхмн биш гиҗ нег дэкж эврэннь умшачнран ит- 
күлхэр седв. Христианск иткл евреймүдин шажна күцл болжахиг 
бас иткүлжэнэ. 

Апостолмудын йовдлмуд гидг дегтриг һурвн энгд хуваж болжана. 
Исусин туск Сән Зәнг тархагджах һазр мел өсәд йовв, чонж үүдэгдв: 

(1) Исусиг өөдлснә хөөн Ерусалимд христианск төрмүд экләд хә- 
ләгдлһн. 

(2) Терүг Палестина талдан һазрмудар тархалһн. 

(3) Дунд һазрин тенгсэр Рим күртл цаарандан терүг тархалһн. 

Эн дегтрт Әрүн Сәкүснә йовдлмуд хамгин чинртэ болҗ үзүлгджэ- 
нә. Тиим йовдлмуд Ерусалимд тэвдгч өдрт болдг нээрлэ сурһульчнрт 
чидл өгнө, чонжиг болн теднэ һардачнриг күцэх кергднь дахулад бат- 
лна гиж дегтрт бичэтэ. 

Цәәлһврт орулгдсн түрүн христианмудын зэнгс, дегтрт бичэтэ 
учрсн йовдлмуд иткдг улсин жирїїлд болн чонжин бәәдлд эн зәңгсин 
күчинь үзүлжэнэ. 

Учр-утхин зура 


Герч боллһнд белдлїн 1.1—26 

Ерусалимд болсн герчллһн 2.1 — 8.3 

Йудьяд болн Шамарьяд болсн герчллїЇн 8.4 — 12.25 
Павелын цергллһн 13.1 — 28.31 

а) Миссионерск түрүнк йовлһн 13.1 — 14.28 

б) Ерусалимин Хург 15.1—35 

в) Миссионерск хойрдгч йовлїн 15.36 — 18.22 

г) Миссионерск һурвдгч йовлїн 18.23 – 21.16 

д) Ерусалимин, Кесәрьяна, Римин бәрәнд Павелыг бәрлһн 
21.17 – 28.31 


Үг өгснә тускар 


Күндтә Төпил! Исусин цуг кесн болн сурһсн тоотынь эклцэснь 

авн 2тенгрт өөдлсн өдр күртл би чамд эврәннь түрүн дегтртән 
бичләв. Тенгрт өөдлх өдрин өмн Исус Әрүн Сәкүсәр шүүж авсн 
апостолмудт заквр өглә. з Эврән зовлн үзснэннь хөөн тер тедн тал 
кесг дэкж ирдг бээж. Тиигәд Исус йосндан эмдрсэн олн йовдлар 
дамжад лавлж. Дөчн хонгин эргцд Исус Бурхна орн-нутгин тус- 
кар ирэд келжәв. Нег дэкж тедниг цуглрхла, Исус теднд закв: 

- Ерусалимас бичә Һһартн. Болв Мини Эцкин келсн Эрүн 
Сэкүс күлэтн. Та Нанас энүнэ тускар бас сонслат. 5Йохан тад- 
ниг уснд кирслв. Нег цөөкн хонгас тадн Әрүн Сэкүс авхит. 


Тенгрүр өөдллїїн 


6 Сурһульчнр хамдан цуглрад Исусас иигж сурв: 

- О, Деед Эзн, Израилин ориг сулдхх болн шинэс босхх цаг 
ирсмн болвза чамд? 

7Тернь келв: 

- Төрүц тана керг уга. Тер цаг кезә учрхиг панцхн Бурхн ми- 
ни Эцк шиидх. %Әрүн Сэкүсн тадн деер бууһад ирхлэ, чидл-күч 
авхит. Тиигәд Ерусалимд, цуг Йудьяд, Шамарьяд болн нань цуг 
һазрар нанд герч болхит. 

9 Тиигж, келлһнләнь, хәләһә бәәтл Исус деегшән тенгрүр 
өөдлж үүлн заагт уга болж одв. !Тедниг тенгрүр ширтж хәлә- 
жәхлә, генткн хажуднь цаһан хувцта хойр залу күн үзгдв. 

п _ Һалилья һазрин залус, юуһинь тенгр тал хәләһәд зогсжа- 
нат? Тадниг хәләһә бәәтл тенгрүр авгдсн Исус тер кевтән өөдл- 
снләһән әдл хәрү бууж ирх, -- Гиж тедн келв. 


Матийин сунїїлїїна тускар 


2Терүнэ хөөн олив модна уулас бууһад, тедн Ерусалим тал 
хәрҗ ирцхәв. Ерусалимас тер уул нег дууна шаху һазрт бәәнә. 
з Ирн тедн герин деерк хорад цуглрв. Исусин сурһульчнрин 

нерднь эн: Пётр, Йохан, Яков, Андрей, Пилип, Томас, Бар-Тол- 
ма, Матай, Алпана көвүн Яков, Зилот багин гешүн Шимон 
болн Йуда, Яковин ах. МЦугтан санан-седкләрн негдэд оньдин 
мөргцхәв. Теднлэ хамдан нег цөөкн күүкд улс, Исусин эк 
Мирьям болн Исусин дүүнр ирдг болв. 55Нег дэкж тиигэрэн 
зун хөрн шаху улс ирж. Пётр тиигхд босад келж: 

16 _ Манахс, Бурхна Бичгт Исусиг бэрж авсн улс дахулж ирсн 
Йудан тускар бичсн үгмүд күцх зөвтэ бээсмн. Тер үгмүд Давидэр 
дамжад Эрүн Сәкүсн келсмн. ”Йуда мана багин гешүн билә, 
яһад гихлэ, тер бас маднла хамдан Бурхнд церглхәр суңһгдла. 
18 Му йовдл һарһад олсн мөнгәр тер һазр хулдж авч. Тиигәд унад, 
дор ормдан үкәд, геснь буурад, дотркинь һазаран унж. » Энүнә 
тускар Ерусалимд бәәсн цуг эмтн сонсв. Тиигәд тер һазр теднэ 
төрскн келнә янзар Хәкль Демә гиж нерәдгдв. Онданар болхла, 
«цуста ћазр». 2 «Йудан бийиннь гернь кезәд чигн эжгэртхэ, нег 
чигн күн энд бичә бәәтхә», «Түүнэ ормд талдан күн ортха» — гиж 
Псалмудын дегтрт бичәтә. 2/22 Тер учрас иштэ Йоханыг уснд 
кирслсн өдрәс авн Исусиг маднас салїїж авсн өдр күртл Исусла 
хамдан оньдин йовдг залусас негинь Йудан ормд шүүж авх керг- 
тэ. Тер күн маднла эдл Исусин әмдрллһнд герч болх йоста. 

23 Хойр күүнэ нер дуудв: Бар-Себа эс гиж Юст гидг нертә 
Йосипиг болн Матийиг. 

2425- (О, Деед Эзн! Та күн болһна седклинь меднэт. Ода 
Йудан сулдхсн ормд көдлхинь болн апостолмудын тоод орхиг 
йилһҗ авсан зааһад медүлтн! - гиж апостолмуд мөргв. 

26 Кенинь йилһхәр жирв хайв. Жирв Матийд тусв. Тиигэд 
Матий арвн негн апостолмудын тоод арвн хойрдгч болж орв. 


Эрүн Сәкүснә бууж ирлїїн 


Тэвдгч өдр гидг нэр (Песахин хөөн тэвн өдр давхла, терүг 
Тәвдгч өдр гиж нерэднэ) ирхлэ, цугтан хамдан цуглрв. 
2 Генткн тенгрэс шүрүн салькн көдлсмн мет шууган теднэ бээсн 
гер дүүргв. 3 Тер кемлэ герт бээсн сурһульчнр ассн һалын бәәд- 
лтә заль зааград тарсинь үзв. Күн болһн деер нежәдәр Тер буув. 
4Әрүн Сәкүсәр дүүрэд, тедн цугган Әрүн Сәкүснә күчәр 
тал-талдан келәр келцхәв. 
5 Ерусалимд тер цагт зүсн-зүүл орн-нутгудас Бурхнд шүтдг 
Йудья улс ирв. 57Эн шууга сонсад, олн улс тенд цуглрв. Цугган 

һәәхәд өврв. Яһад гихлэ, сурһульч болһн теднэ төрскн келәр 
келжәхиг СОНСВ. 

8- Эн күүнджэх улс цугтан Һалильяс биший? - гиҗ дегд 
икэр алң болад, нег-негнәсн сурлдв, - Бидн эврэннь 
төрскн келәр сурһульчнриг келжэхиг сонсжанавидн. Яһҗ 
тиигҗ күн болїїнла эдлэр келжәхмб? 9 Мадн дунд Партьян, 
Мидин, Еламин, Месапотамьян, Йудьян болн Кападокьян, 
Понта болн Азийин һазрас, !° Пругьяс, Пампульяс, Египе- 
тэс, Ливиин Күрэнэ хажуһас, Римин бээрн улс,  Критин 
улс болн арабмуд бидн цугтан мана төрскн келәр сурһульчнр 
Бурхна алдр кергүдин тускар келжэхиг сонсжанавидн. ? Эн 
юн гидг юмн болжахмб? - гиҗ цугтан нег-негнэсн өврэд, 
алмацад суржав. 

13 Сурһульчнр дегд икэр эмгэхн чаһр уусмн бээдлтэ, — ги- 
һәд зәрмснь наад бэрцхэв. 


Пётрин келсн үг 


м Арвн негн апостолмудта хамдан йовсн Пётр зогсв. 

- Йудьян залус болн Ерусалимд бээх цуг эмтн, ода мини 
келхәр бәәхиг оньган өгч сонстн, — гиһәд Пётр дууһан деегшән 
өргөд келв. - !5 Эднтн, тана ухалжасар, согту биш. Шинкэн 
йисн час өрүнлм. 16 Энтн ээлдэч Йолин келсн үгиг күцэжэнэ. 
«7 Сүүлин өдрмүдт Би Эврэннь Сэкүсэн цуг улст өгхв гиж 
Бурхн келжэнэ. Тадна көвүд болн күүкд ээлдх, байчуд юм үздг 
болх, көгшдүд зүүд зүүдлцхәх. !8 Эврэннь зарцмудт, залус болну, 
күүкд улс болну, тер өдрмүдт Би Эврэннь Сэкүсэн өгхв. Тедн 
әәлдхл келх. ! Тиигәд тенгр деер болн һазр дор Би темдгүд 
үзүлхв: цусн, һал болн утана үүлн. 2 Деед Эзнә алдр болн туурм- 
жта өдр ирхин өмн өргнд нарн харңһурх, сар цусн мет улах. 
21 Зуг Деед Эзнэ нериг дуудсн улс авргдх». 2 Израилин улс, на- 
маг соңстн! Тана нүднд болсн күчтэ кергүдэр, өвәрц болн онц 
темдгүдәр Назаретас ирсн Исусиг илгәсән Бурхн лавлла. Тадн 
цуг энүг меднәт. 23 Бурхна зураһар болн тааһад медлһәр Исус тад- 
на һарт илгәгдлә, терүг тадн буру номта улсин һарар кирст ха- 
дад алвт. 2* Болв Бурхн Терүг зовлнгас сулдхад эмдрүлв. Яһад 
гихлә, үкл терүг цааранднь бэрэнд бэрж чадшго билә. «25 Деед 
Эзиг би кезэ чигн өмнән үзж йовлав. Деед Эзн нанла хамдан. 
Эн учрар би үүмхшв.  Терүнәс мини зүркн байрар асад, келсм 

байрта болна. Би күн болвчн, Бурхнд иткәд амрхв. 27 Яһад гихлэ, 
Та Мини сүмсиг үклин һазрт үлдэшгот! Танд шүтдг зарциг 
шора кеж әгрәшгот. 2Та нанд җирһлүр көтлсн хаалһ үзүлвт. 
Танла би кезә чигн байрта-бахмжта бээхв», – гиж Давид Ису- 
син тускар келлэ. 

29 Ахнр! Өвк эцк Давид өнгрэд оршагдсинь би үнндән лавлж 
чадхв. Терүнэ үкәр эндр өдр күртл манад бәәһә. 3 Давид ээлдэч 
бээж. Тер Бурхна андһар меддг бээж. Бурхн терүнэ үлдсн 
тохм-уңгаснь негинь авад ширэд суулїж. 3! Давид Бурхна иргч 
зураһин тускар медэд, Христосин эмдрлтин тускар келв. Исус 
үклин һазрт үлдэгдсн уга. Терүнэ цогц-махмуд төрүц эгршго. 
32 Тиигэд Исусиг Бурхн эмдрүлэд босхсиг бидн цугтан герчлж 
чадхвидн. 33 Бурхн Терүг барун талан өөдлүлв. Исус Эцкэсн Бурх- 
на өгхәр келсн Әрүн Сәкүс авв. Ода тана үзжэх болн сонсжах 
тоот Исусин асхрад иржэх белг болжана. 324-35 Давид тенгрт 
өөдлсмн уга. Болв эврэн иигж келв: «Чини өшәтиг диилж 
көлдчнь эс хайтл, Мини барун тал сууж йов, - гиж Деед Эзн 
мини Деед Эзнд келсмн». 2 Израилин олн улс медәд авчктн: 
Тана кирст хадгдсн Исус Бурхна залсн Деед Эзн болн Бурхна 
илгэсн Аврач болжана. 

7 Иим үг сонссн улс сана зовад бээв. Пётрәс болн ондан 
апостолмудас сурна: 

- Ахнр, ода бидн яахмб? 

38- Күн болһн килнцтә җирһлән үлдәтн. Исусин нернэ тө- 
лэ уснд бийән кирслх зөвтәт. Түүнэ хөөн тадна килнц Бурхн 
тэвж өгәд, Әрүн Сәкүс белглх. 3 Таднд, тана үрдүдт, нам холд 
йовснднь чигн, Бурхна дуудсн күн болїїнд Терүнә белг күртх. 
4 Тадн бийэн килнцтә, азд-аля тохмта улст ирх зарїас саглтн! — 
гиж, Пётр теднд келв. 

41ТТиигэд терүнэ үгиг үнн седкләрн авсн улс уснд кирслгдв. 
Тер өдр Бурхнд сүзглсн баг улс тоойарн Һһурвн миңһ шаху 
күрв. 


Сүзгта улсин жирїїл 


4 Цааранднь кезэ чигн сүзгтэ улс апостолмудар дамжад, 
Бурхна ном дасад, нег-негнләһән харһлдад, мөргәд, хот-хоо- 
ларн хувалцжав. 43 Апостолмуд күчәр кесг өвәрц болн онц темд- 
гтә йовдлмуд күцэжэв. Тер учрар күн болһн ээв. “ Бурхнд иткдг 

улс цугтан хамдан, хам-хоша негэр бээцхэв. 4 Тедн өв-көрнгэн 
болн эдл-ахуһан хулдад, күн болһнд учр-утхинь тоолж күртсэр 
хуваж өгчэцхэв. 4 Цугтан нег кевэр өдр болїїн пол сүмд цуглр- 
жав. Тедн гер болһнд өдмг күртәһәд, байрта, амулн бээдлд 
хот-хоолан эдләд, * Бурхиг магтв. Олн эмтн цугтан Бурхнд 
иткдг улсиг күндлв. Деед Эзн өдр болһн авргдсн улсиг эн багла 
негдүлдг болв. 


Пётр дойлн кү эдгәжәнә 


3 12 Нег дэкж үдин хөөн һурвн часла мөргүлин цагт Пётр Йо- 
хан хойр һол сүм тал йовж йовла. Өдр болһн һол сүмин ке 
үүднә хажуд нег доһлң кү авч ирәд суулһдг билэ. Эн күн экин 
геснәс һарсн өдрәс авн доһлң бээж. Тиигәд эн сүмд ирж йовсн 
улсас альхан делгәд һууль һуудг бәәҗ. 3*Эн күн Пётр Йохан 
хойриг сүмүр орж йовсиг үзчкәд, бас альхан делгв. Пётр Йохан 
хойр доһлңгиг шинжлэд хэлэв. 

- Нан тал хэлэ, – гиҗ Пётр келв. 

56 Тиигҗ келхләнь, эн күн ширтж хойр залус тал хэлэн, «нег 
юм өгхмн болвза» гиж ухалв. 

- Цаһан мөнгн алтн хойр нанд уга. Болв бээснэсн чамд өг- 
нәв. Назаретин Исус Христосин нернэ төлэ босад йов! – гиж 
Пётр келв. 

7Тиигҗ келчкәд, Пётр көвүг барун Һараснь татад босхв. 
Генткн терүнэ көндрдго хойр өвдгднь болн тавгднь эмн орад, 
чидл урїв. 8Дойлн күн өсрәд босад йовдг болв. Пётр Йохан 
хойриг дахад тер сүмд орад, һәрәдн бээж Бурхиг магтв. ?Терүг 
хойр көлэрн ишкэд сүмд орад, Бурхиг бууляд магтсиг хажуднь 
бәәсн улс цугтан үзв. "Өдр болһн альхан делгәд, сүмин үүднд 
суудг һуульһнчиг олн улс таньв. Энүнлә акад йовдл учрсиг олн 
үзәд, алң болад өврцхәв. 


Вол сүмд Пётрин келсн үг 


п Эдгсн күн Пётр Йохан хойрин хажуйас саллго йовхиг үзч- 
кэд, эмтн цугган Соломонин гидг сүмин һазрт гүүж ирэд цугл- 
рцхав. 2 Олна үүмлдэ үзжэх Пётр иигж келв: 

- Олн эмтн! Иим йовдл учрснд яһад алн болнат?! Япад тадн 
мадн тал хәләжәнәт? Эс гиж мана чидл-арһ аль сүзгл эн доһлң 

кү босхад эдгәсн гиж санжанат? З Абрахамин, Ицхакин, Яковин 
Бурхн, мана эцкнрин Бурхн, эврэннь Исус көвүнэ нер туурулв. 
Болв тадн Пилатын өмн Исусиг йосна улст бэрүлж өгәд Терүг 
гөрдвт. Тер бийнь Пилатд Исусиг сулдхх санан бээж. “Тер күн 
эрүн болн чик седклтә билэ. Болв тадн Терүнэс хөөһвт. Тадн 
Пилатыг кү алдг андныг сулдхтн гиһәд ээрлдэд бээввт. 5 Тадн 
йоста жирїл өгдг күүг алвт. Болв Бурхн Терүг үклэс тач эмд- 
рүлсиг бидн цуһар герчнр болжанавидн. !6 Исусин нернэ күчн 
эн күүнд чидл өгв. Исусин нернд итксн учрар эн күн эдгсиг үз- 
жэнэт. Тиигәд Исуст үнн седклэрн сүзглснэс иштэ тер гемэсн 
һарв. !7 Ахир! Тадн болн тана деер бээсн ахлачнр Исусиг кенинь 
медлго алсн гиж би санжанав. 1 Христос муулян эдлэд зовтха 
гисн зөнг Бурхн эврэннь әәлдәчнрәрн келүлв. Бурхн эн келсән 
күцәв. 9 Тегэд килнцтэ җирһлән үлдәһәд тана килнцитн тэвхин 
төлэ Бурхн тал хәрү эргтн. Ухан-седкл батрх цаг учрх. 2 Бурхн 
таднд шүүж авсн Исус Христосиг илгэх. 2! Делкән бәәдл шинэс 
эс тогттл Исус тенгрт бээх. Түүнә тускар Бурхн эврэннь ээл- 
дэчнрэр дамжад кесгэс нааран келүллэ. «2Тадн дундас нанла 
әдл әәлдәч Деед Эзн тана Бурхн илгэхмн. Энүг ю келвчн, тадн 
сонстн. 23 Эн әәлдәчин келсиг эс сонссн күн эмнэсн шордх», - 
гиж Моше зэнглв. 2 Самулас эклэд, түүнэ хөөн чигн зэнг 
күргдг ээлдэчнр эн өдрмүдин тускар бас келжәлә. 25 Бурхна 
әәлдәчнрәр дамжад өгсн үг таднд нерәдгджәнә. Абрахамла кесн 
бооцан бас тана төлэ кегдлә. «Чини хөөтк үйнрэр дамжад һазр 
деер бээх эмтнд эдслхв», – гиж Бурхн Абрахамд келв. 2 Бурхн 
эврәннь Исус көвүһән әмдрүлхләрн түрүн болҗ терүг танур 
илгәлә. Тиигәд Бурхн таднд харшлх керг-үүләс эргүләд, таднд 
ЭДС ӨГЛӨ. 


Пётр Йохан хойр Деед хургин өмн 


Пётр болн Йохан олн улст үг келжэхлэнь Пол сүмин гелн- 

гүд, харулын толїач болн цадукмуд өөрдж ирв. ? Кемр Исус 
үклэс әмдрхлә, цааранднь үксн улс цугтан эмдрх гиж апостол- 
муд улст келжэлэ. Тер учрар һардачнр болн цадукмуд дегд икэр 
уурлцхав. з Асхн болж йовх цагла Пётр Йохан хойриг тедн бэрж 
авад, өрүн күртл маначнрт бэрүлв. “Тедниг сонсжасн улсин ик 
зунь келсн үгинь иткв. Тиигәд Исуст итксн улсин тонь тавн миңһ 
шаху болж өсв. 5 Маңһдуртнь Ерусалимд Йудья улсин ахлачнрин, 

медэтнрин болн ном цээлїїэчирин хург цуглрв. 6 Цуглрсн ул- 
син тоод: Ах гелн Хана болн Кээп, Йохан, Александр болн ах 
гелнгин яста улс орцхав. 7 Пётр Йохан хойриг тал дундан зог- 
сачкад: 

- Тадн ямаран күчәр болн кенә нерэр иим йовдл һарһжа- 
нат? -гиж теднәс сурлдв. 

8Тиигхләнь Эрүн Сәкүсәр күч авч Пётр теднд иигж келв: 

- Улсин ахлачнр болн Израилин медәтнр! ° Кемр эндр өдр 
ач-тусан күргәд зовлңта күүнә гемиг яһҗ эдгәснә хәрүг маднас 
некҗәхләтн, !%тадн болн Израилин олн улс цугтан медтн. Энтн 
Назаретин Исус Христосин нернә күчн. Терүг тадн хадасар 
кирст хадсн бийнь Бурхн Терүг үклэс татж авад эмдрүлв. Ода 
тана өмн эрүл-менд, гем-зовлң уга зогсжасн күн — энтн Исусин 
күчәр зогсжах күн. ! Исус - «тана, тосхачнрин һолсн чолун. 
Тосхачнрин Полсн чолун герин өнцгин һол чолун болв». 
р Һанцхн Исус Христос күн болһниг аврна. Терүнэ нерәр дам- 
жад күн болһн аврлтд күрнә. Ондан нер Бурхн һазр деер бээсн 
әмтнд өгсн уга. 

13 Пётр болн Йохана зөрг цугтаһинь алнтрулад бээв. Эдн сур- 
һуль уга эгл улс бээж. Эдниг Исусла хамдан йовсиг цугтан 
таньв. ! Гемәсн эдгэд хажуднь зогсжасн кү ахлачнр үзәд буру- 
шаж өмнәснь үг келж чадсн уга. !5 Апостолмудыг Деед хургин 
хораһас һарһад әрлтн гиһәд закчкад, тедн хоорндан күүндвр 
кецхәв. 

16 _ Ода эн улсиг яахмб? Ерусалимд бээх олн-әмтн тер 
хойрин өврмжтэ йовдл һарһсна тускар меднэ. Энүнлэ бидн 
зөвшәрл уга бээж чадшговидн, - гиж ахлачнр келцхәв, - 
17 Эднэ туск зэнг олн-эмтн дунд хөөннь бичә тархатха ги- 
һәд, Исусин нернә тускар күүнд бичә келтн гиж теднд 
закхмн. 

18_ Эндр өдрәс авн Исусин тускар келдг болвзат. Исусин 
эрүн чидлин тускар сурїїдг болвзат, - гиһәд ахлачнр апостол- 
мудыг дуудж авад закв. 

9 Петр Йохан хойр иим хәрү өгв: 

- Чик эс гиж буру йовдл Һарһжасиг Бурхна нүүрт ухалтн. 
Бидн тана келсиг аль Бурхна келсиг сонсх йостав? 2 Хойр 
нүдэрн үзсэн, хойр чикэрн сонссан келл уга бидн бээж чад- 
ШГОВИДН. 

21 Тедн засглх юм олж чадсмн уга. Учрнь олн эмтн. Юнгад 
гихлэ, тедн Бурхна йовдлыг цугтан туурулв. Тегэд тер хойриг 
әәлһәд сулдхад тэвчкв. 2Өвөрц йовдлла харїЇїсн күүнэ наснь 
дөч давад одсн бээж. 


Сүзгтә улсин мөргүл 


23 Пётр Йохан хойриг сулдхсна хөөн тедн эврә баг талан 
ирәд, ах гелнгүдин болн медәтнрин келсиг, цугинь келж өгв. 
24 Теднә келсиг сонсад авчкад, Христост иткдг улс нег дууһар 
зальврцхав: 

- Деед Эзн! Цуг күмнэ Эзн! Та тенгр, һазр, тенгс һурвиг 
болн цуг энүнә дотр бээх тоотыг үүдэлэт! 2 Та Әрүн Сэкүсэр 
болн Эврэннь зарц мана эцк Давидэр дамжж иигҗ келләт: 
«Яһад буру номта улс уурлулад, олн-эмтн му йорта уха зүү- 
жәхмб? 26 Деед Эзнэ болн Бурхна илгэсн Аврачин өмнәс бос- 
хар цуг Һазрин хаадуд болн нойдуд хамдан цуглрв». 27 Херод, 
Понтий Пилат хойр буру номта улсла болн Израилин олн-эм- 
тнлэ негдж авад, Ерусалимд, Тана эрүн зарц, Танас илгэсн 
Аврач, Исусин өмнәс сөрлцхэр цуглрна. 2 Тедн Тана эврэ кү- 
чәр болн зураһар заях тоотыг күцэхэр цуглрв. 2 Ода болхла 
Деед Эзн, ээмшгтэ йовдл һарһҗасиг үзэд, зарцдан Тана үг 
келхд зөрг өг. 22 Та болхла эрүн зарц Исусин нерэр эврэннь 
һаран суңһад эмтиг аюл-зовлнгас гетлгж, онц темдг, өвөрц 
һарһад йовнат. 

3Мөргүл кеһәд чилэжэхлэнь теднэ бәәсн һазр чичрэд, 
сүзглдг улс Эрүн Сәкүсәр дүүрв. Түүнә хөөн тедн Бурхна номиг 
зөргтәһәр олн улст тархав. 


Сүзгта улсин негдлїїн 


32 Христост итксн ик зунь зүркэрн, седклэрн негн болад, чи- 
ни-мини гиж келлго жирїїв. Эдн бәәсән хоорндан хувалцхав. 
33 Апостолмуд Исусиг әмдрҗ гисн зэнгиг цааранднь ик күчтэ- 
һәр герчлв. Теднд Бурхна цайан седкл күртв. “Тедн дунд тү- 
рү-зүдү улс уга билэ. Яһад гихлә, гермүдэн, эдл-ахуһан хулдад, 
мөнгэн авч ирәд 3апостолмудт өгдг билэ. Кергтә улст тедн эв- 
рән түгәһәд өгдг бәәсмн. 

36Тегэд Кипр гидг арлас Левихнэ Йосипд апостолмуд 
Бар-Наба гидг бас нег нер өгч. ЦээлїЇїж келхлә «төвкнүллһнә 
көвүн» бээж. 3? Йосип эврэннь бәәсн һазран хулдад, мөнгинь 
авч ирәд апостолмудт өгв. 


Хананий болн Сапр 


Хананий залу Сапр гидг гергтәһән эврэннь һазран хулдж. 
2Тер гергтәһән хоюрн негдәд, авсн мөнгнәннь нег хүвинь 
бийдэн үлдэж. Наадкинь апостолмудт күргж өгч. 

3-|/Хананий, эрлг яһад чини зүркнд: «Эрүн Сэкүснд худл 
кел» гисн сана орулад оркв? Чи һазриг хулдад авсн мөнгнәс ну- 
уввч. 4Хулдхин өмн тер һазр чини билүс. Терүг хулдад авсн 
мөнгн бас чини. Юн учр деерэс худл келвч? Чи олн улст биш 
Бурхнд худл келвч, - гиж Пётр келв. 

5 Пётрин келсиг сонссн Хананий унад үкж одв. Энүг үзсн улс 
сүрдэд ээлдцхэв. 5Дэкэд баахн көвүд өөрдж ирэд, цогцинь ора- 
пад һарһад оршав. 

71Һурвн час давхла, гергнь ирнэ. Залутань юн болсинь тер 
меджәсмн уга бээж. 8Орж ирхлэнь Пётр терүнэс сурв: 

- Тадн һазран иим үнэр хулдвт? 

— Э, э, – гиҗ гергн хэрү өгв. 

9- Залутаһан хоорндан үгцэд, Деед Эзнэ Сәкүснд худл яһад 
келвт? Сонсжанч, чини залуг оршасн улс орад аашна. Тедн ча- 
маг бас Һарһх, -ггиж Пётр терүнд келв. 

10 Терүг сонссн Сапр унад үкв. Орж ирсн кевүд эмнь һарсн 
герг үзнэ. Тедн терүг өргәд залуһиннь хажуд оршав. "Теднә 
туск зөнг сонссн олн улс сүзгтни багинхн икэр ээж бээцхэв. 


Өвәрц болн онц темдг 


12Олн улс дунд апосголмуд өвәрц болн онц темдгүд күцэв. 
Христост иткдг улс цугтан Соломонин гидг Пол сүмин Һһазрт 
цуглрдг болв. 8 Талдан улс тедниг күндлдг болв чигн теднүр 
өөрдж чадад бээв. * Деед Эзнд итксн улс улм-улм тооһарн өсэд 
йовв. 5Фмтн гемтә күүһән һазаран орта-дертәһинь һарһад, 
йовж йовсн Пётрин сүүдр чигн тустха гиж нәәлцхәв. !6 Ерусали- 
мин хажудк балһсдас эмтн олар ирцхәв. Тедн гемтэ болн хар 
сэкүстэ улсан авч ирэд, гем-зовлнгаснь, шалтг-шаваснь ћһарһҗ 
ЭДГЭВ. 

Апостолмудын зовлн 


п Ах гелн, энүнэ ханьмуд (тедн цадукмудын багин гешүд бэ- 
эж) теднд үлү үзв. 8 Тедн апостолмудыг бэрэд, улсин бэрэнд 
орулна. ! Болв Бурхна элч сөөһәр бэрэнэ үүд секэд, апостолму- 
ДЫГ СУЛДХВ. 

29- Йовтн эндэс. Бол сүмд күрэд олн улст шин жирїїлин тус- 
кар келж өгтн, -/ гиж тер келв. 

21 Апостолмуд Бурхна элчиг сонсад, өрүһәр Пол сүмд ирэд, 
олн әмтиг сурһна. Тер хоорнд ах гелн болн энүнэ ханьмуд тед- 
нә йовдлын тускар медәд уга бәәж. Эдн эврэн Израилин медәт- 
нриг цуглулад Деед хург кеһәд, апостолмудыг бәрәнәс авхулв. 
2 Илгэсн улс тенд ирәд, апостолмуд бәрәнд угаһинь үзәд, хәрү 
ирәд иигж зэнглв: 

23 _ Бэрэнэ үүдн батар хаалїата. Үүднд харул зогсжана. Болв 
бидн бэрэнд орхла, дотрнь нег чигн күн уга бээж. 

24Иим зәнг сонссн харулын ахлач болн ах гелнгүд «эн юн гидг 
юмн болжахмб?» гиһәд өврв. 2 Дәкәд нег күн ирэд иигж келв: 

- Тана бэрэнд орулсн улс Пол сүмин һаза олн эмтиг сурїжана. 

26 Тиигэд харулын ахлач цергүдтэйэн йовад, апостолмудыг да- 
хулж ирв. Дахулхларн чидлэр биш эвэр авч. Эс тиигхлэ олн улс 
тедниг чолуһар шивх гиһәд саглв. 2 Апостолмудыг Деед хургин 
ах гелн тал сурлїанд авч орулв. 

28- Бидн тадниг Исусин тускар бичә сурһтн гийэд чаңһар 
заклавидн. Тадн болхла Ерусалимиг эврэннь номарн дүүргэд, 
Тер Күүнэ үклиг маднд даалһхар седжэнэт, -- гиж ах гелн келв. 

2- Бидн олн эмт биш Бурх сонсох йоставидн, – гиж Пётр 
болн апостолмуд хәрү өгцхәв. — 3 Модн деер тадна хадад алчксн 
Исусиг мана өвкнрин Бурхн эмдрүлв. 3! Израиль килнцтә жир- 
һлән үлдэтхэ гиһәд, килнцинь тэвж өгүлхэр Бурхн Исусиг ба- 
рун талан суулїад, Нойн болн Аврачд Терүг өрглә. 3 Терүнә 
герчнр бидн болн Әрүн Сәкүсн. Бурхн Бийэн сонссн улст Әрүн 
Сәкүсиг өгв. 

33 Иигж келсиг сонссн Деед хургин гешүд ууртан бүтәд, 
апостолмудыг алчкхар седв. 34Тедн дунд олн эмтн күндлдг нег 
парш бээж. Тернь закана багш Гамалиль гидг нертэ бээж. Эн 
ормасн босад апостолмудыг ахр болзгт һартха гиж Парарн докья 
өгч закв. 

355-|/Израилин залус! Эн улсиг яахан сээнэр ухалтн. 35Одахн 
энд Түд гидг күн ирлэ. Тер бийэн алдрт тоолжала. Терүг дөрвн 
зу шаху улс дахлдв. Болв Түдиг алгдхла түүнэ дахачнр цугтан 
тарад гүүлдэд йовж одцхав. Тернь тиигәд төгсв. 3 Терүнә хөөн 
Һалильяс Йуда ирнэ. Эн олн эмтнэ то авчах цагт ирэд нег баг 
улс дээлдэнд босххар седв. Йуда бас алгдв. Энүнэ үлмэд йовсн 
улс бас тарлдна. 3 Тиигәд эн учрт мини селвг эн: Эн улсан 
сулдхтн. Кемр теднэ зурань болн кежэхнь күүнэс эклжэхлэ, бас 
эвдрэд тарж одх. 9 Кемр Бурхнас тернь күцэгджэхлэ, кен чигн 
күн эвдж чадшго. Зуг эврэн Бурхна өмнәс сөрхәс саглтн, - гиж 
Гамалиль келв. 

4 Деед хург Гамалилин келсиг иткв. Тедн апостолмудыг ду- 
удж авад, маляһар цокв. Дәкәд тедниг Исусин нерн деерәс бичә 
күүндвр кетн гиж бас нег закад сулдхв. 2 Исусас көлтә бийән 
дажрулад цокулсндан байрлад, апостолмуд Деед хургас һарад 
йовв. 2 Эврән тедн өдр болһн һол сүмд, гермүдт болв чигн цуг- 
лрад, Исус - Бурхна илгәсн Аврач гиһәд байрта зэнг тархаж 
олн әмтнд келжәв. 


Долан нөкд заалїїн 


Сурһульчнр олар ирдг болад, грек келтэ евреймүд бээрн 
евреймүдлэ зүткцхэв. Өдр болїїн хот хувахла, теднэ белвсн 
күүкд улст күртхш гиж грек келтэ евреймүд келлджэв. 

2- Бурхна номан үлдэчкэд, идх хотыннь арһан хээсн сән 
йовдл биш. 3* Ахнр-дүүнр! Дундасн эврэннь медсн, цецн уха- 
та, Эрүн Сәкүстә долан кү шүүж автн. Эн долан күн хот-хоо- 
лын туск көдлмшиг күцэх. Бидн болхла цаган үрэл уга мөр- 
гэд, ном умшхмн, гиһәд арвн хойр апосголмуд сурһульчнриг 
дуудж авад келв. 

5 Апостолмудын селвгиг цуглрсн улс таасад: батар иткдг, 
Эрүн Сәкүстә Степаныг, Пилипиг, Прохориг, Никэнриг, Ти- 
мониг, Пармениг болн Антиохас Николайиг (эн күн Йудья 
күн биш болвчн Деед Эзнд иткдг бээж) шүүж авна. “Тегэд 
тедниг апостолмудын өмн ирүлв. Апостолмуд һаран тэвэд эд- 
нэ төлө зальврв. 7 Бурхна ном Ерусалимд тархагдад, сүзгтә ул- 
син тонь өдр ирвэс өсэд гелнгүд чигн Исусин номиг иткдг 
болна. 

Степаныг бэрлїїн 


8 Бурхн Степаныг әдсләд, терүнд ик чидл өгв. Степан олн улс 
дунд күчтэ өвәрц, онц темдг һарһдг болна.  Күрәнә, Алексан- 
дрийин, Киликьян, Азийин һазрас «Сул күн» гидг хурлас улс 
Степана көдлмшт харшлад зүткдг болна. "Әрүн Сәкүсн Сте- 
панд цецн уха өгсн учрас зүтклдх арїї теднд уга болад бээв. 
п Арһан бархларн, тедн нег цөөкн залуст авлһ өгәд, иигж келтн 
гиж дасхна: «Мошег болн Бурхиг му келсинь бидн сонславидн». 
р Иигҗ тедн закана багшнриг, медэтнриг, олн эмтиг үгдэн 
орулв. Евреймүд Степанад ирэд, терүг бәрәд Деед хургт авч ирв. 
13-4 Тедн худлч күүһәр герч кеһәд иигж келүлв: 

- Эн күн Бурхна закаг болн эрүн ормиг муурулад келнә. На- 
заретин Исус Пол сүмиг хамхлад, Мошен өгсн заншалыг онда- 
рулх гиж тер келсиг бидн сонславидн. 

15 Цуглрсн улс цугган Степаныг хәләһәд, Степана чирэнь 
Бурхна элчин нүрлэ эдл бээсиг үзцхэв. 


Деед хургт Степана келсн үг 


- Эднэ келжэсн үнний? — гиҗ Степанас ах гелн сурв. 

2- Ахнр-дүүнр болн эцкнр! Намаг сонстн! Мана өвк эцк 
Абрахам Месопотамьяд бээсн цагтнь тиигхд, Харан балїїсн тал 
парчах кемд, Туурмжта Бурхн үзгдлэ, - гиж Степан келв. - 
3 «Эврэннь орн-нутган болн эврэннь олн-улсан үлдәһәд, мини 
заасн орн-нутг тал йов», -/ гиж Бурхн Абрахамд келж. “Абрахам 
Халдейин һазрас һарад, Харанд ирж бээрлв. Хөөннь эцкнь 
өнгрхлэ, Бурхн Абрахамиг тана бээсн Һһазрур авч ирв. 5Энүнд 
Абрахамд нег чигн ишкм ћазр өгсмн уга. Болв Абрахамд эн һаз- 
риг өгх болла. Эн һазр Абрахам болн түүнэ хөөтк үйнрнь эзлх 
гиж, Бурхн үгэн өгсмн. Тер цагт Абрахам үрн уга бээж. «Чини 
хөөтк үйнр күүнэ орн-нутгт дөрвн зун жилдэн мухла болад, кү- 
үнд дажргдад бээх», - гиж Бурхн Абрахамд келв, -17«Би болхла 
чини тохмин үлдлиг дажрдг улсиг засглнав. Дәкәд тедн тер 
орн-нутгас һарч ирэд, эн орнд Нанд мөргх». 8Дарунь Бурхн 
Абрахамла бооца кев. Түүнэ темдгнь керчлһн болв. Тегэд Ицха- 
кин эцк Абрахам болв. Һарснаннь нээмдгч өдртнь Абрахам 
терүнд керчлһнә керг күцэв. Хөөннь Ицхак Яковин эцк болв. 
Яков арвн хойр өвк экцнрин эцк болв.  Өвк экцнр Йосипд үлү 

нүд үзэд, мухлала әдл терүг Египетд хулдна. Болв Бурхн терүн- 
лэ хамдан бээв. ! Йосипин үзсн цуг түрү-зүдүднь дөнгөн күрг- 
нэ. Терүнд Бурхн ик цецн уха, Египетин хаанд таасгдх зан 
белглв. Хаана күчәр Йосип Египетин болн хаана бээшнгин 
һардачд залгдна. " Цуг Египетд болн Кенаанд эмтн харїїнна. 
Мана өвкнр йир ик түрү-зүдү үзлә. ! Египетд өдмг бәәнә гисиг 
сонсад, Яков түрүлэд тиигэрэн эврэннь көвүдэн илгәнә. !3 Хой- 
рдад тедниг ирхлэнь Йосип ахнртан бийиннь тускар келнә. Те- 
гэд Египетин хан Йосипин төрл-садна тускар медв. Ч Тер кемд 
Йосипин төрл-садн тооћһарн далн тавн күн болв. Тиигәд Йосип 
эврэннь эцк Яковиг болн өрк-бүлэн кевтнь авч иртхә гиж Еги- 
петин хан йовулна. "Яков Египетд одад, тенд мана өвкнрлэ на- 
сан барв. !6 Шехемд бээсн Хаморин көвүдэс цайан мөнгөр 
хулдж авсн һазрт Абрахам өвкнриннь цогциг авч ирэд оршана. 
17 Абрахамд өгсн Бурхна андїарин өдр өөрдх дутм мана улсин 
тонь Египетд улм өсв. 8 Талдан хан ирнэ. Тер күн Йосипин 
тускар мел юм меджэсмн уга. !° Эн аврлт уга күн бээж., Мана 
улсиг меклэд, мана өвкнриг дажрдг бээж. Шинкэн һарсн бичк- 
дүдиг үктхэ гиһәд гертэснь холжулад үлдэдг бәәж. 2 Тер цагт 
Моше Тарч. Эн йир сээхн, өкәр көвүн бәәж. Һурвн сардан 
экиннь көк көкәд боожна. 2! Дәкәд көвүг закврар тиигәд үлдэх- 
лэ, хаана күүкн терүг авад, көвү кеһәд өскнә. 2 Моше тер цага 
Египетин ном дасад, келх үгдэн хурц, кех көдлмштән чаңһ-чи- 
ирг болж өснә. 23 Дөчтә болхларн тер Израильд бээсн ахнран 
үзхәр шииднә. 2 Нег дэкж Египет күн Израилин күүнлә ноолд- 
жасинь үзәд, хоорнднь орад, Египетин күүг цокад алчкна. Тии- 
гәд тер израилин күүнэ өшәһинь авна. 2 Бурхна заясар тедниг 
сулдхад, нег цусн-махн улс медх гиж санжала, болв тедн 
медсмн уга. 2 Маңһдуртнь Израилин хойр күн хоорндан ноолд- 
жахлань, Моше өөрдж ирәд тедниг эвцүлхэр келнә: «Ахнр-дү- 
үнр, тадн яһад нег-негән цокжанат?» 2 «Маднд кен чамар дее- 
рәс ахлач болн зарһч тәвлә?» - гиж ноолджасна негнь Мошег 
хооран түлкәд келнә. — 2 «Эс гиж өцклдүр Египетин кү алснла 
эдлэр намаг алхар седжәнч?» 2 Иим үг сонссн Моше һарч зу- 
лад, Мидьян гидг һазрт ирәд тогтнад, хойр үртә болна. 3 Дөчн 
жил давсна хөөн Синай гидг уулын өөр шагшг модна шатжасн 
зальднь Бурхна Элч генткн үзгднә. 3 Моше иим җигтә юм үзәд, 
сээнэр шинжлж хәләхәр өөрдхләрн Деед Эзнә ду сонсна. 
32 «Би чини эцкнрин Бурхн, Абрахамин Бурхн, Ицхакин Бурхн, 

Яковин Бурхнв», -/ гиж келхлә, Мошен кинь давхцад, бийнь 
чичрэд, хэлэж чадлго бээв. 3 «Көлдэн өмссн юман тээл. Чини 
зогсжасн һазр эрүн һазр», - гиһәд терүнд Деед Эзн келнә. 

34- «Египетд Мини олн улсиг дажржасиг Би үзжэнэв. Тедниг 
зовжахинь сонсжанав. Тиигэд тедниг сулдххар ирүв. Би чамаг 
хәрү Египет тал илгәҗәнәв. Ода йов». 35«Кен чамаг ахлач, зарїїч 
тэвлэ?» - гийэд Израилин олн улс Мошеһәс сурна. «Би чамаг 
зарһч болн аврач тэвнэв», гиж Бурхн шатжасн бура дотр үзгдсн 
элчэр дамжад келэд, һолгдсн Мошег Египет тал йовулна. 
3 Моше олн эмтиг Египетэс дахулж һарһна. Тер Египетд Улан 
тенгст болн дэкэд дөчн җилдән көдәд өвәрц, онц темдг һарһна. 
37 «Намаг илгәснлә эдлэр Бурхн таднд әәлдәч илгэх. Тер Күн 
тадна улсас төрх», – гиҗ тер Израилин улст келснь Моше бә- 
эж. 3 Моше Израилин улсла хамдан көдәд бәәв. Энтн Синайин 
уулын ора деер Бурхна элчлә харһад, Бурхна келсн әмд үгиг 
маднд күргэд соңсулхар ирж. 3 Мана эцкнр Мошег сонслго 
хаяд, хәрү Египтур йовхар седв. 2 «Маднд нег цөөкн бурх кеж 
өг. Тедниг бидн өмнэн бэрж йовнавидн. Египетэс мадниг 
һарһен Мошелә юн болсинь бидн медхшвидн», - гиж эмтн 
Ахаронд келв. ““Тиигэд тер өдрмүдт бүрү дүрстэ шүтэ кеһәд те- 
рүндэн бэрц бэрнэ. Эврэннь кесндэн нэр кеһәд, байрлв. 2Тен- 
грин оддт мөргтхэ гиһәд, Бурхн эргэд тедниг үлдэнэ. Ээлдэчин 
номд иигҗ бичэтэ: «Израилин улс, тадн дөчн җилдән көдәд 
бәәһәд мал алад бэрц бэрхлэрн Мини төлэ күцэсн угат. 2 Тадн 
Молкин өргә-гер болн Рейпан гидг тана бурхна одна дүрс авч 
йоввт. Эн кегдлмүдт мөргтхә гиһәд тадн кеввт. Тиигәд Би тад- 
ниг Вавилонас давулад нүүлһнәв». 4 Мана өвкнрт көдәд герчлл- 
һнә өргә-гер бээж. Терүг Моше Бурхна закаһар эврэннь нүдэр 
үзснлэ әдләр босхулж. 5 Мана өвкнр тер өргэ-гериг авад, Нави- 
на Исусин һардвртаһар булаж авсн һазрурн ирнэ. Энүнд урднь 
бээрлж бәәсн олн улсиг Бурхн көөһәд йовулчкж. Тер өргә-гер 
Давидин цаг күртл тенд бээж. 4 Бурхн Давидт дурта бээж. Тии- 
гәд Давид Яковин Бурхнд гер бәрҗ өгхәр зөвшәл сурна. * Болв 
Терүнд Соломон гер бэрж өгнә. 2 Күүнә бәрсн герт Бурхн бә- 
әдго. «“Тенгр Мини ширә, һазр Мини көлин девсң. Тадн 
Нанд ямаран гер тосхж чадхвт? - гиж Деед Эзн келнә. – Нанд 
амрх орм альд бээхмб? 5 Эн бәәсн тоот цугтан Мини һарар эс 
үүдэгдлү?» 5 Тадн зүткә, сонсхвр уга зүрктә, хату чиктә улс бээ- 
жит. Эврәннь өвкнртәһән әдл Әрүн Сэкүсиг сонсжахмн угат! 

5% Тана өвкнрин эс көөсн ээлдэч кезә бәәсмб? Чик седклтэ күн 
бууж ирхинь зэнглтхэ гиһәд илгэсн улсиг тедн алчкв. Тадн 
болхла ода терүг бэрүлж өгәд эмнь таслсн улс болвт. 5 Таднд 
Бурхна элчэр дамжулж илгэсн зака авад, терүг күцэсн угат. 


Степаныг чолуйар шивнә 


54 Степана иигж келсиг сонссн улсин цуснь буслад, тедн уур- 
тан бүтәд, араһан зуулдад бәәцхәв. 55Степан болхла Эрүн Сәкү- 
сэр дүүрэд, Бурхна туурмжиг болн Бурхна барун талнь Исусиг 
зогсжахинь тенгрт үзв. 

5- Хэлэтн! Тенгр секгдэд Бурхна барун бийд Күмни Көвүн 
бәәхиг би үзжәнәв, - гиж Степан келв. 

5 Тиигхләнь тедн чикән бөгләд хәәкрлдәд Степанур дәврв. 
58 Степаныг балһсна захд чирж авч одад чолућһар шивлдцхәв. Эн 
йовдлыг үзсн улс герч болад, Шаул гидг баахн көвүнә хажуд 
хувцан тээлж оркв. 

5 _ Деед Эзн Исус! Намаг бий талан авхнчн, - гиж Степан 
тедниг чолућар шивжәх кемлэнь Деед Эзнд зальврв. — % 0, Де- 
ед Эзн! Эн буру йовдл Һарһснднь теднә килнцинь тэвтн, – гиж 
Степан өвдгләд киисәд чаңһар келнә. Иигәд келлһнләнь тер 
ормдан терүнэ эмнь һарв. 


Шаул Христост иткдг улсиг көөнә 


Степаныг алсиг Шаул чик гиж тоолна. Тер өдрмүдт Еруса- 

лимин иткдг улсиг икәр шахад көөнә. Апостолмудас тал- 
дан иткдг улс Йудья, Шамарья ћазрар йовад тарлдна. 2 Бурхнд 
шүтдг улс Степаныг оршаһад икәр уульцхав. 5 Шаул чонжиг уга 
кехәр иткдг улсла ноолдаһан эклнә. Христост иткдг улсин гер- 
мүд эргәд, тер залус күүкд улсиг гертнь бәрәд түүрмд суулһна. 


Шамарьяд Пилип цээлїївр кенә 


4 Ерусалимас көөгдэд тарлдсн иткдг улс йовсн һазртан Бурх- 
на номиг олнд күргэд тархав. 5 Пилип бас Шамарья Пазрин 
балїїснд ирэд, Христосин тускар цәәлһврин көдлмш кев. 6 Олн 
әмтн седклән өгәд, Пилипин келсиг соңсцхав. Терүнә кесн онц 
темдгиг тедн үзв. 7 Кесг күүнэс хар сэкүсн чаңһар хээкрэд һарв. 
Кесг мөч тәкрсн, доһлң улс гемәсн эдгв. 8Энүг үзәд балһсна улс 
байрлцхав. 

9Эн балһенд Шимон гидг бөөтә күн бас бээж. Шамарьян бэ- 
эрн улсиг эврэннь эрдмэрн өврүлж, бийэн алдрт тоолдг билэ. 
1 Эн күүнд «Ик Күчн» гидг бурхна хүвлһән күрч гиһәд элгнь чигн, 
зәәсңгнь чигн терүг өврдг бәәж. "Терүг сонсдг учрнь юундв гихлэ 
зөвәр цагтан олн-эмтиг илвэрн авлжаж. 2 Эн балһсна улс Бурхна 
орн-нутгин тускар болн Исус Христосин нериг Пилип келснд ит- 
кхлэрн залус, күүкд улс үлдлго уснд кирслгдв. " Шимон Христост 
бас иткэд, уснд кирслгдснэ дару Пилипин хажуд бәәв. Тер Пили- 
пин кесн онц темдгүд болн күчтә йовдлмуд үзәд өврв. 

м Ерусалимд бәәсн апостолмуд, Шамарьян улс Бурхна ном ав- 
синь сонсад, Пётр Йохан хойриг теднүр илгэнэ. ! Пётр Йохан 
хойр ирэд, шинэс Бурхнд итксн күүнд Әрүн Сәкүс өгдгәр зальв- 
рна. 15ЯЛад гихлә, Исусин нернә төлэ уснд кирслгдв чигн Әрүн 
Сэкүсн тедн деер бууһад уга бәәж. !"Тегәд Пётр Йохан хойр 
иткдг улсин толћһа деернь һаран тэвнэ. Теднь Әрүн Сәкүс авв. 

18 Апостолмудын һаран тәвлһәр Эрүн Сәкүсн өггдсиг Шимон 
үзәд, Пётр Йохан хойрт мөнг өгхәр седнә. 

19 _ Кемр мини тэвсн һарас күн болһн Эрүн Сәкүсәр бас 
дүүрхлә, нанд бас тиим күч өгтн, —– гиж тер сурна. 

20 Бурхна билгиг мөнгәр хулдж авхар седсн чи мөнгтәһән 
хамдан үкх бол, – гиж Пётр терүнд келнә, - 2Энчнь йосндан 
чини көдлмш биш. Яһад гихлә, Бурхна нүүрт чини зүркн ода 
чигн цевр биш. 2 Эн килнцтә бәәдл үлдәһәд Деед Эзнд үнн сед- 
кләсн зальврх кергтә, тегәд Бурхн чини килнцичн тэвж өгх. 
23Чи үлү үзэд, килнцтә тоотын ялчнь болжанач. 

24Тиигхлэ Шимон Пётр Йохан хойрас иигж сурна: 

- Буйн болтха, эржэнэв танас, тана келсн тоот нанд хальдд- 
гоһар мини төлө Деед Эзнд зальвртн, — гинэ. 

25 Апостолмуд олн-эмтнд герчлэд, Деед Эзнэ номан цээлїїж 
медүлэд, хәрү Ерусалим тал һарад йовна. Хәрҗ йовад, хаалһдан 
харїисн Шамарьян селэдт бас Сән Зәнг тархана. 


Пилип болн Эфиоп 


26- Бос! Өмн үзг тал йов! Ерусалимас Газа тал һарсн хаалһд 
парад зогс, - гиж Деед Эзнә элч Пилипд келнә. (Эн хаалһар 
ода күн йовхш.) 

27 Пилип босад йовна. Зуурнь Кандаки гидг Эфиопин хатн 
хаана үнтэ тоотыг хадһлдг Ерусалимд мөргүл кехәр ирсн тәәһн 

һардач күн харһна. Тер күн мөрн тергн деер суућһад, 28 хәрү йовж 
йовад әәлдәч Эшьян бичсн дегтр умшж йовла. 9 Пилипд Сә- 
күсн келнэ: 

- Тер тергнүр өөрдэд хажуднь йов. 

30 Пилип тергн тал гүүж өөрдөд, Эшьян деггрәс умшжасинь 
сонсад келв: 

- Умшжаснчнь чамд медгджәнү? 

3-4 Күн эс цээлїЇЖ өгхлэ, яйж медж чадх биләв? – гиһәд хэрү 
өгәд, Пилипиг өөрән суухиг эрнэ. 

э Умшжасн халхднь иигж бичэтэ: «Алулхар дахулж йовсн хөн 
кевтэ Тер йовла. Кирһәчиг үзсн хурһн кевтә кииһән авлго бә- 
эж. Тер нег чигн үг келсн уга. Чик зарїї кех зөв өгго, 33 Терүг 
дорацулад бәәнә. Терүнә тохм-уңгиннь үлдлин тускар кен келж 
өгхмб? Ода болхла Терүнэ җирһл һазрас авгджана». 5 Эфиопин 
һардач Пилипэс сурна: 

- Эржэнэв чамаг, цәәлһҗ өглч нанд. Кенә тускар энд ээлдэч 
келжәхмб? Бийиннь тускарий аль талдан күүнә тускарий? 

35 Тиигҗ сурхлань Пилип Бурхна Бичгин тер ормас эклэд 
Исусин туск Сән Зәңг цәәлһҗ өгнә. 3 Тер хоорнд йова йовж 
тедн уста һазрт өөрднә. Ус үзәд һардач: 

- Хэлэ, эн усн. Намаг кирслхд юн харш болжана? - гиж 
сурна. 

38 Тегәд тергән зогсаһад, хоюрн уснд орна. Пилип терүг уснд 
кирслв. 3 Тедниг уснас һарсн цаглань Пилипиг Деед Эзнэ 
Сәкүсн деегшэн авчкна. Һардач Пилипиг дэкж үзсн уга. Тер 
цаарандан байртаһар йовад йовна. 4 Пилип Ашдодт үзгднэ. 
Тер Ашдодас Кесэрья тал одна. Зуурнь бээсн кесг хотна 
олн-әмтнд Сән Зәнгиг цәәлһәд келэд йовв. 


Шаулын дуудвр 


9 12 Шаул Деед Эзнэ сурһульчнриг ээлїх, алх-булх санатаһар, 
ах гелн тал ирнэ. Тер Дамаскин Йудья улсин хурлын герин 
төлэ зөвшөлин бичг сурж авна. Кемр тенд Деед Эзнэ хаалһин 
дахачнр харһхла, тедниг бэрж авад Ерусалимд авч ирдгэр зөв- 
ШӘЛНӘ. 

3 Дамаскур өөрдж йовхлань генткн теңгрт йир хурц күчтә 
герл асна. 4 Шаул һазрт унна. Тенгрэс ду һарад иигҗ келжэ- 
хинь сонсна: 

--Шаул, Шаул! Яһад чи намаг гетэд йовнач? 

5- Деед Эзн, Кенвч? - гиж Шаул сурна. 

- Би чини көөж йовсн Исусв, - гиж Деед Эзн келнә. 

6- Босад, балһснур йов. Ю кехичнь тенд чамд келж өгх. 

7Терүнлә хамдан йовсн улс кү үзлго, һанцхн ду сонсад, менрэд 
бээцхэв. 8 Шаул өндәһәд босхларн, мел юм үзхш. Хажуднь бээсн 
улс һараснь авад Дамаск тал терүг көтлж авч ирнэ. “Буурвн өдрин 
туршарт тер сохрар юм үзлго, амндан хот авлго бээв. 

10 Дамаскд Хананий гидг нертә сурһульч бээж. Терүнд Деед 
Эзн үзгдэд: 

- Хананий! — гиһәд дуудна. 

- Би, Деед Эзн! - гиһәд Хананий хәрү өгнө. 

п_ Босад, Һаза парад Бо гидг уульнцар йов. Йудан гер олж 
авад, Тарсас ирсн Шаул гидг нертэ кү сур. Тер ода зальвржах 
зөвтә. ? Шаул Хананий гидг нертә кү үзгдлдән үзлә. Тер орж 
ирәд нүднднь герл орулхар толїа деернь һаран тәвлә, - гиһәд 
Деед Эзн келнә. 

1з Хананий иим хэрү өгнә: 

- Деед Эзн минь Ерусалимд бәәсн чамд иткдг улст эн күн 
кесг му өшэтэ йовдл үзүлсиг соңслав. М Иигәрән ирхләрн 
энд бас Чини нер дуудад зальврсн улсиг бэрж авдг зөв цаас ах 
гелнгүдәс авч. 

15__ Йов. Яһад гихлэ, энчн Мини шүүж авсн күн. Эн Изра- 
ИЛЬД, олн-эмтнд, нойдудт Мини нернә тускар келж өгх, – гиҗ 
Деед Эзн келнә. — ! Мини нернәс көлтә кедү зовлн үзхиг Би 
терүнд медүлнәв. 

т Хананий йовад, урднь келжэсн Йудьян гер олна. Тер Шау- 
лын толһа деер һаран тәвәд келнә: 

- Ах Шаул! Хаалһдчнь чамла харһсн Исус юм үзтхә гиһәд, 
чамаг Әрүн Сәкүсәр дүүргхин төлә намаг чам тал илгәв. ! Тер 
дарунь Шаулын нүднэс зайсна хачрсн унсн мет харан орна. 
Босхларн тер уснд кирслгднэ. ! Дәкәд Шаул хот ууһад, чидл ав- 
на. Кесг өдрмүлт тер Исусин сурһульчнрта Дамаскд бээв. 


Шаул Дамаскд цээлїївр кенә 


20 Тер өдрэс авн евреймүдин хурлд Исусин тускар, Исус Бурх- 
на көвүн гиж Шаул эмтнд цәәлһҗ келж өгдг болв. 2 Энүг 
сонссн эмтн алн болад сурлдна: 

- Ерусалимд Исуст иткдг улсиг эн көөдг эс билү? Ах гелн тал 
тедниг бэрэд авч одхар эс бээлү? 22 Шаул улм-улм чандрад, 
Исус - Бурхна илгэсн Аврач гиһәд, Дамаскд бээх Йудья улст 
цәәлһҗ өгв. Тедн терүг бурушаж чадад бээв. 23 Зөвөр цаг давна, 
евреймүд нуувчар цуглрад, Шаулыг алхар хоорндан үгэн батлад 
авчкна. 2Болв Шаул теднэ нуувчин күүндврин тускар медв. 
Тедн болхла терүг алхар өдр сө уга балһсна үүднд гетлднә. 
25 Болв сурһульчнр Шаулыг сөөһәр бура модар гүрсн савд суул- 
пад, эрсэр буулһна. 


Шаул Ерусалимд 


26 Шаул Ерусалимд ирэд, Исусин сурһульчнрла ниилхэр сед- 
нә. Болв терүнэ урдк йовдлын тускар меддгтэн тедн энүг бас 
сурһульч гиж итксн уга. Шаулас цућар ээлдв. 2 Бар-Наба болх- 
ла Шаулыг апостолмуд тал дахулж ирнэ. Энүг яйж Деед Эзиг 
зууран үзсиг, ю Деед Эзн терүнд келсиг, ялж Дамаскд зөргтэ- 
һәр Исусин тускар цээлїїж йовсиг теднд келж өгнэ. 28 Тегәд 
Шаул апостолмудла хамдан цөөкн өдр бәәһәд, Ерусалим дотра- 
һар сулдан йовдг болв. Тер Исусин тускар юмнас әәлго 
олн-эмтнд цәәлһнә. 2 Грек келтэ Йудья улста тер метклдг бә- 
эж. Тедн болхла Шаулыг алхар шииднә. 3% Ах-дүүнрнь эднэ 
шиидврин тускар медчкэд, Шаулыг Кесэрья тал дахулад йовна. 
Терүнәс цааранднь Тарс тал йовулна. 

з Дәкәд цуг Йудьян, Һалильян, Шамарьян чонжмудт төвкнүн 
цаг ирв. Чонж Әрүн Сәкүснәс чидл авад, тооһарн өсэд, Деед 
Эзнәс сүрдәд җирһнә. 


Пётр Лидад болн Йопад 


32 Пётр орн-нутг эргж йовад, хаалһдан Лида гидг балїїснд бэ- 
әсн иткдг улста харһхар ирнэ. 3 Тенд Еней гидг нәәмн җилдән 
тәкрәд орнасн бослго кевтсн күн бээж. 

3 _ Еней! Исус Христос чамаг эдгэжэнэ. Орнасн босад, оран 
хура, – гиҗ Пётр келнә. 

Иигҗ келхләнь Еней босна. 3 Лидад, Шарон һазрт бәәсн улс 
Әнсиг эдгсинь үзәд, Деед Эзнд иткв. 

36 Йопа гидг балһснд нег цаһан седклтә, олн-эмтнд тусан 
күргдг Табита гидг (грек келәр болхла, Дорка гидг) Христосин 
дахгч күүкд күн бээж. 3 Тер цагла эн күүкд күн гемнэд, әмнь 

парч одна. Терүнэ цогцинь ућаһад, деед хорад кевтүлнэ. 3 Лида 
Йопас өөрхнд бээж. Сурһульчнр Пётриг Лидад бээсиг сонсад, 
терүг шулућһар авулхар хойр кү илгэнэ. 3 Пётр босад, тедниг дах- 
на. Ирхләнь тедниг деед хорад орулна. Олн угатя улс, белвсн 
күүкд улс һашун нульмсан асхрулад уульлдна. Дәкәд Пётриг 
бүслэд, Табитан уйж өгсн хувц-хунран үзүлж. 4 Хорад нег кү үл- 
дәлго Пётр һарһчкна. Тер өвдгөн дарад сууһад мөргнә. Табитан 
кевтсн цогц тал эргәд келнә: 

- Табита, бос! 

Күүкд күн нүдэн секнә. Пётриг үзэд, босад сууна. & Пётр һа- 
ран өгәд, терүнд босхднь дөң болна. Дарунь иткдг улсиг болн 
белвсн күүкд улсиг дуудж авна. Тедн Табитиг эмд-менд зогсжа- 
сиг үзв. 2 Эн зэнг цуг Йопа балһсар тарна. Тиигэд олн-эмтн 
Деед Эзнд иткнэ. 9 Пётр кесг өдртэн Йопад арс идэлдг Шимо- 
на герт бээв. 


Пётр Карнэль хойр 


1 Кесәрьяд Италин гиж нерэддг цергин ахлач Карнэль гидг 

күн бээж. 2Карнэль Бурхнд шүтдг угатя эмтнд тусан күргдг 
эврәннь өрк-бүлэрн Бурхиг күндлж, дангин мөргдг бээж. 3 Нег 
өдр үдин хөөн һурвн часин алднд Карнэльд үзгдл үзгдв. Бурхна 
элч өөрдж ирсиг тер тодрхаћһар үзв. 

- Карнэль! —– гиҗ тер келв. 

4— О, Деед Эзн! Танд юн кергтә? — гиҗ келн Карнэль ээмцж 
ХЭЛЭВ. 

- Чини седклэрн мөргҗәсичнь угатя улст нөкд болдгиг 
Бурхн деерэс үзжэлэ. 5 Йопад кү илгәһәд Пётр гидг нертә Ши- 
мониг дуудулж ав. 5Тенгсин хажуд бээх арс идэлдг Шимона 
герт гиичлжэнэ, -/ гиһәд Бурхна элч келв. 

7 Бурхна элчиг йовж одхлань Карнэль итклтэ Бурхнд шүтдг 
нег цергчиг болн эврэннь хойр зарцан дуудж авв. 8Теднд учрсн 
йовдлын тускар келэд, Йопа балһснур илгәв. 


Пётрин үзлц 


9 Маңһдуртнь йовулсн улс балїїснд күрч йовхла, Пётр үдлэ 
мөргүл кехэр герин деед давхрт һарв. "Тер өлсж йовж. Эмтн 
хот кех хоорнд Пётр мөргүлд шүтэд авлгдв. Ч Генткн терүнд үзгдл 
үзгдв. Тенгр зааград, ик бүркэгин бээдлтэ юмн Һһазрур бууж 

ирв. Түүнэ дөрвн өнцгиг күн бэрсн мет бээж. 2 Терүн дотр 
зүсн-зүүл дөрвн көлтә юмс, шовуд болн мөлкдг тоотс ЙОВж. 

3-4 Пётр, бос! Эднэс негинь алад ид, - гисн дун деерәс 
сонСГДВ. 

м- О, Деед Эзн, төрүц болшго! Би иим бузр эмтэ-киитэ 
юмсиг идж чадшгов, = болж Пётр хәрү өгв. 

15Тиигж келхлэнь, деерэс хойрдад дун сонсгдв. 

- Бурхн цеврлсн юмиг бузр гиж бичэ сан. 

16Иигж келсн күүндвр һурв дэкж сонсгдв. Дарунь ангудта ик 
бүркәг деегшән тенгрт өрггдәд уга болж одв. 

п Пётр эн йовдлын тускар ухалж бээтл, Карнэлин йовулсн 
һурвн күн Шимона гер альд гиж эмтнэс сурад, хашан үүднд кү- 
рэд зогсв. 

18_ Петр нертә Шимон, гиич, энд бэөнү? - гиһәд хәәкрәд 
сурлдв. 

19 Пётр болхла үзснәннь тускар ухалад зогса билэ. 

- Эн һурвн күн чамаг хөэж йовна, - гиж Эрүн Сәкүсн Пётрт 
келв, - 2 Босад дорагшан бу. Төрүц юмнд алнтрлго, эдниг да- 
хад йов. Эдниг би илгэлэв. 

21- Тана хәәжәсн күүнтн бив. Юн кергэр ирвт? – гиҗж Карнэ- 
лин илгәсн улсла Пётр күүндв. 

2- Мадниг цергин ахлач Карнэль илгэв. Әрүн Бурхна элч 
чамаг гертэн дуудж авад, чини келхиг сонстха гижәнә. Карнэль 
чик седклтэ болн Бурхнд шүтдг күн, Йудья улс цугтан терүг 
Күндлнэ, - гиһәд тедн келв. 

23 Ирсн улсиг Пётр герт орулад гиичлүлв. Маңһдуртнь Пётр 
нег цөөкн ах-дүүһән дахулад Йопас һарад йовв. 


Пётр Карнэлин герт 


24 Өдр өнжэд тедн Кесәрьяд күрв. Карнэль күлэжэсмн бә- 
эж. Эдниг ирх гиһәд эврэннь элгн-садан, өөрхн үүрмүдэн 
дуудж авад, 25 Пётриг орж ирхлэнь, Карнэль тосад көлднь 
сөгдәд күндлв. 

26 _ Бос! Би эгл күмбв, – гиҗ Пётр келәд терүг босхв. 

27 Пётр Карнэльта күүндн йовж герт орв. Тенд олн улс 
цуглрсн бээж. 

28-/ Евреймүдт буру номта улсла өөрдж күүндх зөв угаг тадн 
меднэт. Болв Бурхн нанд нег чигн кү бузр гиж санх зөв өгсмн 

уга. 2 Тиигәд би нег чигн сурвр тэвлго, тана дуудулсар ирв. 
Ямаран кергэр дуудулсан ода келтн? – гиж Пётр сурв. 

30 _ Дөрв хонжана. Иим цагла үдин хөөн дөрвн часла эврэннь 
гертән мөргүл кежэлэв. Генткн мини өмн гилвксн цаһан хувцта 
күн ирэд зогсв. 3! Тер нанд келжэнэ: «Карнэль! Чини седклэрн 
зальвржаснчнь угатя эмтнд нөкд болсн тоот, чини үүл цугтан 
Бурхнд үзгдэд йовж. 32 Йопа тал кү илгәһәд, Пётр гидг нертә 
Шимониг дуудж ав. Тер Тенгсин хажуд бәәх арс идэлдг Шимо- 
на герт гиичлжәнә». 33 Би тер дарунь кү илгэвүв. Ирснчнь әвр 
сән болв. Ода бидн Бурхна өмн Деед Эзнә келсиг чамас сонс- 
хар хурвидн, -/ гиһәд Карнэль хэрү өгв. 


Пётрин келсн үг 


з Ода ирж нанд Бурхн кен чигн күүг йилһдгонь сәәнәр 
медгджәнә. 35 Болв ямаран болв чигн келн улс заагт Терүнәс 
әәсн, үнн седкләрн чикэр бәәсн күн Терүнд тааста. 3 Бурхн Из- 
раилин улст Исус Христосар дамжад эвтә жирһлин туск зәнг 
илгәсиг тадн меднәт. Исус - цуг улсин Деед Эзн болжана. 
37 Һалильяс экләд Йохана эмтиг уснд кирслснә хөөн Йудья 
һазрт эргндэн учрсн йовдлмудын тускар тадн меднәт. 3 Назаре- 
тин Исусиг Бурхн Әрүн Сәкүсәрн болн күчәрн дүүргв. Тер йо- 
вад эрлгт авлгдсн олн улсиг гемэс эдгәв. Яһад гихлэ, Бурхн 
Исусла хамдан бәәв. 3 Йудьян орн-нутгт болн Ерусалимд Исус 
ю кесинь бидн герчлж чадхвидн. Йудья улс аш сүүлднь Терүг 
кирст хадад алв. 42 Болв һурвдгч өдртнь Бурхн Терүг эмдрүлв. 
Тиигәд Исус Бурхна дурар ончта эмтн тал ирдг болв. 5! Олн күн 
Терүг үзсмн уга. Болв бидн, Бурхна шүүж авсн герчнр, үзвидн! 
Бидн Исусиг әмдрснә хөөн хамдан хот идәд уулавидн. & Би әмд 
улсин болн үксн улсин зарһ кех Бурхна заясн зарїїчв, - гиһәд 
олн-әмтнд герчлж цәәлһҗ өгтн гисн заквр маднд өгв. 2 Терүнд 
үнн седклэрн иткдг күүнэ килнцинь Бурхн тэвж өгх гиһәд ээл- 
дәчнр цугтан герчлжэлэ, -- гиж Пётр келв. 


Эрүн Сэкүс буру номта улс авна 


4 Пётриг иигж келжэх цаглань сонсжасн улс деер Эрүн Сэкүсн 
буув. 45 Пётрлә хамдан ирсн Йудья улс буру номта улст Эрүн 
Сәкүс өгснд алн болв. 4 Тедниг меддго келәр келәд, Бурхиг бу- 
ульжасиг эдн сонсла. 

8- Маднла эдл Эрүн Сэкүсэр дүүрсн эдниг уснд кирслх 
гихләнь зогсаж болхий? — гиһәд Пётр сурв. 

4 Исус Христосин нернә төлә уснд кирслхиг Пётр теднд заав. 
Пётриг бас нег цөөкн өдр хамдан бәәхиг тедн эрв. 


Ерусалимин хургт Пётрин кесн цээлїївр 


1 Цуг Йудьян ахнр болн апостолмуд буру номта улс Бур- 
хна ном авсиг сонсцхав. ? Пётриг Ерусалимур ирхлэ, 
Бурхнд шүтдг, керчүлсн улс энүг бурушана. 

3Чи керчүлэд уга улсин герүр орад, теднлә хамдан хот уувч, - 
ГИЖ тедн келнә. 

4 Тиигхлэ Пётр цугиг тодрхаһар иигж тээлнэ: 

5- Би Йопа балһснд нег герт мөргжәһәд, мөргүлд авлгдад, 
иим үзгдл үзв: Дөрвн өнцгиг күн бәрсн мет бәәсн ик бүркәг 
мини өмн ирж буув.  Дотрнь шаћһаћһад хэлэхлэ: дөрвн көлтә ан- 
гуд, зүсн-зүүл шовуд болн мөлкдг тоотс бээж. ? Генткн деерәс 
дун сонсгдв. Тер нанд: «Пётр, бос! Эднэс негинь алад ид», - 
гиж келв. «Уга, Деед Эзн минь! Би иим бузр юмсиг идж чадш- 
гов», —– гиҗ хәрү өгв. “Тенгрэс хойрдад дун сонсгдна: «Бурхна 
цеврлсн юмиг бузр гиж бичә сан». ! Иигәд һурв дэкж давгхла, 
ик бүркәг тенгрүр өөдләд уга болж одв. Ч Тер кемлә мини бә- 
әсн герин өмн һурвн күн ирәд зогсна. Тедн Кесәрьяс нан тал 
илгәгдсн улс бәәж. 2 Сәкүсн намаг тедниг алнтрлго дахад йов 
гиҗ келв. Би болхла зурїан нөкдән дахулад дуудсн күүнэ герүр 
ирв. 3 Герин эзн күн Бурхна элчиг үзснэ тускар маднд келж 
өгв. «Шимон гидг Пётриг Йопас дуудж ав», - гиж Бурхна элч 
терүнд келнә, - «Чамд тер чини болн чини герин улсин эм 
аврх зэнг келж өгх». 5 Би эклэд келжәхлә, тедн деер Әрүн Сә- 
күсн ирж бууна. Тиигәд теднд бас маднла эдл Бурхн Әрүн Сәкүс 
өгв. 1“Тиигхлэ нанд Деед Эзнэ келсн үг санандм орна: «Йохан 
уснд кирслдг билэ. Тадн болхла Эрүн Сәкүс авхит». Деед Эзн 
Исус Христост иткхд Бурхн маднд Әрүн Сәкүс өгв. !Кемр 
Бурхн маднд Христост иткдг болсн цагтвидн өгснлэ әдләр 
белг теднд өгхлә, Бурхна үгд орш уга би кемб? 15 Пётрин кел- 
сиг сонссна хөөн Исуст иткдг евреймүд бурушах арһ уга болад, 
Бурхиг туурулад иигж келнэ: 

- Буру номта улст килнцтэ жирїїлэн үлдэх арһ өгөд, Бурхн 
шин жҗжирһл белглв. 

Антиохин чонжин тускар 


19 Степаныг үкхлэ, Исуст иткдг улс һазран соляд, Поник, 
Кипр болн Антиох гидг һазрт күрв. Тедн һанцхн евреймүдт 
Исусин ном цәәлһжҗ сурһв. 2 Болв зэрм Киприн болн Күрә- 
нэн улс Антиохд ирэд Деед Эзн Исусин туск Сән Зэнгиг 
грекмүдт бас келцхэв. 2 Теднд Бурхна күчн бээж. Келсн үгинь 
ик зунь иткэд, Исус тал эргэд хэлэнэ. 2 Эн йовдлын туск 
зэнг Ерусалимин чонжд күрнэ. Тендэс Бар-Набаг Антиохд 
илгәнә. 23 Бар-Наба Антиохд ирэд, Бурхн олнд цаһан сана 
күргсиг үзәд байрлв. Тер: «Деед Эзнд батар итктн», гиж тед- 
ниг сурїїв. 24 Бар-Наба цаһан саната, дотран Әрүн Сәкүстә, 
Бурхнд иткдг күн бээж. Бар-Набан күчәр олн улс Деед Эзнд 
иткдг болцхав. 

25 Дәкәд Бар-Наба Шаулыг хәәһәд Тарсд одна. 2 Терүг олж 
авад Антиохд авч ирнә. Бар-Наба Шаул хойр җилдән Антио- 
хин чонжд бәәцхәв. Эдн Исус Христосин ном улст дасхв. Тер 
цагас авн түрүн болж Антиохд сурһульчнриг Христианмуд гиж 
нерәднә. 

27 Тиигәд кесг ээлдэчнр Ерусалимас Антиохд ирцхәв. 
28 Тедн дундас Хагап босад Римин нутгт харһнх цаг ирх гиж 
Сәкүсәр әәлдҗ келв. Энүнэ келсн Клаудиг толһалжҗах цагла 
ирлцв. 2 Тиигәд сурһульчнр Йудьяд бээсн ахнр-дүүнрт чид- 
лэрн дөң болхар шииднэ. 3 Тедн келсндэн күрэд, Бар-Наба 
Шаул хойрар цуглрсн улс Ерусалимд бээсн иткдг улст демэн 
ИЛГЭНЭ. 


Пётриг бэрэд, дарунь харслїїн 


Эн цагла евреймүдин хан Херод чонжин гешүдин зэрмнь 

бэрнэ. 2Йохана ах тер Яковиг үлдэр чавчад алх заквр өг- 
нә. 3Тер йовдл евреймүдт таасгджахиг үзэд, Херод Пётриг бас 
бэрнэ. Тер цагт «Исэд уга һуйрин» сэн өдрмүд бээж. * Херод 
Пётриг бэрж авад түүрмд суулһна. Түүрмиг дөрвн баг цергүд 
манв. Баг болһнднь дөрвәһәд кү заав. Песахин байрин чилг- 
чәр Херод олн улсин өмн Пётрин зарһ иләр кехэр шиидв. 
5Тиигәд Пётр түүрмд бәрәтә. Иткдг улс Пётрт Бурхн туслтха 
гиһәд мөрглднә. 

Пётриг түүрмәс сулдхлїїн 


6Олн улсин зарһд һарһхин өмн сө Пётриг хойр маначин хо- 
орнд цевэр танлж унтулна. Үүдн хоорнднь бас маначнр зогсжа- 
ла. 7Генткн сөөни өрәллә Бурхна элч үзгдэд, Пётрин бэрэниг 
герләр асав. Бурхна элч Пётриг хәврһәрнь түлкәд серүлнэ. 

8— Шулућһар бос! - гиҗ келхләнь, Пётрин һартнь бээсн цев 
эврэн шувтрад унҗ одна. —– Бүсэн бүслэд, буршмган болн хув- 
цан өмсәд намаг дах. 

9 Пётр дахад һарна. Бурхна элчин кежэх тоот үнндэн болжах 
угаг Пётр медж чадад бээв. Пётр үзгдл гиж тоолв. ! Эдн негдгч 
маначнриг давад һарна. Хойрдгч маначнриг давад һарна. Да- 
рунь балїїсн тал һарлг төмр үүднд күрнә. Теднә өмн үүдн эврән 
секгднә. Тендәсн һарад тедн нег уульнциг күццднь давж йовтлнь 
генткн Бурхна элч уга болж одна. 

п- Нанд Деед Эзн элчән илгәсиг ода би йосндан меджәнәв. 
Намаг евреймүд алх гижэсн үклэс болн Херодын һарас тер 
сулдхв, – гиҗ Пётр ухаһан сергхлэ келв. 

р Учрсн йовдлыг сээнэр медж авчкад, Пётр Мирьямин герүр 
ирнә. Тернь Марк гидг Йохана эк. Тенд олн улс мөргхәр 
цуглрчксн бээж. !3 Пётр хашан үүд цокна. Терүг сонссн зарц 
Рода гидг күүкд күн һарч ирнэ. “ Пётриг дуућарнь таняд, Рода 
байрлхларн үүдән тәәллго хәрү гүүнә. 

- Пётр үүдн хоорнд зогсжана! - гиж тер зэнглв. 

15-|Зүүлжэдг болвзач? - гиж теднь келнә. 

- Мини келсн үнн! - гиж Рода дәкн-дәкн давтв. 

- Пётрин элч болх, -- гиж тедн санна. 

16 Пётр болхла зогсл уга үүд цокад бээв. Болв үүдиг секхлэ, 
зогсжасн Пётриг үзэд цугтан өврцхәнә. ! Пётр цуглрсн улсиг 
тогтнулхар һарарн докья өгнэ. Тедн тагчг боллдв. Түүрмэс би- 
йинь Деед Эзн яйж Парїїсиг эмтнд Пётр келж өгнө. 

- Яковд |Исусин дү чигн болх| болн талдан ахнрт энүнэ тус- 
кар келж өгтн, --/ гиж келчкэд, Пётр һарад талдан һазрур йовна. 

18 Өрүнднь цергүд дунд бай биш үүмлдэн болна. Пётрлә юн 
болсиг цугтан медл уга бээж. ! Херод болхла Пётриг сээнэр 
хээж олх заквр өгв. Болв Пётр олдсмн уга. Тиигхлэ Херод цер- 
гүдиг мөшкэд, тедниг алх заквр өгнэ. Дэкэд Херод Йудьяс 
Кесэрьяд одад зөвэр бээнэ. 

Херодын заквр 


24 Херод Тир болн Сидон балһсна улсла цүүгэтэ бәәҗ. Тедн 
Херодла харһхар седжэж. Хаана бээшнгин дааврта церглэч 
Бластиг бий талан уңһаҗ авад, дэн-дажг угаһар бээхиг сурлдна. 
Тиигәрән ирхлэ, теднэ орн-нутг Херодын орн-нутгас хот-хол 
авдг бәәж. 2! Херод темдглсн өдртэн хаана хувцан өмсэд, ширэ 
деерән сууһад, олн эмтнд үг келнә. 

2 Энтн күүнэ дун биш, Бурхна дун! – гиһәд олн улс бууль- 
на. 23 Херод Бурхиг эс күндлснд тер ормдан Бурхна элч терүнд 
гем өгнэ. Херод эмдэр өтнд идүлгдәд үкнә. 2Тер цагт Бурхна 
ном улм өсәд, тарад иткгдв. 25 Бар-Наба Шаул хойр даалһвран 
күцэчкэд, Ерусалим тал хэрү ирв. Тедн Марк гидг Йоханыг да- 
хулсмн бээж. 


Бар-Наба Шаул хойр Сән Зәңг тархахар илгәгднә 


1 Антиохин чонжд әәлдәчнр болн багшнр бээж: Бар-Наба, 

Шимон гидг Нигер, Күрәнәс Луки, Херод хаанла хамдан 
сурїїмж авсн Менәхем болн Шаул. 2Тедниг мацг бэрэд, Деед 
Эзнд мөргжөсн цагт Әрүн Сәкүсн иигҗ келнә: 

- Бар-Наба Шаул хойриг Нанд салїж өгтн. Эн хойриг Би 
онц заквр күцэтхэ гиж дуудлав. 

зТиигәд тедн мацган бэрэд зальврад, Бар-Наба Шаул хойрт 
һаран тэвж эдслэд йовулна. 


Кипр арл деер 


4Әрүн Сэкүсэр илгәгдсн Павел Бар-Наба хойр Селюкьяд одв. 
Тендәсн тедн Кипрүр усар йовцхав. 5 Саламд ирэд тедн еврей- 
мүдин хурлд Бурхна Үг цээлїж өгнө. Йохан бас теднлә хамдан 
бәәһәд, теднд нөкд болна. “Эдн арлын нег захас телтр захд 
одад, Папост күрнэ. Тенд тедн илвтэ худлч болн худл ээлдэч 
еврейин Бар-Исусла харї на. ? Эн күн арлын һардач Павел-Сер- 
гейин үр бәәж. Ухата Павел-Сергей Бар-Наба Шаул хойриг 
дуудж авхларн Бурхна ном сонсхар седнэ. 8Элүм илвтэ худлч 
(түүнэ грек нерн) болхла, Бар-Наба Шаул хойрла зөвшәрсн уга. 
Тер һардач бичә теднд итктхэ гиһәд хар санна. ° Павел гидг 
нертә Шаул, Әрүн Сәкүснәс күч авад, Элүм тал шилтәд хэлэнэ: 

10 Чи, эрлгин көвүнч. Чи цуг үнн тоотын дээснч! Чини 
ухан-седкл мел худл-хууляр дүүрн. Деед Эзнэ Пол хаалһиг хажил- 
һдгән кезэ чи зогсхмбч? " Деед Эзн чамаг засглх. Чи сохрад, тем- 
дгтэ цагт нарна герл үзлго бәәхич, - гиһәд Шаул Элүмд келнә. 

Генткн терүнэ нүднэ харань буурад, Элүм нааран-цааран тү- 
үрчэд көтлдг кү хәәнә. !2Бардач энүг үзэд, Деед Эзнэ номд 
алнтрад Бурхнд иткнэ. 


Писидья һазра Антиохд 


13 Павел ханьмудтаһан Папосас Пампулья гидг һазрин Пергә 
гидг балїїснд усар одна. Йохан тедниг тенд үлдәһәд, хәрү Еру- 
салимур ирв. “Тедн болхла Пергэс цааранднь Писидья һазра 
Антиох тал йовна. Бемб өдрлә Павел ханьмудтаһан хурлд орад 
сууцхав. !5 Церглгч заканас болн ээлдэчнрин бичгэс умшад 
чилэхлэ, хурлын ахлачнр теднд иигж келнә: 

- Ахнр! Таднд эн улст урмд орулх үг бәәхлә, буйн болтха 
келтн. 

16 Павел босад һаран өргәд үгүлв: 

- Израилин келн улс болн Бурхнас әәдг улс, мини келсиг 
оньган өгәд сонстн. 7 Израилин улсин Бурхн мана өвкнриг шү- 
үж авч. Тиигэд Египетд бәәршлжәсн цагт Эврэннь улсин тоо- 
һинь Бурхн икдүлв. Бурхн эврэннь күчәр тедниг тер орн-нутгас 
һарһв. 18 Дөчн җилин туршарт Бурхн эжго, эрм-цаһан көдә 
һазрт тедниг тесж даав. ! Тер Кенаан Пазрт долан келн эмтиг 
уга кев. Һазринь хуваһад, эврэннь улст өгч. * Энүг күцэхин тө- 
лэ дөрвн зун тэвн жил давна. Дәкәд ээлдэч Самулин цаг иртл 
Бурхн теднд зарһчнриг илгэдг билэ. 2 Болв олн эмтн бийдэн 
хааг тэвтхэ гиж сурна. Тиигхлэ Бурхн Беньяминэ тохмас Кишан 
көвү Шаулыг теднд өгнэ. Шаул дөчн жилдэн хан болв. 2Хө- 
өннь Бурхн Шаулыг хаана ширәһәс буулһад, терүнэ ормд Да- 
видиг шииднә. Бурхн Давидин тускар иигж герчлнэ: «Би 
Ишайин Давид көвүг олж авв. Эн күн Мини седклд тааста. Эн 
Мини зураг кевтнь күцэх күн». 2 Бурхн келсэн күцэнэ. Дави- 
дин тохмас Израилин Аврач Исус болв. 2Исусиг ирхин өмн 
өргнд Йохан цуг Израилин олн эмтиг килнцтэ жирһлән үлдэ- 
хиг болн уснд кирслхиг цээлїж сурһна. 2 Тер кергән күцэхлэрн 
иигж, келнә: «Би тадна санжах күн бишв. Тер күн мини дару 
ирх. Би болхла Түүнэ нам башмгин боодһа тээлх зөв угав». 

26 Ахнр, Абрахамин үрдүд, болн тадн, Бурхнас әәдг улс! Эн эм 
аврх зәнг маднд илгэгдсмн билэ. 2 Болв Ерусалимин бээрн улс 
болн теднэ ахлачнр Исусиг таньл уга, зарһар бурушав. Мана 
бемб өдр болһн умшжасиг тедн медл уга, ээлдэчин келсиг кү- 
цэв. 2Терүг алх дүнгэ нег чигн буру йовдл һарһсн юм олж 
чадсмн уга. Тер бийнь Пилатас Терүг цаажлх зөв сурж авцхана. 
2 Бурхна номд бичгдсн кевэр цугинь күцэчкэд, тедн кирсэс 
Исусиг буулїж авад, оршахар уулын көндэд кевтүлнэ. 3 Болв 
Бурхн Исусиг үклэс эмдрүлнэ. 3! Һалильяс Ерусалимур Исусиг 
дахад йовхар әмтн кесг өлртән Терүг үзнэ. Ода болхла, тедн Из- 
раилин улсин өмн эн йовдлын герчнр болжана. 32-33 Бидн болх- 
ла иим Сән Зәнгиг таднд авч ирвидн. Бурхн мана өвкнрт өгсн 
үгэн күцәһәд мана төлэ, теднэ үрдүдин төлэ Исусиг үклэс эмд- 
рүлв. «Чи Мини көвүн. Эндр Би Чини Эцк болв», – гиһәд Бур- 
хна номин хойрдгч псаломд бичэтэ. 3 Терүнә цогц кезәд чигн 
әгршгоһар Бурхн Терүг эмдрүлв. Энүнә тускар иим үг келв: 
«Давидт өгсн үгәрн эрүн йоста ач-тусан чамд күргнэв». 3 Энүнә 
тускар бас иигҗ бичәтә: «Танд шүтдг зарциг шора кеҳҗ әг- 
рәхшт». 36 Давид эврэ үйин улсла бээсн цагтан Бурхна зура 
күцәжәв. Давид өнгрв. Терүг өвкнриннь хажуд оршав. Давидин 
цогц эгрв. 3 Болв үклэс Бурхна әмдрүлсн Исус әгрсн уга. 3 Ти- 
игэд ахнр, медж автн. Эндр тана килнцтн Исуст тэвгдх гиж цә- 
әлһгджҗәнә. 3 Терүнд иткдг улс цуһар килнцэс сулдхгдх. Яһад 
гихлә, Мошен закан тадниг олн килнцэс сулдхж чадсмн уга. 
4 Әәлдәчнрин келсэр һардгоһар бийән саглтн. * «Му йорта улс! 
Тана өдрмүдт Намаг нег юм күцэжэхиг үзхлэрн тадн алн бол- 
хит. Кен чигн эн тоотыг цәәлһҗ өгсн бийнь тадн эс иткснэс 
иштә үкхит», - гиҗ келв. 

2 Павел Бар-Наба хойриг хурлас һарч йовхлань, ирх бемб өдр 
бас энүнә тускар келж өгтхә гиж тенд бәәсн улс тедниг сурцхав. 
4 Олна хург чилснә хөөн Павел Бар-Наба хойриг олн евреймүд 
болн иудаизмд хүврсн улс дахлдна. Тедн эдниг Бурхн хээрлтхэ 
гиһәд иткүлж келж өгнө. &“ Ирх бемб өдрлэ Деед Эзнэ ном сон- 
схар балїїсна бээрн улс цугган гишн цуглрна. 5 Евреймүд болх- 
ла эмтн олар цуглрснд үлү үзэд, Павелын келсиг бурушаж му 
келцхәв. 

46 __ Түрүн болж Бурхна номиг таднд цәәлһҗ өгх зөвтә билә- 
видн. Зуг тадн энүг һолад, мөңк җирһләр бәәшгоһар седжәхләтн, 


269 


АПОСТОЛМУД, 14 


бидн буру номта улс тал однавидн. * Деед Эзн маднд иигж закв: 
«Би чамар буру номта улст герл өгчэнэв. Чамар дамжад Бурхн 
цуг орчлнгиг авртха» - гиж Павел Бар-Наба хойр зөргтәһәр 
келцхәв. 

48 Энүг сонссн буру номта улс байрлад, Деед Эзнэ номиг туу- 
рулад, мөнк жирһл өгхэр шүүж авсн улс цупар Христост иткнэ. 
4 Деед Эзнэ ном тер Һазрар делгрв. > Болв евреймүд байн 
өрк-бүлин күүкд улсиг болн балһсна ахлачнриг түкрэд, Павел 
Бар-Наба хойриг бурушахар гетлднэ. Тиигәд эврэннь һазрас тед- 
ниг көөнә. 5! Павел Бар-Наба хойр эс зөвшэржэхэн медүлхэр 
хувцна хормаһиннь шорайинь сажчкад, Иконь тал одна. 52 Сур- 
һульчнр болхла байрар болн Эрүн Сәкүсәр дүүрцхэнэ. 


Иконь гидг хотнд 


1 Павел Бар-Наба хойр Иконьд ирэд, евреймүдин хурлд 

орна. Бурхна Үгэн цээлїїж эклхлэ, евреймүд болн буру 
номта улс олар Исус Христост иткдг болв. 2 Христост иткдго 
евреймүд буру номта улсин экин эргүлэд ахнр-дүүнрин өмнэс 
түркв. ? Павел Бар-Наба хойр Иконьд удан бээж. Тедн зөргтә- 
һәр Деед Эзнэ тускар цәәлһвр кеж. Деед Эзн апостолмудт 
өвәрц болн онц темдг һарһх чидл өгәд, теднә келсн үг үнн 
болжана гиж лавлв. “Тер хоорнд хотна бээрн улс хойр энгрв. 
Теднэс нег энгнь Йудья улсиг дөннв. 5Буру номта улс болн ев- 
реймүд эврэннь ахлачнртаһан хамдан негдэд апостолмудыг му- 
урулхар седнэ. Тедн апостолмудыг чолуһар цокхар седв. “Энүнэ 
тускар Павел Бар-Наба хойр медчкэд, Луканья һазрт бээсн 
Лустр Дербэ хотар болн эргнд бээх хотд орж зулв. 'Тендән Сән 
Зэнгэн цааранднь цәәлһҗ өгв. 


Лустр болн Дербэ хотнд 


8Лустр гидг хотнд экэсн төрж һарсн өдрәс авн хойр көлнь 
тэкрсн күн бээж. ° Тер күн Павелын келсиг сүзгэн өгәд сонсв. 
Павел терүг хэлэн терүнд эдгх иткл бээсиг медв. 

10 _ Бос! Көл деерән зогс! —– гиж Павел чаңһур келв. 

Иигҗ келхләнь, тер күн босад йовдг болв. ! Павелын һарһен 
ЙОВДЛЫГ олн-әмтн үзэд Луканьян келәр: 

- Тенгрэс күүнэ дүрстэ бурхд бууж ирв, —– гиһәд хээкрлдв. 

п Бар-Набад Зүс" гидг бурхна нер өгч. Павелд болхла икэр 
келснднь Гермес** бурхна нер өгв. " Хотнас хол биш Зүс бурхна 
сүм бээж. Тер сүмин гелн болн хотна улс Павел Бар-Наба 
хойрт тэкл тэкхэр седв. Тегэд тедн Павел Бар-Наба хойрт бухс 
нерэдхэр, деернь титм өлгөд балїїсна үүднд авч ирнэ. "Павел 
Бар-Наба хойр энүг сонсад, деерк хувцан шуулад, олн-эмтн 
дундаһур гүүһәд иигж хәәкрнә: 

15 _ Залус! Тадн ю кежэхмт? Бидн таднла эдл улсвидн. Бидн 
таднд Сән Зәнг цәәлһхәр ирвидн. Эврэннь шүтэн бурхна ормд 
Әмд Бурхнд итктн. Тенгр, һазр, тенгс һурвиг болн цуг дотрнь 
бәәсн тоотыг үүдэсн Бурхна тускар бидн таднд цээлїїж келж 
өгхвидн. !6 Бурхн олн-эмтнд урднь эврэннь хаалһар йовх зөв 
өгчәв. !" Бийиннь ач-тусан иигж герчлж: тенгрэс хур орулад, ур- 
ЇЇЦИГ элвг-делвг кеһәд, ИДХ-уух хот өгәд, зүркиг байрар дүүргж 
батлв. 

18 Иим үг келсн бийнь Павел Бар-Наба хойр улсиг тэкл тэкл- 
һнәс эрэ гиж зогсав. 9 Цуглрсн улс дунд Антиохин болн Ико- 
нин евреймүд ирж, апостолмудын келсиг бурушаһад, олн-эмт 
түкрэд, Павелыг чолуһар шивүлв. Павелыг үкснд тоолад, хотна 
захд һарһад хайв. 2 Болв сурһульчнр болхла терүнэ цогцин өөр 
цуглрхла, Павел босад хэрү хотнд одв. Маңһдуртнь Павел 
Бар-Наба хойр Дербэ тал йовцхав. 


Сирийин Антиохд хәрү ирлїїн 


21 Павел Бар-Наба хойр Дербә гидг хотнд ирэд, Исус Христо- 
син тускар олн-әмтнд цәәлһҗ келж медүлв. Эн учрар Христост 
иткдг сурһульчнр тооћһарн икдв. Хәрү һарад Лустр, Иконь, Ан- 
тиох тал йовв. 2 Тедн сурћульчнриг Христост иткдгиг улм батлв. 

- Бурхна орн-нутгт орхин өмн мана хаалһд дала зовлн харһх, - 
ГИЖ тедн келв. 

23 Павел Бар-Наба хойр чонж болһнд ахлачнр шүүж, авад, 
мацг бәрәд, зальврад тедниг итксн Деед Эзнэ һарт өгв. 2Да- 
рунь апостолмуд Писидья һазрар дәврәд, Пампулья тал ирнә. 
25 Тедн Пергәд Бурхна ном цәәлһҗ келж өгәд, цааранднь Ата- 
лья тал йовв. 2 Атальяс Парад, хәрү Антиох тал усар йовв. Урднь 





* Зүс – грекмүдин деед бурхна нерн. 
** Гермес — грекмүдин бурхна нерн; тер бурхн олн бурхдын элч бээж. 

тер һазрт тедниг ахнр-дүүнр Бурхнд даалһв. Апостолмуд Бурхна 
кергиг күцәһәд хэрү ирцхәв. 2 Павел Бар-Наба хойр Антиохд 
хэрү ирэд, чонжин улсиг цуглулад, теднэр дамжж Бурхн ю ке- 
сиг, буру номта улсиг Исус Христост иткүлсиг келж өгв. 2 Тенд 
Павел Бар-Наба хойр Христост иткдг улстаһан удан бээв. 


Ерусалимд болсн хург 


1 Йудьяс Антиох тал ирсн зэрм улс ахнр-дүүнрэн иигҗ 
сурһв: 

- Кемр тадн Мошен закаһар эс керчүлхлэ, авргдж чадшгот. 

2Энүг сонссн Павел Бар-Наба хойр теднлэ зүтклдэд, үгин 
марһлда кев. Тегэд тер хойриг бас Антиохин сүзгтнрлә Еруса- 
лимур илгэж. Илгәсн даалһврнь иим: апостолмудас болн чонжин 
ахлачнрас селвг сурж авх. 3 Тедн чонжин даалһврар Ерусалим тал 
йовад, зууран харїїсн Поникин, Шамарьян хотар орад, буру 
номта улс Исус Христост иткснэ тускар цээлїж келж өгв. Исус 
Христост иткдг улст эн зэнг байрта болв. “Павел Бар-Наба 
хойриг болн теднлэ хамдан йовсн улсиг Ерусалимд ирхлэнь 
чонжин ахлачир, апостолмуд болн иткдг улс тосч авцхав. Павел 
Бар-Наба хойрар дамжад Бурхн ю кесиг тедн цээлїж келж өгв. 

5- Ода буру номта улс керчүлэд, Мошен закаг күцэдг 
болһх кергтә, - гиһәд парш багин Исус Христост иткдг улс 
босад келв. 

6Эн сурврар апостолмуд болн чонжин ахлачнр хург кехәр 
цуглрв. 7Удан күүндврин хөөн Пётр босад иигж келв: 

- Ахнр-дүүнр! Тадн эс меднт, Бурхн тадна дундас намаг 
шүүж авла. Би буру номта улст Исус Христосин туск Сән Зән- 
гиг цәәлһҗ келж өгв. Тегәд тедн Исус Христост иткдг болв. 
8 Бурхн олн-улсин санан-седклиг медж, буру номта улст, маднла 
эдл Әрүн Сәкүс өгч. ° Бурхн теднэ мана хоорнд йилһвр ке- 
жэхш, яһад гихлә, Исус Христост итксэр теднэ ухан-седклинь 
цеврлв. !Тадн мана болн мана өвкнрин эс күцэсн тоотыг сур- 
һульчнрт даалїад Бурх яһад сөрҗәнәт?  Бурхн Христосин 
үзүлсн хәәрлт дамжад мадниг авржана. Иим кевэр Бурхн буру 
номта улсиг авржана. Терүгинь бидн иткжэнэвидн. 

12 Хургт цуглрсн улс тагчг болад, Павел Бар-Наба хойрин кел- 
сиг оньган өгч сонсцхав. Бурхн тер хойрар дамжж өвәрц болн 
онц темдгүд буру номта улс дунд һарһҗ йовсна тускар тедн 

келж өгв. 5 Павел Бар-Наба хойр келэд төгсэхлэнь, Яков босад 
иигҗ келв: 

- Ахнр-дүүнр! Намаг сонстн. * Хамгин түрүнд Бурхн буру 
номта эмтнд нөкд болад, тедн дундас сурһульчнриг шүүж авч 
гиһәд, Шимон маднд келж өглә. 5 Энүнә тускар әәлдәчнр иигж 
келдг билә: «1 Дәкәд Би ирәд Давидин эвдрсн өргә-гериг тосхч 
өгнәв. Тер өргә-гер эвдрсн бийнь Би терүг шинәс тосхч босхнав. 
1748 Гиигхлэ, Мини болтха гиж дуудсн буру номта улс цугтан 
Деед Эзиг хээх», - гиж энүг урднь медүлсн Деед Эзн келлә. 
19 Тегәд би иигж санжанав: Бурхнд иткхэр шүтсн буру номта 
улсиг зовал уга, 2 теднд бичг бичх зөвтәвидн. Бичгтэн тедниг 
шүтәдт нерәдсн хотас бичә идтн, боогдад үксн малын мах, цус 
бичә амстн, учрх хууляс бийән саглтн гиһәд бичхмн. 2! Яһад 
гихлэ, бемб өдр балїїсн болһнд, евреймүдин хурлмудт, Мошен 
зака кезәнәһәс авн цәәлһҗ өгдг билә. 


Хургт бичсн бичг 


2 Апостолмуд болн чонжин ахлачнр иткдг улсла Антиох тал 
Павел Бар-Наба хойрта илгәх кү шүүж авхар шиидв. Тедн 
Бар-Себа гидг Йудаг болн Силаг шүүж авв. Эн хойр ахнр-дүүнр 
дунд күндтэ улс бээж. 23 Теднәр иим бичг илгэж: «Апостолмудас, 
чонжин ахлачнрас болн цуг тана ахнр-дүүнрәс. Антиохин, Сири- 
йин, Киликьян Исус Христост иткдг буру номта улст халун менд 
илгәжәнәвидн. 2 Мана багин улс тадн тал ирэд эмт үүмүләд тад- 
ниг зоваж гисн зәнг бидн сонславидн. Бидн теднд тиим даалїївр 
өгсн уга билэвидн. 2 Тегәд бидн цуглрад, эврәксәсн нег цөөкн кү 
шүүж авад, Павел Бар-Наба хойрла дахулж таднур илгэхэр шиид- 
видн. 2 Деед Эзн Исус Христосин нернэ төлэ хәәртә Павел 
Бар-Наба хойр эмэн әрвлсн уга. 27 Мана бичсиг батлад келхин 
төлэ Йуда болн Силаг бас илгэжэнэвидн. 2829 Шүтэдт нерәдсн 
хотас бичэ идтн, боогдад үксн малын мах, цус бичэ амстн, хууляс 
бийэн саглтн. Энүнэс ямаран чигн талдан даалїївр таднд өгшго 
болж Әрүн Сәкүсн болн бидн шиидвидн. Эн бичсн тоотыг кү- 
цәхлә, чикэр бээхит. Тадниг сэн бээхитн йөрәжәнәвидн». 

3 Илгэсн улс Антиохд ирэд, Исус Христост иткдг улсиг цуг- 
лулад, бичгэн бэрүлж өгв. 2“ Урмдта бичгиг умшсн улс байрлв. 
32 Йуда болн Сила ээлдэчнр бээж. Антиохин ахнр-дүүнрт тедн 
күчтәһәр үг келәд, тер улсин итклиг улм батлв. 33 Тер хойриг тенд 

кесг долан хонгт бәәлһжәһәд, ахнр тедниг йөрәһәд, апостолмуд 
тал йовулв. 3 Павел Бар-Наба хойр Антиохд бәәһәд, ахнр-дүүнр- 
тәһән хамдан Деед Эзнә тускар олн-әмтнд цәәлһҗ сурїїдг билэ. 


Павел Бар-Наба хойр салихав 


зе _ Мана сурһульчнрин бээсн, урднь Деед Эзнэ үг цәәлһ- 
җәсн балһсд эргэд, яһҗ тедн бәәхинь медәд ирхмн, - гиҗ 
невчк бәәжәһәд Павел Бар-Набад келв. 

37Тиигж келхлэнь, Бар-Наба Марк гидг Йоханыг бас дахулхар 
седв. 3 Павел болхла терүг авхар седсн уга. Яћһад гихлә, өмннь 
Марк гидг Йохан Исус Христосин тускар цээлїївр кеж йовад, 
Пампульяд теднэс үлдв. Тер Деед Эзэр дамжж илгәгдсн күцэвриг 
теднлә хамдан цааранднь кесн уга. 3 Эн учрар Павел Бар-Наба 
хойр үгдэн багтл уга салв. Бар-Наба Маркиг авад, оңһид сууһад 
усар Кипрүр йовла. 2 Павел болхла Силаг бийдэн нөкд авв. Ахнр 
тедниг Деед Эзнд даалһад, цаһан седклэн күртэтхэ гиж хаалһднь 
орулж йовулв. 2 Тегэд тер хойр Сирий болн Киликьяд йовад, 
Исус Христосин ном авсн улсин итклиг батлулж өгв. 


Тимофей Павел Сила хойрла ниилв 


16 Павел Сила хойр Дербә болн Лустр гидг хойр хотнд ирж. 
Тенд Христост иткдг Тимофей гидг сурїульч бээж. Тимо- 
фейин экнь Христост иткдг иудей келнә күүкд күн. Эцкнь бол- 
хла грек бээж. 2Лустр, Иконьд бээх сурһульчнр Тимофейин 
тускар йир сәәнәр келдг билә. 3 Павел Тимофейиг һазр эргэд, 
теднлә хамдан йовтха гиһәд, Тимофейд керчлһнә төр күцәв. 
Эн кергиг тенд бәәсн евреймүдин төлә кев. Яһад гихлә, тедн 
Тимофейин эцкнь грек күүһинь меддг бәәжҗ. 45 Павел, Сила, 
Тимофей һурвн балїїснас балїїснур одж, Ерусалимин апостол- 
мудын, ахлачнрин шиидврин тускар Христост иткдг улст келж 
өгв. Теднэ келсн үг чонжин итклиг улм батлулж, Христост 
иткдг улсин тоог өдр ирвэс икдүлв. 


Павелын үзсн үзгдл 


6Тедн Пругья, Һалатья һазрмудыг дәврәд һарх болна. Теднд 
Азийд цәәлһвр кех зөв Эрүн Сәкүсн өгсн уга. ? Тиигхлә Мүсья 
һазрт күрәд, Битүнья һазр тал одхар седхлә, Исусин Сәкүсн 

Битүнья тал одх зөв бас өгсн уга. 8Тегэд тедн Мүсья һазрар 
йовж йовад, Троя гидг балїїснур орж ирв. ° Сөөднь Павелд үзгдл 
үзгднә: 

- Македоньд ирэд, маднд дөң бол, – гиһәд нег Македонин 
залу күн Павелас сурна. 

0 Эн үзгдлин хөөн Деед Эзн мадниг Сән Зөнг тархатха гиж ду- 
уджана болћһад, бидн тер дарунь Македонь тал йовхар шиидвидн. 


Исус Христост Лидиян итклїїн 


п Бидн Трояс шуудтан Самотрак арлд усар күрэд, манїдуртнь 
Неаполь тал һарлавидн. ? Тендәсн Македонин Пилип гидг тер- 
гүлгч балһенд ирлэвидн. Эн балһснд кесг өдртэн бәәләвидн. 
Із Бидн бемб өдрлә балһсна захд һарад, һолын хажуд мана сансн 
мөргүлин һазрт ирэд, цуглрсн күүкд улсла күүндлэвидн. “ Эдн 
дунд Лидия гидг күүкд күн бээж. Эн Тутыр гидг хотнас улан 
өңгтә эд хулддг бээж. Лидияг Бурхнд иткдг учрас Деед Эзн Па- 
велын келсиг терүнд илдкәд медүлв. 5 Тегэд Лидия болн терүнэ 
өрк-бүл уснд кирслгдв. Дэкэд Лидия мадниг герүрн дуудна. 

- Намаг Деед Эзнд үнндэн иткнэ гиж санжахла, мини герт 
орад гиич болтн, -- ГИЖ келнэ. 

Бидн терүнд иткэд дахад орвидн. 


Павел Сила хойр Пилип балїїснд бәргднә 


15 Нег дэкж бидн мөргүлин орм тал йовж йовхла, зуур зарц кү- 
үкд күн харһв. Эн күүкд күүнэ дотр хар сэкүсн орад, тер иргчиг 
таадг болв. Энүгэрн тер эврэннь эздүдтән ик олз-ору орулжав. 
пТиигәд эн күүкн Павелыг болн мадниг дахн йовж хээкрв: 

- Эн улс – Деед Бурхна зарцнр. Эдн таднд яїйж авргдхиг 
келҗ ӨГЧЭНЭ. 

18 Өдр болїїн мадниг дахад, күүкн хәәкрдг болв. Павел дэкж 
тесж чадлго, хар сэкүснд закж иигж келв: 

- Исус Христосин нерн деерэс энүнэс һар гиж чамд закжанав. 

Тер дарунь хар сэкүсн күүкнэс һарч одна. 9-2 Эн учрас иштэ 
күүкнэ эздүд олз-оруһан геесэн медәд, Павел Сила хойриг бэ- 
рэд, Римин һардачнрин өмн балһсна талвнд чирж авч ирнэ: 

- Эн хойр евреймүд мана балїїсиг үүмүлжэнэ. 2 Римин улс 
авшго, күцэшго заншалын тускар цәәлһвр кежэнэ. 

22 Эмтн бас Павел Сила хойриг гемшэнэ. Һардачнр болхла 
Павел Сила хойрин хувцинь тээлэд, модар цокад заквр өгнө. 
23 Эн хойриг үктлнь цокад, түүрмд хайчкна. Харулын ахлачд 
саг-серггәр эдниг хәләтн гиж закна. 2Иим заклһ авсн ахлач тү- 
үрмин дотрк шишлн бэрэнд тедниг орулад, көлинь цевд тушна. 

25 Сөөни өрәллә Павел Сила хойр зальврн бээж Бурхнд маггал 
дуулна. Бәрәнд бээсн улс тедниг сонсна. 25 Генткн һазр чичрэд, 
бэрэнэ ул көндрэд, тер дарунь үүдд секгднэ. Тиигхлэнь түүрм 
дотр бээсн улсин көл тушчасн цевнь сулдад унж одна. 27 Хару- 
лын ахлач серэд, үүдд секәтәһинь үзэд, дотрнь бээсн улс зулад 
йовж одсн гиж санад, үлдэрн бийән алхар седнә. 

28 _ Бийән бичә ал! Бидн цугган энд бәәнәвидн! - гиһәд 
Павел чаңһар хәәкрнә. 

2 Харулын ахлач герл өгтхә гиж закчкад, дотр бээсн шишлн 
бәрән тал гүүж орна. Павел Сила хойриг үзчкәд, тер чичрэд 
теднә өмн унна. 3% Бэрэнэсн тедниг һарһад сурна: 

- Мини нойдуд! Авргдхин төлә би ода ю кех зөвгэв? 

31Тедн иим хәрү өгнө: 

- Деед Эзн Исус Христост итк, тегәд чи болн чини өрк-бүл 
авргдх. 

32 Тедн харулын ахлачд болн терүнэ өрк-бүлднь Исус Христо- 
син тускар цээлїїж келж өгв. 3 Тер сөөднь ахлач Павел Сила 
хойрин шарх-шавинь уһаҗ өгэд, өрк-бүлтәһән хамдан уснд 
кирслгдв. 3 Дарунь тедниг герүрн дуудж гиичлэд, өрк-бүлэрн 
Бурхнд итксндэн икэр байрлна. 5 Маңһдуртнь Римин һардачнр 
цергүдиг түүрмүр илгэнэ. 

- Тер улсиг сулдхтн, -/ гиж заквр һардачнр өгнө. 

3 _ Римин һардачнр тадниг сулдхжана. Ода эндэс һартн, – 
гиж харулч Павел Сила хойрт келнә. 

”- Мадниг, Римин иргнмүдиг*, зарһ угаһар олн-әмтнә нүүрт 
цокад, түүрмд хайла. Ода болхла нуувчар сулдххар седжэнэт? 
Уга, тиигж болшго. Һардачнр нааран ирэд эврэн мадниг эндэс 
һарһг, – гиҗ Павел келнә. 

38 Харулчнр эднэ келсн үгиг Римин һардачнрт күргхлэ, теднь 
Павел Сила хойр Римин иргнмүд бээсинь сонсчкад әәцхәв. 
39 Тер дарунь тедн ирэд, Павел Сила хойрас гемэн сурад, түүр- 
мэс сулдхна. 





* Иргн-- орн-нутгин күн. 

- Эн балһснас йовтн, -ггиж сурна. 
4 Павел Сила хойр Лидиян герт ирэд, дүүнртэйэн харһад, 
теднд урмдта үгмүд келәд, эн балһснас йовна. 


Павел Сила хойр Тесалокид 


Тесалокид ирв. Тенд евреймүдин хурл бээж. 2 Бемб өдрлэ 

рлур одад, Павел ондан балһсдт кеснлэ эдлэр һурвн долан 
хонгин туршарт Бурхна Бичгин цәәлһвр кенә. 3 Бурхна илгэсн 
Аврач зовлнла харһад үкх, дәкәд Бурхн Терүг үклэс эмдрүлх 
йоста ГИЖ ЦЭЭЛЇЖ келж өгв. 

- Мини цәәлһҗ келжэх Исус — Бурхна илгэсн Аврач, - гиж 
Павел келв. 

4Зәрм евреймүд болн Бурхиг күндлдг олн грекмүд, күндтә 
олн күүкд улс Павелын келснд иткж. Павел Сила хойрта негдв. 
5Энүнд эс итксн евреймүд үлү үзэд, хар саната улсиг һазаһас 
цуглулж авад балїїснд буцлт босхв. Цуглрсн улс Ясона гер тал 
ирәд, тенд бәәсн Павел Сила хойриг гертәс күчәр һарһхар үүд 
цокв. Павел Сила хойриг эс олсн учрар тедн Ясониг болн 
Исус Христост иткдг дүүнриг балһсна Һардачнр тал авч ирэд 
иигж хээкрлдв: 

- Эн улс һазр эргәд үүмлдэ кежэнэ. Ода мана балїїснд 
ирлдв. 

7Ясон болхла тедниг гертән тосч авв. Эдн Римин хаана закв- 
риг бурушаһад, Исус Христос гидг хан бәәнә гиһәд келлднә. 
8 Сонсжасн эмтн болн балһсна һардачнр эөэцхэнэ. ° Ясонас болн 
ахнрас мөнгәр даавр сурад, һардачнр тедниг сулдхчкна. 


17 Павел Сила хойр Ампиполь, Аполонья гидг балїїсдар орад 
ху 


Павел Сила хойр Бэра гидг хотнд 


10 Сөөд ахнр торл уга Павел Сила хойриг Бэра тал илгәв. Тедн 
ирәд евреймүдин хурлд орв. " Бэран бәәрн улс болхла Тесало- 
никин улсас үлүһәр Бурхна үгиг дурлҗ соңсв. Тедн Павелын 
келсн үгиг оньган өгч соңсад, Павелын келсиг Бурхна Бичглә 
дүнцүлж Павел чик бишинь йилһнә. 2Олн евреймүд болн олн 
күндтә грек күүкд улс, зәрм залус Исус Христост иткдг болв. 

13 Тесалоникин евреймүд Павелын йовдлын тускар сонсад, 
Бэрад ирэд үүмлдэ һарһжҗ. “Тиим учрас Павелыг ахнр-дүүнр 
тенгсин эрг тал йовулна. Сила Тимофей хойр Бэрад үлднэ. 

15 Павелыг дахсн улс Афинд күрэд, дарунь Бэра тал хэрү ирлд- 
нә. Сила Тимофей хойрт шулуһар Павел тал йовтн гисн зэнг 
авч ирнә. 


Павел Афинд 


16 Павел ахнр-дүүнрән күләжәһәд Афин дотраһар йовхларн, 
һарар кесн олн бурхд үзнә. Терүнд Павел йир икәр һундрхна. 
17 Тегәд Павел хурлд евреймүдлэ, Бурхиг күндлдг улсла болн 
өдр болһн талвнд харһсн эмтнлэ күүндвр кежэв. !8 Нег дэкж 
Павелыг күүндвр кежэхлэ гүн ухата багин эпикурмуд* болн 
стоикуд** орлцв. 

- Эн «давсн тату» күн эмтнд ю келхәр бәәхмб? - гиҗ 
зэрмснь сурлдна. 

- Эн күн талдан орна бурхдын тускар келжэнэ, - гиж 
зэрмснь хәрү өгнө. 

Тиигн гихнь Павел Исусин болн эмдрллїїнэ тускар келжэсн 
бээж. Тер кевтән тедн Павелыг Ареопагт””" авч ирэд иигж 
сурна: 

- Юн шин номин тускар чи цээлїЇївр келжәхән маднд келж 
өг? 2 Чини келжәсн үг йир акад бәэж. Ю келжәхичн бидн мед- 
хәр седжәнәвидн. 

21 Афинин бәәрн улс болн тенд бәәсн талдан орна улс шин 
юмна тускар келхд, шин юмиг соңсхд йир дурта бээж. 2 Павел 
ареопагт ирэд, олна өмн зогсад иигж келнә: 

- Афинахн! Тадн бурхдт йир шүтдгиг би үзжэнэв. 23 Балһс 
эргж йовад, тана эрүн тоотыг хэлэжэхлэ, нег тэвцд «Медгдшго 
Бурхнд» гиж бичәтәг би үзв. Эн тана шүтдг «Медгдшго Бурхна» 
тускар би таднд цәәлһҗ келж өгнэв. 2Бурхн делкэг болн 
дотрнь бээсн цуг тоотыг үүдэсмн. Тер тенгр һазр хойрин Деед 
Эзнь һарар тосхгдсн сүмд бээхш. 2 Әмтнә дөң Терүнд керг уга. 
Юнгад гихлэ, Эврэн олнд җирһл, ки, болн цуг кергтә тоотыг 
өгчэнэ. 29Тер Бурхн һазр деер бээх эмтиг кевтнь негхн күүнэс 
үүдэв. Һазр деер бээх улст Деед Эзн жирїх цагинь болн бүүрлх 





* Эпикурмуд – Грек философ Эпикурин (Христосин төрхин өмн 270 
жилд өнгрж одж) номинь дахсн улс. 

*% Стоикуд- Грек философ Зенона (Христосин төрхин өмн 265 жилд 
өнгрж одж) номинь дахсн улс. 

ээж Ареопаг- балһсна номтнрин ниицәнә һазр. 

орм күртл йилїж өгв. 27Эмтн Бурхиг хәәһәд, Терүг олж авад, 
Терүн тал ирэд бәәх санатаһар цугтаһинь күцэв. Юнгад гих- 
лэ, Тер оньдинд мана хажуд бәәнә. 2 «Бидн Терүнэ күчәр жир- 
һәд бээнэвидн», «Бидн Терүнэс үүдж һарлавидн», -/ гиж тана 
нег шүлгч энүнэ тускар иигж келлэ. 2 Тиигәд бидн Терүнэс 
үүдж һарсн болхла, Бурхиг алтнд, цайан мөнгнд, чолунд, күүнэ 
билг-эрдмэр кесн кегдлмүдт хүврүлх уха зүүхмн биш. 3 Бурхн 
кезэнк цага эмтнэ медлго кесн тоотан мартхмн. Зуг ода Бурхн 
олн-әмтнд, альд бээв чигн цугтаднь килнцтэ жирїїлэн үлдэтхэ 
гиҗ закчана. 3! Бурхн орчлнгин үнн зарһ кех өдр зааһад, нег Кү 
шүүж авв. Тер Күүһән үклэснь эмдрүлэд, цуг олн-эмтнд үзүлв. 

э Үклэс эмдрсн күүнэ тускар сонссн зәрм улс наад бэрв. Зәрмнь: 

- Энүнэ тускар дэкэд чамас сонсхм, — гиж келлдв. 

33 Тиигэд Павел хургас парад йовна. 34 Павелын келсиг кесг 
улс иткнэ. Тедн дунд ареопагин гешүн Денис болн Дамарь гидг 
күүкд күн бас чигн талдан залу улс бээж. 


Павел Көринтд 


1 Энүнэ хөөн Павел Афинас Көринтд одна. 2Тенд Павел, 

Понтд һарсн Әкүль гидг нергэ еврейлэ харһв. Шидрхн 
Әкүль Приска гидг гергтәһән Италин орн-нутгас Көринт һарч 
ирв. Яһад гихлә, Клауд гидг Римин хан цуг Евреймүдт Римәс 
һартн гиж закв. 3 Тегәд Павел Әкүлин герт одад теднэд үлдэд 
көдлнә. Яһад гихлә, Әкүль Приска хойр Павелла әдл өргә гер 
кедг эмтн болв. * Павел бемб өдр болїїн хурлд орад, евреймүдт 
болн грекмүдт Исус Христосин тускар цәәлһҗ келж өгәд, тед- 
ниг олар үгдэн орулхар седжәв. 

5 Сила Тимофей хойр Македоняс ирхлә: 

- Исус, Бурхна илгэсн Аврач, - гиж Павел Йудья улст 
герчлҗ келнә. 

6Евреймүд Павелын келсиг бурушахла, Павелын тускар му 
келхлә, Павел хувцна хорманнь шорайинь сажад келв: 

- Тадн эврәннь Бурхиг басчанат. Энтн тана гем. Ода би буру 
номта улс тал йовнав. 

7 Павел хурлас һарад, Бурхиг күндлдг Тит Юст гидг нергә кү- 
үнэ герт ирв. Крисп гидг нертә хурлын ахлач болн терүнэ 
өрк-бүл Деед Эзнд иткв. Павелын келсиг Көринтин олн улс сон- 
сад, Исус Христост бас иткэд, цугтан уснд кирслгдв. 

9 Нег дөкж сөөһәр Павелд үзгдл үзгдэд, Деед Эзн иигж келнә: 

- Бичэ ә, тагчг бээлго, номан цааранднь цээлїїж келж йов. 
10 Би оньдин чамта хамдан бээнэв, күн чамд хар саншго. Эн 
балїїснд Мини улс олн бээнэ. 

п Павел эн балїїснд жил зуран сардан бәәһәд, Бурхна ном 
олн-әмтнд сурһв. 

0 Тер хоорнд Һалониг Ахья һазрин закрач бээх цагт евреймүд 
Павелын келсиг бурушаһад негдж авад, Павелыг зарһ келг герт 
авч ирәд иигҗ келв: 

13 _ Мана закаһас талданар олн-эмтнд Бурхиг яһҗ күндлхиг 
Павел сурһжҗана. 

м Павел хәрү өгхэр седжэхлэ, Һалон евреймүлт: 

- Евреймүд! Таднла һундлта, хар саната йовдл учрсн болхла, 
би тадниг сонсх зөвтә билэв. "9 Тана үгмүдин, нердин, тана за- 
кана туск кергүдэн эврән шиидх зөвтәт. Би тиим зарһ кедгов, — 
гиж келэд, !6тедниг зарһин герәс һарһв. 

п" Уурлхларн евреймүд хурлын ахлач Состениг бэрж авад, зарһ 
кедг герин өмн цокна. Эн учрсн йовдлар Һалон нам соньмссн уга. 


Антиох тал Павелын хәрү ирлїїн 


18 Павел Көринтд удан бәәжәһәд, Приска Әкүль хойриг да- 
хулж авад Сирий тал усар йовж. Павел йовхиннь өмн Кенхер 
балїїснд андһар өгәд, толһаннь үсэн хәәчлүлв. " Епест ирхлэрн, 
Павел Приска Әкүль хойриг үлдәчкәд, эврән евреймүдин хурлд 
одад күүндвр кев. 2 Евреймүд Павелыг бас невчк бээхиг сурхла, 
Павел зөв өгсн уга. 2 Теднлә салжаћһад: 

- Кемр Деед Эзн зөв өгхлә, би тадн тал дэкн ирхв, — гиһәд 
Епесәс йовна. 

2 Павел Кесэрьяд кермәсн бууһад, Исус Христост иткдг улс- 
ла харһчкад, Антиох тал одна. 23 Павел Антиохд бәәжәһәд, Һа- 
латья болн Пругья гидг һазрар йовад, Исус Христост иткдг ул- 
син итклиг улм батрулв. 


Апол Епест, Көринтд цээлїївр кежәнә 


24 Епест Апол гидг нертә еврей ирв. Апол Александрийд 
һарсн күн бээж. Эн медрлтә күн Бурхна Бичгиг йир сәәнәр 
меддг бәәж. 2 Тер Деед Эзнә хаалһин тускар сонсад, эврэннь 
седкләсн Исусин тускар олн-әмтнд цәәлһж сурһв. Зуг Йохан 

уснд кирслснэ тускар меддг бээж. 25Апол зөргтәһәр евреймү- 
дин хурлд келжэсиг Әкүль Приска хойр сонсчкад, терүг дуудж 
авад, Бурхна хаалһин тускар тодрхайар келж өгцхэв. 2 Аполыг 
цааранднь Ахья һазр тал йовхар седхлэ, ахнр-дүүнр тенд бәәсн 
сурһульчнрт Аполыг тосч автн гисн бичг бичж. Апол Ахай 
һазрт ирәд, Бурхна хәәрлтәр дамҗад Христост иткдг улст ик 
дөң болв. 28 Евреймүдлә кесн амн үгин марһанд Исус Бурхна 
илгәсн Аврач гиһәд Бурхна Бичгәс тер үзүлв. 


Павел Епес балїїснд 


1 Апол Көринтд бээсн цагт Павел Һалатья болн Пругья 
һазрар йовад, Епест ирнэ. Тенд нег цөөкн сурһульчнрла 
харїїна. 

2- Христост иткхдэн тадн Әрүн Сәкүс авлт? - гиж Павел 
теднэс сурна. 

- Бидн Әрүн Сэкүснэ тускар мел сонсад угавидн, - гиж тедн 
хәрү өгнө. 

3- Юуна төлә тадн уснд кирслгдвт? -ггиж Павел сурна. 

- Бидн Йохана сурїїсиг дахад, уснд кирслгдвидн, - гиж тедн 
хэрү өгнө. 

4- Килнцтэ жирһлән үлдэсн эмтиг Йохан уснд кирслв. Түү- 
нә хөөн ирсн күүнд —– Исуст итктхә гиж тер евреймүдиг дуудла. 

5Тиигәд тедн энүнә тускар сонсхларн, Деед Эзн Исусин нернэ 
төлэ уснд кирелгдлә. 6 Павел теднэ толһад һаран тэвхлэ, тедн де- 
ер Эрүн Сәкүсн буув. Тедн меддго келәр күүндлдэд, Бурхна тус- 
кар келлднэ. 7 Ут турштан тедн арвн хойр шаху күн билэ. 

8 Павел хурлд орад олн-эмтнлэ зөргтәһәр күүнднэ. Һурвн сар- 
дан хурлд Бурхна орн-нутгин тускар цәәлһәд тер олнд иткүлжәв. 
9 Зөрм зүткэ улс терүнэ келсиг итклго, олн дунд Деед Эзнә хаал- 
һиг му келәд бурушацхав. Тиигхлә, Павел тедниг үлдәһәд йовна. 
Өдр болһн Турана лекц умшдг герт сурһульчнр цуглулад, тер 
күүндвр кедг болв. 9 Иигәд хойр җилдән бәәнә. Азийд бәәсн ев- 
реймүд болн грекмүд цугтан Деед Эзнэ үгиг сонсдг болв. 


Скевән көвүд 


п Бурхн Павелар дамжад өвэрц юм кежәв. 12 Павелын зап- 
пу болн альчур гемтә улст күрхлә, тедн гемәсн эдгәд, хар сә- 
күсн теднэс һардг болв. ! Зәрм һазр эргж йовсн евреймүд хар 

сәкүснәс кү сулдхцхав. Тедн Деед Эзн Исусин нерн деерэс ти- 
игхэр седцхэв. 

- Павелын цээлїїсн Исусин нерн деерэс эн күүнэс һар гиж 
закжанав, -/ гиһәд теднэ күн болһнь хар сэкүснд келнә. 

м Эднь евреймүдин ах гелн Скевән долан көвүн бээж. 

15- Исусиг би меддв. Павелыг бас меднәв. Тадн кембт? - 
гиҗ хар сәкүсн сурна. 

16 Дотркинь хар сэкүсн эзлсн күн тедниг йир күчтәһәр дәврәд 
диилнә. Скевән көвүд гертәс шуурха хувцта, шавта һарад зулна. 
п Энүнә тускар Епест бээсн евреймүд болн грекмүд медәд 
әәлднә. Тиигәд одҗ эдн Деед Эзн Исусин нериг күндлдг болв. 
18 Иткдг улсин ик зунь ирәд, олна нүүрт эврэннь хар мөртэ 
йовдлан илдкжэв. " Урднь илв һарһҗ йовсн зэрм улс эврәннь 
дегтрмүдэн авч ирэд, бас олна нүүрт шатав. Шатасн дегтрмүдин 
һаруһинь тоолхла, тернь тэвн минїїн цаһан мөнгнд үнлгдв. 
24 Гиигж Деед Эзнә ном тарад, энүнд олн күн иткв. 


Епест болсн буцлт 


2 Энүнэ хөөн Павел Македонь болн Ахья дэврэд Ерусалимд 
күрхэр шииднэ. 

- Ерусалимд күрснэ хөөн би Римд одх седклтэв, — гиҗ тер 
келнә. 

22 Македонь тал тер хойр нөкдэн илгэнэ. Теднь Тимофей болн 
Эраст хойр болна. Эврэн баахн цагт Азийд үлднә. 

23 Тер өдрмүдт Деед Эзнэ хаалһ бурушасн ик буцлт болна. 
24 Цаһан мөнгнэ дархнч Деметр Артеми* гидг шүтэнэ өкэр сүм 
кедг билэ. Тиигәд тер көдлмш һартан эрдмтэ көдләчнрт ик олз 
орулжав. 

25- Эн көдлмш мадниг байжулжахиг тадн меджәнт? - гиж 
көдләчнриг болн талдан эрдмчириг цуглулад тер келнә. -29Тадн 
Павелыг, энд Епест болн цуг Азийд олн улсиг эврэннь номд 
орулж авсиг бас сонссн болхит. Күүнэ кесн шүтэн Бурхн биш 
гиҗ Павел келжэнэ. 2 Иим зэнг мана кежэх көдлмшин чин- 
ринь баһрулх биш, нам алдр Артеми гидг шүтәнә сүмин үнинь 
ген гижэнэ. Цуг делкән болн Азийин олн эмтнэ мөргжэсн 
бурхн сүрәһән алдх! 





* Артеми — урімл урһлһна бурхна кезәнк грек нерн. 

2 Иим зэнг сонссн улс: 

- Епесин Артеми алдр болтха! —– гиһәд һалзурҗ хээкрлднэ. 

29 Удл уга балһсн цугтан шуугна. Олн эмтн Македоняс ирсн 
Павелын Гай болн Аристарх нөкдмүдиг бэрж авад, театрур 
одцхана. 3 Павел олн эмтнлэ күүндхэр седнэ, болв сур- 
һульчнрнь терүг хөрнә. 3! Түүнэс даву бээрн һазрин йосна зэрм 
улс, Павелын иньгүд, энүг театрт төрүц бичэ одтха гиж келүл- 
нә. 2 Зәрмснь нег юм хээкрэд, зөрмснь онгдан юм хәәкрв. Хург 
үүмҗ одсн бәәж. Теднә ик зунь ю хээж ирсэн медсн уга бәәж. 
33 Александриг һарч иртхә гиһәд евреймүд неклднә. Зәрм улс 
Александр эн болжах йовдлыг Пардв гижэнэ. Александр һарч 
ирэд, һарарн докья өгөд, олн улсиг тогтнхинь сурна. Эн харсгч 
үг келхэр седнә. 34 Болв энүг еврейинь медчкэд, цугтан: 

- Епесин Артеми алдр болтха! – гиһәд нег дууһар хәәкржәнә. 

Тедн хойр частан хәәкрнә. 35 Дәкәд балһсна ахлачнрин негнь 
олн улсиг тогтнулна. 

- Епесин бээрн улс, Епес балїїсн алдр Артемин сүм болн 
тенгрэс унсн чолу хадїЇүїлжахиг делкә кевтэн меднэ эсий? 36 Энтн 
бурушаж болшго ил юмн. Тадн ода тогтнтн! Адһмта юм бичә 
һарһтн. 3 Эн улсиг тадн дахулж ирсн бийинь эднэс негнь чигн 
мана сүмэс хулха кесмн уга. Мана бурхиг муурулсмн уга. 38Кемр 
Деметр болн түүнэ көдлэчир кенинь чигн гемшэхэр седжэхлэ, 
манад зарһин өдрмүд болн йосна улс чигн бәәнә. Тиигэрэн ирж 
бурушаж, чаджанат. 3 Кемр таднд ямаран чигн керг бээхлэ, те- 
рүг олн улсин хург шиидх йоста. * Эндрк йовдлын ашар мадниг 
буцлтд орлцвт гиж гемшэж болжана. Тиигхлә, бидн бийән мел 
харсж чадшговидн. Яћад гихлэ, маднд учр-шалтан уга, — гив. 

Иигж келәд, эн олн улсиг герүрнь йовулна. 


Македонин, Грецин ћазрмудт Павелын одлїїн 


2 Буцлт тогтнсна хөөн Павел Исуст иткдг улсиг цуглулж 

авад, тедниг урмдулад мендлэд, Македонь тал һарад йов- 
на. 2Хаалїїдан харїїсн Исуст иткдг улсиг бас урмдулад йовв. 
3 Грецд ирэд һурвн сар болна. Павелыг Сирий тал усар йовхин 
өмн өргнднь евреймүд түүнэ тускар нуувчин күүндвр кенә. Түү- 
нәс көлтә Павел Македонь дэврэд хэрү ирхэр шииднэ.  Павелыг 
дахад Бэрас ирсн Пурин көвүн Сосипатр йовв. Тесалоникас 
Аристарх болн Секүнд, Дербэс Гай, Азийяс Тропим болн Түхк, 

Тимофей эдн йовлдна. 5Түрүлэд йовад мадниг Троя балїїснд 
күлэжэв. 9Эс искәсн һуйрин сэн өдрин хөөн бидн Пилип балһ- 
снас кермэр йовад, тав хонад Трояд теднлэ негдвидн. Тенд бидн 
дола хонвидн. 


Ютухин эмдрлт 


7 Бемб өдр бидн хамдан асхна хот уухар цуглрвидн. Павел цэ- 
әлһврин көдлмшән кежәлә. Терүг маңһдуртнь йовх учрас иштә 
хург сөөни өрәл күртл болв. % Мана хурсн деед хорад олн шам 
шатчав. ° Терз деер баахн наста Ютух суула. Павелыг үг келжэх- 
лә, Ютух үргләд һурвдгч давхрас һазрт унна. Терүг одад көндәх- 
лэ, өнгрж одсмн бээж. ! Павел буућад, терүн деер өкәһәд теврнә. 

- Бичэ әәтн! - босн йовж: - Энтн эмд, — гиҗ келнә. 

п Павел хәрү эмтн цуглрсн хорад орад, өдмг хуйлад иднэ. 
Өрән өмн үгән төгсәһәд Павел цааран йовв. б Баахн көвүн 
Ютухиг герүрнь әмд-менд авч ирнэ. Иим йовдл цугтаһинь йир 
байрлулна. 


Трояс Мелит тал одлїїн 


Із Бидн кермд сууһад Асыс хотн тал йоввидн. Тенд Павел 
маднла негдхмн билә. Эн эврән иим зура келә. Яһад гихлә, 
һазр хаалїар йовхар эн седжэлэ. 4Асысд Павел маднла харһад, 
мана кермд суув. Тиигәд бидн Митулен тал һарвидн. 5 Тендәс 
бидн маңһдуртнь цааран йовад, Хөст күрвидн. Бас нег хонад 
Самост ирвидн, дәкәд нег хонад Мелитд ирвидн. !6 Павел Еру- 
салимд күрхэр адһҗ йовсндан, Азийд торшгон төлэ, Епес тал 
йовсмн уга. Тиигәрән тер тэвдгч өдр гидг нээрлэ харһулад ирх 
саната йовла. 


Павел Епесин чонжин ахлачнрла күүнджэна 


п Павел Мелитэс эмт илгәһәд, Епест чонжин ахлачнриг дуу- 
дулна. 18Тедниг цуглрхла иигж келнә: 

- Намаг Азийд ирэд түрүн өдрэс авн таднла бээсиг эврэн 
меднәт. ! Би номһнар, нүдндэн нульмста бээдлэрн Деед Эзнэ 
зарцла эдлэр эврэннь көдлмшэн күцэвүв. Евреймүдин нуувчин 
үгцэнэс көлтә би кесг зовлн даавв. 2 Би гермүдт чигн, һаза йовв 
чигн, Сән Зәнг цәәлһҗ заалав. Заахларн тус болх тоотыг таднас 

мел нуусн угав. 2 Евреймүдт болн грекмүдт килнцтэ җирһлән 
үлдээд, Бурхнд нәәләд, мана Деед Эзн Исуст итктхэ гиж би 
келләв. 22Ода болхла, Ерусалим орхиг нанд Эрүн Сәкүсн заав. 
Тенд нанла юн болхинь меджэхшв. 23 Зуг балһсн болһнд намаг 
зовлн болн түүрм күлэжэхиг Әрүн Сэкүсн саглж заажана. 
24 Болв би эврэннь эмэн хәәрлжәхшв. Ода Деед Эзн Исус нанд 
даалїїсн кергиг чиктнь күцәһәд, олнд Бурхна хээрлтин туск 
Сән Зөнг күргх санатав. 2 Таднд Бурхна орн-нутгин тускар цә- 
әлһен намаг цугтан ода дэкж үзшгог би меджәнәв. 2 Тер учр де- 
ерэс кемр таднас кен чигн күн үкхлэ, тертн мини гем биш гиж 
би герчлжәнәв. 27 Би таднд эл уга Бурхна бээсн зуран тускар 
цәәлһләв. 2 Күн болһн бийән болн Фрүн Сәкүснә таднд да- 
алїїсн улсиг хәләҗ йовтн. Бурхна чонжин улст килмжэн өгтн. 
Энүнэ төлэ Тер Эврэннь Көвүнэ улан цус асхла. 2 Намаг йовх- 
ла, тадн тал һалзу чонмуд ирх. Тиигхлә, тедн кениг чигн эрвлш 
уга. 3 Тадн дундас чигн сурїульчириг чик хаалһаснь хажилїэд 
дахулхар седэд, худлахар ном тархах улс бас һарх. 3! Тиигәд 
саглж бээтн! Мини Һурвн җилдән өдр-сө уга доһлң нульмста 
таднд келж йовсиг бичә марттн. 3 Би ода тадниг Бурхна болн 
Терүнэ хәәрлтин туск Үгин килмжд үлдэжэнэв. Тер тадниг 
батраһад, Бурхна нерэдэд заасн улсин төлэ бээсн зөөрәсн өгх. 
33 Би кен чигн күүнэс цаһан мөнг, алт чигн, хувц чигн авшгоһар 
седләв. 3 Намаг эврэн мөнг олад, нанла бээсн ах-дүүнрән болн 
бийән теткж йовсиг тадн меднэт. 35 Кесн, күцэсн тоотарн би 
таднд үлгүр үзүлж йовлав. Көдлмш кехлэрн бидн түрү-зүдү, му- 
уднь дөнгөн күргх йоставидн. Деед Эзнэ келсн: «Өгсн авснас 
буйнта болдмн» гисиг кезә чигн мартхмн биш. 2 Тиигж келн 
Павел олнла хамдан сөгдәд зальврна. 37 Цугтан уульн бээж терүг 
теврэд үмслднэ. 3 Дэкж Павел үзгдшго гисн зэнг тедниг дегд 
гейүрүлв. Павелыг тедн керм күртл үдшэнэ. 


Ерусалимур йовлїїн 


2 Теднэс салад, бидн тенгст һарад, тустан Көс гидг балїїсн 

тал йоввидн. Маңһдуртнь бидн Родос гидг арлд күрэд, 
тендэс Патар балїїснур йовлавидн. 2Тенд бидн Поник тал йов- 
жах керм олж авад, цааран һарвидн. 3 Бидн Кипр давад, арлыг 
өмн бийәснь эргәд Сирий тал йоввидн. Тирд бидн зогсад, кермд 
йовсн ацаһан буулһх билэвидн. “Тенд Исусин сурһульчнриг 

хәәһәд олж авад, теднлэ харһад, бидн дола хонвидн. Әрүн Сә- 
күснә күчәр Павелыг Ерусалимд бичә йовтха гиж тедн келжәв. 
5 Болв цаг ирхлэ, бидн цааранднь йоввидн. Мадниг сурћульчнр 
кевтэн теднэ гергд болн үрдүднь балїїснас үдшэв. Эрг деер бидн 
сөгдәд сууһад мөргвидн. 6 Бидн нег-негнләһән мендлдәд, керм- 
дән сууцхавидн. Тедн болхла герүрн хәрцхәв. 

7Тирәс бидн Птолемьяд ирвидн. Тенд бидн ах-дүүнрләһән 
харһад өдртэн бээввидн. 8 Маңһдурк өдр тендэс Кесэрья тал 
йовад, долан нөкдмүдин негнднь, Сән Зэнг тархадг Пилипин 
герт бээввидн. ° Пилипд мордад уга ээлдэч дөрвн күүкн бээж. 
1 Мадниг тенд нег цөөк хонхла, Йудьяс ээлдэч Хагап ирнэ. 
пТер мадн тал өөрдәд, Павелын бүс авад, эврәннь көл-һаран 
бооћад: 

- Әрүн Сәкүсн иигж келжэнэ: «Ерусалимин евреймүд эн бү- 
син эзиг бас иигж бооһад буру номта улст өгчкх», - гиж келнә. 

12Тиигж келсиг сонсхларн, бидн болн тенд бээсн улс Паве- 
лыг Ерусалим тал бичә одтха гиж ээрвидн. 5 Болв Павел иигж 
хәрү өгнә: 

- Тадн яһад ууляд, мини зүрк шарклулжанат? Ерусалимд 
би Деед Эзн Исусин нернә төлә бийән күлүлх биш үкхдән 
белмб, — гинә. 

м Павел эврәннь шиидврән нег мөслэд авчксинь медәд, бидн 
дәкҗ терүг ээрдгән уурад: 

- Цугнь Деед Эзнэ күслэр күцтхә, - гиҗ келжэввидн. 

15-16 Түүнэ хөөн хаалһд бийэн белдәд бидн Ерусалим тал йов- 
видн. Маднла хамдан Кесэрьяс зэрм сурһульчнр йовцхав. Тер 
мадниг Мнасна герт дахулж авч ирв. Кипр арлас ирсн Мнасн 
кезэнэ Христосин сурһульч болсн бээж. 


Павелд өгсн чонжин ахлачирин селвг 


п Ерусалимд ахнр-дүүнр мадниг сээнэр тосв. 8 Маңһдуртнь 
бидн Павелта Яков тал одвидн. Тенд цуг чонжин ахлачнр бээж. 
19 Павел теднлә мендлэд, Бурхн терүнэ церглтэр дамжад буру 
номта улст ю кесинь тодрхаһар келж өгв. 2 Тедн Павелыг сон- 
сад, Бурхиг туурулна. 

- Ах Павел, ода миңһәд шаху евреймүд Христост иткжэнэ. 
Цугтан эдн үнн седкләсн зака харсжана. 2 Чи буру номта улс 
дунд бәәх евреймүдт, Мошен зака бичә төртән автха гиж теднд 

келж өгвч. Дэкэд чи үрдән бичә керчүлтхэ, мана зан-авьясиг 
бичә бәртхә гиж селвг өгөд йовжич. 2 Бидн яахмб тиигәд? Тедн 
чамаг ирсиг эрк биш сонсх. 2Ода мана селвг ав. Мадн дунд ан- 
дһар өгсн дөрвн күн бәәнә. 2 Тедниг авад, бийэн цеврлїїнэ керг 
күцэ. Теднэ ормд мөнгинь өгәд, толһаннь үсэн авхулад таах- 
рулхла, сән болх. Тиигхлэ, чини тускар һарсн зэнг худл болад, 
чамаг закаһар бээхиг цугтан үзх. 2 Буру номта улсин итклин 
тускар бидн теднд эврэннь шиидврән бичлэвидн. Тедн шүгэдт 
нерэдсн хотас, цуснас амсшго, боогдад үксн малын мах идш- 
го, учрх хууляс саглх йоста, - гиж чонжин ахлачнр Павелд 
келцхәв. 

26 Маңһдуртнь Павел эн улсиг дахулад, теднлә хамдан килн- 
цәс цеврлнә. Дарунь Павел һол сүмд орад, кезә цеврлт чилх, 
кезә күн болһна төлэ тәвц тэвгдхинь гиж цәәлһҗ өгнә. 


Павелыг бэрлїїн 


2 Килнцэс цеврлснә доладгч өдртнь Азийин нег цөөкн еврей- 
мүд Павелыг сүмд үзнэ. Тедн эмтиг түкрэд, Павелыг бэрж авв. 

28-/Израилин улс, дөң болтн! Эн күн мана улсин өмнәс, ма- 
на Закана өмнэс эн сүмин өмнәс ном эргндэн тархаж йовна. 
Ода болхла мана Пол сүмд грекмүд дахулж ирәд, терүг бузрдв, - 
гиж тедн хәәкрцхәв. 

2 Өмннь тедн Павелыг Епес балһсна ирсн Тропимла хамдан 
балїїснд йовсинь үзәд, терүг Пол сүмд дахулж одв гиж санжаж. 
зо Балїїсн кевтән үүмэд бээв. Әмтн гүүлдж ирв. Павелыг бэрэд 
һол сүмэс чирж һарһад, үүдинь хаачкна. 3! Тедн Павелыг алхар 
седжэлэ. Болв Ерусалим кевтэн үүмжэх зэнг Римин цергин ах- 
лачд күрнә. 2 Тер ахлач цергин ахмдмуд нег цөөкн церг дахулж 
авад олн әмтн цуглрсн һазр тал одна. Аашсн ахлач болн цер- 
гүдиг үзчкәд, Павелыг тедн цокдган уурв. 33 Цергин ахлач Павел 
тал өөрдәд, терүг бәрәд, хойр цевәр цевлх заквр өгнә. Ахлач 
әмтнәс эн ю-күүһинь, ю кесинь сурна. 3 Олн цуглрсн һазрт 
негнь нег үг келәд хәәкрнә, наадк улснь талданар келәд хәәкр- 
цхэнэ. Тиим бәәдлд юн учрснь медж чадад Павелыг цергин бә- 
әшнд орултха гисн заквр ахлач өгнә. 3 Тедн шатар йовхларн, 
Павелыг һар деерэн өргв. Тедү дүнгэ олн улс шуугад, йовх ха- 
алһ өглго бәәв. 

36- Алхмн энүг! – гиж тедн дахад хәәкрлдв. 

Павелын олнд келсн үг 


37 Цергүд Павелыг бээшн тал авч йовхар седв, болв тернь 
ахлачас иигж сурна: 

- Танас нег юм сурж болхий? -гинэ. 

- Чи, грек келәр келж чаддвчи? -ггиж тер сурна, - 3 Тиигх- 
лэ, чи одахн Египетәс ирэд, буцлт кеһәд, эжго һазрур дөрвн 
минїн алачнриг дахулсн күн биш болжанчи? 

3 __ Би Киликьян Тарс балїїсна еврейв. Нертэ балїїсна иргмб. 
Олн улсла күүндх зөв нанд өгтн. 

40 Ахлачас зөв авад, Павел шат деер зогсад олн эмтиг тагчг- 
ртха гисн докья һарарн өгнө. Әмтн төвкнәд тагчгрхла, Павел 
еврей келэр келнэ. 


22 - Эцкнр, ахнр-дүүнр! Бийән харсх үг нанд өгтн. 
2Терүг еврейин келәр келжэхиг сонсчкад, тедн оньган 
ӨГЦХӘВ. 

з— Би еврейв. Киликьян Тарс балїїснд һарлав. Болв Еруса- 
лим балһенд өсәд бослав. Мана эцкнрин закана туск гүн сур- 
һуль Гамалилас авлав. Тадниг эндр бийән Бурхнд нерәдснлә 
эдлэр би урднь тиигҗ йовлав. Исусин номиг дахад йовсн ул- 
сиг би үктлнь көөһәд зовадг билэв. Залус болн гергчүд бэрж 
авад бэрэнд бәрүлүв. 5Энүнэ герчнр ода - ах гелн болн Деед 
хург кевтән. Дамаскд бәәх ахнрт нерәдсн бичг би теднәс авлав. 
Тиигәд би тиигәрән одад, тер улсиг бәрәд күләд, Ерусалим тал 
засглхар, авч ирхәр йовлав. 


Павел эврәннь итклән келснь 


6Һал үдлэ мини хаалһдм Дамаскд күрч йовхлам, генткн тенг- 
рэс күчтэ герл асад, намаг герлткв. 7Би Пазрт унн келжэх ду 
соңсв: «Шаул, Шаул! Яһад чи Намаг көөһәд йовнач?» 8«О, Деед 
Эзн, кенвчи?» -/гиж би сурлав. «Би Назаретин Исусв. Чи На- 
маг көөж йовнач», — гиж тер хэрү өглә.  Нанла хамдан йовсн 
улс бас герл үзлэ. Болв Нанд келжэсн дууг тедн сонссн уга. 
1040, Деед Эзн, яахмб ода?» - гиж би сурв. «Босад Дамаск ор. 
Тенд чамд ю кехинь йилһәд келх», - гиж Деед Эзн келнә. Күч- 
тэ герл мини нүдиг цәәлһчкв. " Мини нөкдмүд намаг һарасм 
авад, Дамаскур көтләд ирв. 2 Тенд нан тал Хананий гидг нертә 

күн ирнэ. Закаг цеврэр бэрдгтнь тенд бәәсн евреймүд цугтан 
терүг күндлдг бээж. ! Нан тал өөрдэд Мини хажуд тер зогсад 
иигҗ келлә: «Шаул, ахм, нүдндчнь харан ортха!» Тер кемлэнь 
би үздг болад, нанд үг келсн күүг үзв. «4 Мана өвкнрин Бурхн 
чамаг шүүж авч. Чи Терүнэ санан-седклиг меддгэр, үннч Күүг 
үздгэр, Түүнэ эврэн келсн үгинь сонсдгар шүүж авв. 5Эврэн 
үзсн, сонссн тоотарн олн улст герч болхич. !6 Бичә уд! Босад 
уснд кирслгдэд, килнцән бийәсн һарһад, Деед Эзн Исусин нер 
дууд», — гив. 77 Дэкэд би Ерусалимур хәрҗ ирв. Энд Пол сүмд 
мөргүл кежәхлә, нанд үзгдл үзгдв. ! Би Деед Эзиг үзв. Тер нанд 
иигҗ келв: «Ерусалимас шулуһар йов. Энд Мини тускар келсн 
чини герчллһиг эдн учртан авшго», - гив. /° Тиигхлә би: «Эн 
улстн намаг хурлмуд эргэд, Танд итксн улсиг гүвдэд бэрж йов- 
сиг меднә. 2 Чини герч Степана цусн асхржасн цагт би тенд 
зогсжалав. Би тиим йовдл тавлад, алачнрин хувц манжалав», - 
гив. 2 Тиигәд Деед Эзн нанд: «Йов! Би чамаг холд буру номта 
УЛС ТАЛ ИЛГЭХВ», — ГИВ. 


Павел цергин ахлач хойр 


2 Иигҗ келҗәтл олн улс Павелыг оньһҗ сонсжала. Зуг сүүлин 
үгин хөөн тедн шуугад хәәкрцхәв. 

- Уга кетн энүг һазр деерәс! Әмд бээх йосн уга! — гив. 

23 Тедн хәәкрлдәд, эврэннь хувцсан төэлж хайлдад, шора 
цацлдв. 2 Павелыг цергин бээшнд орултха гисн заквр цергин 
ахлач өгнә. Дәкәд терүг малядад, олн улс юн учрар энүнд дурго 
болжахинь сурвр кехиг бас закна. 25 Павелыг цокхар седэд күлх- 
лэ, тер хажудан зогсжасн цергин ахмд келнэ: 

- Зарһ кеһәд уга бээж Римин иргниг гүвдж болдви? 

26 Цергин ахмд келсинь сонсад, ахлачд одад зэнглнэ. 

- Тадн юн гидг юм һарһжҗахмт? Энтн Римин иргн бэөж, - 
гиж тер келнэ. 

27 Ахлач Павел тал ирэд сурна: 

- Чи йосндан Римин иргн болжахмбчи? 

— Э, э, – гиҗ тернь хәрү өгнө. 

28 Тиигхлэ, ахлач: 

- Римин иргн болхин төлэ би йир ик мөнг өгләв, —– гиж 
келнә. 

- Би болхла тиимэр төржв, - гиҗ Павел хәрү өгнө. 

29 Терүнэс сурлһ авх улс, тер дарунь йовж одна. Римин иргниг 
цевд бэрсндэн ахлач бас әәмсв. 3 Маңһдуртнь ахлач Павелыг 
цевэс сулдхад, юн учр деерэс евреймүд энүг гемшәжәхинь мед- 
хәр седнә. Энүнэ төлә тер ах гелнгүдиг болн Деед хург цуглул- 
на. Дарунь Павелыг орулад, теднә өмн зогсана. 


Деед хургт Павелын тооца өглїїн 


2 - Ахнр-дүүнр! Эндр өдр күртл мини ухан-седкл Бурхна 

өмн цевр, -/гиж Павел цуглрсн улсиг хэлэн бээж келнә. 
2Ах гелң Хананий Павелыг амарнь цоктха гиж Павелын хажуд 
зогсжасн күүнд закна. 

3-|Бурхн чамаг бийич цокх. Һазаһасн чи цаһалһсн эрслэ 
эдлч. Закаһар болхла, чи нанд зарһ кех йостач. Болв намаг 
цоктха гиж зөв өгэд, терүгэн эврән эвджэнэч, — гиһәд Па- 
вел келнэ. 

4- Бурхна ах гелнгиг му келжэнэч, – гиж Павелын хажуд 
зогсжасн улс келнэ. 

5- Ахнр-дүүнр! Би терүгитн ах гелн гиж медсн угав. «Эврэннь 
улсин һардачиг бичә му кел», — гиж Бурхна Бичгт бичэтэ бээ- 
нэ,- болж Павел хәрү өгнө. 

6Зэрм улс цадукмуд бээсинь, зәрмнь паршмуд бээсинь Павел 
меддг бээж. Тиигәд Деед хургт тер чаңһар иигж келнә: 

- Ахнр-дүүнр, би парш багин күмб. Мини өвкнр бас тиим 
улс. Үксн улс әмдрәд ирдгт иткснэс иштэ ода мини зарһим 
кежэнэ. 

7Терүг иигж келлһнлә паршмуд болн цадукмуд дунд ик зүтк- 
лдән болад, Хургин улс хойр энгрнэ. 8Үксн улсин эмдрлтд 
Сәкүсн чигн, Бурхна элч чигн бәәнә гиһәд паршмуд келцхэв. 
Цадукмуд болхла энүнд иткжэхш. ?Эднэ шууган өсәд ирв. Зэрм 
ном цәәлһәчнр (парш багин гешүд) бослдад, эврэннь ухан-сед- 
клән келлдв: 

- Бидн эн күүнәс нег чигн му юм үзжэхшвидн. Эн күүнлэ 
сәкүсн эс гихлә, Бурхна элч күүнджәхлә яһнат? 

10 Улсин зүтклдэн дегд икдэд ирхлэ, ахлач Павелыг шуучад 
авч одхас әәһәд, бәәшнд орултха гиж эврэннь цергүдт закв. 
п Сөөднь Павел тал Деед Эзн ирэд иигж келнә: 

- Юунас чигн бичә ә! Ерусалимд Мини тускар герчлснлэ 
әдләр Римд бас чи үгән келхич. 

Павелыг алх күүндвр 


2 Маңһдуртнь зэрм евреймүд цуглрад Павелыг эс алтл, хот 
идлго, унд уулго бээх болж андһар тэвнэ. "5 Энүнд дөч даву күн 
орлцв. “Тедн гелнгүдт болн медэтнрт күрэд иигж келцхәнә: 

- Бидн Павелыг эс алтл нег чигн умш келндэн тэвшговидн. 
15Тадн Деед хургла хамдан цергин ахлачиг сурад, терүнэ керг 
тодрхаһар медхин төлә Павелыг бий талан дуудхит. Бидн болх- 
ла бийән белдж авад, терүг таднд күртл алхвидн. 

16 Эн нуувчин күүндврин тускар Павелын зе көвүн медҗ. Тер 
бәәшнд орад, Павелд медсэн келж өгнө. Павел цергин ахмдыг 
дуудж авад келнә: 

- Эн көвүг ахлачд күргтн. Эн терүнд нег зәнг сонсххар бээ- 
НӘ, — ГИВ. 

18 Көвүг ахлачд күргнә. 

- Бэрэнд бээх Павел намаг дуудад, эн көвүг таднд күргтхэ 
гиж сурв. Эн нег зэнг танд келхэр бәәнә, — гив. 

19 Ахлач көвүг һараснь көтлэд, хооран һарад сурна: 

- Чи ю келхэр седлэч нанд? 

20 _ Евреймүдин толһачнр манд дур Павелыг Деед хург тал авч 
иртхэ гиж сурхар седжэнэ. Тиигхләрн терүнэ тускар тодрхалар 
медхэр седсн болх. 2 Зуг Та тедниг бичә итктн. Терүг бэрж ал- 
хар дөч һар күн бултад күлэжэнэ. Павелыг эс алтл тедн хот эдл- 
шго, унд уушго болж андїар тэвж. Тедн белн бәәнә, зуг тана 
шиидвриг күлэжэнэ. 

2 Ода нанд келсэн дэкж бичә күүнд сонох, -гиж закад, ах- 
лач көвүг йовулна. 


Павелыг Кесарья тал йовулна 


2- Харңһурад йисн час давхла, Кесэрья тал йовх хойр зун 
цергч, далн мөртә цергч, хойр зун саадгта цергч бел кетн. 
24 Павелд унх мөрд белдтн. Энүг эрүл-менд закрач Феликст 
эрк биш күргтн, -- гиж ахлач эврэннь хойр цергин ахмдт ду- 
удж авад закна. 

25Эн иим бичг бичнэ: «2 Клауд Лусья эркн күндтэ закрач 
Феликст. Менд бәнт? 2 Эн күүг евреймүд бэрж авад алхар сед- 
жәж. Би эврэннь цергүдтәһән цаглань ирәд энүг харсж авв. Эн 
күн Римин иргн бәәж. 2 Юунд энүг бурушажахинь медхәр седәд, 

би Деед хургт дахулж ирв. 2 Евреймүд эн күүг эврэннь заканас 
иштэ бурушажана. Болв бэрэнд бэрх эс гихлэ алх дүнгэ гем 
энүнд мел уга. 3 Энүг алхар седэд нуувч йовдл белджэхинь 
медэд, би тер дарунь Тан тал йовулжанав. Эн күүг бурушахар 
седжэх улст эврэннь ухан-седклэн танд күргтхэ гиж заклав». 

3 Ахлачин заквр күцэхэр цергүд Павелыг дахулад, сөөһәр 
Антипатр хотн тал ирнэ. 3? Маңһдуртнь мөрн цергүдтэ хамднь 
Павелыг цааранднь йовулна. Йовћар йовсн цергүд болхла бээшн, 
талан хэрж ирцхәнә. 33 Кесәрьяд ирн мөрн цергин улс закрачд 
бичг өгөд, Павелыг үлдэнэ. 5 Закрач бичгиг умшад, Павелас альк 
пазра күнвт гиж сурна. Павелыг Киликья гидг һазраһинь медәд 
иигҗ келнә: 

35 __ Чамаг бурушажах улс ирхлэ, би кергиг хэлэхв, - гиһәд 
Павелыг Херодын бэрсн бээшнд бэртхэ гиж закна. 


Евреймүд Павелыг бурушажана 


2 Тавн хонг давсна хөөн ах гелн Хананий медэтнртэ Тертул 

йос меддг күүнлэ Кесэрьяд ирэд, Павелыг юунд буруша- 
хар седжэхэн закрачд медүлнэ. 2Павелыг авч ирхлэ, Тертул 
терүнэ буруһинь илдкв: 

- Эркн күндтэ закрач Феликс! Тана цецн һардврар мана 
орн-нутг төвкнүн бәәһәд, олн әмтнә җирһл ясрхин төлэ Та олн 
сэн йовдлмуд һарһҗанат. 3 Бидн танд ханлтан өргж темдглжә- 
нэвидн. Тиигэд эрүн седклэсн Таниг күндлжэнэвидн. Таниг 
уданд цуцрашгон төлэ ода мана ахрар келхиг сонсхитн би эр- 
жэнэв. “Эн күн тогтун бәәдл эвдэд, цуг делкәд евреймүдин 
буцлт харсад йовсинь меднэвидн. Деернь болхла, Назара гиж 
нерэддг багиг һарджана. 5 Нам мана Пол сүмиг бузрдахар седв. 
Тиигәд бидн энүг бэрж авлавидн. 8Энүнэс сурлһ авад, буру 
йовдл Парїїсинь бидн чикэр темдглсиг Та эврэн үзхит. ° Келсн 
тоот мел үнн гиж бурушажах евреймүд дөннө. 


Феликсин өмн Павелын келсн харсгч үг 


10 Феликс закрач Павелд үг келх зөв өгнө. Павел эврэннь 
харсгч үгэн иигж келнэ: 

- Олн жилд эн орн-нутгт Та зарһч болж йовхитн би меднәв. 
Тиигәд Тана нүүрт бийән харсад нег цөөкн үг келхдэн би байр- 
лжанав. ЧАрвн хойр хонг өмн би Бурхнд мөргхәр Ерусалимд 

одлав. 2 Намаг бурушахар седжэх улс Пол сүмд күүнлэ зүткжә- 
хим, эс гихлэ хурлмудт, балїїснд буцлт кежэсим бэрж авсн уга 
билэ. Терүг Та эврэн медж чаджанат. 5Ода намаг гемшэхэр 
келжэх тоотан эднтн бэрмтг зааж лавлж чадшго. 4 Би болхла 
өвкнрин Бурхнд шүтэд, евреймүдин чик биш гиж тоолжах хаал- 
һар дахж йовнав. Заканд болн әәлдәчнрин дегтрмүдт бичгдсн 
тоотынь би иткжәнәв. " Бурхн Зака күцэдгинь чигн, Зака эвдд- 
гинь чигн эмдрүлх гиж, эн улсла әдл би бас нәәлжәнәв. ! Тер 
учрар Бурхна нернд олн улсин өмн би эврэннь ухан-седклэн, 
бийэн цеврэр бэрх санатав. "7 Би Ерусалимас йовад цөөкн жил 
давсн хөөн хэрү ирв. Тиигхләрн түрү-яду улст мана эмтнэс 
цуглулсн мөнгәр дөң күргэд, Бурхнд бэрц бэрхэр би ирлэв. 
18 Һол сүмд мөргүл кеһәд, бийэн цеврлжэхлэ, намаг бурушахар 
седсн улс тенд бэрж авв. Йос-журм эвддг улс нанта уга билэ. 
9 Болв тенд Азийин евреймүд бәәлә. Кемр тедн намаг гемшэхэр 
седжәсн болхла, ода тедн нааран ирэд гемшәх йоста. 2 Эс гих- 
лә, Деед хургт ямаран гем нанд бәәсиг энд бәәх улс Танд келж 
өгтхә. 2! Мини буру хээкрэд келсн үгдм бәәввзә. Намаг үксн улс 
эмдрүлдгиг итксн төләд зарһ кежэнэ гиж келснд болхий? 

2 Феликс эн Хаалһин тускар сәәнәр меддгтән зарһан зогсав. 

- Цергин ахлач Лусья ирхлә, би чини төрэр шиидвр һарһ- 
нав, – гиҗ Феликс келнә. 

23 Павелыг бәрәнд бәржәтн гиж цергчд заквр тер өгнә. Зуг 
Павелыг невчк сулдхвртаһар бәрәд, үр-иньгүднь терүнд килм- 
жән өгч туслдгар бэртн, -- ГИЖ келнә. 


Павел Феликс Друзил хойрин өмн 


24 Цөөкн өдр давхла Феликс Друзил гидг еврей гергтәһән ир- 
нә. Тер Павелыг авхулна. Феликс терүг икнкнь Исус Христост 
иткжэхинь медхәр седнә. 25 Павел терүнд чик седклтэ бээдлин, 
бийән бәрлһнә болн болх зарһин тускар келнә. Иим күүндвр 
Феликсиг әәлһнә. 

- Эндр болжана! Нанд сул цаг учрхла, Би чамаг дэкэд бас 
дууднав, - гиж тер келнә. 

26 Феликс Павелыг авлһ өгх гиж санад, дару-дарунь терүнэ ар- 
дас илгәһәд күүнджэв. 2' Хойр жил давна. Феликсин ормд Порк 
Пест орна. Болв евреймүдт сэн нүднд үзгдхәр Феликс Павелыг 
бэрэнд үлдэнэ. 

Павел хаана зарїї некнә 


2 Пест ям дааћһад һурвдгч хонгтан Кесэрьяс Ерусалим орна. 

2 Ерусалимд ах гелнгүд, евреймүдин толїачир Павелыг бу- 
рушажахан терүнд келцхэв. 3 Пестиг тедн яћһад болв чигн теднэ 
сурвр күцәһәд, Павелыг Ерусалим тал Парїїтха гицхэв. Эврэн 
бийснь болхла, хаалїїдан терүг алхар седнә. 

4_— Павел Кесэрьяд бәәнә, би удлго бас тенд күрхв.? Кемр тер 
күн му йовдл Парїїсмн болхла, тана ахлачнр нанла хамдан тии- 
гәрән одад, юуһар бурушажахинь келж өгтхэ, – гиҗ Пест хэрү 
ӨГНӘ. 

6Тенд нәәмн-арвн хонгтан хамдан бәәһәд, Пест Кесәрья тал 
хэрү ирнэ. Маңһдуртнь Пест зарһ эклнә, Павелыг орулж авч 
иртхә гисн заквр өгнә. 7 Павелыг авч ирнэ. Ерусалимас ирсн ев- 
реймүд Павелыг дааврта төрмүдэр гемшэв. Болв терүгэн лавлж 
чадсмн уга. 8Дарунь Павелд бийэн харсх үг өгцхэв. 

- Би еврейин закаг чигн, Бол сүмиг чигн, Римин хаана өм- 
нәс чигн эвдх йовдлмуд һарһсн угав, —– гиҗ Павел келнә. 

9 Пест евреймүдт таасгдхар седэд Павелас иигж сурна: 

- Чамаг Ерусалимд одад бурушасн төрмүдэр зарһ кехд зөв 
өгчәнч? Зарр би кехв. 

10 Би Римин хаана зарһд оржанав. Тиигәд мини керг энд 
хайлгдх йоста. Намаг евреймүдт му юм эс үзүлсиг тадн эврэн 
сээнэр меднэлмт. ЧКемр би закаг эвдэд алх дүнгэ йовдл 
һарһемн болхла, би үкхдэн белмб. Болв кемр евреймүдин гем- 
шәлһн буру болхла, нег чигн күн намаг теднд өгч чадшго. Би 
Римин хаана зарһ болтха гиж некжэнэв. 

12 Эврэннь нөкдмүдтәһән селвлцәд Пест келнә: 

- Чи Римин хаана зарїї некжәхлә, терүн тал йовулгдхич. 


Агрипп хан Павелла харћна 


3 Цөөкн хонг давсна хөөн Кесэрьяд Пест тал Агрипп хан 
Берниктәһән мендлхэр ирнэ. “Энд тедн кесг өдр бәәнә. Пест 
хаанд Павелын кергин тускар келнә. 

- Энд, Феликсин үлдэсн күн бәрәнд бәәнә. 5 Намаг Еруса- 
лимд одхла, еврейин ах гелнгүд болн теднэ медэтнр юућар бу- 
рушажахинь келж өгцхәв. Тедн эн күүнэ зарһ кетхә гиж неклэ. 
16 Тиигхд би теднд зөв буруһинь йилһлго бээж засглх, дэкэд 

бийэн харсх зөв өглго шиидвр авна гисн, Римин авьясла ирлц- 
жэхш гийэд цәәлһҗ өгләв. "Тедн нааран ирв. Би тер дарунь 
маңһдуртнь зарћ экллэв. Тиигәд тер күүг нааран авч иртхә ги- 
лэв. !8 Павелыг гемшэхэр седжэсн улс, мини сансар, нег чигн 
буру һарһсн йовдл зааж чадсмн уга. ! Тедн шажна туск төрәр, 
бас үксн Исусин тускар зүтклдв. Павел Терүг әмд бәәнә гив. 
20 Эн кергәр би ямаран шиидвр авхан медж чадад бээвв. 2! Паве- 
лыг Ерусалимд одад зарһан келһүлхмн болвза гиһәд сурв. Павел 
бийән бәрәнд бэрэд, Римин хаана зарһ некв. Тиигәд би: «Энүг 
Римин хан тал йовултл түүрмд бэртн гижэнэв». 

2-- Би эврэн эн күүг сонсхар седләв, —– гиж Агрипп Пестд 
келнә. 

- Манддур сонсхич, -ггиж Пест хәрү өгнө. 

23 Маңһдуртнь Агрипп хан болн Берникэ хатнтаһан зарһин 
герт сүртэ өргмжтэ кевэр орж ирв. Терүнлэ хамдан балһсна ах- 
лачнр болн дәәчнрин хамгин нертэнь ирцхэв. Пестин закврар 
Павелыг орулж авч ирнэ. 

24- Агрипп хан! Энд суусн гиичнр! Тадна өмн зогсжах күүг 
Ерусалимин евреймүд болн энд Кесэрьяд бээхнь чигн һазр деер 
бичә бээтхэ гиж некв. 2 Би болхла энүг бурушайад алх дүнгэ 
гем энүнэ бээдлд үзжэхшв. Эн күн эврэн Римин хаана зарї 
кетхэ гиһәд сурсар Рим тал йовулх шиидвр авв. 2 Болв Римин 
хаана нернд бичәд илгәх төр ода чигн йилһрәд уга. Тиигәд би 
Павелыг иигәрән авч ирәд, тадниг цугтан, шишлң Агрипп хан 
үзэд тодрхаһар медтхә гиҗ санлав. Сурврин ашар негн талан 
парад, ю бичхэн йилһхвидн. 2 Ода деерән бурушахинь медәл 
уга бээж энүг йовулхд дегд эргү болҗ нанд медгджәнә. 


Павелын харсгч үг 


? - Чамд үг өггджәнә. Бийән харсад кел, - гиҗ Агрипп хан 
ЗӘНГЛВ. 

Павел һаран өргәд экләд келнә: 

2- Агрипп хан! Эндр тана өмн зогсад, евреймүдин гемшлтәс 
бийән харсх үг өгсндтн би бийэн хүвтэд тоолжанав. 3 Евреймү- 
дин авц-бэрциг болн теднэ зүткэтэ төрмүдиг та йир сээнэр 
меднэт. Тер учрар Таниг тесвртәһәр намаг сонсхиг эржәнәв. 
4Мини орн-нутгт болн Ерусалимд бээсн цагин мини жирїїлин 
бэрц-бээдлиг евреймүд меднэ. 5 Тедн намаг бичкнэс авн меднэ. 

Шажна дааврта диг-дараг күцэж, намаг парш багин гешүн бәә- 
сиг тедн герчлхэр седхлә, герчлж чадхмн. “Эндр би зарпин өмн 
зогсхларн, мана өвкнрт Бурхна өгсн үгэн күцхиг иткжэнэв. Эн 
өгсн үг бүтхин төлэ мана олн улсин арвн хойр ясн Бурхнд 
өдр-сө уга шүтж мөргжөэнэ. Агрипп хан! Эн иткмжэс көлтә ев- 
реймүд намаг гемшэжэнэ. 8 Үксн күүг йосндан Бурхн эмдрүлж 
чадхиг яһад евреймүд күцэж болшго гиж тоолжахмб? 9Би бас 
Назаретин Исусин нернэ өмнэс ю болв чигн күцэх кергтэ гиж 
сандг биләв. ! Ерусалимд би гелнгүдэс зөв авад Бурхна улсиг 
бэрэнд орулад алхар шиидхлэнь бас дөннлэв. Ч Хурлмуд эргэд 
йовж, Исус Христост бичә итктн гиһәд, би тедниг закад засгл- 
лав. Ууртан дегд бүтхлэрн, талдан балһсд кеддг болв. 


Павел эврэннь итклән келжэнэ 


п Нег декж би ах гелнгүдин зөвэр болн йосар Дамаск тал йовв. 
13Тана зергәс, хаалһдан йовж йовад, һал үдлә би нарнас хурц 
герл бийиннь хажудан йовсн эмтнэ эргнд үзв. “Терүнәс нүдн цә- 
әһәд, бидн һазрт унн киисвидн. «Шаул, Шаул, чи юнгад Намаг 
көөлдәд йовнач? Му бух бийэн зовадмн», — гиж нанд еврей ке- 
ләр келснь сонсгдв. 5 «Эзн минь, Та кембтә?» - гиҗ сурв. «Би 
чини көөлдж йовх Исусв», - гиж Деед Эзн хәрү өгнө. «16 Ода бос! 
Чамаг Би Эврәннь зарц болн герч кехәр ирв. Чи Намаг үзләв 
гиж, келх йостач. Дәкәд чи Мини үзүлхиг бас келх йостач. 77 Би 
чамаг евреймүд болн буру номта улс тал йовулхан харсхв. 
18 Теднд медрл өгәд, харңһу ормас герлтэ һазрт чи һарһ, эрлгин 
үлмәһәс көтләд Бурхна үлмэд орул. Нанд итксэр теднэ 
килнцнь тэвгдэд, Бурхнд нерэдэд заасн улс дунд бас Йовтха». 


Павел эврәннь көдлмшин тускар келжэнэ 


19 _ Агрипп хан, тенгрин үзгдлиг сонслго бээж болшго болв. 
20 Би тер үгиг түрүлэд Дамаскд, хөөннь Ерусалимд, Йудьяд болн 
буру номта улс дунд Ййовж цәәлһв. Тиигхләрн би тедниг килнц- 
тэ җирһлән үлдээд, Бурхнд итктхә гилэв. Эврэннь итклэн 
тедн кергэрн батлтха гиж заавв. 2 Түүнэс көлтә намаг евреймүд 
Ерусалимин Пол сүмд бәрәд алхар седлэ. 2 Болв Бурхн эндр өдр 
күртл нанд дөнгөн күргв. Ик бай уга намаг сонсжанат. Ээл- 
дэчнр болн Мошен ээлдж келснэс үлүһәр би келжэхшв. 2 Бурх- 
на илгэсн Аврач зовлн-зөвүр эдлэд, үклэс түрүлэд эмдрхмн 

билэ. Эн болхла евреймүдт болн буру номта улст аврлтын туск 
зэнг күртәжәнә. 

24-4 Павел, чи һалзуржадг болвзач? - гиж Пест хәәкрнә, - 
Чини ик ном чамаг адрулн гижэнэ, -гив. 

25- Эркн күндтэ Пест, би һалзу күн бишв. Би зөвтәһәр үн 
келжәнәв. 2 Мини келх тоот цугтан хаанд темдгтэ, тиигәд би 
сулдан келж чадхв. Учрсн йовдлын тускар түүнэ эс меддгнь 
уга. Мел кевтән нуувчар биш түүнэ нүднд давла. 2 Агрипп хан, 
Та әәлдәчнрт иткжәнт? Таниг иткжэхиг би меджәнәв. 

28- Чи иим ахр цагин зуур намаг Исус Христост иткдг кү 
кехэр бәәнчи? - гиҗ Агрипп сурна. 

2 _ Болзг ахр болну, удан болну, эндр Та болн намаг сонсжах 
улс нанла әдл болтха гиҗ би Бурхнд зальвржанав. Би зуг таниг 
бичә цевлтхә гижэнэв. 

3 Агрипп хааг дахад закрач болн Берникә эдн, зарһд суусн 
улс цугтан босцхав. 3! Тедн тендәс һарн йовж хоорндан күүнднэ. 

- Эн күн алгдх, эс гихлә бэрэнд бэргдх дүнгэ му йовдл 
парїїсн уга. 

2- Кемр Римин хаана зарһ эс сурсмн болхла, энүг сулдхж 
чигн болхмн билэ, — гиҗ Агрипп Пестд келв. 


Павел Рим тал йовжана 


2 Мадниг Италь тал кермэр йовулхиг шиидхлэ, Павелыг 

болн талдан бэрэнд бээсн улсиг Римин хан Августин 
600 шаху цергин ахлач Юлин Һћарт орулна. 2 Адрамутнас Азийд 
бээсн порт дэврэд орх кермд бидн йовлавидн. Маднла хамдан 
Македонь һазра Тесалоники балїїсна Аристарх йовла. 3 Маңһ- 
дуртнь бидн Сидон гидг портд күрвидн. Юли Павелыг Пундаж 
йовсн уга. Тиигәд дөң күргвзә гиһәд, терүнд үүрмүдләһән 
харһхднь зөв өгв. 5Бидн дэкн тенгст һарвидн. Зөрц салькнас зу- 
лад, мана керм Киприг үрү таласнь давв. 5 Киликья болн Пам- 
пулья хажућһар тенгс керчәд Луки һазрин Мур балһснд ирүвидн. 
6Терүнд цергч ахлач Юли Италь тал йовжах Александрий балһ- 
снас ирсн керм олад, мадниг терүнд суулһв. 7”Эрэ-эрэ уралан 
керм тенгсэр йовад, түрү-зүдү үзсмн бийнь Книд балїїснд күр- 
видн. Цааранднь салькн маднд харш болад йовв. Тер учрар ма- 
на керм Критиг үрү бийәснь эргэд Салмонд күрв. 8 Цааранднь 
эрг дахад зөвәр түрүһәр усчад, Ласья балһсна өөр шидр бәәх 

«Керм зогсдг сэн көвэ» гидг нег һазрт ирвидн.  Бидн кесг цаг 
давулвидн. Деед Эзнэ хәәрлдг өдр давв. Цааран усчхд ээмшгтэ 
болад бээв. Тиигәд Павел саглна: 

10 _ Залус! Мана тенгсэр йовсн йовдл йир күчр күнд бээдлтэ 
болх. Тиигәд иим йовдл кермд чигн, терүнә ацанд чигн һарута 
болх, терүнд йовх улс эмнэсн хаһцад чигн бәәх. 

п Цергин ахлач Павелыг сонсхин ормд кермин эзнэ болн за- 
лачин селвг дөннэ. 2 Теднә күрсн портд үвлзж болшго болв. 
Йовсн улсин ик зунь цааран йовхар шиидв. Тедн Поникт кү- 
рэд, үвлзх сана зүүв. Поник портд барун өмн үзгин болн барун 
ар үзгин салькн көдлнә. 


Тенгсин аюл 


з Өмн үзгәс номһн салькн эклэд үлэнэ. Өдрин иим бәәдл 
таасад, жахр өргэд, матросмуд Критин эрг дахад кермән зал- 
на. “ Бичкәхән цаг давхла, арл талас аюлын шүрүн салькн 
көдлв. Тиим салькиг дорд ар үзгин салькн гиж келнә. 15 Мана 
кермиг тер салькн дор ормднь таг кеһәд зогсав. Сальк зөрж 
усчж болшго болад бээв. Терүнд чидлмвидн күрч чадлго салькн 
көөсн талнь йоввидн. ! Бидн Кауд гидг бичкн арлын үрү 
бийднь тусвидн. Тенд эрэ гиж дөңнлһнә хоойш һарһҗ батл- 
видн. !"Терүг керм деер тәвәд, матросмуд ик арїїмжар ораһад 
таг кеһәд боов. Суртин тасрха һазрин элснд суушгон төлә 
тедн җилкән буулһад салькнд көөгдсн талан цаарандан усчв. 
18 Тенгсин усна дольган дегд күчтә болад, маңһдуртнь кермән 
экләд невчк гиигрүлвидн. ! Һурвдгч өдртнь матросмуд эврэннь 
һарарн кермин зер-зевән һарһад хайв. 2 Кесг өдртэн нарн чигн, 
одд чигн үзгдсн уга. Салькн тер кевгэн көдлв. Әмд үлдх гиж 
нам уханд уга. 

2 Кермд йовсн улс удан хот уга бээв. Тиигхлэ Павел босад 
иигҗ келв: 

- Мини үг сонсад Критас пархмн биш билэ. Тиигхлә эн аюл- 
ла харһшго, иим һару һаршго бәәсмн. 2 Болв ода бичә ээтн, 
буйн болтха! Керм хамхрсн бийнь таднас нег чигн күн хоршго. 
23 Давсн сөөһәр нан тал Бурхна элч ирв. Би Бурхна күмб, Те- 
рүнд би мөргнәв. Тер нанд: «Павел бичә ә. Чи Римин хаана 
өмн зарһд зогсхич. Эврэннь өр-өвч седкләс иштә Бурхн чамла 
эн керм деер хамдан йовсн улсиг эмд үлдэжэнэ», — ГИЖ келв. 

25 Тиигэд бичә әәтн! Би Бурхнд иткжэнэв. Түүнэ келсэр цугнь 
күцх. 2 Мана керм нег арлын өөр зогсх, -- гиҗ келв. 

27 Адрья тенгсэр мадниг йова йовтл, арвн дөрвдгч өдртнь сөө- 
ни өрәллә матросмуд эрг тал керм өөрдж йовсиг тааһад медц- 
хэв. 28 Тер ормдан усна гүүниг кемжэлэд хэлэхлэ, тенгс дөчн 
метр гүн бээж. Керм цааран йовад, матросмуд дэкэд усна гүү- 
ниг кемжәләд хәләхлә, һучн метр бээж. 2 Усн дотр бээсн чолуд 
харһх гиһәд, матросмуд саглад, кермин өмн нүүрэснь дөрвн 
жахр хайв. Цугтан шулуйНар өр цәәһәд, өдр урһтха гиж зальврц- 
хав. 3 Кермэс матросмуд зулхар седәд, дөң күргдг хоойш уснд 
буулһад белдцхэв. Әмтн бичә әәтхә гиһәд, жахр буулһсн болж 
шалтглв. 

31 Кемр эн улсиг керм деер эс үлдәхлә, тадн эмд үлдшгот, — 
гиж Павел цергүдт келнә. 

2'Тиигхлә цергүд хоойш бэржэсн арїїмжиг чавчна, хооһш 
тенгст унна. 3 Өрән өмн Павел керм деер йовсн улсиг хотан 
уухинь сурна: 

- Арвн дөрвн өдрин туршт тадн күләһәд, хот уга Йовнат, - 
гиж тер келнә, - 3* Би таниг хотан уухиг эржэнэв. Әмд үлд- 
хин төлә тиигх кергтә. Нег чигн күүнэ толһаһас нег чигн үсн 
уншго. 

35 Тиигж келн Павел өдмг авад, цуг улсин нүүрт Бурхнд ханл- 
тан өргэд, терүгэн хуйлад иднэ. 3 Терүг үзсн улс сергэд, өдмг 
авад идцхэв. 3 Керм деер хойр зун далн зурһан күн йовла. 
38 Цугтан цадтлан хотан идчкэд, кермиг гиигрүлхин төлә ачата 
буудяг тенгст хайв. 


Кермин хамхрлт 


39 Өр цээв. Тедн элстә эрг үзнэ. Болв эн юн һазринь эдн 
меджэхмн уга. Арһта болхла, кермэн тедн хэр уснд орулхар 
шиидв. 4 Матросмуд жахрмуд бэржэсн арїїмжиг чавчхла, жах- 
рмуд уснд унв. Тедн кермин жолаг боолїата арїїмжас сулдхи- 
хав. Өмн җилкән өргәд, салькар эрг тал усчв. 2 Зуг керм элстэ 
хэр һазрт тулв. Терүнэ өмнк бийнь элснд шигдэд, таг болв. 
Ардаснь кермиг күчтэ дольган цокж хамхлжав. 4 Цергчнр 
бэрэнд бәәсн улс һарад зулж гүүхэс саглад, тедниг алхар шиидв. 
4 Болв цергин ахлач Павелыг хээрлхин төлә цергүдиг зогсав. 
Өөмж чаддгнь түрүлэд уснд Һәрәдҗ орад, эрг тал усчтха гиж 

тер закв. 4 Наадкснь хамхрха кермин үлдл болн салу модд олз- 
лад, бас эргд күрх зөвтә бәәсмн. Тиигәд цугтан тенгсин эргд 
күрцхәв. 


Мальтд 


? Тенгсин көвэд усчад күрхлэрн, бидн Мальта гидг нертә 

арлд күрсән медвидн. 2Эн арлын бээрн улс мадниг йир 
сээнэр тосв. Тер өдр киитн, хурта билэ. Ик һал шатаһад мад- 
ниг дуудв. 5 Павел тевр хагсу бүчрмүд авч ирэд Галд хайсн цагт 
бүчрмүдэс хорта моһа һарч ирәд, түүнэ һар деер унжсинь цуг- 
тан үзнэ. “Арлын бээрн улс Павелын һар деер хорта моһа үзч- 
кэд, хоорндан шууглдад одна: 

- Эн күн алач-махч күн бәәдлтә. Тенгсин аюлас һарла, болв 
Үнн гидг бурхн энүг эмд үлдэшго бээдлтэ. 

5 Болв Павел моћаг һалд хайна. Моһа терүг хатхв чигн, болв 
хорнь Павелд харш болсн уга. “Эмтн терүг хавдрлх, эс гихлэ 
үкж одх гижәлә. Тиим юмн учрхиг эдн удан күлэв. Болв цаа- 
ранднь Павелыг эрүл-мендинь үзәд, олн-әмтн ухан-седклән 
соляд, терүг бурхн гиж келцхәв. 

7Тер ормас хол биш арлын толһач Пуплин эдл-аху бәәж. 
Мадниг тер тосж авад, һурвн хонгтан гиичлв.  Пуплин эцкнь 
гемтэ бээж: халу дүрэд, геснь өвчэж. Павел терүн тал ирэд, 
зальврад, һаран тэвэд өвгиг эдгэв. ? Түүнэ дару тер зэнг сонссн 
гемтэ-хуучта улс Павел тал ирлдэд бийән эдгэв. "Эдгсн улс 
маднд ханлтан өргж, йир сээнэр тоов. Мадниг хэрү тенгсүр 
һарчахла, хаалһд олн зүсн кергтә юм өгцхәв. 


Мальтас Рим тал йовлїїн 


п Һурвн сар болад бидн арл деер үвлзсн Александрийин «Икр 
бурхд» гидг кермәр тенгст һарвидн. 2Тер кевтән Сиракуз балһснд 
ирэд һурвн өдр хонвидн. !3Тендәс бидн Регин балїїснд күрвидн. 
Өмн үзгин салькн көдлхлә, хойрдгч өдртнь бидн Пугиол балїїснд 
ирвидн. “Энд бидн ах-дүүнрлэ харһвидн. Теднә эрлһәр бидн дола 
хонвидн. Түүнә дару Рим балһсн тал йоввидн. 5Римд бээх ах-дү- 
үнр мадниг ирхиг сонсад, өмнәсмдн тосад, зәрм Апин гидг талвң 
тал ирцхәв. Зәрмнь «Һурвн гиичлүр» гидг хотн тал ирцхәв. Павел 
тер олн улсиг үзәд, Бурхнд ханлтан өргәд, урмд күргв. 

Римд 


15 Мадниг Римд ирхлэ, Павелд көлслгдсн герт талдан маначта 
бээх зөв өгцхэв. 77 Һурв хонад Павел еврейин ахлачнриг цуг- 
лулв. Тедниг ирхлэ, Павел иигж келнэ: 

- Ахнр, намаг евреймүд Ерусалимд бэрэд Римин улст өглә. 
Мана улст му йовдл эс үзүлсн бийнь, өвкнрин авьясинь эс 
эвдсн бийнь намаг тедн бэрв.  Римин улс мини кергэр шинжлт 
кеһәд, намаг сулдххар шиидв. Яһад гихлэ, Намаг алх дүнгэ гем 
уга бээж. ! Евреймүд энүнлэ зөвшәрсн уга. Эн учрас би Римин 
хаана зарһ сурв. Тиигж керг күцэхэр седхләрн, би эврәннь олн 
улс гемшәхәр седсн угав. 2 Тиигәд би эндр тадниг цуглулад күүн- 
дхэр седләв. Израилин улсин иткмжин төлә би эндр көл-һар- 
тан цев зүүж йовнав. 

21 Павелыг сонсжасн улс иигж хэрү өгнә: 

- Йудьяс чини тускар нег чигн бичг авсн угавидн. Нааран 
иржэх улсас нег чигн күн чини тускар му келжәсмн уга билэ. 
22 Болв бидн эврэн чамаг сонсхар седлэвидн. Эн багин тускар 
бидн мел ондан мууһинь сонсвидн. 

23 Павелла харїїх цагинь батлад авчкад, заасн өдртнь Павелын 
бәәсн ормд улм олар эмтн хурна. Өрүнэс асхн күртл Павел 
теднд Бурхна орн-нутгин тускар келж өгв. Мошен заканас болн 
Әәлдәчнрин бичгэс Исусин тускар тедниг иткүлв. 2 Терүг сонссн 
улсин зәрмснь иткэд, зэрмснь итклго бәәв. 25 Хоорндан тедн 
үгдэн багтлго бээцхэв. 

- Тана өвкнрт ээлдэч Эшьяр дамжулад Эрүн Сэкүсн келжәв: 
«6 Тер улст күрэд кел: келжәсиг тадн сонсхт, болв ю келжэхинь 
медсн угат. Тадн нүдэрн хәләхит, болв юуһинь үзсн угат. 2 Эн 
улсин зүркнь хатурж одж. Тедн чикэрн сонсжахш. Нүдэн аньч- 
кад, сохрар бәәнә. Тедн нүдэрн үзэд, чикәрн сонсад, зүркэрн 
медэд Намаг сурсмн болхла, би тедниг эдгэх биләв». 2 Бурхна 
аврлїїна туск үг буру номта улст илгэгджэхинь тадниг медтхэ 
гиһәд келжэнэв. Тедн Намаг сонсх, - гиж Павел келв. 

30 Павел Римд хойр жилдэн нег гер көлслэд бээв. Ирсн улсиг 
цугтайинь сәәнәр тосчав. 3! Зөргтәһәр тер Бурхна орн-нутга 
тускар, Деед Эзн Исус Христосин тускар олн улст цээлїЇїж келж 
өгчэв. Нег чигн күн терүнд харшлсн уга. 

Христост иткдг 
Римин улст илгэсн бичг 


Нүр үг 


Эн бичг Римд бээх чонжд Павелын ирлїиг белдхин төлэ бичгдсмн. 
Апостол Павел Римд иткдг улс дунд цаг зуур көдлмш кеһәд, дэкэд 
теднэ дөңгәр Испань орх болж зуралв. Христианск иткл гисн юмб, 
терүг эврэннь жирїїлд яһҗ олзлхиг цәәлһҗ тер бичв. 

Римин иткдг улсла мендлэд, теднэ төлэ зальврсна хөөн Павел 
бичгиннь һол төринь медүлжэнэ. «Энүг Бурхн эклцәс авн сүл 
күртл итклэр дамжад кенә» (1.17). Цааранднь Павел Пол төрән дел- 
гүһәр медүлнэ. Цуг делкә, евреймүд чигн, буру номта улс чигн 
Бурхна өмн чик седклтэ болхар седцхәнә, яһад гихлэ, цугтан килн- 
цин үлмэд әдләр бәәнә. Күн болїїн Исус Христосар дамжад Бурхна 
өмн чик седклтә болна. Тегэд Бурхнла шинэр бээснэс иштэ, Хрис- 
тосла бээсн ниицэнэ шин җирһлин тускар Павел бичжэнэ. Христост 
иткдг күн Бурхнла эвтэ болна. Бурхна Сәкүсн терүг килнцин болн 
үклин үлмәһәс сулдхна. 5—8 бөлгүдт Павел Бурхна Закан ямаран 
учр-утх болн иткдг улсин жирїїлд Эрүн Сәкүснә күч зүүжэхин тус- 
кар күүндвр кежәнә. Цааранднь Бурхна зурад олн эмтн дунд еврей- 
мүд болн буру номта улс яһҗ бээрлснэ туск сурврт хэрү өгчәнә. 
Исусиг бурушалһн Бурхна зуран энгнь болжана гиж евреймүд тер 
ашлвр кежэнэ. Эннь Бурхна цаһан санан Исус Христост буућһад цуг 
эмтнд күрдгэр тиигҗәнә. Евреймүд Исусиг мөнкинд бурушав гиж 
тер иткжэхш. Дәкәд Павел христианмудын җирһл ямаран болх зөв- 
тэг бичжэнэ. Терүнэс оньглж талдан күүнд яһҗ дурлхин тускар 
бичжэнэ. Павел иим төрмүд үзүлжэнэ: Бурхнд цергллһн, шангин 
өмн болн талдан иткдг улсин өмн христианмудын күцэх даалһвр, 
шажна төрмүд. Эврэннь бичгэн Павел мендэн илгәһәд, Бурхиг 
магтад төгсәҗәнә. 

Учр-утхин зура 
Нүр үг болн һол төр 1.1—17 
Күн болїїнд аврлт кергтә 1.18--3.20 
Бурхна аврлтын хаалһ 3.21 – 4.25 
Христосла ниилснд шин жирїїл 5.1 — 8.39 
Израиль Бурхна зурад 9.1 — 11.36 
Христианмудын заң 12.1 — 15.13 
Товчлгч үг болн эврэ йөрәл 15.14 — 16.27 


Мендллїїн 


Исус Христосин зарц болн апостол болтха гиж дуудгдсн Па- 

велас. Бурхн намаг Сән Зэнг тархатха гийэд шүүж авв. 
2 Бурхн кезәнә Сән Зәңг өгх болад әәлдәчнрәр дамжулад үг 
өглә. Әәлдәчнр энүнэ тускар Әрүн Бичгт бичлэ. 3* Сән Зэнгд 
Бурхна Көвүн мана Деед Эзн Исус Христосин тускар келгджә- 
нә. Күүнә заң-бәрцин тускар келхлә, төрсн үүдәлтәрн Тер Да- 
видин хөөт үй бээж. Бурхна заң-бәрцин тускар келхлэ, Бурхн 
Христосиг үклэс эмдрүлхлэрн Эврэннь Көвүн болжахиг күчтэ- 
һәр үзүлв. 5 Бурхн Христосар дамжад намаг апостол болтха гиж, 
шишлн билг өгв. Учрнь иим: Терүнэ нернэ төлэ цуг келн улсиг 
иткдг болн сонсхврта кетхэ гив. 5Исус Христосар дуудгдсн Римд 
бээх тадн бас теднэ тоод оржанат. ? Тиигәд Бурхна дурта 
Римд бээх улс болн Терүнэ улс болхар дуудгдсн цуг таднд эн 
бичг бичжәнәв. Бурхн мана Эцк болн Деед Эзн Исус Христос 
таднд хәәрлт болн төвкнүн бәәдл өгтхә. 


Ханлтын зальврлїїн 


8 Хамгин түрүнд, би цуг таднаннь төлэ мини Бурхнд Исус 
Христосар дамжулад ханлт өргжәнәв. Яһад гихлә, тадна итклин 
тускар делкәд сонсгджана. ° Зальврхларн кезэ чигн би тадна 
тускар ухалдгиг Бурхн герч. Би Бурхна Көвүнэ тускар Сэн Зэнг 
тархахларн, эрүн зүркнэсн Бурхнд церглжэнэв. ! Таднд күрх 
арїї нанд Бурхна таалар учртха гиж би зальвржанав. Би тадниг 
йир икэр үзхэр седлэв. Тадниг батлхин төлэ Бурхна билгэр ху- 
валцхар седләв. 2 Би таднд, тадн нанд хамцу итклэрн урмд өгх 
гиж  санжанав. " Ахнр-дүүнр, би кесг дэкж тадн тал одхар седх- 
лә, мел нег юмн ода күртл сад-боомтг болад бээсиг тадн медтхә 
гижәнәв. Буру номта әмтиг итклд орулснла эдлэр би тадн дунд 

тиим көдлмш кех санатав. 4 Би цугтаднь өгцтэв: делгрсн сойлта 
улст болн зерлг улст, сурпульта болн сурһуль уга улст. "5 Тиигәд 
би Римд бәәх таднд Сән Зәнг цәәлһхдән белмб. 


Сән Зәңгин күчн 


16 Би Сән Зәнгәс ичҗәхшв. Энтн иткдг улсиг цугтаһинь авр- 
хин төлэ бээх Бурхна күчн. Хамгин түрүнд Сән Зэнг еврей- 
мүдиг, дарунь буру номта улсиг аврна. ! Бурхн яйж күүг чик 
седклтэ кедгиг Сән Зэнг үзүлжәнә. Энүг эклцәс авн сүл күртл 
Бурхн иткләр дамжад кенә. Энүнә тускар: «Итклэр дамжад чик 
седклтә болсн күн җирһх» гиж бичәтә. !8-!9 Күүнэ зарһ яһҗ ке- 
хэн Бурхн үзүлв. Цуг кесн килнцэрнь болн му йовдл һарһсарнь 
Бурхн әмтиг засглх. Учрнь: Бурхна туск медрл теднд ил, яһад 
гихлә, Бурхн эн медрл теднд секв. Зуг тедн хар саната йовдл 
һарһхларн, талдан улс үнниг бичә медтхэ гиж бәрнә. 2 Делкә 
үүдснәс авн Бурхна үзгддго бәәдл, Терүнә мөнк күчн болн 
заң-бәрц үүдәлтәрнь хәләхлә медгднә. Тиигәд әмтнд бийән 
харсхин төлә келдг үг уга. 2 Бурхиг тедн медсн бийнь Бурхн 
гиж туурулсн уга, Терүнд ханлтан өргсн уга. Теднэ ухань хоосн. 
Теднә ухан тату, толһань хар санаһар дүүрв. 2 Тиим улс бийән 
цецнд тоолжана, болв йирдән һәргтә болж Һһарв. 2 Үкл уга 
Бурхнд мөргхин ормд тедн үкдг күүнә, шовудын, мал-аһрусна, 
мөлкдгүдин бээдлтэ кегдлмүдт шүтнэ. 24Тиигәд зүркнэ килнцтә 
седвәр тедниг һарһтха гиж Бурхн бэрүлв. Нег-негнләһән тедн 
ичртэ йовдл һарһдг болв. 2 Иим улс Бурхна туск үнниг худлас 
сольв. Үүдэчд биш үүдэврт тедн шүгәд церглдг болв. Олн эмтн 
Үүдәчиг мөнк туурултха. Тиигтхә! 2 Иигәд Бурхн тедниг бий- 
синнь ичртә бахмжднь бәрүлв. Күүкд улс чигн хоорндан бузрта- 
һар холвата болв. 2'Залус бас күүкд улсла биш нег-негнләһән 
зута юм һарһҗ ниилцхәв. Тедн эндү йовдл һарһсндан авх йоста 
засквр авцхав. 2 Әмтн Бурхна туск медрлиг ухандан эс бэрсэр 
Бурхн тедниг ичр уга сананднь бэрүлв. Тиигәд тедн ичр уга 
йовдлмуд һарһна. 2 Тедн үнн биш юмар дүүрв: хар санан, 
ховдгллһн, нег-негндән му йовдл үзүллһн, үлү үзлһн, аллһн, цү- 
үгэн, худл келлһн болн өшән, хов зөөлһн. з Әмтн нег-негән му 
келнә, Бурхна өшәтнр караг, бийрхг, яйж хар саната йовдл һар- 
һхиг ухална, эцк-экэн сонсхш. 3!Эмтн ичр уга, келсэн күцэхш, 
дурн, хээрлт уга. 3 Бурхна заканд юуна тускар бичәтәг тедн 

меднэ. Тиим йовдл Парїїжах улс үкх йоста, гиж терүнд бичэтэ. 
Тер бийнь тедн тиим йовдл цаарандан Парїїна. Дәкәд тиим 
йовдл һарһдг улсла тедн зөвшәрнә. 


Бурхна чик зарїї 


Тер төләд талдан күүнэ зарһ кехләрн, чамд бийэн харсхин 

төлә келдг үг уга. Яһад гихлэ, талдан улсин зарһ кехлэрн, 
чи теднлэ эдл йовдл һарһҗанач. Терүгәрн чи бийән засглжа- 
нач. 2Болв иим йовдл һарһжҗах улсиг Бурхн чикэр засглжана. 
Терүгинь бидн меднәвидн. 2Тиигэд чи иим йовдл һарһсн ул- 
син зарһ кеһәд, эврэн терүнлэ эдл йовдл һарһжҗанач. Бурхна 
зарїас чи алдрж һархар седжэдг болвзач? 5 Бурхна кемжән уга 
цаһан санаг, Терүнэ тесвриг чи һазалҗанчи? Бурхн чамаг ода 
күртл засгллго бәәнә. Бурхн цаһан санатаг чи меднәлмч. Тер 
чини килнцтэ жирїїличнь хайулжана. 5 Чи бөдүн күзүһән үзү- 
лэд, эн килнцтэ жирїїлэн хайхар седжэхшич. Тиигәд Бурхн 
эврэннь ууран һарһх болн чик зарһ кех өдр чи эврәннь засган 
улм икдүлжэнэч. “Тер өдр Бурхн күн болһниг күцэсн кер- 
гәрнь ашлх. 7Зэрм улс сэн кергән цаарандан һарһад, Бурхнас 
туурмж, күндллї болн мөнк жирїЇл хөэжэнэ. Бурхн теднд 
мөнк җирһл өгх. 8Эврэ сэ хәәдг зәрм улс үнниг Полад, хар са- 
ната йовдлмуд цаарандан һарһжана. Бурхн цухлан үзүлэд тед- 
ниг засглх. Хар саната йовдл һарһжах күн болһн - түрүлэд 
евреймүд, дәкәд буру номта улс - зовлңла болн өвдкүрлэ 
харһх. ! Сән йовдл һарһҗах күн болһн - түрүлэд евреймүд, 
дәкәд буру номта улс —– Бурхнас туурмж, күндллһ болн эв авх. 
п Бурхн зарһ кехлэрн, кенинь чигн татшго. 2 Мошен закан 
угаһар буру номта улс килнц һарһна. Тедн закан угаһар үкх. 
Евреймүдт закан бәәнә. Тедн килнц һарһна. Тиигәд закаһар 
зарһла харіх. !3 Закаг сонсдг күүг биш, терүг күцэдг күүг Бурхн 
чик седклтәд тоолна. 4 Буру номта улст Мошен закан уга. 
Болв тедн закана неквр төрхәрә бәәдг седвәрәр күцәхләрн, за- 
кан уга бийнь эврән закан болна. !5 Энүгәрн тедн закана неквр 
теднә зүркнд бичәтә бәәнә гисиг медүлжәнә. Теднә зүркн 
энүг үнн болсинь герчлжэнэ. Яһад гихлә, теднә ухан-седвәр 
зэрмдэн теднд зөв өгнэ, зәрмдән гемшэнэ. !5Бурхн Христос 
Исусар дамжулад, эмтнэ цуг нуувч ухан-седвэрин зарһ кех. Эн 
тоот мини цээлїїжэх Сән Зәнглә ирлцжэнэ. 

Евреймүд болн закан 


1" Чи заканд нээлэд, Бурхарн бардмнад, бийән еврейв гиж 
нерәддг болхич. Чи Бурхна таал меднәч, заканас дассн учрас 
чикинь йилһҗ чадхич. "Чи бийән сохр улсин көтлврчд болн 
харңнһуд бәәдг улсин герлд тоолжанач, эргү улсин сурїїмжлач 
болн байчудын багшв гижэнэч. 29 Заканд бәәх цуг медрлиг болн 
үнниг чи эврәһән гиж тоолжанач. 2! Чи талдан улс сурїїнач, 
яһад бийэн эс сурїїнач? Чи хулха бичә ке гиж цэөлїїнэч, эврэн 
хулхалдвчи? 22Залу гергн хойрин хоорндк иткл бичә эвдтн гиж 
сурһнач, эврэн тиигдвчи? Чи һар кегдлмүдэс жигшнэч, эврэн 
болхла буру номта улсин сүмэс хулхалдвчи? 2 Чамд закан бээ- 
сэр бардмннач, болв терүнэ неквр эвдэд, Бурхиг чи һутажахшв- 
чи? 24Бурхна Бичгт иигж бичэтэ: «Таднас көлтә Бурхна тускар 
буру номта улс му келжэнэ». 25 Кемр зака күцэхлэ, чини 
керчлһн туста болна. Болв кемр чи зака эвджэхлэ, керчлїн тус 
уга. 2 Кемр керчгдэд уга буру номта күн зака күцэхлэ, керчгдсн 
болж тоолгдшгой? 2 Чамаг керчгдэд уга зака күцэжэх күн 
засглх. Яһад гихлэ, чамд бичгдсн закан болн керчлїїн бээсн 
бийнь чи зака эвджәнәч. 2 Зүс зүркәрн еврей болв чигн йосн 
еврей биш. Йосн керчлһн цогц-махмудт кегдсн керчлїїн биш. 
29 Йосн еврей ухан-санаһарн еврей болжана. Эс гихлә, тиим ев- 
рей седклэрн керчгдсн күн болжана. Бичэтэ закан биш Бурхна 
Сәкүсн тиим күүнә уха-санаһинь еврей кенә. Тиим күүнд эмт- 
нәс биш Бурхнас буульмж ирнэ. 


Тиигәд еврей болсн юуһарн деерв, керчлїїнэс ямаран тус 

болжахмб? 2Альк халхарн чигн ик туста. Хамгин түрүнд 
Бурхн евреймүдт эврәннь үг иткж өглө. 3 Кемр ода теднә зәрмнь 
Бурхнд итклтэ эс болхла, терүнэс көлтэ Бурхн бас тиим бол- 
хий? + Мел уга. Күн болһн худлч болв чигн Бурхн илклтә. Энүнэ 
тускар Бурхна Бичгт иигҗ бичәтә: «Тана үг үнн, Та эврәннь 
зарһдан диилвр бәрхит». 5 Тадн му йовдл Һарһҗаснас көлтә 
эмтн тодрхаһар Бурхна чикәр кежэсиг үзхий? Бидн ю келх- 
видн? Мадниг засглхларн Бурхн чикэр кежэнү? (Эн сурвр би 
эмтнэ хәләцәр тәвжәнәв.) Э-э, кежэнэ. Кемр Бурхн тиим чик 
эс болхла, яһҗ Тер делкән зарһ кех бәәсмб? 7 Кемр мини һарһ- 
жах буру Бурхна туурмжиг улм өскжэхлэ, яһад намаг килнцтэ 

күн гиж засглхмб? 8 Тиигхлэ яһад иигж эс келжэхмб? Бурхна 
туурмжиг улм өскхин төлэ му йовдл һарһхмн. Зәрм улс нам 
тиигж келжэнэ гиһәд хов зөөв. Бурхн тиим улсиг засглхла чик 
болх. °Тиигхлә ю келхмб? Бидн, евреймүд, буру номта улсас деер 
болҗахмб? Мел уга! Евреймүд болн буру номта улс – цугтан 
эдлэр килнцин үлмэд бээхиг урднь үзүллэв. !° Бурхна Бичгт иигж 
бичэтэ: «Нег чигн чик седклтэ күн уга, нег чигн! "Нег чигн 
меддг күн уга. Бурхиг хээжэх нег чигн күн уга. 2 Цугтан Бурхнас 
эргэд холдв, цугтан тус уга болв. Сән йовдл һарһжах күн уга. 
Мел уга. ІЗ Теднә хоолнь секәтә үкэрин бәәдлтә. Келнь худл кел- 
нә, урл деернь хорта моһан хорн бәәнә. “Теднэ келсн үгмүдэс 
зуг харал болн Һһундл сонсгдна. !5 Тедн оньдин алхдан белн. 
16 Йовсн һазртан тедн мел эвдрл болн зовлң авч ирнэ. ° Төвк- 
нүн бәәдл тедн медсмн уга. ! Ухан-санаһарн Бурхиг күндлхш». 
19 Заканд бичгдсн тоот закана неквр күцэх йоста күүнэ төр бол- 
жахиг бидн меднэвидн. Тер учр деерәс эмтнд бийән харсхин 
төлә үгән уга болад, делкә кевтән Бурхна өмн бурута болжахиг 
үзх. 2 Закана неквр күцәсәрн нег чигн күн Бурхна өмн чик сед- 
клтә болшго. Һарһсн килнциг закан күүнд медүлжэнэ. 


Бурхн яйж күүг чик седклтад тоолдв 


га Бурхн күүг яһҗ чик седклтэ болхиг ода медүлжэнэ. Эн 
йовдл заканла холвата биш. Зуг энүнә тускар закан болн ээл- 
дәчнр лавлжана. 2 Исус Христост итксэр дамжад, Бурхн эмтиг 
чик седклтә кенә. Христост итксн улсиг цугтаһинь Бурхн тиигнэ. 
Яһад гихлэ, йилһл уга. 23 Әмтн цугтан килнц һарһв, цугган Бур- 
хна туурмжас салцхав. *Әмтиг сулдхх Исус Христосар дамжу- 
лад тедн Бурхна хәәрлтәр чик седклтә болв. Бурхна хәәрлт теднд 
белг болжана. 25-26 Христост итксэр эмтнэ килнциг тэвүлхин тө- 
лэ Бурхн Терүг шиидв. Христосин үклэс иштэ Бурхн эмтнэ 
килнц тэвнэ. Бийинь үннч болжахан үзүлхин төлэ Бурхн Хрис- 
тосиг шиидв. Урднь Бурхн тесвртэ билэ, эмтнэ килнцд оньган 
өгчәсмн уга. Болв Бурхн үнэн үзүлхин төлэ ода эмтнэ килнц 
тэвнэ. Бийнь үннч болжахан болн Христост иткдг күн болһ- 
ниг чик седклтэ кежэхэн Бурхн үзүлнэ. 2 Юуһарн бидн ода 
бардмнхмб? Юућһар биш. Яһад бидн эс бардмниж чадхмб? Бурхн 
мадниг зака күцәлһәр биш һанцхн иткләр чик седклтә кежәнә. 
28 Бурхн күүг закана неквр күцэж биш, зуг итклэр дамҗад чик 

седклтә кедгиг бидн зөвшәржәнәвидн. 2 Бурхн һанцхн евреймү- 
дин Бурхмби? Тер бас буру номта улсин Бурхн биший? Э, буру 
номта улсин Бурхн бас болжана. 3 Бурхн їанцхн болдмн. Еврей- 
мүдиг тер итклин улар чик седклтәд тоолна, буру номта улсиг 
иткләр дамжад тиигнә. 3! Болв бидн иткләрн закаг уга кежәнү? 
Уга, мел уга. Бидн закаг батлжанавидн. 


Абрахамин туск үлгүр 


Мана өвк Абрахамин тускар бидн ю келхмб? Терүнә 

дамшлтнь ямарамб? 2 Кемр Абрахам эврэннь кесн-күцэсэрн 
Бурхна өмн чик седклтэ болхла, тер бийәрн бардмнж чадх би- 
лэ. Зуг эн тоотс Бурхна өмн болшго. з Бурхна Бичгт иигж бичә- 
тэ: «Абрахам Бурхнд иткэд, Бурхн терүг чик седклтэд тоолв». 
4Кемр көдлмштэн жалв авхла, тернь белг биш, олсн мөнгнь 
болжана. 5 Килнцтэ улсиг чик седклтәд тоолдг Бурхнд иткдг күн 
кесн кергэрн биш, иткләрн чик седклтэд тоолгдна. 6 Кесн-кү- 
цэсинь тоод авлго, чик седклтэд тоолгджах күүнэ авчах буйн 
кишгин тускар Давид бас тиигж келжәнә. «' Зака эвдсинь тэвж 
өггдсн болн килнцинь тэвж өггдсн күн буйн кишгтэ. 8 Һарһсн 
килнцинь Деед Эзн эс тоолжахла, тер күн буйн кишгтэ».  Да- 
видин келсн буйн кишг зуг керчүлсн улсин болҗахмб? Уга. 
Энтн эс керчүлсн улсин бас болжана. Абрахамиг итклэр дамжад 
Бурхн чик седклтэд тоолв гиж бидн келнәвидн. ! Бурхн Абра- 
хамиг чик седклтэд кезэ тоолв? Эннь керчүлхэс өмн, эс гихлэ 
хөөннь болсмб? Хөөннь биш, керчүлһнә өмн тоолв! " Абрахам 
хөөннь керчүлгдлэ. Керчүлгдэд уга цагт итклэр дамжад Абраха- 
миг Бурхн чик седклтэд тоолв гисн темдг эн керчлїн болв. Те- 
гэд эс керчүлгдв чигн Бурхнд иткдг болн Бурхн чик седклтэд 
тоолсн цуг улсин эцк Абрахам болжана. ? Тиигәд Абрахам эс 
керчүлсн улсин эцкнь болжана. Иим улс Бурхнд иткнэ. Тедниг 
эс керчүлгдсн бийнь Бурхн тедниг чик седклтэд тоолна. 


Абрахамд Бурхна өгсн үг 


13 Абрахам болн терүнэ хөөт үйнр делкә эзлх гиж Бурхн үгэн 
өглэ. Абрахам зака күцэсэр биш иткэд чик седклтэд тоолгдсар 
Бурхн терүнд үг өгсмн. МКемр Бурхн закаһар бээдг улст үг 
өгсмн болхла, тиигхлә иткл мел чинр уга болх билэ, Бурхна өгсн 
үг чигн чинр уга болх бәәсмн. !5 Закаг Бурхна зарһ көдлгнэ, 

закан уга болхла, закана эвдлһн уга болх билэ. ! Тиигәд итклин 
ул деер үг өггдсн учрас Абрахамин хөөт үйнрт цугтаднь Бурхна 
өгсн белг болжана. Абрахамин зака күцэх хөөт үйнрт өгсн үг 
һанцхн теднә биш, зуг Абрахамла әдл иткдг улст бас өггдлә. Яһад 
гихлэ, Абрахам Бурхна өмн цугтаннь эцк. ! Бурхна Бичгт иигж 
бичэтэ: «Би чамаг олн келн-улсин эцкд шиидв». Абрахам Бурхнд 
итклә. Бурхн үксн улсиг эмдрүлнэ, үзгдэд угань үзгдтхә гиж зак- 
на. !8 Мел нәәлвр уга цагт Абрахам нээлвртэйэр иткв. Тер учрар 
Абрахам олн келн улсин эцк болв. Бурхна Бичгт иигж бичәтә: 
«Чини хөөт-үйнр тиим йир олн болх». "Абрахам зу шаху наста 
билэ. Эврән тер цогц-махмудыннь жирїїлин чидл хәрсинь медә 
бээсн бийнь Сарра бас күүкд һарһхдан дегд көгшн болв чигн Аб- 
рахамин иткл байрсмн уга. 2 Абрахам Бурхна өгсн үгд цаарандан 
иткв. Тер маһдлсн уга. Абрахамин иткл күч өгәд, Бурхиг тер ту- 
урулв. 2! Бурхн өгсн үгэн күцэж чадх чидлтэ гиж тер йир икэр 
иткв. 2 Тиигәд Бурхн Абрахамиг терүнэ итклэр дамжад чик седк- 
лтәд тоолв. 23-24«Чик седклтәд тоолв» гиж бичгдсн үгмүд Һанцхн 
Абрахамд келгджэхш, маднд чигн келгджэнэ. Бидн бас чик сед- 
клтәд тоолгдхвидн. Яһад гихлә, мана Деед Эзн Исус Христосиг 
әмдрүлсн Бурхнд иткжәнәвидн. 25 Мана килнцәс көлтә Исус 
Христос үкллэ харһв, мадниг чик седклтә кехин төлә тер эмдрв. 


Иткл байр үүдәҗәнә 


Тиигәд иткләр бидн чик седклтәд тоолгдад, мана Деед Эзн 

Исус Христосар дамжад Бурхнла эвтәһәр бәәнәвидн. 2 Исус 
Христосар дамжад бидн иткэд, Бурхна хәәрлтд күрвидн. Ода 
бидн тер хәәрлтәр бәәнәвидн. Бидн Бурхна туурмжиг авх улс 
болад нээлэд байрлжанавидн. 3 Мана байр зуг иим биш. Бидн 
зовлң эдлжәсндән байрлжанавидн. Зовлн маднд тесвр өскдгиг 
меднэвидн. 4 Мадниг тесвртәһәр бээдг дасжахиг Бурхн лавл- 
жана. Бурхн мадниг лавлсн учрар бидн нээлжэнэвидн. 5 Нээлвр 
мадниг ичэжэхш. Яһад гихлэ, Бурхн мана зүркиг Бурхнас авсн 
Эрүн Сэкүсэр дамжад дурар дүүргв.  Мадниг бас күч уга улс 
болжахт, Бурхна темдглсн цагла Христос килнцтэ улсин төлэ 
үклэ. 7Чик седклтэ күүнэ төлә үкхд күчр. Сән күүнэ төлө үкх 
белн күн олдад чигн бээх. 8Болв Бурхн маднд йир дуртаһан 
үзүлв. Мадниг бас килнцтэ бээхит Христос мана төлэ үкж. 
95 Христос цусан мана төлэ асхнас иштэ ода бидн чик седклтә 

болвидн. Түүнэс даву Христос мадниг Бурхна цухлас аврх. 
10 Урднь бидн Бурхна дээсн билэвидн. Ода Энүнлэ Көвүнэннь 
үклэр эвцлдвидн. Терүнәс даву эвцлдэд бидн Христосин жирһ- 
ләр аврлтд күрхвидн. " Болв эннь цугтан биш. Мана Деед Эзн 
Исус Христосар дамжулад Бурхнла эвцлт авсндан бидн Бурхн- 
дан ниилэд байрта бәәнәвидн. 


Аадм болн Христос 


0 Нег күүһәр дамжад делкэд килнц ирв, килнц үкл авч ирв. 
Аштнь үкл цуг эмтст күртв. " Зака һарһтл делкәд килнц бээсмн. 
Болв закан угад килнц - килнц болж тоолгдхш. "Зуг Аадмин 
цагас Мошен цаг күртл эмтн цугган үкх зөвтэ бээсмн. Нам 
Аадмла эдл Бурхна заквр эс эвдсмн бийнь эмтн үкх зөвгә билә. 
Аадм делкэд ирх күүнэ дүр болж бээсмн. 5 Аадмин килнц Бурх- 
на цаһан санана белгәс йилһрнә. Яһад гихлэ, һанцхн күн буру 
йовдл һарһснас көлтә олн улс үксмн. Болв терүнәс даву талдан 
күн —– Исус Христос Бурхна белгәр дамжад олна килнциг тэвж 
өгв. ! Һанцхн күүнэ килнц Бурхна белгәс йилһрнә. Аадмиг 
килнц һарһхла, Бурхн терүг бурута гив. Болв олн улс килнц 
һарһхла, Бурхн теднд цаһан санаһан күргәд, буру уга гив. " Үн- 
ндән болхла, нег күүнэ килнцәс көлтә цугтан үкх зөвтә бээсмн. 
Болв һанцхн күн Исус Христос күцэж чадснь өмнкәс үлү бол- 
жана. Бурхна элвг хәәрлт болн чик седклтә болх белг авсн улс 
жирїїлд Исус Христосар дамжулад залх. ! Тиигәд негхн килнц 
цугтаһинь бурушав. Тедү мет нег үнн йовдл цугтаһинь чик сед- 
клтә кеһәд, җирһл өгнә. ! Һанцхн күүнэ сонсхвр уга йовдлас 
көлтә әмтнә ик зунь килнцтэ болв. Тиигж сонсхврта негхн күүнэ 
йовдлар олн улс чик седклтэ болх. 2 Закан му йовдлмуд делг- 
рүлхин төлә күчәр орулгдв. Болв килнц өссн һазрт Бурхна хә- 
эрлт бас өснә. 2! Юнгад гихлэ, килнц әмтиг үклэр дамжад залсн 
эдлэр тиигж Бурхна хээрлт зална. Мана Деед Эзн Исус Христо- 
сар дамжад Бурхна хээрлт мадниг мөнк җирһлүр көтлж йовна. 


Христост иткдг күүнә жирїїл 


Тиигәд бидн ю келхмб? Бидн Бурхна цаһан сана өскхэр 
цаарандан килнц һарһад бәәхмб? 2 Төрүц тиигхмн биш. 
Килнцтэ жирһләс үкж салсн мет бидн бәәнәвидн. Бидн яһҗ 
цаарандан килнц һарһхмби? з Бидн уснд кирслгдхлэрн, Исус 

Христосла ниилэд ни-негн болвидн. Уснд кирслгдхлэрн бидн 
Терүнлә хамдан үксн болвидн. Терүг тадн медвт? *Уснд кирслг- 
дхлэрн бидн Терүнлэ хамдан үксн болвидн, терүнлэ хамдан ор- 
шагдвидн. Тиигәд Христос үкснэ хөөн Эцкин туурмжин күчәр 
эмдрүлгдснлэ әдләр бидн бас шин җирһләр бээжэнэвидн. 5 Кемр 
бидн Терүнлэ үкэд ниилсн болхла, Терүнлэ эдл әмдрхвидн. 
6 Мана хуучн жирїїл Исусла хамдан кирс деер үкж уга болв. Тии- 
ГЭД КИЛНЦТЭ ЦОГЦ-махмудын йосн хольврад, бидн дэкж килнцин 
мухла болшговидн. 7 Яһад гихлэ, үксн күн килнцэс сулдхгдна. 
8 Кемр бидн Христосла үксн болхла Терүнлэ хамдан жирїїхвидн 
гиж иткжэнэвидн. % Үкләс эмдрэд, Христос дэкж үкшгог бидн 
меднэвидн: үкл Терүг авлж чаддмн биш. "Христос үксн учрас 
килнц Терүг мел авлж чадшго юмн. Ода Христос Бурхнла үүр- 
лэд бәәнә. ЧТадн ода бийэн килнцтә җирһләс үкж салснд тоолх 
зөвтәт. Бийән Исус Христосар дамжулад, Бурхнла үүрлэд бәәжә- 
хэн тадн тоолх зөвтәт. !2 Цогциннь седвәр дахж дөңндгоћар та- 
на күүрх цогц-махмуд килнц бичә залтха! 8 Му күслиг күцэхин 
төлә цогц-махмудыннь мөчмүдиг килнцд бичә бәрүлтн. Терүнә 
ормд тадниг олзлхд Бурхнд зөв өгтн. Тадн үкләс әмдрҗ ирвшт. 
Эврәннь цогцин мөчмүдиг чик йовдл һарһхин төлө Бурхнд 
өгтн. МТаниг килнц бичә эзлтхә. Яһад гихлэ, тадн закана үлмэд 
биш, зуг Бурхна хээрлтин үлмэд бәәнәт. 


Чик седклтә зарцнр 


15 Тиигхлэ юн болжахмб? Ода бидн закана үлмэд биш, Бурхна 
хәәрлтин үлмэд бәәсн учрар килнц Парїжахмби? Төрүц уга. 
16 Тадн бийәрн талдан улсин ялч болхларн, йосндан тер эздүдин 
мухла болнат. Тедниг сонснат. Тадн эс гихлэ, килнцин мухла 
болад үкнэт, эс гихлә, Бурхиг сонсдг мухла болнат. Тегәд Бурхн 
тадниг чик седклтә кенә. "Тадн килнцин мухла болсн бийнь 
өггдсн номин үнниг халун зүркэрн дахвт. Бурхн тууртха! 8 Кил- 
нцәс тадн сулдхгдад, чик седклтэ жирїїлин мухла болвт. / Тад- 
ниг медтхә гиһәд, би энүнә тускар амр үгәр келжәнәв. Урднь 
хар саната күсл күцэхин төлэ тадн бийэн кевтнь бузр болн му 
йовдлын ялч келәт. Ода тадн эрүн керг кевтнь күцэхин төлә 
чик седклтэ жирїїлин ялч болтн. 2 Килнцин ялч болжасн цагт 
тадн чик седклтэ җирһләс сул йовлат. 2 Энүнә ашт тадн ю аввт? 
Ода тадн кеснэсн ичнэт, олз мел авсн угат. Кесн йовдлмудын 


341 


РИМИНХН, 7 


ашнь үкл болв. 2 Ода тадн килнцэс сулдхгдад, Бурхна мухла 
болвт. Бурхнд кевтнь нерэдсн жирїл аввт. Эн жирїїлин ашнь 
мөнк жирїл. 2 Килнцин ашнь үкл болжана, Бурхна белг- мана 
Деед Эзн Исус Христосла хамдан бәәх мөнк җирһл болжана. 


Заканас сул бәәлһн 


Ахнр-дүүнр, эмд бээх күүг кезә чигн Закан залдгиг тадн 

меддговт? Би Зака меддг улст келжэнэв. 2 Күүкд күн эв- 
рэннь залутаһан терүг үктл закаһар холвата бәәнә. Кемр залунь 
үкхлэ, тер гер-мал болж бээсн даалһврас сулдна. 3 Залуһан эмд 
деер күүкд күн талдан залула бээхлэ, тер күүкд күн аля нертә 
болжана. Кемр залунь өнгрсмн болхла, тиигхлэ тер заканас сул- 
дад, талдан залуд одхла, аля нертэ гиж терүг келж болшго. #Тү- 
үшн, ахнр-дүүнр, таднла бас тиим юмн учржана. Тадн Заканас 
сулдхгдвт, яһад гихлэ, тадн Исус Христосин цогц-махмудын 
энгнь болжанат. Ода тадн үкәд эмдрсн Христосин улс болжа- 
нат, тиигэд Бурхнд церглэд сэн йовдл һарһхит. 5Бидн эврэннь 
дурарн бээсн цагт закаһар сергәгджәх килнцтэ седвэр цогцд 
көндрв. Эн седвэрин ашнь үкл болжана. Ода бидн мадниг 
бэржэсн заканас сулдвидн. Яһад гихлэ, закана тускар келхлә, 
тадн үкж одлат. Тиигэд бидн хуучн кевэр бичэтэ закаһар дам- 
жад Бурхнд церглжэхшвидн. Бидн шин кевэр Сәкүсәр дамжулад 
Бурхнд церглжэнэвидн. 


Закан болн килнц 


7Тиигәд ю келхмб? Закан килнцтә болжахмби? Мел уга. Болв 
закан уга болсн болхла, килнц юн бээсинь би медшго билэв. 
Закан «Күүнэ юмнд бичә седклэн төв», - гиж эс келсмн болхла, 
седвэр гисиг медшго билэв. 8Закана заавр олзлад, мини дотр 
килнц зүсн-зүүл седвэр үүдэв. Болв закан угаһар килнц үксн 
юмн. 9-9 Урднь би закан угаһар бээлэв. Болв закана заавр ирхлә, 
килнц эмдрв, би болхла үкж одв. Тиигәд закана заавр жирїїл өгх 
йоста бээсмн, терүнэ ормд үкл авч ирв. Закана заавриг олзлад, 
килнц намаг мекләд алв. !2Закан эрүн, заавр бас эрүн, чик, сэн. 
1з Эн сән заавр нанд үкл авч ирвү? Уга! Килнц тиигв. Килнц сән 
заавриг олзлад, нанд үкл авч ирв. Тиигэд килнцин учр-утхнь 
медүлгдв. Зааврар дамжад, килнц улм килнцтэйэн үзүлжәнә. 
МЗакан Бурхнас Пардгиг бидн меднэвидн. Би үкх күн болад, 

килнцин ялчд хулдгдв. 5 Би ю кежэхэн эврэн меджэхшв. Кехэр 
седсэн би кежэхшв, терүнэ ормд дурго юман кенэв. !6 Кемр би 
дурн уга юман кехлэ, терүгэрн закан цаһан саната гиж зөвшл- 
жәнәв. "Тер учрар энүг би эврэн кежэхшв, мини дотр бээх 
килнц кежэнэ. !8 Бийдм, мини килнитэ бээдлд сэн юмн уга, яһад 
гихлә, би цаһан саната йовдл һарһхар седнәв, болв кеж чадхшв. 
19 Би кехәр седсн сән юман кежэхшв. Болв эс кехэр седсн му 
йовдл һарһад бээнэв. 2 Кемр би дурго юман кежэхлэ, тертн би 
бишв, мини дотр бэөх килнц кежэнэ. >! Энд иим закан бээхиг 
би меднәв: кемр би сэн йовдл һарһхар седхлә, нанд негхн арї 
бәәнә — хар сана һарһх. 22-23 Дотран би Бурхна зака тавлжанав, 
болв мини цогц дотр талдан закан көдлнә. Эн закан мини уханла 
дәәлднә, намаг килнцин закана бәрәнд орулна. Килнцин закан 
мини цогц-махмудыг авлад көдлнә. 2О, ямаран кишг уга күн 
бәәжв би! Кен намаг эн үкх цогцас сулдххмби? 25 Мана Деед 
Эзн Исус Христосар дамжад, би Бурхнд ханлтан өргжәнәв. Ти- 
игәд би эврәннь ухаһар Бурхна заканд церглжәнәв, цогциннь 
бәәдләрн болхла, би килнцин заканд церглжәнәв. 


Йосн жирїїл 


Исус Христосла ниилсн улсиг кен чигн засглшго. 2 Яһад 

гихлә, Әрүн Сәкүснә закан таниг килнцин болн үклин зака- 
нас сулдхв. Эн Әрүн Сәкүснә закан Исус Христосла нииләд бэ- 
эх танд җирһл өгнә. 3 Тана килнцтә бәәдләс көлтә закан эс кеж 
чадсиг Бурхн кев. Эврәннь Көвүһән илгәһәд, Бурхн әмтнә кил- 
нциг бурушав. Тер Көвүнь күүнлә әдл цогц-махмудта болад, 
килнциг уга кехэр ирв. *Бидн килнцтә бээдлэрн биш Әрүн Сә- 
күснә таалар бәәсәрн закана йоста неквр күцәдгәр Бурхн тиим 
йовдл һарв. 5 Килнцтә бээдлэр бээжэх улс цогцин седвәрин 
тускар ухална, Әрүн Сәкүснә таалар бээжэх улс Әрүн Сәкүснә 
таалын тускар ухална. 5Цогцин седвәрин тускар ухалжах күн 
үклд күрх, Эрүн Сәкүснә таалын тускар ухалжах күн жирїллд 
күрэд төвкнүн бээх. 7 Цогцин седвэрин тускар ухалжах күн Бур- 
хна дээсн. Яһад гихлэ, тернь Бурхна зака күцэхш, йосндан кү- 
цэж чадхш. 8 Цогцин седвэрэр бээдг күн Бурхнд таасгддгар кеж 
чадшго. * Кемр Әрүн Сәкүсн тадн дотр бээхлэ, тадн цогцин сед- 
вәрәр биш Әрүн Сәкүснә таалар бәәнәт. Христосин Сәкүсн уга 
күн Христосин биш болжҗана. 0 Кемр Христос таднла ниилэд 

бээхлэ, тадна цогц килнцэс көлтә үкв чигн Әрүн Сәкүсн таднд 
жирїїл болжана. Яһад гихлэ, тадн Бурхна өмн чик седклтә болвт. 
Ч Кемр тадна дотр Исусиг үклэс эмдрүлсн Бурхна Сэкүсн бүүрлж 
бәәхлә, Христосиг эмдрүлсн Бурхн дотртн бээжэх Сәкүсәрн 
тадна цогциг эмдрүлх. 2 Тиигәд бидн, ахнр-дүүнр, цогциннь сед- 
вәрәр бээшго болжанавидн. З Кемр цогц-махмудыннь седвәрәр 
бээхлэ, тадн үкхит. Зуг кемр килнцтэ йовдлмуд Әрүн Сәкүсәр 
уга кехлэ, цаарандан җирһәд бээхит. “ Бурхна Сэкүс дахж йовх 
улс Бурхна үрдүд болжана. 5 Бурхнас авсн Сәкүсн таднар ялч ке- 
жэхш, тадниг әәлһжәхш. Болв Эрүн Сәкүсн таднар Бурхна үрдүд 
кежэнэ. Эрүн Сэкүснэ күчәр бидн Бурхиг дууджанавидн: «Аав, 
Эцкм!» 1 Мадниг Бурхна үрдүд гиж Бурхна Сәкүсн болн мана 
седкл герчлжэнэ. "7 Кемр бидн Бурхна үрдүд болхла Терүнэ улсин 
төлэ хадһлҗах зөөр авхвидн. Тедү мет бидн Христосла хамдан 
Энүнэ төлө Бурхна хадһлҗах зөөриг бас авхвидн. Кемр бидн 
Христосла хамдан зовлнган эдлжэхлэ, Энүнлэ хамдан туурхвидн. 


Ирх туурмж 


18 Маднд үзгдх туурмжиг ода мана эдлжэх зовлнла эдлцүлхлэ, 
мана зовлн юмн биш. ”Эврэннь үрдүдэн Бурхн үзүлхиг цуг 
үүдэсн юмс йир икэр күлэжэнэ. 202 Үүдэгдсн юмс цугтан эв- 
рэннь седвэрэр биш Бурхна таалар керг уга болв. Зуг цуг үүдэл- 
мүдт үклин үлмәһәс һарх нәәлвр бәәнә. Тиигҗ тедн Бурхна 
үрдүдтэ эдл алдр сулдхвр авх. 2 Үүдәсн юмс кевтән ода күртл 
зовлндан түншжэхиг бидн меднәвидн. Теднә зовлң күүкд һарһ- 
жах өвдкүрлэ әдл болна. 23 Һанцхн тедн биш Әрүн Сәкүстә бидн 
бас зовлнгас түншжэнэвидн. Бурхн маднд хамгин түрүн белгү- 
дин негнь гиһәд Әрүн Сәкүс өгв. Бурхн маднар үрдүдән кех 
болн мана цогциг кевтнь сулдхх кем күләһәд бидн түңшжәнә- 
видн. * Эн ицләр бидн авргдвидн. Кемр бидн нээлжэх юман 
үзжэхлэ, Тер нээлвр болдмн биш. Яһад гихлә, үзжәх юмндан 
кен нээлжэнэ? 2 Кемр бидн эс үзжэх юмндан нәәлжәхлә, тииг- 
хләрн бидн энүг тесвртэйэр күлэжэнэвидн. 26 Мел энүнлэ эдл 
Эрүн Сәкүсн мадн тал дөң болхар ирнэ. Яһад гихлэ, бидн чидл 
тату болжанавидн. Бидн нам яһҗ зальврхан меджэхшвидн. Болв 
Сәкүсн мана ормд үгэр келлго, әәһәр Бурхнас сурна. 2 Зүркд 
шинжлжэх Бурхн Әрүн Сэкүснэ сана меднэ. Яһад гихлэ, Әрүн 
Сәкүсн Бурхна таалар Терүнэ улсин төлә зальвржана. 2 Бийдэн 

дурта улсла болн күсллэнь ирлцж дуудгдсн эмтнлэ цуг учрсиг 
Бурхн олзд орулна. 2 Урдаснь Эврэннь шүүж авсн улсиг Бурхн 
Көвүнләһән әдл болх гиж шиидв. Тиигәд Исус олн ахнр-дүүнр 
дунд түрүңкнь болв. 3 Бурхн шиидсн улсиг дуудв, дуудсн улсан 
чик седклтэд тоолв, чик седклтәд тоолсн улсан туурулв. з! Энү- 
нә тускар бидн ю келхмб? Кемр Бурхн маднла негн болхла, кен 
мана өмнөс юм кеж чадхмб? 5 Бурхн Көвүһән хармнл уга цуг 
мана төлә Терүгэрн тэкл тэкв. Көвүһән маднд өгсн Бурхн наад- 
кинь кевтнь маднд өгшгой? 33 Бурхна шүүж авсн улсиг кен 
гемшәхмб? Бурхн тедниг чик седклтәд тоолв. “Кен тедниг 
засглхмб? Тиим күн уга. Яһад гихлә, Христос Исус мана төлә 
үкәд эмдрсмн, ода Бурхна барун тал бәәнә, мана тускар зальвр- 
жана. 35 Христосин дурнас мадниг юн салһхмб? Зовлң эс гихлә 
харһсн төрий? Көөлһн эс гихлә харїїнлїїн болвза? Күнд түрү бә- 
эдл, әәмшг эс гихлэ үклий2 3 Бурхна Бичгт иигж бичәтә: «Чини 
төлә мадниг өдр болһн ална. Алгдх хөөдлә әдл мадниг тоолна». 
37 Кемжэн угаһар маднд дурлжах күүнә күчәр цугтаһинь бидн 
диилжэнэвидн. 38-3 Үкл чигн биш, жирїїл чигн биш, Бурхна 
элчнр чигн биш, залжах болн Һһардҗах сәкүсд чигн биш, өдгэ 
чигн биш, иргч тоот чигн биш, теңгр деер юн чигн биш, һазр 
дор юн чигн биш, үүдәсн тоотас юн чигн биш, мадниг Бурхна 
дурнас цугтан салһҗ чадшгог Би лавтаһар меднәв. Эн дуран 
Бурхн мана Деед Эзн Исус Христосар дамжулад үзүлв. 


Бурхн болн Терүнә шүүж авсн улс 


Би үнндэн келжэнэв, худл келжэхшв. Яһад гихлэ, би Хрис- 

тосин күмбв. Әрүн Сәкүснә залжах мини седкл, намаг худл 
эс келжэхиг лавлжана. 2Би дегд гейүржэнэв. Мини зүркн чилшго 
зовлнгар дүүрв. з Ахнр-дүүнриннь төлэ, эврэннь төрскн улсин 
төлә би Христосас салхар седлэв. “Тедн Израилин улс. Бурхн 
теднэр Эврэннь үрдүд кеһәд, туурмжан үзүлв. Теднлә Бурхн бо- 
оцас батлв, теднд зака өгв. Израилин улс йосндан Бурхнд ялж 
мөргхән меднэ. Бурхн теднд олн юм күцэх болж келлэ. 5 Израи- 
лин улс алдр өвкнрэс үүдлэ. Күүнэ унг-тохмин тускар келхлэ, 
Христос еврей күн бээсмн. Энтн цугтаг залжах Бурхн болжана. 
Христос мөнкинд тууртха!* Тиигтхә!  Бурхна өгсн үг эс күцэгдв 





* Онданар орчулхла: Цугтаг залжах Бурхн мөнкинд тууртха! 

гиж би келжэхшв. Юнгад гихлэ, Израилин улс цугган Бурхна 
шүүж авсн улс биш. 7 Абрахамин хөөт үйнр цугтан йосндан те- 
рүнэ үрдүд биш. Бурхна Бичгт иигж бичэтэлм: «Зуг Ицхакин 
хөөт үйнр чини үйнр болж тоолгдх». 8Талданар келхлэ экэс 
парсн хөөт үйнр Бурхна үрдүд болжахш. Болв Бурхна өгсн үгэр 
төрсн үрдүд йосн хөөт үйнр болжана. 9 Бурхн иим үг өглэ: «Би 
хөөтндөн иим цагла ирхв, Сарра көвүтэ болх». ! Дәкәд келхлэ, 
Ребекин хойр көвүн нег эцктэ. Тер мана өвк Ицхак бээж. 
п-р Болв икр үрн төртл болн тедн сэн, му йовдл һарһтл, Бурхн 
Ребект иигж келв: «Ах күн дү күүнд заргдх». Бурхна күсл Терүнэ 
шүүж авлһар дамжад күцдгэр эннь болв. Терүнэ шүүж авлһн 
Яковин болн Эсав йовдлас эклжэхш, Бурхна дуудврас эклжэнэ. 
з Энүнэ тускар Бурхна Бичгт иигж бичэтэ: «Би Яковд дурлад, 
Эсавд дурго болв». “Тиигхлә бидн ю келхмб? Бурхн чикәр ке- 
жэхший? Мел уга! !5 Мошед эн иигж келв: «Хәәрлхәр седсн күү- 
һән хәәрлнәв, сана зовхар седсн күүндэн сана зовнав». ! Бурхна 
шүүж авлһн күүнэ седвәрәс болн күүнэ йовдлмудас учрхш. Зуг 
Бурхна хээрлтэр күцэгднэ. "Бурхн Эврэннь Бичгт фараонд 
иигж келжәнә: «Би чидлэн чамар дамжад үзүлхин төлэ мини 
нериг делкэд меддгәр чамаг Египетин хаана ширә деер суулһв». 
18 Тиигэд Бурхн хээрлхэр седсән хээрлнэ, буцдг зангта кехэр 
седхлэрн буцулна. 


Бурхна хәәрлт болн Терүнә ур 


1 Нанд таднас негнь келх: «Тиигхлә яһад күүг Бурхн гемшэ- 
жәхмб? Терүнә таалла кен сөрүцж чадхмб?» 2 Бурхнла зүтклдх 
кемб чи, күн? Шавр сав терүг кесн күүнд: «Чи яһад намаг 
иимәр кеввч?» - гиж келдви? 2! Шаврар сав кежәх урч күн нег 
мокар хойр сав кеж чадшго: негинь — кееһин төлэ, хойрдгчинь — 
йирин бээдлин төлэ. 22Тиигхлэ Бурхнд ууран үзүлх болн чидлэн 
медүлх зөв бээнү? Зуг зарһинь ууртаһар кех болн алгдх улсиг 
Бурхн тесвртэйэр даажав. 23 Бурхнд Эврэннь алдр туурмжан 
үзүлх зөв бээнү? Тер туурмжарн Терүнэ хээрлт авх эмтнлэ ху- 
вацв. Бурхн тедниг туурулхар белдв. 2 Иигҗ хээрлт авсн мадниг 
Бурхн, зуг евреймүд дундас биш нам буру номта улс дундас 
дуудв. 25 Әәлдәч Хөөзин дегтрт Бурхн иигж келжэнэ: «Мини 
биш улсиг- Мини гиж келхв. Мини дурго улсиг- Мини дурта 
улс гиж келхв. 2 Мини улс бишит гиж келхин ормд тедниг эмд 

Бурхна үрдүд гиж келхв», 2 Эшья Израилин улсин тускар чаңһћар 
келжэнэ: «Израилин улс тенгсин элсн мет олн болв чигн тед- 
нәс зуг зәрмнь авргдх. 2 Юнгад гихлэ, Деед Эзн һазр деер бээх 
улсиг агчмд болн мөнкинд засглх». 2 Эшья урднь бас иигж кел- 
лэ: «Кемр тенгрин цергин Деед Эзн мана хөөт үйнриг хадїїлсн 
болхла, тиигхлэ бидн цугтан Содом болн Гомора балһсдла эдл 
болх билэвидн». 


Израиль болн Сән Зәңг 


3 Ода бидн ю келхмб? Бурхна өмн чик седкл зүүхэр эс седжэсн 
буру номта улс эврэннь итклэр чик седклтэ болв. 3! Израилин улс 
чик седклтэ кедг зака хәәһәд олсн уга. 2 Яһад эс олҗахмб? Тедн 
терүг иткләрн биш кергәрн хәәв. Көндлң чолунд тедн бүдрв. 
3з Эн чолуна тускар Бурхна Бичгт иигж бичәтә: «Сион уул деер 
би көндлң чолу тэвжэнэв. Терүнәс көлтә зәрм улс бүдрәд унх. 
Болв терүнд иткдг күн мел һугагдшго». 


1 Ахнр-дүүнр, Израилин улс аврлт автха гиһәд, би әрүн зүр- 

кнэсн Бурхнд зальвржанав. 2 Би тедниг бийэн йир икэр 
Бурхнд нерэдсиг герчлжэнэв, болв теднэ нерәдлһн медрлэс 
һарчахш. 3 Бурхн ялж күүг чик седклтэ кедгиг тедн медсмн уга. 
Энүнэс даву тедн бийэн Бурхна өмн чик седклтэд тоолхар сед- 
цхәв. Бурхн яһҗ күүг чик седклтэ кедгиг евреймүд төртэн 
авсмн уга.  Иткдг күн болһн чик седклтэ болхин төлэ Христос 
Закана көдлмш чилэв. 


Күн болїїн авргдж чадх 


5Зака күцэсэрн күн болһн яһҗ чик седклтэ болхин тускар 
Моше иитж бичж: «Закаг күцэжэх күн терүгэр өмд бәәх». 5ИТ- 
кләр күн болһн яһҗ чик седклтә болхин тускар Бурхна Бичгт 
иигҗ бичәтә: «Кен тенгрт һархмб? - гиҗ бичә бийэсн сур». 
(Христосиг тенгрэс Һазр деер буулһхин төлә кен тиигәрән 
һархмб, – гиҗ бичә бийәсн сур.) ' Эс гихлә: «Кен хар йорал уга 
һазрт буухмб?» (Христосиг үкснэ хөөн эмдрүлхин төлә кен хар 
йорал уга ормд буухмб?) 8Бурхна Бичгт иигҗ бичәтә: «Бурхна үг 
чини хажуд бәәнә. Тер үг чини келнд болн зүркнд бәәнә». Эн 
үг мана цээлїїжэх итклин үг мөн. °% Кемр чи, Исус, мини Деед 
Эзн гиж иләр келхлә, кемр Терүг үкснэ хөөн Бурхн эмдрүлсиг 

зүркәрн иткжэхлэ чи авргдхч. !Юнгад гихлэ, зүркәрн иткәд 
бидн чик седклтэ болжанавидн. Исус мини Деед Эзн гиж илэр 
келсәрн бидн авргдхвидн. " Бурхна Бичгт иигж бичэтэ: «Терүнд 
иткдг күн мел һугагдшго». 2 Иигҗ цуггаднь келгджэнэ. Юнгад 
гихлә, евреймүдин болн буру номта улсин хоорнд мел йилһл уга. 
Бурхн цугтаннь Деед Эзн болжана. Терүг дууджах улсиг Бурхн 
йир икәр эдслжэнэ. " Бурхна Бичгт иигж бичәтә: «Деед Эзнэ 
нер дууджах күн болһн авргдх». “ Кемр Терүнд эс иткжэхлэ, ялж 
тедн неринь дуудхмб? Кемр Терүнэ ном эс сонссн болхла, 
яһҗ тедн иткхмб? Кемр тер номиг эс цээлїїсн болхла, ялж тедн 
терүг сонсхмб? "5 Кемр цәәлһәчнр эс илгэгдсн болхла, тиигхлә 
ярж тер ном цәәлһгдх бәәсмб? Бурхна Бичгт иигж бичэтэ: «Сән 
Зэнг цәәлһҗәх улсин ирлһн ямаран сэн!» ! Сән Зэнгиг еврей- 
мүд цугтан төрүц авчасмн уга. Ээлдэч Эшья иигж келж: «Деед 
Эзн! Мана цээлїїсн номд кен иткҗәнә?» "Сән Зәнг сонсхла, 
иткл ирнэ. Христосин тускар цээлїїж келхлә, күн Сән Зэнгиг 
сонсна. 8 Болв би сурхар седжәнәв: «Тедн номиг сонсад угай?» 
Э-э, соңсла. Юнгад гихлэ, Бурхна Бичгт иигж бичәтә: «Теднә 
дун цуг һазрар сонсгдна. Теднэ үгмүд Һһазрин көдэ күртл 
күрнә». ! Тиигхлә би дәкәд нег юм сурхар седжэнэв: «Изра- 
иль энүг медлго бәәсмн болвза?» Моше түрүлж хэрү өгнө: 
«Би таднд йосн биш келн улсар дамжулад үлү үзүлһ сергэнэв. 
Би эргү улсар тадна ур босхнав». 2 Эшья болхла зөргтэйэр иигж 
келжэнэ: «Эс хәәсн улс Намаг олв. Мини тускар эс сурсн улст 
Би Бийән үзүлүв». 2 Болв Израилин тускар тер иигж келжэнэ: 
«Өдрин туршарт Би сонсдго болн буцдг улс тал һаран дуудж 
сунїїВ». 


Бурхн Израильд хәәрлтән үзүлжәнә 


1 Тиигәд би сурхар седжәнәв: Бурхн эврэ улсан хайви тии- 

гэд? Мел уга. Би эврэн Израилин күмб, Бээньяминэ 
унг-тохмас Абрахамин хөөт үйв. 2 Эклцәснь шүүж авсн улсан 
Бурхн хайсн уга. Израилин улст Һундсан Элья Бурхнд келсиг 
тадн Бурхна Бичгэс меднәлмт. 3 «Деед Эзн, тедн чини әәлдәчн- 
риг алв, бэрц тәвдг чини ормиг тедн хамхлв. Би һанцарн үлдв, 
намаг тедн бас алхар седжэнэ». * Болв Бурхн терүнд ю келв? 
«Би бийдән долан миңһн кү үлдэвв. Тедн Баалын өмн сөгдсн 
уга». 5Тиигәд ода Бурхна цаһан санаһар шүүж авгдсн улсин үлдл 

бәәнә. 9Кемр Бурхн цаһан санаһар эмтиг шүүж авсн болхла, ти- 
игхлэ тер кесн кергэрнь тиигжэхш. Кемр Бурхна эмтиг кесн 
кергэрнь шүүж авсн болхла, тиигхлэ терүнэ цайан санан үнн 
цаћһан санан болж һаршго билэ. 7Тиигэд юн болҗахмб? Изра- 
илин улс хәәжәсн юман олсмн уга. Бурхна шүүж авсн улс хәәжә- 
сэн олж авв, наадксинь Бурхн Эврэннь дуудвриг сонсж чаддго 
кев. 8Энүнэ тускар Бурхна Бичгт иигж бичэтэ: «Бурхн теднә 
ухан-седклиг унтулв, нам эндр өдр күртл теднэ нүднь юм үз- 
жэхш, чикнь юм сонсжахш». ?Давид иигж келж: «Нээрлжэх 
цагтан тедн бэргдэд хавхд тортха! Тедн унад засгла харһтха! 
10 Теднэ нүднә харань уурад, юм бичә үзтхэ! Теднэ нурһнь мөн- 
кинд бөгчитхә!» 


Буру номта улсин аврлт 


п Дәкнәс би сурхар седжэнэв: Евреймүд бүдрәд унхларн 
мөнкинд унсн болхви? Уга. Буру номта улс евреймүдиг унснас 
иштә аврлт авв. Евреймүдт үлү үзүлһ сергәхәр буру номта улс 
тиигв. 2 Евреймүдин бүдрэд унсн бәәдл делкэг байжаж, теднә 
цөөкн то буру номта улсиг бас тиигж, тиигәд кемр евреймүд 
цугтан аврлтд күрсмн болхла, зөөрнь ямаран ик болх! 3 Буру 
номта улс, ода би таднд келжэнэв: буру номта улсин апостол 
болсарн би эврәннь церглтән магтжанав. “Тиим юм кехләрн, би 
эврэннь улсин үлү үзүлһиг сергәһәд, нам зэрмсинь аврж чадхв 
болвза. !5 Юнгад гихлә, Бурхн тедниг бийәсн хольжулсн цагт 
делкән эмтн Терүнлә эвцлә. Болв Бурхн тедниг орулж авхла, 
юн болх? Эннь үкснәс эмдрж һарснла эдл болх. !6 Кемр өдмгин 
түрүн зүсм Бурхнд нерәдгдхлә, өдмг кевтән Бурхнд нерәдгднә. 
Кемр модна унг Бурхнд нерэдгдхлэ, ацмуднь бас Бурхнд нерэд- 
гднә. "7 Асргджасн олив модна зэрм ацмуднь хуйрж одж. Зерлг 
олив модна ацмуд тер моднд наалдулглла. Тадн, буру номта улс, 
тер зерлг олив моднла эдл болжанат. Ода тадн евреймүдин күч 
болн байн жирїїл хувалцжанат. ! Тиигәд хамхрсн ацмудыг тадн 
бичә һазалтн. Яһҗ чи тедниг һазалҗахмбчи? Чи зуг ацнь болжа- 
нач, унгиг чи асржахшч, унг чамаг асржана. ! Ода чи келжэдг 
чигн болхич: «Намаг наалдулж урһатха гиһәд ацмуд хуйрсмн 
билә». 2 Э, тедн эс итксндэн хуһрсн болхла, зуг чи итклэрн 
эн ормдан үлдҗәнәч. Тиигәд чи бичә карагл, болв ә! 2 Бурхн 
йосн ацмуд хармнсн уга, чамаг хармнх гиж санжанчи? 22 Энүнд 

бидн Бурхн яһҗ цайан санаан күртэжэсиг болн цаажлсиг 
үзжэнэвидн. Килнц һарһен улсиг Бурхн цаажлна. Терүнә хэ- 
эрлтд чи үлдхлэ, Бурхн чамд цаһан санаһан күртэх. Эс гихлэ 
чамаг тер моднас хуйлад авх. 2Кемр йосн олив модна ацмуд 
ондарад иткхлэ, дэкн тедниг Бурхн наалдулад урһах. Яһад гих- 
лэ, Бурхн дэкн тедниг наалдулж урһах күчтэ. 2 Чи эклцэсн авн 
зерлг моднас хуйлгдж авгдлач. Дәкәд болхла, асргджасн олив 
моднд күчәр наалдулгдж урһагдлач. Тиигэд йосн ацмудыг энкр 
моднднь хәрү наалдулхд йир амр. Бурхн цуггад цаһан санаан 
күргжэнэ. 25 Ахнр-дүүнр, тадн бийэн цецн улст эс тоолшгон тө- 
ләд, тадниг нуувч медж автха гиж би санжанав. Нуувчнь иим: 
Израилин улс оньдин иткләс хөөһсн уга. Тедн, зуг тоота буру 
номта улс Бурхнд иртл тиигв. 2 Тегәд Израилин улс цугтан 
авргдх. Бурхна Бичгт иигж бичәтә: «Сионас Аврач ирх. Тер 
Яковин хөөт үйнриг Бурхн уга җирһләс харсх. 27 Би теднлэ бо- 
оца кеһәд, теднә килнцинь тэвж өгхв». 2 Буру номта улс, таднд 
олз ортха гиһәд евреймүд Сән Зәнг авсн уга. Тиигәд тедн Бур- 
хна дәәсн болв. Зуг Бурхн евреймүдиг шүүж авсар болн теднә 
өвкнрт үг өгсәр тедн Бурхна улс болжана. 2° Юнгад гихлә, 
Бурхн эврэннь белгән хәрү авхш, эврэн шүүж авсан сольхш. 
з Урднь тадн, буру номта улс, Бурхиг сонсдго билэт. Зуг ода ев- 
реймүд Бурхиг эс сонссар Бурхнас тадн хәәрлт аввт. 3! Ода еврей- 
мүд Бурхиг сонсжахш. Зуг тадн хәәрлт авсн учр деерэс евреймүд 
хээрлт авх. 3 Цуг эмтиг хээрлхин төлэ Бурхн тедниг сонсдго 
бәәдлд бәрүлв. 3 О! Бурхна зөөр ямаран ик! О! Бурхна цецн 
ухан болн медрл ямаран ик! Терүнә шиидвриг кен цәәлһжҗж 
чадхмб? Терүнэ хаалһиг кен медхмб? «3 Деед Эзнэ ухаг кен 
медсмб? Кен Терүнд селвгч болсмб? 35 Бурхиг өгцтә болтха ги- 
һәд, кен Терүнд юм өгсмб?» 36 Юнгад гихлэ, цуггайинь Тер 
үүдэлэ. Цугтан Терүгәр дамжад Терүнэ төлә бәәнә. Бурхн мөн- 
кинд тууртха! Тиигтхә! 


Бурхнд церглжэх жирїїл 


Тиигәд, ахнр-дүүнр, Бурхна хээрлтин төлә би таднас сур- 
жанав. Бийэрн Бурхнд эмд, эрүн болн Терүнд тааста тэкл 
тэктн. Эннь Бурхнд йосндан цергллїїн болжана. 2Эн делкэн 
му авьясар бичэ бээтн. Болв Бурхнд тана ухаг шинрүлх зөвөн 
өгтн. Тегэд одж тадн Бурхна сэн, тааста болн күцц таалыг медж 

чадхит. з Нанд өггдсн белг олзлад би күн болһнд иигж келжәнәв: 
Өгсн зөвәс үлүһәр эврәннь тускар бичә сан. Болв бийиннь тус- 
кар ик санан угаһар ухал. Чамд Бурхна өгсн иткллэ ирлцүлж 
бийиннь тускар ухал. 4Күүнә цогцд олн мөчмүд бәәнә. Мөч 
болһн зүсн-зүүл зааврта. 5Терүнлэ әдл бидн олн болсн бийнь 
Христосла нииләд нег цогц-махмуд болжанавидн. Бидн нег-негн- 
ләһән зүсн-зүүл мөчмүд мет хоорндан залїїлдатавидн. 5 Маднд 
Бурхна өгсн хээрлтлэ ирлцүлж бидн олн зүсн билг олзлх йоста- 
видн. Чамд Бурхна үг келх белг бээхлэ, эврэннь иткллэ ирл- 
цүлж Терүг кел. 7 Кемр талдан улст нөкд болх билг чамд бээхлэ, 
нөкд бол. Кемр багш болх билгтэ болхла, багшлтха! 8Кемр урмд 
өгх билгтэ болхла, урмд өгтхэ. Кемр бээснэсн хувалцх билгтэ 
болхла, асхрулад хувалц. Кемр һардх билгтэ болхла, йир сээнэр 
һард. Кемр цаһан седкл һарһх билгтэ болхла, байртаһар цаһан 
седклэн һарһ. 


Христост иткдг күүнә жирїїлин зокәял 


9 Тана дурн үнн болтха. Хар саната йовдлмудт дурго болтн, 
сэн йовдл цаарандан һарһтн. !° Ахнр-дүүнрлә эдлэр нег-негн- 
дэн дурлтн. Нег-негән күндлэд бийэсн үлүһәр үнлтн. " Бичә 
залхуртн. Зуг гүжрҗ көдлтн. Деед Эзнд халун зүркнәсн 
церглтн. 2 Ицлдән тадн байрлтн! Зовлнд тесвртә болтн. Оньдин 
зальвртн. "Бурхнд иткдг улс түрү-зүдү бээхлэ, теднлэ бәәс- 
нәсн хувалцтн. Зуучлж йовх улсиг гиичлүлэд тоотн. “ Тадниг 
көөлдж йовх улст Бурхн эдс өгтхэ гиж зальвртн. Дэкэд нег 
давтад келжэнэв: Бурхн тедниг бичә харатха, эдс өгтхэ гиж 
зальвртн. !5 Байрлжах улсла байрлтн. Уульжах улсла уультн. 
16 Күн болїїниг йилһлго эдлэр бээтн. Бичэ караглж деерлктн. 
Зуг номїн зангта улсла үүрлтн*. Бийән бичә цецн күүнд тоолтн. 
17 Чолуһар шивсиг - өөкэр шивтн. Әмтн цугган сэн гиж келх 
йовдл һарһтн. 8 Кемр арһ бээхлэ, әмтнлә цугталань эвтәһәр бэ. 
ө Үүрмүд минь! Бичә өшә нектн. Бурхн тиим күүг засглтха. 
Юнгад гихлә, Бурхна Бичгт иигж бичәтә бәәнә: «Би өшәһинь 
авхв. Күүнэ һарһсн буруһин ашар Би терүг засглхув гиж Деед 
Эзн келжэнэ». 2 Бурхна Бичгт бичэтэг күцэтн: «Кемр тана 
өшәтн өлн болхла, хот өгәд цадхтн. Кемр унд уухар седжэхлэ, 





* Талданар орчулхла: Зуг хар көдлмш бас кетн. 

ундынь кеж өгтн. Тиим йовдларн тадн терүнэ толһа деер цог 
цуглулжанат». 2 Хар санан чамаг бичэ авлтха! Болв хар санаг 
сэн кергэр диил. 


Йосна туск төр 


1 Күн болһн шанда йоснд сонсхврта болх йоста. Юнгад гих- 

лэ, Бурхна зөв уга йосн уга. Бәәсн цуг йосиг Бурхн тогтала. 
2Тиигәд йосна өмнәс буцсн күн — Бурхна тогтасна өмнәс буцжа- 
на. Тиим йовдл һарһжах күн цаажла харіх. 3 Сән йовдл парижах 
күн биш, хар саната йовдл һарһжах күн йосна һардачнрас ээнэ. 
Йоснас әәшго седклтәвч? Сән йовдл һарһҗ йов, тиигхлэ йосн 
чамаг буульх. 5Йосна һардач чамд сэ кехэр Бурхна зарц болжана. 
Кемр чи хар саната йовдл Парїїдг болхла, йосна Пардачнрас ә. 
Яһад гихлэ, чамаг засглх зөв терүнд бәәнә. Терчнь Бурхна зарц 
болад, хар саната йовдл һарһсн күүг Бурхна нерн деерәс засглна. 
5Чи йосна Пардачнриг зуг засглһнас әәһәд биш, болв Бурхнд 
церглх эврэннь дааврас сонс. •Тиигәд тадн алван өгнэт. Йос 
парджах улс Бурхна зарцнр болжана, тедн эврэннь даалїЇївр күцэ- 
жәнә. 7Теднд өгх зөвтә юмиг өгтн: зүсн-зүүл алв өгтн, тедниг 
йир икәр күндлтн. 


Ахнр-дүүнрин дурна тускар 


8 Кен чигн күүнд өгцтә бичә болтн. Зуг нег-негндән дурарн 
өгцтә болтн. Юнгад гихлә, хажудк күүндэн дуртань зака күцә- 
жәнә. % «Гергн залу хойр эврэннь иткл бичә эвдтн», «Бичэ ал», 
«Бичэ хулха ке», «Талдан күүнэ эдл-ахуд седкл бичә тэв», - эн 
болн нань чигн зааврмудын Пол төрнь иим: «Талдан улст бий- 
ләһән эдл дурта бол». Талдан улст дурта күн му юм үзүлшго. 
Талдан улст дурта болсн күн – Зака күцәнә. "Тадн тиигж кех 
зөвтәт, яһад гихлә, нөөрәсн серх тадна цаг ирсиг меднәт. Деед 
Эзн иткжәснәс ода таниг аврх цаг өөрхн бәәнә. б Сө чилж 
йовна, өдр эклж бәәнә. Тиигәд харңһуһин йовдлмуд үлдәһәд, 
ода герлин зер-зев авий! 3 Өдрин герлд бәәх эмтнлэ әдл дигтэЭ- 
һәр бәәхмн. Тер төләд буру номта улсин шажна нээрт орхмн 
биш, согтж әрк уухмн биш, цалдн йовдл һарһҗ аля кехмн биш, 
дээлдж, үлү үзхмн биш. "4 Деед Эзн Исус Христосин зер-зев 
автн. Тадн эврэннь килнцтә бээдлд оныган өгдгән ууртн. Терү- 
нә му седвәр бичә күцәтн. 

Нег-негән бичә гемшәтн 


1 Итклдэн бат биш күүг тадн иткдг ах гиж сантн. Терүнә 

итклин хәләцин тускар бичә зүтктн. 2 Нег күүнэ иткл ю 
болв чигн идх зөв өгнә, талдан күүнә иткл бат биш болад, тер 
һанцхн темсин хот эдлнә. з Хотыг йилһвр угаһар иддг күн, тиигж 
эс кежэх күүг бийәсн дор гиж бичә тоолтха. Зуг темстэ хот иддг 
күн хотыг йилһлго иддг күүг буру һарһжҗана гиж бичә гемшэтхэ. 
Япад гихлэ, Бурхн хойраһинь орулж авчана. Талдан Эзнә зарциг 
гемшэх чи кембвч? Эзнь эврэн терүг сәәнәр мууһар көдлсинь 
йилһх. Тер зарц сәәнәр көдлх, яһад гихлэ, Деед Эзн терүнд тиим 
арһ өгч чадх. 5 Нег күүнд талдан өдрмүдэс нег өдр чинртэ бол- 
жана. Ондан күүнд өдрмүд цугтан чигн әдл болх. Күн болїїн 
эврэннь санжасн санаһан чик гиж лавтаһар медтхә. Талдан өд- 
рмүдәс нег өдриг чинртә гижәсн күн энүгәрн Деед Эзиг күндл- 
жәнә. Хотыг йилһлго иддг күн Деед Эзиг күндлэд тиигнә. Тиим 
күн хот идсндән Бурхнд йөрәл тәвжәнә. Темстә хот иддг күн 
бас Деед Эзиг күндләд тиигнә. Тиим күн Бурхнд бас йөрәл 
тэвжэнэ. 7 Маднас нег чигн күн бийиннь төлә бәәхш, бийиннь 
төлэ үкхш. 8Кемр бидн жирїж бээхлэ, Деед Эзнэ төлэ бәәнә- 
видн. Кемр үкхләрн бас Деед Эзнэ төлэ үкнэвидн. Жирїїж бээв 
чигн эс гихлэ үкж бээв чигн, бидн Деед Эзнә улс болжанавидн. 
9 ЯпПад гихлэ, эмд улсин болн үксн улсин Деед Эзн болхар 
Христос үкэд эмдрлэ! ! Чи темсэр хот кежэх күн эврәннь иткдг 
дүүлэн яһад гемшәхмбч? Эс гихлэ, хотыг йилһлго эдлжэх күн 
ЯЛЖ дүүһән бийэсн дор тоолжанач? Бидн цугган Бурхна зарһд 
зогсхвидн. ! Юнгад гихлә, Бурхна Бичгт иигж бичэтэ: «Күн 
болһн Мини өмн сөгдх, күн болһн Намаг Бурхн гиж келх. Энүг 
Би лавлжанав гиж Деед Эзн келжәнә». 2 Маднас күн болїїн 
Бурхнд эврэн тооцаһан өгх. Эврэннь ахнр-дүүнрән килнцд би- 
чә орултн. 8 Тер төлэд нег-негән гемшэхмн биш. Тадн иигж 
шиидх йоста. Тана иткдг ахнр-дүүнр бүдрэд килнцд ордгоһар 
тадн бичә му йовдл һарһтн. “Би Деед Эзн Исуста ниилсн учрас 
эврән бийәрн бузр юмн уга болдгиг лавта меднәв. Кемр кен 
негнь ю болв чигн цевр биш гиж тоолжахла, терүнд тернь бузр 
болжана. 5 Кемр чи хот йилһлго эдлжэх учрас эврэннь дүүлэн 
һундажахла, тиигхлэрн дурлж кежэхшич. Чини эдлжэх хот дүү- 
һичнь бичә алтха! Яһад гихлэ, Христос терүнэ төлә үклэ. ! Тана 


353 


РИМИНХН, 15 


сэн гиж тоолжасиг талдан улс му келдгоһар бийэн сээнэр бәртн. 
п Бурхна йосн мана эдлжэх хотд, уужах унднд бээхш, чик бээд- 
лтә, эвтә болн байрта җирһлд бәәнә. Тиим жирїїл Эрүн Сәкүсн 
өгнэ. 18 Тиигәд Христост церглжэх күн Бурхнд байр үүдэжэнэ, 
эмтнэс зөвшэл авчана. ! Тер учрар, бидн эв авч ирх болн 
нег-негән батлх йовдл оньдин һарһхар седхмн. 2 Хотын төлэ 
Бурхна күцэжэхиг бичә хамхлтн. Хот кевтән цевр. Болв эврэн 
эдлжэх хотарн талдан күүг килнцд уңһахла чик биш. “Мах эс 
идхлә, чаһр эс уухла, дүүлэн килнцд уңһах йовдл эс һарһхла чик 
болжана. 22 Бурхна болн чини хоорндк төр чини итклин төр болт- 
ха. Эврэн шүүж авчасндан бийэн эс гемшәжәх күн буйн кишг- 
тә. 23 Хот иджәһәд, эврәннь шиидврән чик угай гиҗ маһдлсн 
күүг Бурхн зарһла харһулх. Яһад гихлә, терүнә кесн керг иткләс 
үүдхш. Иткләс эс үүдсн керг килнц болжана. 


Талдан улст нөкд болтн 


1 Бидн, итклдән күчтә улс, итклдән бат биш улст түрү-күнд 

төринь хаһлхд дөң болхмн. Зуг бидн һанцхн бийдән тааста 
юм кех зөв угавидн. 2 Талдан улсин сэ хээж, теднә иткл бат- 
рахин төлә маднас кен чигн күн теднд тааста юм кех зөвтә. 
зХристос бас һанцхн бийдән тааста юм кежәсмн уга. Бурхна 
Бичгт иигҗ бичәтә: «Бурхиг му келжәсн улсин му үгнь нанд 
күртв». “Бурхна Бичгт урднь бичэтэ цуг тоот мадниг сурһхин 
төлэ өггдлә. Мадниг тесврэр, урмдар нәәлвртә болтха гиж тииг- 
лә. 5Тесвр болн урмд өгчэх Бурхн тадниг Исус Христосас үлгүр 
авад, нег ухан-седклтэ болтха гижәнә. 6Тегэд тадн ни-негэр, 
нег дууһар Бурхиг болн мана Деед Эзн Исус Христосин Эцкиг 
туурулж чадхит. 


Буру номта улст цээлїїжэх Сән Зәңг 


7Тер учрар Бурхна туурмжин төлэ нег-негнләһән Христос 
таднла бийэн бэрснлэ эдлэр тадн бийэн сээнэр бэртн. 8Хрис- 
тос Бурхна үнниг үзүлхин төлэ, өвкнрт өгсн үгэн күцэхин төлэ 
евреймүдин зарц болв гиж би келжэнэв.? Буру номта улст Бур- 
хна хээрлт өгсн учрас тедн Бурхиг туурултха гиж Христос ев- 
реймүдин зарц болв. Бурхна Бичгт иигж бичэтэ: «Тер учрар 
чамаг би буру номта улс дунд туурулхв, чамд магтал дуулнав». 
10 Бурхна Бичгт бас иигж бичэтэ: «Тадн, буру номта улс, Терүнэ 


354 


РИМИНХН, 15 


эмтнлэ хамдан байрлтн!» ! Бурхна Бичгт бас иигж бичәтә: 
«Тадн, буру номта улс, цугган Деед Эзиг туурултн! Олн келн 
улс цугтан Терүг туурултн». 2 Эшья иигж келжэнэ: «Әмтиг һар- 
дхин төлә Ишайин хөөт үй төрәд өсх. Буру номта улс терүнд 
нээлх». 5 Таднд ицл өгсн Бурхн тана итклэр дамжад байрар 
болн эвэр дүүртхэ. Тиигәд тана ицл Әрүн Сәкүснә күчәр цаа- 
рандан өстхә. 


Павелын даалїївр 


м Ахнр-дүүнр мини, тадна зүркн сэн-сээхн кергэр дүүрн, таднд 
цуг медрл бәәнә, тадн нег-негэн сурһҗ чадхиг би меднэв. ! Тер 
бийнь би бас йир зөргтәһәр зэрм сурврмудин тускар келжэнэв. 
Би таднд терүнә тускар тодлвр орулжанав. Иим зөргтә болдгм 
нанд Бурхн онц билг өглә. !6 Намаг буру номта улсин төлэ 
Христосин цергләч болтха гиһәд Бурхн нанд иим белг өглә. Би 
теднд Бурхна Сән Зэнг цәәлһжәнәв. Әрүн Сэкүсэр Бурхнд не- 
рэдгдсн буру номта улс Терүнд тәкл мет тааста болтха гижэнэв. 
пТиигәд би Христос Исусла ниилсндэн Бурхнд церглжэхэрн 
бийэн буульж чадхв. 1 Би зөргтә болнав. Буру номта улсиг 
Бурхна сонсхврт орулхин төлө Христос нанар дамжад ю кесиг 
би зуг энүнэ тускар келж өгнэв. Энүг Тер үгэр болн кергәр, 
өвөрц йовдлын болн онц темдгин күчэр, Бурхна Сэкүснэ күчэр 
кев. ! Би Ерусалимас Илирик һазр күртл эргндэн Христосин 
туск Сән Зәнг күццднь цээлїв. 2 Христосиг меддго һазрт Сән 
Зэнг тархах седкл кезә чигн мини күсл болжана. Зуг бурунь 
күүнә тэвсн ул деер тосхлт кехәр седҗәхшв. 2! Бурхна Бичгт би- 
чәтә: «Терүнә тускар келгдәд уга улст Тер үзгдх, Терүнә тускар 
сонсад угаднь медгдх». 


Рим орх Павелын зура 


2 Сән Зәңг тархалһна көдлмш кеһәд, би тадн тал ирж чадсн 
угав. 23 Ода би эн һазрт эврэннь көдлмшэн төгсэвв. 2Олн жи- 
лин эргцд тадн тал орхар седжэсн күслэн би Испань орхларн 
күцэхэр бээнэв. Таднла харїїсарн би байрлхв. Дэкэд цааранднь 
Испань орхд тадниг дөн болтха гилэв. 2 Би ода Ерусалимд бээх 
Бурхна улст церглхэр йовжанав. 2 Ерусалимд бээх Бурхна улс 
дунд түрү эмтнэ төлэ Македонь болн Ахьяна улс дем күргхэр 
шиидж. 2 Иим йовдл Һарһлһн теднд тааста болв. Йосндан болхла, 

тедн евреймүдт өгцтэ болжана. Юнгад гихлэ, евреймүдт буру 
номта улсла Бурхна эдс хувацв. Тер учрар буру номта улс эв- 
рәннь эдл-уушасн евреймүдлэ хувалцх зөвтэ. 2Эн даалїївр күцэ- 
һәд өгсн демиг Ерусалимд өгснә хөөн би Испань орнав. Хаалһдан 
тадн тал орнав. 2 Намаг ирхлэ, Христосин эдслт күццднь авхитн 
би меджәнәв. 3 Ахнр-дүүнр, мана Деед Эзн Исус Христосар 
болн Эрүн Сәкүснә дурар нанла хамдан мини төлэ икәр шунж 
зальвртн гиж танас эржэнэв. з! Йудьяд Христост иткдго улсас би 
мөлтрж Пардгар Ерусалимд мини кех көдлмш тенд бээх Бурхна 
улс авдгар зальвртн. 3 Тиигәд би тадн тал байртаһар ирхв. Кемр 
Бурхна таал учрхла, бидн хамдан амрхвидн. 3 Эв өгчэх Бурхн цуг 
таднла бәәтхә. Тиигтхә! 


Эврә мендллїїн 


1 Кенхерт бээх иткдг улсин дунд көдлжэх мана эгч Пөбәг 

сэн үгэр таднла таньлдулхар седнэв. 2 Бурхна улсиг тосдг 
кевэр Деед Эзнэ нерн деерэс терүг тосж автн. Тер таднас сур- 
жах тоотднь дөн болтн. Юнгад гихлэ, тер олн улст дөнгэн күрг- 
нэ, тер дотр нанд бас күргнә. 3 Нанла хамдан Христос Исуст 
церглжәх Прискад болн энүнә залу Әкүльд менд келтн. “Эдн 
мини төлә әмәрн шордхдан белн билә. Теднд һанцхн би биш, 
цуг иткдг буру номта улс ханлтан өргжәнә. 5 Теднә герт цуглрдг 
иткдг улст мини менд бас келтн. Азийд түрүн болҗ Христост 
итксн мини хәәртә үр Эпәнәтд менд келтн. Тана төлә йир икэр 
көдлсн Марийд мини менд күргтн. ? Нанла хамдан бәрәнд бә- 
әсн мини келн улсин Андраникд болн Юнид менд келтн. Апос- 
толмуд тедниг сээнэр меднә. Тедн нанас эрт Христост итклэ. 
8 Деед Эзнлэ ниилснд мини хәәртә Амплитд менд келтн. 9Мад- 
нла хамдан Христост церглжэх Урбанд болн мини хээртэ үр 
Стахд менд келүлжэнэв. !Әпельд менд келтн. Тер Христост 
итклтэ болсиг цугтан меднэ. Аристобулын өрк-бүлд бас менд 
келтн. ! Мини келн улсин Херодөнд болн Нэркисин өрк-бүлд 
менд келтн. 2Деед Эзнэ төлэ көдлжәсн Трупанад болн Трупосад 
гидг күүкд улст менд келтн. Деед Эзнә төлә дала көдлмш кесн 
күндтэ Персидад бас менд келтн. 8Деед Эзнэ шүүж авгдсн 
Рупд болн мини эк болж йовсн терүнэ экд менд келтн. “Би 
Асунрытд, Пелегонд, Гермест, Патропд, Гермаст, болн теднлә 
хамдан хурдг ахнр-дүүнрт менд илгәжәнәв. !5 Пилологд болн 

Юлид, Нерүст, терүнэ дү күүкнд болн Олимпд, теднлә хамдан 
хурдг Бурхна цуг улст менд келтн. !6 Нег-негән эрүнэр үмсж 
мендлтн. Христост иткдг цуг улс таднд менд илгэжэнэ. 
п Ахнр-дүүнр, иткдг улсиг салһхар болн тедниг килнцд ундахар 
седжэх улсас саглтн гиж би эржэнэв. Таднд дасхсн номас тас 
ондан ном тедн дасхжана. Тиим улсас хол йовтн. 8 Тиим улс 
мана Деед Эзн Христост биш эврэннь олз хәәнә. Тедн эгл ул- 
сиг эмтэхн зуһу үгэрн меклжәнә. ! Тадниг сонсхврта улс болсиг 
цугтан меднә. Энүнэ төлә би йир байрлжанав. Би тадниг юнь 
чик болжахиг тодрхаһар үзтхэ гижэнэв. Му йовдл бичә һарһтн. 
20 Удл уга эв өгчәх Бурхн эрлгиг тана көл дор үүләд уга кех. Ма- 
на Деед Эзн Исусин хәәрлт таднла бээтхэ. 2 Нанла хамдан көдл- 
жәх Тимофей болн мини келн-улсин Луки, Ясон, Сосипатр 
таднд менд илгәжәнә. 2 Эн бичг Павелын келсәр бичжэх би, 
Терт, Деед Эзнлэ ниилсндән таднд менд илгэжэнэв. 23 Мини 
герин эзн Гай менд илгәжәнә. Терүнә герт иткдг улс цуглрна. 
Тадн балһсна хазн бэрдг Эраст болн ах Куарт менд келүлжәнә. 


Бурхнд магтал! 


15 Бурхн тадниг батрулж чадна. Исус Христосин туск мини 
цээлїїсн Сән Зәнг энүнә тускар келнә. Медүлсн нуувч энүг бас 
үзүлжэнэ. Урднь тер нуувчиг Бурхн бултулла. 2 Зуг ода Бурхн, 
әәлдәчнрин бичсәр, эн нуувчиг медүлв. Цуг келн-улс Бурхнд ит- 
ктхә, Терүг сонстха гиж мөнк Бурхна зәрлгәр эн нуувч секгдв. 
27 Һанцхн цецн Бурхн Исус Христосар дамжад мөнкиндэн туур- 
тха! Тиигтхә!] 





:127:127-127-12/-12/-127-227) 
“ёо «Ш «Ш ит «РО «ЧС «ЕСГ 


ө Ф ө ө 9 


Христост иткдг Көринтин 
улст илгэсн негдгч бичг 


Нүр үг 


Павел Көринтд чонж бүрдэв. Тенд христианск жирїїлд болн итклднь 
учрсн төр хайлхар Павел түрүн бичгэн Көринтд бээдг иткдг улст 
илгәнә. Тер цагт Көринт олн келн улсин Ахья хотл балїїсн бээж. 
Тиигхд грек балһсн хулд келһәрн делгрлт авчасмн, сойларн ик сана 
зүүжэсмн, зүсн зүүл шажарн темдгтэ бээсмн. Апостол Павел чонжд 
хувагдлһна болн әрүн седклин сөрүһин төр тәвҗ, гер-мал болсна 
болн алядлћһна тускар, чонжин диг-дарана, Эрүн Сәкүснә белгин тус- 
кар, үкләс әмдрллһнә тускар бәәх төрмүд халһхар санаһарн зовв. Эн 
сурврмудт Сән Зәңг ямаран хәрү өгчәхиг тер эврәннь бичгт йир гүү- 
нәр үзүлҗәнә. 

Эн дегтрт Бурхна өгчэх белгүдэс хамгин сәәннь дурн болжахиг 
13 бөлг үзүлжэнэ. 


Учр-утхин зура 


Нүр үг 1.1—9 

Чонжд болсн хувалһн 1.40 — 4.21 

Өрк-бүлин мораль болн жирїл 5.1 – 7.40 
Христианмуд болн буру номта улс 8.1 — 11.1 
Чонжин бәәдл болн сөгдлһн 11.2 — 14.40 
Христосин болн иткдг улсин эмдрлт 15.1—58 
Йудьяд бәәх иткдг улст дем цуглулїїн 16.1-4 
Эврә керг болн ашлвр 16.5-24 

Мендллїїн 


1. Бурхна таалар Христос Исусин апостол болтха гиж ду- 
удгдсн Павелас болн мана ах Состенас Көринтд бээх Бурхна 
баг улст менд. Мана Эцк Бурхн болн Деед Эзн Исус Христос 
цаһан сана болн амулн бәәдл таднд өгтхэ. Христос Исусла ни- 
иләд Бурхна болсн цуг улсла, талдан һазрмудар цугталань 
хамдан мана Деед Эзн Исус Христосин нер дууддг улсла тадн 
Бурхна улс болтха гиж Терүнэ дуудсн улс болжанат. Исус Хрис- 
тос — теднә болн мана Деед Эзн. 


Павел Бурхнд ханлтан өргжэнэ 


4Би тана төлэ Бурхнд кезэ чигн ханлтан өргнэв, яЛад гихлэ, 
Бурхн таднд Христос Исусар дамжулад цаһан сана күртэлэ. 
5Исус Христосла ниилсндэн тадн цуг халхар, зүсн-зүүл үгтэ 
болн медрлтэ болсарн байн болвт. 

6Христосин туск ном таднд батрв.'Тиигәд тадн мана Деед Эзн 
Исус Христос ирхиг күлэжэхлэ, Эрүн Сэкүснэ альк чигн билг 
таднд бәәнә. 8 Христос тадниг тана итклд сүл күртл бэрх. Мана 
Деед Эзн Исус Христосин ирх өдрлэ тадн буру уга болхит. 
9 Бурхн итклтэ. Тадниг Эврэннь Көвүн Исус Христосла - мана 
Деед Эзнлэ — иньглтхә гиж Бурхн дуудвр кев. 


Иткдг улс дунд болсн хувагдан 


10 Ахнр-дүүнр, мана Деед Эзн Исус Христосин нерн деерәс би 
тадниг хоорндан зөвтән багтад бээтн гиж эржәнәв. Тадн хоорн- 
дан бичэ хувагдтн. Болв тадн ухан-седклэрн болн тоолврарн 
ни-негн болтн. Ч. Мини ахнр-дүүнр, Хлоин төрл-садн тадна хо- 
орнд болжах зүтклдэнэ тускар нанд келлэ. 2 Эн метклдән иим 
болжана: негнь - би Павелынв гижэнэ, хойрдгчнь —– би Апо- 
лынв, һурвдгчинь - би Кепинв, дөрвдгчнь - би Христосинв 
гицхэнэ. "Христос тиигтлән хувагдви? Эс гихлэ Павел тадна 
ормд кирст хадата билү? Эс гихлэ тадн Павелын нернә төлэ уснд 
кирслгдвт? Ч Крисп болн Гайяс талдан нег чигн күүг тадн дун- 
дас уснд эс кирслсндэн би Бурхнд ханлтан өргжэнэв. "Тер учр 
деерэс таднас нег чигн күн мини нернэ төлэ кирслгдлэ гиж 
келж чадшго. 16 Э, би Степаниг болн терүнэ өрк-бүлин улсиг 

бас уснд кирсллэв. Дэкж нам кениг кирслсэн би мел тодлж 
чаджахшв. 

п Яһад гихлэ, Христос намаг уснд кү кирслх көдлмш кетхә гиж 
биш, Сән Зәнг тархатха гиж илгэлэ. Тиигхләрн Тер Христосин 
кирсин күч уга кешгоһар Сән Зәнгиг күүнэ цецн ухана кел олзл- 
лго тархатха гижәнә. 


Христос — Бурхна чидл-күчнь болн цецн ухань болжана 


18 Яһад гихлә, мөңк зовлнд орх улст кирсин туск ном эргү 
ном болжана. Бурхн аврчах маднтн болхла, энтн Терүнә 
чидл-күчнь болжана. " Бурхна Бичгт иигж бичәтә: «Би цецн 
улсин медрлинь уга кехв, Би ухата улсин серлинь һазалхв». 
209 Тиигхлэ цецн күн альдв? Эс гихлә ном цәәлһәч альдв? Эс 
гихлэ эн делкән меткэч альдв? Эн делкән цецн гисн юмиг 
һәргтә болжахиг Бурхн үзүлв. 2! Яһад гихлэ, Бурхн Эврэннь 
цецн ухаһан олзлад, Терүг эмтн цецн ухаһарн медж чадшгоћһар 
кев. Болв Бурхн мана тархажах эргү номар Христост иткдг 
улсиг аврхар шиидв. 2 Евреймүд өвөрц юм некнэ, грекмүд 
цецн уха хээнэ. 2 Бидн болхла кирст хадгдсн Христосин тус- 
кар цәәлһжәнәвидн. Евреймүдт Христосин туск цээлїївр басгч 
болжана, буру номта улст Эннь эргү болж медгджэнэ. 2* Болв 
Бурхна дуудсн улст, евреймүдт, буру номта улст Христос Бурх- 
на чидл-күчнь болн Терүнэ цецн ухань болжана. 25 Яһад гихлэ, 
Бурхна чинэн татунь күүнэ чидл-күчнэс күчтэ болжана, Бурхна 
һәргнь күүнэ цецн уханас цецн болжана. 25Тиигэд, ахнр-дү- 
үнр, Бурхн тадниг дуудсн цагт кен болж йовсан ухалтн. Күүнэ 
медлэр, тадн дунд цецн улс олн биш билэ, чидл-күчтэнь олн 
биш билэ, унг-тохмарн бәәхтәнь олн биш билә. 2 Болв цец- 
нинь ичэхин төлә эн делкэн улс һәргтә гиж тоолжасн әмтиг 
Бурхн шүүж авв. Чидлтәһинь ичэхин төлә эн делкән улс күчн 
уга гиж тоолжасн эмтиг Бурхн шүүж авв. 2 Тоомсрта чинринь 
уга кехэр эн делкэн їзэлжэсн, күн биш гиж тоолжасн болн 
эгл улсиг Бурхн шүүж авв. 2 Эн учр деерәс Бурхна өмн кен 
чигн күн бийэн буульж чадшго. 3 Бурхн тадниг Исус Христос- 
ла ниилүлв, Бурхн Христосар мана цецн уха кев. Христосар 
дамҗад Бурхн мадниг чик седклтә Эврәннь улс кев, мадниг 
килнцәс сулдхв. 3! Тиигәд Бурхна Бичгт иигж бичэтэ: «Бийән 
буульжах күн Деед Эзэн буультха!» 

Кирст хадгдсн Христосин туск ном 


Ахнр-дүүнр, би Бурхна нуувчиг цәәлһхәр тадн тал ирх- 

лэрн, онц үгмүд болн цецн уха олзлсн угав. 2 Тегәд би та- 
над бээхлэрн, Исус Христосас болн Терүнэ кирс деер үкснэс 
талдан юм медшго болж шиидләв. 3 Тиигәд би танад ирхлэрн, 
чинән тату биләв, әәдг, үүмдг биләв. 5 Мини ном болн Хрис- 
тосин туск цәәлһвр күүнә цецн ухана иткүлжэх үгмүдт бээсмн 
биш. Терм Әрүн Сәкүснә күч үзүллһнд бәәнә. Тиим учрас та- 
на иткл күүнэ цецн ухаһар түшг кежэхш, Бурхна чидл-күчиг 
түшжэнэ. 


Бурхна цецн ухан 


6 Итклдән батрсн улс дунд цецн уха бидн тархаж йовнавидн. 
Болв эн цецн ухан эн делкән болн эн делкэг һарджах, дарућһас 
алгдх йосна улсин цецн ухан биш. ? Бидн Бурхна бултулжасн 
нуувч цецн ухаг тархажанавидн. Болв делкэ үүдэтл эн мана 
туурмжин төлө бээсмн. 8Эн делкәг залжах йосна һардачнр эн 
цецн ухаг медсн уга. Яһад гихлэ, кемр тедн медсн болхла, ту- 
урмжта Деед Эзиг телж кирст хадшго билә. 9Болв Бурхна 
Бичгт бичгдсэр: «Кен чигн күн үзэд уга, сонсад уга, ухаһарн 
эс медсн юмиг Бурхн бийдән дурта улст белдв». !  Маднд те- 
рүг Эрүн Сәкүсәр Бурхн секж өгв, яһад гихлэ, Сәкүснд цугтан 
темдгтэ, нам Бурхна мергн ухань кевгэн темдгтэ.  Күүнә 
ухан-седклиг терүнэ сүмснэс талдан кен медхмб? Тер кевәр 
Бурхна зүүжэх ухаг Бурхна Сэкүснэс талдан кен чигн медхш. 
р Бидн эн делкән сэкүсн биш, маднд Бурхна белглсн тоотыг 
меддгэр, Бурхнас Сэкүс аввидн. "Тиигэд бидн күүнэ цецн 
уханас дассн үгмүдэр биш, Эрүн Сэкүснэс дассн үгмүдэр кел- 
жэнэвидн. Бидн Әрүн Сэкүснэ тоотыг Эрүн Сэкүстэ улст 
цәәлһҗәнәвидн. МБурхна Сэкүсн уга күн Бурхна Сэкүснэ 
белгүд авч чадшго болжана. Тиим күн тер белгүдиг медж чадл 
уга, эргү юмнд тоолжана. Яһад гихлэ, зуг Әрүн Сәкүстә күн 
терүнэ чинринь үнлж чадх. 5Бурхна Сәкүстә күн цугтаһинь 
үнлж чадна, болв терүнэ тускар нег чигн күн тиигж чадшго. 
16 Бурхна Бичгт иигж бичэтэ: «Деед Эзнэ ухан-седклинь кен 
медсмб? Терүнд селвг кен өгч чадхмб?» Зуг бидн Хрисгосин 
ухан-седклтәвидн. 

Болв би, ахнр-дүүнр, Эрүн Сэкүстэ улсла эдлэр таднла 

күүндж чаджасн уга билэв. Христост иткжэх нилхлэ эдл болн 
төрхэрэ седвәрәр бәәдг таднла би күүндлэв. 2Би тадниг акун хо- 
тар биш, үсәр асрлав. Яһад гихлэ, тадн терүг эдлхит бас белн бо- 
лад уга билэт. Нам ода чигн акун хот идхдэн тадн белн бишит. 
3 Яплад гихлэ, тадн ода күртл килнцтә седвәрәр бәәһәт. Тадн үлү 
үзсндэн, метклдсндэн, килнцтэ седвэрэр эс бэнт? Йирин улс мет 
бийэн бэрдвт? “Негнь - «Би Павелынв», ондань - «Би Апо- 
лынв» гиж келхлэрн, тадн йирин улсла әдл болжахшвт? 5Апол 
гисн кемб? Павел гиснь кемб? Бидн - Бурхна зарцнр болжана- 
видн. Мадниг дамжад тадн Христост иткләт. Маднас кен чигн 
күн Деед Эзнэ даалһсн көдлмш кежәнә. Би эк тәрләв, Апол 
услла, урһаҗахнь - Бурхн. ? Кен тәрснь, кен услснь учр уга. 
Чинртэнь Бурхн болжана. Яһад гихлэ, Тер урїана. Тәржҗәхнь 
болн услҗахнь әдл чинртә. Күн болһн эврәннь кесн көдлм- 
шәрн ачлгдх. 9 Яһад гихлэ, бидн цугтан Бурхна көдлмш кежә- 
нәвидн. Тадн Бурхна тәрәнә һазр болн Бурхна тосхлтс бас 
болжанат. 

10 Нанд Бурхна өгсн билг олзлад, би мергн тосхач мет ул тә- 
вүв. Талдан күн терүн деер тосхжана. Болв тадна кентн болв 
чигн тер яһҗ тосхжахт оныган өгх зөвтәт. Ч Яһад гихлэ, тэвгдсн 
улас талданиг нег чигн күн тәвҗ чадшго болжана. Эн улнь Исус 
Христос болжана. 12Тер ул деер күн алт, цаһан мөнг, эрдни чо- 
луд, мод, өвс болн салом олзлад тосхлтын көдлмш кеж чаджа- 
на. 3 Күн болһна көдлмш үзгдэд бээх. Юнгад гихлә, Деед Эзнэ 
өдрт секгдхмн. Эн өдр һалар дамжад ирх, күн болһн ямаран 
көдлмш кесиг һал сөрх. 

м Кемр эн ул деер кесн керг һалд авгдлго торхла, тер күн 
ачлвр авх. 5 Кемр терүнэ кесн көдлмш шатж олхла, тер күн ачлвр 
авшго, болв Палас тач авгдсмн мет авргдх. 5Тадн Бурхна сүм 
болжахан, тадна дотртн Бурхна Сәкүсн бәәхиг меддговт? 17 Кемр 
кен чигн күн Бурхна сүмиг хамхлхла, терүг Бурхн уга кех. Яһад 
гихлә, Бурхна сүм эрүн, тадн тер сүм болжанат. !8 Нег чигн күн 
бийэн бичә меклтхэ. Кемр эн делкэн санаһар таднас кен негнь 
бийэн цецнд тоолжах күн йосндан цецн болхин төлэ һәргтә 
болх йоста. "9 Яһад гихлэ, эн делкән цецн гижэснь Бурхна нүднд 
һәргтә юмн болж үзгджәнә. Бурхна Бичгт иигж бичэтэ: «Бурхн 

мергн улсиг худл йовдлднь бэрж авчана». 2 Бурхна Бичгт бас 
иигҗ бичэтэ: «Деед Эзн цецн улсин ухан керг угаһинь меднэ». 
21 Тиигэд кен чигн күн улсар бичә бардмнтха. Цугтан тадна бол- 
жана. 2 Павел, Апол, Кеп, эн делкэ, җирһл болн үкл, өдгә бәәдл, 
эс гихлә иргч — цугтан тадна. 23 Тадн Христосин улс болжанат, 
Христос Бурхна болжана. 


Христосин апостолмуд 


Тадн мадниг Христосин зарцнрт болн Бурхна нуувч да- 

алїїсн улст тоолх йостат. 2 Иим даалһвр өгсн улс итклтэ 
болх зөвтә. 3 Тадн эс гихлә талдан кен болв чигн мини тускар 
яһҗ ухалжахиг би төртән авчахшв. Би эврән бийдән зарһ кеш- 
гов. “Мини седкл цевр. Болв эннь би буру уга күнв гиж лавл- 
жахш. Деед Эзн мини зарһч. 5 Тиигәд цагасн өмн Деед Эзиг 
эс иртл кен чигн күүнэ зарһ бичә кетн. Деед Эзн таг харнһуд эс 
үзгдсн юмнд герл орулх, күүнэ зүркнэ күслиг илдкх. Тиигәд 
одж күн болһн Терүнэс эврэннь буульмж авх. 6 Ахнр-дүүнр, би 
энүг цугтаһинь бийиннь болн Аполын төлә келэв, тадниг Бурх- 
на Бичгэр Пардвр кетхә, дастха гилэв. Кен чигн күн негәрнь 
деерлкж, онданднь дурго болх зөв уга. 

7 Кен чамаг талдан улсас деегшән өөдлүлв? Чамд бээсиг цуг- 
таһинь Бурхн эс өглү? Кемр чамд энүг цуггайинь Бурхн өгсн 
болхла, тиигхлэ, яһад энүгэр эс авсн кевтәһәр чи бардмн- 
жахмч? 8Таднд цуг кергтә тоот бәәнәлм! Тадн байн болвт! Тадн 
мадниг угаһар хаадуд болвт! Таднла хамдан бидн бас эзркхин 
төлэ би тадниг йосндан хаадуд болтха гиж седлэв. 9 Яһад гихлэ, 
Бурхн мадниг, апостолмудыг, хамгин сүүлд олна чирэд үзүлх- 
лэрн, цаажла харїїсн улс кевтэ һарһжҗ үзүлсмн болжана гиж би 
ухалнав. Мадниг цуг делкэ, Бурхна элчнр болн эмтн цугтан хә- 
лэжэнэ. !Христосин төлә бидн эргү болвидн. Тадн болхла 
Христосла ниилсндэн цецн улс болвт! Бидн күчн угавидн, тадн 
болхла күчтэт. Тадниг күндлжэнэ, мадниг күндлжэхш. "Эн кем 
күртл бидн өлсж ундасжалавидн, бидн шуурха-буурха хувцта би- 
ләвидн, мадниг гүвддг билэ, бидн эврэ гер угавидн. 12 Бидн эв- 
рәннь һарар күнд көдлмш кежәнәвидн. Кемр мадниг харахла, 
бидн хәрүднь йөрәнәвидн. Кемр мадниг көөхлә, бидн даажана- 
видн. З Кемр мадниг му келхлэ, бидн тедниг тогтнулнавидн. 
Бидн делкэд буг мет болвидн, эн кем күртл олн улст һазалгдсн 

үлдл болвидн. “Энүнэ тускар бичхлэрн, би тадниг ичэхэр бич- 
жэхшв. Болв тадниг эврэннь дурта үрдүд мет сурһхар тиигжә- 
нэв. 5 Япад гихлэ, Христосла ниилснд таднд олн багшнр бәәнә, 
болв эцкнр тооһарн баахн. Исус Христосла ниилэд Сән Зэнг 
таднд авч ирэд би тана эцк болв. “Тер учр деерәс нанас үлгүр 
автн гиж би тадниг эржэнэв. "Тиигәд би тадн тал Деед Эзнлэ 
ниилэд бээх эврэннь хээртэ итклтэ көвүнлэм эдл Тимофейиг 
илгәжәнәв. Тер көвүн таднд Христос Исусла ниилэд бээх мини 
жирїїлин тускар сана орулх, иткдг баг болһниг эргндэн яһҗ 
намаг суржахиг келх. ! Тадна зэрмснь намаг иршго гиһәд са- 
над, караглдг болв. "9 Зуг кемр Деед Эзнэ таал учрхла, би тадн 
тал торлго ирхв. Тиигхлэрн би теднэ келжэсн үгиг биш, зуг 
чидлинь сөрхв. 2 Яһад гихлэ, Бурхна йосн келсн үгд биш, 
чидл-күчнднь бәәнә. 2 Таднд юн кергтә? Би тадн тал маля бэрж 
ирхмб, аль дуртаһар, номһнар ирхмб? 


Иткдг улс дунд аля йовдл һарћдг күүнә тускар 


Тадн дунд нам буру номта улс меддго аля йовдл һарһсн үл- 

гүр бәәнә гиҗ йосндан келцхәлә. Тернь болхла тадна негнтн 
эврэннь эцкиннь гергтә бәәнә гижэнэ. 2 Тадн болхла караглнат. 
Түүнэ ормд тадн гейүрхмн болвзат? Тиим йовдл һарһсн күн 
тадна багас көөгдтхэ. 

34 Би таднла эс бээв чигн, седкләрн таднла бээнэв. Тадн дунд 
бээх метэр би тиим йовдл Парїїсн күүг яахан меднэв. Мана 
Деед Эзн Исусин нернә төлэ цуглрсн цагт би седклэрн таднла 
болхв. Маднла бээх Исус Христосин күчэр тер күүнэ цогц мах- 
мудынь уга кехин төлә дтадн терүг эрлгин үлмэд бәрүлх йостат. 
Терүнэ сүмсн Деед Эзнэ өдрт авргддгар тиигхмн. 

6Таднд бийэн буульх учр уга. Элдх һуйриг невчкәхән экн 
кевтнь өскәдгиг тадн медвт. ? Тадн бүклдән цеврддгэр экни ху- 
учн килнцәс цеврдтн. Тиигхләрн тадн экн уга шин элдсн һуйр- 
ла әдл болхит. Мини медсәр, йосндан болхла тадн тиимит. 
Яһад гихлә, Песахин хурһар тәкл тәклә. Тер хурһн Христос 
болжана. 8Тиигэд килнцтә болн хар саната хуучн эктэ биш экн 
уга өдмгтэ, цевр болн үнн өдмгтэ Песахин нээриг кехмн. ° Би 
эврэннь бичгтән тадниг аля улсла бичә харһтн гиж бичләв. 
10 Эн делкән аля улсла цугталань биш, эс гихлә хармч, эс гихлэ 
хулхач, эс гихлэ худл шүтәнд мөргдг улсиг гиж би санжасн угав. 

Яһад гихлэ, тадн эн делкәһәс һарх йостат. Ч Болв би таднд, би- 
йән ах-дүүд тоолжасн улс, эврэн цалдн йовдл һарһад, хатуч, 
худл шүтэнд мөргдг, эс гихлэ ховч, эс гихлэ эркнч, эс гихлэ 
хулхач улсла бичә харһтн гиж бичлэв. Нам тиим улсла хамдан 
хот бичә идтн. 1235 Иткдг улсин багд эс ордг эмтнэ зарһ келһн - 
мини керг биш. Бурхн теднэ зарїї кешгов? Бурхна Бичгт иигж 
бичэтэ: «Хар саната күүг эврэннь багас көөтн». 


Христост иткдг улсин хоорндк зарїї 


Кемр тадн дунд кен чигн күн ондан күүнлэ зарһцад бээхлэ, 

Христост иткдго зарїїчнр зарїї кетхэ гиж сурх зөв бээнү? 
Тиим зарһиг Бурхнд иткдг улс кех зөвтә. 2Бурхна улс делкән 
зарһ кехиг тадн меддговт? Кемр тадн делкән зарї кех болхла, 
хоорндан болжах метклдэг эврэн тээлж чадшговт? 3 Бидн Бур- 
хна элчнрин зарїї кехиг тадн меддговт? Тер төлөд бидн мана 
бәәдлин төрмүдиг хаһлх арһта болх зөвтэвидн. 4Кемр тиим 
метклдэн учрхла, иткдг улс дунд тоомср уга зарїїчир тал яһад 
одвта. 5 Ичкевт! Тадн дунд Христост иткдг улсин метклдэг хайлх 
цецн күн уга болхви? 9Болв ах талдан дүүтәһән зарїїдцжана. 
Тедн Христост иткдго күүнд зарїї кех зөв өгчәнә. 7Тадн 
нег-негнләһән зарїїцхларн шүүгдсн болж һарчана. Таднд һа- 
рудсн улс болад үлдсн сэн болвза? Меклгдсн күн болад үлдсн 
сэн болвза? 8Болв тадн бийән, эврэннь ах-дүүнрэн му йовдлд 
орулад меклнэт. 

9 Хар саната улс Бурхна орн-нутгар өнч кеж авч чадшгог тадн 
меддговта? Бийэн бичә меклтн. Цалдн йовдл їарїїдг күн биш, 
худл шүтэнд мөргдг улс биш, алячнр биш, гомосексуалистнр 
биш, "хулхачир биш, хармч улс биш, эркнч улс биш, ховч улс 
биш, тонулчнр биш — эдн цугган Бурхна орн-нутгар өнч кеж авч 
чадшго. 

пТадна зэрмтн тиим билэт. Болв тадн цеврлгдәд Бурхнд не- 
рэдгдвт. Тадн Деед Эзн Исус Христосар болн мана Бурхна 
Сәкүсәр дамжад чик седклтэ болвт. 


Эврәннь цогц-махмудар дамжад Бурхиг туурултн 


0 «Нанд ямаран чигн йовдл һарһх зөв бәәнә» гиж зәрм улс 
келцхәнә, болв зәрм йовллмуд туста биш. «Нанд ямаран чигн 
йовдл һарһх зөв бәәнә», болв би юунань чигн ялч болшго 

болжанав. 13 «Хот — геснә төлә, гесн - хотын төлэ» гиж зэрм 
улс бас келцхэнэ, болв Бурхн терүг чигн, энүг чигн уга кех. 
Цогц-махмуд болхла цалдн йовдлын төлэ бээхш, Деед Эзнэ тө- 
лэ бәәнә. Деед Эзн цогц-махмудт килмжэн өгчәнә. 4 Бурхн Деед 
Эзиг үкхлэнь әмдрүлв, мадниг бас Тер Эврэннь күчәр эмдрүлх. 
15Тадна цогц-махмуд Исус Христосин цогц-махмудын мөчмүд 
болжахиг тадн меддговта? Тиигәд Христосин цогц-махмудын 
мөчмүдиг би авад, цалдн күүкд күүнэ мөчмүд кехий? Төрүц уга! 
15 Цалдн күүкд күүнлэ ниилсн күн, терүнлэ нег цогц-махмудта 
болж оддгиг тадн меддговта? Яһад гихлэ, Бурхна Бичгт иигж 
бичэтэ: «Хойрас нег махмуд болх». ” Болв Деед Эзнлэ ниилсн 
күн Терүнлә седклэрн негн болна. 8 Цалдн бээдлэс зултн! Күүнэ 
парїїжах талдан килнц терүнэ цогц-махмудт харшлт болжахш, 
болв цалдн йовдл Парїїдг күн килнц һарһад эврэннь цогцан өв- 
дкәжәнә. ! Тадна цогц-махмуд тадн дотр бээх болн Бурхнас 
авсн Эрүн Сәкүснә сүм болжахиг тадн меддговта? Тадн бийдэн 
эзн бишит. 2 Бурхн тадна ормд үнинь өглэ, тадниг хулдж авла. 
Тер төлэд Бурхиг эврэннь цогц-махмудар дамжад туурултн. 


Гер-малын туск төрмүд 


Тадна бичснэ тускар. Күн гер эс авхла сэн", 2Болв цалдн 

йовдл һаршгон төлэ залу күн болїїн гергтэ болх, күүкд күн 
болһн залута болх йоста. 3 Залу күн эврэннь гер-мал болсна боо- 
цана даалїївран гергнэннь өмн күцэх зөвтә, гергн күн эврэ за- 
луһиннь өмн бас гер-мал болсна бооцана даалїївран күцэх йоста. 
4Гергн күн эврэннь цогц-махмудтан эзн биш болжана, залунь эзнь 
болжана. Залу күн бас эврэннь цогц-махмудыннь эзн биш бол- 
жана, гергнь эзн болжана. 5 Нег-негнэсн бичэ зултн. Зуг цаг зуур 
зөвшәрәд, мөргүл кехин төлэ салж чаджанат. Болв эрлг тадниг 
килнцд уңһадгоһар терүнэ хөөн дэкн нег-негнләһән хамдан 
харһтн. Яһад гихлә, тадн бийән бэрж чадшгот. “Энүнэ тускар би 
таднд заквр биш, селвг өгч келжэнэв. 7 Цугтан нанла эдл болтха 
гиж би санлав. Зуг күн болїїн Бурхнас авсн эврэ билгтэ, негнь нег 
билгтэ, хойрдгчнь — талдан билгтэ. 8Гер-мал болад уга улст болн 
белвсн улст, нанла эдл һанцар үлдтн гиж би селвг өгчәнәв. ° Болв 
кемр тедн бийэн бэрж эс чаджахла, тедн гер авх йоста. Яһћад 





* Онданар умшхла: «Күн гер эс авхла сәний? -гиж тадн сурлат». 

гихлэ, гер авсн һал мет шатжах седвэрэс деер болх.  Гер-мал 
болсн улст би биш Деед Эзн заавр өгчөнө: гергн күн залуһасн 
салх зөв уга.  Болв кемр гергн залупасн салсн болхла, һанцарн 
үлдтхә, эс гихлә залутаһан эвцх кергтә. Залу гергән хайшго йоста. 
12 Наадксднь Деед Эзн биш, би келхэр бәәнәв: кемр нег ахд Хрис- 
тост иткдго гергн бээхлэ, залутайлан тер бәәхәр седжәхлә, тиим за- 
лу гергнәсн салх зөв уга. 5 Кемр күүкд күн эс иткдг залута болхла, 
тер залунь хамдан бәәхәр седжәхлә, тиим гергн залуһасн салх зөв 
уга. “Яһад гихлэ, Бурхнд эс иткдг залу гергэрн дамжад Бурхнд 
нерэдгднэ, эс иткдг гергн залуһарн дамжад бас тиигнэ. Кемр ти- 
им эс болсмн болхла, теднә үрдүд буру номта улсин үрдүдлэ әдл 
болх бәәсмн, болв тедн Бурхнд нерәдгдлә. 5 Зуг Бурхнд эс иткдг 
гергчүд болн залус салхар седжэхлэ, салтха. Иим саамд Бурхнд 
иткдг күн сул бәәдлд тусжана. Юнгад гихлә, Бурхн тадниг эвтэн 
багтад бээтхэ гиж дуудвр кев. "Бурхнд иткдг гергн, чи эврэннь 
залуһан аврч чадшгоћан альдас меднэч? Эс гихлэ чи Бурхнд иткдг 
залу, эврэннь гергән аврч чадшгойан альдас меднәч? 


Бурхна таалар бээтн 


17 Зуг күн болһн Деед Эзнэ шиидсәр болн Бурхна кесн дуудв- 
рар җирһтхә. Эн зокъялд цуг иткдг улсиг би сурїїжанав. 8 Кемр 
Бурхн дуудсн цагт керчүлгдсн күн бәәхлә, тиим күн эврәннь 
керчүлһән нуухмн биш болжана. Кемр Бурхн дуудсн цагт эс кер- 
чүлгдсн күн бээхлэ, тиим күүнд керчүлһн керг уга. ! Керчүлгдсн 
күн эс керчүлгдсн төр уга юмн. Хамгин чинртэнь -- эмтн Бурх- 
на заавр күцәлһн. 2 Күн болһн Бурхн дуудсн цагт бээсн бәәд- 
лэрн үлдх зөвтә. 2 Бурхн дуудсн цагт чи ялч бээсмн болхла, бичә 
терүнәсн ич. Болв кемр чамд сулдхвр авх арћ Овэхлэ, терүгэн 
олзл. 22 Яһад гихлэ, Христосла ниилэд бээтхэ гиж Бурхна дуудсн 
ялч, Христосин сулдхсн күн болжана. Түүшн Бурхна дуудсн сул 
күн Деед Эзнэ ялч болжана. 2 Бурхн тадниг хулдж авла, тиигэд 
тадн күүнэ мухла бичә болтн. 2 Ахнр-дүүнр, күн болїїн Бурхнла 
нииләд дуудгдсн цагт бээсэрн үлдтн. 


Гер-мал уга болн белвсн улсин тускар 


25 Гер-мал уга улсин тускар келхлэ, Деед Эзнэ заавр нанд уга. 
Болв Деед Эзнә хәәрлтәр итклтә бәәсәр би иим санатав: 2 Өдгә 
цагин күнд-түрүг оньгтан авч, күн болһн урднь бәәснлә әдләр 

бәәсн деер гиж би санжанав. 2' Чамд гергн бээнү? Тиигхлэ терү- 
нәс сулдхар бичә седәд бә. Чи гер-мал болад угавч? Тиигхлә 
герг бичә хә. 2 Болв кемр гер авхла, тиигхлә килнц һарһшгоч. 
Кемр күүкн мордхла, тиигхлә килнц һаршго. Зуг гер-мал болсн 
улс өдгө жирїїлин күнд-түрүлә харһх. Таднд би харм төржәнәв. 
29 Ахнр-дүүнр, темдглсн цаг өөрдж йовна гиж би келхәр седләв. 
Эн өдрәс авн гергтә эмтн гергн уга мет бээх йоста. 3 Һашудҗах 
улс эс Һашудҗах метәр, байрта улс байр уга мет, хулд кедг улс 
мел юмн уга улсла эдл бәәтхә, 3! эн делкәг эдлжэх улс энүг эс 
эдлжәсәр бээтхэ. Юнгад гихлә, эн бээдлэрн делкә удлго җирһ- 
дгән уурх. 3 Би тадниг ямаран чигн килмжэс сул бәәтхә гиләв. 
Гер авад уга күн Деед Эзнә кергт килмжән өгнә, Деед Эзнд та- 
асгдхар седнэ. 33 Гертә-малта күн өдгә тетквртэн килмжэн өгнә, 
гергнәннь сэ хээнэ. 3Терүнә седклнь хойр энгрэд бәәнә. 
Гер-мал уга күүкд күн болн гижгтә күүкд Деед Эзнә төрт килм- 
жән өгнә, цогц-махмударн болн седкләрн Деед Эзнд бийэн яһҗ 
нерәдхән ухална. Болв мордсн күүкд күн өдгә цага төрмүдт кил- 
мжән өгнө, залуһиннь сә хээнэ. 35 Би иигҗ келхлэрн, таднд туста 
болтха гижәнәв. Би тадна юунд чигн харшлхар бәәхшв. Тадниг 
би чикәр бәәтхә гижәнәв, тиигәд бийән бүклднь мел харшлт уга- 
һар, Деед Эзнэ керг-үүлд церглтхә гижэнэв. 2 Кемр кен чигн күн 
үг орулсн гижгтә күүкдтә чикәр бийән эс бэржэхт тоолжахла, те- 
рүндән дегд дурта болад гер авхар седжәхлә, тер эврәннь дурарн 
тер күүкән авх йоста. Энүнд килнц уга. 3 Кемр күүнд гер бичә ав 
гиж эс келвчн, тернь гер авшго болад, бийән Партан бэрэд, ю ке- 
хэн шиидәд, гижгтә күүк эс авхла, чик йовдл һарһх. 3 Тиигәд гер 
авсн күн чик йовдл һарһжҗана, гер эс авчах күн терүнәс үлү сэн 
йовдл Һарһҗана. 3 Залу эмд бәәтл гергн залутаһан холвата. Кемр 
залунь өңгрхлә, тер сул күн болад, седкл туссн күүнд мордж чад- 
жана. Зуг тер күн Деед Эзнд иткдг болх йоста. 2 Болв би хүвдэн 
иигж тоолжанав: сулдсн күүкд күн мордлго үлдхлэрн буйн-кишг- 
тэ болх. Би болхла Бурхна Сәкүстәв гиж санжанав. 


Худл шүтәнд нерәдсн хотын тускар 


Тадна бичсн худл шүгэнд нерәдсн хотын тускар. «Бидн цуг- 
тан медрлтәвидн» гиҗ зәрм улсин келсиг бидн меднәвидн. 
Эннь чик, зуг тиим медрл күүнд ик сана зүүлһнә, дурн болхла 
терүг батрулна. 2 Кемр кен чигн күн юм меддв гижэхлэ, үнндэн 

болхла, тиим күн медх дүнгэйэн меджәхмн уга болжана. 3 Болв 
Бурхн Бийдән дурта күүг меднэ. “Тиигэд худл шүтэнд нерэдсн 
хотын тускар келжәнәв. Эн делкән худл шүтэн мел чинр уга- 
һинь бидн меднәвидн. Бурхн һанцхн, Түүнэс ондань уга. 5 Тенгрт 
болн һазр деер бурхд бәәнә гиж келцхэдг болв чигн, үнндэн бол- 
хла, олн бурхд болн деедс бээнэ.  Болв маднд болхла, һанцхн 
Бурхн болн Эцк бээнэ. Тер - цуг делкэн Үүдэч, бидн Терүнэ 
төлө бээнэвидн. Мана төлә һанцхн Деед Эзн Исус Христос 
бээнэ. Терүгэр дамжад цугтан үүдлэ, терүгэр дамжад бидн жирїїл 
аввидн. ? Болв терүг меджэхнь цугган биш. Зәрм улс худл шү- 
тэнлэ ижлдэд, тиим хот уухларн, терүгэн худл шүтэнэ гиж 
санцхана. Тиигәд сээг мууһас йилїх арһ бай болсар, тедн бийэн 
хотар бузрдасмн болж тоолжана. 8Болв эдлх хот мана холваг 
Бурхнла ясрулжахмн уга. Кемр бидн хот эс эдлхлэ, бидн мел юм 
геежэхшвидн. Кемр бидн хот эдлжәхлә, мел юм олжахшвидн. 
9 Болв тана сул бәәдл бай итклтә улсиг килнид бичә орултха гиж 
болһатн. 1 Кемр сээг мууһас йилһх тату арһта күн, медрлтэ 
чамаг буру номта улсин сүмд суућһад хот уужахинь үзхлэрн, эннь 
худл шүтэнд нерэдсн хот идхднь урмд өгхий? "Тиигҗ күч уга 
улсиг, ах-дүүг тана медрл алшгой? Христос терүнә төлә үклүс. 
2 Тиигэд ахнр-дүүнриннь өмнәс килнц һарһхларн болн теднә сә- 
эг мууһас йилһх арїї шавтахларн, тадн Христосин өмнэс килнц 
парїижанат. 5 Тер төләд кемр мини ах-дүүг эдлх хот килнцд ун- 
пажахла, терүг килнцд унһашгон төлэ би мах төрүц идшгов. 


Апостолмудын зөв болн даавр 


Би сул күн биший? Би апостол биший? Мана Деед Эзн 

Исусиг би үзэд угай? Тадн Деед Эзн мини кесн көдлмшин 
ашнь болжахшийт? 2 Кемр би талдан улст апостол биш болхла, 
яһв чигн би тадндан апостолв. Юнгад гихлә, Христосла ни- 
илснд тадна җирһіл намаг апостол болжасна темдг. 5 Намаг шал- 
һхла, би иигж бийән харсдув: * Нанд хот идх болн уух зөв угай? 
5 Мини зуульчлһнд Бурхнд иткдг гергм талдан апостолмудла, 
Деед Эзнэ ахнр-дүүнрлэ, Кеплэ эдл намаг дахж чадшгой? 8 Эс 
гиж һанцхн би болн Бар-Наба хойр эврэннь теткврән олхмби? 
7 Ямаран салдс эврәннь һаруһан даншдви? Уста үзм тэрчкэд, яма- 
ран тәрәч терүнэ темс эс идхмб? Мал хәрүлжәх күн, терүнэ үс- 
нәс эс уухмб? Би энүнә тускар күүнэ хәләцәс иштәһәр келҗәнү? 

Закан терүнэ тускар эс келжәнү? ° Яһад гихлэ, Мошен Заканд 
иигҗ бичэтэ: «Буудя цокжах царин ам бичә бо». Бурхн цард са- 
на зовжану? "9 Йирдән болхла, Бурхн мадна тускар келжэхший? 
Мадна тускар боллго. Яһад гихлэ, иигж бичэтэ: «Һазр хайлжах 
болн буудя цокжах күн, урһцин нег энгнь авх нәәлвртәһәр 
көдлх зөвтэ».  Бидн тадн дунд Әрүн Сәкүснә эк тэрвидн. Кемр 
бидн хәрүднь теткврин дөң авчахла, тернь ик болхий? ? Кемр 
талдан улст таднас эн дөн күлэх зөв бээхлэ, терүнэс үлү зөв 
маднд бәәнә. Болв бидн эн зөвән олзлжахшвидн. Христосин 
туск Сән Зәнг торлго тардгар бидн цугинь даахдан белнвидн. 
13 Сүмд церглжәсн улс сүмэс тетквр авдгиг тадн меддговта? 
Тәкл тәкдг ормд церглжэх улс тэклин малас эврэннь хүвэн авх 
зөвтәй? МСэн Зәнг тархажах улс тедү мет терүнәс жирїїлиннь 
тетквр олх йоста гиж Деед Эзн закв. " Болв би эн зөвин нег чи- 
гинь олзлсмн угав. Тиигәд би эн зөвиг бийиннь төлә эдлхэр 
бичжэхшв. Тиим юм һарһхин орнд би шулућар үксв. Нег чигн 
күн бардмнх учр нанас булаж чадшго. !6 Сән Зэнг тархасарн би 
бардмнҗ чадшгов. Эн нанд өгсн заавр. Кемр Сән Зәнг эс тар- 
хахла, би басл зовлн эдлхв! !° Кемр энүг эврэннь дурар тархасмн 
болхла, тиигхлә би мөнгөр ачлгдх зөвтө бээсмн. Зуг би даалһв- 
рар цәәлһвр кежэнэв, яһад гихлә, Бурхн нанд эн төриг күцэтхэ 
гиж даалһв. 8 Тиигхлә мини ачлвр ямаранв? Сән Зәнгиг би өн- 
гэр цээлїїжэнэв, терүнэ өгчэх зөвиг би олзлжахшв. ! Би кенә 
чигн ялч эс болсн бийнь олн улсиг Бурхнд иткүлхэр би бийэн 
цугтаннь ялч кевв. 2 Христост евреймүдиг иткүлхэр би еврей 
болв. Мошен закаһар эс бээв чигн Мошен закаһар бээдг улст, 
тедниг Христост иткүлхәр би зака күцэдг күн болв. 2 Закан уга- 
һар бээдг эмтнд тедниг Христост иткүлхин төлө би закан уга 
күн болв. Болв эннь намаг Бурхна зака эс күцэжэнэ гижэх 
темдг биш, терүнэс үлү би Христосин зака күцэжэнэв. 22 Күчн 
уга улст, тедниг Христост иткүлхэр би күчн уга күн мет болв. 
Цугтаннь төлэ би цугнь болв, тиигхлэрн зэрмсинь яһад болв 
чигн Христост иткүлхэр тиигв. 2Энүг цугтаһинь би Сән Зән- 
гин төлө кежәнәв, эврән чигн Терүнэ эдс авхар седләв. 2Урл- 
данд олн улс гүүнэ, болв һанцхн күн диилвр бэрнэ. Тер төләд 
ачлвр авхар гүүтн. 25 Бөкнр цугган бийэн чаңһ бәрнә. Энүгэн 
тедн цаг зуур ачлврин төлә күцәнә, бидн болхла энүг мөңк ачл- 
врин төлө кежәнәвидн. 2 Тиигәд би керг угаһар гүүшгов, аһарт 

нудрмарн сегсрж ноолдшгов. 2° Болв би эврэннь цогц-махмудан 
һарднав, терүг эврәннь седсэрн бэрнэв. Иигҗ би талдан улст 
ном цәәлһхләрн, урлданд орх зөвән геешгон төлэ тиигнэв. 


Худл шүтәнд бичә мөргтн 


1 Ахнр-дүүнр, мана өвкнр цаһан үүлэр харсгдж йовж, тедн 

цугтан Улан тенгс һатлсиг тадниг медтхә гиж би санлав. 
2Үүлнд болн тенгст орулсар тедн Мошелә ниилв. 

3Тедн цугтан Бурхна күчәр өггдсн өдмг идлэ, *тедниг дахсн 
уулын хадар Бурхна гүүлгсн уснас уула. Тер хаднь Христос бээж. 

5 Болв тер бийнь Бурхн теднә ик зууһинь таассн уга, теднэ 
үксн цогцнь эрм-цаһан көдәд эргндән хайгдв. 6 Мадн Израилин 
өвкнрлә әдл хар саната йовдлмуд һарһхар бичә седтхә гихлә, 
тернь үлгүр болжана. 7Теднэ зэрмснь худл шүгэнд мөргснлә 
эдл бидн тиигх йосн угавидн. Бурхна Бичгт иигж бичәтә: 
«Әмтн сууЛад хот идэд, ууһад, дәкәд экләд биилцхәв». 8 Бидн 
теднә зәрмсиг дураж, аля кех зөв угавидн. Аштнь тиим йовдл 
һарһснд нег өдр 23.000 күн үкв. ° Зәрм улсиг дураһад, бидн 
Христосиг сөрх зөв угавидн. Аштнь тедн моһад зуулһад үкцхәв. 
10 Зәрм улсиг дураһад бидн һундл келх зөв угавидн. Аштнь тедн 
алачар ка цокгдв. " Эннь талдан улст үлгүр болдгар учрв, эннь 
маднд сагар бәәлһнә темдг болв. Яһад гихлә, бидн цагин чилгчд 
бәәнәвидн. 2 Кемр тадн батар зогсажанавидн гиж санжахла, 
саглтн, унж одвзат. "5 Тадна һатлҗ һарсн сөрү йовдлмуд йирин 
күүнә сөрү йовдлмуд болжана. Болв Бурхн итклтә, таднд чид- 
ләстн даву юм сөрүлшго. Сөрүлсн цагт тадниг даахин төлә 
Бурхн хаалһ һарһҗ өгх. “Тиигәд күндтә ахнр-дүүнр, худл шү- 
тэнд мөргхәсн зултн. "Би таднд, ухата улст гиһәд, келжәнәв. 
Мини келсиг эврэн йилһәд хәләтн. 19 Кемр бидн Бурхнд ханл- 
тан өргәд йөрәлин ааһас уужахла, Христосин цусиг хувалцжах- 
ший? Кемр бидн өдмгәс хуһлҗ авхларн бидн Христосин 
цогц-махмуд хувалцжахший? !/ Негхн өдмг бээдг болжана. Бидн 
олн болв чигн нег цогц-махмуд болжанавидн, яһад гихлэ, бидн 
нег өдмгөс иднэвидн. 8 Израилин улсиг хэлэлт: Тэкл тэксн хотас 
идсн улс төклин ширэн көдлмшт орлцачир эс болшгой? "9 Тэкл 
тәксн хот эс гихлә, худл шүтэн чинртэ гиж би санжану? 2 Уга, 
зуг буру номта улс тэкл тэкхлэрн, тер хотан Бурхнд биш, хар 
сэкүсдт өгчәнә гиж би келжэнэв. Би тадниг хар сэкүсдлэ бичә 

үүрлтхэ гижэнэв. 2 Тадн Деед Эзнэ ааһас болн хар сэкүснэ 
ааһас дегц ууж чадшгот. Тадн нег кемлэ дегц Деед Эзнэ ширэн 
ард болн хар сэкүсдин ширэн ард сууж чадшгот. 2 Деед Эзиг 
бидн уурлулхмби? Бидн Терүнэс чидлтэй? 23 «Ю болв чигн кех 
зөв бәәнә» гиж зэрм улс келцхэнэ, зуг цугтад олз бәәнә гиж 
келж болшго. «Ю болв чигн кех зөв бәәнә», зуг цугтан батр- 
жахш. 2 Кен чигн күн эврэ бийиннь олз бичә хээтхэ, өөрхн ул- 
синнь олз хээтхэ. 25 Базрт хулдгджах махнас дуртаһан идтн. Зуг 
сээг мууһас йилїїхх арһин сурврмуд бичә тэвтн. 29 Яһад гихлэ, 
«һазр болн терүн деерк кевтән Деед Эзнэ». 27 Кемр Бурхнд итк- 
дго күн таниг хот эдлтн гийэд дуудхла, йовхар седхлэ, йовад 
цугтайинь идтн. Зуг сәәг мууһас йилһх арһин сурврмуд бичә 
тәвтн. 28-29 Кемр таднд кен негнь иигж келхлә: «Энүгэр тәкл 
тәклә», тиигхлә тер хотыг энүг келсн күүнә төлә бичә идтн, сә- 
эг мууһас йилһх арһин төлэ бас бичә идтн: Би тадна арїїин 
биш, терүнэ арһин тускар санжанав. «Болв мини сул бәәдлд 
талдан улсин сәәг мууһас йилһх арїї яһад боомтг болжахмб? 
30 Кемр би зальврад хот эдлжәхлә, тиигхлә тер хотас көлтә мини 
тускар яһад му келҗәхмб? Эн хот уусндан би Бурхнд ханлтан 
өргжөнөв» гиж негнь келнә. 3! Тер төләд тадн кежэх тоотан 
иджэхлэрн, эс гихлә уужахларн Бурхн туурдгар кетн. 3 Тадн ев- 
реймүдт, буру номта улст, Христост иткдг Бурхна багд чигн 
харшлт болдгоһар жирїЇїтн. 33 Нанла эдл бээтн. Би цугтаднь 
юунднь чигн тааста болхар седнэв, бийдэн олз хәәжәхшв, тал- 
дан улс авргдтха гиһәд теднэ сэ хәәнәв. 


1 Би Христосиг яйж дуранав, тиигж тадн намаг дуратн. 


Хургин зоквялмуд 


2Тадн намаг кезэ чигн мартлго, мини өгсн номар бээснд би 
тадниг буульжанав. ? Болв би тадниг иим юм медтхә гижэнэв: 
Христос залу болһна толїач, гергнә толїачнь залунь болжана, 
Христосин толїачнь Бурхн болжана. “Тиигэд залу болһн махла- 
пан авлго мөргжөхлэ эс гихлэ әәлдхлә, тер күн Христосиг күнд- 
лдгон темдг. 5 Толһаһан бүрклго мөргжәх эс гихлә ээлдхжэх 
күүкд күн болһн эврэннь залуһан күндлжэхш. Эннь күүкд күн 
толһаһан таахлулснла әдл болжана. 5Кемр күүкд күн толһаһан 

бүркшгоһар бээхлэ, тиигхлә тер толһаннь үсэн ахрар хээчлтхэ. 
Болв күүкд күн үсэн хээчлх хусата толһата болхасн ичжэхлэ, ти- 
игхлә тер толһаһан бүрктхә. ' Залу күн Бурхна дүр болн Терүнэ 
туурмж үзүлжәсәрн толһаһан бүркшго болжана. Күүкд күн бол- 
хла залуһиннь туурмж үзүлжәнә. 8 Яһад гихлә, залу күн күүкд 
күүнэс үүдәгдсмн биш, күүкд күн залу күүнэс үүдэгдлэ. Залу күн 
күүкд күүнэ төлэ үүдэгдсн биш, күүкд күн залу күүнэ төлэ 
үүдэгдлэ. ! Тиигәд Бурхна элчнрин төлэ күүкд күн толһадан 
боодг бүркәгтә болх зөвтә. ! Болв Деед Эзнэ ниицәһәр гергн за- 
луһиннь медлд бәәх йоста, залу гергнәннь медлд бээх йоста. 
2 Яһад гихлэ, күүкд күн яһжҗ залу күүнэс үүдәгдсмб, тиигҗ ода 
залу күн күүкд күүнэс төрнө. Зуг цугган Бурхнас үүднэ. !3 Эврән 
ухалтн: күүкд күн Бурхнд толһаһан бүрклго мөргсн сэн йовдлий? 
14-15 Залу күн ут үстә болхла, ичртэ бээдгинь темдг. Күүкд күн ут 
үстэ болхла, эннь күндллһнә темдг гиж йиртмжин бийнь мад- 
ниг сурһҗахший? Ут үсн энүнд бүркәг болтха гиж өггдж. "5 Кемр 
энүнә тускар зүтклдх күн бээхлэ, би иигж келхв: маднд чигн, 
Бурхнд иткдг багмудт чигн ондан авьяс уга. 


Деед Эзнэ асхна хотын тускар 


п Болв диг-дарани заавр өгхләрн, би тадниг буульхар бээхшв. 
Яһад гихлэ, тадна хургас мунь ик, олзнь бай. 8 Тиигэд хамгин тү- 
рүнд тадн хургтан хурхларн, хоорндан хувагдна гиж сонслав. Би 
энүнэ зэрмднь иткжэнэв. "Таднас кен итклтәһинь медхин төлэ 
тадн хоорнд хувагдлһн маһд уга бээх зөвтэ. 2 Тадн хамдан хурх- 
ларн, Деед Эзнэ хот уужахшит. 2 Юнгад гихлэ, күн болїїн наадк- 
сан күлэлго эврэннь хотан иднэ. Тиигәд зэрмснь хот уга үлднэ, 
зәрмснь согтна. 2 Хот идх, уух эврә гер таднд угай? Эс гихлэ тадн 
Бурхна иткдг улсиг күндлжэхшт, хоосн улсиг дорацулжант? Би 
таднд ю келхмб? Тадниг иим юм һарһснд буульхмби? Утга. Би бу- 
ульшгов. 2 Яһад гихлә, би Деед Эзнэс таднд өгсн ном авлав. Бә- 
рүлж, өггдсн сөөһәр Деед Эзн Исус өдмг авад, 2Бурхнд ханлтан 
өргәд, өдмгиг хуһлад Тер иигж келж: «Гадна төлә тэкл тәкжәх эн 
мини цогц-махмуд. Намаг санад тиигж кетн». 25 Терүнлэ эдл асхна 
хотын хөөн ааһ авад иигж келв: «Мини цуснас тогтсн эн шин бо- 
оцана ааһ. Үүнэс уухларн, Намаг санад тиигж кетн». 2 Яһад гихлэ, 
тадн эн өдмг идхлэрн болн эн ааһар уухларн, Деед Эзиг иртл, 
тадн Терүнэ үклиг герчлжәнәт. 2 Тиигәд эн өдмг идсн, эс гихлэ 

Деед Эзнэ ааһас терүг күндллго уусн күн Деед Эзнэ цогц-мах- 
мудын болн цусна өмнэс килнц Парїїсндан бурута болх. 2 Күн 
болһн бийән шинжлчкэд Деед Эзнэ өдмг идтхә, Терүнэ ааһас 
уутха. 29 Кемр эн өдмг идэд болн эн ааһас уужах күн Дед Эзнэ 
цогц-махмудын тускар эс санхла, тер күн идх-уух цаглаһан бийән 
зарһд орулжана. 3 Тер учрар тадна ик зунь чинән уга болн гемтә, 
зәрмснь үкҗ одв. 3 Кемр бидн бийән шинжлэд бээсмн болхла, 
Бурхн мана зарїї кешго билә. 3 Болв мадниг делкәлә хамдан ца- 
ажла харһулшгон төлә Деед Эзн мана зарһ кеснд бидн сурһуль 
авнавидн. 33Тиигәд мини ахнр-дүүнр, кемр тадн хамдан хот идхэр 
цуглрхларн, нег-негән күлэтн. 3 Кемр тадн өлсж йовхла, хамдан 
цуглрхларн, Бурхна зарһла харһшгон төлэ гертэн хотан уучкад 
һартн. Ондан төрмүдәр болхла, би таднд ирхлэрн заавр өгнәв. 


Әрүн Сәкүснә билгүд 


Тадна бичсн Әрүн Сәкүснә билгүдин тускар. Тадниг теднә 

тускар медтхә гиләв. 2 Бурхн уга бәәдләр бәәхдән, тадниг 
күн түлкжәх мет, келн уга худл шүгәдт мөргдгән тадн меднәлмт. 
зТиигәд кемр Бурхна Сәкүсн күүһәр дамжад келжэхлэ, күн Ису- 
сиг хараж чадшгог тадн медтхэ гижәнәв. Зуг күүһәр дамжад Эрүн 
Сәкүсн эс келхлэ, нег чигн күн: «Исус-Деед Эзн» гиж келшго. 
4Зүсн-зүүл билгүд бээнэ, болв Сэкүсн нег кевтэн. 5Зүсн-зүүл 
церглтс бәәнә, болв Деед Эзн нег кевтэн.  Бурхна зүсн-зүүл йов- 
длмуд бәәнә, болв Бурхн нег кевтән. Цугтаднь эн юмиг Бурхн 
өгнә. 7Олна сэн бәәдлин төлэ күн болїїнд билг өгчәхдән Сәкүсн 
Бийән үзүлжэнэ. 8 Негнднь Әрүн Сәкүсн цецнэ үг өгнә, талдан 
күүнд медрлин үг өгнә. Талдан күүнд Әрүн Сәкүсн иткл өгнө, 
зәрмеднь Әрүн Сәкүсн эдгэдг билг өгнә. !Зәрм күүнд Әрүн Сә- 
күсн өвэрц юм һарһх билг, зәрмднь — әәлдх билг, зэрмсднь - 
сэкүсд йилһҗ чадх билг, талдан күүнд — олн келәр келдг билг, 
зэрмсднь - олн улсин кел цәәлһҗ өгх билг өгнә. " Болв эннь 
цугтан ор һанцхн Эрүн Сәкүснә йовдлмуд болжана. Тиигәд Әрүн 
Сәкүсн Эврәннь таалар күн болїїнд билг өгнә. 


Олн мөчмүдтә цогц-махмуд 


о Күүнэ цогц-махмуд негн болв олн мөчмүдтэ. Олн мөчмүдтэ 
болв чигн, болв тедн нег цогц-махмуд бүрдэжэнэ. Тиигҗ Хрис- 
тосин тускар келж болжана. " Яһад гихлә, нег Сэкүсн мадниг, 

евреймүдиг болн буру номта улсиг, ялчириг болн сул бээх улсиг 
нег цогц-махмудын мөчмүд кев. Бидн цугган Бурхнас нег Сэкүс 
аввидн. 4 Цогц-махмуд нег энгэс биш, олн энгэс бүрднэ. 55 Кемр 
көл иигҗ келсн болхла: «Би һар эс болсндан, цогц-махмудын 
мөч бишв». Энүнэс көлтә цогц-махмудын мөч биш болхви тер? 
1 5Кемр чикн иигж келсмн болхла: «Би нүдн эс болсндан 
цогц-махмудын мөч бишв». Энүнэс көлтә цогц-махмудын мөч 
биш болхв тер? ” Кемр цогц-махмуд бүклдэн нүдн болсн болх- 
ла, тиигхлә яһҗ тер сонсх бәәсмб? Кемр цогц-махмуд бүклдэн 
чикнэс бүрдсмн болхла, яйж тер үнрчлх бәәсмб? 8 Болв Бурхн 
зүсн-зүүл мөчмүдиг Эврэннь седвэрэр цогц-махмудт тэвв. 
9 Кемр цугтан нег мөч болсн болхла, тиигхлэ цогц-махмуд уга 
болх билә. 2Болв олн мөчмүд бәәнә, зуг цогц негн болдг. 
21 Нүдн арт иигж келж чадшго: «Чи нанд керг угач». Толїа 
көлд бас иигж келшго: «Тадн нанд керг угат». 2 Түүнэс үлү чи- 
нэн уга мөчмүд улм кергтэ болжана. 2 Цогц-махмудын бай чин- 
ртәд тоолгджах мөчмүдт бидн ик оньгтайар килмжэн өгнэвидн. 
Күн үзшго мөчмүдиг бидн талдан нүднэс эвтэйэр далдлна- 
видн. 2Болв сәәхн мөчмүдт тиим килмж керг уга. Бурхн 
цогц-махмуд бүрдэхлэрн, килмж керглгджэх мөчмүдт икэр 
килмж, тусдгар бүрдэж. 25 Тиигәд цогцд хувалһн уга, мөчмүд 
цугтан нег-негндэн эдл килмж өгчэнэ. 25Кемр цогцин нег мөч 
зовжахла, терүнлэ хамдан мөчмүд цугтан зовжана. Кемр нег мө- 
чиг туурулжахла, терүнлә хамдан мөчмүд цугтан байрлна. 
27 Тадн Христосин цогц-махмуд болжанат, таднас күн болһн 
Терүнэ мөч болжана. 28 Христост иткдг улс дунд Бурхн түрүлэд 
зэрмснь - апостол болтха, хойрдгчнь — әәлдәчнр, һурвдгчнь - 
багшнр болтха гиж шиидж. Зэрмстнь Бурхн өвәрц юм кех, 
зэрмстнь - эдгэх арһ, зэрмстнь - дөң болх, зәрмстнь - һардх, 
зәрмстнь - олн келәр келдг арһ өгч. 29Цугган апостолмудый? 
Цугтан әәлдәчнрий? Цугтан багшнрий? Цугтан өвәрц юм һарһх 
арһтай? 39 Цугтан эмдрүлдг билгтә болхий? Әмтн цугтан зүсн-зү- 
үл келәр келж чаддви? Цугтан кел цәәэлһҗ чадх арһтай? 314! Түү- 
нәс чинртә билгтә болхар седтн. 


Дурна тускар 


3161 Би таднд терүнәс үлү сән хаалһ үзүлсүв. 

1 Кемр би цуг эмтнэ келэр, нам Бурхна элчнрин келэр келдг 

болад, зуг дурн уга болсмн болхла, тиигхлэрн би хэнкн- 
жәх улан мөнгн көңкрг мет болн көгжмин ээтэ цан мет болх 
биләв. 2Кемр нанд әәлдәчин билг бәәһәд, цуг нуувчиг меддг 
болад, цуг медрлтэ болн итклтэ болсарн уул көндэж чаддг болх- 
ла, зуг дурн уга бээхлэ, тиигхлә би юмн бишв. 3 Би кемр бээсэн 
цугтаһинь түгәһәд өгәд, нам эврэннь цогц-махмудан шататха ги- 
һәд өгсмн бийнь, дурн уга болхла, нанд мел олз уга. “Дурн 
тесвртә болн цаһан саната, дурн үлү үзхш, караглхш. Дурн ик 
сана зүүхш, 5 модьрун биш. Дурн бийдэн олз хээхш, уурта биш, 
өшә некхш. 

6 Дурн өшөтэ юмнд байрлхш, болв үнн юмнд байрлна. 
7 Дурн цугинь даана, цугтаһинь иткнэ, цугтаднь нээлнэ, дурн 
тесвртә. 8Дурн мөнк. Әәлдхл чилх, келн тагчгрх, медрл уга 
болх.  Яһад гихлә, мана медрл күцц биш, мана ээлдхлїїн күцц 
биш. /° Болв кемр күцц юмн ирхлә, дутунь уга болх. "Би нилх 
цагтан нилхинәр келдг биләв, ухалдг биләв, нилх бичкнә тоол- 
врта биләв. Болв бөдүн күн болхларн, би бичкнәк цага тоотыг 
авсн угав. 2 Ода бидн цугтаһинь бүркг нүр үздгт үзжэхэр үзжә- 
нәвидн, хөөннь бидн цугтаһинь чирәһәрн нүүрцж үзхвидн. Ода 
би юм күцц медхшв. Бурхн намаг меддг эдлэр хөөннь би цугинь 
күццднь медхв. З Ода деерән һурвн юмн үлджәнә: иткл, нәәлвр, 
дурн. Эднэс хамгин чинртэнь дурн болжана. 


Әәлдхлин болн олн келәр келдг билг 


1 Дурнд седклән тәвтн. Әрүн Сәкүснә билгүд, түүнәс үлү- 

һәр әәлдхлин билг авхар седтн. 2 Медгддго келәр келжәх 
күн күүнд биш Бурхнд келжәнә. Яһад гихлә, терүнә келсиг күн 
меджэхш. Әрүн Сәкүсәр дамжад нуувч тер келжәнә. 3 Болв әәл- 
дәч эмтиг сурһжана, урмд өгчәнә, тогтнулжана. * Медгддго келәр 
келжәх күн бийән сурїїжана. Әәлдәч болхла иткдг улс сурһжана. 
5 Би болхла таднас күн болһн медгддго келәр келтхә гиж санлав, 
болв тадн әәлдхлә деер болх. Бурхнд иткдг улс сурһхин төлә 
медгддго келәр келсиг кен болв чигн эс цәәлһхлә, әәлдхл келжэх 
күн медгддго келәр келжэх күүнәс даву. 6Тиигэд, ахнр-дүүнр, 
кемр би тадн тал ирәд медгддго келәр келхлэ, терүнэс таднд 
ямаран олз болхмб? Кемр би, нанд Бурхна сексн тоотыг эс гихлә 

медрл, эс гихлэ ээлдхл, эс гихлэ ном таднд авч эс ирхлэ, мел 
олз уга. 7Үлгүрнь, эмн уга көгжмин инструментмуд авад хэ- 
лэтн: флейтиг эс гихлә арфиг. Кемр тал-талдан ә эс һарһхла, 
ямаран айс нааджахиг яйж медхмб? 8 Кемр бүрэ бүшкүр шишлн 
докъя эс өгхлә, кен дәәнд белдхмб? °Түүшң таднла болжана. 
Кемр тадн эврәннь келәр медгддго үг келхлә, тана келсиг яһҗ 
медхмб? Тадна келсн юмн биш.  Делкәд олн зүсн-зүүл келн 
бәәнә, тедн цугтан эврэ чинртэ. Ч Кемр би келнә чинр эс мед- 
жэхлэ, тер келәр келжәх улс нанд талдан орна улс болх, би 
теднд талдан орна күн болхв. 2 Түүшң танад болжана. Тадн 
Әрүн Сәкүснә билгүд авхар икэр седжэхлэрн, иткдг улс сурїїхд 
церглжэх билгүд икэр олзлтн. 5 Тиигәд талдан келәр келжэх 
күн эврэннь келэн цээлїїхин төлэ зальвртха. ҸЯһад гихлэ, 
кемр намаг талдан келэр зальврхла, мини сэкүсн зальврна, ми- 
ни ухан терүнэс мел олз авчахш. 15 Тиигхлә би яахмб? Би Эрүн 
Сәкүсәрн зальврнав, болв ухаһарн бас зальврнав. Би Сэкүсэрн 
дуулнав, ухаһарн бас дуулнав. "5 Кемр чи Бурхнд Эрүн Сэкүсэрн 
ханлт өргжэхлэ, хажуд бээх улсин кен негнь чини ханлтын хэ- 
рүд яһҗ «Тиигтхә!» гиж келхмб? Чамаг ю келжәхиг тер мед- 
жэхш. 7 Чи Бурхнд сәәнәр ханлт өргнэч, болв ондан күн дасж 
чаджахш. 18 Би талдан келмүдэр тадна кенэстн болв чигн икэр 
келжэсндэн Бурхнд ханлтан өргжҗәнәв. } Болв иткдг улсин 
хургт медгддго келәр арвн минїїн үгин ормд талдан улсиг сурһ- 
хин төлө медгдх тавн үг би келсв. 

20 Ахир-дүүнр, ухаһарн бичкдүд бичә болтн. Му юмнд бичк- 
дүд мет болтн, болв ухан-санаһарн икчүдлэ әдл болтн. 2 Бурхна 
Бичгт иигҗ бичәтә: «Би эн улст медгддго келәр келжәх улсар 
дамжад келнәв, талдан орна улсар дамжад келнәв, болв тиигв 
чигн тедн Намаг сонсшго гиж Деед Эзн келжәнә». 2 Тиигәд 
медгддго келәр келлһн иткдг улсин төлә биш, эс иткдг улсин 
төлә онц темдг болжана. Ээлдхл эс иткдг улсин онц темдг биш, 
иткдг улсин онц темдг. 23 Кемр иткдг улс цугтан цуглрад, медгд- 
дго келэр күүнджэхлэ, эгл улс эс гихлэ Бурхнд иткдго улс орж 
ирхлэрн, «тадн адржанат» гиж келшгой? 24 Болв кемр цугтан 
ээлджэх цагт Бурхнд эс иткдг күн, эс гихлэ эгл күн орж ирхлә, 
тер күүнэ килнцнь ээлдхлэр илдкгдх. Сонсжасарн тер зарһла 
харих. 2 Терүнә нуувч седвәрнь илдкгдх, тер элкдэд, Бурхнд мөр- 
гәд келх: «Тадн дунд йосндан Бурхн бәәж!» 

Иткдг улсин хургин диг-даран 


26 Ахнр-дүүнр, би иигж ухалжалав. Тадн хамдан цуглрхларн, 
тадна негнд частр бәәнә, хойрдгчднь ном, талданднь Бурхнас 
илднь келх үг бәәнә, талданднь медгддго келәр келх арһ бәәнә, 
бас негнь медгддго келәр келсиг цээлїх арһ бәәнә. Эдн цугган 
иткдг улс батрулхин төлэ бээхмн болжана. 27 Кемр кен нег күн 
медгддго келәр келжэхлэ, тиигхлә хойрнь эс гихлэ, зуг һурвнь 
чеерүдэр келтхэ. Тиигхлэрн негнь ю келжэхиг цәәлһх зөвтә. 
28 Қемр медгддго келәр келсиг цээлїЇїдг күн уга болхла, тиигхлэ 
медгддго келәр келхэр седжэсн күн хургт тагчг бээтхэ, зуг бий- 
дэн болн Бурхнд келтхэ. 9 Хойр эс гихлэ һурвн әәлдәчнр келт- 
хэ, цуглрсн улс цугган келсн үгмүдинь үнлтхэ. 3 Кемр цуглрсн 
улс дундас негнь Бурхнас илдкл авчахла, тиигхлэ келжэсн күн 
тагчгрх йоста. 3! Тадн сурїЇїмж болн урмд авхин төлэ цугтан селгә- 
һәр ээлдхл кеж чаджанат. 22 Әәлдхлин билг әәлдәчин медлд бәәх 
йоста. 33 Бурхн диг-дара эвдлїїнэ Бурхн биш, эвин Бурхн болжа- 
на. Тадн Бурхна улсин цуг багмудар цуглрхла, 3 күүкд улс тагчг 
бәәтхә. Теднд келх зөв өгчәхш, Закана некврэр тедн сонсхврта 
бээх йоста. 3 Кемр тедн ю болв чигн дасхар седжэхлэ, гертән 
эврэннь залуһасн сурх йостат. Яһад гихлә, күүкд күүнд хургт 
келхд ичртә. 3 Бурхна үг таднас һарви? Эс гихлә зуг һанцхн таднд 
күрви? 3 Кемр бийән ээлдэчд, эс гихлэ Әрүн Сәкүсн һарджах 
күүнд тоолжахла, тиим күн мини бичжәсиг цугтаһинь Деед Эзнә 
заавр мөн гиж нанла зөвшәрх йоста. 3 Энүг пазалжах күүг, тадн 
бас һазалтн. 3° Тиигәд, ахнр-дүүнр, ээлдхэр шунтн, болв медг- 
ддго келәр келжәхиг бичә хөртн. 2 Зуг цугтан диг-даратаһар 
болн сән кевәр күцәгдх йоста. 


Христосин эмдрлїїн 


1 Ахнр-дүүнр, мини цээлїїж өгсн Сэн Зэнгин тускар таднд 

бас нег дэкж сана орулхар седләв. Тадн терүг авад, эврэннь 
ул келәт. 2Кемр тадн мини цәәлһҗ өгсн Сән Зәнг бәрхлә, хара 
эс итксмн болхла, тадн Сән Зәнгәр дамжад авргдвт. з Хамгин 
һол төрнь - авсан би таднд өглэв. Бурхна Бичгт бичгдсәр 
Христос мана килнцэс көлтә үкв. 4Бурхна Бичгт бичгдсэр 
Христос оршагдла, дэкэд һурвдгч өдртэн эмдрлэ. 5 Хөөннь Кепт 
тер үзгдв. Дэкэд арвн хойр сурһульчнрт. “Дэкэд Христос тавн зу 

һар ахнр-дүүнрт дегц үзгдв. Теднә ик зунь ода чигн эмд, 
зэрмснь өнгрж одв. 7Дарунь Христос Яковд болн апостолмудт 
цугтаднь үзгдв. 8Би чик биш цагт Парсн күүнлэ эдл болсн 
бийнь хамгин сүүлднь нанд үзгдв. Би апостолмудын хамгин 
чинр угань болжанав. Би, нам апостол гих нер зүүх зөв угав. 
Яһад гихлэ, би Христост иткдг улсиг дажрдг билэв. ! Болв Бурх- 
на цаһан санаһар би тиимв. Бурхна хээрлт нанд киидэн давсн 
уга: апостолмудас цугтаһаснь икэр би көдлв. Зуг би биш, мини 
дотрк Бурхна хээрлт тиигв. Ч Би эс гихлэ тедн таднд тиигж цэ- 
әлһв, ТАДН ТИИГЖ, ИТКВТ. 


Үксн улсиг эмдрүллїїн 


2 Кемр Христос үкэд әмдрлә гиж цәәлһгджәхлә, тадна зэрмснь 
үкснэ хөөн эмдрдмн биш гиж келжәхмб? Болв үкснэ хөөн 
әмдрдго болхла, тиигхлә Христос чигн әмдрүлгдсн уга. МКемр 
Христос эс эмдрүлгдсн болхла, тиигхлә, бидн киидән Сән Зэнг 
цәәлһжәнәвидн, тадн киидэн иткжэнэт. 5Түүнэс даву бидн 
Бурхна тускар худл келдг улс болжанавидн. Яћһад гихлэ, Христо- 
сиг үкснэ хөөн Бурхн әмдрүлв гиж бидн терүнә тускар герчллә- 
видн. Болв кемр үксн улс дэкж әмдрдгонь үнн болхла, тиигхлэ 
Бурхн Христосиг эмдрүлсмн уга. 16 Яһад гихлэ, кемр үксн улс 
эмдрдго болхла, тиигхлэ Христос эмдрүлгдсн уга. !° Кемр Хрис- 
тос эс эмдрүлгдсн болхла, тадн харжахар иткжэнэт, тадн ода 
күртл килнцд авлгдж бәәнәт. "5 Түүшң Христост иткэд үксн улс 
мөнк зовлнд орв. 7 Кемр бидн эн жирїїлдэн Христост нээлжэх- 
лэ, бидн цугтаһаснь хөв уга улс болжанавидн. 2 Болв Христос 
үкәд әмдрүлгдлә! Эннь үксн улс бас эмдрүлгдх гисиг лавлжана. 
21 Эн делкэд үкл негхн күүһәр дамжад ирснлә әдләр үклэс эмд- 
рүллһн негхн күүһәр дамжад ирв. 2 Цугтан Аадмла ниилэд үксн 
мет мел тиим кевэр цугтан Христосла ниилсндэн әмдрүлгдх. 
23 Зуг күн болһн чик диг-дараһар әмдрүлгдх: түрүлэд Христос, 
Терүг ирхлэг Терүнә болсн улс эмдрүлгдх. 2Тиигэд эн орчлн- 
гин чилгч ирх. Һарджах, йос бәржәх болн күчтә сәкүсдиг Хрис- 
тос уга кеснәннь дару залвран Эцк Бурхнд Тер бәрүлҗ өгх. 
25 Япад гихлэ, Бурхн цуг дәәсиг дииләд Христосин көлд хайтл, 
тер кем күртл Христос залх йоста. 2 Уга кегдх сүүлнк дээсн — үкл. 
27 Яһад гихлэ, «Бурхн цугтаһинь Терүнә көлд кевтүлв». «Цугтан» 
гисн тоод Бурхн оржахш, эн Эврэн цугтаһинь Христосин медлд 

орулв. 28 Бурхн цугтаһинь Христосин медлд орулхла, тиигхлэ 
Көвүнь, Христос, Эврэн Терүнэ медлд цугтаһинь орулсн Бурх- 
на медлд орх. Тиигәд Бурхн цугтаһинь залх. 2 Үксн эмтнэ төлэ 
уснд кирслгдснь ю кежәхмб? Кемр үксн эмтиг эмдрүлдго болх- 
ла, теднә төлә ю хәәҗ уснд кирслгдхмб? 3 Агчм болїїн бидн ю 
хөэж эмэрн шордхмб? 3! Ахнр-дүүнр, би өдр болһн үкл үзнэв. 
Би энүнд ик санаһар андһар өгчәнәв. Мана Деед Эзн Исус 
Христосин өмн би таднар эн ик сана зүүнәв. 2 Әмтнә хәләцәр 
келхлә, Епест бээх ангудла ноолдхд нанд ямаран олз орла. Кемр 
үкен әмтиг әмдрүлдго болхла, «ода идэд уухмн, яһад гихлэ, 
маңһдур үкч одхвидн». 5 Бичә меклгдтн. «Му хань күүг үрэнэ». 
3 Шинәс ухатаһар бәәһәд, килнц Һһарһдган хайтн. Тадна зәрмснь 
Бурхиг медхш гиж тадниг би ичәхәр бээнэв. 


Цогц-махмудыг эмдрүллїїн 


35 Зармнь иигҗ сурх: «Үксн өмтн яһҗ әмдрдв? Тедн ямаран 
цогцта болхмб?» 3 Һәргтәч! Тэрэнэ эк чи тэржэхлэ, үкчкэд тер 
урһад һарх. 3 Урһмл кевтнь чи тэржэхшч, келхд буудян эс гихлэ 
талдан йирин нег умш тэржэнэч. 3 Эн экнд Бурхн эврэннь таа- 
лар урһц өгчэнэ. Бурхн умш болһнд кергтә урїїц өгнә. 3° Цогц 
болһн әдл биш. Күн нег бәәдлтә цогц-махмудта, ангуд талдан, 
шовуд — талдан, зайсд — талдан. 4 Теңгрт болн һазр деер эврә 
дүрсн бәәнә. Тенгрин дүрснэ туурмж һазр деерксин дүрснэ ту- 
урмжас йилїїрнэ. 4 Нарна туурмж негн, сарин туурмж ондан, 
одд эврә туурмжта. Одн болһн талдан оддас эврэннь туурмжарн 
йилһрнә. 2 Үксн улс әмдрүлгдх цагт бас тиим болх. Үксн цогц 
һазрт булгдна, эмдрүлхлэ мөнк болх. 4 Мунь булгдна, сәнь эмд- 
рүлгднә. Күчн татунь булгдна, чидлтэнь әмдрүлгднә. 24 Базра 
цогц-махмуд булгдна, Эрүн Сәкүснә өгсн цогц-махмуд эмдрх. 
Һазра цогц-махмуд бәәнә, Эрүн Сэкүснэ өгсн цогц-махмуд 
бәәнә. 45 Бурхна Бичгт иигж келгджәнә: «Түрүнк күн Аадм эм- 
тэ-киитэ болв», сүүлнк Аадм болхла жирїїл өгдг сәкүсн болв. 
4 Түрүләд Әрүн Сәкүснә өгчәх жирїїл иржэхш, һазра иржәнә. 
Терүнә хөөн Әрүн Сәкүснә өгчэх жирїїл ирх. * Түрүңк күн һаз- 
рин шораһас үүдәгдж, хойрдгч күн — тенгрәс. * Һазра улс Һазрин 
күүнә бээдлтэ, тенгрин улс тенгрэс ирсн күүнлэ эдл болх. 9 Һаз- 
ра күүнэ дүрстэ болснла эдлэр тенгрин күүнэ дүр зүүхвидн. 
5% Ахнр-дүүнр, махмуд болн цусн Бурхна орн-нутга өнч авачнь 

болдмн биш гиж би таднд келжэнэв. Үкх юмн мөнк өнч эзлж 
чадшго. 51-52 Би таднд нуувч келжэнэв: бидн цугтан үкшговидн, 
болв сүүлнк бүрэ-бүшкүр татхла, генткн цугтан нег агчмд он- 
дархвидн. Юнгад гихлэ, бүшкүр татхла, үксн эмтн эмдрэд 
мөнк бээдлтэ болх, бидн ондархвидн. 5 Эн үмкәрдг үмкэрдгод 
хүврх йоста, үкдгнь мөнк бээдлтэд хүврх йоста. 5 Үмкэрдгнь 
үмкэрдгод, үкдгнь мөнк бээдлтэд хүврхлэ, тиигәд: «Үкл алгдв, 
Диилвр!» - гиж бичсн үгмүд бүтх. 5-«О, үкл, чини диилвр 
альдв? О, үкл, чини хорн альдв?» 5 Үклин хорн - килнц. Килн- 
цин күчнь - закан. 5 Болв Бурхнд ханлт. Эн мана Деед Эзн 
Исус Христосар дамжад маднд диилвр өгв. 5 Тиигәд мини 
дурта ахнр-дүүнр, батар алмацлго бээтн. Кезэ чигн Деед Эзнэ 
көдлмш кетн. Деед Эзнэ төлэ кесн тадна көдлмштн хара 
бишнь медтн. 


Иткдг улсин төлә цуглулжах мөнгн 


1 Бурхна улсин төлэ цуглулгджах мөнгнә тускар. Һалатьяд 

бээх иткдг улст мини келснлә эдлэр тадн тиигҗ кетн. 
2Олсн мөнгнләһән ирлцүлж долан хонгин нарн өдр күн болһн 
эврәннь мөнгнэсн хоршайад бээтхэ. Намаг ирхлэ, дэкж цуглул- 
лго белн болдгар бээтн. 3 Би ирхлэрн, тадна шүүж авсн улст 
селвгтә бичг өгнэв. Тедниг тадна цуглулж авсн мөнгиг күргтхэ 
гиһәд Ерусалим тал илгэнэв. 4 Кемр нанд тиигэрэн йовх кергтә 
болхла, тедн нанла йовх. 


Павелын зура 


5Би Македониг һатлад, тиигэд тадн тал ирхв. Яһад гихлэ, 
би Македоняр дэврж йовх йостав.  Танад би цаг зуур бээхв, 
болв үвлзэд чигн бээхв. Нанд тадн цааранднь һазр эрглһнд 
дөнгөн күргхит. 7 Яһад гихлэ, ода би таднла адїїмта йовад хар- 
һхар седжэхшв. Кемр Деед Эзн зөв өгхлә, танад цаг зуур бәә- 
хэр би нәәлжәнәв. 8 Епест би тэвдгч өдрин нәр күртл бәәхв. 
95 Япад гихлэ, тенд олн өшәтн бээв чигн, туста көдлмш кехд 
үүдн өргәр нанд секэтэ. !! Кемр тадн тал Тимофей ирхлэ, юм- 
нас бичә әәтхә, тадн хэлэн бәәтн. Юнгад гихлэ, тер нанла эдл 
Деед Эзнэ төлэ көдлжэнэ. "Нег чигн күн терүг бичә һолтха. 
Нан тал хәрү ирдгәр терүнд һазр эргэд йовлһнднь дөң болтн. 
Би терүг ахнр-дүүнрән дахулад ирхинь күлэжэнэв. 2 Апол ахин 

тускар. Ахнр-дүүнртәһән тер таднд одтха гиж би терүг йир 
сурлав. Болв ода деерэн тер йовхар седжәхш, зуг чөлән болх- 
ла, тер ирх. 


Товчлгч үг 


з Сагар бээтн, итклдэн бат болтн, зөргтә болн чидлтэ болтн. 
14 Кежэх тоотан дуран өгч кетн. 5Тадн Степаниг болн терүнэ 
өрк-бүлиг меднэлмт. Ахьяд бээх Христост иткдг улсин түрүнкснь 
тедн болжана. Бийэн тедн Бурхна улст церглхэр нерэдв. Би сур- 
жанав, !%теднлә көдлжэх болн теднлэ церглжэх улсин һардврт 
сонсхврта болтн. ! Степан Портунат болн Ахьяк ирснд би байр- 
лжанав. Тедн нанд тадн угаһар дуту болжасн юм өгв.  Тедн 
нанд таднла эдл урмд өгв. Тиим улсиг күндлтн. ! Азийд бээх 
иткдг улс менд келүлжэнэ. Әкүль болн Приска, теднә герт хурдг 
иткдг улс бас тадниг Деед Эзнлә ниилснтн халунар мендлжәнә. 
20 Ахнр-дүүнр цугтан таднд мендэн илгэжэнэ. Нег-негнләһән 
эрүн үмслїїэр мендлтн. 2! Би эврэннь һарар таднд бичжэнэв: 
Павелас менд. 2 Деед Эзнд дурлдго күн мөнкинд харалла харһт- 
ха. О, Деед Эзн, ир!" 2 Таднла Деед Эзн Исусин хээрлт бәәтхә. 
24 Цуг таднла Исус Христосла ниилснд мини дурн бээтхэ! 





* Энд арамей келәр Марана та гиж бичәтә. 

Христост иткдг Көринтин 
улст илгэсн хойрдгч бичг 


Нүр үг 


Хойрдгч бичг апостол Павел болн Көринтд бээх чонж хоорнд кецү 
бәәдл учрсн цагт бичгдсмн. Чонжин зэрм гешүд Павелыг шүрүтәһәр 
шүүж-шалїїсн бәәдлтә. Болв Павел йир икәр эвцхэр седнә, эвцхлэрн 
байрлна. 

Бичгин түрүн энгднь Павел Көринтд бээх чонжла эврэннь хэрлцэ- 
нә тускар күүнднэ. Тер чонжин улсин балїїснд болн өшә кеснд яһад 
тиим догшар хэрү өгсән цәәлһҗәнә. Терүнэ догшн хэлэцэс чонжин 
улс буруһан медэд эвцлдхлэ, Павел бас байрлна. Дарунь Йудьяд дем 
күлэжэх христианмудт чонжин улс элвгәр демэн күргтхә гиж тер ду- 
удвр кенэ. 

Сүүлнк бөлгүдт Павел апостол нерэн харсжана. Яһад гихлэ, зэрм 
улс бийэн үнндэн апостол гиж нерэдэд, Павелыг апостол гисн худл 
нертэ гиһәд гемшэжэлэ. 

Учр-утхин зура 

Нүр үг 1.1—11 

Павел болн Коринфд бәәх чонҳ 1.12 – 7.16 

Йудья һазрин иткдг улст өгчәх дем 8.1 — 9.15 


Павел апостол гисн эврэннь нерән харсна 10.1 — 13.10 
Ашлвр 13.1—13 


Мендллїїн 


Бурхна таалар Христос Исусин апостол болтха гиж дуудгдсн 

Павелас болн мана дү Тимофеяс Бурхнд иткдг Көринтфин 
баг улст болн цуг Ахьяр бээх Бурхна улст цугтаднь менд. 2 Мана 
Эцк Бурхн болн Деед Эзн Исус Христос цаһан сана болн амулн 
бээдл таднд өгтхэ! 

Павел Бурхнд ханлтан өргжэнэ 


3 Бурхнд болн мана Деед Эзн Исус Христосин Эцкд, цайан 
саната Эцкд болн мадниг төвкнүлдг Бурхнд туурмж! 4Бидн 
зүсн-зүүл зовлнта улсиг төвкнүлдгэр Бурхн мадниг мана цуг 
зовлн эдлжэснд төвкнүлжэнэ. Бурхн мадниг төвкнүлснлэ эдлэр 
бидн тедниг бас төвкнүлжәнәвидн. 5 Христосин төлә бидн ялж 
икәр зовжанавидн, тедү мет Бурхн мадниг Христосар дамжад 
төвкнүлх. 5Кемр бидн зовжахла, зуг тана төвкнлтин болн аврл- 
тын төлэ зовжанавидн. Кемр мадниг төвкнүлжэхлэ, зуг тадна 
төвкнлтин төлэ тиигжэнэ. Маднла хамдан даажах зовлнгиг 
тадн тесвртәһәр даахларн төвкнүлт авхит. ? Бидн таднд батар 
иткжәнәвидн. Яһад гихлә, кемр тадн маднла эдл зовжахла, ти- 
игхлә маднла әдл төвкнүлгдхит. 

8 Ахир-дүүнр, Азийд маднд учрсн зовлнгин тускар тадниг 
медтхэ гиж бидн санлавидн. Бидн мана зовлнгиг даахин арїас 
даву ик аһу күчр-күндлэ харһвидн. Тиигәд нам эмд үлдх нээлв- 
рэн гееввидн. ?Үкх шиидврлә харһсан бидн тааһад меджэлэвидн. 
Болв эннь цугтан учрв: мадниг бийдэн биш, үклэс эмдрүлжэх 
Бурхнд нээлтхэ гижэнэ. 1)! Бурхн мадниг тиим күчр үклэс 
аврв, мадниг дэкэд аврх. Кемр тадн мана төлэ зальврад дөң 
болхла, Бурхн дэкн мадниг аврх гиж нээлжэнэвидн. Тиигэд 
Бурхн мана төлә олн зальврлһнд хэрү өгәд, маднд әдс өгх. Болв 
кесгнь мана төлэ Бурхнд ханлтан өргх. 


Павелын зуран сольлт 


р Бидн эн жирһлд йилһән даву таднла бээхлэрн, бийән юм 
нуулго бэрэд, Бурхна үнэр бээснэ тускар меджэхэн зүркэрн 
бидн буульжанавидн. Болв бидн күүнэ цецн ухаһар биш, Бурх- 
на цаһан санаһар тиигж йоввидн. 8-4Бидн тана умшж болн 
медж, чадхин тускар бичжэнэвидн. Мана Деед Эзн Исусин ирх 
өдрт бидн тадна буульмж болхвидн, тедү мет тадн мана буульмж, 
болхит. Эннь күцц бишинь тадн медсмн болхит. Тадниг күццднь 
медх ГИЖ НЭЭЛЖЭНЭВ. 

15 Би энүнд цуггаднь иткжәләв. Тиигәд тадниг хойр дам эдс 
автха гиһәд түрүлэд тадн тал ирхэр зуралжалав. ! Би Македонь 
орж йовад, бас нег Македоняс хэрж йовад, тадн тал одхар седлэв. 
Йудья тал йовхд тадн нанд дөң болх билэт. 17 Иигж зуралхларн 

би нааһар ухалсн болвза? Эс гихлэ би цогц-махмудыннь седвэрэс 
зуралжавну: «Э» - гиҗ келчкәд, «Уга» - гиж ухалжану? !8 Бурхн 
итклтә бидн «Э», «Уга» —– гиж дегц келжәхшвидн. ! Мини, Силан 
болн Тимофейин цээлїїж йовсн Бурхна Көвүн, Исус Христос, 
дегц «Э», «Уга» болжахш. Тертн кезә чигн «Э» болжана. 2 Яһад 
гихлә, Бурхна өгсн үгд Христос цуг лавта хэрүнь болжана. Тии- 
гэд Исус Христосар дамжад Бурхна туурмжин төлэ бидн «Тииг- 
тхә!» гиж келнэвидн. 2 Бурхн мадниг таднла Христост иткснд 
батражана, мадниг Бийиннь төлэ салїв. 2 Бурхн мадниг Эврэннь 
улст тоолад, мадниг тамїїлв. Бурхн өгсн үгэн цугтаһинь эркн 
биш күцэхэр мана зүркнд Эрүн Сәкүсиг өгв. 

23 Таднд улм зовлң үзүлшгон төлэ Коринф тал намаг ода 
күртл эс ирснэ герчнь — Бурхн. 24 Юунд иткхиг бидн таднд закж 
заахар бээхшвидн. Яһад гихлэ, тадн батар иткжэнэт. Бидн хам- 
дан тадна байрин төлә көдлжәнәвидн. 


Таднд һундл бичә төртхә гиһәд, би тадн тал одшго болж 

шиидв. 2Яһад гихлэ, кемр би таднд һундл төрәхлә, намаг һун- 
дасн улсас талдан кен байрлулхмб? 3 Кемр ирхлэрн, намаг байр- 
лулх улсас һундл үзшгон төлә би тиигж таднд бичв. Би иткжэнэв: 
кемр би байрлхла, тадн цугтан бас байртат. “Би дегд икэр һунд- 
рхад, зүркэрн гейүрэд болн икэр ууляд бээсндэн таднд бичлэв. 
Болв би тадниг Пундахар биш, таднд цуггадтнь ямаран икэр 
дуртаһан медүлхэр бичләв. 


Килнц ћарһсн күүнә килнц тэвж өглћнә тускар 


5 Кемр кен негнь кениг болв чигн Пундасмн болхла, зуг намаг 
биш. Тер күн тадниг цугтаһитн баһар Пундав. Би нам үлү юм 
келхэр бээхшв. % Иим күүнд тадна икңкәс авсн засгнь болжана. 
7Тиигэд тадн терүнә буруһинь тэвж өгэд, икәр Һундадгоһар 
болн итклән хайдгоһар урмд өгх зөвтәт.  Тадн йосндан терүнд 
дуран өгчэхэн үзүлтн гиж би эржэнэв. ° Би таднд энүг бичх- 
лэрн, тадниг цугтаһинь күцэхд сонсхврта болх угаһинь медхэр 
сөрж бичлэв. "Тадн кенә буру тэвж өгчәнәт, терүнэ буруг би 
бас тэвж өгчэнэв. Яһад гихлэ, кенэннь чигн буру тэвх юмн бә- 
эхлэ, тадна төлә Христосин өмн би терүнэ буруһинь тэвж өгчә- 
нэв. Ч Тадниг эрлг бичә меклтхэ гиһәд тиигжэнэв. Яһад гихлэ, 
бидн терүнэ зураг меднэвидн. 

Троадт болсн Павелын үүман 


12 Намаг Троадт Христосин туск Сән Зәнг тархахар ирхлэ, 
Деед Эзн тархах арһ өгсмн бээж. " Болв тенд мини дү Тит уга 
болсн учр деерэс би бийэн тогтнулж чадад бээвв. Тиигэд би 
Троадт бээсн иткдг улсла мендлэд, Македонь тал йовв. 


Христосар дамжад ирсн диилвр 


4 Болв бидн Бурхнд ханлт өргжәнәвидн. Яһад гихлэ, Хрис- 
тосла ниилэд, Бурхн мадниг диилвртәһәр залж йовна. Бурхн 
маднар дамжад канкнсн сээхн үнр тархажах мет Христосин 
туск ном тархажана. ! Яһад гихлә, бидн Бурхнд Христосин бэр- 
жэх каңкнсн сээхн үнр мет болжанавидн. Эн үнр авргджах улс 
дунд чигн, үкжэх улс дунд чигн таржана. 16 Үкжәх улст эннь үк- 
лин үнр, авргджах улст эннь җжирһл өгдг үнр болжана. Кен тиим 
юм күцэж чадхмб? !7Тиигхлэрн бидн Бурхна үгиг олн улсла эдл 
олзин төлэ цээлїїж йовхшвидн. Мадниг Бурхн илгэснд бидн 
Христосин зарцнр болад Бурхна өмн мел үнэр келжәнәвидн. 


Шин бооцана цергләчнр 


Бидн бийән буульжах болж медгджэдг болвза? Тадна төлә 
эс гихлэ таднас авх цээлїївртэ бичг зэрм улсла эдл маднд 
кергтэй? 2Тадн цугган меддгэр болн умшдгар мана зүркнд 
бичгдсн бичг болжанат. з Тадн мана күргсн Христосин бичг 
болсан үзүлжәнәт. Эннь бекэр биш, эмд Бурхна Сәкүсәр бичгдв, 
тиигчкәд дөрвлжн чолун деер биш, күүнэ зүркнд бичгдв. 
4Тиим иткл Бурхнд бидн Христосар дамжад аввидн. 5Иим 
көдлмш күцэх арһ маднас һарчана гиж би тоолжахшв. Эн арїї 
Бурхнас иржэнэ. 6Бурхн маднд Шин Бооцанд церглх арһ өгв. 
Шин Бооцан бичгдсн Заканас биш Сәкүснәс бүрджәнә. Бичгдсн 
Закан үкл авч ирнэ, Сэкүсн болхла җирһл өгнә. 
7Закан чолун деер үзгүдәр сиилгдж. Эннь туурмж үзүлжәж. 
Тиигәд Израилин улс Мошен чирә хэлэж чадлго бээж. Юнгад 
гихлә, туурмжнь байржасн бийнь терүнэ чирәнь туурмжас ман- 
длжаж. Кемр үкл авч ирсн Закан тиим туурмжта болхла, %тиигх- 
лэ Сәкүснә көдлмш түүнэс туурмжта эс болхий? ° Кемр эмтиг 
засгла харппулх көдлмш туурмжта болсмн болхла, аврлт авч ирдг 

көдлмш түүнэс ямаран туурмжта болх! ! Эн саамд өдгө туурм- 
жас көлтә Закана туурмж туурмж биш болжана.  Яһад гихлэ, 
кемр уга болсн юмн туурмжта бээсмн болхла, тиигхлэ оньдинд 
бээдг юмн ямаран ик туурмжта болжахмб? 

р Бидн тиим нээлвртэ болсндан, тиигәд зөргтэ йовдл һарһ- 
жанавидн. 5 Бидн Мошелә әдл кежэхшвидн. Мошен туурмжнь 
баһрад уга болжасинь Израилин улс бичә үзтхэ гиһәд, эврэннь 
чирәһән бүркәһәр бүркдг билэ. “ Болв эн улсин ухан эндр күртл 
хаалїата. Хуучн бооцан тедн умшхла, ухань бүркәһәр бүркәтә. 
Эн бүркәг зуг Христосар авч хайгдх. 5 Эндр өдр күртл Мошен 
бичсиг умшхла, Израилин улсин ухан бүркәһәр бүркәтә. !6 Болв 
кемр күн Деед Эзн тал эргхлә, бүркә авгдна. " Деед Эзн – Сә- 
күсн болжана. Деед Эзнэ Сәкүсн бээжэх һазрт сул бәәдл учрна. 
1 Бидн цугтан ил чирәһәрн Деед Эзнә туурмжиг хәләжәнәвидн. 
Деед Эзнә Сәкүсн мадниг Деед Эзнә дүрд хүврүлжәнә, тиигәд 
улм ик туурмж үзүлжәнәвидн. 


Шавр сав дотр бәәх зөөр 


Бурхн эврэннь хәәрлтәр маднд эн церглт өгсн деерәс бидн 

терүг тасллго күцэжэнэвидн. 2Бидн нуувч болн ичртэ йовд- 
лмудыг цугтаһинь һәәлвидн, мек һарһдговидн, Бурхна үгиг 
бидн хаҗилһлго келнэвидн. Мадниг һанцхн үнниг цээлїїж 
йовснд Бурхн герч. Тиигэд маднд иткж болхиг күн болһн лавта- 
һар меднә. 3 Кемр мана тархажах Сән Зәнг эс меджәх зәрм улс 
бәәхлә, тернь — үкжэх улс. Яһад гихлэ, эн делкэн бурхн итк- 
дго улсин ухаһинь харңһтрулв. Тиигхләрн теднә төлә Христо- 
син туурмҗин туск Сән Зәнгин герл бичә гилвктхә гиж тиигв. 
Христос мел Бурхна авц-бэрцтэ дүр. 5 Бидн бийән биш Деед 
Эзн Исус Христосин тускар цәэлһҗ өгч йовнавидн. Бидн болх- 
ла Исусин төлэ бәәх тадна зарцнр болжанавидн. • Яһад гихлә, 
«Харңһу тангас герл ортха!» - гисн Бурхн Христосар дамжад 
Бурхна туурмж медтхә гиһәд, мана зүркнд герл орулв. 

7 Цугтайаснь даву чидл мадна чидл биш, Бурхна чидл. Терүг 
үзүлхин төлэ эн зөөриг бидн шавр савд бэржэнэвидн. 8 Мадниг 
шахжана, болв балцлж чаджахш. Бидн алмацнавидн, болв мел 
цөкржэхшвидн. “Мадниг мөрдж көөлднэ, болв Бурхн мадниг 
мел үлдэхш. Мадниг гүвднэ, болв алж чаджахш. ! Исусин жирһл 
мана цогц-махмудт үзгддгэр бидн эврэннь цогцдан кезэ чигн 

Исусин үкл бэржэнэвидн. Ч Исусин жирїїл мана үкдг цогц-мах- 
мудт үзгддгэр бидн насн туршарт Христосин төлэ үклин өмн 
өргнд зогсжанавидн. }? Үкл мадн дотр бәәнә, җирһл болхла - 
тадн дотр. " Бурхна Бичгт иигж бичэтэ: «Би итксн учр деерэсн 
келлэв». Бидн бас тер итклин Сәкүстә болад иткжэнэвидн, тер 
төләд келжэнэвидн. “ Исусиг үклэс эмдрүлсн Бурхн мадниг 
Исусла бас эмдрүлэд таднла хамднь Бийиннь өмн зогсахиг бидн 
меднәвидн. 5 Эн цугтан тадна төлэ кегджәнә. Бурхна цаһан са- 
нан йир олн улст күртдгәр тиигжәнә. Тиигхлә олн улс Бурхиг 
улм ханж йөрәх. Эннь Бурхнд туурмж авч ирх. 


Итклин жирїїл 


16Тиигэд бидн церглтэн зогсажахшвидн. Мана цогц-махмуд 
арїї ул элжэнэ, болв шин күн өдр ирвэс шинржәнә. ! Мана цаг 
зуура гиигн зовлн маднд зовлнгас кесг холван ик алдр мөнк 
туурмж маднд авч ирх. !8 Бидн үзгджэхиг биш, эс үзгджэхиг 
хәләжәнәвидн. Яһад гихлэ, үзгджэхнь цаг зуура болжана, эс үз- 
ГДЖЭХНЬ МӨНК. 


Мана бээх эн гер - мана һазр деерк цогц-махмуд - уга кегд- 

хлэ, тенгрт күн үүдәһәд уга мөнк гер маднд Бурхн өгхиг 
бидн меднэвидн. 2Тиигәд бидн түншэд мана тенгртк цогц-мах- 
муд авхар седжәнәвидн. 3 Бидн тенгртк цогц-махмуд авхларн, 
нүцкн болшговидн. “Эн һазра цогц-махмудта жирїїжэх деерән 
бидн даргдад түншжэнэвидн. Болв эннь цогцасн салх мана сед- 
вәр биш. Бурхн мадниг ондарулад маднд шин мөнк цогц өгтхэ 
гижэнэвидн, мана һазр деерк цогц мөнкд сольгдтха гижэнэ- 
видн. 5Энүнэ төлә мадниг Бурхн үүдэв, дэкэд Тер өгсн үгэн 
цугтайинь лавтаһар күцэхэр маднд Эрүн Сәкүс өгв. 

6Тер учрар бидн кезэ чигн зөргтөвидн. Эн һазр деерк цогц-мах- 
мудта бээтлэн, бидн Деед Эзнэс холд йовнавидн. 7 Бидн үзжэ- 
хэрн биш итклэрн бээнэвидн. 8 Тиигэд бидн зөргтәвидн, эврэннь 
һазр деерк цогц-махмудан үлдәһәд, Деед Эзнлэ бээхэр седжә- 
нөвидн.?Бидн Деед Эзнлэ бээв чигн, эс гихлэ холд бээв чигн, 
Терүнд таасгдхар шамдһаһар киннәвидн. 1! Яһад гихлә, бидн цуг- 
тан Христосин өмн зарһла харһхвидн. Тиигхлэрн күн болїїн һазр 
деерк цогц-махмудта бээсэрн эврэннь му, эс гихлэ сэн йовдл 
һарһсарн авхан авх. 

Бурхнла эвцлтин ном 


п Деед Эзиг күндлнэ гисиг бидн меднэвидн, тиигәд энүнд тал- 
дан улсиг иткүлхэр седнэвидн. Бурхн мадниг кевтнь меднә, ти- 
игэд тадниг эврэннь зүркэрн намаг бас кевтнь меднэт гиж би 
нәәлжәнәв. 1 Бидн бийэн таднд шинэс буульжахшвидн. Болв 
таднд маднар бардмнх зөв өгчэнэвидн. Дотрк бээдлэрн биш, 
һазак бээдлэрн бардмнжах улст тадн хәрү өгч чаддгар тиигжэнэ- 
видн. 5 Кемр мадниг ухан тату улс гиж тоолжахла, эннь Бурхна 
төлә. Кемр ухаһарн эрүл-менд гиж тоолжахла, тернь тана төлө. 
14 Мадниг Христосин дурн һардҗана. Кемр нег күн цугтаннь 
ормд үксмн болхла, тиигхлэ цугтан үкж одсиг бидн тодрхаһар 
меднәвидн. 15Эмд бээх улс бийиннь төлә биш, теднэ ормд үкэд 
эмдрсн Христосин төлэ җирһдгәр Тер цугтаннь ормд үкв. 

16 Иигәд эн цагас авн бидн тиигәд күүнэ хэлэцэр дэкж кен тал 
болв чигн хэлэжэхшвидн. Болв Христос тал бидн күүнэ хэлэ- 
цэр хәләдг билэвидн, зуг дэкж тиигҗәхшвидн. 17 Кемр кен чигн 
күн Христосла ниицэд бээхлэ, тертн шин күн. Кезэнк давв, ода 
цугтан шин. 5Энүг цугтаһинь Бурхн күцэв. Тер мадниг Христо- 
сар дамжад Бийләһән эвцүлв, эвцлтин туск зэнг тархах көдлмш 
маднд даалһв. 9Эн зәңг иим: Бурхн Христосар дамжад делкәг 
Бийләһән эвцүлв. Эмтнэ килнциг Бурхн теднэ тоод дәкҗ орул- 
жахш. Бурхн маднд эвцлтин туск зэнгиг даалһв. 2 Бидн Хрис- 
тосин элчнр болжанавидн. Маднар дамжад Бурхн келжэнэ. 
Христосин нерн деерэс тадниг суржанавидн: Бурхнла эвцтн! 
21 Япад гихлэ, Бурхн килнц уга Христосар мана килнцин төлэ 
тэкл кев. Терүнлэ ниицэд мадниг Бурхна чик бээдл авдгар тиигв. 


Бурхнас тана авсн цаһан санан киидэн бичә давтха гиж 

бидн, Бурхнд көдлдг улс, таднас суржанавидн. 2 Яһад гихлә, 
Бурхн келжэнэ: «Кергтә цагтан Би чамаг сонсв, тиигәд авргдх 
өдр чамд дөң болв». Ода кергтә цаг, ода авргдх өдр. з Мана цер- 
глтиг күн бичә шалһтха гиһәд, бидн кенд чигн харшлтта йовдл 
һарһҗахшвидн. 4 Бидн цуг кежәх тоотдан Бурхна зарцнр болжа- 
хан үзүлжэнэвидн. Бидн тесвртәһәр күчр-күндиг, түрү бәәдлиг, 
уга-ядуг даажанавидн. 5 Мадниг гүвдлә, түүрмд суулһла, олн 
эмтн дәврлә. Бидн көштлән көдлвидн, нөр уга, хот уга бәәв- 
видн. 6 Цевр-цеерәрн, медлэрн, тесврэрн, цаһан санаһарн, Эрүн 

Сәкүсәрн, йосн дурарн, үнн үгэрн ?болн Бурхна күчәр бидн 
Бурхна зарцнр болсан үзүлвидн. Бурхнла чик бәәлһн мана дәв- 
рлһнә болн харслтын зер-зев. % Мадниг күндлнэ болн мадниг 
күндлхш. Мадниг му келнэ болн мадниг туурулна. Мадниг худлч 
гинә, болв үнэр келжэнэвидн. 9 Мадниг таньдгод тоолна, болв 
мадниг цугган меднэ. Мадниг үкснэ тоод орулж болв бидн эн 
эмдвидн. Мадниг гүвднэ, болв алж чаджахш. ! Мадниг һундана 
гиж тоолна, болв бидн оньдин байрлнавидн. Мадниг түрү бээ- 
нэ гиж тоолна, болв олн улсиг бидн байжуллавидн. Маднд мел 
юмн уга, болв цугтаһинь эзлнэвидн. 

п Коринфин улс! Бидн таднла иләр күүнджәнәвидн. Бидн таднд 
йир дуртавидн. 2 Таднд өгчэх мана дурн кемжән уга, болв тадн 
эврән бийэн бәржәнәт. !3 Би таднд, эврэннь үрдүдт келснлэ эдлэр 
келжәнәв: бидн таднд дурта болсн әдләр тадн маднд дурлтн. 


Бидн — Бурхна эмд сүм 


м Христост иткдго улсла ямаран чигн ниицәнд бичә ортн. 
Бурхнла чик бәәлһн болн зака эвдлһн хойрин хоорнд хамцу юн 
бәәхмб? Герл болн харнһу хойрин хоорнд хамцу юн бәәхмб? 
15 Христос эрлг хойрин хоорнд зөвшәл бээхий? Христост иткдг 
күн иткдго күүнлэ негдхд юн бәәхмб? 1 Бурхна сүм худл кегдл- 
мүдлэ яһҗ ирлцхмб? Яһад гихлә, бидн эмд Бурхна сүм болжана- 
видн. Бурхн эврән келлә: «Би теднлә бүүрлэд, тедн дунд бээхв. 
Би теднэ Бурхн болнав, тедн Мини улс болх». "Тиигәд Деед Эзн 
келжэнэ: «Тедн дундас һарад, бийән теднэс салһҗ автн. Бузр 
юм бичә көндэтн! Тиигәд Би тадниг орулж авхв. ! Би тадна Эцк 
болхв. Тадн Мини көвүд болн күүкд болхит, гиж цугтаг бэржэх 
Деед Эзн келжэнэ». 


Мини дурта улс! Цуг эн үгмүдиг Бурхн маднд өгв. Тиигэд 
мана цогциг болн сэкүсиг бузрдажах тоотас бийэн цугта- 
паснь цеврлий! Бурхиг күндләд йир эрүнэр бәәхәр зүткий! 


Павелын байр 


2Маднд өгчәх дуран үзүлтн. Бидн кү һундасмн угавидн. Бидн 
нег чигн күүнд му йовдл Парїїсн угавидн, кенэс чигн бийдэн 
олз хәәсмн угавидн. 3 Таниг засглхар би иигж келжэхшв. Яһад 
гихлә, урднь келсэр хамдан үкв чигн, хамдан җирһв чигн бидн 

таднд дуртавидн. 4Би таднд йир икэр нээлжэнэв, тадн нанд йир 
ик сана зүүлїїжэнэт. Мана цуг күчр-күндт тадн нанд урмд өгвт, 
би йир байрта бээнэв. 

5 Македоньд ирхлэрн, бидн амрлт үзсн угавидн. Бидн зөвэр 
түрвидн: эмтнлэ зүтклдвидн, зүркнд ээмшг үүдв. 6Болв дора- 
цулгдсн улст урмд өгдг Бурхн, Титиг ирүлэд, маднд урмд өгв. 
7 Бидн їанцхн терүнэ ирсэр биш, тадн терүнд яһҗ урмд өгсәр 
урмдта бээнэвидн. Тадн намаг үзхэр бээхиг, тана һундлин тус- 
кар, нанла дәкн үүрлхэр бәәхин тускар Тит маднд келв. Энүнд 
би йир икэр байрлв. 8Кемр урднь бичсн бичг тадниг һундасмн 
болхла, би терүнд харм төржэхшв. Болв би цаг зуур хармнв, яһад 
гихлә, тер бичг тадниг баахн цагт Пундав. 9Зуг ода би тадниг 
һундасндан биш, тадн урдк жирїїлэн үлдэснд байрлжанав. Тадн 
Бурхна төлэ һундагдвт, тиигэд бидн таднд мел му үзүлсн уга- 
видн. ! Бурхнас иржэх һундл килнцтэ җирһл үлдэхд нөкд бол- 
на. Эннь эмтиг аврлтур авч ирнэ, тиигэд энүнд цөкрлт мел уга! 
Эн делкэн һундл үклүр әмтиг көтлнэ. Ч Хәләлт, Бурхнас ирсн 
һундл таднд ю кев? Тадниг үннч кев. Тадн эврэннь буру угаһан 
илдкх седкл зүүвт. Тадн уурлад үүмлдвт. Тадн нанла хариад үүр- 
лхэр бәәввт. Буру һарһсн улсиг тадн засглхдан белн бәәнәт. 
Эн кергт тадн бийән буру бишән үзүлвт. ° Урднь бичсн бичгиг 
би му келсн күүнэ болн му келүлсн күүнэ төлә бичжэхшв. Тадн 
мана тускар Бурхна өмн яһҗ илэр килмжэн тусхажахиг таднд 
үзүлдгэр бичлэв. "5 Тиигәд бидн урмд аввидн. 

Энүнэс нань бас Титин байрин тускар бидн сонсж, дәкәд 
тадн терүнэ седкл яһҗ төвкнүлсиг сонсад байрлвидн. “Би тад- 
ниг терүнд буульв, терүнэсн ичсн угав. Болв цуг мана келсн 
үнн болсар тиим кевэр Титд буульсн йосндан үнн болжана. 
15 Тадна сонсхврта бээдлин тускар болн яйж терүнэс сүрдж 
ээмсж тадн тоссиг Титд тодлхла, таднд өгчэх терүнэ дурн улм 
икднэ. ! Би таднд нээлж чадхарн байрта бээнэв. 


Иткдг улсин төлә мөнг цуглуллїїн 


Ахнр-дүүнр, Македоньд бээх Христост иткдг багмудт Бурхн 
ямаран хәәрлтән өгснә тускар тадниг медтхә гижэнэвидн. 
2Тедн зовлнгар дамжад икәр сөргдв. Дегд түрү бээв чигн тедн 
мөнг өгхдән йир өгәнч болв, яһад гихлэ, теднэ байр аһу ик. 
3Тедниг бәәснәсн өгч чадхан өгәд, нам терүнәсн давуһар өгсиг 

би герчлж чадхв. Эврәннь дурар “4 Ерусалимд бәәх Бурхна улст 
дөң болхан тедн маднас итклтәһәр сурв. 5Теднэ кеснь мана 
күләжәснәс даву болв. Хамгин түрүнд тедн бийэн Деед Эзнд 
нерэдв, дәкәд Бурхна таалар маднд дөң болв. 5Тадн дунд Титин 
экләд кежэх эн цаһан седклин кергиг күцэтхэ гиж терүг сурвидн. 
7Тадн цуг бээсэрн байнт: итклэрн, келэрн, медрлэрн, гүжрл- 
тэрн болн маднд өгчэх эврэннь дурарн. Бидн тадниг эн цаһан 
седклтэ кергтән өгэнч болтн гижэнэвидн. 

8 Би таднд заквр өгчэхшв. Талдан улсин гүжрлтин тускар 
келхлэрн, би тадна дурна үнниг зөрж медхәр седлэв. ° Мана 
Деед Эзн Исус Христосин цаһан санаг тадн меднэт. Тер байн 
болв чигн Эврэннь түрү бээдлэрн тадниг байжахин төлә тад- 
на төлэ тер хоосн күн болв. ! Эн төрэр мини ухан седкл 
иим: давсн жил эклсн көдлмшэн күцэтн. Яһад гихлэ, тадн 
эн кергиг түрүн эклвт, нам түрүлэд күцэхэр седвт. "Эн кер- 
гэн тадн тана арїїла ирлцүлэд күцэтн. Тадн эклсн седвэрэрн эн 
кергән күцэж чадхан үзүлтн. 2 Кемр тадн дөң күргхэр седжэх- 
лэ, тиигхлә Бурхн эн седвэриг күүнд уга юмнла биш, бээсн- 
лэнь ирлцүлж авна. "Би күчр-күндиг таднд даалїад, талдан 
улсин бәәдл гиигрүлхәр бәәнәв гиҗ келжәхшв. Би әдл бәәдл 
учртха гиләв. “ Ода деерән тадн эврәннь ик зөөрәсн теднә ду- 
туһинь дүүргж чаджанат. Дәкәд теднд зөөр хоршхла, тиигхлә 
тедн тана дутуг күцэх. Тиигәд аштнь әдл бәәдл учрх. 5 Бурхна 
бичгт иигж бичэтэлм: «Икәр юм хураж авснас үлү һардго, ба- 
һар хураснас дуту болдго». 


Тит болн терүнә хаалїїин ханьмуд 


16 Намаг кеснлэ әдл Бурхн Титиг таднд дөң күрх ик седклтә 
кеснд би Бурхнд ханлтан өргжәнәв. "Эн сурвриг күцэхдэн зөв- 
шәл өгсн деерэн Тит дөң болхар икәр седәд, эврэннь сэн дурар 
тадн тал йовжана. !8 Терүнлә хамдан мадн бас нег ахан илгәв- 
видн. Терүг Сән Зэнг тархадгднь Христост иткдг цуг багмуд 
икәр үнлнэ. 9 Түүнәс даву Деед Эзнэ туурмжин төлә болн мана 
сэн седвэр үзүлхин төлэ цайан седклин эн кергиг бидн күцэх 
цагт иткдг улсин багмуд терүгэр маднд хань кев. 2 Элвгәр өгсн 
эн белгиг яһҗ авч күргснд эмтн дурго болдгоћһар бидн сагар 
йовнавидн. 2 Яһад гихлэ, бидн зуг Деед Эзнэ өмн биш, болв цуг 
эмтнэ өмн чикэр кехэр седжэнэвидн. 22 Теднлә бидн эврэннь 

ахан илгэввидн. Бидн терүг шулун-шулун шинжлэд, терүнэ дөң 
болхар бээх седклинь итквидн. Ода болхла терүнэ дөн болх сед- 
вэрнь улм икдв, яһад гихлэ, тер таднд иткжэнэ. 2 Титин тускар 
келхлә, тер - мини хань болн таднд церглхд нанла хамдан 
көдлдг күн болжана. Талдан ахнрин тускар болхла, тедн Хрис- 
тосин туурмжнь болад терүнд иткдг багмудар илгэгдв. 2 Мадниг 
таднар йосндан буульмж кежәхиг иткдг улсин цуг багмуд үзэд 
меддгәр ахнр-дүүнрт дуран өгтн. 


Иткдг ахнр-дүүнрт күргсн дөң 


Бурхна улст дөң күргхин тускар таднд бичэд керг уга. 2 Тадн 

дөң болхар седжәхиг би меднәв. Македоньд бәәх әмтнд би 
тадниг буульлав: «Ахьяд бәәсн ахнр-дүүнр, давсн җиләс авн 
дөң болхдан белн билә». Тана седвәр теднә кесгтнь сән йовдл 
һарһхднь дөң болв. з Эн керг таднар буульмж кежэсн мана хо- 
осн үг болад үлддгоһар, би эн ахнр-дүүнрән илгәжәнәв. Болв, 
мини келсэр, тадн эврэннь дөнгөн бел кетн. 4Кемр Македоньд 
бәәдг әмтн нанла хамдан ирәд, тадниг белн болад угаг үзхлә, 
маднд ичртә болх. Таднд түүнәс давуһар ичртә болх. 5 Тегәд 
би иигж санув: тадна өгхэр седжэсн белгиг мини ах-дүүнр та- 
над одад, намаг иртл бел кетхә. Тиигхлә тер белг күчәр авсмн 
биш, эврэ дурар өгсмн болж һарх. 

6 Баһар тэрэ тэрсн күн, баһар авдгиг тодлад авчктн. Элвгэр 
тэрсн күн элвгэр хадж авх. 7 Күн болһн кедү мөнг өгнэв гиһәд 
шиидсән хармнл уга, өгцтә седвэрэн оньгтан авлго өгх зөвтэ. 
Яһад гихлэ, Бурхн байрлж өгснд дурта. 8Бурхн таднд зүсн-зүүл 
белг асхрулж өгч чадх. Тиигәд кергтә тооттн кезә чигн таднд 
бәәх. Бас тертн ямаран чигн цаһан саната керг күцэхд күртх. 
9 Бурхна Бичгт иигж бичәтә: «Сән күн элвгәр түрү улст өгчәнә, 
терүнэ цаһан санан - мөнк». * Тэрэчиг хотын төлә тэрэнэ экэр 
болн өдмгөр Бурхн теткнә. Тадниг бас Тер кергтә экэр теткх, 
терүг урһах, тадна цаһан саната йовдлын байн урїїц өгх. "Тадн 
байжхларн кезә чигн өгәнч болхит. Маднар дамжад таднд өгсн 
белгт олн улс Бурхнд ханлтан өргх. 2 Яһад гихлэ, эн дөң күрглһн 
Бурхна улсин зуг кергтә тоотынь теткх биш, нам Бурхнд улм 
ханлтан өргхиг икдүлх. " Тадна церглтиг шинжлснэ хөөн тана 
бэрж йовсн Христосин Сән Зэнгд итклтэ болсарн, кесгнь 
Бурхиг туурулх. Теднлэ болн цугталань тадн бээснэсн элвгэр 

хувалцснд тедн бас тиигх. “Тадна ормд тедн эрүн дурарн 
мөргх, яһад гихлэ, Бурхн таднд йир икәр цаһан санаһан күргв. 
15 Келж болшго белг өгсндэн Бурхн тууртха! 


Павел эврәннь церглтән харсжана 


1 Таднла бәәхләрн номһн, таднас холд бээхлэрн зөргтэ гиж 

намаг келцхэнэ. Би, Павел, номїїн цаһан саната Христосин 
нерн деерэс таднд дуудвр кежәнәв. 2 Тадн тал ирхлэ, намар зөргтэ 
болн нег мөслгч кү кехэр бичә седтн. Күүнэ седвэрэр һардвр кеж 
мадниг көдлжэнэ гиж тоолжах улсла би зөргтэ болж чадхан лавта 
меднәв. 3 Яһад гихлэ, эн делкэд бидн бүүрлэд бээвв чигн, болв эн 
делкэд дәәлдглә эдлэр дээлджэхшвидн. Мана дээнд бидн эн 
делкэн зер-зев биш, шивэ хамхлдг Бурхна күчтэ зер-зев олзлна- 
видн. Бидн зүткэтэ ухаг 5болн Бурхна медрлин өмнәс босжах са- 
наг уга кежэнэвидн. Христост сонсхврта болтха гиһәд, бидн санан 
болһниг бэрэнд авлавидн. %Тадн цугтан Христост сонсхврта болх- 
ла, бидн ямаран чигн сонсвр уга йовдлыг засглхдан белнвидн. 

7Өмнән бәәсән хәләлт. Кемр кен нег күн бийән Христосин 
күүнд тоолжахла, тиигхлә бидн бас терүнлә әдл Христосин улс 
болжана гиж тоолтха. 8Деед Эзнэ өгсн йосар бардмнхдан би 
нам ичжэхшв. Эн йосн таниг эвджэхш, батражана. 9Би тадниг 
эврэннь бичгэрн ээлїїжэх күн болхар седжэхшв. !! Яһад гихлэ, 
зэрмнь келнә: «Терүнә бичгүд догшн болн күчгэ, болв маднла 
бээхлэрн бийнь арһ уга, келнь мел хоосн». "Таднас холд бээх- 
лэрн мана бичгт бичжэх тоот болн таднла бээхлэрн мана кех 
көдлмш хоорнд мел йилһлт угаһинь тиим күн медтхә. 

2 Би бийэн буульжах күүнә тоод оршгов, эс гихлә теднлә бийэн 
эдлцүлх сана зүүшгов. Тедн эргү болад, бийиннь тускар эврэннь 
кемжэйэр кемжэлж келжэнэ, бийэн бийләһән әдлцүлжәнә. 
з Бидн болхла кемжэн угаһар бийэн буульж чадшговидн. Бурхна 
кетхә гиһәд заасн көдлмш мана кемжэн болжана. Энүнд тадн 
дунд кесн көдлмш бас тоод оржана. “ Бидн тадн тал эс ирсн кевтә 
мана өмн тоггасн кемжэнэс давжахшвидн. Сән Зэнгиг таднд 
бидн түрүн болж авч ирвидн. 5 Талдан улсин көдлмшэр бидн кем- 
жән угаһар бардмнжахшвидн. Болв тана иткл өссәр тадн дунд ма- 
на кех көдлмш Бурхн тоггасн межэ күртл икэр икдх гиж бидн 
нәәлжәнәвидн. !Тиигәд бидн Бурхнд талдан күүнэ кесн көдлм- 
шәр бардмнлго, ондан орн-нутгудар чигн бидн Сән Зәнг тархаж 

чадхвидн. ”«Буульжах күн Деед Эзэн буультха». 8Эврэн бийэн 
буульжах биш Деед Эзән буульжах күн тоомсрта болна. 


Павел болн худл апостолмуд 


1 Кемр би нам невчкн эргү болв чигн, тадн нанла тесвртэ 

болтн гиж санлав. Нанла тесвртэ болтн! 2 Би Бурхнла әдл тад- 
ниг һанцхн Терүнә болтха гижәнәв. Яһад гихлә, би тадна төлә 
һанцхн залуд Христост үг орулв. Терүнд би тас цевр келсн күүк 
үзүлх йостав. 3 Болв моћһа дүрстэ эрлг эврәннь мекэр Хабаг меклс- 
нлэ эдлэр, түүшн тана ухан авлгдад, Христост күцсн болн цевр 
нерәдлһәс хольжад одвза гиж би әәжәнәв. “Кемр кен чигн күн 
ирэд мана цәәлһәд уга талдан Исусин тускар цәәлһжәхлә, эс 
гихлә тана авсн Сәкүснәс талдан Сәкүс авхла, эс гихлә тана авсн 
Сән Зәнгәс талданиг авхла, тиигхлә тадн тер күүнлә түргн тесвртә 
болнат. 5Деед апостолмудас би юуйарн чигн дугу болжахшв гиж 
тоолжанав. 5 Би келмрч эс болв чигн, болв теднэс татућар медхшв. 
Энүгән бидн зүсн-зүүл арһар кесг дэкж таднд лавллавидн. 

7Таднд Сән Зэнг өнгөр тархасндан би тадниг өргхин төлө 
бийән дорагшлулад килнц йарїїсмн болвзав? 8 Таднд церглхин 
төлэ би иткдг талдан багмудас мөнг авсндан тедниг негжв гиж 
келж болжана.  Танад бээхлэрн, би түрү бээвв чигн, нег чигн 
күүнд ацан болш чигн угав. Нанд Македоняс ирсн ахнр-дүүнр 
кергтэ тоотм өгчэв. Би таднд мел ацан болсн чигн угав, болх 
чигн угав. ! Нанд бээх Христосин үнэр үгэн өгчәнәв. Цуг Ахьяр 
энүгэр намаг бардмнхиг нег чигн күн зогсаж чадшго. "Энүг би 
таднд дурго болад келжәнү? Би таднд ямаран дуртаг Бурхн меднэ. 

2 Би кежэх көдлмшэн цаарандан кенэв. Бурхна кергиг маднла 
эдл кежэнэв гиж бардмнхар учр хээжэх улст, би тиим арїї өгшгов. 
з Яһад гихлэ, тиим улс худл апостолмуд болжана, тедн эврэ көдл- 
мшин тускар худл келжэнэ. Христосин апостолмудыг тедн дура- 
на. МӨврх юмн уга, яһад гихлә, эрлг бурхна герлин элчиг дурана. 
5 Кемр терүнэ зарцнр чик бээдлин көдлмшчнриг дуражахла, 
тиигәд акад юмн мел уга. Аштнь тедн кесн кергэрн авхан авх. 


Христосин төлә Павел зовжана 


16 Би бас нег давтад келжәнәв: намаг һәргтә гиҗ бичә тоолтн. 
Кемр тадн тиигж тоолжахла, бас невчк бардмндгар, намаг һәрг- 
тэ күн кевтә орулж автн.! Мини ода келхм Деед Эзнэс биш. 

Бийэн бууляд би һәргтә күн кевтә келнэв. ! Олн улс күүнэ 
учрар бардмнна, би бас тиигнэв. "Тадн цецн болчкад, һәргтә 
улсла таасж тесвртэ болнат. 2 Тадн бийэн бууляд мухлалсн күн 
болһниг, эс гихлә тадна арһиг олзлсиг, эс гихлэ таднас авлһ 
булажасиг, эс гихлэ таднд деерлксиг, эс гихлэ халхартн ташсн 
күүг тесж даанат. 2 Ичр хату болсар таднд тиим йовдл һарһхд 
маднд зөрг тату болад бээв гиж би келсв. Би һәргтә күн кевтә 
келжәнәв. Кемр кен болв чигн, юуһар болвчн бардмнхар седх- 
лә, би бас тиигж кехв. 2 Тедн - евреймүдий? Би бас. Израилин 
улсий? Би бас. Абрахамин хөөт үйнрий? Би бас. 23 Тедн Христо- 
син зарцнрий? Би һәрглсн күүнлэ әдл келдг болв чигн, болв би 
зарцнрас деер зарцв. Би теднэс икэр көдлләв, түүрмд икэр суу- 
лав, икэр гүвдүллэв, үкхин өргнд ол дэкж бээлэв. 2 Евреймүд 
намаг һучн йис дэкж тавн саамд малядв. 2 Һурв дэкж римлян- 
муд намаг модар цокв. Нег дэкж чолуһар шивж цокв. Би һурв 
дәкҗ усна кермин хамхрлһнла харһв, өдр сө уга эн-зах уга 
теңгст цокгдв. 2 Би эврәннь олн зуульчлһндан ээмшглэ харһв: 
һолын деврлһнәс, тонулас, евреймүдәс, буру келтә улсас, худл 
ахнр-дүүнрәс балїїснд, күн уга эжго һазрт, тенгст би ээмшг үзв. 
27 Би чидлән геетлән көдлв, нөр уга бәәвв, харһнв, ундасв. 
Нурһлҳҗ би хот уга, бээрн уга, хувцн уга бээвв. 2 Энүнәс талдан 
би өдр болһн иткдг цуг багмудт килмжэн өгх йир күнд даавртав. 
2 Кемр кен негнь чинән уга болхла, би бас чинән уга болнав. 
Кемр кен негнь килнц һћһарһжҗахла, би зовнав. 

30 Би кемр бардмнхар седхлэрн, тиигхлэрн чинән угаһим заа- 
жах юмар бардмннав. 3! Бурхн болн Деед Эзн Исусин Эцк намаг 
худл эс келжэхиг меднә. Мөнкинд Терүнд туурмжҗ! 3 Дамаскд 
Арет хаана залач намаг бәрхәр балһсна үүднд манач тәвв. 33 Болв 
намаг эрст бээсн нүкэр зембльд суулһад буулһв. Тиигәд би тер 
залачас эмд үлдв. 


Павелын үзгдл 


Олз-тус уга болвчн би бийэн буульх зөвтэ болжанав. 
Болв би Деед Эзнэ өгсн үзгдлин болн илэр келлїїнэ тускар 
күүндий гижэнэв. 2Христосла ниицэд бээх арвн дөрвн жил 
хооран һурвдгч тенгрт өрггдсн күүг би меднэв. Болв тер күн 
цогц-махмудта бээсинь, эс гихлэ үзгдл бәәсинь би медхшв, Бурхн 
меднә. 3*Э-э, тер күүг Бурхна садт авч одгдсинь би меднэв. Зуг 

цогц-махмудтан эс гихлэ үзгдл болж тиигсинь би меджэхшв. 
Бурхн меднә. Тер тенд үгэр болн амарн келж болшго юм сонсж. 
5Би тиим күүг буульнав, бийэн буульхшв, зуг эврэннь чинэн 
угаһарн бардмнхас биш. 5Болв кемр би бардмнхар седхлэрн, 
тиигхләрн би һәргтә күн кевтә келшгов, би үнэр келнэв. Зуг 
би бардмнхар бээхшв, яһад гихлэ, мини тускар кен чигн күн 
үзжэснэсн үлүд тоолдгоһар, эс гихлэ нанас сонсжаснас үлүд 
тоолдгоћһар санлав. 7 Нанд Бурхн олн ил келлїї өглэ. Бичә бар- 
дмнтха гиһәд Бурхн мини цогц-махмудт бог шааж. Эн бог 
эрлгин элч. Нанд өвдкүр өгхәр, намаг бичә деер сана зүүтхэ 
гиһәд эн илгәгдҗ. 8Би Деед Эзнд һурв дэкж терүг уга кетхэ 
гиһәд мөргж сурлав. ° Болв Деед Эзн нанд иигж келв: «Чамд 
мини хәәрлт болжана. Яһад гихлэ, кемр күн арһ тату болхла, 
мини чидл улм икдэд үзгднэ». Тер учрар Христосин күчн нанд 
үзгддгэр би бийиннь арһ татуһан байртаһар буульнав. ! Би арї 
татуһан, му келүлсэн, күчр-күндэн, көөлһсән, Христосин төлэ 
шахгдсан зөвтэ гижэнэв. Яһад гихлэ, арһ тату болхларн, би 
ЧИДЛТЭВ. 


Көринтд бээх иткдг багин тускар Павел харм төрснь 


п Би һәрглүв. Болв тадн намаг тиим болдгар кевт. Яһад гихлэ, 
тадн намаг буульх зөвтэт. Би юмн эс болвчн, эн йир өөдэн 
апостолмудт тэвж өгчэхшв. 1? Намаг йосн апостол болсиг тадн 
дунд кесн иим темдгүд медүлжэнэ: өвэрц юмн, онц темдг, күчр 
кергүд болн тесвр. 5 Тиигэд таднд эс кеснэс талдан иткдг баг- 
мудт би ю кевв? Таднд би ацан эс болсарий. Энүнд буруһим 
тэвж хээрлтн. “Би тадн тал һурвдад йовхар Оелджэнэв. Болв 
тер бийнь би таднд ацан болшгов. Нанд тадна бээсн юмн биш, 
тадн эврэн кергтэт. Яһад гихлэ, эврэннь эк-эцкин төлә үрдүд 
мөнг цуглулхш, эк-эцкнр үрдүдиннь төлэ цуглулна. 5 Тадна сэ- 
күснә төлэ бәәсән цугтаһинь, бийән өгхдән би байрта бээнэв. 
Би таднд икәр дурта болснд тадн нанд баһар дурта болхийт? 
16 Би таднд ацан эс болснла зөвшәржәнәт. Зуг тадн намаг мектэ 
гиж келхит, мекәр тадниг авлв гихит. 17Яйж? Тадн тал илгэсн 
улсас нанд олз орви? ! Би Титиг тадн тал одгха гиж сурлав, те- 
рүнлә бас нег ахан илгәләв. Тит таднас олзта һарви? Мини 
болн терүнә күсл негн биший? Тер би хойр әдләр көдлмш ке- 
жэхший? 


397 


2 КӨРИНТИНХН, 13 


19 Мел эн цагин туршарт бидн тадна өмн бийэн харсжана гиж 
санжах бәәдлтәт. Уга! Бидн Бурхна өмн Христосин зарцнр болж 
таднд келжэнэвидн: дурта улс, мана кежэх көдлмш тадниг бат- 
рахин төлэ кежэх юмн. 2 Намаг тадн тал кемр ирхлэ, тадн мини 
седжэснэс ондарж, одвзат, би бас тадна седжэснэс ондан болж 
одвзав гиж саглжанав. Тадн дунд цүүглһ, үлү үзлһ, һалзурлһ, 
бийрхг бәәдл, худл, хов зөөлһ, деерклһ болн диг-дара эвдлһ 
үзхүв гиж би әәжәнәв. 2! Кемр би дэкэд тадн тал ирхлә, Бурхн 
намаг тана өмн дорацулх гиж әәжәнәв. Тиигэд тадна икңкнь 
килнц ћарһад, кесн бузр, шагшавд уга болн аля кергән эс хайсн 
олн улсиг би уульж хармнхв. 


Товчлгч үг 


1 Эннь мини тадн тал їурвдгч ирлһн болжана. Бурхна Бичгт 

иигҗ бичэтэ: «Юн чигн гемшәлһн хойр эс гихлэ һурвн 
герчәр лавлгдх зөвтә». 2 Урднь килнц һарһсн улсиг болн цуг тал- 
дан улсиг би өмнәснь келләв. Ода танад эс бәәвв чигн би тедниг 
танад хойрдгч саамд ирхлэрн саглснла эдлэр өмнәснь саглжа- 
нав. Кемр намаг дэкэд ирхләг, күн болһн засглдлго бээшго. 
3 Нанар дамжад Христос келжэнэ гисиг тадн батлхар седж нек- 
жэнэт. Христос тадна төлэ ю болв чигн кехлэрн арһ уга биш, 
эврэннь чидлэн тадн дунд үзүлжэнэ. 4Яһад гихлэ, Тер чинэн 
уга цагтан кирст хадгдла, болв Бурхна күчэр эмд бээнэ. Бидн 
Терүнлэ ниилсндэн чинэн уганьвидн, зуг бидн тадна төлә бэ- 
эхлэрн Бурхна күчэр Христосла бээхвидн. 

5 Бийән сөрэд хәләтн: тадн Христост иткж бээдвтэ. Бийэн 
шинжлтн. Зуг сөрлтиг эс дарсмн болхла, тадн Исус Христосла 
ниилж бәәсиг меджөхшвтэ? 6 Бидн эн сөрлтиг даасиг тадниг 
медх гиж би нээлжэнэв. 7 Болв бидн тадниг му юм бичә һарһ- 
тха гиһәд Бурхнд зальвржанавидн. Мадниг сәәнәр сөрлһ даасиг 
үзүлхин төлэ биш, тадниг цаһан саната йовдл һарһтха гиһәд 
тиигжәнәвидн. Нам бидн сөрлһ эс дааж чадсмн болж һартха. 
8 Бидн үнниг бурушасндан биш, үннэ төлә чидлтәвидн. ° Яһад 
гихлэ, тадниг арһта болхла, бидн арһ уга болхларн байрлнавидн. 
Тиигәд тадн сэн талан ондартха гиһәд зальвржанавидн. "Тад- 
нас холд бәәһәд тиигэд би бичжэнэв. Би тадн тал ирхлэрн 
эвдрлһнә биш, батралһна төлэ өгсн Деед Эзнэ йосиг олзлад 
эвдх йовдл һарһдгоһар тиигжэнэв. 


398 


2 КӨРИНТИНХН, 13 


п Ахнр-дүүнр, аштнь байрлтн, чикртн, мини сурсн тоотыг 
күцәтн, нег-негнләһән нииһәр болн эвтәһәр бәәтн. Дурна болн 
эвин Бурхн таднла бээх. 1 Нег-негән эрүнэр үмсж тостн. Бурх- 
на улс цугтан таднд мендэн илгәжәнә. 

13 Деед Эзн Исус Христосин цаһан санан, Бурхна дурн болн 
Эрүн Сәкүснә иньглт цуг таднла бээтхэ. 

Христост иткдг ћалатьян 
улст илгэсн бичг 


Нүр үг 


Йосн христианин болхин төлэ Мошена Зака күн болїїн күцэхмб, 
угав гисн сурвр Сән Зэнг цәәлһәд тархасна хөөн һарч ирнэ. Павел 
терүг күцэхмн биш гиж эмтнлэ зүткэд цәәлһдг билэ. Христоста нии- 
лэд бээхин төлэ һанцхн иткл кергтә, итклэр дамжад цугтан чик седк- 
лтә болдмн гиж тер лавлж келжэв. Болв Һалатьяд, Римин эргмдк Бай 
Азийд бээх чонжсар Павелын өмнәс сөрлидг улс һарч ирцхэнэ. Үннч 
апостол болхин төлә зака күцэх кергтә гиж тедн келцхәв. 

Эн бичг худл номд авлгдсн улсиг үнн итклд хэрү орулхин төлә 
бичгдсмн. Павел Исус Христосин апостол гисн нер зүүхэр эврэннь 
зөвән харсжах кемэс эклэд бичгэн бичж. Апостол болтха гиж терүг 
күн биш, Бурхн дуудсиг тер зүткж лавлжана. Павел буру номта улст 
күрх күн болжана. Дәкәд күн болһн зуг итклэр дамжад чик седклтэ 
болдгиг тер бас күчлж келжэнэ. 

Сүүлнк бөлгүдт Павел христианмудын зан-бэрц эклцэн дурнас 
авчасиг бичгтэн үзүлжэнэ. Эннь Христост иткснэ ашнь болжана. 


Учр-утхин зура 


Нүр үг 1.1—10 

Апостол болсн Павелын һардгч йосн 1.11 – 2.21 
Бурхна хәәрлтин туск Сән Зәнг 3.1 —– 4.31 
Христианмудын сүл бәәдл болн даавр 5.1 – 6.10 
Товчлгч үг 6.11—18 


Мендллїїн 


1 12 Һалатьяд бээх сүзгтни багмудт Павел иигж бичж. Нанла 
хамдан бээх цуг ахнр-дүүнр танла мендлжэнэ. Намаг апос- 
тол болтха гиж күн чигн биш, күүһәр дамжад чигн биш 

һанцхн Исус Христос болн Терүг үклэс эмдрүлсн Бурхн-Эцк 
дуудвр кев. 

3 Мана Бурхн Эцк болн Деед Эзн Исус Христос цаһан сана, 
амулн-төвкнүн бәәдл таднд өгтхэ. 

4Мадниг эн цагин му җирһләс сулдххин төлэ мана килнцэс 
көлтә мана Бурхна болн Эцкин таалар Христос эмэн өглэ. 
5 Бурхн мөнкинд тууртха. Тиигтхә! 


Ондан Сән Зәңг уга 


6Христосин хәәрлтәр дамжад таниг дуудсн Бурхиг тиим шу- 
луһар үлдәһәд, талдан Сән Зәңг авситн би өвржәнәв. ? Йосндан 
болхла, ондан Сән Зәнг уга. Болв таниг үүмүлхәр седжәх, Хрис- 
тосин Сән Зәнгиг хаҗилһхәр седжәх улс бас бәәдг чигн.  Кемр 
бидн эврән, эс гихлә тенгрэс Бурхна элч таднд цәәлһсн Сән 
Зәңгәс ондан Сән Зәңг цәәлһсн болхла, хамгин ик цаажла 
харїїтха. * Урднь мана келсиг би дэкн келжэнэв: кемр таднд кен 
болв чигн тана авсн Сән Зәнгәс талдан Сән Зәнг цәәлһхлә, тер 
күн хамгин ик цаажла харһтха. 

10 Би күүнэ зөв хээжэхшв. Би Бурхна зөвшәл хээжэнэв. Кү- 
үнд таасгдхар седжэхшв. Кемр би эндр күртл күүнд таасгджасн 
болхла, Христосин зарц болшго билэв. 


Павел апостол болсна тускар 


п Ахир-дүүнр, мини цәәлһҗ өгчэх Сән Зәңг күүнэс үүдсмн 
биш. Тедниг медтхэ гижэнэв. 12Сэн Зәнгиг би күүнэс авсн 
уга билэв. Терүг күүнэс дассн угав. Нанд терүг Исус Христос 
медүлв. 

з Намаг урднь евреймүдлэ әдләр Бурхнд иткж йовсиг тадн 
сонссн болхит. Би Бурхна сүзгтни багмудыг догшар көөһәд, уга 
кехәр седлэв. МЕвреймүдин шажна кергиг күцәлһәрн би эврэ 
үйин көвүдэс өмн йовлав. Мана өвкнрин авьясиг би йир ха- 
лурхч күцэдг билэв. 

15 Болв Бурхн намаг эврэннь хәәрлтәрн һазр деер төртлм 
шүүж авад, Бийдән церглтхэ гиж дуудж. !6 Христосин туск Сән 
Зәнг буру номта улст тархахин төлә Бурхн нанд Эврәннь Көвүг 
үзүлв. Тер цагт би нег чигн күүнлэ селвлцсн угав. !? Нанас өмн 
болсн апостолмудла харїїхин төлэ би Ерусалим балһсн тал одсн 

угав. Түүнэ ормд Арабья тал йовад, дэкэд Дамаск тал хэрж ирв. 
18 Һурвн жил болад би Ерусалим тал Кеплә харһхар одв. Тенд би 
арвн тавн хонг бәәвв. !° Деед Эзнэ дү Яковас талдан апостол- 
мудла би харїЇїсн угав. 

2% Мини бичсн үнн. Би худл келжэхшв. Бурхн меднә. 

21 Түүнэ хөөн Сирий болн Киликья Һазр тал һарв. 2 Тиигхд 
Йудья Һазрт, Христосин сүзгтни багмудт намаг меддго бээж. 
23 «Эн күн урднь мадниг көөж йовла. Ода болхла, урднь уга ке- 
хэр бээсн иткл цәәлһҗ йовна», – гиж тедн соңсж. 2 Мини төлэ 
тедн Бурхиг магтдг чигн. 


Павел болн ондан апостолмуд 


Арвн дөрвн жил болад Бар-Набала хоюрн Титиг дахулад, 

дэкн Ерусалим тал одвидн. 2Би Бурхна заасар йовв. Би сүзг- 
тни багин ахлачнрта нүүрлцэд харһад, теднд буру номта улст 
цәәлһҗ өгсн Сән Зәнгин тускар эврэн келж өгв. Мини эндрк 
болн урдк кесн көдлмш йирдән бичә давтха гиләв. 3 Тедн Титиг 
грек болсар керчүлтхэ гиж нексн уга. “Болв зәрмснь тиим йовдл 
һарһхар седв. Тедн худлар ахнр-дүүнр болад туршулчнр мет мадн 
дунд орцхаж. Тиигхләрн тедн Исус Христосла бээсн ниицәһәр 
дамжад мана сулдхврин тускар медхәр седв. Тедн маднар мух- 
лаһан кехэр седжәҗ. 5 Болв бидн агчмин зуур чигн теднд тэвж 
өгсн угавидн. Яһад гихлә, бидн тана төлө Сән Зэнгин үнниг 
хадһлхар седләвидн. 

6Әмтн һардачнр гиж тоолжасн улс (нанд болхла, кен бол- 
синь мел йилһл уга. Бурхн Һазак бээдлэр күүнэ зарһ кешго) 
нанд шин юм мел келсн уга. ? Терүнә ормд Бурхн нанд буру 
номта улст Сән Зэнг цәәлһтхә гисн даалһвр өгсиг тедн үзлә. 
Бурхн Пётриг Сән Зәнг евреймүдт бас тиигҗ цәәлһтхә гилә. 
8 Бурхна күчәр Пётр евреймүдин төлә апостол болла. Би бас 
Бурхна күчәр буру номта улсин төлә апостол болв. 9 Һардач 
гиж тоолгджасн Яков, Пётр болн Йохан нанд Бурхна өгсн эн 
шишлң даалһвр медв. Бар-Набаг болн терүнлә хамдан көдл- 
жэх улст тоолв. Аштнь бидн һаран атхлдад зөвшэрвидн. Би 
Бар-Набата буру номта улс дунд көдлх, тедн евреймүд дунд 
көдлх болж һарв. ! Зуг тедн мадниг түрү-зүдү улсин тускар 
бичә марттн гиж сурцхав. Тер сурвриг би эврэн күцэхэр седдг 
биләв. 

Павел Пётриг бурушажана 


п Пётр Антиохд ирхлэ, би терүнэ өмнәс илэр келлэв. Яһад 
гихлэ, тер хажїїр йовдл һарһҗасмн. 2 Яковин илгэсн улс иртл 
Пётр буру номта ахнр-дүүнрлә хамдан хот уудг бээж. Зуг тедниг 
ирхлэ, буру номта күүг керчүлтхэ гиж некжэсн эмтнэс әәһәд 
Пётр теднлэ хамдан хот уудган уурв. !3 Еврей ах-дүүнр Пётрлә 
хамдан хойр чирэтэ йовдл Һарһад бээв. Тернь нам Бар-Набаг бас 
чик хаалїаснь хажилїв. “Теднэ парїїжах йовдл Сән Зәнгин үнн- 
лә эс ирлцжэхиг үзхләрн би теднэ цугтаннь өмн Пётрт иигж 
келүв: «Чи, еврей болв чигн, буру номта күүнлэ эдл бээнэч. Ти- 
игхлә буру номта улсиг евреймүдлэ әдләр бээтхэ гиж яһад зак- 
жахмбч? 5 Бидн төрхэрэ евреймүдвидн. Бидн килнцтә буру номта 
улс бишвидн. Исус Христост итксэр күн болһн чик седклтә 
болж тоолгдна. Эннь зака күцэсэр чигн биш. Тиигәд бидн зака 
күцэсэр биш, Христост итксэр, чик седклтэ улс болҗ тоолгдхин 
төлә Исус Христост итквидн. Яћһад гихлэ, нег чигн күн зака кү- 
цәсәр чик седклтэ күүнд тоолгдшго. "7 Бидн Христосла ниилснд 
чик седклтэд тоолгдхар седлэвидн. Болв килнцтэ улс бээсэн 
бидн үзввидн. Тиигхлә Христос килнцин цергч болхий? Уга. Тө- 
рүц уга. 8 Кемр би ода урднь хамхлсан босхжахла, зака эвдсн күн 
болж һарчанав. Би Бурхна төлэ бәәхәр зака күцэсэрн Бурхна 
өмн бийән чик седклтэд тоолдган уурв. Зака күцәжәсндән би 
үкснэ тоод йовлав. Намаг Христосла хамдан кирст хадла. 2 Иим 
учрас иштә би ода урдк күн бишв. Христос мини дотр бәәнә. 
Өдгә цагт мини бээжэх җирһл иим темдгтә: би Бурхна Көвүнд 
итксндән җирһжәнәв. Тер нанд дурлад, мини төлә эврәннь әмән 
өгв. 2! Би Бурхна хээрлтиг мел хайжахшв. Кемр күн закаг күцэсэр 
чик седклтә гиж тоолхла, Христос киидэн үксн болжана». 


Закан эс гиж иткл 


Эргү Һалатмуд! Кен тана экитн эргүлв?* Кирст хадгдсн Исус 
Христосин үклиг тодрхаһар таднд келж үзүлгдлүс? 2 Би танас 
нег юм медхәр седжәнәв: Әрүн Сәкүсиг тадн зака күцәһәд авлт, 
эс гихлә Сән Зәнг сонссндан иткэд аввт? 3 Тадн тиим эргү болвт? 
Әрүн Сәкүснәс экләд тадн эврәннь бәәдлән күчәр чиләхәр 





* Үнн юмиг иткдгоһар кен тана толһаг эргүлв? 

седжәнт? *Тадна дамшлт, дааһад һатлсн тоот мел хара зөндэн 
давхий? 5 Таниг зака күцэснд Бурхн Әрүн Сәкүс өгәд, тадн дунд 
өвөрц юм үзүлжэнэ гиж сандг болвзат? Эс гихлә тадн Сән Зэнг 
сонсад итксн төлөд тиигжәнт? 6 Гиигэд Абрахамин тускар ухалтн. 
Абрахам Бурхнд иткәд, Бурхн терүг чик седклтә күүнд тоолв. ? Ит- 
кжҗәх улс цугтан Абрахамин үрдүд болсинь медж автн! % Бурхнд 
итксәр, буру номта улсиг чик седклтәд Бурхн тоолсиг Бурхна 
Бичгт урднь келгдж. Сән Зэнг Абрахамд иигҗ цээлїїгдж: «Чамар 
дамжж Бурхн келн улсиг цугтаһинь эдслх».  Иткдг улс Бурхнд 
иткжәсн Абрахамла хамдан ода әдс авчана. ! Зака күцәсәр, чик 
седклтә болх гиж нәәлжҗәсн улсиг Бурхн цаажла харһулх. «Закана 
дегтрт цуг бичэтэг эс күцэжэх кен чигн күн кезә чигн Бурхнар 
цаажлгдх», - гиж бичэтэ бээнэлм. Зака күцэсн күүг Бурхн 
чик седклтэд тоолжахнь медгджэнэ. Яһад гихлэ, итклэрн чик 
седклтә болсн күн эмд бээх. !2Закан иткллэ әдл биш. Бурхна 
Бичгт иигҗ бичәтә: «Зака күцэжэх күн терүгэрн жҗирһх». 
13 Христос мадниг му харал күртэжэх Заканас сулдхв. Христос 
эврэн мана ормд му харалла харһв. Энүнэ тускар Бурхна бичгт 
иигҗ бичәтә бәәнә: «Моднд дүүжлгдсн күн му харалла харһтха!» 
мУчрнь иим: Абрахамд өгхәр бээсн эдсиг Бурхн Христос Ису- 
сар дамжад буру номта улст күргх. Бидн болхла Бурхна өгхәр 
бәәсн Эрүн Сәкүсиг итклэрн авнавидн. 


Закан болн үгэн өглїїн 


15 Ахир-дүүнр! Жирїлэс авсн үлгүр сонстн: Күүнэ бичсн герч 
бичгиг кен чигн ондарулж эс гиж немж чадшго юмн. ! Абра- 
хамд болн терүнэ хөөт үрнд Бурхн олн үг өглэ. Бурхна Бичгт 
иигж бичәтә бәәнә: «Олн хөөт үрдүдт биш, зуг һанцхн хөөт 
үрнд». Эннь Христос болжана! "7 Бурхн бооца батлсн хөөн дөрвн 
зун їучн жил болад Закан һарв. Эн закан тер бооцаг эвдж чад- 
шго. Бурхна өгсн үгиг бас уга кеж чадшго. !8 Кемр Бурхна билг 
Заканас һардг болхла, тер өгсн үгэс авгдшго билэ. "9 Закан юуни 
төлэ бээдв? Килнцэс көлтә Закан өгсн үг деер немгдв. Эн за- 
кан Абрахамин хөөт үрн иртл күчән геелго бәәж. Тер хөөт үрнд 
Бурхн үгэн өгч. Бурхн эн закаг бийиннь болн күүнэ хоорнд 
орлцачд эврэннь элчнрэр дамжулад өгч. 2 Бооцан хойр талас 
кегдхлә, хоорнд орлцдг күн кергтә болна. Болв Бурхн їанцарн 
Абрахамд үг өглә. 

Закана учр-утх 


21 Тегэд юн болжахмб? Бурхна өгсн үглә закан ирлцжәхший? 
Уга. Кемр авсн закан маднд җирһл өгх күчтә болсмн болхла, 
Бурхн күүг зака күцэсэр чик седклтәд тоолх билә. 22 Болв цуг 
улс килнцин үлмәд бәәнә гиҗ Бурхна Бичгт бичәтә. Иткдг улст 
Исус Христост итксэр үг өггдх. 2 Итклин цаг иртл Закан мана 
харулч билэ. Иткл медүлтл эн закан тиигж бээлэ. 2 Христосиг 
иртл Закан мана сурїмжлач болжала. Бурхнд итксәр мадниг 
чик седклтэд тоолхин төлә Христос ирв. 25 Итклин цаг ирв. 
Бидн дэкж сурһмжлачин үлмэд бээшговидн. 29 Исус Христост 
иткснэс авн тадн Бурхна үрдүд болвт. 2 Уснд кирслгдсн улс 
Христосла ниилэд, Терүнэ зан авв. 2Дэкж иудей, буру номта 
күн, ялч, сул күн залу, гергн гиж йилһл угат. Тадн цугтан Хрис- 
тос Исусла нииләд негн болвт. 2 Кемр тадн Исус Христосин 
болхла, тиигхлэ тадн Абрахамин хөөт үйнр болжанат. Бурхна 
өгсн үг таднд күрх. 


Бас иигж келхэр седлэв: хөөт үрн нилх бээдлтэ, - зөөр 

кевтән түүнэ болв чигн - эврэннь зөвәрн ялчас йилһр- 
жэхмн уга. 2Эцкин кемжэлсн цаг иртл, хөөт үриг бичкнднь 
сурһмжлачнр болн зөөринь бүрткдг улс өсклэ. 24 Бидн бас те- 
рүнлэ эдл бичкн цагтан бээсэр делкэг залдг сэкүсдин үлмэд 
мухла болж йовлавидн. Болв цаг ирхлэ, Бурхн эврэннь Көвүг 
илгәв. Тер Күүкд күүнэс эн һазр деер төрәд, Закана бээдлэр бэ- 
эдг болв. 5 Терүгэрн закана үлмэд бээсн улсиг цугтаһинь сулд- 
хад, мадниг Бурхна үрдүд болтха гив. “Тадн Бурхна үрдүд! Тана 
зүркнд Бурхн эврэннь Көвүнә Сәкүс орулв. Тер Сэкүсн Бурхиг: 
«Аав-а! Эцк-э» — гиһәд дуудна. 'Тадн дэкж мухла бишит. Ода 
тадн Бурхна үрдүдт. Кемр тадн үрдүд болсмн болхла, Бурхна 
зөөр эдлх хөөт үрдүд болжанат. 


Павел Валатьяд бээсн улсин тускар зовжана 


8 Бурхиг медэд уга цагтан тадн сэкүсдин мухла бээжит. Теднь 
Бурхн биш бээж. ?Ода тадн Бурхиг меднэт. Эс гиж чикэр келх- 
лэ, - Бурхн тадниг меднэ. Тиигхлә тадн яһад эрэ торсн, түрү 
бээдлтэ сәкүсд тал хәрү эргжәхмбт? Эврэннь сән дурар яһад урдк 
кевәр теднә ялч болхар тадн седжәнәт? !Тадн нам бемб өдр, 

шин сар, шин жил, байрин нэр темдглдг болжанат. " Би тадна 
төлэ әәжәнәв. Танад кесн мини көдлмш киидэн давж одвза ги- 
һәд әәжәнәв. ? Ахнр-дүүнр, би таднас суржанав: Би буру номта 
улсла эдл болад заканд нээлжэхшв. Нанла эдл кетн. Тадн нанд 
мел му юм үзүлсн угат. 5 Хаалһдан гемтэд түрүн болж би таднд 
Сән Зэнг цәәлһхәр ирлэв. Терүг тадн меднэт. “Тиигхд мини 
гем таднд чигн сөрлт болла. Намаг тадн һазалҗ һолсн угат. 
Тадн нанар Бурхна элч кеввт. Онданар келхлэ, Исус Христосиг 
тоссн мет тосвт. "5 Тана түрүн байр яһла? Кемр арһ бәәсн болхла, 
тиигхд тадн нанд эврэннь нүдэн чигн өгх билэт. Терүг би лавлж 
келжэнэв. !6 Ән үнн үг келхлэрн, би тана өшөтн болсн болхий? 
17 Танар ондан улс йир икэр соньмсжана. Болв теднэ күсл му йор- 
та күсл. Мадниг тедн танас салһҗ авхар седжэнэ. Тиигхләрн тадн 
теднэр соньмстха гижэнэ. "5 Кемр күсл сэн болхла, соньмслїїн 
сэн юмн. Намаг ирсэр биш, энтн кезә чигн үнн. "Мини эңкр 
үрдүд, эк күн үрэн һарһхларн зовжах мет, би тана төлә бас тиигж 
зовжанав. Эн зовлнгиг Исус Христосин зангиг тадн эс автл, би 
даах зөвтэ болжанав. 2 Би таднла бээхэр седлэв. Таднла ондан 
дууһар би күүндх билэв. Би тана төлә йир зовжанав. 


Эдлцүллїїн 


21 Закана үлмэд бээхэр седжэх улс, нанд келтн: заканд юуна 
тускар келгджәхиг сонсвта? 2 Терүнд иигж бичэтэ бәәнә: Абрахам 
хойр көвүтэ бәәж. Негнь ялчас һарч, хойрдгч көвүнь сулдан бә- 
әсн күүкд күүнэс һарч. 23 Ялчас һарсн көвүн йирдән үрн һардг 
әдләр Ппарч. Сулар бәәсн күүкд күүнэс Бурхна өгсн үгэр үрн 
төрж, 24 Эннь тежг болжана. Хойр күүкд күн — хойр бооцан. Хагр 
Синай уулын хажуд кесн бооцанла эдлцүлгднэ. Эн бооцана үрдүд 
мухла болжанат. 2 Бас Хагр Арабьяд бээх Синай уул болжана. Өд- 
гә цагт энтн һазр деер бээх Ерусалим. Түүнэ келн эмтн цугтан 
мухла болв. 25Зуг тенгрин Ерусалим сулдан бәәнә. Тер мана эк. 
27 Бурхна Бичгт иигж бичәтә бәәнә: «Үрн уга болн үр эс һарһсн 
күүкд күн байрл! Үр һарлһлһна зовлн эс медсн күүкд күн хәәкр, 
бахмжта бол! Залунь хайсн һанц күүкд күүнд үрн олар олдх». 
28 Ахнр-дүүнр, тадн Бурхнд үг өгснэс иштэ төрсн Ицхакла әдл үр- 
дүд. » Тиигхд йирдән һарсн көвүн Эрүн Сәкүсн үг өгснэс көлтә 
һарсн үриг көөдг бээж, Ода бас тиим йовдл һарчана. 3 Энүнә тус- 
кар Бурхна Бичгт юн бичэтэ? Тенд иигж келгджэнэ: «Ялч гергиг 

көвүтәһинь көөһәд һарһ. Яһад гихлэ, сул бәәсн күүкд күүнэ кө- 
вүнд өгсн зөөр ялчин көвүнд күртшго юмн». 3!Тегәд, ахнр-дүүнр, 


бидн ялч күүкд күүнә биш, сулдан бәәх күүкд күүнә үрдүдвидн. 


Бидн сулвидн. Христос маднд сулдхвр өгв. Нег чигн күүнд 
бийән бичә дажрултн, сулар бәәтн. 


Мухла бичә болтн 


2Намаг, Павелыг, танд ю келжәхиг сонстн. Кемр тадн керчүлһ 
келгүлхлә, Христосас таднд олз уга. 3 Бас нег давтад келжэнэв: 
Кемр кен чигн күн керчүлхлэ, закаг кевтнь күцэх йоста болжана. 
4Кемр тадн зака күцәсәр чик седклтәд тоолгдхар седжәхлә, тадн 
Христосас йосндан салвт. Тиигхлә таднд Бурхна цаһан санан 
күртшго болжана! 5 Мана тускар болхлаг Бурхн мадниг итклэр 
дамжад чик седклтәд тоолхд Эрүн Сәкүсн нәәлвр өгчәнә. 9 Хрис- 
тосла ниилсн цагт күн керчүлсн эс керчүлснь төр уга. Төрнь бол- 
хла иткл болжана. Мадниг итксн ашт — талдан улст мана өгчэх 
дурн болжана. 7Тадн сәәнәр йовҗ йовлат. Үнниг бичә сонстн 
гиж кен таниг чик хаалһас хаҗилһв? 8Энүгэр таниг үгдэн орулж 
авхар дуудснь Бурхн биш. % Бичкн идән һуйриг цугтнь искэнэ. 
0 Исус Христосла ниилсэр тадн эврэннь хэлэцэн сольшгот гиж 
лавлжанав. Тадниг хутхжах күн, кен болв чигн, засгла харїх. 
п Ахир-дүүнр! Кемр би керчүлһн кергтә гиж цээлїїж йовсмн бол- 
хла, намаг яһад көөлдх билэ? Болв би эн керчүлһн кергтә гиж 
цәәлһсн болхла, кирсин туск мини цәәлһвр нег чигн еврей күүнд 
һундлта болшго билэ. ?Тедн бийэн мал мет ясхин керг күцэхлэ, 
сэн болх билә гиж ухалжанав. " Мини ахнр-дүүнр, Бурхн тадниг 
сулар бээтхэ гиж дуудла. Иим сул бээдл таниг му седвэрт бичэ 
авлултха. Зуг нег-негндән дуран өгч, дөң болтн. М Юнгад гихлэ, 
Закан кевтән нег зааврт баггжана: «Эврэннь өөрхн күүнд бийлэ- 
һән әдл дурл». 5Болв кемр тадн нег-негән зууһад, зерлг ангудла 
әдл идэд хайжахла, саглтн. Мел бийән уга кечквзәт. 


Эрүн Сәкүснә келсәр бәәх 


16 Әрүн Сәкүсн тана җирһл залтха, гиж би таднд келжэнэв. 
Тиигхлә тадн килнцтә седвәрт бәргдшгот. !° Килнцтә седвэр кезә 
чигн Сәкүснә седвәрлә ирлцхш. Сәкүснә седвәр болхла килнц- 
тә бәәдлин седвәрлә ирлцхш. Эннь нег-негнләһән ирлцжәхш. 

Аштнь тадн кехэр седсэн күцэж чаджахшт. 1" Кемр тадниг Сә- 
күсн һарджахла, тадн закана үлмэд бәәхшит. 9 Килнцтэ бәәдлин 
керг темдгтә: аля һарһлһн, бузр болн ичртә йовдл һарілһн, 20 шү- 
тэнд шүтх, бө келһн, дәәлдлһн, дурго боллһн, һалзурлһн, бийәрн 
төр келһн, керлдлһн, тарлһн, 2 үлү үзллһн, әркдлһн, буру номта 
улсин шажна нәәрт согтлһн болн нань чигн. Урднь келснлэ 
эдлэр Тадниг иим йовдлас саглтха гиж хөржөнэв. Тиигж бээх 
улс Бурхна орн-нутгт оршго болжана. 2223 Сәкүсн күүнэ жирїїлд 
иим бәәдл үүдэнэ: дурн, байр, төвкнүн бәәлһн, тесвр, цаһан са- 
нан, өр-өвч йовдл һарһлһн, итклтә бәәдл, номїїн бәәдл, бийэн 
бәрлһн. Тиим улст закан мел харшлж чадшго. 2 Исус Христосин 
улс эврәннь му седвэртэ бәәдлән кирст хадла. 2 Сәкүсн маднд 
йосн жирһл өгв. Тер тиигэд мадниг һардх йоста. 2Маднд де- 
ерлкх зөв уга, нег-негэн уурлулх, үлү үзх зөв бас уга. 


Нег-негндән дөң болтн 


Ахнр-дүүнр! Кемр кен чигн күн килнц һарһсн болхла, Сә- 

күснэ заасар бээх тадн, тер күн килнц һарһдгоһар, номһнар 
зогсатн. Килнцд терүнлэ әдл авлгдхас бийэн саглтн. 2 Күнд-түрү 
үзгдхлэ, нег-негндэн дөн болтн. Терүгэрн тадн Христосин зака 
күцәхит. 3 Кемр кен чигн күн ик күн эс бәәсн бийнь бийән ик 
күүнд тоолхла, тиим күн бийэн меклжэнэ. 4 Күн болһн эврәннь 
йовдлан чик бишинь йилһх йоста. Терүнэ йовдл сән болхла, 
тиигәд тер бийэн магтж чадх. Эврэннь йовдлан кенлэ чигн эдл- 
цүлх йосн уга. 5Күн болһн эврэннь ацаһан теех. 5Сурїїмж авчах 
күн багштайан хувалцх йоста. 7Бичэ меклгдтн. Бурхиг наад 
бэрж болшго. Күн болһн эврэннь тәрсән авдмн. 8Эврэннь му 
седвэрэр бәәсн күн аштнь үкж одх. Сәкүснә заасар бээсн күн 
Эрүн Сэкүснэс мөнк җирһл эдлх.  Цаһан саната йовдл һарһх- 
дан бичә цуцртн. Кемр цаһан саната йовдл цаарандан чигн һар- 
һхла, бидн цагтан түүнэ олзинь үзхвидн. "Тиигэд арһ бээхлэ, 
бидн күн болїїнд цаһан санаһан күргх йоставидн. Тедн дундас 
онцар Бурхнд иткдг өрк-бүлин улст дөнгөн күргтн. 


Ашлвр 


п Ода би энүгэс авн эврэннь һарар ямаран ик үзгүдэр бич- 
жэсиг тадн үзжәнәт. 12 Тадниг керчүлтхэ гиһәд шахжах улс эв- 
рэннь һазак бәәдлән бардмнжана. Тиим йовдл кехлэрн, зуг 

Христосин кирсәс көлтә бичә көөгдүлтхэ гижэх йовдл. 5 Нам 
керчүлгдсн улс зака күцэжэхмн уга. Тадниг керчүлхэр седжэх улс 
хөөннь бидн тадниг келгүллэвидн гиж караглхар бәәнә. “Би 
болхла мана Деед Эзн Исус Христосин кирсэс ондан юмар бар- 
дмнхар седжэхшв. Нанд болхла делкэд бээсн тоот кевтэн кирст 
телүлгдлэ. Би бас делкэн төлә телүлгдләв. !5 Керчүлсн күн эс 
керчүлсн күн чигн төрүц йилһн уга юмн. Хамгин күчтэнь Бурх- 
на үүдэсн шин күн. ! Эн зокьялар бээх улст Бурхн амулн бәәдл 
болн хәәрлт күргтхә. Тедн болн Бурхна цуг улс тиигж бээтхэ. 
17 Дэкж нанд нег чигн күн зовх юм бичэ үзүлтхэ. Мини мах- 
мудт бээх шархин орм Христосин ялч болжах темдгнь. "Мини 
ахнр-дүүнр, таниг цућар мана Деед Эзн Исус Христос хәэрлтхә! 
Тиигтхә! 

Христост иткдг Епесин 
улст илгэсн бичг 


Нүр үг 


Эн бичгт «үүдэгдсн тоотыг цугтаһинь теңгрт бээсиг болн һазр деер- 
киг ниилүләд, Христосар толїалулхмн» гисн зура үзүлгджэнэ (1.10). 
Энүнд цуг эмтн Христоста ниилх алдр зураг Бурхна улс күцэтхэ гиж 
бас дуудвр кегджэнэ. Бичгин түрүнк энгднь негдлтин туск төрәр кү- 
үндвр кенэ. Терүндэн Эцк Бурхн Эврэннь улс шүүж авсна тускар, 
теднэ килнц Эврэннь Исус Христос гидг Көвүһәрн дамжад тэвж өгәд, 
терүнэснь сулдхсна тускар, дэкэд Эрүн Сэкүсн Бурхна өгсн алдр үгин 
иткл болжасна тускар бичжэнэ. 

Бичгин хойрдгч энгднь эврэннь умшачнриг Христоста негдэд 
чикэр бээтн гиж Павел суржана. Энд автор Бурхна улс Христоста 
негдсиг үзүлхин төлэ, зэрмдэн үгин дүнцүлт үзүлнэ. Үлгүрнь: чонж 
цогц-махмуд болхла, Христос терүнэ толһа болжана гиж дүнцүлгднэ. 
Эс гихлэ чонж тосхгдсн бээшнглэ дүнцүлгдхлэ, терүнэ Пол чолунь 
Христос болжана гиж келгднэ. Эс гиж чонж гергнлә дүнцүлгднэ, тиигх- 
лә терүнэ залунь -/ Христос болхмн болжана. 


Учр-утхин зура 


Нүр үг 1.1—2 

Христос болн чонж 1.3 — 3.21 
Христоста ирсн шин жирїл 4.1 – 6.20 
Товчлгч үг 6.21—24 


Мендллїїн 


Бурхна седвэрэр шүүж авсн Исус Христосин апостол Паве- 

лас Епест Христос Исусла ни-негн итклтэ бээх Бурхна улст. 
2 Мана Эцк Бурхн болн Деед Эзн Исус Христос цаһан сана, 
амулң бәәдл таднд өгтхә. 

Христосла мадниг ни-негн болснд Бурхн әдслв 


з Бурхн болн мана Деед Эзн Исус Христосин Эцк магтгдх 
болтха. Мадниг Христосла ни-негн болсн учрас Бурхн маднд 
эдс өгхләрн цуг цаһан седклин әдсиг тенгрин орн-нутгт өгв. 
4а! Терүнэ өмн эрүн, буру уга болтха гиһәд, делкә үүдтл мадниг 
Христосла ни-негн болсар Эврәннь улс кехәр шүүж авв. 
461-5 Бурхн Исус Христосар дамжад Эврэннь дурна ашт көвүдэн 
кеҗ авхар мадниг заяв. Эннь Бурхна таал болн зура. 6 Мадниг 
хээрлсн учрас бидн Бурхиг туурулхмн. Дурта Көвүһәрн дамжулж 
Тер маднд хээрлтэн күртәв. ? Христосла ни-негн болад, бидн 
Терүнә цусар сулдххвидн. Терүнә элвг евәләр мана килнц тәвгдв. 
8 Бурхн маднд цуг цецн уха болн медлһ өгсэрн хәәрлт заяв. ° Эв- 
рәннь тааларн Бурхн маднд нуувчин зураһан медүлв. Энүг Тер 
Христосар дамжад күцэхэр шиидв. “ Бурхн эн зураг кергтә цаг- 
тан күцэх. Эн зура иим: үүдэгдсн тоотыг цугтаһинь тенгрт бәә- 
сиг болн һазр дееркиг ниилүлэд Христосар толһалулх. "Ч Бурхн 
мадниг Христосла ниилэд Түүнә улс болтха гиж заяһћад шүүж авв. 
Тер тиигж кехэр өмнэснь шиидв, яһад гихлэ, эннь Терүнэ күсл 
болжала. Бурхн цугтаһинь Эврэннь таалын шиидврлә ирлцүлж 
кенә. 2 Бидн хамгин түрүнд Христост эклэд нээлсэрн Бурхна 
туурмжиг магтх зөвтәвидн. "Тадн бас үнн үгин болн аврлтын 
туск Сән Зәнг сонсхларн Бурхна улс болвт. Тадн Христост итквт, 
тиигәд Бурхн эзнэ тамһ тадн деер тэвв. Тер өгх болсн Эрүн Сә- 
күс таднд өгв. “ Мана авх өвиг Эрүн Сэкүсн батлжана. Энүнэ 
ашар Бурхн Эврэннь улсиг кевтнь сулдххиг бидн лавта меднэ- 
видн. Бурхна туурмжд магтал өргтхә! 


Павелын зальврлїн 


154841 Би таниг Исус Христост итксиг болн Бурхна цуг улст 
дурлсиг сонсснас авн тана төлэ Бурхнд йөрэл өргхөн мартхшв. 
1601-17 Мана Деед Эзн Исус Христосин Бурхн, алдр Эцк, таднд 
Эрүн Сәкүс өгтхә гиж би зальврнав. Эрүн Сэкүсн таднд цецн 
уха зааһад, Бурхна тускар медүлх. Тиигэд тадн Бурхиг сээнэр 
медхит. 181911 Ямаран нәәлврт Бурхн таниг дуудв? Бурхна улсин 
байн алдр өвнь юмб? Терүнэ ямаран ик күчн мана дотр бәәнә? 
Тадн Бурхна герлиг үзэд, энүг медхин төлә би зальвржанав. 
19151 Мана, иткдг улсин дотр бээх күчн, әвртә күчн болжана. 

24 Эн күчәр Бурхн Христосиг үкснэ хөөн әмдрүлв. Бурхн Терүг 
тенгрин орн-нутгт бийиннь барун талан суулһв. 2! Христос цуг 
һарджах, йос бэржэх, чидлтэ болн нойлжах сэкүсдэс өөдән бэ- 
әнә, цуг зүсн-зүүл нердэс болн цол нернэс, һанцхн эн жирїїлд 
биш хөөтк жирһлд, өөдөн йовхинь мөн. 2 Бурхн Христост цугтаг 
һардх йос өгв, терүгэр цугтаннь толїач кев, хамгин түрүнд иткдг 
улсин толһач тәвв. 2 Иткдг улс Христосин цогц-махмуд болжа- 
на. Христос иткдг улсиг бүклднь дүүргжэнэ. Христос үүдэлтэн 
төгсэжөнэ. 


Шин жирїїл 


Тадн зака эвдснэс иштэ болн килнцэсн көлтэ үкж одлат. 

2Тиигхд тадн эн делкэд бээх эмтнлэ эдл килнцтэ җирһләр 
бээлэт. Тадн му һардачин үлмэд бәәләт. Тер тенгртк хар сэкүс- 
диг һарджана, Бурхна сонсхвр уга улсин седкл эзлжәнә. 3 Цаг- 
тан бидн цугтан бас теднлэ эдл билэвидн. Цогц-махмудыннь 
болн ухананнь седвэрэр бээлэвидн. Наадк улсла эдл бээснд 
мадниг Бурхн засглх бээсмн. 59 Болв хәәрлтәр байн, маднд дегд 
дурта Бурхн зака эвдснэс көлтэ үксн мадниг Христосла хамдан 
эмдрүлв. Тадн Бурхна хээрлтэр авргдвт. “Терүнлэ хамдан тенг- 
рин орн-нутгт залхин төлэ Бурхн мадниг Христос Исусла эмд- 
рүлв. ”Тиигж кехлэрн, Бурхн эврэннь кемжэн уга хәәрлтән 
мөнкинд үзүлв. Эн хәәрлтән Бурхн маднд Христос Исусин дурар 
күргв. 8 Яһад гихлэ, тадн хәәрлтин ашт иткләр дамжад авргдвт. 
Тадн хәәрлтд күршго биләт. Болв Бурхн терүг таднд белглв. 
9 Тадн эврэннь кергэр авргдсн угат. Кен чигн күн бичә көөрт- 
хә! 1 Бидн Бурхна үүдэсн улсвидн. Терүнә белдсн цаһан сана- 
та керг мадниг күцэтхэ гиһәд Бурхн мадниг Исус Христосла 
нииләд үүдәв. 


Христос улсиг иугтаћинь негдүлв 


пТөрхәрә тадн керчүлгдсн улсин келсәр, керчүлгдәд уга буру 
номта улс болжахан бичә марттн. 2 Тиигхд тадн Христос угаһар 
бәәсән бас бичә марттн. Тадн Бурхна шүүж авсн улс биш билэт, 
тадн Бурхна өгх болсн бооцанд орлцшго билэт. Ицл уга болн 
Бурхн уга бээлэт тадн. "5 Болв ода Христосла ниилснэ күчәр 
урднь холд бээсн улс тадн өөрхн болвт. Юнгад гихлэ, Христос 
тадна төлэ цусан асхв. МХристос маднд эвин хэрлцэ авч ирв. 

Евреймүдиг болн буру номта улсиг нег улст негдүлв. Христос 
кирс деер үкхлэрн таднд дәәсн болжасн эрсинь нурав. "5 Хойр 
ондан улсиг Бийтәһән ниилүләд нег шин улс Тер үүдәһәд, тед- 
ниг хоорнднь эвцүлхин төлә закврта болн зокалта зака уурулв. 
16 Христос кирс деер болсн үклэрн теднэ хоорндк дээсиг дарв. 
Кирсэр хойр улсиг негдүлэд, тедниг Бурхнд хәрү өгв. !/Тиигэд 
Христос ирэд, таднд эвин туск Сән Зәнгиг Бурхнас хол йовсн 
буру номта улст, Бурхнд өөрхн бээсн евреймүдт тархав. 1 Хрис- 
тосин кесн көдлмшин ашар бидн цугган нег Әрүн Сэкүсэр 
дамжад Эцк талан ирж чаджанавидн. 

195 Ода тадн тиигэд күүнэ, йовцсн улс бишит. Тадн Бурхна 
улсла нег улс болад, Терүнэ өрк-бүлин улс болжанат. 2 Тадн 
тосхгдсн гер мет апостолмудын болн ээлдэчнрин номин ул 
деер тосхгдвт. Тадна тосхлтын хамгин Пол чолунь Христос Исус 
болжана. 2 Һол чолун деер гер кевтән зогсжана. Деед Эзнд не- 
рэдсн әрүн сүм болтл Терүг өөдэн өскжэнэ. 22 Христосла нии- 
ләд, гер мет тадн цугталань хамдан тосхгджанат. Тер герт Бурхн 
Эрүн Сәкүсәр дамжад бәәнә. 


Буру номта улс дунд Павелын кесн көдлмш 


Тиигәд би, Павел, Христос Исуст церглсндән, тадн буру 

номта улсин төлө көдлсндән бэрэнд бәәнәв. 2 Эн даалһвриг 
тадна төлө Бурхн эврэннь хәәрлтәрн нанд өгсиг тадн маһд уга 
сонссн болхит. 3 Бурхн нанд эн нуувчиг медүлв. Би ахрар энүнэ 
тускар таднд бичләв. Кемр тадн мини бичсиг умшхларн, Хрис- 
тосин нуувчиг намаг меджэхиг үзхит. 3 Урднь эмтнд эн нуувчин 
тускар келгдәд уга билэ. Болв Бурхн энүг ода эврэннь әрүн апос- 
толмудт болн әәлдәчнрт Әрүн Сэкүсэр медүлв. 5Нуувчнь эн: 
буру номта улс Сән Зәнгәр дамжад евреймүдтә хамдан өнч авх 
улс болжана. Тедн нег цогц-махмудын мөчмүд болжана. Еврей- 
мүдтэ хамдан тедн Исус Христосар дамжад Бурхна өгхәр келсиг 
авх. ”Хээрлтин белгәр дамжад Бурхн намаг Сән Зэнгин цергч 
кев. Эн белг нанд Бурхн эврэннь чидл-күчэн һарһад өгв. 8Би 
Бурхна улс дундас хамгин бай чинртэ күн болжанав. Бурхн буру 
номта улст Христосин кемжэн уга зөөрин туск Сән Зәнг тар- 
хатха гиж эврэннь хәәрлтәрн нанд даалһвр өгв.  Бурхна нуувч 
яһж күцәгдхиг цугтаднь намаг цэәлһтхә гиж даалһв. Цугтаһинь 
үүдэсн Бурхн давсн цагт Эврэннь нуувчан дарв. " Учрнь иим: 

өдгә цагт һарджах болн йос бэржэх сәкүсд тенгрин орн-нутгт 
Бурхна зүсн-зүүл цецн ухана тускар кевтнь иткдг улсар дамжж 
меддгэр тииглә. " Бурхн эврэннь мөнк күсллэ ирлцүлж тиигв. 
Эн күслэн мана Деед Эзн Христос Исусар дамжулж күцэв. 
р Христосла ниилснэс иштэ болн Терүнд итксэрн бидн зөргтә- 
һәр, бат итклтәһәр Бурхн тал ирж чадхвидн. " Тиигәд тана төлө 
даажах мини зовлнгас көлтэ тадниг бичэ зовтн гиж би суржа- 
нав. Би таднд тус болтха гиһәд зовжанав. 


Христосин дурн 


1445 Тиигэд тенгрт болн һазр деер бээх өрк-бүл болһниг үүдэсн 
Эцкин өмн би сөгджәнәв. "5 Тадниг седклэрн күчтэ болтха ги- 
һәд би Бурхиг алдр туурмжасн Эрүн Сәкүсәр дамжулж күч өгтхэ 
гиж суржанав. 17-88 Итклэр дамжад тана зүркнд Христос бүүрлтхэ 
гиж би зальвржанав. Дәкәд модна унг гүүнд урїїснла эдлэр болн 
уул деер бэрсн гертә әдләр тана кеж-күцэжэснэ тоотын улнь 
дурн болтха гиж зальвржанав. Тадн Бурхна цуг улсла хамдан 
Христосин дурн ямаран өргн, ут, өндр болн гүүнинь медтхэ 
гижәнәв. ! Таниг күүнэ медлһнәс даву бээх Христосин дуриг 
медтхә гиһәд зальвржанав. Бурхн бийнь кевтән тадна седклд бә- 
эдгэр тиигжэнэв. 22! Бурхн Эврәннь күчәр мадн дотр бәәнә. 
Тер мана суржаснас эс гихлә ухалжаснас икәр кеж чадна. Бурхнд 
иткдг улсар, Исус Христосар оньдин тууртха! Тиигтхә! 


Иткдг улс негдх зөвтэ 


Би Деед Эзнд церглжәсәрн бәрәнә күн болжанав. Тадниг 

Бурхна дуудврла ирлцтэйэр бәәтн гиж эржэнэв. 2 Кезә чигн 
тогтун, номїїн болн тесвртэ болтн. Нег-негнләһән тесвртәһәр 
дуран өгч бәәтн. 3 Тадн нииһәр бээхин арһ хәәтн. Тиим негдл- 
тиг Әрүн Сәкүсн тадниг негдүлжәх эвэр дамжад таднд өгчәнә. 
4Негхн цогц-махмуд болн негхн Сэкүсн бәәдг болжана. Бурхн 
тадниг бас негхн нээлврт дуудв. 5 Һанцхн Деед Эзн, негхн иткл, 
негхн уснд кирсллїн бәәнә. 5 Негхн Бурхн бәәнә. Тер цуг күм- 
нэ Эцк болжана. Хамг эмтнэ деер Эн бәәнә. Цугтаһар дамжад 
эврэннь седвэр күцэнэ. Күн болїїнд Бурхн бээнэ", 7 Христосин 
аһу ик зөөрәс мадн дундас күн болһн шишлн билг авв. Бурхна 





* Бурхн мадн дотр бәәнә. 

Бичгт иигж бичэтэ: «Хамгин ик өндрт өөдлхлэрн Тер бэрэд авсн 
улс дахулж авад, күмнд олн билг өгв». «Өөдлв» - гисн юмб? 
Урднь Христос Пазрин ик гүүнднь күрсн күн болжана. ! Күрсн 
күн альд чигн бәәхин төлэ тенгрэс деегшэн һарсмн болжана. 
п Тиигәд теднә негнь - апостолмуд, хойрдгчнь — әәлдәчнр, 
һурвдгчинь – Сән Зәнг тархачнр, зөрмснь иткдг улст килмжэн 
өгдг улс болн багшнр болтха гиж шиидв. ? Эврәннь цогц-махмуд 
өскхин төлә Христос цуг иткдг улсиг Бурхна церглтд белдхәр 
тиигв. 8 Тиигәд одж бидн цугтан эврэннь итклдән болн Бурхна 
Көвүг медхдән негдлтд күрхвидн. Бидн иткләрн Христосла эдл 
бөдүн улс болхвидн. “Дэкж бидн дольганд болн зүсн-зүүл номин 
салькнд цокгдж, үзг болһн тал дөэвлж йовх бичгүд болшговидн. 
Эн зүсн-зүүл худлчнрин ном. Тедн худл 5 Терүнә ормд бидн үнн 
үг келәд, нег-негндән дурлх зөвтәвидн. Мана толһа болжах Хрис- 
тосла ниилэд өсх зөвтәвидн. !* Христосин һардврар цогц-мах- 
мудын мөчмүд негднә. Теднә залһлдаһар цогц-махмуд кевтән 
бәрәтә. Мөч болһн эврәннь кергән даахла, цогц-махмуд тегәд 
кевтән өсәд, дурар батрна. 


Урдк жирїїл болн шин жирїїл 


1748 Тиигәд би Деед Эзнэ нерн деерэс таднд закжанав: буру 
номта улс кевтэ бээдгэн ууртн. Теднэ седвэр хоосн, теднэ ухань 
харнһутрж одж, теднд Бурхна жирїїл уга. Яһад гихлэ, медрл уга 
көндлң улс.  Тедн ичрэн гееһәд оньдин кемжән угаһар аля болн 
зүсн-зүүл бузр юмнд авлгдна. 22 Тиим җирһл Христосин тус- 
кар тана медснлэ ирлцжэхш. Юнгад гихлэ, тадн Христосин 
тускар сонсвт. Исуст иткдг улс болад тадн Терүнэ туск үнн 
медрл аввт. 2Кезэнк күүнэ бээдлэн хайтн. Тер урдк бәәдл 
тадниг худл седвәрәрн алҗаж. 23 Эврәннь ухан-седклэн тадн 
шинрүлх йостат. 2 Тадн шин күн болх йостат. Тер шин күүг 
Бурхн Бийэн дуралһад үүдэж. Тер күн үннлэ ирлцж чик седкл- 
тәһәр болн эрүнэр бәәнә. 2 Күн болһн худл келдгэн ууртн. Цуг- 
тан нег цогц-махмудын мөчмүд болсар, хажудк улстан үнн үг 
келтн. 25Уурлхларн бичә килнц һарһтн, нарн суутл ууран һарһтн. 
27 Тадниг сөрх арһ эрлгт бичә өгтн. 2 Хулха кедг күн дэкж бичә 
хулхалтха. Кергтэ мөнгөн эврэннь чик күч-көлсәрн тер олтха. 
Олснасн түрү бээх улсла хувалцтха. 2 Күүнд му үг бичә келтн. 
Зуг соңсжах күүнд сурх, кергтнь дөң болх үгмүд келтн. 2) Бурхна 

Эрүн Сэкүс бичә Һһундатн. Тертн тадниг Бурхна улс гисн тамһ 
болжана. Цагнь ирхлә, Бурхн мадниг кевтнь сулдххиг тер лавл- 
жана. 3! Һундлас, уурас, һалзуһас, хәәкрлһнәс, му, бузр үгэс болн 
талдан күүнд хоран күргх юмнас гетлтн. 3 Нег-негнтәһән цаһан 
санатаһар бәәтн, хәәрлтән күргтн. Бурхн Христосар дамжад 
тадна гем тэвж өгсн әдләр нег-негнәннь гем тэвтн. 


Герлд жирїїлїїн 


Тадн Бурхна дурта үрдүд болсарн Терүнлэ әдл бәәтн. 2 Хрис- 

тос таднд дурлснла әдләр дурта болтн. Тана төлә Бурхна та- 
алта бэрсн күҗ мет болн бәрц мет жирїїлэн Тер өгв. 3 Тадн дунд 
цалдң йовдл, эс гихлә талдан бузр юмн, эс гихлә күүнә юм 
авхдан дурта йовдлын тускар төрүц бичә келтн. Иим күүндврт 
Бурхна улс дунд мел орм уга. Тана келсн үгд ичртэ, эргү кү- 
үндвр болн бузр шог уга болх йоста. Энүнә ормд Бурхнд ханл- 
тан өргж йөрәтн. 5 Цалдң йовдл һарһсн болн му бээдлэр бээсн 
улс, хармч улс Бурхна болн Христосин орн-нутгт оршгоһинь 
лавтаһар медтн. Хармндг йовдл худл шүгәнд шүтлһнлә әдл бол- 
жана. 5Тадниг эргү үгәр кен чигн күн бичә авлтха. Сонсхвр уга 
күн Бурхна зарһла харїїх ? Иим улсас хол йовтн. 8 Цагтан тадн 
харңһуд бээлэт. Болв ода тадн герлд йовнат. Яһад гихлә, тадн 
Деед Эзнэ улс болжанат. Герлин бичкдүд мет бээтн.  Герл кү- 
үнд ямаран чигн цаһан саната йовдл Парїїхд, үнэр болн чикэр 
бээх арһ өгнө. " Деед Эзнд таалта тоотыг тадн медж автн. " Тадн 
харңһу бәәдлин олз уга кергт бичә орлцтн. Иим йовдл һарһдг 
улсиг чиклтн. 2 Иим улс нуувчар ю кежәхинь нам келхд ичртә. 
13 Болв герлин үзүлжэх тоотнь цугтан илдкгдх. 4 Иләр үзүлсн то- 
от герл болжана. Тиигәд чигн иигж бичәтә: «Унтсн күн, сер! 
Үксн күн, бос! Христос чамд герл тусхах». 5 Тадн оныган өгч эв- 
рәннь бээдлэн хэлэтн. Медрл угаһар биш, ухатаһар бээтн. Таднд 
бээх ямаран чигн арһан олзлтн. ! Яһад гихлэ, эн цаг - килнцтә 
улсин цаг болжана.  Бичә эргү күн болтн. Болв тадн Деед Эзнэ 
таал юунд бээхинь медхәр шунтн. ! Тадн чаһр бичә икэр уутн. 
Тиим күн һәргтә йовдл һарһна. Терүнә ормд Әрүн Сәкүсн тад- 
ниг закртха. 9 Нег-негндән Бурхна дуудас, частрас болн Әрүн 
Сәкүснә дуудас үгмүд келжәтн. Дуултн, Деед Эзиг зүркнәсн ту- 
урултн. 2 Мана Деед Эзн Исус Христосин нерәр Эцк Бурхиг 
цугтаннь төлә оньдин йөрәтн. 

Залус болн гергчүд 


21 Тадн нег-негэн сонстн. Яһад гихлә, тадн Христосиг күндл- 
жэнэт. 2 Гергчүд, тадн Деед Эзиг сонсснла эдлэр залусан сонстн. 
23 Юнгад гихлэ, Христос иткдг улсин толһа. Тедү мет залу күн 
гергнэннь толїа болжана. Тиигэд цогц-махмуднь болжасн иткдг 
улсиг Христос аврв. 2 Иткдг улс яйж Христосиг сонсна, түүшн 
гергчүд цуг халхар эврэннь залусан сонсх йоста. 25 Залус, эв- 
рэннь улст Христос дурта болснла эдлэр гергчүдтэн тадн дурта 
болтн. 2 Христост иткдг улсиг усар уһаһад, үгэр цеврдүләд, 
Бурхнд нерәдхин төлә эврэннь эмэн Тер өгв. 27 Иигхләрн Хрис- 
тос эврәннь улсан ке-сәәхнән үзүлж өмннь һартха гив. Тедн цевр 
болн буру, севг, хурнясн уга нег чигн ћаң уга улс болх. 2 Тиигәд 
залус, эврәннь цогц-махмудтан дурлснла әдләр гергчүдтән дур- 
та болх йостат. Гергндэн дурта күн бийдән дурта болжана. 2° Эв- 
рәннь цогц-махмудтан дурго күн уга. Күн болїїн цогцан асрад, 
килмжән тусхана. Тедү мет Христос иткдг улст килмжән өгнө. 
3 Бидн Христосин цогц-махмудын мөчмүд болжанавидн. 3! Иигж 
бичәтә: «Тер учрар күн эцк-экән үлдәһәд гергтәһән ниилх. Залу 
гергн хойр нег цогц болх». 2 Эн ик нуувч. Эн үгмүд Христос 
иткдг улс хойрин тускар келгджэнэ. 3 Зуг эн үгмүдт тадна тус- 
кар бас келгджәнә. Залу болһн гергндэн бийдән мет дурта болх 
зөвтә. Гергн залуһан тевчх йоста. 


Бичкдүд болн эцк-экнр 


Бичкдүд, Деед Эзнд итксэрн эврэннь эцк-экэн сонстн. Энтн 

чик керг. 2«Эврэннь эцкэн болн экән тевч», - эн Бурхна 
үгэн өгснлэ хамдан түрүн заавр болжана. 3 Бурхн иигж үгэн өгв: 
«Эврэннь эцкән болн экэн тевчхлэ, һазр деер сәәнәр болн 
удандан бээхич». *Эцк-экнр, үрдүдэн бичә уурлултн. Деед Эзнэ 
таал юунд бээхинь үзүлэд, теднэн сурїж өсктн. 


Заринр болн эздүд 


5 Зарцнр, пазр деер эздүдэн күндлэд, теднэс әәһәд, тедниг 
сонстн. Эрүн зүркнэсн Христост церглжэснлэ эдлэр тадн ти- 
игж кетн. “Таниг шинжлжэх кемд эзндэн сээнд үзгдхэр биш, 
болв иим йовдл эрүн седклэсн Бурхна таал күцэхэр Христосин 

зарцнр болж кетн. 7 Күүнд биш Деед Эзнд церглжэснлэ эдлэр 
Бийиннь дурар эздүдтән заргдтн. 8 Күн болһниг - зарц, эс гихлә 
сулдан бээх күн — йилһл уга кесн сэн кергэрнь ашлх зөвтэ гиж 
тадн ухалтн.  Тадн, эздүд, эврэннь зарцнртаһан дигтә бээтн, 
бичә тедниг әәлһтн. Тенгр деер тадна болн теднэ Деед Эзн бәә- 
хиг тодлад авчктн. Деед Эзн кениг чигн йилһлго зарпинь кех. 


Иткдг күрнә зер-зев 


10 Аштнь иигж келхәр седләв: Деед Эзнлэ нииләд, Терүнэ 
алдр күчәр батртн. Ч Бурхна өгсн цуг зер-зев бийдэн өмстн. Ти- 
игхлэрн эрлгин мектэ зурала сөрлцлж, чадхит. 12 Бидн эмтнлэ 
ноолда кежэхшвидн. Болв бидн һарджах, йос бэржэх, эн харн- 
һу делкэд эзркжэх болн тенгрин хар сэкүсдин өмнәс ноолда ке- 
жэнэвидн. "Тер төләд Бурхна өгсн зер-зев кевтнь автн. Кемр 
му өдр ирхлэ, тадн дәврсн тоотыг сөрәд цугинь даахит. “ Белн 
бәәтн. Белкүсндэн бүс зүүтн. Эн бүс - үнн болжана. Цө болд 
өмстн. Бурхна өмн тана чикәр бәәлһн цө болд болжана. "5 Башмг 
өмстн. Эвин туск Сән Зэнг цээлїїхд белн боллһн тана башмг 
болжана. 15 Халц бас автн. Иткл тана халц болжана. Энүгэр тадн 
эрлгин цуг халун сумнас бийэн харсж чаджанат. !? Бас дуулх 
өмстн. Аврлт - дуулх болжана. Эрүн Сәкүснә үлд автн. Эннь 
Бурхна үг. !# Әрүн Сэкүсн һарлдгар кезэ чигн Бурхнд зальврад 
дөң суртн. Тиигәд оньдин сергг бээтн. Цуг иткдг улсин төлэ 
Бурхнас дөң суртн. 9 Мини тускар бас зальвртн. Нанд кергтә 
үг Бурхн өгтхэ, юмнас ээлго Сән Зэнгин нуувчинь тархах зөрг 
өгтхә. 2% Сән Зөнгин төлө түүрмд суусн бийнь би илгэгдсн күн 
болжанав. Сән Зэнгин тускар би зөргтәһәр, йоста кевэр келд- 
гэр тадн зальвртн. 


Бичгин сүл үгмүд 


21 Түхк, мана күндтэ ах болн Деед Эзнэ итклтэ церглэч, таднд 
мини тускар цугинь келж өгх. Намаг бийэн яһҗ бэржэхин тус- 
кар бас келх. Тиигәд тадн намаг ямаран бээхиг медхит. 2 Энүнә 
төлә би терүг тадн тал илгэжэнэв. Тадн мана тускар медхит. 
Түхк таднд урмд өгх. 2 Ахнр-дүүнр, таднд Эцк Бурхн болн Деед 
Эзн Исус Христос эв, дур болн иткл өгтгхә. 2* Мана Деед Эзн 
Исус Христост күүрдго мөнк дурта улсиг Бурхн хәәрлтхә! 

Христост иткдг Пилипин 
улст илгэсн бичг 


Нүр үг 


Эн бичгиг Павел түрүн чонжд нерэдж бичсмн. Тер чонжиг Римин 
хажудк Македонь гидг һазрт Павел бүрдэж. Тер цагт Павел түүрмд бэ- 
рэтэ бээж. Христианск талдан көдлэчир Павелд оппозиц болхла, түүнэ 
санань зовна, дәкәд Пилипин чонжд худл ном тархажаснд бас үрүднэ. 
Тер бийнь Павел Исус Христост батар иткэд бичсн бичгнь йир байр- 
та, итклтэ болж медгднэ. Иим бичг илгэснэ учрнь юундв гихлэ, Пи- 
липид бээх иткдг улс түрү цагтнь бийинь дөңнәд белг илгэснд Павел 
ханлтан өргҗәнә. Тер саамиг бас нег олзлад, тедн чигн, бийнь түрү-зүдү 
үзен болв чигн зөргтә болн бийдэн итклтә болтн гиж дәкн урмд өгнө. 
Павел тедниг бийән Исусла әдл бәрәд, ядардган, деерлкдгән хаяд тог- 
тун бәәтхә гиж суржана. 

Исус Христосла негдәд бээсн иткдг улсын жирїїл Бурхна белг 
болжахиг Павел теднд сергәһәд келжәнә. Тер белгиг тедн евреймүдин 
Зака күцәһәд биш, зуг итклэр дамжад авчана. Христоста негдэд бәәсн 
улст Бурхн байрта, тогтун жирїїл өгчәхин тускар Павел бичжэнэ. 

Эн бичг байрин, иткмжтэ бээдлин, негдлтин, итклһнә болн 
жирһлин тесвр үзүлжэнэ. Тедү мет Павел Пилипид бээх чонжд 
ямаран дуртаһинь медүлжәнә. 


Учр-утхин зура 


Нүр үг. 1.1—11 

Павелын эврә керг 1.12—26 

Христосла нииләд бәәлһн 1.27 – 2.18 

Тимофейин болн Эпапродитин төлэ кесн зура 2.19-430 
Өшәтнәс болн эмшгэс сагллһн 3.1 – 4.9 

Павел болн терүнэ иньгүд Пилипид 4.10-20 

Товчлгч үг 4.21—23 

Мендллїїн 


12 Исус Христосин зарцнр Павелас болн Тимофеяс Христос 

Исусла ниилснд Пилип хотнд бээх Бурхна улст, чонжин ах- 
лачнрт болн нөкднрт. Мана Эцк Бурхн болн Деед Эзн Исус 
Христос цаһан сана болн амулн бәәдл таднд өгтхэ! 


Павелын зальврснь 


3 Тана тускар санжасн цагтан би Бурхндан оньдин ханлт өрг- 
нэв. “Тана тускар зальвржасн цагтан оньдин байртаһар зальвр- 
нав. 5 Учрнь иим: тадн намаг Сән Зәнг тархахд түрүнк өдрәс авн 
ода күртл нөкд болж йовнат. Тана седклд тиим сэн көдлмш 
эклж үүдэсн Бурхн эн көдлмшән Исус Христосиг иртл күцэх 
гиж би лавта меднэв. 7 Тана тускар тиигж ухалсм чик болжана, 
яһад гихлэ, тадн оньдин мини зүркнд. Нанд өггдсн церглтд 
тадн цућар оньдин орлцж йовлат. Ода чигн, намаг түүрмд суусн 
цагтм чигн, Сән Зәнг харсж батлсн цагтм чигн тадн тийгж йов- 
лат. 8Исус Христосла эдл би таднд дурта болдгиг Бурхн герч. 
9 Тана дурн улм өстхэ, тадниг улм икэр медтхә, чикэр ухалтха 
гиж би зальвржанав. !Тиигхлә тадн сәәнинь йилһҗ чадхит. 
Христосиг ирхлэ, тадн цевр болн буру уга болхит. " Тадн Хрис- 
тосин өгдг чик бәәдлин дала сэн йовдлта болхит. Эн цугган 
Бурхнд туурмж болн магтал ирүлх. 


Мини жирїл -/ Христос 


2 Ахнр-дүүнр! Нанла учрсн йовдл күцэмжтэйэр Сән Зәнг 
тархахд нөкд болсинь би таднд зәнглхәр седжэнэв. " Намаг 
Христосин төлэ түүрмд суусиг хаана бээшнд бәәсн улс болн 
наадк улс цугтан меднэ. “ Намаг түүрмд суусн учрас ахнр-дүүн- 
рин ик зунь Деед Эзнд батар иткдг болв, тедн Сән Зәнгиг улм 
зөргтәһәр болн әәмшг угаһар тархадг болв. 

5 үнәр келхд, зәрм әмтн нанд үлү үзәд, нанла дөрлдхэр Хрис- 
тосин туск ном цээлїїжэнэ. Болв зәрмснь болхла, сән седвәрәр 
тиигжәнә. !6 Сән Зэнг харсх көдлмшт Бурхн намаг орулсинь ме- 
дэд, эдн нанд дурта болад цээлїїжэнэ. ! Талдан улс болхла 
эврәннь сә хәәһәд, Христосин туск номиг эрүн седклэрн цээл- 
һжәхш. Түүрмд бәәсн цагтм намаг икэр зоваж чадх гиж тедн 

санжана. 15 Тиигв чигн юмб?! Тедн ямаран чигн учрар: сән 
седвэрэр эс гиж эврәннь сэ хәәсн учрар Христосин туск ном 
цәәлһдгнь йилһл уга. Христосин тускар тедн келжэхнь хамгин 
ик чинртә. Энүнд би байрлжанав. Би цааранднь чигн байрта 
бәәхв. ! Яһад гихлә, тана зальврсар болн нанд Исус Христосин 
Сәкүсн нөкд болсар би эн түүрмэс һархв гиж санжанав. 2 Би 
кех зөвтә кергән оньдин күцэхв гиж халун зүркэрн күсл кеж 
нээлжэнэв. Ода болн оньдинд би эмд бәәв чигн, үкв чигн эв- 
рәннь цогцарн Христосиг зөргтәһәр туурулхв. 2 Мини жирїїлин 
күсл - Христос. Кемр намаг өнгрхлә, нанд олзта болх. 2 Кемр 
нанд эмд бәәх цаг бээхлэ, би олн туста йовдлмуд кеж күцәхв. 
Зуг юуһинь шүүж авхинь би меджэхшв. 23 Би хойрайинь шүүж 
авх санатав. Эн жирїїлэс салж Христосла харїад бәәхәр сед- 
жәнәв. Эннь хамгин деер болх. 2Зуг тана төлэ нанд эмд бәәх 
кергтә. 25 Би әмд бәәхән лавта меднәв. Тадниг итклдән өсхд, 
итклэс һарсн байр авхд нөкд болхар би таднла үлдхв. 2 Намаг 
таднур дэкэд ирхләрн Исус Христосла ниилсндтн нанар бу- 
УЛЬМЖ кехд танад дала учр олдх. 

27 Зуг Христосин Сән Зәнглә ирлцж бээтн. Ни-негн бәәтн. 
Сән Зәнгин итклин төлә ноолдтн. Кемр би ирхлә, тана эн бә- 
эдлиг үзхв, кемр эс ирхлә, энүнә тускар сонсхв. 25 Юунд чигн 
өшәтнрәс бичә әәтн. Эн бәәдл теднд үкх гисн темдг, маднд 
аврх гисн темдг. Цуг эн Бурхнас. 2 Христост ћанцхн иткх биш, 
болв Терүнэ төлә зовх зөв Бурхн таднд өглә. 3Тадн нанла эдл 
ноолджанат. Намаг яһҗ ноолдсинь тадн үзсн билэт, болв яһҗ 
би ноолджахинь ода сонсжанат. 


2 12 Кемр тадн Христосла ниилэд нөкд авчахла, Терүнэ дурн 
тадниг төвкнүлжэхлэ, Эрүн Сәкүснлә хамдан бээхлэ, санан 
зовж өр өвчэхлэ, намаг улм ик байрта кетн. Хоорндан таарч 
нег-негндэн әдл дурта болтн, ухан-седклэрн негдж нег күслтэ 
болтн. з Бийдән олз хээж, нер хээж юм бичә кетн. Бийэн номһ- 
рулж хоорндан бээтн. Кен чигн талдан күүг бийәсн деер тоолтн. 
4Тадна кен чигн һанцхн эврэннь арһ хәәлго, әмтнә арһ хәәтхә. 

5 Исус Христосла эдл ухалтн. Исус Бурхн болв чигн Бийэн 
Бурхнла әдлцхәр зүткх йостав гиж сансн уга. ? Зуг зарц болн күн 
болж төрәд сән дурарн бээсн юмнасн хаһцв. Тер бәәсн кевэрн 
күүнлэ әдл болв, 8 Бийән номһрулад үктлән, кирст үктлэн сонс- 
хврта бээж. “Тиим учрар Бурхн Терүг хамгин деерк ормд өргж, 

цуг нердәс хамгин алдр нер өгч. "Тегэд тенгр деер, һазр деер, 
Һазр дор бәәсн цуг әмтә тоотнь Исусин нериг күндләд сөгдх. 
п Бурхн Эцкиг туурулхин төлә Исус Христос Деед Эзн гиж күн 
болһн иләр келх. 


099 мет гилвктн 


12 Тегэд, хәәртә үүрмүд мини, намаг таднла бээсн цагт тадн 
сонсврта билэт. Ода таднла эс бээв чигн тадн сонсхврта болнат. 
Бурхиг күндлэд, аврлтын көдлмш күцэхэр зүтктн. ! Яһад гихлэ, 
Бурхн Эврэннь таал күцэх седвэр болн күч таднд өгчэнэ. 

м Һундл төрл угаһар болн зүтклдэн угаһар цугинь күцэтн. 
15 Тиигхлэ тадн Бурхна нүл уга, цевр болн дугу уга үрдүд болхит. 
Тедн хар саната болн килнцтэ улс дунд бәәцхәнә. Тедн одд мет 
әмтнә заагт гилвкнә. ! Тадн җирһл өглг үгмүд тер улст келнәт. 
Тегәд Исус Христосин ирх өдрт би хара зөндән марїанд орлцсн 
угав, хара зөндэн көдлсн угав гиж байрлхв. "7 Болв кемр мини 
цусн тана тэкл деер асхрв чигн (тана тэкл гисн итклэр дамжад 
Бурхнд церглт) би байрлхв, таднла хамдан байрлхв. "5 Тадн бас 
байрлтн, нанла байрлтн. 


Тимофей Эпапродит хойрин тускар 


15 Кемр Деед Эзн Исусин таал бээхлэ, би Тимофейиг тадн тал 
Удл уга илгәхв, тиигәд тадниг яһҗ бээхинь медәд седклэрн 
төвкнхв. 2% Тер үнн седкләрн таднд ик килмж өгнә. Терүнәс да- 
ву нанд тиим күн уга. 2! Наадкснь болхла Исус Христосин төлә 
арїї хәәл уга эврэннь арһан хәәнә. 2 Тадн Тимофейиг итклтә- 
һинь меднэт. Тер болхла нанла көвүн эцктәһән бээсн метэр 
бээж Сән Зәнг цээлїЇїж көдлж йовла. 23 Тегәд нанла юн учрхиг 
сәәнәр медж авад, би удл уга энүг тадн тал йовулхв гиж нәәл- 
жэнэв. 2* Деед Эзнә таал бээхлэ, би тадн тал эврэн ирхв гиж 
лавта меднәв. 

25 Зуг ода нанла хамдан көдлдг болн ноолддг ах Эпапродитиг 
тадн тал илгәх кергтә гиж би санжанав. Тер таднас ирсн элч 
болад нанд нөкд болж йовла. 2 Эн тадниг үзхэр икәр седжэнэ. 
Бийнь таасго болсинь тадн сонсв гиж зовжана. 2Эннь үнн, 
дегд күндэр гемтэд Эпапродит үкн гив, зуг Бурхн энүг хээрлв. 
Бурхн һанцхн энүг биш намаг чигн хәәрлв. Бурхн намаг улм 
икэр бичә зовтха гиж тиигсмн. 2Эн учрар Эпапродитиг үзэд, 

тадниг байрлтха гиһәд би энүг шулућһар тадн тал йовулнав. 
Тиигәд мини зовлн баһрх. 2 Деед Эзнлэ ниилсн ахиг тоссн 
метэр энүг байртаһар тостн. Энүнлэ эдл улсиг күндлтн. 3 Яһад 
гихлэ, Эпапродит Христосин көдлмшин төлә эн ээмшгтэ керг 
күцәһәд үкн гив. Тадниг нөкд болж эс чадсн цагт, эн тана элч 
болад нанд нөкд болж йовла. 


Йоста чик бәәдл 


Ахнр-дүүнрм! Деед Эзнлә нииләд байрта бээтн гиж би аш 
сүүлднь келжэнэв. Нег юм давтад бичәд бээдгм нанд ацан 
биш, болв таднд болхла, ээмшгэс эн харслт болх. 

2 Һалзу нохас мет бээдг улсас бийэн саглтн. Хар саната йовдл 
һарһдг улсас бийэн саглтн. Керчүлһ кедг улсас саглтн. з Яһад 
гихлэ, тедн биш бидн йоста керчүлгдсн улсвидн. Бидн Фрүн 
Сәкүсәрн дамҗад Бурхнд мөргнәвидн. Бидн шажна һазак кергт 
нәәллго Исус Христосар буульмж кенәвидн. 4 Болвчн би шажна 
һазак кергт нәәлх учртав. Кемр нег чигн күүнд шажна һазак 
кергт нәәлх учр бээхлэ, нанд тиим учр улм дала. 5 Төрснә хөөн 
нәәмдгч өдртм Мошен закаһар би керчүлгдв. Би Израилин 
күмб, Беньяминә унг-тохмтав. Цевр тохмта еврейв. Зака күцэл- 
һнә тускар келхлә, би перушмв. 6 Би иткдг улсиг шунлтта кевәр 
көөләв. Зака күцәсәр чик бәәдлтә болхин тускар келхлә, би нүл 
уга күн биләв. ? Тер бийнь кезэнэ чинртэ, олзта гиж тоолсн 
юмиг, ода болхла, би Христосин төлэ юмн биш гиж тоолжанав. 
89 Цуг юмсудыг мини Деед Эзн Исус Христосин туск медрллэ 
дүнцүлхлэ, эннь юмн биш гиж би тоолжанав. Исус Христосин 
төлө би бәәсән һолад күүнд керго хог-богд тоолжанав. Христосиг 
олж авхин төлэ болн Терүнлэ бүклдэн ниилхәр би тиигжэнэв. 
Күн зака күцэсэр чик бәәдл авна. Би тиим кевәр чик бәәдлтә 
бишв. Зуг би Христост итксэр тогтсн чик бээдлтэ болв. Эн чик 
бәәдл Бурхнас һарчана. "Би Христосин болн Терүг эмдрүлсн 
күчиг медх санатав. Би Терүнлә әдл зовх санатав. Исусла әдл 
үкх санатав. Ч Тиигхлә би эмдрхв гиж нээлжэнэв. 


Куслд күрхэр темцж зүтктн 


0 Күслдэн күрләв, дуту уга болв гиж би келжэхшв. Зуг би тер 
күслд күрхэр зүткжэнэв. Тер күслин төлэ Христос Исус намаг 
аврла. "5 Ахнр-дүүнр! Күслдән күрлэв гиж би тоолжахшв. Зуг би 

ардк юман мартад, өмнк күслдэн күрхэр зүткнэв. “ Би диилврин 
ач авхар күслд күрхэр зүткжэнэв. Исус Христосар дамжад энүг 
автха гиж Бурхн мадниг дуудв. 

15 Бидн дуту уга улс тиигж ухалх зөвтэвидн. Кемр тадн дундас 
күн талданар ухалдг болхла, Бурхн терүнд цээлїж өгх. Эн цаг 
күртл дахсн зокалмудар бээж яһв чигн уралан йовий. 

"7 Ахир-дүүнр! Талдан улсла хамдан нанас үлгүр автн. Таднд 
үзүлсн мана үлгүрэр бээдг улсиг хэлэтн. "5 Яһад гихлэ, кесг улс 
Христосин кирсин өшәтнр болж бәәнә. Эднә тускар би таднд 
урднь давтад келләв. Ода би уульн бээж эднә тускар давтад кел- 
жэнэв. "9 Аш-сүүлднь, эн улс үкх. Эднэ бурхн -гесн. Теднә бу- 
ульмж кесн юмс бийснь һугана. Тедн һанцхн эн һазрин юмна 
тускар ухална. 2 Зуг Мана Төрскн тенгр деер. Аврач болн Деед 
Эзн Исус Христосиг тендэс ирхиг бидн күлэжэнэвидн. 2 Тер 
мана арһ уга үклд ордг цогц-махмудыг хүврүлж Эврэннь туурм- 
жта цогц-махмудла эдл күчэрн кех. Эн күчәр Тер цугиг медән- 
дэн орулна. 


Павелын сурћмж 


Мини хәәртә ахнр-дүүнр! Би тадниг икэр санжанав. Тадн - 
мини байр, тадн — мини титм. Хээртэ ахнр-дүүнр, Деед Эз- 
нлэ нииләд батар зогстн. 

2.Эвода болн Синтих, буйн болтха, Деед Эзнлэ ниилэд хо- 
орндан ни-негн бээтн гиж би эржэнэв. 5 Мини итклтэ нөкд, 
чамаг суржанав эн хойр күүкд улст нөкд бол. Эдн Клементлэ 
болн нань чигн нөкднрлә хамдан нанд дөң болж Сән Зэнг 
делгрүллһнд орлцад көдлдг билэ. Эн улсин нерд Җирһлин 
Дегтрт бичэтэ. 4Деед Эзнлэ ниилж оньдин байрта бээтн. Бай- 
рта бээтн гиж бас келжәнәв. 5 Тана номһн бээдлин тускар 
цугтан медтхэ. Деед Эзн өөрхн. 5 Юмнд бичә зовад бээтн. 
Юн учрв чигн Бурхндан ханлт өргэд эрж зальврад, эврэннь 
сансн-санаһан Терүнд келтн. ? Тиигхлә эмтнэ ухана медэнэс ик 
деер бәәсн Бурхна эв тана ухан-седклиг Христосла ниилүләд 
харсх. 

8 Аштнь ахнр-дүүнр: үннч, ачта, үнн чик, цевр, тааста, өврмж- 
тэ, буйн болн буульмж авх ачта юмна тускар оньдин ухалтн. 
5 Нанас дассн, тодлж авсн, сонссн, үзсн юман күцэтн. Тиигхлэ 
эвин Бурхн таднла бээх. 

Белг авснд ханлт 


10 Тадниг шинэс нанд килмжэн өгснд би Христосла ниилж 
байрлв. Тадн нанд урднь чигн нөкд болдг билэт, зуг нанд 
нөкд болх арїї таднд кесг цагт уга билэ. " Нанд юмн кергтә 
гиһәд би энүг келжэхшв. Яһад гихлэ, би бээсндэн байн болдг 
дасув. 12 Түрү цагт болн юмн элвг цагт бээдг дасув. Альд бээв 
чигн, кезэ бээв чигн, өлсв чигн, эс гиж цадхлн бәәв чигн, да- 
ла юмта болн төрүц юмн уга бээв чигн би бээсндэн байн болдг 
даслав. 8 Нанд чидл өгдг Христос Исусла ниилэд, би цугиг дааж 
күцэж чаджанав. 

14Тадн мини зовлнгиг хувалцлат. Эннь йир сән. " Урднь, Сән 
Зэнг эклэд делгрүлсн цагт, намаг Македонь һазрас ћарч йовхд, 
таднас даву талдан чонж нанд нөкд болж, мөнгиг цуглулж ил- 
гәсн угайинь тадн, Пилип хотна эмтн, бийстн меднэт. ! Намаг 
Тесалоник гидг һазрт бээхд тадн кесг дэкж нанд нөкд болдг 
билэт. ! Би таднас белг авхин төлэ энүг келжэхшв. Зуг тадниг 
бийдэн сэ авхин төлэ тиигж кетхә гижәнәв. 5Эпапродитэр 
дамжад тадн нанд кергтәһәс үлү юм илгәвт, тегәд чигн ода нанд 
цуг юмн бәәнә. Тана илгэсн юмн Бурхнд нерәдсн күж мет 
болн тааста таалмжта бәрц мет. ! Мини Бурхн Исус Христосар 
дамжад алдр зөөрәсн авад тадниг кергтә юмар теткх. 

29 Мана Бурхн болн Эцк мөнкиндән тууртха! Тиигтхә. 


Төгсвр 


21 Христос Исусла ниилснд Бурхна улст цугтаднь менд келтн. 
Нанла хамдан бәәсн ахнр-дүүнр бас таднд менд илгәжәнә. 
2 Бурхна цуг улс таднд менд келжәнә. Онц кевәр хаана бәэшнд 
көдлжәсн улс бас менд келжэнэ. 

23 Деед Эзн Исус Христосин хээрлт таднла бәәтхә! 

Христост иткдг Калосин 
улст илгэсн бичг 


Нүр үг 


Эн бичг Епесәс дорд үзгт бәәх Баһ Азийин Калос балһсна чонжин 
төлә бичгдсмн. Тер чонжиг Павел бүрдэв чигн, болв терүнэ медлд бэ- 
эсн һазрт тернь бээж, Тегэд Епесэс, Римин эргндк балїїсдас көдлмшчнр 
тиигән илгэхлэ, Павел бий деерән үлү даалһвр авдг бээж, Калост худл 
ном тархадг улс бээсиг тер медв. Бурхнд шүтхин төлэ, күцц авргдхин 
төлө тенгрин онц һардачнрт болн йоснд мөргх кергтә гиж тедн 
шунжав. Дәкәд тер багшнр күн болһн шишлн авъяс күцэх зөвтә, үл- 
гүрнь - керчлїїнэ, хот эдллһнә зокьял күцэх, талдан чигн төрмүд 
оньгтан авх зөвтә гижэцхэв. 

Тиим худл номиг илткэд, христианмудын йосн ном үзүлхэр Павел 
эн бичгэн бичжәнә. Исус Христос күцц аврлт өгч чадхмн, худл номин 
иткмж, болн бәәдл эмтиг Христосас хольжах гиж тер келжэнэ. Бурхн 
Христосар дамжад делкэг үүдэв, Терүгэр дамжад делкэг Бий талан хэрү 
авчана. Һанцхн Христоста негдәд күн болїїн авргдх. Эн номиг иткдг ул- 
син жирїїлд олзлхин тускар Павел бас келжэнэ. Павелын бичгиг 
Калост күргсн Түхкиг Өнәсм гидг ялч дахж йовв. Өнәсмин тускар 
Пилемонд бичсн бичгтэн Павел суржана. 


Учр-утхин зура 


Нүр үг 1.1—8 

Христосин бәәдл болн йовдлмуд 1.9 – 2.19 
Христоста негдснд шин жирїїл 2.20 – 4.6 
Товчлгч үг 4.7—18 

Мендллїїн 


1 12 Бурхна улст, Калос хотна Христосла ниилсн итклтэ 
ахнр-дүүнрт Бурхна седвэрэр Христос Исусин шүүж авсн 
апостол Павел халун менд илгэжэнэ. Мана дү көвүн Тимофей 
бас менд келүлжэнэ. 311 Мана Эцк Бурхн цайан сана болн амулн 
төвкнүн бәәдл таднд өгтхэ. 


Йөрәл тэвж зальврлїїн 


3614 Тадниг Христос Исуст иткэд, Бурхна улст цугтаднь дуран 
өгситн сонсад, тадна төлэ кезэ чигн зальврхларн бидн Бурхнд, 
мана Деед Эзн Исус Христосин Эцкд, ханлтан өргнэвидн. 5Сэн 
Зэнгин үннэ үгмүд таднд түрүн болж келхлэ, нәәлврин тускар 
тиигхд сонслат. Тенгрт тана төлө белдсн тоотд нээлэд, тадн ду- 
ран өгч иткжәнәт. Түрүн өдрэс авн Бурхна хээрлтин тускар 
соңсад, терүг йостаһар медснә хөөн Сән Зэнг тадн дунд сэн 
ашта болад улм өргәр делгрнә. Терүнлә әдл Сән Зәнг нарт дел- 
кә деер бәәсн улс дунд бас тиигнэ. ? Бурхна хәәрлтин тускар 
тадн мана энкр көдлэч, Христосин итклтә зарц, маднд дөң бол- 
жах Эпапрас медвт. %Әрүн Сәкүсн таднд өгсн дурна тускар 
Эпапр маднд келж өгв. * Тер учрар тана тускар түрүн болж сон- 
сснас авн бидн оньдин тана төлэ зальврнавидн. Калост бээх 
иткдг улс Эрүн Сәкүснә өгчэх цецн ухаһар болн медрләр дамжад 
Тана таалыг медтхә гиж бидн Бурхиг сурнавидн. ! Тиигәд одж 
Деед Эзнә таалар Терүнд таасгддгар җирһәд, тадн олн сән йовдл 
һарһхит. Бурхна туск тана медрл өсх. " Тадниг түрү-зүдү, зовлн 
тесвртәһәр дааж чаддгар Бурхн туурмжта арһарн таднд күч өг- 
тхә. 2 Тиигәд тадн Эцкдән байртаһар ханлтан өргтн. Энтн гер- 
лин нутгт Эврэннь улсин зөөрәс нег әңгнь авхд тадниг белдв. 
13 Мадниг тер харңһу йосна үлмәһәс гетлгәд, Эврэннь дурта Кө- 
вүнә нутгт көтлэд орулв. МЭврэннь цусар Тер мадниг сулдхла, 
тиигҗ мана килнц тэвж өглэ. 


Христосин тускар 


15 Христос Бийэрн эс үзгджэх Бурхна авц-бэрцтэ дүр болжа- 
на. Цуг үүдсн юмсас Эн хамгин чинртэнь мөн. ! Энүгәр дамжад 
теңгрт болн һазр деерк тоотыг, үзгджэх эс үзгджэхиг цугтаһинь, 

залжах, нойлжах, һарджах, йос бәржәх сәкүсиг Бурхн үүдэсмн 
болжана. Бурхн Христосар дамжад орчлн үүдэв. Үүдэсн тоотыннь 
күслнь Христос болжана. ! Цуг орчлнгиг үүдхэс урд Христос 
бәәсмн болжана. Тиигэд үүдсн тоот цугтан Энүнлэ нииләд 
дигтә-дарата бәәнә. 1 Сүзгтни хург Христосин цогц-махмуднь 
болжана. Христос эн цогц-махмудын толїань болжана. Христос 
сүзгтни хургин әмн-җирһлиннь экнь болжана. Энтн Бурхна 
ууһн Көвүн. Бурхн Терүг үксн улсас хамгин түрүлж әмдрүлх- 
лэрн, цугтаһаснь түрүнкнь болтха гиж эмдрүлж. " Тиигәд Бурх- 
на шиидврәр Бурхнд бийднь бээсн тоот цугтан Көвүнднь бээх 
йоста. 2 Бурхн Көвүһәрн дамжад орчлнд бээсн тоотыг Бийтәһән 
эвцүлхэр шиидв. Көвүнэннь кирсд асхсн цусар тенгрт болн 
һазр деер бээх тоотыг Бийләһән тиигж Бурхн эвцүлв. 2 Урднь 
тадн му йовдл һарһад, хар саната йовсндан Бурхнас салу бээ- 
ләт. Тадн эврән Бурхна хортн болвт. 2 Болв ода Эврэннь Көвү- 
нә үкләр Бурхн таниг Бийиннь иньгүд кев. Учрнь иим: Бурхн 
таниг эрүн, цевр, буру уга кеһәд өмнән зогсахар седжәнә. 23 Болв 
тадн соңссн Сән Зәнгән цаарандан батар алмацлго иткәд нә- 
әлврән бичә геетн. Би, Павел, нарт делкәд тархагдсн эн Сән 
Зэнгин цергләчнь ода болжанав. 


Сүзгтни хургт Павелын цергллїїн 


24 Би тана төлэ зовлң даажасндан байрта бээнэв. Ода би 
Христос зовснла әдләр сүзгтни хургин төлэ кевтнь зовлн даасиг 
чилэжэнэв. Сүзгтни хург Христосин цогц-махмуднь болжана. 
25 Бурхн намаг сүзгни хургин церглэч кев. Таднд дөн болтха 
гиһәд Эн намаг көдлмшт орулв. Тер көдлмш иим: Бурхна үгиг 
кевтнь цээлїж өгх. 2 Бурхн Эврэннь үгэн урднь кесг зун жилмү- 
дин туршарт күмн-эмтнэс нуувч кеж бэрж йовсмн. Ода болхла, 
Бурхн Эврэннь үгэн улстан медүлв. 2 Бурхна зура иим: Эврэннь 
нуувчан Бурхна улст медүлх. Эн байн алдр нуувч олн эмтнэ 
цугтаннь төлә белн. Нуувчнь эн: Христос тана ухан-седклд бээ- 
нэ. Энтн таднд Бурхна туурмжд орх нээлвр өгчәнә. 2Тиигэд 
бидн Христосин тускар цугтаднь цээлїїжэнэвидн. Бурхна өмн 
Исусла негдсн буру уга күүг зогсахин төлэ күн болїїниг бидн йир 
цецн кевэр саглж сурһнавидн. 2 Эн даалһвриг күцэхин төлэ би 
кинж көдлжэнэв. Би энүг күцэж чадхв, яһад гихлэ, Христос 
нанд тиим күч өгчәнә. Тер күчн мини седклд икэр көдлнә. 

Танд болн Лээдикья балїїснд бээсн иткдг улст, нанла харїад 

уга улст дөң болхар би яһҗ ик зовлн дааж көдлж йовхин 
тускар медүлхәр седлэв. 2 Тедниг зөргтэ болтха гиһәд, нег-негн- 
дән дуран тусхатха гиһәд би тиигҗ көдлв. Тиигәд үнн медрләс 
йосн нээлвр кевтән ирх. Тедн тиигж Бурхна нууциг медж авх. 
Эн нууцнь - Христос Бийнь. 3 Христос Бурхна цецнинь болн 
медрлинь, бултулгдсн зөөр үзүлсн метәр медүлжәнә. *Энүнә 
тускар бичхләрн, би кен чигн тадниг худл үгәрн, ямаран сән 
эс болв чигн чик хаалћһас бичә хажилһтхә гиж санлав. $ Би тад- 
нла хамдан эс бээвв чигн, болв би кезэ чигн таднла бээнэв. 
Тадна диг-даратаһар зогсиг Христост лавта кевәр итксиг үзэд 
би байрлжанав. 


Христосла ниилсн йосн жирїїл 


67 Христос Исус Деед Эзн гиж итксндэн тадн Терүнлә ни-негэр 
бээтн. Модна унг гүүнд урһснла эдл тадн эврэннь иткл батлтн. 
Бәржәх гер ул деер зогсснла эдлэр тадн эврэннь жирїїлдэн 
Христост улм икэр нээлтн. Энүг цугтаһинь таднд дасхла. Энүнэ 
төлэ ханлтан өргтн. 8Тадниг эндүрлїїнэ үлмэд орулхас саглтн. 
Тиим йовдл олн әмтнә авьясас, орчлнгиг залжах сэкүсдэс", кү- 
үнэс һарчах цецн уханас болн йирин худлас учрх. Зуг Христосас 
биш. 9Бурхн бийнь кевтэн Христост, Терүнэ цогц-махмудт 
бәәнә. "9 Тадн Христосла ниилэд бээсндэн йосндан үнн җирһл 
аввт. Христос болх болшго, һарджах болн йос бэржэх сэкүснэс 
өөдән йовна. ! Христосла ни-негәр бәәһәд тадн керчүлгдлэт. 
Тадниг күн биш Христос керчлә. Эн керчлһнә учрнь иим: му 
йовдл һарһх седвэрин үлмәһәс сулдхлһн. 2 Тадн уснд булхулгд- 
хларн Исус Христосла оршагдад, Терүнлэ тадн эмдрлэт. Энтн 
Хритосиг эмдрүлсн Бурхна күчнд таниг иткснэс иштэ учрв. 
з Урднь болхла тадн эврәннь килнцәсн көлтә болн эс керчүлгд- 
сндэн үкснэ тоод йовлат. Болв Бурхн тадниг Христосла эмд- 
рүлв. Бурхн мана цуг килнциг тэвж өгв. “ Мадниг бурушажасн 
зааврмудта болн мана ялта цаасиг Тер уга кев. Терүг Бурхн 
кирст хадад кевтнь уга кев. !5 Христос һарджах болн йос бәрҗәх 





* Оңгданар болхла, «Тадниг эндүрлһнә үлмәд орулхас саглтн. Тиим 
йовдл олн әмтнә авъясас, орчлңгин туск эклц номас һарчах күүнэ 
цецн уханас болн йирин худлас учрх». 

сэкүснэс бийэн сулдхв*. Бэргдсн тедниг Христос ик диилвртә- 
һәр олнд үзүлж йовулв. "5 Тиигәд тадниг ю идх, уух, бурхн-шажна 
нәәрт орх, эс орхиг, шин сар һарсиг болн бемб өдр темдглх, эс 
темдглхиг нег чигн күн бичә гемшэтхэ. !? Тертн зуг цугтан ир- 
гчдән учрх йоста бәәсн юмна сүүдр болжана. Лавта бээдлнь 
Христос мөн. Онц үзгдл үзсн төлөдэн бийән ик санатад то- 
олжах күн бичә таниг гемшәтхә. Тиим күн талдан улс худлахар 
номһрулад, Бурхна элчнрт шүтгхә гиж заана. Тиим күүнэ ухан 
йирин күүнә уханла әдл. Терүгәрн деерлкнә. Болв деерлкх учр 
төрүц уга. "Тиим күн цогцин толһа болжах Христост нәәлдгән 
уурв. Христосас цогц кевтән эдлвр авна. Терүнә цогцнь үйәр 
шүрүсәр бәрәтә болад, Бурхна таалар өсжәнә. 


Христосла хамдан үклїїн болн жирїїлїїн 


20-21 Тадн Христосла хамдан үклэт, тиигэд орчлн залжах сә- 
күсдәс** сулдхгдвт. Тиигхлә яһад тадн эн нарт делкән улсла әд- 
ләр бийән бәрнәт? Тиигәд: «энүг бичә бәр», «терүг бичә эдл», 
«энүг бичә көндә», иим зокьялмудар яһад һардвр кенэт? 2 Энтн 
зуг идх уухин туск зокъял. Эн зокьялмудыг күцэснэс төрүц олз 
уга. Иим зокъялмуд күүнэ үүдэсн зокьялмуд болн ном. 23 Иим 
зокъялмуд күүнэ цецн уханас үүдсн болж медгджәнә. Тедн ме- 
дәнәр эврән Бурхна элчнрт шүтжәхин, худлар номһржахин, цог- 
цан модьрунар зоважахин тускар келжэнэ. Болв тиим зокъялмуд 
эврэннь седвәрән һардхар седсн күүнд тусан күргшго***, 


Кемр тадн Христосла хамдан эмдрсн болхла, тенгрт бээх то- 

от тал өөрдх седкл зүүтн. Тенд Бурхна барун бийд Христос 
суусмн. 2Тадн ћазр деерк биш, тенгрт бээх тоотын тускар ухалтн. 
3 Ялад гихлә, тадн үкж одлат. Ода тана жирїїл Христосла хамдан 
Бурхнд багтж бултулгдсн бәәнә. *Тана йосн жирїїл- Христос 
болжана. Һазр деер Христос ирхлэ, тиигэд тадн Терүнлэ хамдан 
туурмжтаһар ирхит. 





* Онданар болхла, «Христос һарджах болн йос бэржэх сэкүснэс йос 
булаж авв». 

** Онгданар болхла, «Тадн Христосла хамдан үклэт тиигәд орчлнгин 
туск эклц номас сулдхгдвт». 

ээж Онданар болхла, «Болв тиим зокьялмуд тусан күргхш. Энтн 
цогц-махмудын таал болжана». 

Урдк болн шин жирїїл 


5-6Тер учр деерэс тадн бийдэн бээсн му седвэрэс цугтаһаснь 
гетлтн: аля йовдлас, жигшүртэ юмнас, һал седвэрэс, хорта 
уханас, хармнлһнас (эс гиж худл бурхнд шүтлһн). Иим му, 
хорта юм эмтн һарһснас көлтә Бурхна заасиг эс сонссн күүг Тер 
цаажлх. ' Урднь тадн иим му седвэртэ бәәләт. Энтн тана жирїїл 
залж йовсмн. 8 Болв ода һалзуһас, килнгэс, талдан күүнд хоран 
күргхэс болн му бузр үг келлһнәс бийән сулдхх зөвтәт. 9 Нег-негн- 
дэн бичэ худл келтн. Тадн хуучн авьясмудта күн болдган уурвт. 
10 Ода шин күн болвт. Эн шин күүг Бурхн, түүнэ Үүдэч, ондарул- 
на. Тиигж тер күн Бурхнла эдл болх. Энүнэ учрнь иим болжана: 
тер күн Бурхиг кевтнь медх. "Тиигэд буру номта улс, евреймүд, 
керчүлсн, эс керчүлсн, зүсн-зүүл келэр келдг улс, зерлг улс, ялч 
улс, сул бээх улс дунд йилһвр уга болжана. Христос хамгин 
тоомсртань болжана. Иткдг улст Христос бүүрлж бәәнә. 2? Тадн 
Бурхна улс болжанат. Бурхн таднд дурлад бийиннь төлэ таниг 
шүүж, авч. Тиигэд тадн өр-өвч, цаһан седклтә, тогтун, жөөлн, 
тесвртә бәәдл үзүлх болжанат. " Нег-негнтәһән тесвртэйэр бэ- 
этн. Кемр ө-һундл бээхлэ, тэвж өгтн. Деед Эзн тана килнц тэвж 
өгсн метәр нег-негнәннь буруһинь тадн бас тэвж өгтн. “ Иим 
йовдл күцэхлэрн тадн нег-негндән дуран тусхатн. Дурн эмтиг 
цугтаһинь кевтнь негдүлнә. 5Христосин өгсн эв тадниг авх 
шиидврт күргтхэ. Эн эв эдлхин төлэ Бурхн тадниг нег цогцта 
болтха гиж дуудв. Бурхнд ханлтан өргж йовтн. !5Христосин 
туск ном тана зүркнд байн кевтэн бүүрлх йоста. Ямаран чигн 
цецн уха олзлад нег негэн сурһад саглж йовтн. Бурхна дуд, час- 
трмуд болн Әрүн Сәкүснә дуд дуултн. Дуулхларн зүркнәсн 
Бурхнд ханлт өргж дуултн. 77 Ю кев чигн, ю келв чигн, цугга- 
һинь Деед Эзн Исусин нернә төлө, Терүгэр дамжад Эцк Бурхиг 
йөрәһәд күцәтн. 


Иткдг улсин өрк-бүл 


18 Хөрд һарсн гергчүд, негн метәр залусиннь үгд ортн, яһад 
гихлә, Деед Эзнд иткдг улст эннь чик. ! Залус, эврэннь гергчүд- 
тэн дурта болтн, тедндән модьрун заң бичә һарһтн. 2 Бичкдүд, 
мел эк-эцкән сонстн. Иим бәәдл Деед Эзнд тааста. 2! Эк-эцкнр, 
эврәннь үрдүдиннь урмдыг хәрүлшгон төлә тедниг бичә һундатн. 

21 Зарцнр, эврэннь эздүдиннь даалһсн тоотынь кевтнь күцэтн. 
Тиигҗ кехлэрн, тедн тадн тал хэлэжэх кемлә зуг теднә иткмж 
авлхар биш, Деед Эзиг күндлжэхэс иштә тадн үнн зүркнэсн 
терүг күцэтн. 2 Күцэжэх кергэн седклэн тэвэд, күүнэ төлэ биш, 
Деед Эзнэ төлә кежэх кевтәһәр күцэтн. 2 Энүг тодлад автн: Де- 
ед Эзн танд Эврэннь әмтнә төлә бәәсн ачлврас өгх. Яһад гихлэ, 
тана церглжэх Христос йосн Деед Эзн мөн. 2 Хар мөр һарһсн 
күн кесн йовдларн засгла харїїх. Кениг чигн Бурхн йилһлго 
засглх. 


Тадн, эздүд, эврәннь зарцнран чикәр болн зөвтәһәр бэртн. 
Тана Деед Эзн тенгрт бээхиг мартхмн биш. 


Селвгүд 


2Таслт угаһар зальврад, серглнгэр бәәһәд, оньдин йөрәлән 
өргжәтн. 3 Цаарандан Христосин нуувчин туск Эврэннь үгиг 
тархах арһ Бурхн маднд өггхә гиһәд мана төлэ бас зальвртн. 
Энүнәс көлтә би ода түүрмд бээнэв. 4 Намаг тодрхаһар цәәлһт- 
хә гиһәд тадн зальвртн. Эн көдлмшиг би кех йостав. 5 Христост 
иткдго улсла харһхларн, цецнэр бийэн бәртн. Христосин тускар 
ямаран чигн арїан олзлад күүндтн. 6Күүнлэ күүндхлэ, тана 
келсн үг соньн болн таалмжта болх йоста. Тиигчкәд эмтнд 
ялж чикәр хәрү өгхиг тадн медх зөвтәт. 


Сүл мендллїїн 


7Мини тускар таднд мана энкр дү, итклтэ нөкд, маднла эдл 
Деед Эзнд церглжэх Түхк цугинь келж өгх. 5 Мадниг ямаран бэ- 
эдлд бээхиг медүлхин төлэ, таднд урмд өгхин төлэ би терүг 
тадн тал илгэжэнэв.  Тадн тал тана хотнас ирсн итклтэ болн 
эңкр дү Өнәсмиг Түхктэ би бас илгәжәнәв. Тедн энд юн болжа- 
хинь цугтаһинь таднд келж өгх. ! Нанла хамдан бэрэнд бәәх 
Аристарх менд келүлжэнэ. Бар-Набан зе көвүн Марк бас таднд 
мендэн илгәжәнә. Би таднд терүнэ тускар бичлэв. Кемр тер та- 
на тал ирхлэ, терүг тосж автн. " Юст гиж цугтан келдг Исус 
таднд мендән келүлжэнэ. Зуг эн һурвн Христост иткдг еврей- 
мүд Бурхна нутгин төлэ нанла хамдан көдлжәнә. Эдн нанд йир 
икэр дөнгән күргв. 2 Тана багин гешүн болн Христос Исусин 
зарц Эпапр бас менд келүлжәнә. Эн оньдин тана төлә зальврна. 

Бурхнас иигж сурна: «Алмацл уга, Бурхиг сонсж зүркәрн иткдг 
улсла эдл, тедниг кевтэ бат итклтә кетн». 8 Тана төлэ, Ләәди- 
кьян болн Ераполин иткдг улсин төлэ тер йир шунж көдлжәхиг 
би герчлж чадхв. 5Таднд мана күндтэ эмч Лука болн Дэм 
мендэн илгэжэнэ. 5 Ләәдикьяд бээх ахнр-дүүнрт болн Нумпад, 
терүнэ герт цуглрдг хурлд нанас менд келтн. Эн бичг танад 
умшгдсна дару Ләәдикьян чонжд умшулхин төлә илгәчктн. 
Тадн болхла Ләәдикьяс илгәгдх мини бичг умштн. ! Деед Эзнд 
церглн бээж Архипд даалһсн даалһвриг күцэтхэ гиһәд келчктн. 
18 Эн бичгиг эврэннь һарарн бичжэнэв: Павел таднд мендән ил- 
гәжәнә. Намаг бәрәнд бээхиг бичә марттн. Тадниг цугтаһитн 
Бурхн хәәрлтхә! 

ө Ф ө ө 9 


Христост иткдг 
Тесалоникин улст илгэсн 
негдгч бичг 


Нүр үг 


Тесалоники Римин эргмд бээсн Македонь һазрин хотл балһсн бэ- 
эж. Павел Пилипәс нүүһәд һархларн тенд чонж бүрдэнэ. Болв тер удл 
уга евреймүдин сөрү йовдлла харһна. Павел еврей биш улс дунд хрис- 
тианмудын зэнг тархажаснд тедн үлү үзнэ. Павлыг тедн Тесалоникас 
көөһәд Бэра тал йовулна. Теднэ чонжин тускар дахулч болн хамдан 
көдлҗ йовсн Тимофейәс тер хөөннь зэнг сонсна. Тегәд Павел Тесало- 
никид бәәсн иткдг улст урмд өгхәр эврәннь түрүн бичгән теднд илгә- 
нә. Теднә байрин болн дурна туск зэнг сонссндан ханлтан өргжәнә, 
эврән теднлә яһҗ бәәсән бичжәнә. Дәкәд тер бичгтән Христосин хә- 
рү ирлһнә туск суврмудт хәрү өгчәнә. Эннь иим суврмуд: Христосиг 
хәрү ирхин өмн өнгрсн иткдг улс терүг ирхлэ, мөнк җирһл авч чад- 
хий? Христос шинәс хәрү кезә ирхмб? 

Цугтан тогтунар көдлэд, Христосиг хәрү ирхиг ицж күлэтн гиж 
Павел тер бичгтэн бичж. 

Учр-утхин зура 

Нүр үг 1.1 

Ханлт болн магтал 1.2 — 3.13 

Христианмудын заң-бәәдл 4.1—12 

Христосин хәрү ирлһнә туск ном 4.13 – 5.11 

Сүүлнк сагллһн 5.12-22 

Товчлгч үг 5.23—28 

Тесалоникид бәәх Бурхн Эцкин болн Деед Эзн Исус Хрис- 
тосин иткдг улст Павелас, Силас болн Тимофейәс. Цаһан са- 
на, төвкнүн бәәдл таднд Бурхн өгтхә. 


Тесалоникинхнә жирїїл болн иткл 


23 Бидн кезэ чигн тана төлә Бурхнд ханлтан өргнәвидн, бас 
зальврнавидн. Яһад гихлэ, Христост иткснэ ашт яһҗ көдлсиг, 
дурлсна ашт яїж күч-көлсэн өгсиг, Деед Эзн Исус Христост 
нәәлснә ашт яһҗ тессиг бидн Бурхна болн мана Эцкин өмн тө- 
рүц мартхшвидн. 4Ахнр-дүүнр, Бурхн таднд дурлад, тадниг эв- 
рәннь улс болтха гиж шүүж авсиг бидн меднәвидн. Сән Зэнгиг 
тархахларн, бидн йирдэн үг олзлв чигн, Эрүн Сэкүснэ күчиг 
таднд бас үзүлвидн. Бидн Сән Зәңгд гүүнәр иткҗәхән медүл- 
видн. Таднла хамдан бидн яїж бәәсиг эврэн меднәт. Тернь 
тана төлө бәәлһн билә. Тадн маднла эдл болн Деед Эзнлә эдл 
бәәдг дасвт. Зовлнта бээсн бийнь тадн Сән Зәнгиг авад, Эрүн 
Сәкүснәс байрт күртвт. ? Бурхнд иткдг Македонь болн Ахья 
һазрин улст үлгүр болжанат. 8Тиигэд таднас Деед Эзнә үг Маке- 
донь болн Ахья һазрин эргнд тарв. Тадниг Бурхнд иткснә туск 
зөнг бас эргндэн сонсгдв. Маднд келдг үг уга, эмтн цугтаһинь 
меднэ. %! Мана ирлһиг тадн яһҗ тоссиг, парар кесн кегдлмүдт 
мөргдгән уурад, әмд йосн Бурхнд заргдхар болн үклин хөөн 
әмдрүлсн Бурхна көвүг тенгрэс бууж ирхиг күлэжэхиг эмтн келж 
өгжәцхәнә. Исус Христос мадниг өөрдж йовх зарһас тач авх. 


Тесалоникид Павелын кесн көдлмш 


Ахнр-дүүнр, мана нааран ирлїїн хара бишинь тадн меджэ- 

нәт. 2Тадн тал ирхин өмн Пилипд бидн зөвәр зовлн үзэд 
басгдсиг бас меднэт. Мана өмнәс боссн улс бээсн бийнь, Бурхн 
маднд Терүнэ Сән Зэнг цәәлһх көдлмш кехд зөрг өгв. 55 Мана 
дуудврт худл чигн, бузрдах чигн юмн уга. Бидн тадниг меклхэр 
седжәхшвидн. Бурхн мадниг сөрэд, Сән Зэнг цәәлһх зөв өгв, 
тиигэд бидн Бурхна седсэр келжэнэвидн. Бидн эмтнд биш 
мана седкл меддг Бурхнд таасгддг көдлмш кежэнэвидн. 5 Тиигэд 
бидн күүнэс олз хээжэхшвидн. Зуһудх үгмүд бидн эс келсиг тадн 
меднэлмт. Бурхн герч. 5Маднд таднас чигн, талдан улсас чигн 
буульмж, керг уга. 7 Болв апостолмуд болсндан бидн таднас дөң 

авч чигн чадх билэвидн. Түүнэс даву эк килмж өгчэх бичкдүдлэ 
эдл бидн болвидн. 8Бурхна Сән Зэнг биш, нам эврэннь эмэн 
таднла хувалцх дүңгәһәр таднд ик дуртавидн. Тиим күндтэт 
тадн.  Ахнр-дүүнр, яһҗ бидн шунж көдлсиг тадн меддг болхит. 
Бурхна Сән Зәнг танад цәәлһхин төлэ бидн цәәһәд унтлан тад- 
ниг зовашгоћһар өдр сө уга көдлжәнәвидн. ! Мадниг тадн дунд 
бәәһәд, цугинь әрүнәр болн чикәр мел буру угаһар бәәсиг тадн 
болн Бурхн герч. " Эцк күн эврәннь үрдүдтәһән яһҗ бәәнә, тедү 
мет бидн таднла бээсиг тадн эврэн меднәт. 2 Таднд омг өгәд, 
тадниг эвлэд, Бурхнд таасгдх бээдлэр жирһтхә гиж эрлэвидн. 
Бурхн таниг эврәннь алдр орнд ортха гиж дууджана. "Тадн 
маднас Бурхна үг сонслат. Бурхна үг танд Исус Христост иткх 
урмд өглэ. Бурхнд оньдин ханлт өргх бас нег учр бәәнә. Тер 
үгиг тадн күүнэ үг гиж биш, Бурхна йосн үг гиж авлат. Иткдг 
улс, тана бийинтн дотр, тер үг сольлт кежэнэ. “Ахнр-дүүнр, 
Исус Христосла ниилүлсн Йудьян зүсн-зүүл һазрар бээх Бурхнд 
иткдг улсла учрсн тоот таднла харћв. Тадн эврэннь орн-нутгин 
эмтсэс, евреймүдэс иткдг улс көөгдснлэ эдл зовлн үзвт. !5 Деед 
Эзн Исус Христосиг болн ээлдэчнриг Йудья улс алла. Мадниг 
болхла көөлә. Тедн Бурхнд таасгджахш, олн эмтнэ дээсн бол- 
жана. 1 Яһад гихлэ, тедн буру номта улс аврхин төлә мана ке- 
жәх цәәлһврин көдлмшт харш болжана. Терүгэрн тедн эврэннь 
сүл килнцэн немжэнэ. Ода Бурхн теднд зарһ кежэнэ. 


Дәкнәс Тесалоникин чонжд одх Павелын седкл 


п Ахир-дүүнр, бидн цөөкн болзгт ухан-седклэрн биш цогцарн 
салу йоввидн. Тиигәд тадниг үзхэр йир икэр седләвидн. ! Би, 
Павел, тадн тал кесг дэкж йовхар седв. Болв хар сэкүснэ нойн 
нанд харш болад бээв. 9-2 Мана Деед Эзн Исус Христос ирхд 
тадн бас мана диилврин буульмж, мана ицл, мана байр болжанат! 
Тадн мана буульмж, мана байр лавта болжанат! 


Тиигәд бидн тесж ядад, эврэн Афин балїїснд үлдхэр седү- 
видн. 2 Тадниг батлад, тана итклд туслхин төлэ бидн маднла 
хамдан Исусин Сән Зәнг тархаж, Бурхна даалһвриг күцэж йовдг 
Тимофейиг илгәвидн. 3 Илгәсн учрнь иим: учрх зовлнд даргдлго 
нег чигн күн итклән бичә хайтха. Иим зовлнд Бурхн маднд зая- 
сиг тадн эврән меднэт. 4Яһад гихлә, хамдан бээсн цагтан бидн 

таднд зовлн үзхвидн гиж урдаснь келлэвидн. Мана келсн тоот 
күцэгдсиг тадн меднэт. 5 Тиигэд би тесж ядад, тана итклин тус- 
кар медхэр Тимофейиг илгэвүв. Эрлг тадниг бичә жилвтүлтхэ 
гиһәд, дәкәд мана кежэх көдлмш мел хоосн болж һарвза гиж 
би саглжалав. Ода Тимофей хәрү ирэд, тана итклин болн дур- 
на туск Сән Зәнг авч ирв. Тадн дангин мадна тускар байртаһар 
сандгиг, дәкәд тадн мадниг үзх күслтэ бәәхиг тер маднд келж 
өгв. Бидн бас тиим седклтэ бээнэвидн. ?Тиигәд һашута болн 
зовлнта бәәсн мадниг тана туск зэнг, тана иткл мадниг төвкнүлв. 
8 Кемр тадн Деед Эзнлэ нииләд бат бәәхләтн, тиигхлә бидн үнн- 
дэн җирһхвидн.  Тадна төлэ Бурхнд ханлтан бидн ода өргж 
чадхвидн. Тана туск зэнг мадниг байрлулснд бидн Бурхна 
өмн ханлтан өргжөнөэвидн.  Тадниг үзхин төлә болн Исуст та- 
на итклһнд дугу тоотыг өгхин төлә өдр-сө уга бидн үнн седк- 
ләрн Бурхнд зальврдвидн. "Тадн тал ирх хаалһиг мана Бурхн 
болн Эцк, мана Деед Эзн Исус Христос ясч өгг. Мадниг 
нег-негнтәһән болн олн улстаһан ни-негн, дурта бәәдгәр дүүргсн 
эдлэр таниг Деед Эзн дүүргг. !3 Мана Деед Эзн Исус цуг иткдг 
улсла хамдан ирх цагт Бурхн мана Эцкин өмн тадниг килнц 
уга, әрүн болхин төлә Деед Эзн батрулх. 


Бурхнд тааста жирїїл 


Ахнр-дүүнр, Бурхнд тааста болдгар бээдгиг маднас дасж ав- 

чит, ода тадн тиигж бээнэт. Болв Деед Эзн Исусин нернэ 
төлэ түүнэс сээнэр бээтн гиж эржэнэвидн. 2Деед Эзн Исусин 
нерн деерэс ямаран заквр өгсиг тадн меднэт. з Бурхн тадниг эрүн 
жирїїлэр җирһтхә гижәнә. Тана дунд аля кедгнь уга болтха. “Күн 
болһн эврәннь цогц-махмудан эрүнэр болн күндтэ кевэр бәр- 
хиг медх зөвтә. 5 Бурхиг меддго, буру номта улсла эдл эврэннь 
аля седвэрт бичә авлгдтн. Нег чигн күн эврэннь ахнр-дүүнртән 
му юм бичә үзүлтхэ, нег-негән бичә меклтхэ. Тиим нүүлтэ йов- 
длмуд һарһен күүг Бурхн засглх. Бидн таднд түүнә тускар өм- 
нәснь келәд сагллавидн. 7 Бурхн мадниг бузр, аля биш, эрүн 
жирһлүр дуудла. % Эн номиг эс авсн күн, күүг биш, таднд Эрүн 
Сәкүс өгсн Бурхиг бийинь Һолжҗана. ° Ахнр-дүүнрин дурна 
тускар таднд бичэд керг уга гиж санжанав, тадн эврэн нег-нег- 
ндән дурта бээдгиг Бурхн дасхла. ! Македоньд бээх ахнр-дүүн- 
ртән цугтаднь тадн дуртаг бидн меднәвидн. Болв энүнәс үлүһәр 

нег-негндэн дурта болтн гиж эржәнәвидн. " Урднь мана келсн- 
лэ әдл тогтунар бәәһәд, күн болһн эврэннь кергән күцәһәд, 
хойр һартан нәәлтн. " Бурхнд иткдго улс күндлдгэр бәәх кергтә 
болжана. Тадн талдан күүнә үлмәд бичә ортн. 


Деед Эзнә ирлїїн 


13 Ахнр-дүүнр, үксн күүнлә юн болдгинь тадниг медтхэ гижә- 
нәвидн. Ицл уга наадк улсла эдл тадниг зовашгоһин төлә тииг- 
жэнэвидн. 4Кемр бидн Исус үкэд дәкәд эмдрснд иткжэхлэ, 
Терүнд иткәд үксн улсиг Бурхн Исуста дахулж ирх. !5 Деед Эзнэ 
келсэр, Христосиг ирлһнд бидн эмд улс үксн улсас түрүлж Исус- 
та харһшговидн гиж келжәнәвидн. ! Бурхн эврэн чаңһар заквр 
өгәд, дарунь Бурхна ах элчин дун һарад, Бурхна бүшкүрин ә 
һарсн цагт тенгрэс Деед Эзн бууж ирх. Тер цагт Исус Христост 
иткәд үксн улс түрүлж әмдрх. !° Дәкәд бидн, эмд улс, урднь 
үкен улсла хамдан Бурхна күчәр тенгрүр өрггдэд Исусла аһарт 
харһхвидн. Аш сүүлднь, оньдинд Деед Эзнлә хамдан бээхвидн. 
18 Тиигэд иим үгэр нег-негән төвкнүлтн. 


Белн болтн 


Ахнр-дүүнр, цагин болн йовдлын тускар таднд бичэд керг уга. 

2 Деед Эзнә өдр генткн сөөһин хулхач мет ирхинь тадн эврэн 
сән меднәт. 3Эмтн «эв болн әәмшг уга» гиж келлдх, болв теднд 
күүкд һархин өмн генткн гесн мошклдг мет зовлң үзгдх. Тиигхлә 
нег чигн күн зовлнгас гетлшго.  Болв, ахнр-дүүнр, тадн харңћуд 
бээхшит. Тиигәд чигн эн өдр генткн таднур хулхач мет иршго. 
5 Бидн цугтан-герлин үрдүд, өдрин үрдүд болжанавидн. Бидн 
сөөһин, таг сохр харңһуһин үрдүд бишвидн. Тиигәд бидн олн 
улс дахад, унтхмн биш, серглң бээж, бийән бәрхмн. ? Унтдг улс 
сөөһәр унтна, әрк уудг улс сөөһәр уулдна.  Тадн өдрә үрдүд 
болсндан, Бурхнд иткәд дурлх йостат. Энтн таднд харслтын 
дуулх мет болх. Тадн аврлтд нээлх йостат. Тертн таднд хуйг мет 
болх.  Бурхн мадниг цухлын төлэ биш, мана Деед Эзн Исус 
Христосар дамжад аврлт автха гиж урдаснь йилһв. ! Исус Хрис- 
тос мана төлэ үкв. Бидн Терүг ирхлэ, эмд болну, үксн болну 
хамдан Терүнлэ бээхвидн. "Тиигәд ода бээснлэ эдлэр нег-не- 
гэн төвкнүлж нөкд болж бээтн. 

Сүл селвг болн мендллїїн 


р Ахнр-дүүнр, тадниг христианск жирїїлүр залж, дасхж, тадн 
дунд көдлж йовх улсиг күндлтн гиж эржэнэвидн. " Күцэж йовх 
кергин төлэ тедниг хээрлж, йир икэр күндлж йовтн. Хоорндан 
амулн-менд бәәтн. МАхнр-дүүнр, хуурмг улст уха орултн, ээмт- 
хәднь омг өгтн, чидл угаднь нөкд болтн. Цуггалань тесвртә бэ- 
этн, гиж тадниг эржэнэвидн. 5 Му йовдл һарһв гиж кенэс чигн 
өшә бичә нектн, хоорндан болн цугталань сэөнэр бәәтн. 15Онь- 
дин байртаһар бээтн. "Оньдин зальврж йовтн. 8Кезэ чигн 
Бурхнд ханлтан өргтн, яһад гихлэ, Христосла негдсн улст Бурх- 
на седвэр тиим. "ФЭрүн Сәкүснә заль бичә унтратн. 2 Әәлдхлиг 
бичә бастн. 21-22 Цугинь сээнэр хэлэтн, сәәһинь авад, мууһинь 
хайтн. 23 Мана Деед Эзн Исус Христос ирхләг эвин Бурхн тад- 
ниг кевтнь әрүлтхә, тана сүмс, седкл болн цогц килнцэс кевтнь 
сулдхтха. 2 Таниг дуудсн Бурхн келсэн күцэх, яһад гихлэ, Бурхн 
итклтә. 25 Ахнр! Мана төлә бас зальвртн. 2 Ахнр-дүүнрән цугта- 
һинь эрүнэр үмсж мендлтн. 2° Деед Эзнә нерн деерәс би танас 
суржанав: Эн бичгиг цуг ахнр-дүүнрт умшж өгтн. 2 Деед Эзн 
Исус Христос тадниг хээрлтхэ. 

Христост иткдг 
Тесалоникин улст илгэсн 
хойрдгч бичг 


Нүр үг 


Христосиг хэрү ирх гисн зэнг Тесалоникид бээх чонжин төвкнүн бэ- 
эдл болн диг-дараг эвджэв. Христос хойрдад ирв гисн хэлэцин тускар 
Павелын хойрдгч бичгт бичэтэ. «Килнцин күн» гидг нертэ нуувчар бэ- 
әсн күүнэ һардврар Христос ирхин өмн хар санлһн улм өсх гиж темдг- 
ләд, Павел эн хэлэцэн чиклжәнә. Тер күн Христосин өмнәс сөрлт кех. 

Эн бичгин умшачнр түрү-зүдү юмнла харһв чигн, итклдән бат 
болж, Павелыг болн терүнә көдләчнриг дураһад бийән теткх, цаһан 
санаһан цаарандан эмтнд күртәх зөвтә гиж апостол темдглжэнэ. 


Учр-утхин зура 
Нүр үг 1.1-2 
Магтал болн буульлїн 1.3—12 
Христосин ирлһнә туск ном 2.1—17 


Христианмудын заңгин тускар 3.1—15 
Товчлгч үг 3.16—18 


Тесалоникид бәәх Бурхн-Эцкин болн Деед Эзн Исус Хрис- 

тосин иткдг улст Павелас, Силас болн Тимофейәс. 2 Бурхн 
мана Эцк болн Деед Эзн Исус Христос таднд цаһан сана болн 
төвкнүн бәәдл өгтхә. 


Бурхна зарїї күлэлїїн 


3 Ахир-дүүнр, бидн кезэ чигн тадна төлэ Бурхнд ханлтан өргх 
йоставидн. Тернь чик, яһад гихлэ, тадн Бурхнд улм иткод, 
нег-негндэн улм икэр дурлжанат. “Тиигэд талдан һазрт бээдг 

Бурхнд иткдг улс дунд тана тесврин болн көөгджэсн, күнд-түрү 
даажах цагт Һарһжах итклин тускар бидн омгтаһар буульнавидн. 
5 Энтн цугтан Бурхна чик зарїї бээснэ темдг. Аштнь тадниг Бурхн 
Эврэннь орнд бәәх дүнгэ улс гиж тоолх. Ода тадн Бурхна орна 
төлэ зовлн үзжәнәт. 6 Бурхн үннч. Тиигәд таднд зовлн үзүлжэх 
күүг зовлнла харһулх. Тиим зовлн үзжэсн таднд болн маднд 
Бурхн төвкнүн бәәдл өгх. Тиим бәәдл Деед Эзн Исус күчтэ Бур- 
хна элчнрлә хамдан тенгрэс асжах һалын зальд үзгдхлә, тиигэд 
учрх. 8 Бурхиг һолжасн болн мана Деед Эзн Исус Сән Зәнг эс 
авчах улсиг тер засглх. “Тедн мөнк үклд тусх. Тиигәд оньдинд 
Деед Эзнә болн Терүнә күчтә алдрас тер улс салһгдх. ! Иим 
йовдл Деед Эзн ирх өдр болх. Бурхнд иткэд церглжэх улсас 
туурмж болн күндллһ авхар Тер ирх. Тер тоод тадн бас бээхит. 
Яһад гихлэ, тадн мана келснд итклэт.  Бидн кезә чигн тана 
төлэ зальврнавидн. Тадниг Бурхн дуудсн жирїїлэ ирлцжэнэ гиж 
тоолх. Бурхн Эврэннь күчэрн сэн йовдл кех седвәр өгх. Тадна 
иткл дамжад тана кежэсн тоотыг цугтаһинь Бурхн күцэх, гиж 
бидн зальвржанавидн. ° Тегәд Мана Бурхна болн Деед Эзн 
Исус Христосин хәәрлтәр Деед Эзн Исусин нерн таднас туург- 
дад, тадн болхла, Терүнәс туургдх болхит. 


Бурхна зака эвджэх күн 


Ахнр-дүүнр, Деед Эзн Исус Христос ирлһнә тускар болн 

мадна Терүнлә харһлтын тускар болхла, би тадниг эржәнәв: 
2Тадн ээлдхлин үгәс, зэнгэс болн мана бичсн бичг кевтә бич- 
гәс Деед Эзнә өдр ирв гиж сонсхларн, бичә адїїж үүмтн, бичә 
седкләрн зовтн. 3 Тадниг ямаран чигн кевәр бичә меклтхә. 
Бурхна өмнәс буцлт эс болтл, мөнк һалд йилїїгдэд, Бурхна зака 
эвджәх күн эс иртл, тер өдр иршго юмн. “Тертн Бурхн гиж не- 
рэдсн тоотд, терүнд шүтсн тоотд өшәтн болх. Түүнәс даву бийән 
теднэс үлүд тоолад, Һол сүмд орж орм эзләд: «Би, Бурхмб!» – 
гиж келх. 5 Танад бээхдэн мини энүнә тускар келсиг мартчквт? 
6Ода эн күүг юн бэржэхинь тадн меджэнэт. Энтн эврәннь 
цагтан ирх. 7 Болв зака эвдлһнә нуувч күцэгджэнэ. Бэржэх юмн 
эс авгдтл учрх юмн учршго. 8Тиигхлэ зака эвджэх күн бийән 
үзүлх. Болв Деед Эзн Исус ирлһнд терүг нег дэкж үләһәд алх. 
Исус Христосин бәәлһн терүг уга кех. 9 Бурхна зака эвджэх күн 
эрлгин йоста ирх. Тер күн ик чидл үзүләд, худл өвәрц юм болн 

онц темдг үзүлх. "Үкх эмтнэ төлө тер зүсн-зүүл мек һарһх. 
Тедн аврлтын төлэ үннд эс итксндэн болн эс дурлсндан үкцхэх. 
п Бурхн үкх эмтнд эндү һарһдг юм илгэх. Тиигэд тедн худлд 
иткх. 2Тиигәд үнниг эс иткәд килнц таасжахинь Бурхн цаажлх 


Тадн аврлтын төлә шүүж, авгдвт 


13 Деед Эзнэ дурлсн ахнр-дүүнр, тадна төлэ бидн Бурхнд онь- 
динд ханлтан өргх йоставидн. Яћһад гихлэ, Бурхн тадниг Сәкүс- 
нэ әрүллһнә көдлмшэр болн үннд итксэр дамжад хамгин түрүнд 
аврхар шүүж авв. “ Мана цээлїїсн Сән Зәнг дамжад Бурхн тад- 
ниг Терүнэ төлэ болн мана Деед Эзн Исус Христосин туурмжиг 
хувалцтха гиж дуудв. "5 Тиигәд, ахнр-дүүнр, батар бәәһәд, мана 
дасхсн тоотыг үгэр болн бичгэр дамжад итктн. 15:17 Маднд дур- 
лад, бат ицлт, мөнк төвкнүлт хәәрлтәр өгсн мана Деед Эзн Исус 
Христос болн Бурхн мана Эцк тадна зүрк тоггтнулад, тадниг сэн 
йовдлмуд һарһіж, сэн үг келүлэд батлх болтха! 


Мана төлэ зальвртн 


Ахнр-дүүнр, аш сүүлднь, мана төлэ зальвртн. Деед Эзнэ үг 

цаарандан чигн шулун тарад, тадн дунд туурсн эдлэр туурт- 
ха гиж зальвртн. 2 Таарш уга болн хорта улсас мадниг сулдххин 
төлэ зальвртн. Сән Зэнгд зәрмнь иткхш. 5 Деед Эзнд нээлж 
болжана. Тер таниг батраһад, эрлгэс харсж авх. “Деед Эзн мад- 
ниг таднд иткүлж, мана закжасиг цугинь күцәһәд, цааранднь 
чигн күцэхит гиж ицжәнәвидн. ° Деед Эзн таднд Бурхна дур 
болн Христосин теслт күртэтхэ гиж би зальвржанав. 


Көдлмш кех кергтә 


6 Деед Эзн Исус Христосин нерн деерөс, ахнр-дүүнр, бидн 
таднд иигж закжанавидн: залху болн мана өгсн номар эс бээх 
күүнлэ бичә үүрлтн. 7 Маднас үлгүр авад яїж бәәхинь тадн эв- 
рэн меднэт. Танад бээхдэн бидн залхурж цаган давулсн уга- 
видн. 8 Күүнэ мөнг-эдлврэр бас бәәсн угавидн. Бидн күүнд ацан 
болшгойар седэд, нам өдр сө уга шунж көдлвидн. 9 Бидн таднас 
күццднь дөң авч чадх бийнь, таднд үлгүр үзүлхэр тиигж бээлэ- 
видн. 9 Танад бээхдэн бидн «эс көдлхэр седсн күүнд, хот бичә 
өгтн» гиж келдг биләвидн. Ч Болв тадн дунд бәәх зэрм залху улс 

мел көдлхэр седхш. Тедн күүнэ кергт орлцна! 2 Деед Эзн Исус 
Христосин нерн деерәс тиим улсиг бидн чиктән бәәһәд, эв- 
рэннь теткврин мөнг экләд олтн гиж закад, өмнәснь хөржәнә- 
видн. 8 Тадн болхла, ахир-дүүнр, цуцрлт угаһар эмтнд сэ кеж 
йовтн. 4 Эн бичгт өгчәх заквр эс авчах улст шишлн оныан өг- 
цхэтн. Эврэннь бээдлэс ичдгэр, тиим күүнлэ бичә үүрлтн. 
15 Зуг тиим күүг эврэннь дээсн гиж бичэ тоолтн. Терүг эврэннь 
дүүлэ эдл хөртн. 


Ашлгч үгмүд 


16 Мана Эвин булг — Деед Эзн танд төвкнүн бәәдл кезэ чигн 
юунд болвчн учратха. Деед Эзн таднла оньдин бәэтхә! !" «Павелас 
менд!» бичг болһнаннь чилгчэр би һаран тэвжэнэв. 18 Деед Эзн 
Исус Христос таниг цугтаһитн хәәрлтхә! 

Тимофейд 
илгэсн негдгч бичг 


Нүр үг 


Тимофей Баһ Азийин баахн наста христианин, еврей гергнэ болн 
грек залуһин көвүн бээж. Павелын кежэх көдлмштнь тер ханнь 
болн нөкднь болж көдлнә. 

Тимофейд илгэгдсн түрүн бичгт һурвн Пол төр темдглгднә. Тү- 
рүнкнь —– чонжд сурһгджах худл номин тускар автор саглжана. Эннь ев- 
реймүдин болн еврей биш улсин семрү ухан-тоолвр. Терүгэр болхла, 
эн орчлн хар санан болжана. Күн болһн зуг шишлң нуувч медрлэр 
дамжад аврлт авч чадхмн, йилһсн хот идлго, өрк-бүл угаһар бээх 
зөвтә гижэнэ. Эн бичгт чонжиг яһҗ һардхин тускар болн мөргүлхин 
тускар, чонжин һардачнр болн теднэ нөкднр ямаран зан-бэрцтэ болхин 
тускар бичэтэ бээнэ. Товчлгчднь Павел Исус Христосин сэн зарц 
яһҗ болхин тускар селвг Тимофейд өгчэнэ, дәкәд иткдг олн зүсн баг- 
мудт тер ямаран даалїївр күцэж чадхин тускар бичжэнэ. 


Учр-утхин зура 


Нүр үг 1.1-2 
Чонжин болн цергләчнрин зокалмуд 1.3 — 3.16 
Тимофейин көдлмшин зокалмуд 4.1 — 6.21 


Мендллїїн 


1-2 Павелас, мана аврач Бурхна болн мана ицл Деед Эзн 

Христос Исусин закврар болсн апостолас Нанла хамдан 
иткдг мини көвүнд тоолгдсн Тимофейд. Цаһан сана, хээрлт болн 
эвэр бәәлһ чамд Бурхн Эцк болн мана Деед Эзн Христос Исус 
ӨГТХӘ. 

Худл номас сагл 


з Македоньд йовжҗаћһад, би чамаг Епест үлдтхэ гиҗ сурлав. 
Тенд худл ном сурһдг эмтн бәәнә. Чи теднд сурһдган уурулх 
заквр өг. “Тедн кезэнк домгт болн то-томж уга унг-тохмин ту- 
ужд оньган бичә өгәд бээтхэ. Иим йовдл зуг керг уга зүткл уч- 
рана. Тернь Бурхна зурала төрүц залїїлдан уга. Эн зураг бидн 
иткл дамжад медж чадхвидн. 5Эн закврин күслнь - нег-негндән 
дурна седклэр хэрлилїїн. Иим дурн килнц уга зүркнэс болн 
цевр седклэс, үнн итклэс үүджэнэ. 9Зэрм улс эднән үлдәчкәд, 
керг уга күүндврт авлгдв. 7Тедн Бурхна зака сурїїдг багшнр 
болхар седнэ. Болв эврән ю келжэхэн чигн меджэхш, ю лавлж 
сурїїжахан чигн меджэхш. 8Закаг чикднь эдлхлэ, тер закан сэн 
болхинь бидн меднэвидн.  Чикәр бээдг улсин төлэ закас эс тог- 
тагдсиг ухалх кергтэ. Иим закас эвддг улсин болн буцлт босхдг 
улсин төлэ, Бурхнд иткдго болн килнцтэ улсин төлә, Бурхиг 
болн эрүн юмиг күндлдго улсин төлэ, эцк-экән алдг болн 
йирдән алач улсин төлә тогтагдсмн. 1 Тер закас аля, залус нег 
негән эзлдг, кү хулхалдг, худлч, андһаран эвддг болн чик номиг 
эвддг нань чигн улст нерәдҗ тогтагдсмн. "Эн чик ном аврлтын 
туск Сән Зәнгәс үүджэнэ. Эн туурмжта Сән Зэнгиг цугтаннь 
алдр Бурхн нанд зарлх зөв өгв. 


Павелд өгсн Бурхна хәәрлт 


2 Нанд көдлмш кех арһ-күч өгчәх, мана Деед Эзн Христос 
Исуст би ханлтан өргжәнәв. Тер намаг итклтә гиж тоолад, цергл- 
тхэ гиһәд шүүж авв. "Урднь би Христосиг му келэд, өөлүлэд 
көөдг билэв. Болв Бурхн намаг хәәрлв. Яһад гихлә, би мел юм 
медлго, Христост итклго бээсмн бээжв. “Мана Деед Эзн нанд 
аврлтын цаһан санаһан күртэж, иткл болн дуран өгв. Тернь Хрис- 
тосла ниилхлэ ирдмн. 5 Иигҗ келсн чик, энүнд итктн: Исус эн 
орчлнд килнцтэ улсиг аврхар ирсмн. Теднэ хамгин мунь бив. 
1 Болв Христос Исусиг эврэннь кемжэн уга теслтэн үзүлхин төлэ 
Бурхн намаг хээрлв. Мини хөөн Христост иткх улст болн мөнк 
жҗирһл эдлх улст би үлгүр болж чадхв. " Мөнк хаанд, оньдинд эмд 
бээдг, нүднд үзгддг уга ор һанцхн Бурхнд кезә чигн күндллїїн 
болн туурмж күртж йовтха. Тиигтхә. 8 Тимофей, көвүн минь, би 
чамд эн заквран иткүлжэнэв. Эн заквр урднь тана тускар келгдсн 

әәлдхлин үгмүдлэ ирлцжәнә. Сәәнәр дээлдхин төлэд чи эн үгмү- 
диг зевсг кевтә олзлж, ! итклән хадїЇүїлж, седклэн цеврэр бэрж 
йов. Зэрм улс ичрэн алдснас көлтә итклэн геев. 2Тедн дунд Ху- 
менья Александр хойр бээнэ. Тедниг би засглхар эрлгт орулж 
өглэв. Бурхна тускар му бичэ келтхэ гиж дасххар би тииглэв. 


Иткдг улсин зальврлїїна тускар 


2 12 Хамгин түрүнд би олн-эмтнэ төлө, ик ахлачнрин төлә, 
йос Парджах улсин төлә Бурхнас сурад, Бурхнд ханлтан өргәд 
зальвртн гиж закжанав. Тиигәд одж Бурхиг күндләд, талдан 
улсиг тевчэд, бидн төвкнүн эвтә җирһләр жирїїж чадхвидн. 
зТиим зальврлт сән болад, мана Аврачд, Бурхнд тааста болжана. 
4Олн-әмтн цугтан үнниг медәд авргдтха гих седвәр Бурхнд бәәнә. 
5 Бурхн ор һанцхн болдг. Бурхн олн-эмтнэ хойрин хоорнд һанцхн 
эвцэчнь Исус Христос гидг күн болжана. 6 Цуг эмтиг аврхин төлэ 
тер эврэннь эмэрн шордв. Тертн цагтан олн-эмтнд аврлт өгхәр 
седснә герч. 7Түүнэ төлэ би Бурхна ном тархачд, апостолд болн 
буру номта улсин төлэ чик итклин багшт шүүж авлгдлав. Би 
таднд үнн үг келжэнэв. Худл би келжэхшв. 8 Иткдг залус цүү- 
ГЭН-керүл болн ууран мартад, альд болвчн зальврхларн цевр һа- 
ран өргтхэ гижэнэв би. ?Күүкд күн зальврхларн дигтэ-тагта, 
цевр бийэн дарсн хувц өмсх йоста.  Бурхнд бийэн даалїїсн күүкд 
күн толїадк үсэн икәр атхруллго самлх, бийэн алтар, сувсар дегд 
үнтэ юмар, үнтэ хувцар кеерүлхэс үлү сэн керг күцэх йоста. 
пТедн тогтун-тагчг, сонсхврта болж суртха. ? Би иткдг эмтн 
дунд сурһх эс гихлә залусиг һардх зөв күүкд күүнд мел өгшгов. 
Тедн тагчг бээх йоста. !3-4 Түрүн болж Бурхн Аадмиг үүдэлэ, 
дэкэд Хабаг. Меклгдсн күнь Аадм биш, күүкд күн билэ. Зуг тер 
меклгдэд Бурхна заквр эвдж. 5Кемр күүкд күн Христост иткәд, 
иткдг улст дурлад, цевр-цеерэр бийэн бэрэд бәәхлә, Бурхн терүг 
күүкд һарһлһар дамжад аврх. Иигж келсн чик, энүг итктн. 


Иткдг улсин ћардачин заңгин тускар 


13 Иткдг улс һардхар седжәх күн бәәхлә, тер буйнта көдлмш 
3 кехэр седжэнэ. Иткдг улсин һардач күн иим болх йоста: эмт- 
нәс келүлшго, һанцхн гергтө”, чаһр ууж соггшго, бийэн сәәнәр 
бэрдг, олн дунд күндтэ, эмтиг гиичлүлхдэн дурта, арїїта багш, 





* Һанихн гергтә, эс гихлә, нег дэкж гер авх. 

чаһрт авлгддго, ноолдач биш номїн зангта, эвтә болн мөнгнд 
дурлшго күн болх. “Тер күн эврэннь өрк-бүлэн сээнэр һардҗ 
чаддг болх зөвтэ. Үрдүднь терүг бас тевчэд, сонсхврта болх йоста. 
5 Кемр кен чигн күн эврэннь өрк-бүлэн эс һардҗ чаджахла, тер 
күн яһҗ Бурхнд иткдг улсиг һардхмб? 5Бардх күүг шинкэн Бурхнд 
итксн улсас шүүж авхмн биш. Тиим күн ик сана зүүдг болдг. Ти- 
игхлэрн тер эрлглэ эдл засггдх. 7 Һардх күн олн дунд тоомсрта 
болх йоста. Эс тиигхлә тер күн һугагдж, эрлгин хавхд бэргдх. 


Иткдг улсин нөкднрин заңгин тускар 


8 Иткдг улсин нөкднр бас тиим болх йоста: сән зангта, үннч, 
чаһрт авлгддго, мөнгнд хармч биш болх. * Тедн сүзгин медүлсн 
үннд цевр седкләрн иткх йоста. 1 Түрүләд тиим улсиг сөрәд хэ- 
лэх кергтэ. Кемр тедн эн шүүвр даахла, тиигэд одж иткдг улсин 
нөкдин көдлмш кеж чадхмн. " Нөкднрин гергчүд* бас сэн занг- 
та, хов зөөшго, чаһр ууж соггшго, цугтад ицлтэ бээдг болх зөв- 
тэ. 2 Нөкднр һанцхн гергтә** болх зөвтә. Эврэннь өрк-бүлэн 
болн үрдүдэн сээнэр Пардж чаддг болх йоста. !3 Нөкднр эв- 
рэннь көдлмшэн сээнэр күцэхлэ, тедниг талдан иткдг улс 
өөдән үнлх. Тедн Исус Христост итклиннь тускар зөргтәһәр 
келх. 


Христшианск сүзгин алдр нууц 


14-15 Би удл уга танад күрхв гиж нәәлжәнәв. Кемр намаг удадх- 
ла, эн бичг Бурхна өрк-бүлд бийэн яһҗ бәрхиг зааж өгх. Бурхна 
өрк-бүл әмд Бурхнд иткдг улс мөн. Иткдг улс болхла үннә ул 
болн хаац болжана. 1941 Мана шажна нуувч ик алдр: Исус Хрис- 
тос күн болад төрсмн. 1919! Эрүн Сәкүсн терүг чик седклтэ гиж 
үзүлв. Терүг Бурхна элчнр цугтан үзлә. Түүнә тускар олн улс дунд 
цәәлһвр кегдв. Христос туурмжтаһар тенгрүр авгдла. Терүнд 
делкән олн улс иткв. 


Худл номин тускар 


Сүл цагт зәрм улс итклән хаяд худлч сэкүсиг сонсад, хар 
сэкүснэ номд иткх гиж Әрүн Сәкүсн тодрхаһар келжэнэ. 





* Онгданар болхла, нөкд болжах гергчүд. 
эж Банцхн гергтә, эс гихлә, нег дәкж гер авх. 

2Тиим олн ном худл келдг улсар болн хойр чирэтэ улсар дамжад 
ирх. Теднэ ичрнь кезэнэ үкж. 3 Тедн эмтнд өрк-бүл бичә өндэл- 
һтхә гиж, зэрм зүсн хотыг бичә идтхэ гиж сурһх. Болв Бурхн тер 
хотыг иткдг улс болн үнниг медсн улс ханлтан өргж идтхә гиж 
үүдэж. 5 Бурхна үүдэсн юмн цугган сэн. Юунас чигн цөкрхмн 
биш, ханлтан өргж цугинь идх кергтә. Яһад гихлэ, хот кевтән 
Бурхна келсн үгэр болн зальврлїар эрүслгднэ. 


Тимофейд өгсн сурһмж 


6Чи, Тимофей, кемр энүнэ тускар ахнр-дүүнртән цәәлһәд ке- 
лэд бээхлэ, Исус Христосин итклтә көдлэч болхич. Итклин 
үгэр болн урднь эврәннь дахсн чик номар чи өс. Чи Бурхн уга 
эргү домгт цаган бичә үрә. Бийән Бурхнд сонсхврта бәәдгәр 
дасх. 8 Цогц-махмудан чаңһахд эврэ олз бәәнә. Зуг Бурхнд сонс- 
хврта бәәдл ик олзта, яһад гихлэ, эн бәәдл ода болн мөнк 
жҗирһлд тусан күргх. Мини келсн мел үнн, цугтан иткх йоста. 
1 Бидн эмд Бурхнд нәәләд көдлж ноолдж йовнавидн. Бурхн цуг- 
таг аврхар седнэ. Иткдг улст аврлтан Бурхн күргжэнэ. " Әмтнд 
закад, энүг сурһжа. 2 Бийән баахн гиж бичә күүнд басул. Үгэрн, 
бээдлэрн, дурарн, итклэрн болн цеврэр бийэн бәрлһәрн иткдг 
улст үлгүр болж йов. " Намаг иртл Бурхна Бичгиг олнд умшад, 
урмд өгәд сурїїжа, цээлїїж бэ. МИткдг улсин ахлачнрин һар 
тәвлһәр дамжад, ээлдхлин үгэр дамжад чамд өгсн билгэн бичә 
үлдэ. 5 Эн тоотыг шунж ке. Чини девшлһнә сэн ашиг цугтан 
үздгэр бийэн өгэд көдл. 5 Бийиннь бээдлэн болн ю сурһҗахан 
оньһҗ хэлэ. Энүгән оньдинд кеж йов. Кемр чи иигж кехлә, би- 
йән чигн, чамаг сонсжах улсиг чигн аврхич. 


Медэтэ күүнд шүрүһәр бичә үг кел. Теднлэ эврэннь эцктэ- 

һән әдл бэ. Баһчудла дүүнртәһән эдл бол. 2 Медәтә күүкд кү- 
үнлә экләһән әдл бә. Баахн наста күүкдлә эврәннь эгч-дүүнрлә 
әдл бол. Альк халхарн теднлә чигн бийән цеврәр бәр. 


Иткдг белвсн гергчүдин тускар 


34Түржэх белвсн улст эдлврэр килмжэн тусха. Кемр белвсн 
күүнд үрн бәәхлә, эс гихлә ачнр-зеенр бәәхлә, тедн иткдг улсин 
даалһврар өрк-бүлдэн килмжэн өгәд асрх. Тер килмжәрн тедн 
өвкнртән ачинь хэрүлх. Бурхн тиигхәр седжэнэ. 5 Йосндан һанц 

белвсн күүкд күн Бурхнд нәәләд, өдр-сө уга дөң сурад зальвр- 
на. 6 Кемр белвсн күүкд күн аля жирһләр бээхлэ, тер эмд болв 
чигн Бурхнд шүтлїїэрн үкж одж. ? Хөөннь кү гемшәдгон төлэд 
чи энүнә тускар иткдг улст цәәлһәд келжэ. % Эврәннь төрл-са- 
дан, терүнэс үлү өрк-бүлэн эс асржах күн итклэсн хольжад, 
йосндан болхла, иткдго күүнэс дор болжана. %!% Иткдг улсин 
теткврт жир күрсн болн нег дэкж мордсн* белвсн күүг авхмн 
болжана. Тер күн эврэн сэн йовдл һарһсарн темдгтэ болх йоста: 
үрдән өскх, гиичлүлж чаддг, эврәннь герт орж ирсн иткдг күүнэ 
көл ућһах**, күнд-түрүлэ харїїсн улст дөнгөн күргх, цаарандан 
чигн сэн йовдл һарһҗ йовх күн болх зөвгэ. Ч! Жирн нас күрэд 
уга белвсн күүкд улсиг тер тоод бичә орул. Яһад гихлэ, кемр 
эмд күүнэ седвэрнь диилхлэ, дэкн тедн мордхар седнэ. Тер бэ- 
эдлэрн тедн Исус Христосас холджана. 1723 Тиигәд тедн Хрис- 
тост өгсн үгэн эвдсндэн Бурхнас засглгдна: терүнэс онданар 
болхла, тедн цаган хара давулдг дасна. Тедн гермүд эргнэ, хов 
зөөнә, күүнэ кергт орлдна, келгдшго юм келнә. 4Тиигәд би ба- 
ахн наста белвсн күүкд улст күүнд одтха гиж селвг өгчэнэв. 
Тедн үр һарһад, гериннь эдл-ахуһан бүтәһәд, хортнасн му ке- 
лүллго бээтхэ гижэнэв. !5 Яһад гихлэ, зэрм күүкд улс эврэн итк- 
лэн хаяд, эрлгиг дахлдв. "9 Кемр Христост иткдг гергчүдт белвсн 
төрл-садн бээхлэ, тедндэн килмжән күргх йоста. Бийинь килм- 
жән тедн иткдг улсин багд даалһх йосн уга. Иткдг улсин баг 
болхла, йосндан төрл-садн уга, белвсн күүнд дөнгән күргх зөвтә. 


Иткдг улсин ахлачнрин тускар 


п Сәәнәр көдлмшэн кежәх иткдг улсин ахлачнрт хойр дам 
жалв өгх кергтә. Түүнәс үлү цәәлһврин көдлмш кедг болн сурһдг 
ахлачнрт бас тиим мөнг өгхмн. 

18 Бурхна Бичгт иигж бичәтә бәәнә: «Буудя цокжах царин ам 
бичә бо», эс гихлә «Көдлжәх күн эврәннь ачлвран авх йоста». 
19 Иткдг улсин ахлачнрт хойр-ћурвн күн герч эс болтл гемшәхәр 
седсиг бичә сонс. 2 Килнц ћһарһжах ахлачириг илднь олна нүүрт 
кел. Тиигхлә талдан улс килнц һарһхасн ээх. 2! Бурхна, Исус 
Христосин, шүүж авсн Бурхна элчнрин нүүрт чамаг би эн 





* Оңгданар болхла, залудан итклтә болсн. 
** Көл уһах —– тер цагт ялч күн герт орж ирсн улсин көләс хаалһин то- 
орм уһаҗ цеврлх йоста бәәсмн. 

зааврмуд авад, чирэ хәләлго, нег чигн күүг йилһлго дураһад күцэ 
гиж закжанав. 2 Деед Эзнэ көдлмш күцэх кү шүүж авхин төлэ 
бичә адїж терүн деер һаран тәв. Бас күүнэ килнцд бичә орлц. 
Бийән цеврәр бәр. 23 Цаарандан һанцхн ус биш, эврәннь геснә 
төлө болн эрүл-мендин төлө невчкн чайр уужа. 2Зэрм күүнэ 
килнц илэр үзгднэ. Тиигәд тедниг Бурхн засглжана. Зэрминнь 
килнц хөөннь одж медгднә. 2 Түүшң сән керг бас илэр үзгднә. 
Зәрм сән керг хөөннь медгднә. 


Бурхн болн христианск номиг эмтн муућһар бичә келтхә ги- 

һәд, иткдг ялчнр эврэннь эзэн сонсх йоста. 24! Иткдг ялчнр 
эврэннь иткдг эздүдэн күндлдгэн баһрулх йосн уга. Яһад гих- 
лә, эдн хоорндан ахнр-дүүнр болв. Ялчнр улм сээнэр эзндэн 
көдлх йоста. Ялчнрин көдлмшәс ору авчах эздүд теднд күн- 
дтә ахнр-дүүнр болжана. 


Худл олн ном болн йосн зөөр 


2151 Энүг чи сурїад, иткдг улс тиигж кетхэ гисн дуудвр кежә. 
3Талданар сурїїжах, мана Деед Эзн Исус Христосин тиим үгмүдлэ 
болн христианск шажна номла эс зөвшэржэх күн ик саната 
күн. Тиим күүнд ямаран чигн медрл уга. “Тиим му седклтэ күн 
цүүгхдән, үгмүдин учрин тускар зүткхдән дурта. Тиигәд үлү үзх, 
нег-негнтәһән дәәлдх, му келх, күүг харлх болн үгдән багтлго бә- 
әсн күн эврәннь чик ухаһан, үнән геесн күн. Иткл күүг байжуллһ- 
на эв-арїї болжана гиж тиим күн санжана.  Кемр тер нанд бээснь 
болх гижәхлә, иткл күүг байжулна. ? Бидн эн орчлнд мел юм авч 
ирсмн угавидн. Эн җирһләс нег чигн юм бийтәһән бас авч йовш- 
говидн. 8 Маднд хувцн, хот бээхлэ, бидн болжана гих йоставидн. 

9 Байжхар седсн улс жилвтэд хавхд бэргднэ. Тиим улс эргү болн 
ээмшгтэ седкл зүүһәд бийэн зована. Тернь хөөннь теднэ эмнь 
таслна. ! Мөнгнд дурллїЇн - цуг хорга тоотын унгнь. Мөңгнд 
дурлад, эврэннь итклэн хайсн олн улс бәәнә. Мөнгнд дурлснас 
көлтә тедн йир икәр зовцхав. 


Христианск бәәдлин тускар 


пЧи, Тимофей, Бурхна күнч. Тиигәд тиим бээдлэс зулж йов. 
Бурхна өмн чикәр бэ, Бурхна зура күцэ. Иосн иткл, дурн, тесвр, 
номһн бәәдл бийдэн шингэж ав. 2 Урлданд орлцад диилхэр 

седжэх күн мет бол. Мөнк жирїїлин өөдән ачлвр авхар шүтж 
йов. Герчин нүүрт чини герчлсн кемд Бурхн чамаг эн жирїїлүр 
дуудв. 5-4 Цугтад жирїїл өгсн Бурхна болн Понтий Пилатын нү- 
үрт, ээлго герчлсн Исус Христосин өмн би чамд закжанав: чамд 
заксиг тер кевтнь мана Деед Эзн Исус Христосин ирх өдр күртл 
күцэ. Тиигәд кен чигн чамаг бичә гемшэтхэ. 5 Бурхн Исусиг 
учрх цаглань ирүлх. Алдр Бурхн ор Һанцхн һардач болжана. 
Тертн цуг хаадудын хан болжана, цуг эздүдин эзн болжана. 
16 Бурхн һанцарн мөнк эмд. Тер нег чигн күн өөрдшго герлд бә- 
энэ. Терүг нег чигн күн үзэд уга. Үзж чигн чадшго. Тиигэд 
мөнк туурмж болн күчн Терүнә болтха. Тиигтхэ. 77 Байн улсиг 
иигҗ зак: «Бичэ деерлктн. Зөөртән бичә нээлтн. Мана байрта 
бээдлин төлэ кергтэ тоотыг элвгэр өгчэх Бурхнд тадн нээлтн. 
18 Тадн туста юм кетн. Кесг холван сэн йовдл һарһтн, өгәнч 
болтн. Талдан улсла эврэннь зөөрән хувалцтн». ! Тиигәд тедн 
бийдэн зөөр зөөһәд, тернь иргчиннь сэн ул болх. Тедн мөнк 
жирїїлд күрч чадх. 2 Тимофей, чамд даалїїсиг хадїїлж йов. Хо- 
осн күүндврэс холд йов. Медрл гиж эндүһәр нерэджэх худл но- 
миг бичә ав. 2 Харм тусж, зәрм улс иим номд бәәсндән итклин 
хаалһан геев. Бурхн тадниг хәәрлтхә! 

Тимофейд 
илгэсн хойрдгч бичг 


Нүр үг 


Эн бичгин ик зууднь Павел баахн наста көдлэч, нөкд Тимофейд 
эврэннь селвгэн өгчэнэ. Һол төрнь болж тесвртәһәр бәәлһнә төр хә- 
лэгджэнэ. Павел селвг өгн бээж Исус Христосин тускар итклтәһәр 
герчлтхә, Сән Зэнгин болн Хуучн Бооцана йосн номар һардвр кетхә, 
эмтнэ өмн багшин болн Сән Зәңгин тархачин даалһвран күцэтхэ 
гиж Тимофейд урмд өгчәнә. Тимофейиг тер «эргү болн модьрун зүтк- 
лдэнд» орж одвза гиж икәр саглжана. Тиим зүтклдэн сэн юм үзүлхш, 
зуг олн улсиг үрэнэ. Тегәд Павел эврэннь җирһләс үлгүр кеҗ күс- 
линнь тускар терүнд бичжәнә: итклиннь, тесврин, дурна, күчр-күндиг 
даахин тускар. 


Учр-утхин зура 
Нүр үг 1.1—2 
Магтал болн сагллһн 1.3 – 2.13 
Селвг болн сагллһн 2.14 — 4.5 


Павелта харїїсн йовдлмуд 4.6—18 
Товчлгч үг 4.19-22 


Мендллїїн 


Павелас, Бурхна седвэрэр шүүж авсн Христос Исусин апос- 

толас. Урднь амлсн жирїїлиг цәәлһтхә гиж Бурхн намаг 
илгэв. Зуг бидн Христос Исусла ниилэд иим жирїлиг эдлж 
чадхвидн. 2 Мини энкр көвүн Тимофейд. Эцк Бурхн болн ма- 
на Деед Эзн Христос Исус чамд цайдан сана, хээрлт болн эвтэ 
бәәдл өгтхэ. 

Бурхнд илгәҗәх ханлт 


3 Цевр седклэрн Бурхнд шүгэд мини өвкнр кеснлэ эдл, би 
чини төлө өдр сө уга Бурхнд зальврж ханлтан өргжәнәв. “Чини 
уульсиг санад, чамаг дегд икэр үзхэр седжәнәв. Эн харһлт на- 
маг йир байрлулх билэ. 5Чини үннч итклин тускар би саннав. 
Чини эмг эк Лоис тиигж иткдг билэ, чини эк Юникә чигн бас. 
Чамаг теднлә әдл сүзгтә бээх гиж би йир ицжэнэв. 6 Бурхна өгсн 
билгиг күццднь олзл гиж би чамд седвәр орулжанав. Намаг һа- 
ран чам деер тэвсн цагт чи эн билг авлач. 7 Мадниг күчтә болад, 
эмтнд дурта болад, бийэн бэрж бәәтхә гиж, бичә әәтхә гиж 
Эрүн Сәкүс Бурхн өглә. Тиигҗ Деед Эзнә тускар келхлэрн би- 
чә ә. Христосас көлтә намаг бәрәнд бәәхәс бас бичә ич. Түүнә 
ормд Сән Зэнгин төлэ нанла эдл зовлн даахдан белн бол. 
Бурхн чамд тер зовлнгиг даах күч өгх.  Бурхн мадниг аврад, Тү- 
үнэ улс болтха гиж дуудв. Мана сэн керг-үүлин төлә биш, зуг 
Эврэннь цаһан санаһарн болн Эврәннь зураһар Бурхн тиигв. 
Делкә үүдтл Бурхн Христосар дамжад маднд цаһан санаһан өгв. 
10 Мана Аврач Христос Исус эн һазрт ирсәр бидн Бурхна хээрлт 
үзжэнэвидн. Христос үклиг дииләд, маднд мөнк жирїїлин хаалһ 
заасиг бидн Сән Зәнгәс меднэвидн.  Намаг, Сән Зәнг тархач 
апостол болн багш болтха гиж Бурхн шиидв. 2 Терүнәс көлтә 
би ода йир икәр зовжанав. Болв кенд иткжәхән сәәнәр меднәв, 
зовлнгас төрүц ээжэхшв. Мини даалһсн тоотыг Исус Христос 
сүл өдр күртл хадһлх гиж икәр ицжэнэв. " Нанас сонссн тоотан 
олзл. Тер чамд чик номин үлгүр болх. Христос Исусла ниилсн 
учрас Терүнд иткәд дурл. “Чамд бээх Әрүн Сәкүснә күчәр чамд 
даалїїсн үнниг хадһл. 


Павелын зәңгс 


15 Пүгел Гермоген хойр болн Азийин һазрт бәәх инкдг улс 
цугтан намаг үлдэв. Түүг чи меднэч. ! Өнәсәпр болн энүнэ 
өрк-бүлинь Деед Эзн хөэрлг. Нанд тер кесг дэкж дөнгөн күрг- 
лэ. Намаг түүрмд суулһснас тер мел ичдго билә. ! Римд ирх- 
лэрн тер намаг хәәһәд олж авла. ! Деед Эзн эврэннь ирх өдр- 
тэн түүг хәәрлтхә. Епес балїїснд нанд Өнәсәпр яһҗ урмд өг- 
синь чи сәәнәр меднэлмч. 

Христос Исуст итклтә бол 


Көвүн минь, Христос Исусин өгчөх хээрлт чамаг батратха! 

2 Талдан эмт сурһх дүнгэ итклтэ улст олн герчнрин нүүрт на- 
нас сонссн тоотан келж йов. 3 Чи Христос Исусин итклтэ дээч 
мет зовлн да". 4 Нег чигн дәәч өдгэ бээдлин керглэ оралджахмн 
уга. Түүнэ Пол төрнь - эврэннь толїачд таасгдх төр. 5 Кемр 
марїана диг-дараг эвдхлэ, нег чигн бөк эврэннь ачлвран авч 
чадшго. 5Тэрэнд көдлжэх көдлмшч күн эврэннь хүвэн хамгин 
түрүнд авх зөвтэ. 7 Мини келжэхиг ухал. Чамд цугтаһинь медхд 
Деед Эзн дөң болх. 8% Давидин хөөт үй, үкэд әмдрсн Христос 
Исусиг оньдин санж йов. Энтн мини тархасн Сән Зэнгэс медг- 
джэнэ. Сән Зәнг тархаснас көлтә би зовж йовнав. Терүнэс көл- 
тэ намаг йос эвдсн күн кевтэ цевлв. Болв Бурхна үгиг цевлж 
болшго. 1 Тиигәд би Бурхна шүүж авсн улсин төлә, тедн Хрис- 
тос Исуст иткәд аврлта болн мөнк җирһлтә болтха гиһәд цу- 
гинь даажанав. 

п Иигҗ келсн чик. Энүнд итктн: кемр бидн Хрисгос Исусла 
хамдан үксн болхла, Терүнлэ хамдан бидн жирїїхвидн. 2 Кемр 
бидн ода тесжэхлэ, Терүнлэ һардх цаг учрх. Кемр: Бидн Терүг 
медхшвидн гихлэ, Тер бас мадниг медхшв гих. " Кемр бидн 
үгдэн күрдго болхла, Тер оньдин үгдэн күрнә. Яһад гихлэ, 
Христос Исус бийиннь авц-бэрцэн ондарулж чадшго. 


Христосин үнн зарц 


14 Бурхар** герч кеһәд, чи сүзгтэ улсиг үг деерәс бичә зүтклдт- 
хэ гиж седвәр орулж закжа. Иим зүтклдэн олз төрүц орулшго, 
сонсжах улсиг итклэс салһх. !5 Бурхн чамаг сэн зарц гиж келд- 
гәр сәәнәр көдл. Эврэннь кесн көдлмшэсн ичдгоһар Бурхна үгиг 
чикэр сурһ. !6 Бурхн уга күүндврэс хол йов. Тиим күүндвр эмтиг 
Бурхнас хольжулад йовна. ° Тиим күүндвр үклин хальдврта 
гем мет тарна. Хуменья Пилет хойр тиим күүндвр кежәнә. "5Эдн 
үнн юмнас зөвэр хольжад одцхав. «Бидн, иткдг улс, эмдрж 
одлавидн», - гиж тедн келжэнэ. Энүгэрн тедн олн улсин сүзг 
уурулжана. ! Болв Бурхна бат ул күүршго. Терүн деер иим 





* Онданар болхла, Христос Исусин нанд даалһсн тоот. 
эж Онданар болхла, Деед Эзәр. 

бичвртэ тамһ бәәнә: «Деед Эзн эврэксэн меднэ», дэкэд «Би 
Деед Эзнэ күмб гижэх күн, эврәннь килнцтә керг-үүлэн хайх 
зөвтә». 2 Ик гер болһнд, цаһан мөнгн, алтн савмудас талдан, 
модар болн шаврар кегдсн савмуд бээхиг чи меднәлмч. Зэрм 
сав ачта кергт олзлгдна, зэрмнь йирин бээдлд кергтә. 2! Кемр 
күн тер худл номас цеврдәд һархла, ачта кергин төлэ бэржэх 
сав мет тер болх. Яћад гихлэ, тер Бурхнд нерэдгдсмн, дэкэд 
эврэннь Эзнд керглгджэнэ. Тиим күн сэн йовдл күцэхдэн кезэ 
чигн белн. 2 Баһ насна жилвтэ седклэс сагл. Чик седклтә бэ. 
Деед Эзнд үнн ухаһарн мөргсн улсла итклтэ бэ, дурл, эвтәһәр 
бә. 23 Медрл уга болн һәргтә зүтклдэнд бичә орлц. Тиим юмн 
кезә чигн саллт цацхмн болжана. 24 Деед Эзнэ зарц тиим 
биш болх йоста. Тер, хэрнь, цаһан санатаћһар цугталань бээх, 
сурїїмж дасхх, эврэн тесвртэ болх йоста. 25:25 Кемр түүнэ кергт 
кен негнь харш болжахла, терүг жөөлн кевэр чиклх кергтэ. 
Тиигэд одж, Бурхн терүнд ухан-санаһан сольх арїї өгх йосн 
үнниг медхмн болвза. Тегэд тер күн эрлгин хавхас һарч чадх. 
Яһад гихлэ, урднь эрлг терүг бэрж авад, эврэннь үлмэд орулсмн 
билэ. 


Сүл цагт күүнә зан ямаран болх 


Сүл цагт күнд болхиг медж ав. 2Эмтн бийрхг болх, мөнгнд 

дурта, деерңһү саната, деерлкдг, хорта үгтэ, эк-эцкэн сон- 
сдго, «ханжанав» гиж келдго, ичр-һутр уга бээдг, 3*өршәнгү 
уга, ни уга болх. Тедн ховч болх, бийэн бэрж чадшго, догшн, 
сэн йовдлд дурго, нээлж болшго, килмж уга, караг улс болх. 
Тиим улс эврэннь седвэрт Бурхнас давуһар дурлх. $ Бәәдләрн 
Бурхнд сүзглсн мет йовна. Йосндан болхла, тедн Бурхна күчиг 
«керг уга» гих. Тиим улсас хол йов. 5 Худл номта улс килнцдән 
даргджах, зүсн-зүүл седвэртэн авлгджах муңхг күүкд улсин 
герт орад, тедниг эврэннь үлмэд орулжана. Тиим күүкд улс 
кезә чигн сурсн бийнь үнниг медж чадшго. Ян Ямбр хойр 
бас Мошег келсн бийнь зөвшәрсмн уга. Эн улс бас тиигж ке- 
жэнэ - үннлэ зөвшәржәхш. Тедн чик ухаһан гееһәд, эврэннь 
итклэн хайв.? Болв теднэ күцэмж удандан бээшго. Теднә їэр- 
глжэх бәәдл олна нүүрт илрх. Тиим йовдл Мошелә эс зөв- 
шэрсн улсла учрла. 

Тимофейд өгчәх сүл даалїївр 


1 Болв чи болхла, мини номиг, мини бээдлиг, мини жирїїлин 
күслиг дахвч. "Чи мини итклиг, теслтиг, дуриг, чиирг бээдлиг, 
мини ардас көөлдсиг, зовлнгиг сээнэр меднәч. Тедү мет нанла 
Антиохд, Иконьд, Лустрт юн учрсинь чи меднэч. Би йир күчр 
юм дааж Тарв. Болв Деед Эзн намаг терүнәс гетлгв. !2-!3 Христос 
Исусла ниилэд Бурхнд сонсхврта бээхэр седжэх күүг көөх. Болв 
хар саната улс болн мек Һарһдг улс улм-улм му йовдл һарһад 
йовх. Тедн олыг болн бийэн цаарандан мекләд йовх. “Чи болхла 
сурсарн, итксэрн һардвр ке. Кен чамаг сурһсиг чи меднэлмч. 
15Чи бичкнәсн авн Бурхна Бичг меднэлмч. Эн Бичг чамд цецн 
уха орулад, Христос Исуст иткснэс иштә аврлтд күргх. ! Бурхна 
Бичг бичхд Бурхн урмд өгв. Эн Бичг сурїх йовдлд, буруһинь үзү- 
лэд чиклхд, Бурхна таалар бәәхд йир туста. 7 Тиигәд одж Бурхна 
күн альк халхарн чигн цайан сана күцэхдэн белн болх. 


12 Бурхнар болн эмдинь чигн, үксинь чигн зарћ кех Христос 

Исусар герч бәрж, чамаг Сән Зәнг тарха гиж би закжанав. 
Яһад гихлә, Христос Исус хан мет ирж һардх. Әмтнд таасгдв эс 
таасгдв Сән Зәнгиг альк цагт болв чигн тархахд чи белн бол. Эн- 
дүһин тускар илэр келәд, чиклэд, урмд өгөд йов. Әмгиг сурһхларн 
тесвртә бол. 3Удл уга әмтн чик номиг сонсхар седшго цаг ирх. 
Тедн эврәннь седсэн күцәхәр седх. Әмтн зүсн-зүүл багшнр дуудад, 
тедниг сонсх. Болв теднь зуг сонсхар седжәхинь эмтнд келж өгх. 
“Үннэ ормд тедн домг сонсх. 5Зуг чи бичә толһаһан ге, зовлнгиг 
дааһад, Сән Зәнгиг тархаж күцәһәд, эврәннь даалһвран цугтаһинь 
ке. 5Намаг удлго алх. Мини үкл Бурхнд тэкл тэкжэснлэ әдл болх. 
Нанд җирһхд баахн цаг үлдв. 7Би алдр урлданд орлцв. Ут хаалїиг 
күццднь һатлад, итклэн хадһлв. 8 Намаг чикэр бээснд Бурхн нанд 
диилэчин ачлвр бел кечкв. Терүг Бурхн тааларнь бәәсн улст өгх. 
Үнн зарїїч Деед Эзн темдглсн өдртән ачлвриг нанд эврэн өгх. 
Һанцхн нанд биш Терүг ирхиг йир икэр күлэжэх улст өгх. 


Павелын жирїїлин тускар 


9 Дэм намаг үлдэснэс иштэ шулуһар ирж үз. Тер эн жирїїлд 
авлгдад Тесалоники балїїс орв. Крескэн Һалатья гидг һазр тал 
одв, Тит болхла Далматья гидг һазр тал йовв. Ч Нанла һанцхн 

Лука үлдв. Кемр ирхләрн бийтәһән Маркиг дахул. Тер нанд 
мини көдлмшт икәр дөң болх. 12 Би Түхкиг Епес балһсн тал йо- 
вулв. 5 Нан тал йовхларн, мини деер өмсдг хувц, буйн болтха, 
авад ир. Би терүг Троя балһснд Карпин герт үлдэжв. Дегтр- 
мүд авад ир. Тедн заагт мини арсар кесн дегтрмүд авад ир. 
м Улан мөнгнэ урч Александр нанд кесг му йовдл үзүлв. Деед 
Эзн терүг кесн тоотарнь засглх. "Чи бас терүнэс сагл. Яһад 
гихлә, тер мана цәәлһврин көдлмшин йир күчтэ хортн. ! Намаг 
түрүн зарһд бийән харсж үг келсн цагт, нег чигн күн ирж 
дөңнсмн уга. Цугтан намаг хайв. Болв Бурхн бичә тедниг 
гемшәтхә. " Деед Эзн нанла хамдан билә. Буру номта улсин тө- 
лә мини үгәр Сән Зәнг тархахар Тер нанд чидл өгв. Бурхн на- 
маг үклэс татж авв. ! Цаарандан чигн Деед Эзн намаг му юмнас 
халхлх. Тер намаг эврэннь тенгрин орнд күргх. Мөнкинд Деед 
Эзн туурмжта йовтха. Тиигтхэ. 


Товчлгч мендллїїн 


19 Прискад болн Әкүльд, бас Өнөсөприн өрк-бүлд менд кел. 
20 Эраст Коринф балїїснд үлдв. Гемтсн Тропимиг би Мелитд 
үлдэх зөвтэ болв. 2 Чи үвл күртл нааран ирж үз. Чамд Юбул, 
Пудэн, Лин, Клавдья болн ахнр-дүүнр цугтан менд келүлжэнэ. 
22 Деед Эзн чамла бээтхэ. Бурхн тадниг цугтаһитн хәәрлтхә. 





Титд илгэсн бичг 


Нүр үг 


Тит буру номта күн бээж. Дэкэд эн христианин болад, Павелта 
хамдан көдлэд, Терүнэ миссионерск көдлмшт нөкднь болв. Крит 
гидг арл деер чонжин көдлмш һарджах баахн наста нөкдтән Павел эн 
бичгэн илгәжәнә. 

Негдвәр болхла, чонжин һардач Критин кесг улсин му заң тоодан 
авад, бийнь ямаран зангта болхин тускар бичжэнэ. Цааранднь Павел 
чонжд олн зүсн багмудыг, өвгд, эмгдүдиг (теднь баахн гергчүд сурһх 
йоста), баахн залусиг, ялчнриг ялж сурїїхиг Титд заажана. Чилгчднь 
тер христианск зан-бэрцин тускар Титд селвг өгчәнә. Хамгин керг- 
тэнь: төвкнүн бээх, үүрсг болх. Дурго болснасн, метклдэнэс, чонжд 
болдг хувалїїнас хол йовтн гиж Павел бичжәнә. 


Учр-утхин зура 
Нүр үг 1.1—4 
Чонжин цергләчнр 1.5—16 
Чонжин олн зүсн багмудын күцэх кергүд 2.1—15 


Сагллһн 3.1—11 
Товчлгч үг 3.12—15 


Бичгин эклц 


1-3 Павелас, Бурхна зарцас болн Исус Христосин апостолас. 

Би Бурхна шүүж авсн улсиг иткл болн мана шажна суржах 
үнниг медүлх апостол болж илгәгдләв. Мөнк жирїїлин нээлт эн 
үннэ ул болжана. Бурхн эклцэсн авн маднд мөнк җирһл өгхэр 
үгэн өглә. Бурхн төрүц худл келдмн биш. Бурхн кергтә цагтан 
нанд даалїїсн үгэр дамжад зураһан маднд үзүлв. Аврач Бурхна 
зааврар би эн зураг цээлїїж өгчэнэв. 4 Нанла хамдан нег иткл 

хувалцжах, мини тоолгдсн көвүн Титд. Бурхн Эцк мана Деед 
Эзн Исус Христос хойр чамд цаһан сана, болн төвкнүн бәәдл 
ӨГТХӘ. 


Титин даалћвр 


5Чамаг Критд эклсэн күцц күцәһәд, балїїсн болһна чонжд 
мини заасар ахлачнриг тэвтхэ гиһәд үлдәләв. 6Ахлач күн урднь 
нег чигн буру уга болх зөвтә, панцхн гергтэ болх зөвтэ. Терүнэ 
үрдүд бас Христост иткэд, сэн авьяста, сонсхврта болх зөвтә. 
7Бардачд Бурхна көдлмш даалһгдҗана. Тиигәд тер урднь нег 
чигн буру йовдл эс һарһсн болх йоста. Тер күн сөрсхр биш, 
ур уга, чаһрт авлгддго, ноолдач биш, мөнгнд хармч биш болх 
зөвтә. 8Зуг тер кү гиичлүлхдән дурта, сэ кехдэн дурта, бийән 
сээнэр бэрдг, чик седклтэ болх. Тиим күн дигтэ-дарата болад 
Бурхнд шүтх йоста.  Дәкәд тиим күн номас авсн чик үгд иткх 
зөвтэ. Тиигәд иткдг улст чик ном сурїдад, урмд өгх. Эн номиг 
бурушажах күүнд теднэ эндүйин тускар илэр келж чадх. ! Яһад 
гихлэ, буцсн улс эврэннь эргү номарн эмтиг меклжэхнь олар 
бээнэ. Христос иткдг улсас евреймүдин авьяс бэржэх багин улс 
тедн дунд йир олн. Ч Худл ном тархахднь тедниг эрк биш зогсах 
кергтэ. Тедн мөнг олхин төлэ ичртэ йовдлар өрк-бүлин иткл 
эвдәд, эс сурһшго юм сурїїж заана. 2 Нам теднә нег ээлдэчнь 
иигҗ келж: «Критин улс цугтан худлчнр, зерлг ангуд, хуурмг 
болн ик хотта улс». 8-4 Эннь үнн. Тиигәд теднә иткл чик болд- 
гар, евреймүдин келсн туульд болн үнниг Полжах эмтнэ заавр- 
мудт оньган өгдгоһар иләр кел. 5 «Седкләрн цевр улст юн болвчн 
цевр болх», - гиж тедн келлэ. Зуг килнцәр үрсн болн эс иткдг 
күүнд цевр юмн уга. Яһад гихлә, теднэ ухан болн седклнь бас 
килнцәр үрж одж. 5 Тедн Бурхиг меднэвидн гинэ. Болв эврэннь 
кергэрн Бурхиг эс меджэхэн үзүлнэ. Теднэс Бурхн жигшжэнэ. 
Сонсхвр уга, сэн йовдл һарһҗ чадшго улс болжана тедн. 


Иткдг улст йосн ном өглїїн 


2 -2Чи чик номла ирлцүлж сурһх йостач. Медэтэ улсиг чаһр 
ууж согтдгоһар, тоолвртаһар бийэн бэрдгэр сурїїх. Христост 
чикэр иткәд, улст дурта болад, зовлнгиг тесэд тедниг сурїїх 
йостач. 5 Христост иткдг улсла эдл бийэн бэрдгэр медэтэ күүкд 
улсиг сурһ. Теднд хов зөөшго, икәр чаһр уушго заквр өг. Тедниг 

цаһан седклин йовдл һарһдгар сурїх зөвтә. 45 Баахн гергчүд эв- 
рәннь залудан болн үрдүдтән дурта болдгар медәтә күүкд улс 
тедниг сурһх йоста. Тедн бийән бәрәд, цеврәр бәәһәд, гериннь 
көдлмш сәәнәр кеһәд, залусан сонсад, кен чигн күн Сән Зән- 
гиг муурулдгоһар бәәх кергтә болжана.  Баахн көвүд чикәр 
бийән бәрдгәр бәәлһх йоста*. Чи юн болв чигнд сән йовдлын 
үлгүр болхич. Сурһуль заахдан үннч, болһамжта бол. 8 Күн ча- 
маг бурушадгойар келх чик үгэн ухалад келжә. Тиигхлә мана 
өшәтнр мадниг гемшэж чадшго, тедн чамла эсргүдсндэн ичәгдх. 
9 Эздүдиннь келсиг цугтаһинь күцэдгэр, юуһарн чигн таасгддгар 
зарцнран сурї. " Тедн бичә зүтклдэд бээтхэ. Дәкәд бичә хулха 
кетхэ. Итклтэ күн кевтәһәр бээтхэ. Тиигэд теднә кежэсн тоот 
мана Аврач Бурхна Сән Зәнгд тус болх. Ч" Әмтн цугтан аврлтд- 
гар Бурхн Эврэннь хәәрлтән үзүлв. 2 Бурхна хәәрлт мадниг 
иигж, сурһжана: Бурхнд эс иткжэх бээдлэн болн жирїїлин му 
седвәрән хайтн. Эн җирһлдән бийэн бэртн, чикэр җирһтн. 
Із Бидн кишгтә өдр ирхиг күлэжэнэвидн. Терүнд бидн цугтан 
нәәлжәнәвидн. Тер өдр алдр Бурхн, мана Аврач Исус Христос, 
туурмжҗжтаһар ирх. “ Мадниг цуг килнцэс сулдххин болн цеврл- 
хин төлә, зуг терүнә улс болдгар, сэн йовдл һарһхдан белн бол- 
дгар Исус Христос бийэн алулла. 5 Энүг чи теднд сурїх йостач. 
Эврәннь йосан күццднь олзлад, иткдг улст урмд өгэд, теднэ кил- 
нцин тускар иләр кел. Нег чигн күн чамаг басхар бичә седтхә. 


Иткдг улс яйж бәәх йоста 


Иткдг эмтн ахлачнриг болн йосна һардачнриг кевтнь сонст- 

ха гиж кел. Тедн сэн йовдл һарһхдан белн болтха. 2Күн бол- 
һна тускар му келдгоһар, эвцтә болн үүрсг, нииһәр бәәһәд, 
цугтаһинь тевчдгәр теднд кел. з Урднь бидн эргү, сонсхвр угаһар 
бәәсндән меклгдҗ йовлавидн. Зүсн-зүүл седвәр болн бахта юмн 
мадниг авлж йовла. Бидн эврэннь жирїїлдэн хортаһар, үлү үзәд, 
эмтн маднд дурго болад, бидн эмтнд дурго болад бәәләвидн. 
4 Бурхн, мана Аврач, эврэннь хээрлт болн дуран өгсн цагтан мад- 
ниг аврла. Мана керг-үүл тоолж биш, зуг эврэннь хээрлтэр 
мадниг аврла. 5 Бурхн мадниг Эрүн Сэкүсэр уһаһад, шин төрлт 
болн шин жҗирһл өгв. • Мана Аврач Исус Христосар дамжад 





Ы Һанцхн гергтә, эс гихлә, нег дэкж гер авх. 

Бурхн маднд элвгэр Эрүн Сәкүс белглв. 75 Тиигәд бидн түүнэ 
хээрлтэр Бурхнла чикэр бээнэвидн. Аштнь бидн күлэжэсн мөнк 
җирһлән эдлхвидн. Иигҗ келсн чик, энүнд итктн. Би чамаг 
иим юмнд оньган өгтхә гижәнәв. Христост иткдг улс цайан сед- 
клтэ йовдл һарһхд килмжэн өггхә*. Эннь сэн, олнд туста. 
9 Эргү зүткэнд болн унг-тохма төр хаһллһнд, закана туск зүт- 
кәнд бичә орлц. Терүнэс олз уга, дәкәд мел керг уга. !Олниг 
цуцад хувахар седсн күүг нег дәкж, хойр дәкҗ келәд, цааранднь 
терүнлә бичә харһ. "Тиим күн чик хаалһас салад, килнц цаа- 
рандан һарһҗахиг чи эврэн меднэч. Терүгәрн тер бийиннь 
эндүһән үзүлжэнэ. 


Сүл селвг 


2 Намаг, чам тал Артемиг эс гихлэ, Тихикиг илгэхлэ, Нико- 
поль тал адїж ир. Би тенд үвлзхэр бээнэв. 8 Зину гидг закана 
күүнэ болн Аполлосин хаалһин йовдлд дөнгөн күрг. Теднд кер- 
гтэ тоотынь белд. 4 Христост иткдг күн сэн йовдл һарһад цаган 
давулдгар дастха**. Тиигж бәәхләрн, тер эврэннь теткврэн эв- 
рэн олх. Иткдг улс тус угаһар бээх йосн уга. 5 Энд нанла хамдан 
бәәх улс цугтан чамд менд илгәжәнә. Маднла иткдг иньгүдт 
цугтаднь менд кел. Бурхн цугтаһитн хәәрлтхә! 





* Христост иткдг улс цаһан седклтә йовдл Парїїхд килмжән өгтхә, эс 
гихлә, Христост иткдг улс күндтэ көдлмшт ортха. 

*« Христост иткдг күн сэн йовдл һарһад цаган давулдгар дастха, эс 
гихлә, Христост иткдг күн күндтэ көдлмшт ордгар дастха. 

Пилемонд илгэсн бичг 


Нүр үг 


Пилемон нернь туурсн христианин бәәж. Калост бээх чонжин ге- 
шүн чигн бээсн болх эн, дәкәд Онэсм ялчин эзн. Ялч эврәннь эзнэс 
зулад, түүрмд суусн Павелта нег эвэрнь таньлдж. Онәсм Павелар 
дамжад Христост иткдг күн болна. Тегэд Павел бичгтэн Пилемониг 
эврэннь ялчтаһан эвцтхә гиж суржана. Онәсмиг тер хәрү йовулна. 
Пилемон терүг зуг буруһинь тәвҗ өгсн ялч кевтә биш, христианин 
болн ах-дүүһинь бәәдлтәһәр орулж автха гижэнэ Павел. 


Учр-утхин зура 
Нүр үг 1—3 
Пилемона төлө магтлһн 4-7 


Онәсм төлө сурлһн 8—22 
Товчлгч үг 23—25 


1. Исус Христост итксн учрас суулїїгдсн Павелас болн дү 
көвүн Тимофейэс маднла хамдан көдлж йовдг хээртэ Пиле- 
монд, хээртэ дү күүкн Апьяд болн маднла әдл церглж йовх Ар- 
хиппд, тана герт хурдг сүзгтнрт. з Бурхн мана Эцк болн Деед 
Эзн Исус Христос цугтаһитн хээрлтхэ. Би тадна амулн-төвкнүн 
бәәхин төлә зальврдв. 


Пилемона иткл болн дурн 


46 Қүндтә дү көвүн, чи мини сананас кезэчн һархшич. Тиигәд 
зальврхларн, би эврәннь Бурхндан ханлтан өргдв. Яһад гихлә, 
чи Деед Эзн Исуст үнн седкләрн иткәд, иткдг улст дуран өгч 
күндлснә тускар би соңсв. Мини зальврлїна учр-утхнь иим: чи 
ма хойран үүрллїЇїн маднд Христосас ач-тус күртәхин туск 
медрл медүлх. Чини дурн намаг ик гидгэр байрлулж урмдулв. 
Юнгад гихлэ, чи иткдг улсин зүрк төвкнүлвч. 

Павелын сурвр 


89 Тиигәд, чамд кех тоотыг зааж-закх нанд зөв бәәвв чигн, 
болв би чамд дурлсн учрас суржанав. ! Би түүрмд суулһгдсн Исус 
Христосин элч Павел чамаг Онәсмин* тускар суржанав. Тиигх- 
лэрн Онэсм Христост иткәд мини зааж авсн көвүм болв. Би 
болхла түүрмд суужайад, Онәсмд уха заадг эцк болв. " Урднь 
Онәсм чамд тус уга бәәж. Ода болхла, чамд, нанд кергтә күн 
болв. Тиигәд би Онәсмиг чам тал илгэжэнэв. 2 Чи болхла, энүг 
орулж ав. Эн күн нанд эвр хәәртә. !? Би Сән Зэнгэс көлтә суу- 
жаһад, Онәсмиг хажудан бәрхәр седжәләв. Чини ормд нанд нөкд 
болх гиж санжалав. “* Болв би чамаг нанд нөкд бол гиж закхар 
седжәхшв. Чи эврәннь санаһарн энүг кехч гиж би санжанав. 
Кемр чи зөвән эс өгхлә, би төрүц юм кешгов. "5 Юнгад гихлә, 
тер хэрү мел чам тал ирхэр цаг зуур салсмн бээж. ! Ода болхла, 
тер чини эгл зарц биш, чини энкр дү көвүн болжана. Тер нанд 
йир хәәртә. Терүг күн гиж, сүзгч гиж, нанас давуһар чамаг хэ- 
эрлхиг би иткжәнәв. ! Тиигәд намаг эврэннь иньг гиж тоол- 
жахла, энүг нанла эдлэр күндл. ! Кемр тер чамаг һундасн болх- 
ла, эс гиж чамд өртә болхла, терүнэ өринь би даанав. 

19 Би, Павел, терүнэ өринь бийдэн авчанав гисн цаас бичэд, 
эврэннь һаран тэвжэнэв. Чи эврэннь жирїїлэрн нанд өртэч, 
болв энүнэ тускар нег чигн амн үг келшговидн. 2 Тиигәд, энкр 
мини дү, Христосин төлә эн сән керг күцәһәд, намаг энүгэрн 
төвкнүл. 2 Мини суржасиг чи күцэхч гиж би нээлжэнэв. Нам 
терүнэс давуһар кехичнь. 

22 Бас нег чамас суржах юмн иим: нанд нег хора бел кеһәд 
оркчк. Тана зальврлїїна тусар би сулдад Пархв. Һархларн тадн 
тал ирхв гиж би ицжәнәв. 


Сүл йөрәл 


23-24 Чамд эврэннь мендән илгэжэхнь: Исус Христост итксн 
учрас суулһгдсн Епапр, бас нанла хамдан көдлдг Марк, Арис- 
тарх, Дэм болн Лука. 25 Деед Эзн Исус Христос тадниг хәәрлтхә. 





* Онәсм үгин чинрнь «туста». 

Евреймүдт илгэсн бичг 


Нүр үг 


Евреймүдт илгэсн бичг христианмудын баг улст бичгдж. Тедн эмт- 
нэ өсж йовх сөрлтэс көлтә христианск итклэн хайхар седжәжҗ. Павел 
теднэ итклд урмд өгчэнэ, Исус Христос Бурхна йосн болн күцц үнн 
гиж үзүлжэнэ. Энүнэ тускар келхләрн, автор һурвн төр үнн болжана 
гиһәд темдглжәнә: 1) Исус —– учрсн зовлн дааһад йосндан Эцкэн сонсдг, 
Бурхна мөнк Көвүн. Бурхна Көвүн болсарн Исус Хуучн Бооцана ээл- 
дәчнрәс, Бурхна элчнрәс, Мошеһәс өөдән йовна. 2) Исус Хуучн Бооца- 
на цага гелңгүдәс өөдән йовх мөнк гелн гиж Бурхн зарлж, 3) Исусар 
дамжад иткл авсн күн килнцэс, ээмшгэс, үклэс гетлнә. Исус, Ах 
гелң мет, күүнд йосн аврлт өгнэ. Евреймүдин шажна авьясмуд болн 
малар тэкл тәклһн эн аврлтын тускар келв. 

Израилин туужд орсн зәрм темдгтә улсин иткләр үлгүр кеһәд, Ису- 
сиг нүүртән бәрәд, ямаранчн зовлң дааһад көөгдәд йовсн бийнь, 
сүүлңк өдр күртлэн иткмжтэ бәәтн гиж Павел умшачнран суржана. 

Тегәд евреймүдт илгэсн бичгэн тер селвгән өгәд, саглад төгсэжэнэ. 


Учр-утхин зура 


Нүр үг: Христос — Бурхна күцц үнн 1.1-4 

Христос Бурхна элчнрәс деер 1.4 — 2.18 

Христос Мошеһәс болн Навина Исусас деер 3.1 – 4.13 
Христос гелң болсна кергиг өөдән үнлһн 4.14 — 7.28 
Христосин бооцаг өөдән үнлһн 8.1 — 9.28 

Христосар тэкл тәклһиг өөдән үнлһн 10.1—39 

Иткл түрүлж йовна 11.1 – 12.29 

Бурхнд таасгдлһн 13.1—19 

Чилгч 13.20—25 

Бурхн Эврэннь Көвүйэрн дамжад келдг бәәсмн 


Кезэнэ Бурхн әәлдәчнрәр дамжад кесг дэкж олн зүсн эв-арһ 

олзлад, мана өвк эцкнрт келдг бәәсмн. 2 Эн сүл өдрмүдт Бурхн 
Эврәннь Көвүһәрн дамжад маднд келдг бәәсмн. Бурхн Көвүһәрн 
дамжад нарт делкә үүдәһәд, цугин өнч авх Көвү кесмн. 3 Көвүнднь 
Бурхна туурмҗ үзгднә. Көвүн Бурхна йосн дүр болжана. Бурхна 
Көвүн цуг нарт делкэг Эврэннь күчтэ Үгэрн бэрнэ. Әмтнә килнц 
тэвснэ хөөн тенгрт хамгин күчтэ йосна барун бийд Тер суусмн. 


Христос Бурхна элчнрэс ик күчтэ 


4Көвүн Бурхна элчнрэс деер болв, тиим кевэр Терүнд Бурхна 
өгсн нернь Бурхна элчнрин нердәс деер болв. 7 Яһад гихлэ, Бурхн 
ямаран чигн элчдэн кезәчн: «Чи- Мини Көвүнч, эндр Би Чини 
Эцк болв», – гиж келсмн уга. Бурхн ямаранчн элчин тускар ке- 
зәчн: «Би Энүнә Эцк болхв болн Эн Мини Көвүн болх», - гиж эс 
келсмн болдг. %Зуг Бурхн Эврэннь Ууһн Көвүһән орчлнд илгәх 
цагт иигж келсмн: «Бурхна цуг элчнр Терүнд сөгдтхә». ? Бурхна 
элчнрин тускар Тер: «Та Эврэннь элчнрәр сальк кенэт, Эврэннь 
зарцнрар шачасн һал кенәт», - гиж келв.  Көвүнә тускар болхла, 
Бурхн иигҗ келжэнэ: «О, Бурхн, Тана заллт мөңкиндән бәәх, Та 
үнн чикэр Эврэннь алвтан залж йовнат. Та чик бээдлд дуртат, 
йос эвдхдән дур угат. Эн учрар Бурхн, Тана Бурхн, Таниг байрин 
олив тосар Тана үүрмүдт түркснэс үлү икэр түрксмн». !Дәкәд 
иигҗ бичәтә бәәнә: «Деед Эзн, Та хамгин түрүнд һазр үүдэвт, 
тенгр Тана һарар кесн керг болжана. "Цуг эн уга болж одх, зуг Та 
үлдхит. Цуг эн хувцнла эдл элж одх. 2 Та эдниг хуучн хувцн кев- 
тәһәр орахит, эдн хувцн кевтәһәр сольгдх. Зуг Та нег кевгэн 
бәәхит, Тана насн төрүц чилшго». З «Чини өшәтнриг көл дорчн 
тулур кевтәһәр эс тэвтл барун һартм су», -/ гиҗ Бурхн нег чигн 
элчдән кезә чигн келәд уга. 4 Бурхна цуг элчнр церглдг сэкүсд 
болна, тедн аврлтд күртх улст нөкд болхар Бурхнар илгәгднә. 


Алдр аврлт 


Салькнд туугдсн керм мет болш уга төлөд бидн сонссндан 
оньган икэр өгч бээх зөвтәвидн. 2 Бурхна элчнрәр дамжад 
келсн үг итклтә билә. Тегәд эн үгиг эс соңссн болн эвдсн күн 

болһн үнн чикэр цаажла харһулгдх йоста билэ. з Бидн тиим алдр 
аврлтд оньган эс өгхлә, цаажас алдрж чадшговидн. Эн аврлтын 
тускар Деед Эзн Бийнь эмтнд зэнглсн бээнэ. Энүнэ тускар 
сонссн улс аврлт йосн үнн гиж маднд лавлж келсмн. 4 Бурхн 
энүг онц темдгэрн, өвөрц йовдларн, олн зүсн сүркэ йовдларн 
болн Эврэннь тааларн, эмтнд өггдсн Эрүн Сэкүснэ билгэрн 
батлж үзүлсмн. 


Мадниг аврлтур дахулж йовснь 


5 Мана келжәсн иргч орчлнгиг залхин кергт Бурхн элчнрэн 
тэвсн уга. “Тиим биш, Бурхна Бичгт нег кесгт иигж бичэтэ: «Күн 
гисн кемб? Яһад Та энүг эс мартнат? Күмни көвүн гисн кемб? 
Яһад энүг Та килмжтәһәр хәләдвт? 7Та ахр болзгт терүг Бурхна 
элчнрәс дор тэвлэт. Терүнә толһад туурмжта болн ачта титм Та 
зүүввт. 8 Цуг заллтыг терүнә һарт өгвт». Терүнэ һарт цуг заллтыг 
өгсн цагтан, Бурхн нег чигн юм үлдэлго күүнә заллтд орулсмн. 
Зуг цугнь күүнэ заллтд бээхинь ода бидн үзәд угавидн. 9 Исус 
Бурхна хээрлтэр цуг улсин төлэ үкхэр ахр болзгт Бурхна элчн- 
рәс дор төвгдсинь бидн үзжәнәвидн. Эн үкллэ харїїж зовснднь 
Исуст туурмжин титм зүүгдсинь бидн бас үзжэнэвидн. 1!) Бурх- 
нар болн Бурхна төлэ цугнь үүдэгдсн бээнэ. Бурхн кесг көвүдиг 
туурмжд орулх зөвтә билэ. Зовлнгар дамжад Исусиг, аврлтын 
һардачиг, Бурхн дуту уга болҗ кесмн. 

п Яһад гихлэ, әрүслдгнь болн эрүслгддгнь нег Эпктә. Эн 
учрар Исус тедниг ахнр-дүүнр гисндэн ичхш. 2 Исус Бурхнд: 
«Би Тана нериг ахнр-дүүнртән келнәв. Би иткдг улсин заагт 
Таниг туурулнав», - гиж келнә. 13 Дәкәд бас иигҗ келнә: «Би 
Бурхнд нээлнэв», болн «Энтн Бив, Бурхна өгсн үрдүдтэ хамдан 
бээнэв». 

м Эн үрдүд йирин улс бээсн учрас Исус бас теднлэ эдл күн 
болв. Эврэннь үклэрн үклин эзиг эс гиж эрлгиг уга кехэр Исус 
тиим болв. 5 Үклэс әәһәд, жирїїлин туршт мухла болсн улсиг 
сулдххар Исус тиигсмн. !* Яһад гихлэ, Бурхна элчнрт биш, Аб- 
рахамин үлдл тохмд Тер нөкд болжасинь медгджәнә. Тер уч- 
рар Бурхна өмн итклтэ болн өршэнгү ах гелң болхар, эмтнэ 
килнц тэвгддгэр Тер цуг бээдлэрн ахнр-дүүнрлә эдл бээх зөвтә 
бээсмн. 18 Тегэд чигн Тер Бийнь сөрлһнлә харһад зовлнган 
эдлсн учрас сөргджэх улст ода нөкд болж чадх. 

Исус Мошећәс деер 


Тегәд Бурхнар бас дуудгдсн, эрүн ахнр-дүүнр, мана итк- 

лин элч болн ах гелн Исусин тускар ухалад бәәтн. 2 Исус 
церглтд орулсн Бурхнд итклтэ бээсмн. Тиим кевәр Моше Бурх- 
на герт итклтэ бәәсмн. ?Тосхач герәс даву ик ачта болжана. 
Тер учрар Исус Мошећәс даву ик ачта болжана. Гер болїЇїн эв- 
рэннь тосхачта, болв Бурхн болхла цуг юмна Тосхач.  Иргчдән 
Бурхна келхиг герчлхэр, Моше Бурхна герт зарц мет итклтэ 
билэ. 5Христос болхла Бурхна герт Көвүн мет итклтэ болжана. 
Кемр бидн зөргтэ кевэр бәәһәд, Христост нээлэд батар зогсх- 
ла, бидн Бурхна гер болжанавидн. 


Бурхна улсин төлә амрлїїна орм 


7Эн учрас Эрүн Сэкүсн иигж келжэнэ: «Эндр, Бурхна ду 
сонссн цагтан, % көдәд сөрсн өдрт буцснла эдл бүдүн күзүһән 
бичә үзүлтн. ° Дөчн җилдән Мини керг-үүлмүд үзв чигн тедн 
Намаг тенд сөрдг билә. "Эн учрар Би тер эмтнд уурлад келлэв: 
Тедн Намаг оньдин дахж йовхар седхш, Мини келсн үгиг күцэ- 
хәр седхш. "Тегәд чигн Би уурлад: Эдн Мини амрлһна ормд 
төрүц оршго, — гиж андһар тэвлэв». 

2 Ахир-дүүнр, оньган өгч саглтн: Тадн эмд Бурхиг үлдәшгоһар 
танад хар саната болн иткл уга зүркн бичә бәәтхә! 83Тадн 
дундас кен чигн күн килнцэр меклгдшгоһар, бүдүн күзүһән 
үзүлшгоһар, «эндр» гиж келэд бээтл нег-негән өдр болһн ур- 
мдулж бәәтн. МКемр бидн экн түрүн авсн бәәдлән үкн-үкт- 
лән батар хадһлҗ бээхлэ, бидн Исус Христосла хамдан 
көдлдг улс болнавидн. !5 Бурхна Бичгт: «Эндр Терүнә ду сон- 
сад, буцлтын цагла әдл бүдүн күзүһән бичә үзүлтн», - гиж 
бичәтә. 

16 Кен Бурхна ду сонсж Бурхна өмнәс буцлт өргсмб? Египе- 
тэс Мошеһар дахулгдҗ һарсн улс. " Дөчн җилдән кенд Бурхн 
уурлсмб? Көдэд өнгрсн килнцтэ улст уурлсмн. !# Тедн Мини ам- 
рлһна ормд оршго гиж, кенә тускар Бурхн келж андһар тәвсмб? 
Бурхиг сонсдго улсин тускар келсмн. ! Тедн эс итксндэн тии- 
гәрән орж чадсн угаһинь бидн үзжэнэвидн. 

Тегэд Бурхна амрлһна ормд орхит гисн Терүнэ өгсн үг бәәтл, 

бидн терүнд орхас дутвзав гиж ээх зөвтәвидн. 2 Яһад гихлэ, 
бидн теднлэ әдл Сән Зәнг сонславидн. Зуг тедн сонссн болв 
чигн тер үг тус күргсн уга. Яһад гихлэ, тедн сонсв чигн итксмн 
уга. з Бидн иткэд амрлїїна ормд оржанавидн. Яһад гихлә, «тедн 
Мини амрлһна ормд төрүц оршго», -- гиж Бурхн келж. Терүнэ 
керг-үүлмүд орчлн үүдсн цагт төгссн бийнь тиигж келж. 4 Бурхна 
Бичгин нег һазрт доладгч өдрин тускар: «Бурхн доладгч өдрт 
цуг Эврэннь кергэсн амрв», – гиҗ бичэтэ. 5«Тедн Мини амрл- 
һна ормд төрүц оршго», – гиж Бурхна Бичгт бас бичэтэ.  Хам- 
гин түрүнд Сән Зәнг сонссн улс эврэннь Бурхиг эс сонссндан 
амрлїїна ормд орсн уга. Тегәд амрлһна ормд орх зәрм улс бээсн 
төләд ? Бурхн «эндр» гидг өдр темдглсмн. «Эндр Терүнә ду 
сонссн цагтан бүдүн күзүһән бичә үзүлтн», - гиж кесг цаг давсн 
хөөн Тер Давидәр дамжҗад урднь келсәр келв. 

8 Кемр Навина Исус теднд амрлһ өгсн болхла, Бурхн энүнэ 
хөөн талдан өдрин тускар келш уга билә.  Тегәд чигн Бурхна 
улст амрлһна өдр үлднэ. Яһад гихлә, Бурхна амрлїїна ормд 
орсн күн, Бурхн күцэсн көдлмшэсн амрснла эдл эврэннь кү- 
цэсн көдлмшәсн амрв. ЧТегэд эн амрлһна ормд орхар зүткхм. 
Яһад гихлэ, Бурхиг сонсдго күн Израилин улсла эдл амрлїїна 
ормд орж чадшго. 

р Бурхна үг - эмд болн күцэмжтэ, тер ямаран чигн хойр 
талан хурц иртэ үлдэс үлү хурц. Тер гүүнэр мана дотр ивтрж, 
сүмсн седклэс, нуйрсн яснас салһна. Тер күүнэ зүркнэ сед- 
вэр-санаг шүүнэ. !3 Нег чигн үүдэгдсн юмн Бурхнас бултж 
чадшго. Терүнэ нүднд цугнь хуча уга секәтә. Терүнд бидн тоо- 
цаһан өгхвидн. 


Исус алдр ах гелң 


мТегәд итксн юман батар түший. Яһад гихлэ, тенгрт өөд 
болсн алдр ах гелн, Бурхна Көвүн Исус Христос манад бээнэ. 
15 Мана арр угаг меддго, сана зовдго ах гелн гиж манад уга. Зуг 
Тер маднла эдл сөрлһнлә харһвчн, килнц һарһсн уга. Эн 
учрар Бурхна хээрлтин ширэд зөргтәһәр өөрдий. Маднд дөң 
кергтә болсн цагт тенд бидн өршәлд күртж, хээрлт олж чад- 
жанавидн. 

Бурхн ямаран чигн ах гелнгиг эврэннь келн-улсас шүүж 

авад, терүг келн-улсин нерн деерэс Бурхнд церглхин көдлмшт 
орулна. Ах гелң улсин килнцин төлө Бурхнд бэрц бәрәд, тэкл 
тэкнэ. 2Ах гелн бийнь арһ уга төлэдэн медл угаһар буру юм 
кесн улст сана зовж чаджана. з Ах гелң арһ чинэн уга төлэд 
һанцхн эмтнэ килнцин төлэ биш, эврэннь килнцин төлә тэкл 
ТЭКХ ЗӨВТӘ. 

4 Ах гелң болх ачиг күн эврэ дурарн бийдэн авх зөв уга. Зуг 
Бурхна дуудврар күн ах гелн болж чадна, тиигж Ааронла болв. 
5Тиим кевэр Христос чигн Бийнь Эврэ дурарн ах-гелн болх ач 
авсн уга. Зуг Бурхн Терүнд: «Чи Мини Көвүнч, эндр Би Чини 
Эцк болв», - гиж келҗ. 5«Чи Мелкицедклә әдл мөңкиндән 
гелң болхич», - гиж талдан кесгт келгджэнэ. 

7Делкэд бээсн цагтан Исус чаңһур хээкрж ууляд зальврад, 
Бурхиг эрж сурсн билэ. Бурхн Терүг үклэс харсж чадх билэ. 
Исус Бурхиг номһн кевэр сонссн учрас Бурхн Терүг сонсв. 
8 Исус Бурхна Көвүн болвчн зовлнгар дамжад сонсхврта болдгар 
дасж. ° Тегәд Бурхнд бүклдэн Бийэн нерәдәд, Тер Бийднь сонс- 
хврта улсин мөнк аврлтын булг болв. 9 Тиигэд Бурхн Терүг Мел- 
кицедклә эдл ах гелн болхич гиж тэвсмн. 


Уха седкларн деегшан өстн гисн дуудвр 


п Бидн энүнэ тускар дала юм келх йоставидн, зуг тадн сонсдг 
арһан геесн учрар таднд цәәлһхд дегд күчр болжана. 12 Яһад гих- 
лә, цагар хәләхлә, тадн ода багш болх зөвтәт, зуг таднд шинәс 
Бурхна Үгин түрүн номиг дасхх кергтә. Акун хот идхин ормд 
ода күртл таднд үс уух кергтә. З Үс уудг күн болһн чик седклтә 
бәәдлин туск ном медхш, яһад гихлә, тер нилх болжана. “Акун 
хот болхла дуту уга улст, яһад гихлә, тедн жирїїлин дамшлтар 
му юмиг сэн юмнас йилһҗ чадна. 


Эн учрар Христосин түрүн номиг үлдәһәд бүдүн улс болхар 

адһий. Таднд шинәс түрүн ном дасхх керг маднд уга. Түрүн 
ном гиснь эн: олз уга йовдлмудан үлдәһәд, Бурхнд иткхин туск, 
2кирсллЇїнэ, күүнэ толһан ора деер һар тәвлһнә, үксн улсин эм- 
дрллһнә болн мөнк зарһин туск ном. 3 Бурхн зөвшәрхлә, бидн 
энүг дасххвидн. 

4 Япад гихлэ, нег дэкж Бурхна герл авсн, тенгрин билг амссн, 
талдан улсла Эрүн Сэкүс авсн эмтиг килнцтэ жирїїлинь үл- 
дәлһҗ хәрү авч ирж болшго. 575 Тедн Бурхна Үгин сәәһинь болн 
иргч цагин күчиг медэд, эврэннь итклэн үлдэж. Яһад гихлэ, 
тедн бийснь Бурхна Көвүг кирсд хаджана, Терүг эмтнэ өмн 
һутахар тәвжәнә. 

7 Дару-дарунь хурар услгдад, тәрсн әмтнд кергтә тәрә өгдг 
һазриг Бурхн эдс өгч йөрәнә. 8Зуг тер һазр деер хатханчг болн 
буг өвсн урһхла, тер пазр юунд чигн керг уга, болв Бурхн терүг 
удл уга харах. Тер һазр палар шатагдж уга кегдх. 

9 Хөэртэ үүрмүд, мадниг тиигж келвчн, танад энүнэс сән 
юмс бээдгинь бидн лавта меднэвидн. Эн юмс тана аврлла 
залһлдата. !° Яһад гихлэ, Бурхн үнн чик. Тадниг Бийднь дурл- 
сиг болн тана көдлсиг Тер мартшго. Эн дуриг тадн Бурхна 
улст урднь болн ода күртл дөң болсарн үзүлвт. "Тадн дундас 
кен чигн эврэннь зөрсн күслэн сүл күртл хадїлтха, гиж бидн 
санжанавидн. Тегэд тана нээлсн юмн күцх гиж тадн лавлж 
медхит. 2 Тадниг залху бичә болтха гиһәд, зуг иткләрн болн 
тесврэрн Бурхна өгхөр бәәсинь авдг эмтиг дуратха гижэнэ- 
ВИДН. 


Бурхна өгсн үг 


13 Абрахамд үгэн өгсн цагт Бурхн эврэннь нерәрн андһар 
тэвж. Яһад гихлэ, Терүнэс даву ик алдр кен чигн уга билэ. 
м Бурхн иигж келсмн: «Үнн кевәр Би чамд әдс өгэд, унг-тох- 
мин дала үлдл өгхв». !5 Абрахам тесвртэ болсн төләдән Бурхна 
өгхәр бээхиг авч. 

16 Эмтн андһар тэвсн цагган эврэннь нернәс ик нер олзл- 
на. Тиигэд андһар ямаран чигн зүтклдэг зогсана. !7 Бурхна 
өгхәр бээхиг авх эмтнд шиидврән хүврдгойинь медүлхэр 
Бурхн өгсн үг деерэн андїар немв. "5 Хойр хүврдго юмна 
тускар Бурхн худл келж чадшго. Эн хойр юмар дамжад 
бидн, Бурхна өгсн бултдг ормд орсн улс, мана өмн тэвгдсн 
нәәлвриг батар бэрхин төлэ урмд аввидн. ! Эн нээлвр мана 
седклин ээмшг уга бат жахр мет. Сүмин көшгин ард бээсн 
хамгин Әрүн ормд эн орна. 2 Исус маднас өмн болн мана 
төлэ тиигэрэн орж. Тер Мелкицедклэ әдл ах гелн мөңкин- 
дэн болв. 

Мелкицеок гидг гелң 


Мелкицедк Шалимин хан болн Деед Бурхна гелн бээж. Аб- 
рахам дөрвн хаадудыг диилснэ хөөн хэрж йовтлнь Мелки- 
цедк терүг угтад йөрәж. 2 Абрахам болхла дээлэд авсн зөөрәсн 
арвдгч хүвинь терүнд өгч. Негдвәр, Мелкицедк гидг нерн «чик 
бәәдлин хан» гиж орчулгдна. Тер Шалимин хан болсн учрас 
терүнә нерн «эвин хан» гиж бас орчулгдна. 3 Мелкицедкин 
эк-эцкин, уңг-тохмин, төрсн болн нас барсна өдрин туск нег 
чигн үг уга. Тер Бурхна Көвүнлә эдл мөнк гелн болжана. 
4Тер ямаран ик алдр бээсинь тадн үзжэнэт. Өвк эцк Абрахам 
дээлэд авсн зөөрин сәәнәснь арвдгч хүвинь өгч. 5Гелн болсн 
Левин тохмин үлдлмүд Закаһар Израилин улсин эс гиж эврэннь 
ах-дүүнрин авсн олзин арвдгч хүвинь авх йоста. Теднэ ахнр-дү- 
үнр Абрахамин тохмин үлдлмүд болвчн арвдгч хүвинь өгнө. 
6 Мелкицедк Левин тохмин үлдл биш билэ. Зуг тер Абрахамас 
арвдгч хүвинь авад, Бурхна өгхэр бээхиг авсн күүг йөрэсмн. 
тӘдслдг күн әдс авчасн күүнэс деер болдг мөн. 8Нас бардг гел- 
нгүд болхла арвдгч хүвиг авх зөвтэ бээж. Зуг Мелкицедкин тус- 
кар эмд бәәнә гисн герчллһн бәәнә. “Тегэд арвдгч хүв авдг 
Леви бийнь Абрахамар дамжад терүгэн өгч. "9 Яһад гихлә, өвк 
Абрахам Мелкицедклә харһсн цагла Леви түүнэ дотрнь бээсмн. 


Мелкицедклә әдл талдан гелң 


пТегәд Левинхнә гелнгүдин церглтин тускар зааврмуд эмтнд 
өггдж. Болв кемр Левинхнэ гелнгүдин церглт күслдән күрсен бол- 
хла, Ахарона эдл биш, Мелкицедклэ әдл талдан гелң һарч ирх 
учр уга болх билә. 12 Яһад гихлә, гелнгин церглт сольгдхла, Закан 
бас сольгдх зөвтә. ! Энд мана Деед Эзнә тускар келгднә. Тер тал- 
дан унг-тохмта билә, тер унг-тохмас күн гелн болж церглдго 
бээж. “Тер Йудан тохмас һарсн күн гиж ил медгднэ. Моше гел- 
нгүдин тускар келсн цаглаһан эн унг-тохмин тускар келж уга. 

15Талдан гелн Мелкицедклэ эдл Парч ирсинь урднь келгдсн 
учрас цуг эн лавта медгднэ. !6 Уңг-тохмин туск зааврмудар болн 
тогтаврмудар тер гелң болсмн биш, зуг чилгч уга эмн жирїїлин 
күчәр тиигсмн.  Яһад гихлэ, Бурхна Бичг иигж келжэнэ: «Чи 
Мелкицедклэ эдл мөнкиндэн гелн болхич». 

18 Арһ уга болн керг уга төлэднь хуучн заавр уга кегднэ. ! Яһад 
гихлә, Закан юуг чигн күслд авч ирсн уга. Ода болхла хамгин сән 
нәәлвр өггдж. Энүгәр дамҗад бидн Бурхн тал өөрджәнәвидн. 

2% Эн саамд Бурхна андһар бәәнә. Урднь талдан улс гелң 
болсн цагт андһар уга бээж. 2! Бурхн Исуст: «Деед Эзн, Чи мөн- 
киндэн гелң болхич гиж андһар тәвәд, Эврэннь шиидврән 
сольшго», — гиҗ келв. Тер цагт Исус эн андїарар дамжад гелң 
болж. 22 Тиигәд Исус хамгин сән бооцана даалһгч күн болжана. 

23 Нег халхаснь авад хэлэхлэ, Левинхнә гелнгүд дала бээж. 
Яһад гихлә, тедн өнгрэд церглтэн цааранднь давулж чадлго бә- 
эцхэв. 2 Хойрдгч халхаснь авад хәләхлә, Исус мөнкиндэн бээсн 
төләд гелң болсн Исусин церглт мөнк. 2 Эн учрар Терүгәр дам- 
жад Бурхнд ирсн күн болһниг Тер аврж чадна. Яһад гихлә, 
Исус теднэ төлэ Бурхнас сурхар мөнкиндэн бээнэ. 

26 Тиим ах гелн манад бээх зөвтә: эрүн, нүл уга, бузрдад уга, 
килнцтә улсас йилїүрдг, тенгр деер өөд болсн. 2' Тер талдан ах 
гелнгүдлэ әдл биш. Өдр болһн түрүлэд Бийиннь килнцин төлә, 
дәкәд әмтнә килнцин төлә тәкл тәкх Терүнд керг уга. Яһад гих- 
лә, Тер нег дэкж тәксмн, Бийәрн тәкл кесмн. 2% Яһад гихлэ, За- 
кан арһ уга улсиг ах гелнгин көдлмшт орулна. Зуг Закана хөөн 
андһарлад тэвсн Бурхна өгсн үг Көвүг эн көдлмшт орулсмн. 
Бурхн Көвүг оньдиндән күслдән күрх арһта кев. 


Исус — мана ах гелң 


Мана келсн үгмүдин һол үгнь эн: Тенгрт бээдг туурмжта 

Бурхна ширэн барун бийд суудг Ах гелн манад бәәнә. 2 Күү- 
нә Һарар биш, Деед Эзәр тәвсн йосн сегт эс гиж әрүн бээрнд 
Ах гелн болж Тер церглнә. 

3 Ах гелн болһн Бурхнд бэрц бәрәд, тәкл тэкхин төлә шиидг- 
днэ. Тер учрар Бурхнд өгхин төлэ мана Ах гелнгд өгх юмн бээх 
зөвтә. 4 Кемр Тер һазр деер үлдсн болхла, гелң болшго билэ, яһад 
гихлэ, Закаһар бэрц бэрдг гелнгүд бээнэ. 5 Гелнгүд хамгин эрүн 
бәәрнд церглнэ. Эн бээрн тенгрт бәәсн хамгин эрүн бээрнэ 
тодрха биш дүр болжана. 9Зуг ода Исуст өггдсн гелнгин церглт 
цуг наадк гелнгүдин церглтэс деер. Тиим кевэрчн эн бооцан 
хамгин сэн бооцан болжана. Эн бооцанд Бурхна болн күүнэ хо- 
орнд орлцачнь Исус болжана. Яћад гихлэ, эн бооцан өгсн хам- 
гин сэн үгэр тогтж. 

7 Кемр түрүнк бооцан цугинь күцэж чаддг болсн болхла, 
хойрдгч бооцан кергго болх билэ. 8Зуг Бурхн Эврэннь келн-эм- 
тән гемшәҗ иигҗ келсн бээж: «Деед Эзн иигж келжэнэ: Изра- 
илин улсла болн Йудья улсла шин бооца батлх цагнь ирх. “Эн 
бооцан теднэ өвк экцнриг һараснь көтлж Египетэс һарсн цагт 
батлсн бооцана эдл биш болх. Мини батлсн бооцанд тедн итклтэ 
биш болснднь Би тедниг үлдэвүв гиж Деед Эзн келжэнэ. !° Болв 
Би тер өдрмүдин хөөн Израилин улсла иим бооца батлхув гиж 
Деед Эзн келжәнә. Би Эврэннь закаһан теднә ухан-сананднь 
орулад, зүркнднь бичхв. Би теднэ Бурхн болхв, тедн Мини 
келн-әмтн болх. ! Кен чигн өөрк күүһән, ах-дүүһән сурїж: Деед 
Эзиг медтн, - гиж келшго. Тиим керг уга болх. Яһад гихлә, 
тедн цућар нертәнь, нерн угань Намаг медх. 12 Би теднэ геминь 
төвж, буру йовдлмудынь мартхв». !3 Бурхн шин бооцана тус- 
кар келсн цагт түрүңк бооцаг хуучнынь үзүлв. Кезәңк болн ху- 
учн юмн дарунь уга болж одх. 


Һазрин болн теңгрин өмн сөгдлїїн 


Түрүнк бооцанд Бурхнд яйж сөгдхин тускар зааврмуд бичэ- 

тэ бәәсмн. Энд чигн эрүн бээрн бәәсмн. 2 Нег сег тэвгдсн 
бээж. Терүнә һазак энг эрүн бээрн гиж нерәдгдлә. Тенд зулын 
тэвц болн ширэ Бурхнд нерэдсн деежин өдмгтэ бээж. 5Ондан 
әңг һазак энгэс хойр көшгэр салһгддг билэ. Тернь хамгин эрүн 
бәәрн гиж нерәдгдҗ*. 4Хамгин әрүн бээрнд күж уңһтхадг 
алтн ширэ, алтар цутхсн бооцана хээрцг бээж. Бооцана хээрцг 
дотрнь «манна» гидг хотга алтн сав, Ахарона цецгэрсн тайг болн 
бооцана дөрвлжн хойр чолун бээдг бээж. 5 Бооцана хээрцг де- 
ернь Херуб гидг нертә Бурхна элчнр зогсж. Тедн делсн живрэрн 
килнц тәвлһнә орм хаадг бәәж. Ода энүнэ тускар тодрхаһар 
келх цаг уга. 

6 Цугнь иигж тосхата бээж. Гелнгүд сегин һазак энгднь орад, 
көдлмшән күцәдг бээж. 7 Хамгин эрүн бээрнд болхла һанцхн ах 
гелң жилд нег дэкж ордг зөвгэ бээж. Тер эврэннь болн эмтнэ 
кесн буруһас көлтә тэклин цус авч ирдг бээж. 8Тиигэд һазак 
әңг бээтл хамгин эрүн бээрнд орх хаалһнь хаалһата гиж Әрүн 
Сәкүсн энүгэр үзүлдг бээж. 9 Цуг үүнд өдгө цагин темдг бәәнә. 





* Сүл халхст бәәсн Ерусалим балһсна сүмин зура хәләтн. 

Тер дотр: Бурхнд нерэдж өгдг бэрц болн тэкл күүнэ уха-седклиг 
буйн төгс болїїж чадшго. ! Бәрц бәрлһн, тэкл тәклһн идх, уух 
юмна болн кесг цеврдүллһнә авьясмудла залһлдата. Цуг эн һадр 
талын зокалмуд. Бурхн шин диг-дараг тогтатл эдн олзлгдна. 

п Болв ирсн сәәһин ах гелң болж Христос ирсмн. Христос 
һазрин сегәс үлү ик алдр болн төгсвр сегәр орж һарв. Эн сег кү- 
үнэ һарар кегдсн биш, үүдэгдсн орчлнгин нег әңг биш. 2 Христос 
хамгин әрүн бәәрнд нег дәкҗ орад оньдиндән үлдсмн. Текмүдин 
болн бухмудын цусиг биш, Эврәннь цусан авад маднд мөнк 
аврлт өгсмн. 5 Текмүдин болн бухмудын цусиг болн һалд ша- 
тагдсн туһлын үмсиг бузрдсн улс деегүр теднэ цогциг цеврдүлэд 
эрүлхэр цацдг бээж. 4Тиигхлә Христосин цусн яһҗ икәр цев- 
рүлдх! Эрүн Сэкүсэр дамжад Тер Бийәрн буру уга тәкл кеһәд 
Бурхнд өгсмн. Әмд Бурхнд церглж чадхин төлэ мадниг Христо- 
син цусн мана седклиг үклд орулдг йовдлмудас цеврүлх. 

15 Бурхна дуудврар ирсн улс Терүнэ өгхәр бээсн үлдл зөөриг 
авх арһта болһхин төлэ Христос Бурхна болн күүнә хоорндк 
Шин Бооцана орлцач болжана. Тедн түрүнк Бооца батлсн цагт 
парїїсн килнцэсн сулдад, тер мөнк үлдл зөөриг авх. 

16 Герәсн бээхлэ, герэсиг бичсн күн насан барх зөвгэ. 17 Яһад 
гихлэ, герэсиг бичсн күн насан бархла, герэсн күч авна. Болв 
герэсиг бичсн күн эмд бәәтл герәсн күч авшго. Тиим учрас 
түрүнк Бооца* цус олзлж батлгдсн билэ. 9 Яһад гихлэ, Моше 
закана зааврмуд эмтнэ чирэд умшсн хөөн бухин болн текин цу- 
сиг авад, уснла холяд, Бурхна Бичг деер болн эмтнэ деер цацв. 
Тер улан ноос болн хуссоп гидг урїїмл олзлж цацсмн. 2 Моше 
иигҗ келсмн: Эн бооцана цусн. Эн бооцаг тадн күцэх зөвтәт 
гиж Бурхн зәрлг өгв. 2 Дәкәд тер Бурхна сег деегүр болн Терүнд 
сөгдж, олзлдг савмуд деегүр цусиг эрүлж цацсмн. 2 Закаһар бол- 
хла ик зунь цусар цеврлгднэ. Цус асхлго килнц тэвгддмн биш. 


Христосин тәкл килнциг уга кенә 


23 Тегэд тенгрин дүрэр кегдснь тиим кевәр цеврдгдх зөвтә. Зуг 
тенгрин юмст энүнэс сэн тәкл кергтә. 2 Яһад гихлэ, йосн эрүн 
бээр дуралһж, күмни һарар кегдсн эрүн бээрнд Христос орсн уга. 
Зуг Бурхна өмн мана төлэ зогсхар Тер йосн тенгрт орсн бээнэ. 





* Грек келнә нег үг хойр чинр-утхта: бооцан болн герасн. 

25 Ах гелң болхла хамгин эрүн бээрнд жил болһн эврэннь цуста- 
һан биш орна. Христос болхла кесг дэкж тэкл болхар тенгрт 
орсн уга. 2 Кемр эс тиигсн болхла Христос орчлн үүдсн цагас авн 
кесг дэкж зовагдад тэкл болх билэ. Зуг Тер бийэн тэклд өгсн 
учрас килнциг уга кехэр нег дэкж цагин чилгчд ирв. 27 Күн болїїн 
нег дэкж үкэд, үкснэ хөөн Бурхна зарїла харһх зөвтә. 2 Тиигж 
Христос кесг улсин килнц тэвхин төлә тэкл болж һарсмн. Эм- 
тиг килнцэс цеврдүлхин төлэ биш, Христосиг күлэжэсн эмтиг 
аврхин төлэ Тер хойрдад ирх. 


1 Закан эмтнд хөөтндән ирх сәәһин дүрсн биш, теднэ сүүдр 

болдг бөөсмн. Оньдиндэн жил болһн тәкгдсн эдл төклэр 
Бурхнд сөгдхәр ирдг улсиг Закан төрүц цеврлүлж чадшго. 2 Кемр 
закан энүг кеж чадсн болхла, эмтн тэкл тэкдгэн уурх билэ. 
Яһад гихлэ, тедн килнцэсн цеврдэд, килнцэс көлтә бурутав гиж 
саншго билэ. 3 Зуг тәкләр жил болһн эмтнд килнцин тускар са- 
на орулна. 4Яһад гихлә, бухмудын болн текмүдин цусн килнциг 
уга кеж чадшго. 

5 Иим учрар Христос эн орчлнд ирхдэн Бурхн: «Та тэкл чигн, 
бэрц чигн авхар седсн угат, зуг Та Нанд цогц белдвт. Та һалд 
шатгдсн, килнцэс көлтә тэксн тәклиг таасжахшит. 7Тиигхлэ Би 
иигҗ келләв: О, Бурхн! Би Бурхна Бичгт мини тускар бичгдсэр 
Тана таалыг күцэхэр ирсн бәәнәв», - гиж келв. 8Урднь Христос 
иигҗ келлә: «Та һалд шатагдсн болн эмтнэ килнцэс көлтә тэксн 
тэклиг таасжахшит». Эн тәклмүд Закаһар тэкгднэ. ?Энүнэ хөөн 
Христос иигж келв: «Би Тана таалыг күцэхэр ирсн бээнэв». Те- 
гэдчн Бурхн хуучн тэклин туск зокал уга кеһәд, сонсхврин туск 
зокалар сольв. ! Исус Христос Бурхна таалыг күцэсн төләд бидн 
тэклэр дамжад килнцэсн цеврлгдсн билэвидн. Тэкл гиснь - 
нег дэкж Христос Эврэннь цогцан өгсн үүл йовдл. 

п Оньдинд өдр болїн эдл тэклмүд тэкж, гелн болїїн церглтән 
күцэнэ. Эн тәклмүд күүнэ килнциг төрүц уга кеж чадшго. 2 Зуг 
Христос әмтнә килнцәс көлтә негхн тэкл тэкж, Бурхна барун 
бийд суусмн. " Бурхн өшәтнриг көл дорнь тулг болїж эс тэвтл 
Христос тенд күлэжэнэ. 4 Негхн тэклэр Тер килнцэс цеврлжэх 
улсиг оньдиндән дуту уга болһж. 

15Эрүн Сәкүсн маднд бас герчлэд, негдвәр, иигж келжәнә: 
1 «Тер өдрмүдин хөөн Би теднлә иим бооца батлнав гиж Деед 

Эзн келжэнэ. Би Эврэннь Закаһан теднэ уха-сананднь орулад 
зүркнднь бичхв». " Цааранднь Эрүн Сәкүсн келжэнэ: «Дэкж 
теднә килнцинь болн му йовдлмудынь төрүц тодлшгов». 8 Килнц 
ТЭВГДХЛЭ, килнцәс көлтә ТЭКЛ тәкх керг уга. 


Бидн Бурхнд өөрдх зөвтәвидн 


19 Тегәд, ахир-дүүнр, бидн Исусин цусар дамжад, хамгин эрүн 
бээрнд шин болн эмд хаалһар орж чаджанавидн гиж лавта мед- 
нәвидн. 2Эн хаалһиг Исус маднд көшгэр дамжад, талданар 
келхд, Бийиннь цогцар дамжад сексмн. 2! Манад Бурхна гер де- 
ер Алдр Гелн бәәнә. 2 Эн учрар үнн седклэрн бурућһасн цеврдсн 
зүрктәһән, цевр усар уһагдсн цогцтаһан, цуг бийэрн иткәд, 
Бурхн тал өөрдий. 3 Әмтнд өгсн амн үгин нәәлврт батар зог- 
сий. Яһад гихлә, Бурхн өгсн үгэн оньдин күцэнэ. 2 Тегэд 
нег-негэн медлцж, нег-негндэн дурта болж, нег-негндэн сэ кех 
арһ хәй. 2Чонжан үлдэдг авьяста улсла эдл чонжан үлдэхмн 
биш. Зуг нег-негндэн улм икәр урмд өгхмн. Яһад гихлэ, Деед Эз- 
нә өдр өөрдж йовхинь тадн үзжэнэт. 

2 Кемр бидн секгдсн үнниг медэ бээж килнц цаарандан 
чигн кеһәд бээхлэ, тер килнциг нег чигн тэкл тэвүлж чадшго. 
2 Тиим юмн учрхла, бидн ик әәмшгтәһәр ирх зарһиг болн Бур- 
хна өшәтнриг уга кедг, өршэнгү уга һалыг күлэх болжанавидн. 
2з Мошен Закаг эс сонсдг күүг хойр болн һурвн герчин үгмүдэр 
өршэнгү угаһар алдг бээсмн. 2 Ухалтн: Бурхна Көвүг басдг, кил- 
нцэснь цеврдүлсн болн бооцана цусиг эрүн юмнд тоолдго, хэ- 
эрлтин Сэкүсиг му келдг күн ямаран ик цаажла харһх! 30 Яһад 
гихлэ, «Би өшәһинь авхв», болн «Күүнэ һарһсн буруһин ашар 
Би терүг цаажлхв» гисн үгмүдин Эзинь бидн меднәвидн. Дәкәд 
Тер иигж келсн бәәнә: «Деед Эзн Эврэннь улсан зарһла хар- 
һулх». 3! Әмд Бурхна һарт бәргдхлә, йир ээмшгтэ юмн! 

32 Урдк цаган, Бурхна герл авсн цаган тодлтн. Тадн ик зовлн 
эдлсн биләт, зуг ямаранчн зовлн дааж чадлат. 3 Зәрмдән тад- 
ниг эмтнэ чирэд му келдг, зовадг билэ. Тиим зовлн даасн улсин 
җирһлд тадн зэрмдэн орлцж, нөкд болдг билэт. 5 Түүрмд су- 
усн әмтнд* тадн сана зовдг билэт. Тана гермүдиг булаж авсн 
цагт тадн ик байрта билэт. Яһад гихлэ, тадн энүнэс сән болн 





* Ондан экн бичгт «түүрмд суусн нанд» гиж бичэтэ. 

мөнк юмс эдлхэн меддг биләт. 3 Зөргтә бээдлэн бичә алдтн, 
яһад гихлэ, зөргтә бәәхлә хамгин сәәнәр ачтн хәрүлгдх. 3 Бурхна 
таалыг күцәхин төлә, Терүнә өгхәр бәәсиг авхин төлә тадн ик 
тесвртә бээх зөвтәт. «3 Яһад гихлә, удл уга невчкн цаг болад 
Ирдгнь ирх, икәр удшго. 3 Мини чик седклтә күн иткләрн бәәх, 
зуг кемр күн Намаг дахдган уурхла, тер Нанд тааста болшго». 
39 Зуг бидн Бурхиг дахдган уурад, үкллә харһх улс бишвидн. Бидн 
иткнәвидн, тегәд авргдвидн. 


Итклин тускар 


1 Иткл гиснь: Мана нээлжэх юмн бәәнә гиж лавта медх, 
болн эс үзгддг юмн бәәнә гиж лавта медх. 2Кезэнэ эмтн 
итклэр дамжад Бурхнд тааста болдг бээсмн. 

3 Нарт делкэ Бурхна үгэр үүдсмн, тер учрар эс үзгддг юмнас 
үзгддг юмн үүдсинь бидн итклэр дамжад меднэвидн. 

4 Итклэрн Абель Кәнәс сэн тәкл Бурхнд тэксмн. Иткләрн 
Абель чик седклтә күн гисн герчллһ авсмн. Бурхн Абелин белг 
авсндан эн герчллһ өгсмн. Абель кезәнә өнгрвчн иткләрн ода 
күртл келжәнә. 

5 Иткләрн Ханок үкллә харһл уга һазрас авгдла. Терүнә цог- 
цинь күн олж чадсн уга, яһад гихлэ, Бурхн терүг авла. Эн орчл- 
нгас авгдхин өмн Ханок Бурхнд тааста күн гисн герчллһ авсмн. 
6Иткл угаһар күн Бурхнд тааста болж чадшго. Яһад гихлэ, 
Бурхн тал ирсн күн Бурхн бәәнә гижҗ, Бурхн Терүг хәәдг күн 
болһниг ачлна гиж иткх зөвтә. 

7Итклэрн Ноах юн учрх гисн сагллһна зәнг Бурхнас авсмн. 
Ноах Бурхиг сонсад, гер-бүлэн харсж аврхин төлә керм тосхсмн. 
Ноах орчлнгиг гемшәһәд, итклэрн Бурхнас чик седкл авв. 

8 Өнчөн авх һазр тал йовтха гиж Бурхн Абрахамиг дуудв. Итк- 
лэрн Абрахам Бурхиг сонсв. Тер альдаран йовхан эс медсн бийнь 
йовсмн. 9 Итклэрн Абрахам Бурхна өгнэв гисн орн-нутгт хэр 
күн болж бүүрлж. Абрахам Ицхак Яков хойрла сегт бээсмн. Тедн 
Абрахамла эдл Бурхна өгнәв гисн өнч авх улс бээсмн. ! Яһад 
гихлэ, Абрахам мөнк улта балїїсиг күлэжэсн билә. Тер балһсна 
проектын Зурач болн Тосхач Бурхн Бийнь бээсмн. 

Ч Сарра үр Һарһхд зөвәр наста бээж. Зуг тер күср болвчн итк- 
лэрн үр һарһх күч авсмн. Бурхн өгсн үгэн күцэдмн гиж тер 
иткдг бээж. 2 Иим учрар насан барн гиж йовх Абрахамас хөөт 

үйнр һарсмн. Теднэ тонь тенгрин одд мет болн тенгсин көвэд 
бээсн элсн мет олн бээсмн. 

з Эн улс цугган Бурхнд иткэд өнгрв. Эдн Бурхна өгх юмиг 
авсн уга, болв холас үзэд байрлдг бээсмн. Эн һазр деер бидн 
ирен хәр улс болн зуульчнрвидн гиж тедн бийиннь тускар келдг 
бээж. 4 Бийиннь тускар тиигҗ келдг улс тиигәд эврәннь йосн 
Төрскэн хәәжәхән үзүлжэнэ. 5 Кемр тедн үлдәсн төрскн орн-нут- 
гин тускар ухалдг бээсн болхла, тедн тиигәрән хәрү ирж чаддг 
арһта бээх билә. !6 Зуг тедн энүнәс сән орн-нутгур эс гиж тенг- 
рин орн-нутгур темцдг билэ. Тиим учрар тедн Бурхиг «мана 
Бурхн» гиснэс Бурхн эмэхш. Яһад гихлэ, Бурхн эн улст балїїс 
белдсмн. 

п Бурхн Абрахамиг сөрхлә, итклэрн тер Ицхакар тэкл тэкхэр 
белдсмн. Бурхна өгхәр бээсн юмнд тер иткэд, эврэннь ор һанцхн 
көвүһәрн тэкл тэкхэр седлә. 8 Ицхакин тускар Бурхн Абрахамд: 
«Чини унг-тохм Ицхакас эклх», - гиҗ келв. ! Бурхн үксн улсиг 
эмдрүлж, чаддгтнь Абрахам итклә. Болв Абрахам Ицхакиг үк- 
лэс авч гиж келж болжана. 

24 Иргчдэн Яков Эсав хойрин әдс ирх гиж Ицхак итклэрн 
келсмн. 

21 Иткләрн Яков өнгрхиннь өмн Йосипин көвүн болїїнд эдс 
өгч. Тер тайган түшэд, Бурхнд сөгдсмн. 

2: Итклэрн Йосип өнгрхиннь өмн Израилин улс Египетәс 
һарх гиж сана орулад, эврэннь цогцан яһҗ оршахинь келж 
өгсмН. 

23 Итклэрн Мошен эк-эцкнь терүг төрснэ хөөн һурвн сардан 
бултулв. Тедн көвүһән ик сээхнинь үзв, болв хаана заквр эвд- 
хэсн әәсн уга. 

24 Моше наснь өөдләд ирхлэрн итклэрн фараона күүкнэ кө- 
вүн бишв гив. 25 Килнцтә, ахр байрта жирїїлэр бәәхин ормд 
тер Бурхна әмтнлә зовлң даах жирїїл шүүж авв. 25 Христосин 
төлэ му нер зүүхиг Египетин зөөрәс ик үнтэ юмнд тер тоолдг 
бээж. Яһад гихлә, Моше иргч ачлвр тал темцж хәләдг бээсмн. 
27 Иткләрн тер хаана цухлас әл уга Египетәс һарсмн. Яһад гихлэ, 
тер эс үзгддг Бурхиг үзжэх метэр хәрү эргж йовсн уга. 28 Итк- 
ләрн Моше Песах гидг нәр тогтаһад, үүдн болһниг цусар цацтн 
гиҗ әмтнд закв. Үклин элч Израилин улсин ууһн көвүдиг бичә 
алтха гиж тиигв. 

29 Итклэрн Израиль улс улан тенгсиг хүүрэ һазрар йовж йовх 
мет Һатлҗ һарсмн. Египетин улс бас тиигж кехэр седәд уснд 
чивсмн. 

30 Эмтн долан өдр Ерихо балһсиг эргснэ хөөн иткләр балһсна 
эрс нурад унж одж. 

31 Итклэрн Рахаб гидг аля күүкд күн наадк бүдүн күзүтэ улсла 
үксн уга. Яһад гихлә, тер туршулчнриг сээнэр тосад, гертэн 
орулсмн. 

32 Дәкәд ю келхв? Гидеона, Баракин, Шимшона, Иптән, Дави- 
дин, Самуэлин болн әәлдәчнрин тускар келхлэ, цаг күртшго. 
3з Итклэрн тедн зәрм орн-нутгиг диилж эзлэд, чик кергән күцәһәд, 
Бурхна өгх юм авв. Тедн арслнгудын ам хаав. 3 Ик һал унтраһад, 
хурц иртә үлдәс авргдла; чинән уга бәәсн бийнь чидл орад одла. 
Дәәнд орлцад ик чидлтә болад, күүнә цергиг көөв. 3 Иткләрн кү- 
үкд улс үксн элгн-саднаннь эмдрсинь олж авв. Зәрмнь сулдхвр 
керг уга гиһәд, улм сэн җирһлд эмдрхэр ик зовлнтаһар үкв. 3% Зәрм 
улсиг наад бэрэд, маляһар цокад, цевд күләд түүрмд хайв. 3 Тед- 
ниг чолуһар цокад, көрәһәр көрәдәд, үлдәр чавчад алв. Тедн хөө- 
нэ, ямана арс көдрэд, һазр кедэд йовдг бээж, угатя яду боллдад, 
көөгдөд икэр зовагдв. 3 Эн улс орчлнгас деер билэ. Тедн көдә 
һазрмудар, уулмудар, хадын көндәһәр, уулын хавчгар кедэд йовв. 

39 Эдн цуһар иткләрн Бурхнд тааста билэ. Зуг теднәс нег чигн 
күн Бурхна өгхәр бәәсн юмиг авсн уга. 2 Яһад гихлә, Бурхн 
маднд энүнэс сән юм белдсмн. Тедн маднла хамдан дуту уга 
жҗирһлд күрч чадхиг Бурхн урдаснь тогтав. 


Мана эргнд олн герчнр бәәнә. Эн учрар мана хаал|һд бэ- 
әсн харшлтас болн маднд хальддг килнцәс гетләд, маднд 
заасн хаалїар тесвртәһәр гүүһәд йовий. 2Нүдэн аньлго Исус тал 
оньдин хэлэй. Энтн итклин Үүдэч болн Күцәһәч. Исус Бийднь 
заясн иргчин байрин төлэ һә үклиг юмнд тооллго кирсд үкэд, 
Бурхна ширэн барун бийд суусмн. 
з Цуцрад цөкршгон төлэд килнцтэ әмтнә ик өшәрклһиг да- 
асн Исусин тускар ухалтн. 
4Тадн болхла килнцин өмнәс босж үктлэн дәәлдәд угат. 5 Эв- 
рәннь үрдүдтән келжәснлә әдл Бурхна келсн урмдта үгмүдиг 
тадн мартвт? «Көвүм минь! Деед Эзн чамаг чиклхлә, бичә бас. 
Деед Эзн чамаг засглхла, бичә цөкр.  Яһад гихлэ, Деед Эзн дурта 

көвүһән чиклнэ. Көвүн гиж тоолгддг күн болһниг малядна». 
7 Бурхна заслһиг тесвртәһәр даатн. Яһад гихлә, Бурхн тадниг Эв- 
рэннь көвүдэн гиж тоолна. Эцкэс засгдад уга көвүн бәәдмб? 
8 Кемр Бурхн тадниг Эврэннь цуг көвүдлэ әдл эс засдг болхла, 
тадн Терүнэ һарсн көвүд биш болжанат, зуг йосн бишәр һарсн 
көвүд. ? Мана һазрин эцкнр мадниг засдг билэ, болв бидн тедниг 
тевчдвидн. Иим учрар энүнәс үлү яйж бидн Сәкүсдин Эцкин үгд 
орх зөвтәвидн. Эн сонсхврта бәәдл маднд җирһл өгнә! ! Мана 
һазрин эцкнр ахр болзгт мадниг засад авдг билә. Тедн мадниг 
чикэр засжанавидн гиж тоолдг билә. Зуг Бурхн мадниг мана 
сәәһин төлө, мадниг Бийтәһән эдл Терүнэ эрүн улс болһхар 
засна. Ч Яһад гихлэ, кемр күн засгла харһхла, тер засг байр биш 
зовлң болж медгднә. Хөөннь эн засгар сурїїмж авсн күн чик бэ- 
эдлиг болн эвтэ җирһлиг урїц метэр хурана. 


Зокал болн сагллїїн 


122 Тегөд эврэннь цуцрсн һаран өргтн, чинэн уга өвдгэн бат- 
рултн. 83 Дойлн көлән өвдкәшгоһар, болв эдгэхэр һо хаалһар 
цааранднь чигн йовтн. 

14 Күн болһнла эвэр бәәхәр шунтн. Эрүн жирїїлэр бээхэр 
зүтктн, яһад гихлэ, эрүн жирїїлэр эс бәәхлә Деед Эзиг үзж чад- 
шгот. 15 Хәлән бәәтн: тадн дундас күн һашун унгта урһмл мет 
урһад әмтнд дала хоран күргвзэ, кесг эмтиг бузрдавза. Бурхна 
хәәрлтиг күн үлдәвзә! !6 Хәлән бээтн! Бурхн уга Эсавла әдл, 
эс гиж тадн аля күн бичә болтн. Эсав нег ааһта хотын төлә ууһн 
көвүнә зөвән хулдчксн билә. !" Энүнә хөөн тер эцкәсн эдс ав- 
хар седв. Зуг эцкнь сурсинь өгсн уга. Яһад гихлэ, Эсав әдс 
авхар зүткж уульв чигн кесн үүлэн сольж чадсмн уга. 

18 Тадн һарарн көндэж болшго болн һалд шачах уулур, таг 
харңнһуһур, догшн салькнур, ! бүрә-бүшкүрин әәһүр, үг келдг 
дууһур ирсн угат. Тер ду сонссн эмтн дэкж үг бичэ келтхә гиж 
эрв. 2 Яһад гихлә, тедн өгсн зәрлгиг авч чадсмн уга. Зәрлг гиснь 
эн: Кемр мал болв чигн эн уул тал күрхлә, чолуһар цокгдж үкх. 
21 Эмтнэ үзсн юмн ик ээмшгтэ болад: «Би икэр әәһәд чичржә- 
нәв», – гиҗ Моше келҳҗ. 

2 Зуг тадн Сион уулур, Әмд Бурхна балїїснур эс гиж тенгрин 
Ерусалимур Бурхна тоолж болшго элчнр тал өөрдвт. 23 Тадн 
ууһн көвүдиннь байрин хургт өөрдвт. Теднә нерд тенгр деер 


480 


ЕВРЕЙМҮД, 13 


бичәтә бәәнә. Тадн Бурхн тал, цуг күмни Зарһч тал, дугу уга болн 
чик седклтә сүмсд тал өөрдвт. 2 Тадн Исус тал эс гиж Бурхна 
болн күүнэ хоорндк Шин Бооцана орлцач тал, цацгдсн цусн 
тал өөрдвт. Эн цусн Абелин цуснас үлү сән юм өгхәр бәәнә. 

25 Хәлән бээтн! Үг келжэх Бурхиг күн сонслго буру хәләвзә. 
Һазр деер үг келжэсн Мошег сонсхар седдго улс цаажас зулж 
чадсн уга. Энүнәс үлү бидн тенгрэс үг келжәх Бурхиг эс сонсхла, 
цаажас зулж чадшговидн. 2 Тиигхд Бурхна дун һазриг чичрүлдг 
билә. Ода болхла Бурхн иим үг өгч: «Дэкн Би һанцхн Һазриг 
биш, тенгриг чигн чичрүлхв». 2 «Дәкн» гисн цуг делкәд үүдэгдсн 
юмн чичргдәд уга болж одх - гисн үг. Тегәд чичрүлж болшго 
юмиг үлдәхин төлә тиим юмн учрх. 

28 Тер учрар мадн ормаснь көндэж болшго орн-нутг авчах 
төлэдэн ханлтта бээхм. Бурхнд сөгдэд, күндлэд, Терүнэс әәһәд, 
Бурхнд тааста болад, Терүнд ханлт өргхм. 2° Яһад гихлэ, мана 
Бурхн цугинь шатаж уга кедг һал болжана. 


Бурхнд яїїж тааста болхмб? 


1 Иткдг ахнр-дүүнр мет нег-негндән дурта болад бәәтн. 2Зу- 

ульч улсиг кезәчн гиичлүлхән бичә марттн. Тиигж кеһәд 
зэрмснь медлго, Бурхна элчнриг гиичлүлсмн. 3 Түүрмд бээсн 
улсиг бичә марттн. Тадн бийстн түүрмд бәәсн метәр теднә тус- 
кар ухалтн. Зовлн даажасн улсиг бичә марттн, бийстн зовлн 
даажах мет теднэ тускар ухалтн. 

4Гертэ-бүлтэ бәәдл-җирһлиг цуһар күндлх зөвтә. Залу гергн 
хойр хоорндан итклтә болх зөвтә. Хуульч болн аля улсиг Бурхн 
зарїла харһулх. 

5 Мөңгнд дегд дурта бичә болтн. Бээсэрн байн болтн. Яһад 
гихлэ, Бурхн иигж келв: «Би чамаг үлдәшгов, Би чамаг хайшгов». 
6Тегәд зөргтәһәр келҗ болжана: Деед Эзн —– мини нөкд. Би юм- 
нас әәшгов? Күн нанд ю кехмб? 

7Тадниг Бурхна үгэр сурһсн һардачнран бичә марттн. Тед- 
нэ җирһлин болн үклин тускар ухалад, тедниг дураж итктн. 
8 Исус Христос Өцклдүр, эндр, мөнкиндэн нег кевәрн бәәнә, 
төрүц хүврхш. * Таднд күүнэ болдг олн зүсн ном чик хаалїастн 
бичә хажилїЇїтхэ. Тана седклтн хотын туск зокалмуд күцэлїїнэр 
биш, Бурхна хәәрлтәр батрдгнь сән. Хотын туск зокалмуд кү- 
цәдг улст эн зокалмуд олз өгшго. 

10 Манад тэклин ширэ бәәнә. Евреймүдин сегт церглдг улс 
тер ширәһәс хот идх зөв уга бәәсмн. ! Яһад гихлэ, ах гелн хам- 
гин эрүн бээрнд эмтнэ килнц тэвүлхин төлә малын цус орулна. 
Малмудын цогцнь болхла, эмтн бүүрлдг һазрин ард шатагддг 
бээсмн. 12Тегэд чигн Исус эмтиг килнцэснь цусарн цеврлхэр 
балїїсна ард үксмн. "5 Тегэд чигн эмтн бүүрлдг һазрин ард арад 
Терүнүр йовхм, Исусин му нериг хувалцхм. !* Яһад гихлэ, энд 
һазр деер бээх балїїсн манад уга болад, бидн иргч балһсиг хээ- 
жэнэвидн. 5 Тегәд Исусар дамжад, Бурхнд нерэдсн бәрц болсн 
магтал оньдиндан өргий. Магтал гиснь — амнас парчах Бурхнд 
нерэдсн бэрц болжана. Эн бәрц: Исус – Деед Эзн гисн үгмүд. 
16 Нег-негндән сэ кеж, нөкд болдган бичә марттн. Яһад гихлә, эн 
Бурхнд тааста бәрц. 

п Таднд сурһмҗ өгдг улсин үгд орад, теднэ келсинь күцәтн. 
Тедн килмжэн өгәд, тана седклиг оньдин хәләнә. Яһад гихлә, 
тедн эврэннь цергллһнә туск тооцаһан Бурхнд өгх зөвтә. Эн уч- 
рар эврэннь көдлмшән байртаһар күцэж зөвүр угаһар тедн бәәт- 
хә. Кемр эс тиигхлә, эн таднд олз өгшго. 

18 Мана төлә зальврад бәәтн. Яһад гихлә, бидн седклдән гем 
уга бээнэвидн гиж лавта келж чаджанавидн. Тегәд үнн чикәр 
бээхэр шунжанавидн. } Бурхн намаг удл уга таднур йовултха 
гиһәд зальвртн гиж, би үнн седклэрн эржэнэв. 


Зальврлїїн 


20-21 Мана Деед Эзн Исусиг эс гиж хөөдин алдр Хөөчиг мөңк 
бооцана цусар дамжад эмдрүлсн Эвин Бурхн таднд Терүнэ та- 
алыг күцэхд кергтә сээг өгх болтха! Исус Христосар дамжад, 
Бурхнд тааста юм мана дотр Тер күцэтхэ! Исус Христос мөнкин- 
дэн тууртха! Тиигтхә! 


Төгсвр 


22 Ахир-дүүнр, эн урмдта үгмүд седклэрн орултн гиж би эржэ- 
нэв. Яһад гихлэ, мини бичсн бичг ик биш. 23 Мана дү Тимофей 
түүрмәс сулдхвр авснь медтн. Кемр тер удл уга ирхлә, би тадниг 
терүнлә хамдан бәәсинь үзхүв. 

24 Тана һардачнрт болн Бурхна улст менд илгэжэнэв. Италин 
ахнр-дүүнр таднд менд илгэжэнэ. 

25 Бурхна хәәрлтд тадн багтад бээх болтха! 

Яковин бичсн бичг 


Нүр үг 


Эн бичгтән Яков Бурхна цуг тарсн улст жирїїлин селвг өгчәнә. Те- 
рүнэ тускар үзмжтэ үгэр келэд, христианмудын хоорндкиг болн 
зан-бэрциг һардхин тускар селвгэн бичжэнэ. Христианин болсндан 
Яков олн зүсн төр хэлэжэнэ: байн болн түрү бәәдл, сөрлһн, сэн зан, 
авьяс, иткл болн керг, күүнэ келн, цецн ухан, керлдэн, ик санан болн 
зөвшәрлһн, талдан эмт келлһн, көөрлһн, тесвр болн мөргүл. 

Христианск җирһлд иткл йир кергтә орм эзлжэхинь эн бичгт үзүлг- 
джэнэ. 

Учр-утхин зура 

Нүр үг 1.1 

Иткл болн цецн ухан 1.2—8 

Түрү болн байн бәәдл 1.9—11 

Жилв болн сөрлһн 1.12—18 

Сонсвр болн йовдлмуд 1.19-27 

Эмтиг йилһлһнә туск саглһн 2.1—13 

Иткл болн йовдлмуд 2.14—26 

Христианин болн терүнә келн 3.1—18 

Христианин болн делкә 4.1 — 5.6 

Олн зүсн селвгүд 5.7—20 


Мендллїїн 


Би Бурхна болн Деед Эзн Исус Христосин Яков, таднд олн 
келн улс дунд тарсн арвн хойр унг-тохмин улст менд илгэ- 
ЖӘНӘВ. 


Цецн ухан болн иткл 


2 Ахнр-дүүнрм! Ямаранчн сөрлһнлә харїїсн цагт байрлтн. 3Та- 
на итклиг сөрснә хөөн та тесвртә болдгиг тадн меднәт. Тана 
тесвр оньдиндән икдтхә. Тиигәд тадн бөдүн болн юмнд дуту уга 

болж чадхит. 5Кемр тадн дундк улсин кенд чигн цецн ухан эс 
орхла, Бурхнас суртха. Бурхн терүнд өгх. Бурхн өгәнч, сурсн 
күүг гемшэлго, цецн уха өгнэ. 9Зуг сурсн цагт тадн алмацл уга- 
һар иткх зөвтэт. Алмацсн күн салькар өрггдж көөгддг тенгсин 
дольган мет болна. 75 Шиидвр авх арї уга күн, шуд хаалһар 
йовҳҗ чаддго күн Деед Эзнэс юм авч чадхв гиж бичә сантха. 


Угатя болн байн күүнә тускар 


95 Иткдг номїїн күүг Бурхн деегшлүлхлэ, тер байрлх зөвтә. 
1 Байн күүг Бурхн номһрулхла, тер күн байрлх зөвтә. Яһад гихлэ, 
цагтнь тер кеер урїїдг ноһана цецгә мет уга болж одх. Нарн 
парад, пан халун шатаһад, ноћаг хагсана. Терүнэ цецгәнь унад, 
сээхн бээдлнь уга болж одна. Тиим кевэр байн күн эврэннь кер- 
гән кежәһәд уга болж одна. 


Сөрлһнә тускар 


2 Сөрлһнлә харһад, терүг дааж һардг күн буйн кишгтә болдг. 
Яһад гихлә, цугинь даасн хөөн тер мөнк жирһл эдләд ачлгдх. 
Эн ачиг Бурхн Бийднь дурта улст өгнэв гив. 3 Тадн сөрлһнлә 
харһхларн, Бурхн намаг сөржәнә, гиҗ бичә келтн. Бурхн Бийнь 
хар санаһар сөргдхш, эмтиг бас сөрхш. “Күн му седвәрт авлг- 
дад, терүнэ хавхд торна. !5 Энүнә хөөн му седвәр күүнэ седклд 
батрад, күүг килнцд унїана. Кесн килнцнь күүг үкллэ харһулна. 

16 Ҳәлән бәәтн, хәәртә ах-дүүнрм, меклгддг болвзат! "Сән 
болн йосн белг тенгрэс ирнэ, нарн, сар, олд үүдэсн Эцкэс өггд- 
нә. Тер төрүц сольгдхш, хүврснэ бәәдл чигн уга. ! Бурхн эв- 
рэннь таалар үннэ үгэр дамжад, маднд шин җирһл өгв. Мадниг 
Терүнэ олн үүдэврин хамгин түрүнкнь болтха гиж тиигв. 


Бурхна үг сонсснь болн күцәснь 


19 Хөэртэ ахнр-дүүнрм! Энүг тодлтн: Оныан өгч сонсхд белн 
болтн, зуг келхэр, уурлхар бичә адһтн. 2 Яһад гихлэ, күн уурлх- 
ла, Бурхнд тааста юм кеж чадшго. 2 Эн учрар ямаран чигн бузр 
авьясан болн му йовдлан хайтн. Бурхна келсн үгиг номїн седк- 
ләр тоггаж автн. Эн үг таниг аврж чадх чинртә. 

2 Бурхна үгиг харжахар гиж бичә сонстн күцэтн. Тиим эс 
болхла, тадн бийэн меклжэнэт. 23 Үгиг сонсдг, зуг күцэдго 

күн нүр үздгт бийэн ширтж хәләдг күн мет. 2Бийэн хэлэч- 
кэд, парад йовж одна. Тиигәд ямаран бээдлтэ болдган март- 
чкна. 2Болв сулдхврин туск дуту уга номиг шинжлж күцэдг 
күн буйн кишгтэ. Тер мартмха сонсач биш, сонссан күцэдг күн 
болжана. 

26 Би шажна йосар бээдв гиж тоолдг, зуг келән бәрҗ чаддго 
күн бийән меклнэ. Терүнә шажна бээдлнь юмн биш. 2 Өнчн 
күүкд болн белвсн күүкд улс зовхла, теднд нөкд болад, орчлн- 
гин хар санаһар бийэн бузрдалго бәәдгиг Бурхн Эцк йосн цевр 
шажнд тоолна. 


Күйилїїдг улсин тускар 


Ахнр-дүүнр минь! Мана туурмжта Деед Эзн Исус Христост 
иткдг улс болад, эмтнэ чирэ хәләж, тедниг йилһх зөв угат. 
2Үлгүрлхд: Тана хургт байн хувцта, хурһндан алтн билцгтэ, 
байн күн орж ирнэ. Шуурха хувцта, угатя яду күн бас орж ирнэ. 
3 Кемр тадн байн хувцта күүг күндлэд: «Буйн болтха ортн, деег- 
шэн һарад суутн», гийэд угатя күүнд: «Тенд зогсжа эс гиж 
КӨЛДМ су», гиһәд келәд бээхлэ, тадн буру юм кежәснтн тер. 
4 Негдвэр, эмтиг хоорнднь йилїїжэнэт, хойрдвар, му ухата зарһ- 
чла эдл зарһ кежэнэт. 
5Хээртэ ахнр-дүүнрм! Сонстн: Бурхн угатя улсиг итклэр 
байн болтха гиһәд болн Бурхна орн-нутга өнч автха гиһәд шү- 
үж авла. Бурхнд дурта улс тенгрин орна өнч авх гиж Бурхн 
үг өгв. 5Тадн болхла угатя улсиг басад тевчхшт. Байн улс тад- 
ниг дажрад күчәр зарһд орулна, тиим эсий? 7Тедн таднд 
өггдсн сэн неритн муурулна, тиим эсий? 8Кемр тадн хажудк 
күүндэн бийдэн дурта кевэр дурл гисн хаана заавриг күцәһәд 
бәәхлә, тертн чик. ?9Зуг кемр тадн эмтнэ чирэ хәләһәд, тедниг 
йилһхлә, тадн килнц кежәнәт. Закан тадниг йос эвдэчнр гиж 
гемшэжэнэ. ! Кен чигн цуг зака күцэв чигн, зуг закана негхн 
заавриг эвдхлэ, тер күн цуг зака эвдлїїнд бурута. " «Күүнэ герг- 
нлә дерән бичә негдүл», - гисн Бурхн «Кү бичә ал», - гиж 
бас келлэ. Кемр чи күүнэ гергнлэ дерэн эс негдүлв чигн, зуг 
кү алхла, чи йос эвдэч болжанач. !2 Сулдхврин закаһар зарһла 
харһх улсла эдл келәд кергән күцәтн. " Яһад гихлэ, өршэнгү 
угаһар зарһ кесн күн бас өршэнгү уга зарїїла харһх. Өршөл зар- 
һас деер. 

Иткл болн йовдлмуд 


м Ахир-дүүнрм! Би иткнэв гисн күн сэн йовдл эс кесн болх- 
ла, түүнэс олзнь юмб? Итклнь терүг аврж чадхмб? ! Үлгүрлхд, 
тана ахтн эс гиж эгчтн хувцн уга, хот уга бәәнә. !5Тадна негнтн: 
«Менд йовтн, дулан хувцан өмсэд, хотан ууһад амулн менд 
бээтн», —– гиһәд, зуг ах, эгчдэн кергтә юм эс өгхлэ, ямаран олз 
болхмб? !7 Кемр тадн иткдг болв чигн, зуг сэн йовілмуд эс кех- 
лэ, тана иткл тус уга хоосн. 

18 «Негнь иткнэ, дарукнь сэн йовдл кенә», - гиж нег күн кел- 
нә. «Сән йовдл келго иткжэсэн нанд үзүл. Зуг би чамд сэн йов- 
длар дамжж иткжэсэн үзүлнэв», - гиж би терүнд хәрү өгнөв. 
19 Чи Ор їанцхн Бурхнд иткнәч, терчн чик. Зуг хар сэкүсд бас 
иткнә, икэр ээж чичрнэ. 2 Эргү күн! Сән йовдл келго иткдгнь 
хоосн юмн гисиг чамд үзүлтхэ, гиж седжэнч? 2 Абрахам көвү- 
һәрн Ицхакар тэкл кеж тэклин бээрнд тәвсн цагт, Бурхн терүнэ 
сэн йовдлар дамжад, терүг чик седклтэ күүнд тоолсн биший? 
2 Абрахам сэн йовдл күцәһәд, тер саамд иткж бәәсинь үзжэнч? 
Йовдларн тер йосн итклд күрч. 2 «Абрахам Бурхнд иткәд, Бурхн 
терүг чик седклтэ күүнд тоолв» гисн Бурхна Бичгт бичсн үгмүд 
бүтв. Болн Абрахам Бурхна үр гиж нерәдгдв. 2 Күн һанцхн ит- 
кләрн биш, зуг сэн йовдларн чик седклтэд тоолгдна. 2Тиим 
юмн Рахаб гидг аля күүкд күүнлэ учрв. Тер Израилин туршул- 
чнриг гертэн бултулад, дәкәд тедниг хэрү йовулж нөкд болсн 
цагт" Бурхн терүнэ сэн йовдлар дамжад, терүг чик седклтэд 
тоолсн биший? 25Тегэд күүнэ цогц, сүмсн угаһар эмн уга болсн 
метэр, иткл йовдлмуд угаһар хоосн юмн болна. 


Келнә тускар 


Ахнр-дүүнр минь! Таднас ик зунь багш болхар бичә зүтктхә. 

Яһад гихлэ, бидн, багшнр, талдан улсас үлү шүрүтәһәр зарһ- 

ла харһхиг тадн меднәт. 2 Бидн цућһар ик зуудан килнц һарһна- 

видн. Келәрн килнц һарһдго күн иткләрн бөдүн болн бийән 
бәрҗ чаддг күн гиж тоолгдна. 

3 Мөриг үлмәдән орулхин төлә бидн терүг хазарлнавидн. Ти- 

игэд бидн мөриг кергтә хаалһарн залнавидн. 4Кермиг хәләтн: 





* Эн тууж Исус Навина дегтрәс. 

Тер ямаран ик болвчн, шүрүн салькнд туугдв чигн, зуг кермин 
жолач бичкн мод олзлад, кергтә хаалһар терүг зална. 5 Келн бас 
тиим. Энтн бичкн болвчн ик юмна тускар көөрнэ. Нег бичкн 
пал зөвәр ик ө-шуһу модыг шатаж чадна. 6 Келн болхла һал мет. 
Келн хар санана күчн болад наадк мөчмүдин заагт эврәннь 
орман эзлнә. Эн цуг цогц-бийиг бузрдана. Келн мана җирһл 
бәәдлиг мөңк һалар шатана. 

7 Ямаранчн ан-айрусиг, шовудыг, мөлкдг болн тенгс усна 
ангудыг күн номїрулж чадна, номһрулв. 8Зуг келиг номһрулж 
чадхш. Келн бэрж болшго хар саната юмн, тер үклд орулдг хо- 
рар дүүрн. 

9 Келэрн бидн мана Деед Эзиг болн Эцкиг йөрөнэвидн, тер 
келэрн бас Бурхна дүрэр үүдэгдсн эмтиг харанавидн. ! Нег ам- 
нас дегц йөрәл болн харал һарна. Ахнр-дүүнр минь Тиим юмн 
болх зөв уга. ! Нег булгас дегц эмтэхн болн һашун усн һоожд- 
ви? 2 Ахнр-дүүнр минь! Инжр модн олив темс, уста үзм инжр 
темс өгч чадхий? Тиим учрар һашун усиг эмтэхрүлж болшго. 


Йосн цецн ухан 


1з Тадн дундас күн цецн ухата болн медрлтэ болхла, цецн уха- 
һар үүдсн номһн бээдлэр дамжад һарчах сэн жирїїлэрн, цаһан 
йовдларн энүг үзүлтхэ. " Кемр тана седкл үлү үздг, һашуддг, бив 
гисн саната бээхлэ, би цецн ухатав гиж бичә көөртн, үннэ 
өмн бичә килнц һарһтн. 5 Тиим цецн ухан тенгрэс һарчахш, 
энтн орчлнгас, күүнэ килнцтә бәәдләс, хар сэкүснэс һарчана. 
1 Үлү үздг, бив гиһәд бәәдг эмтн бәәсн ормд оньдин диг-даран 
уга, ямаран чигн хорта йовдл һарна. 

пТеңгрәс һарчах цецн ухата күн болхла, цевр, эвд дурта, 
номһн, тоолврта, өршэнгү, дала сэн йовдл кенә, эмтнэ чирэ 
хэлэж, тедниг йилһхш, үннч седклтэ. !8 Үнн чик бәәдл гиснь — 
эвтәһәр тэрсн экнэс һарсн эвин көдләчнрин хадсн урһц. 


Орчлнла үүрллһнә тускар 


Тадн дунд цүүгән, керлдән альдас һардви? Цуг эн тана дотр 
дәәләд бәәдг тана седвәрмүдәс һарчана. 2 Тадн юм авхар 
седнәт, зуг танад тиим юмн уга. Иим учрар тадн кү алнат. Тадн 
күүнә юмнд жилвтнэт, зуг терүг авч чадхшт. Иим учрар тадн 
цүүгәд керлднәт. Бурхнас эс сурсндан таднд тиим юмн уга. 

з Болв сурхларн авхшт. Яһад гихлэ, тадн буру учрар сурнат. Эв- 
рәннь седвэрмүдэн хаңһахар тиигнэт. 

4 Итклтэ биш улс! Кемр күн орчлнла үүрлхлэ, Бурхнла өшэр- 
кнэ. Энүг тадн медхшийт? Тегэд орчлнгин үр болхар седдгнь 
Бурхна өшөтн болна. 5 Мана дотр Бурхна орулсн Сэкүсн мадниг 
һанцхн Терүнэ болтха гиж седжэнэ, -- гисн Бурхна Бичгин үг- 
мүдиг хоосн үгмүд гиж санжант? 9Зуг Бурхн маднд ик хәәртә. 
Тегэдчн Бурхна Бичгт иигж бичэтэ: «Бурхн омгта улсин өмнэс 
сөрүцнэ, зуг номїїн улсиг хээрлнэ». 

7Иим учрар Бурхна үгд орад, эрлгин өмнәс сөрлцтн, тер тад- 
нас цааран зулад эрлх. % Бурхн тал өөрдтн, болн Бурхн таднур 
өөрдх. Килнцтә улс һаран уһатн, хойр ухатань седклән цеврлтн. 
9 Гейүртн, уультн, оркртн! Инэхин ормд уультн. Байрлхин ормд 
зовтн. ! Деед Эзнэ өмн номһртн. Тиигхлә Тер тадниг деегшлүлх. 


Ахиг зарїїла харћулсна тускар 


п Ахнр-дүүнр! Нег-негән бичә му келтн. Эврәннь ахин тус- 
кар му келәд, терүг гемшэдг күн закана тускар му келнә, закаг 
гемшэнэ. Кемр чи Закаг гемшэхлэ, Закаг күцәдг күн биш зарһч 
болж һарчанач. ? Һанцхн Зака Өгөнч болн Зарһч бәәнә. Тер 
Бурхн болжана. Тер аврж чигн чадна болн уга кеж чадна. Хажудк 
күүһән гемшәдг кенвчи? 


Бийән бичә буультн 


13 Эндр эс гиж манһдур тиим балһснд однавидн, тенд җилдән 
бәәһәд, юм хулдад, олз авхвидн гидг улс, сонстн. 4 Маңһдур ялж 
бээхэн тадн медхшт. Тана жирїїл-бээдл утан мет невчкн зуур бәә- 
жәһәд тарж одна. 5Энүнэ ормд тадн: «Кемр Деед Эзнә таал болх- 
ла, бидн невчкн зуур бәәжәһәд кергән күцэнэвидн», -- гиҗ келх 
зөвтәт. 1 Тадн болхла омглад көөрнэт. Тиим көөрлһн му юмн. 
7 Сә кех зөвтәһән медә бәәж, сә эс кедг күн килнц һарһжана. 


Байн улст келсн сагллїїн 


Ода, тадн баячуд, намаг сонстн! Оркрж уультн! Тадн зовлнла 
харїїхит. 2Тана байн зөөртн илжрэд одж, хувц-хунритн гүр 
идчкж. з Алтнтн, цаһан мөнгнтн зеврж одж. Эн зев тана өмнәс 
герч болад, һал мет тадниг шатах. Эн сүл өдрмүдт эн зөөриг 

тадн цуглуллат. Тана һазрин урїїц хурасн көдләчнрт тадн жал- 
винь өгл уга хулхалж авлат. Сонстн: тана көдлэчнр хәәкрәд, 
Пундлан өргнә. Теднэ һундл Тенгрин цергин Деед Эзнд күрч. 
5 Тадн һазр деер элвг-делвгэр бээж бахан хаңһадг билэт, аллїїна 
өдрин төлэ тадн бийән бордсн билэт. Тадн нүл уга улсиг гем- 
шәһәд алсн билэт, болв тедн тана өмнэс төрүц сөрүцсн уга. 


Тесврин болн зальврлїїна тускар 


7Ахнр-дүүнр минь! Деед Эзиг иртл тесвртә бээтн. Хәләтн! 
ЯҺҗ тесвртәһәр тэрэ тэрсн күн үнтэ урһциг һазр кезэ өгхинь, 
намрин болн хаврин хур орхинь күлэнэ. 8Тадн бас тесвртэ кевэр 
бәәтн, зөргтә кевэр итктн, яһад гихлэ, Деед Эзн ирхнь өөрхн. 
5 Гемшэгдшгон төлә нег-негнәннь тускар бичә һундл өргтн. Зарһч 
үүднә өөр зогсна. 

10 Ахнр-дүүнр минь! Деед Эзнә нерн деерәс келдг әәлдәчнрәс 
яһҗ тесвртә кевәр зовлнган даахинь үлгүр автн. ! Зовлң даадг 
улсиг бидн буйн кишгтә улс гиж келнәвидн. Иов яһҗ зовлң да- 
асинь тадн сонслат. Сүүлднь Деед Эзн терүг яйж ачлсинь тадн 
бас сонслат. ЯЛад гихлэ, Деед Эзн өршәнгү болн өр-өвч. 

2 Ахнр-дүүнр минь! Хамгин түрүнд үг өгхләрн бичә андһар 
тэвтн. Тенгрэр чигн, һазрар чигн, нань чигн юмар андһар бичә 
тәвтн. «Э» гиж санхларн, «Э» гитн, «уга» гиж санхларн, «уга» 
гитн. Эс тиигхлә, Бурхн тадниг гемшэх. 8 Тадн дунд зовлнла 
харїїсн күн бәәнү? Зальвртха! Тадн дунд байрта күн бээнү? 
Магталын дуд дуултха! МТадн дунд гемтә күн бәәнү? Чонжин 
һардачнриг дуудтха! Тедн ирәд, Терүнә төлә зальврад, Деед Эзнә 
нерн деерәс олив тос түрктхэ. 5Тедн Бурхнд иткэд зальврхла, 
гемтэ күн эдгх. Деед Эзн терүг эдгэх. Кемр гемтә күн килнц 
кесн болхла, Бурхн терүнэ килнцинь тэвх. 5 Тегәд эдгхин тө- 
ЛЭ нег-негндән КИЛНЦЭН ИЛДКЖ келтн. Нег-негнәннь тускар 
зальвртн. Чик седклтэ күүнэ зальврлһн күчтә юм күцэж чадна. 

7 Ээлдэч Элья маднла әдл күн билә. Хур бичә ортха гиж тер 
шунҳҗ зальврла. Цуг нутгт һурвн жил дундуртан хур ордган уурч. 
18 Дәкәд терүнә зальврсар тенгрәс хур асхрв, һазр уріщ өгв. 

19 Ахнр-дүүнр минь! Кемр тадн дундас кен чигн күн үнн хаал- 
һас хаҗиһәд төөрхлә, талдан күн терүг хәрү Бурхн тал ирүлхлэ, 
20тодлтн: килнцтә күүг чик хаалһур ирүлсн күн терүнэ седкл 
аврх. Энүнәс көлтә кесг килнц тәвгдх. 

Петрин бичсн негдгч бичг 


Нүр үг 


Баһ Азийин ар үзгәр тарж бүүрлсн Бурхна улст Пётрин түрүн бичг 
илгәгдҗәнә. Эн бичг иткләс көлтә көөгдж йовх болн зовжах улст урмд 
өгхөр бичгдсмн. Автор терүнд Исус Христосин Сән Зәнгин тускар 
умшачнртан сана орулжана. Исус Христосин үкл, эмдрлт болн ирсн 
туурмж теднд ицл өгчэнэ. Тер төләд эмтн тесэд зовлнган даах йоста. 
Яһад гихлэ, теднэ итклин үнн зовлнгар сөрж хәләгджәнә. Исус Хрис- 
тосиг хэрү ирхлэ, тедн ачлгдхмн болжана. Пётр иткдг улст түрү цагтнь 
урмд өгв чигн, тедн Христосин эмтнэ бәәсн бээдлэр җирһтхә гиж 
саглж келжэнэ. 

Учр-утхин зура 

Нүр үг 1.1-2 

Бурхна аврлтын тускар келлїн 1.3—12 

Эрүн җирһлүр дуудлїЇн 1.13 – 2.10 

Зовсн цагтан күцэх христианск даалівр 2.11 – 4.19 

Христианмудын зөвшәл болн церглт 5.1—11 

Товчлгч үг 5.12—14 


Мендллїїн 


Исус Христосин апостол Пётрәс Понт, Һалатья, Кападокья, 
Азий болн Битүнья гидг һазрмудар тарсн Бурхна шүүж авсн 
улст. 2 Бурхн Эцкин медрлэр тадн шүүж авгдсн билэт, Исус Хрис- 
тосин үгд орхин төлә, Терүнэ цусар цеврлгдхин төлө Әрүн Сэкү- 
сэр эрүлгдсн билэт. Цаһан сана, эвтэ җирһл таднд элвгэр өггдтхә! 


Мана нээлвр 


3 Мана Деед Эзн Исус Христосин Эцк Бурхнд магтал! Эв- 
рэннь хээрлтэр Бурхн Исус Христосиг эмдрүлэд маднд шин 
жирїїл өгсмн. Цуг эн маднд эмд нәәлвр өгчәнә. “Тегэд чигн 

цевр болн төрүц үрдго, цагин аюлар уга болдго, тана төлэ тенгр 
деер хадїїлгдсн зөөриг бидн авхар нээлжэнэвидн. 5 Итклэр дам- 
жад, Бурхн күчән олзлад, мадниг аврхар хадһлна. Эн аврлт сүл 
цагт үзгдх. 5Олн зүсн сөрлһнәс көлтә тадн невчкн зуур зовад 
бээвв чигн, энүнд байрлтн. 7Тана иткл йосн иткл мөн гидгнь 
лавлхин төлө сөрлһнлә харһна. Тана иткл уга кегдв чигн, зуг 
һалар сөргджэх алтнас үнтэ. Сөрлһ үзсн тана иткл йосн иткл 
болж үзгднэ. Тегәд тер иткл Исус Христосин ирх өдр таднд ту- 
урмж, магтал, ач өгх. 8Тадн Христосиг эс үзвчн Терүнд дурта 
болнат. Терүг ода эс үзвчн тадн Исуст иткнәт. Туурмжар гилвксн 
келж болшго байрар байрлнат. Тана итклин күсл болдг аврлт 
тадн авчанат. 

10 Әәлдәчнр кинән кевэр хээж аврлһна туск шинжлтин 
көдлмш күцэсмн. Тедн таднд өггдх хәәрлтин тускар ээлдсн би- 
лә. ! Христосин Сәкүсн теднә дотр Христосин зовлнгин тускар 
болн хөөтк ирх туурмжин тускар герчлжәв. Тер цагт тедн кезә, 
яһҗ аврлт туслхиг шинжлсмн. ! Тенгрәс илгэгдсн Әрүн Сә- 
күсәр таднд Сән Зәңг цээлїїжэх улсин келснь әәлдәчнрт биш, 
таднд тус күргжәхиг әәлдәчнрт медүлгдсн билә. Эн юмна тускар 
Бурхна элчнр чигн медхэр седнә. 


Эрүн болтн 


з Тиим учрар ухан седкләрн юм күцэхд белн бээтн, серглн 
бээтн. Исус Христосин ирх өдр таднд өггдх хәәрлтд бүклдэн 
нээлтн. 4 Соңсхврта үрдүд мет бээтн. Бурхиг медхин өмн бәәсн 
му седвәрәр бичә бээтн. !5 Ю эс күцэв чигн, таниг дуудсн Бурх- 
нла эдл әрүн кевәр бээтн. 16 Энүнә тускар Бурхна Бичгт иигж 
бичэтэ бәәнә: «Нанла эдл эрүн болтн, яһад гихлэ, Би әрүнв». 

7 Кемр тадн күүнэ чирэ хәләлго керг-үүлэрнь эмтнэ зарї 
кедг Бурхиг «Аав» гийэд нерэддг болхла, эн орчлн деер бээх 
үлдсн насан Бурхиг күндлэд давултн. ! Тана өвк эцкнр өгсн 
хоосн жирїїлэс түргн уга кегддг алтар болн цайан мөнгәр 
хулдж эс авгдсан тадн меднэт. ' Зуг тадн дуту уга цевр хурїїн 
мет Христосин ик үнтә цусар хулдж авгдлат! 2 Христос орчлн 
үүдснэс өмн шүүж авгдсн билә, болв тана төлэ эн сүл цагт 
ирен бәәнә. 2 Христосин нилчэр тадн Бурхнд иткдг болвт. 
Бурхн Исусиг эмдрүлж туурулсмн. Эн учрар тадн Бурхнд итк- 
нэт, НӘӘЛНӘТ. 

2 Үннэ үгд орад, ахнр-дүүнрин йосн дуриг үзүлхэр тадн 
седклэн цеврүлвт. Иим учрар тадн эрүн седклэрн оньдиндән 
нег-негндэн дурта болтн. 2Тадн үрдг экнэс биш, мөнк бәәдг 
Бурхна үгэс төрсн билэт. 2 Яһад гихлэ, «орчлнгин эмтэ-киитэ 
юмн ноћһан мет, теднэ туурмж теегин цецгә мет. Ноһан хумхар- 
на, цецгэс хагсад унж одна, 25 Зуг Деед Эзнэ үг мөнк болна». Эн 
үг тадн дунд тархагдсн мөн. 


Тадн ямаран чигн худл келдг, хар саната, хойр чирэтэ бээд- 

лән, үлү үзлһнә, худл герчллһнә занган хайтн. 2 Нилх үрн үс 
уухар седдг метәр, тадн Бурхна үгәс уухар седтн. Тегәд тадн 
өсәд аврлтд күрхит. зЯһад гихлә, тадн Деед Эзн цаһан саната 
болдгинь бийстн медж аввт. 


Эмд чолун болн әрүн улс 


4Деед Эзн тал өөрдтн. Тер әмгнә һолсн эмд чолун болвчн, 
Терүг Бурхн шүүж авла. Тер Бурхна хэлэцэр үнтэ болжана. 
5 Бурхн тадниг эмд чолун кевтэ олзлад, Эврэннь сүмиг тосхжа- 
на. Тегәд тадн эрүн гелнгүд болад, Эрүн Сэкүснэс һарчах бэрц 
бәрхит. Эн тэкл Исус Христосар дамжад Бурхнд тааста. 9 Бурхна 
Бичгт иигж бичэтэ: «Хәләтн! Ода Би Сион деер шүүж авсн сүү- 
рин эрдни Пол чолу төвжөнэв. Терүнд иткдг күн төрүц һутагдш- 
го». 7 Тегэд таднд, иткдг улст, эн чолун ик үнтэ болжана. Зуг эс 
иткдг улст: «Эн чолун тосхачнрин һолсн чолун, герин сүүрин 
Пол чолун болж», – гиж Бурхна Бичгт бичэтэ. Бас иигж бичэтэ: 
«Эн чолунд әмтн бүдрэд унна. Эн харш чолун». 8Тедн Бурхна үг 
эс сонссндан бүдрнэ. Тиим заята улс тедн. 

9 Тадн болхла, Бурхна келн-эмтн, шүүж авгдсн эрүн болн 
Бурхна алдр йовдлмуд зәңглх улс болн Хаана гелнгүд мөн. 
Бурхн тадниг харңһуһас Эврэннь һәәхмжтә герлүр дуудсн би- 
лэ. 9 Урднь тадн келн-эмтн биш билэт, ода Бурхна келн-эмтн 
болвт. Урднь Бурхн тадниг хээрлсн уга билэ, ода болхла хэ- 
эрлнэ. 


Бурхна заринр 


п Ҳәәртә үүрмүд! Би тадниг зуульч болн хәр улс метәр эржэ- 
нэв: Тана ухан-седклтэ дээлддг килнцтә тачалмудас хол йовтн. 
2 Буру номта улс дунд чикэр бээтн. Тегәд тадниг хар сана 

һарһдг улс гиж гемшэдг эмтн тана цайран йовдлмуд үзэ бээж 
Бурхиг ирхлэ, Терүг туурулх. 

13 Деед Эзнэ төлө эн орчлнгин йосн болһнла сонсхврта бээтн. 
Бол йосн болжах хааг сонстн. “ Му йовдл һарһідг улсиг цаажл- 
хин болн сэ кедг улсан ачлхин төлэ хаана тэвсн ахлачнриг 
сонстн. 5 Бурхна таал иим: Сэ кежэсэрн эргү эмтнэ меддгоһас 
һарсн күүндвриг уурултн. !• Тадн сул улс кевтэ бәәтн. Зуг хар 
санаг нуухин төлә, сул бәәдлән бичә олзлтн. Бурхна зарцнр мет 
бээтн. " Цуг улсиг күндлтн эврэннь ахнр-дүүнртән дурта болтн, 
Бурхнд сөгдтн, хааг күндлтн. 


Исус Христосин зовлң маднд үлгүр 


18 Зарцнр, эврэннь эздүдэн күндлж сонстн. Һанцхн сэн болн 
номһн эздүдэн биш, шүрүн зангта эздүдэн бас сонстн. ! Кемр 
тадн Бурхна тускар ухалад, буру юм кел уга, зовлн даахла, эн 
Бурхнд тааста. 2 Кемр тадниг буру кесн учрас цокснд тадн тесх- 
лэ, ямаран олз бәәхмб? Зуг кемр сэ кеснэс көлтә тадн тесж, 
зовлн даахла, Бурхнд тааста. 2 Иигж бээтхэ гиһәд Бурхн тадниг 
дуудсн билэ. Христос тана төлэ зовлнган эдлв. Мадниг Терүнэ 
ишксн хаалһар йовтха гиж Христос маднд үлгүр болҗ үлдлэ. 
«2 Килнитэ йовдл Тер төрүц кесн уга, Терүнэ үгд худл уга билә. 
23 Терүг му келсн цагт хәрүднь кү му келсн уга. Зовлн дааҗаһад, 
Тер кү әәлһсн уга. Зуг үнн, чикэр зарһ кедг Бурхнд нээлдг би- 
лэ. 2Мадниг килнцин үлмәһәс һарад, чикәр бәәтхә гиһәд, Тер 
Бий деерән мана килнц авад, кирсд эмэн өгсмн. Терүнә шавар 
бидн эдгләвидн». 2 Тадн төөрсн хөд мет билэт. Зуг ода эврэннь 
Хөөч талан, тана седклин Харулч талан хәрү ирвт. 


12 Гергчүд, Бурхна үгиг иткдго залус тадна Бурхиг күндлдг 

болн цевр бәәдл жирһл үзәд, тана үг угаһар Бурхнд итктхэ 
гиһәд, эврэннь залусин үгд ортн. 3 Тана йосн сәәхнь гүрсн үс- 
нәс, алтнас болн хувцнас һарчах һазак сәәхнь биш болтха. 4 Зуг 
тана седклин төвкнүн зангас һарчах мөнк сээхнь йосн сәәхнь 
болтха. Эн сээхнь Бурхнд ик үнтә. ? Тиигәд одж кезэнк эрүн 
күүкд улс Бурхнд итксэрн болн залусин үгд орсарн бийэн кее- 
рүлдг билэ. 5Сарра тиим күүкд күн билэ. Тер Абрахамин үгд 
орад, терүг «Мини Эзн» гиж нерэддг бээж. Кемр тадн юмнас 
әәлго сә кехлэ, Сарран күүкд болхит. 

7Тиим кевәр, залус, гергчүдэн тевчтн. Тана гергчүд таднас 
чидлэрн бай болдгинь медтн. Эдн таднла эдл Бурхна жирїїлин 
билг бас авхинь медэ бээж теднлә җирһтн. Тана зальврлїнд са- 
алтг бичә болтха гиһәд тиигж бәәтн. 


Чик йовдлас көлтә зовлїїн 


8 Аш сүүлднь, цућар нег ухаһар бәәтн, нег-негндән сана зовтн, 
нег-негндэн ахнр-дүүнр мет дурта болтн, цаһан седклтэ болн 
номїн зангта болтн. 9 Таднд му кесн күүнд му бичә кетн, таниг 
му келсн күүг бичә му келтн. Зуг тедниг йөрәтн. Яһад гихлэ, 
Бурхн таниг эмтиг йөрәхин төлэ дуудв. Таднд эдс өгнэв гиж 
Бурхн үг өгв. " Бурхна Бичгт иигж бичэтэ: «Җирһлд дурта күн, 
сэн цаг үзхэр бээх күн эврэннь келэн татж, худл келдгэн уурх 
зөвтэ. "Тиим күн хар саната йовдлмудан үлдәһәд, сэн йовдл- 
муд күцэйэд, әрүн седклэрн эвэр бәәхәр шунтха. ? Деед Эзн 
үнн чик седклтә улсиг хэлэнэ, теднә зальврсиг сонсна, зуг му 
кедг эмтнлэ сөрүцнэ». 

13 Таниг сэ кехэр седэд бээхлэ, кен таднд му кехмб? “Зуг 
кемр тадн сэн йовдл кеснэс көлтэ зовлнган эдлхлэ, тадн буйн 
кишгтэт. Күүнэс бичә ээтн, бичә зовтн. "5 Болв седклэрн Хрис- 
тост сөгдтн, Деед Эзн гиж Терүг күндлтн. Тана нээлврин тус- 
кар суржасн кен чигн күүнд кезәчн хәрү өгхд белн болтн. 15 Зуг 
номһн кевэрн болн тевчңгүһәр энүг кетн. Тана зүркн бийитн 
гемшэгддгойар тиигҗ кетн. Яһад гихлэ, Христосла ниилж бэ- 
эсн цаһан саната тана җирһлин тускар му келсн эмтн худл 
келсн төлэдэн ичр үзх. !7 Кемр эн Бурхна таал болхла, му кес- 
нәс көлтә зовхин ормд сэ кеснэс көлтә зовснь деер. !8 Килнцэс 
көлтә цуг әмтнә төлэ Христос нег дэкж үксмн. Тер чик седклтэ 
күн килнцтә улсин төлә үксмн. Тедниг Бурхн тал авч ирхәр 
үксмн. Христос күн болад алгдв. Зуг Тер Сәкүснлә негдәд 
эмдрсмн. 9 Исус Сәкүсәрн йовад, бэрэнд бәәсн хар сәкүсдт* 
номан тархасмн. 2 Ноахиг керм тосхсн цагт, Бурхн сэкүсдиг 
тесвртәһәр күләсн цагт, тедн Бурхна үгд орсн уга. Керм дотр 
цөөкн улс, нәәмхн күн орад, усар дамжад авргдсмн. 2 Эн ода 
тадниг аврдг кирсллїїнэ зург. Уснд кирсллһн цогц махмудын 
кир уһалһн биш, эн намаг гемшэдго зүрк өгтн гиж Бурхнас 





* Онданар умшхла, сүмсдт болжана. 

сурлһн. Кирсллһн Исус Христосин әмдрлһәр дамжад тадниг ав- 
рна. 2 Исус тенгр деер їарад, Бурхна барун һарт сууна. Залдг 
болн йос бәрдг Бурхна цуг элчнр Христосин медәнд бәәнә. 


Бурхна төлә бээлїїн 


Кемр Христос цогц-махмударн зовагдсн болхла, тадн бас 
зовлн эдлхэр белн болтн. Цогц бийэрн зовдг күн килнц 
кедгән уурна. 2 Тегәд тер цагас авн күн эврэннь седвэрэр биш 
Бурхна таалар насни туршт бәәнә. 3 Урднь тадн буру номта 
улсин дурта юм кеһәд дала цаг үрәввт. Тана бээдл-жирїїл ичр 
уга бээдлэрн, седклин тачаларн, согтхин төлэ цуглрдгарн, сог- 
туһар дала бузр юм кедгәрн, шүгәдт ичртэ кевэр сөгдлһәрн 
темдгтә билә. “Ода болхла буру номта улс тадниг теднә зерлг, 
ухан уга йовдлмудт эс орлцхла өврмж кенә. Тегәдчн тадниг 
тедн му келнә. 5Зуг эмд болн үксн улсин зарһ удл уга кех Бурх- 
на өмн тедн кесн үүлэрн тооцаһан өгх. “Эн учрар Сән Зэнг 
үкен улст цээлїїгдсн билэ. Тегәд теднэ цогц-махмуд үклэр ца- 
ажлгдвчн, тедн Бурхнла эдл сэкүсэрн бээж чадна. 
7Удл уга цугин чилгч ирх. Эн учрар бийэн бәртн, серглн ухата 
бээтн, зальврхар белн болтн. 8Хамгин түрүнд эрүн седклэрн 
нег-негндән дурта болтн, яһад гихлә, дурн дала килнц тэвнэ. 
%Һундл өрглго нег негэн гиичлүлтн. "9 Тадн дундас кен чигн күн 
Бурхна олн-зүсн билгин залач мет Бурхнас авсн онц билгиг тал- 
дан әмтнә сәәһин төлэ олзлх зөвтә. "Үг келжэх күн Бурхна үг 
олзлх зөвтә. Талдан улст нөкд болжах күн энүг Бурхна өгсн кү- 
чэр кех зөвтэ. Тиигхлэ Бурхн цуг юмнд Исус Христосар дамжад 
туургдх. Терүнэ туурмж болн күчн мөнкиндән бәәтхә. Тиигтхә! 


Иткләс көлтә зовлң эдллїїн 


р Хәәртә үүрмүд, таниг сөрхин төлэ илгэгдсн һал шүрүн 
зовлнд орсн цагтан бичә алң болтн. Энд өврмжтэ юмн уга. 
1з Зуг Христосин зовлнд орлцсндан байрлтн. Тиигәд Терүнә ту- 
урмж, үзүлгдх цагт, тана седкл күццднь байрар дүүртхә. МКемр 
тадниг Христосас көлтә му келхлэ, тадн буйн кишгтәт, яһад 
гихлэ, Бурхна Туурмжта Сэкүсн таднла хамдан бәәнә. ! Зуг 
тадн дундас кен чигн алач, хулхач, хар саната йовдл кедг, күүнә 
кергт орлцлг күн болж зовлң бичә эдлтхэ. !6 Кемр тадн христи- 
ан болҗ зовлң эдлхлә, энүнәс бичә ичтн, зуг тиим ач эдлсндән 

Бурхиг туурултн. "7 Яһад гихлэ, Зарһин цаг ирв. Бурхна гер-бү- 
лэс зарһ эклх. Кемр зарһ маднас эклхлэ, Бурхна Сән Зэнгд эс 
иткдг улсла юн учрхмб? 8 Кемр «чик седклтэ күүнд аврлт авхд 
күчр-күнд болхла», Бурхнд иткдго улсиг, килнцтә улсиг юн кү- 
ләҗәхмб? 

1 Эн учрар Бурхна таалар зовжасн улс эврэннь эмэн итклтә 
Үүдөчд даалһад, цааранднь чигн сэ кеїэд бээтхэ. 


Бурхна сүрг 


Би Христосин зовлнгиг үзсн болн үзүлгдх зөвгэ туурмж 

хувах чонжин һардачв. Тадн дунд бээсн чонжин һардачнриг 
онц кевэр суржанав. 2 Таднд даалїїсн Бурхна сүрг хэрүлтн. Кү- 
чәр келгжэх көдлмш мет биш седклэрн эн кергән күцэтн. Мөң- 
гнә төлэ биш эрүн седклэрн церглтн. 3 Таднд даалһсн улст нойн 
бичэ болтн, зуг Бурхна сүргт үлгүр болтн. “Тиигхлэ Ах Хөөч 
ирхлэ, тадн туурмжин төрүц үрдго титм авхит. 

5Тиим кевэр байчуд чигн чонжин һардачнрин үг сонстн. Хо- 
орндан цућар номһн кевэр бәәтн. Яһад гихлэ, «Бурхн омгта ул- 
син өмнәс сөрүцнэ, зуг номїїн улст хээрлт өгнэ». 6Эн учрар 
күчтэ Бурхна өмн бийэн номһрултн. Цагнь ирхлэ, Бурхн тад- 
ниг деегшулх. 7 Зовжах седклин ацаһан Бурхнд өгтн, яһад гихлэ, 
Тер таднд килмжэн өгнө. 

8 Бийэн бэрэд, серглн бээтн. Тана өшәтн эрлг, өөртн күүг 
зальгхар хээжэх арслн мет күркрэд йовад бәәнә. ° Бат итклтэ 
бээтн. Эрлгин өмн зөрлцж зогстн, нарт делкәд бээсн тана 
ахнр-дүүнр тиим кевэр бас зовлн даажахинь тодлтн. 

10 Зуг невчкн зуур зовлн үзсн хөөн тадниг Исус Христосла 
негдснд мөнк туурмж автха гиж дуудсн хәәрлтин Бурхн тадниг 
күццднь сээрүлэд, итклд батрулад, күч өгх. "Терүнә цуг йосн 
мөнкиндэн бээтхэ. Тиигтхэ. 


Төгсвр 


12 Эн ахр бичгиг би Силуанар дамжад бичв. Миниһәр болхла, эн 
итклтэ ах. Мини бичсн үгмүд Бурхна йосн хээрлтин герч гиж би 
таднд урмд өгхәр герчлжәнәв. Эн хәәрлтд батар зогсхитн эржэнэв. 

13 Таднла эдл шүүж авгдсн Вавилон балїїсна чонж болн Марк 
гидг көвүм таднд менд илгэжэнэ. * Нег-негнтәһән ахнр-дүүнрин 
дурна үмслһәр мендлтн. Христос Исусла негдсн таднд эв иртхә! 

Петрин бичсн хойрдгч бичг 


Нүр үг 


Эн бичгэн Пётр түрүн христианмуд болсн цуг эмтнд илгэжэнэ. Те- 
рүндэн деми багшнрин болн ичр уга улсин өмнәс сөрлт кех төр тер 
тэвжэнэ. Тер төрмүдт зуг Бурхна медрлэр бээсн улс хэрү авчана. 
Исусиг үзсн, Терүнэ ном сонссн улс тиим медрлтэ. Христос дэкж ирш- 
го гижэх улсин ном Пётриг дегд үүмүлжэнэ. Кен чигн күн бичә үктхә, 
цугтан авртха гижәх Бурхна седвәр Исусин хәрү ирлһиг бәржәнә. 


Учр-утхин зура 
Нүр үг 1.1—2 
Христианмудын дуудвр 1.3—21 


Деми багшнр 2.1-22 
Христосин сүүлнк ирлһн 3.1—18 


Мендллїїн 


Би Шимон Пётр Исус Христосин зарц болн апостол эн бич- 

гиг таднд бичжәнәв. Тадн мана Бурхн болн Аврач Исус Хрис- 
тосин үнн чик бээдлэр дамжад, маднла эдл үнтэ иткл авсн улс 
мөн. 2 Бурхн Эврэннь болн мана Деед Эзн Исусин туск медрлэр 
дамжад, хәәрлтән болн амулн жирһлән таднд элвгэр өггхә! 


Бурхна дуудвр болн шүүж авлїїн 


3 Бурхна таалар бээхин төлә цуг кергтә юмиг Бурхна күчн 
маднд өгсмн. Бурхна туск медрлэр дамжад тиигсмн. Эврэннь 
туурмжарн болн күчтэ үүлэрн маднла хувалцхар Тер мадниг ду- 
удсмн". “Энүгэр дамжад Бурхн маднд алдр болн үнгэ юм өгх 





* Бурхн Эврэннь туурмжарн болн күчтэ үүлэрн дамжад мадниг ду- 
удсмн. 

гисмн. Тадниг кү үрэдг орчлнгин му седвэрмүдэс сулдад, Бурх- 
на бээдлд орлциж чадтха гиж тиигсмн. 

57 Эн учрар эврэннь итклдән сэн седклтә бәәдл немхәр зүтктн, 
сән седклтә бәәдлд медрл, медрлд бийән бәрлһн, бийән бәрлһнд 
тесвр, тесврт Бурхнд нерәддг бәәдл, Бурхнд нерэддг бәәдлд 
ахнр-дүүнрин цаһан санан, цаһан сананд дуриг немтн. 8 Кемр 
цуг эн тана седклд тогтж өсхлә, тадн Исус Христосиг медлїїнд 
күцэмжтэ болн олзта болхит. ° Кемр цуг эн седклд уга болхла, 
тиим күн сохр эс гиж муућар үздг күн мет болна. Тер урдк кил- 
нцәсн цеврлгдсән мартв. 

10 Тегэд ахнр-дүүнр, Бурхн таниг шүүж авсиг болн дуудгсиг 
лавлхар улм икэр шунтн. Яһад гихлэ, иигж кехлэ, тадн кезәчн 
бүдрж уншгот. "Тиигхлә Мана Деед Эзн Аврач Исус Христо- 
син мөнк орна үүдн тана өмн икәр секгдх. 

12 Тадн цуг энүг медвчн, авсн үннд багар итквчн, би таднд эн 
тоотыг оньдиндән тодлулнав. "Зуг би эмд бээтлэн таднд энүг 
тодлулхла, чик болх гиж санжанав. МУдл уга бас эн цогцан үл- 
дәһәд, насан бархв. Тиигж нанд Мана Деед Эзн Исус Христос 
медүлв. 5 Намаг өнгрснэ хөөн энүг тадн оньдиндэн тодлж йовт- 
ха гиж би арһ-чадсарн цугинь кехв. 


Христосин туурмжин туск герчллїїн 


16 Исус Христосин күчнә тускар болн Терүнә ирлһнә тус- 
кар келхлэрн, бидн күүнэ уханас һарһсн туульс олзлж келсн 
уга билэвидн. Түүнэ алдр туурмжиг бидн нүдэрн үзләвидн. 
17-18 Бурхн Эцк Христосиг күндлэд туурулсн цагт бидн Терүн- 
лә хамдан әрүн уул деер билэвидн. Мадниг тенд бээсн цагт 
Деед Эзнэ туурмжин дун Исуст иигж келсмн: «Эн Мини хә- 
әртә Көвүн. Эн Намаг байрлулна». Бидн эн дууг тенгрәс соң- 
СВИДН. 

19 Эн учрар бидн ээлдэчнрин үгд улм икэр нээлжэнэвидн. 
Тадн энүнд оньган өгсндтн йир чик юмн, яһад гихлэ, эн үг 
харнВ уд шачах герл мет. Өдр ирхин өмн, өрүни одн тана 
седклд герл өгхин өмн әәлдәчнрин үгмүд герл өгч гилвкнэ. 
2% Хамгин түрүнд тодлтн: Бурхна Бичгт бээсн ээлдхлиг күн эв- 
рэн цәәлһҗ чадхш. ?! Яһад гихлэ, әәлдхлин үгмүд күүнэ дурар 
келгддго бээж. Зуг Эрүн Сәкүсәр залгддг улс әәлдхлиг Бурх- 
нас келдг бээж. 


317 


2 ПЁТР, 2 


Деми багшнр 


Эмтнэ дунд деми ээлдэчир бас бээдг билә. Ода чигн тадн 

дунд бас деми багшнр һарч ирх. Тедн итклиг уга кедг буру 
ном нууцар авч ирэд, тедниг хулдж авсн Деед Эзиг Полх. Ти- 
игэд тедн бийэн шулуһар цаажла харһулх. 2Кесг улс теднэ 
аля йовдлыг дахх. Теднэс көлтә эмтн Үннэ хаалһиг муурулх. 
3Иим багшнр хармч зангасн көлтэ худл үг келэд танас олз 
авх. Кесг цагтан теднэ Зарһчнь белн билэ. Тедниг цаажлх 
Алач нөр уга сууна. 

4 Япад гихлэ, Бурхн нам килнц кесн элчнрэн чигн хээрллго 
үксн улсин ормд хайсмн. Тендән тедн цевэр күлэтэ харңһуд 
сууна, Зарїин өдр күлэжэнэ. 5 Бурхн кезэнк орчлнгиг чигн хэ- 
эрлсн уга. Тер килнцтэ улсин һазрур усна аюл илгэв. Зуг Бурх- 
нла чик седклэрн бээтн гиж эмтиг сурїїдг Ноахиг болн дэкэд 
долан күүг Бурхн аврсмн. 6 Бурхн Содом болн Гомора гидг бал- 
һсдиг гемшәһәд, хөөтк килнцтэ улст үлгүр болтха гиһәд їалар 
шатасмн. 7 Зуг чик седклтә Лотыг аврсмн. Килнцтә улсин цалдн 
йовдлмуд Лотын седклинь дарсмн. Эн чик седклтә Лот тедн 
дунд бәәһәд, йос эвддг йовдлмудынь үзәд, теднә тускар соңссн 
цагтнь өдр ирвэс седклднь му болдг бээж.  Деед Эзнд иткдг 
улсин сөрлһнәс яһҗ харсхинь болн хар саната улсиг Зарїин өдр 
иртл яһҗ оньдиндэн бэржэхинь Деед Эзн меднә. " Цогцин бузр 
седвэрмүдэр бәәдг болн Бурхна йосиг һолдг улсиг Бурхн онц 
кевэр цаажна. 

Тиим улс әср болн ик саната. Тедн Бурхна алдр элчнриг“ му 
келхәс ээхш. ! Бурхна элчнр тиим улсас улм ик күчтэ болвчн, 
деми багшнриг му келхш Деед Эзнэ өмн гемшэхш”", 2 Эн улс 
ухан уга, бәргдәд алгдх мал мет төрхәрә медсәрн йовдлмуд һар- 
һна. Эдн бийснь эс меддг юмиг му келнә. Эдн мал кевтәһәр 
алгдх. з Эдн талдан улсиг яһҗ зовала, тиигж бийснь зовлнган 
эдлж цаажлгдх. Эдн өдрин дуусн нэр-наадан кеһәд байрлна, 
эркдэд хуульч йовдлмуд кенэ. Эн учрар эдн таднла хамдан хот 
уусн цагт тадниг һутаһад неритн муурулна. “ Эдн күүкд улсиг 





* Бурхнас көөгдсн элчирин тускар чигн келгдсн болх. 
зэ» Онданар умшхла, Бурхна элчнр көөгдсн элчнрәс улм ик күчтэ 
болвчн, тедниг му келж Деед Эзнэ өмн гемшэхш. 

үзхлэрн, аля яйж кехән ухална. Эн улс килнц кеһәд цадцхахш. 
Эн деми багшнр батар иткдго улсиг килнцд унһана. Эдн хармч 
болхд дасхгдсмн. Эдн харалд туссн улс. ! Деми багшнр чик 
хаалїасн хажиһәд, Босрин көвүн Балам гидг әәлдәчин хаалһар 
йовна. Эн әәлдәч мөнгнд дурта билэ, тер мөнгиг хар саната 
йовдл кесндән авдг билә. ! Балам эврәннь килнцәсн көлтә 
бурушагдж. Энүнэ элжгн күүнә келәр келәд, әәлдәчин ухан уга 
йовдлыг зогсав. 

п Эн улс хагсж одсн булг мет, салькнд туугдсн үүлн мет. 
Бурхн теднд харңһуһар бәәдг орм белдж. ! Эдн ик саната, эргү 
үгмүд келэд, цогц махмудын му седвэрмүд олзлна. Хажһр хаал- 
пасн чик хаалһд шинкэн орсн улсиг хавхдан бэрж авхар тиигнэ. 
19 Эдн әмтнд сул жирїїл өгнэвидн гилднэ, зуг бийснь кү үрэдг 
му авьясмудын мухла болна. Яһад гихлэ, күн юмнд диилгдсн 
болхла, тер юмна мухла болж үлднэ. 2 Кемр күн Мана Деед Эзн 
болн Аврач Исус Христосиг медсэр орчлнгин бузр йовдлмудас 
сулдсн хөөн дэкн терүндэн оралдж диилгдхлә, тер күүнэ бәәдл 
урдк бээдлэсн улм му болна. 2 Учрнь эн: тедн чик бээдлин хаал- 
һиг медәд, эрүн заавриг үлдэхин ормд эн хаалһиг эс медсн деер 
болх билә. 2 Эн учрсн йовдлын тускар үлгүрт: «Ноха бөөлжсн- 
дән хәрү ирдг», болн «Уһагдсн һаха дәкн бальчгт ордг» -/ гиж 
чикәр келгджәнә. 


Деед Эзн дәкн ирхин тускар 


Хәәртә үүрмүд, хойрдгч бичгән таднд бичжәнәв. Эн хойр 

бичгт би тана уханд тодлулж цевр сана-седкл сергәхәр бәә- 
ләв. 2Эрүн әәлдәчнрин кезәнә келсн үгмүдиг болн тана апос- 
толмудар дамжж келсн Деед Эзнэ болн Аврачин заквриг тадн 
тодлтха гижәнәв. 3 Хамгин түрүнд медтн: Сүл өдрмүдт танар 
наад бэрдг му седвэрэр бәәдг кесг улс һарч ирх. 4Тедн: «Исус 
Христос ирнәв гилү? Тертн альдв? Мана өвкнр кезәнә үкж 
одла. Зуг орчлн үүдснәс авн цугнь нег кевэрн бәәһәтә», – гиж 
келцхәх. 5 Теңгр һазр хойриг Бурхн үгэрн кезэнэ үүдэж гисн 
үнниг тедн медэ бээж керглхш. Һазр уснас болн усар дамжад 
үүдэгдж. % Эн учрар бас усар эс гиж усна аюлар тер цагт бээсн 
орчлн уга кегдж. ? Һалар шатагдхин төлә өдгә цагин тенгр һазр 
хойр тер Үгэр чигн хадһлгдҗ бәәнә. Килнцтә улс засглгдх болн 
уга кегдх цаг күртл тенгр һазр хойр хадїЇїлгдж бәәнә. 

8Зуг энүг бичә марттн, хээртэ үүрмүд. Деед Эзнд нег өдр 
миңһн жил мет болна, миңһн жил негхн өдр мет болна. ° Деед 
Эзн ирхв гиж өгсн үгэн күцэхдэн удхш. Зэрмснь Энүг уджана 
гинэ. Зуг Деед Эзн тадниг уданд теснә. Яһад гихлэ, Деед Эзн 
иим саната: Кен чигн күн бичә үктхә, цуг улс килнцтэ жирїїлэн 
үлдәтхә. "9 Деед Эзнэ өдр генткн сөөһәр ирдг хулхач метәр ирх. 
Тенгр ик күркрэнд уга болж одх. Тенгрт бээдг тоотнь: нарн, 
сар, одд һалд шатж одх. Һазр деер бээсн юмн Һһазрта хамдан 
шатх. 42 Кемр цугнь тиигж каархла, тадн ямаран улс болх зөв- 
тэвт? Бурхна өдриг күләһәд, Терүнэ ирлһиг әрүн седкләрн үз- 
хэр седжэх цагт бийэн Бурхнд нерэдэд эрүн жирїллэр бәәтн. 
Тер өдрт тенгр шатад уга кегдх, сар, нарн, одд Палд хәәлҗ одх. 
13 Зуг бидн шин тенгр һазр хойриг күлэжэнэвидн. Энүг Бурхн 
өгнәв гилэ. Тенд эмтн Бурхна заасар оньдиндэн бээх. 

14 Эн учрар ирхинь күләһәд, Бурхна өмн цевр болн буру уга 
болхар зүтктн. Бурхнла эвэр бээхэр шунтн. ! Деед Эзнә удан 
тесвр маднд авргдх арһ өгчэнэ гиж тоолтн. Мана хээртэ ах Па- 
вел бийднь өггдсн цецн ухаг олзлад, эн төрин тускар бас бичлэ. 
1 Павел энүнә тускар бичг болһндан бичлэ. Павелын бичгүдт 
зэрм медгддго юмн бәәнә. Кесг мунхг болн батар иткдго улс 
энүг Бурхна Бичгин нань чигн тасрхала эдл хажїЇїр цәәлһнә. 
Тиигәд тедн бийән үклүр өөрдүлнэ. 

1"Тегәд хәәртә үүрмүд, энүг медәд бийән саглтн: Йос эвддг 
улсин эндү тадниг авлдг болвза, тадн бат итклэн гееввзәт. 15 Зуг 
Мана Деед Эзн болн Аврач Исус Христосиг медлһнд болн Те- 
рүнэ цаһан сананд цааранднь өстн. Эндр өдр болн оньдиндән 
Тер тууртха! Тиигтхә! 





Йохана бичсн негдгч бичг 


Нүр үг 


Йохан бичгтэн хойр төр тэвжэнэ: негдвэрт, Бурхнла болн Терүнэ 
Көвүн Исус Христосла нииһәр бээтхэ гиһәд умшачнртан урмд өгчә- 
нә. Хойрдвар — тер ни бээлїиг эвдшгон төлә тедниг деми номд бичә 
ортха гиж саглжана. Тер номар болхла, хар санан эн орчлнгас һарча- 
хас иштэ, Исус - Бурхна Көвүн - күн биш билэ гиж келжәцхәнә. 
Тиим ном тархадг багшнр авргдх гиснь — ћазр деерк жирїїлин кергэс 
бийэн сулдхлһн болжана, дәкәд шаншавдын болн өөрхн күүндән дур- 
та боллһна төрмүдлэ аврлт мел ирлцжэхш гицхәнә. 

Исус Христос йосндан күн билә гиж тер номас талданар Йохан 
лавлж келжэнэ. Исусиг иткжэх, Бурхнд дурта цуг эмтн эврәннь 
өөрхн күүнд дурта болх йоста гиж тер бичжэнэ. 


Учр-утхин зура 
Нүр үг 1.1—4 
Герл болн харңпһу 1.5 — 2.29 
Бурхна үрдүд болн эрлгин үрдүд 3.1—24 
Үнн болн төөрлһн 4.1—6 
Дурна даавр 4.7—21 
Диилвртә иткл 5.1—21 


Оршл 


Орчлн үүдхэс өмн бээсн эмн җирһл өгдг Үгин тускар бидн 

зэнглжэлэвидн. Бидн Тер Үгиг сонславидн, эврэннь нү- 
дэрн үзлэвидн. Терүг лавтаһар харж, бий цогцинь Һһарарн 
бэрж үзлэвидн. 2Эмн җирһл үзгдв, бидн энүг үзвидн. Тер уч- 
рар бидн энүнэ тускар герчлэд, мөнк жирїїлин тускар зэнгл- 
жэнэвидн. Эн мөнк жирїїл Эцктэ бээїэд маднд үзгддг болв. 
3Тадниг маднла үүрлж бээтхэ гиһәд, үзсэн, сонссан таднд 

зэнглжэнэвидн. Мадн болхла Эцктэ болн Терүнэ Көвүтэ Исус 
Христоста үүрлж бээнэвидн. “Бийэн икэр байрлулхар бидн 
энүг бичжэнэвидн. 


Бурхн гисн герл 


5Исус Христосас сонссн номиг ода таднд бидн зэнглжэнэ- 
видн. Эн ном: Бурхн гисн герл, Түүнд төрүц харңһу уга. 5Кемр 
бидн Терүнлэ үүрлжэнэвидн гиһәд, харңһуд бээхлэ, бидн худл 
келжэнэвидн, болв үнниг даххшвидн. 7 Кемр бидн Бурхнла 
эдл герлтэ йовхла, бидн хоорндан үүрлж бәәнәвидн, болв Терү- 
нә Көвүнә Исусин цусн мадниг ямаран чигн килнцәс цеврлнә. 
8 Кемр бидн килнц угавидн гихлә, бидн бийән мекләд, Бурхна 
үнн угаһар бээнэвидн.  Кемр бидн килнц кесндэн Бурхнд ме- 
дүлхлэ, Бурхн мана килнциг тэвж өгх, ямаран чигн буру йовд- 
лас цеврлх. Яһад гихлэ, Бурхн итклтә болн үнн чик. !°Зуг кемр 
бидн килнц кесн угавидн гихлә, Бурхиг худлчд тоолжанавидн, 
тиим учрас тегэд Терүнә үг маднла бээхш. 


Исус Христос мана Харсач 


Үрдүд мини! Тадниг килнц бичә кетхә гиж энүг бичжэнэв. 

Зуг тадн дундас күн килнц кехлә, чик седклтэ Исус Христос 
бәәдгинь медтн. Тер Эцкиннь өмн мана Харсач болж йовна. 
2 Исус Христосин үклэс көлтә мана килнц тэвгдв, һанцхн мана 
килнц биш, цуг орчлнгин килнц тэвгдв. з Кемр бидн Бурхна 
зааврмуд күцэхлэ, бидн Бурхиг меднэвидн гиж лавлжанавидн. 
4 Кемр күн «би Бурхиг меднэв» гиһәд, зуг Терүнэ зааврмудыг 
эс күцэхлэ, тер үнн уга, худлч күн. 56 Кен чигн күн Бурхна үг 
сонсхла, тер Бурхнд күццднь дурлдг күн. Бидн Буүхнла ни-негн 
бээдгиг иигж меднэвидн. Бурхнла ни-негн бээнэв гидг күн 
Исус Христосла эдл бээх зөвтә. 


Шин заавр 


7Хәәртә үүрмүд мини! Би таднд шин биш, кезәнк заавр бич- 
жэнэв. Эн кезэнк заавриг тадн эклцэс авн меднәт, эн мана 
сонссн үгмүд болжана. 8Эн саамд шин заавр бас бичжэнэв. Эн 
заавр чик болдгинь Христосин болн тана җирһл үзүлжэнэ. Яһад 
гихлэ, харңһу тархаһад, йосн герл ирнэ. ? Ахдан дурго болдг, зуг 

би герлд бээнэв гидг күн харңһуд бәәнә. !° Ахдан дурта күн герлд 
бәәнә. Тер эврэннь бәәдләрн килнид орх учр хажудк күүнд өгхш. 
п Ахдан дурго күн харңһуд бәәһәд төөрч йовна, альдаран йовж 
йовхан тер медхш, яһад гихлә, терүг харңһу сохлжҗ. ! Бичкдүд! 
Би таднд бичжәнәв. Яһад гихлә, тана килнц Христосин төлә 
тәвгдв. Эцкнр! Таднд бичҗжәнәв. Яһад гихлә, орчлн үүдснәс авн 
Бээдгиг тадн меднәт. "Эцкнр! Таднд бичжэнэв. Яһад гихлә, 
тадн эрлгиг диилвт. Уйн наста көвүд! Таднд бичв. Яһад гих- 
лә, тадн Эцкиг медвт.  Бичкдүд! Таднд бичв. Яһад гихлә, тадн 
орчлң үүдснәс авн Бәәдгиг меднәт. Уйн наста көвүд! Таднд бичв. 
Яһад гихлэ, тадн чидлтәт. Бурхна үг таднта, тадн эрлгиг диилвт. 
5 Эн орчлнд болн орчлнд бээсн юмнд бичә дурлтн. Кемр тадн 
орчлнд дурта болхла, Эцкд дургот. "9 Яһад гихлә, орчлнд бээсн 
юмн: күүнә тачал, нүднә тачал болн эн жирһлин омг Эцкәс биш, 
орчлнгас һарчана. " Орчлң уга болж одх, терүнэ тачал уга 
болж одх, зуг Бурхна таалыг күцэдг күн мөнкиндэн бээх. 


Христосин өшәтн 


в Үрдүд мини! Цагин чилгч өөрдж йовна. Эн цагт Христосин 
өшәтн ирхиг тадн сонслат. Өдгө цагт Христосин кесг өшөтнр 
һарч ирв. Эн учрар цагин чилгч өөрдж йовхинь бидн меднә- 
видн. ! Эн улс маднас салад йовж одла, яһад гихлэ, эдн манах- 
на биш билэ. Кемр эдн манахна бээсн болхла, маднла хамдан 
үлдх билэ. Эдн маднас салад, манахна бишэн медүлв. 2 Зуг 
Эрүн Сәкүсиг Бурхнас авсн учрас тадн цугтан үнниг меднэт. 
21 Таниг үнниг эс медсн болхла, би энүг бичшго билэв. Зуг тадн 
үнниг болн ямаранчн худл үннэс эс һарчахиг меднәт. Эн учрар 
би бичжэнэв. 22 Худлч гиснь кемб? Исусиг Христос биш гиж то- 
олдг күн худлч. Эцк Көвүн хойрт иткдго күн Христосин өшәтн. 
23 Көвүнд иткдго күн Эцк уга бәәнә. Көвүнд иткдгнь Эцклә 
хамдан бәәнә. 2 Тегэд эклцәс авн сонссн юмнд цааранднь чигн 
итктн. Кемр тадн энүнд цааранднь чигн иткэд бээхлэ, Көвүн 
Эцк хойрла ни-негн бәәхит. 2Христосин өгхөр бәәсн юмн - 
мөнк жирїл. 2Тадниг меклхэр седсн улсин тускар би энүг 
бичв. 2 Бурхнас авсн Әрүн Сэкүсн тана седклд бәәнә. Тегәдчн 
тадн күүһәр дасхулх керг угат. Яһад гихлә, Әрүн Сэкүсн тадниг 
цуг юмна тускар дасхна, тер үн келнә, худл төрүц келхш. Иим 
учрар Эрүн Сэкүснэ дасхсар Исус Христосла ни-негн бээтн. 

Бурхна үрдүд 


28 Тегэд, үрдүд мини, Деед Эзнэ ирх өдрт тадн ичж бултлго, 
ээмшг угаһар бээхин төлэ Терүнлэ ниилж бээтн. 9 Христос чик 
седклтэ болдгинь медхлэ, чик седкләрн бәәдг улс Бурхнас төр- 
синь бас медтн. 


Эцкин дурн ямр ик болдгинь сантн! Тер мадниг Эврэннь 

үрдүдт тоолна. Бидн үнндэн Бурхна үрдүд. Орчлн Бурхиг 
төрүц эс меддг учрас мадниг медхш. 2 Хәэртә үүрмүд мини! 
Бидн Бурхна үрдүд, болв ямаран бээдлтэ болхан меджэхшвидн. 
Болв Христосиг ирхлэ, Терүнлэ әдл болхвидн гиж меднэвидн. 
Яһад гихлэ, Терүг ямаран болдгинь үзхвидн. 3 Христост нээлдг 
күн бийэн цеврлдг, яһад гихлэ, Христос Бийнь цевр. * Килнц 
гиснь - зака эвдлһн болдг учрас килнц кесн күн Бурхна закаг 
эвднэ. 5Эмтиг килнцэснь сулдххар Христос ирв. Христос Бийнь 
нүл уга. 6Терүнтә негдж бээдг күн болһн килнц кедг авьясан 
хайна. Килнц кедг күн болхла, Терүг үзхш, Терүг төрүц медхш. 
тҮрдүд мини! Күн тадниг бичә меклтхә! Чик йовдлар бээдг күн 
Христосла әдл чик седклтэ болна. 8 Эклцэс авн эрлг килнц кедг 
учрас килнц кедг күн эрлгэс болжана. Эрлгин кесн йовдлмудыг 
эвдхэр Бурхна Көвүн орчлнд ирж. ° Бурхнас төрсн күн килнц 
кедг авьяс уга. Яћһад гихлэ, тер Бурхна өгсн шин жирһл эдлнэ. 
Бурхн терүнэ Эцк болсн учрас тер күн цааранднь килнц кеж 
чадхш. ! Бурхна эс гиж эрлгин үрдүдиг иигж медж чадхит: чик 
кергэн эс күцэдг күн, эс гиж ахдан дурго күн Бурхна үрн биш. 


Нег-негндән дурта болтн 


п Бидн нег-негндән дурта болх йоставидн. Энүг бидн экнәс 
авн соңславидн. 12 Кәнлә әдл бичә болтн. Тер эрлгәс болсн тө- 
ләд дүүһән алсмн. Яһад алж гихлә? Терүнә йовдлмуднь хар бә- 
эж, дүүһиннь йовдлмуднь болхла чик бээж. " Ахнр-дүүнр, кемр 
орчлн таднд дурго болхла, бичә өвртн. “Эврэннь ахнр-дүүнр- 
тән дурта болдг учрас бидн үкләс эмн-жирїїлд орсан меднәвидн. 
Ахдан дурго күн үклин үлмәд бәәнә. 5Ахдан дурго күн алач 
болдг мөн. Ямаран чигн алач мөнк жирїїл эдлшгоһинь тадн мед- 
нәт. ! Христос мана төлэ эмэн өгснд бидн дуриг үзвидн. Бидн 
бас эврэннь ахнр-дүүнриннь төлэ эмэн эрвллго бээх йоставидн. 

п Кемр элвг-делвгәр бээсн күн эврэннь ахан түрү бээдгинь үзв 
чигн терүнд санань эс зовхла, «Би Бурхнд дургав» гиж тер ялж 
келж чаддмб? 8 Үрдүд мини! Үгэрн болн хоосн келэрн биш, зуг 
керг-үүлэрн үнндэн дурлхмн. 


Бурхна өмн әәмшг угаһар бээлїїн 


19-20 Бидн Бурхна өмн ээмшг угаһар бәәдгиг болн үннэ улс бол- 
дгиг иигж медхвидн: кемр мана зүркн мадниг гемшэхлэ, Бурхн 
мана зүркнәс үлү ик болад, цугинь меднэ. 2 Хээртэ үүрмүд мини! 
Кемр мана зүркн мадниг эс гемшэхлэ, бидн зөргтәһәр Бурхна 
өмн зогсж чаджанавидн. 2 Бурхна зааврмуд күцэдг болн Терүнэ 
таалар бәәдг учрас бидн зальврад, Бурхнас юм эс сурв чигн, цу- 
гинь авч чаджанавидн. 2Терүнэ Көвүнэ Исус Христосин нернд 
иткәд, Христос Бийнь маднд заасар нег-негндэн дурта болх йос- 
тавидн. Эн Бурхна заавр. 2 Бурхна зааврмуд күцэдг күн Бурхнла 
негн. Бурхн терүнлэ бас ниилж бәәнә. Бурхн маднд Сәкүс өгсн 
учрас бидн Бурхиг маднла ниилж бээдгинь меднэвидн. 


Бурхна болн Христосин өшәтнә Сәкүсн 


Хээртэ үүрмүд мини! Сэкүсн болїїнд бичэ итктн! Зуг сэ- 

күсн болїїниг Бурхнас эс гиж Бурхнас бишинь шүүж медтн. 
Яһад гихлэ, эн орчлнд ода деми ээлдэчнр олн болж. 2 Бурхна 
Сәкүсиг иигж медтн: Исус Христосиг күн болж ирв гиж 
келдгнь Бурхна Сәкүсн. 3 Болв Исус Христосиг күн болж ирв 
гиж эс келдгнь Бурхна Сәкүсн биш. Тер Христосин өшәтнә сә- 
күсн. Терүг ирх гиж тадн сонслат, ода тер орчлнд ирсн бәәнә. 
4Үрдүд мини! Тадн Бурхнас, тадн деми ээлдэчнриг диилвт. 
Яһад гихлә, тана седклд Бээдгинь орчлнд бәәдгәс деер. 5 Тедн 
эн орчлнгин улс, орчлнгин тускар келнә, орчлн тедниг сонсна. 
6Зуг бидн Бурхнас. Бурхиг меддг күн мадниг сонсна. Бурхна 
биш күн мадниг сонсхш. Тиигәд бидн үннэ хаалһ заадг Сэкүсиг 
хажһр хаалһд орулдг сэкүснэс йилһҗ чаджанавидн. 


Бурхн гисн дурн 


7Хәәртә үүрмүд мини! Нег-негндән дурта болхмн. Дурн Бурх- 
нас. Тер учрар дурлдг күн Бурхнас төрсн болн Бурхиг меднә. 
8 Кү эс дурлдг күн Бурхиг медшго, яһад гихлэ, Бурхн гисн дурн. 

9Ор һанцхн Көвүһән орчлнд илгәһәд, Бурхн Эврэннь дуран 
маднд үзүлв. Терүнэ нилчэр мадниг мөнк җирһлтә болтха гиж 
Бурхн тиигж. !% Дурн гисн эн: бидн Бурхнд дурлсн биш, Бурхн 
маднд дурлж, әмтнә килнциг Эврэннь Көвүһәрн тэвж өгүлхин 
төлэ Терүг орчлнд илгэж. " Хөэртэ үүрмүд мини! Кемр Бурхн 
маднд тиигж дурлхла, бидн бас нег-негндән дурта болх зөвтә- 
видн. !2 Бурхиг күн төрүц үзэд уга. Зуг кемр бидн нег-негн- 
дэн дурта болхла, Бурхн маднла ниилэд бээнэ, болв Бурхна 
дурн мадниг, талдан улсиг улм икэр дурлхиг дасхна. " Бурхн 
маднд Сэкүсэн өглэ. Тиим учрар Бурхн маднла ни-негн бээд- 
гинь болн мадн Терүнлэ ни-негн бээдгинь бидн меднәвидн. 
м Бурхн Эцк Көвүһән орчлнгин Аврач кехэр илгэсиг үзэд 
бидн герчнр болжанавидн. 5Исусиг Бурхна Көвүн гиж илэр 
келдг күн Бурхнла ни-негн бээнэ. Бурхн терүнлэ бас ни-негн 
бәәнә. !6 Бидн Бурхиг маднд дурта болдгинь медвидн, Тер 
дурнд итквидн. Бурхн гисн дурн. Бурхнд болн хажудк улстан 
дурта күн Бурхнла ни-негн бәәнә. Бурхн терүнлә бас ни-негн 
бәәнә. " Бидн Бурхнд йосндан дуртавидн. Иим учрар бидн 
Зарһин өдрт ээмшг угаһар бээхвидн. Яһад гихлэ, бидн Исус 
Христосла эдл эн орчлнд бээнэвидн. ! Дурн ээнэ гидг юм 
медхш. Зуг төгс дурна учрар ээмшг көөгднә. Яһад гихлә, күн 
цааж ирх гиһәд әәнә. Әәдг күн Бурхиг күццднь дурлхш. 
19 Бурхн түрүлэд маднд дурлсн учрар бидн Бурхнд дуртавидн. 
2% Би Бурхнд дуртав гисн, зуг ахдан дурго күн худлч болна. 
Яһад гихлэ, үзгддг ахдан дурго күн үзгддго Бурхнд дурлж чад- 
шго. 2 Христос маднд иим заавр үлдэв: Бурхнд дурта күн ах- 
дан дурта болх зөвтэ. 


Орилңгиг диилснә тускар 


Исусиг Бурхна илгәсн Аврач гиж иткдг күн Бурхнас төрж. 

Эцкд дурта күн үрнднь дурта болдг мөн. 2Бурхнд дурта бо- 
лад, Терүнә заавриг күцәдг учрас бидн Бурхна үрдүдт дурта 
болдган меднэвидн. 3 Яһад гихлә, Бурхна заавриг күцэдг күн 
Бурхнд дуртаһан медүлнә. Бурхна зааврмуд маднд кецү биш. 
4Яһад гихлэ, Бурхнас төрсн күн орчлнгиг диилж чадна. Бидн 
итклэрн орчлнгиг диилнэ гидгнь эн: мана итклэр диилнә- 
видн. 5Орчлнгиг кен диилхмб? Исусиг Бурхна Көвүн гиж 
иткдг күн. 

Бурхна Көвүнә туск герчллїїн 


6 Исус Христос усн цусн хойрар дамжж ирж. Тер їанцхн усар 
биш, зуг усн цусн хойрар дамжад ирж. Әрүн Сэкүсн энүг үнн 
гиж герчлжәнә, яһад гихлэ, Эрүн Сәкүсн бийнь үнн болжана. 
7. Бурвн герч эн: 8Эрүн Сәкүсн, усн болн цусн. Эн һурвн нег 
юмна тускар герчлжәнә. ? Бидн эмтнэ герчллһнд иткнэвидн, зуг 
Бурхна герчллһн деер. Бурхн Бийнь Көвүнә тускар герчлжәнә. 
1) Бурхна Көвүнд иткдг күүнэ седклд эн герчллһн бәәнә. Бурхнд 
эс иткдг күн Бурхиг худлчд тоолна, яһад гихлэ, Бурхиг Эврэннь 
Көвүнә тускар герчлснд тер иткжәхш. " Герчллһн эн: Бурхн 
маднд мөнк жирїЇл өгв, Терүнә Көвүн мөнк җирһлин булг. 
2 Бурхна Көвүтэ бәәдг күн мөнк җирһл эдлнэ. Бурхна Көвүн 
уга күн мөнк җирһл эдлхш. 


Мөнк жирїїлин тускар 


13 Тадниг мөнк җирһл эдлдгиг медтхә гиж би энүг Бурхна Кө- 
вүнэ нернд, иткдг таднд бичв. “ Бидн зөргтәһәр Бурхна өмн 
зогсжанавидн. Яһад гихлэ, Бурхна таалар ю эс сурв чигн, Бурхн 
мадниг сонсх. Энүг бидн Бурхна өмн лавта меднэвидн. 5 Кемр 
юуна тускар эс зальврв чигн, Терүг сонсдгинь бидн медхлә, 
сурсан авч чадхиг бас меднэвидн. ! Кемр кен чигн ахан үклд 
орулдго килнц кежэхинь үзхлә, терүнэ төлә зальвртха. Бурхн 
терүг эмд үлдэх. Зуг энд би үклд орулдго килнц кесн күүнэ тус- 
кар келжэнэв. Зуг үклд орулдг килнц бәәнә. Үклд орулдг килнц 
кесн күүнэ төлә бичә зальвртн. "7 Ямаранчн буру йовдл килнц 
мөн. Болв үклд орулдго килнц бас бәәнә. 1" Бурхнас төрсн күн 
болһн цааранднь килнц кехш. Бурхна Көвүн терүг эрвлнэ. 
Тиим күүнд эрлг му юм кеж чадшго. " Бидн Бурхна үрдүд болд- 
ган меднэвидн. Зуг эн орчлн эрлгин үлмэд бәәнә. 2 Мадниг 
йосн Бурхиг медтхә гиһәд, Бурхна Көвүн ирэд маднд медрл 
өгв. Энүг бидн меднэвидн. Бидн йосн Бурхнла болн Терүнэ 
Көвүн Исус Христосла ни-негн бээнэвидн. Исус Христос болх- 
ла, йосн Бурхн болн мөнк җирһл. 2 Үрдүд мини! Шүтэнэс хол 
ЙОВТН. 

Йохана бичсн хойрдгч бичг 


Нүр үг 


Йохана хойрдгч бичгиг шүүж авсн авд болн терүнэ үрдүдт, бәәрн 
чонжд болн терүнэ гешүдт көгшэ бичҗ. Эн ахрхн бичг нег негндән 
дурта болтн гиж дуудвр кежэнэ, дэкэд деми багшнр бээхиг болн тед- 
нэ номин тускар саглжана. 


Учр-утхин зура 
Нүр үг 1—3 
Дурна диилвр 4—6 
Худл номин тускар сагллїЇн 7—11 
Товчлгч үг 12—13 


Мендллїїн 


Шүүж авсн аһ болн тана үрдүд! Би чонжин ахлачин негньв, 

таднд менд илгэжэнэв. Би үнн седкләрн таднд дуртав. Һанцхн 
би биш, Бурхна үн медсн улс чигн бас тиигж таднд дурта. 2 Яһад 
гихлэ, Бурхна үнн маднла. Тер маднла мөнкиндэн бээх. 3 Бурхн 
Эцк болн Эцкин көвүн Исус Христос йосндан иткдг болн хоор- 
ндан дурта болдг маднд цаһан сана күргж амулн-менд бээхиг 
өршәтхә! 


Үнн болн дурн 


4Зэрм Тана үрдүдиг Эцкин заасн зааврар Бурхна үн дахж бә- 
эдгинь сонсад, икэр байрлв. 5 Күндтә аһ! Нег-негндэн дурта 
болтн, гиж суржанав. Би Танд шин заавр бичжэхшв. Эн заавриг 
бидн эклцәс авн авлавидн.  Дурта болх гиснь, Бурхна заавриг 
күцэх. Тер заавр иим: нег-негндән дурта болтн. Энүг күцэхин 
төлә эн заавриг тадн эклцәс авн сонслат. 7 Кесг худлч улс һазрт 
ирж. Тедн: «Исус Христос һазр деер күн болж төрсн уга», - гиж 

келнэ. Тиигж келсн күн худлч болн Христосин өшэтн мөн. 
8 Болһатн! Мана кесн көдлмшиг бичә үрэтн. Болв ач-тусан 
күциднь эзлтн. ° Христосин номас хажийэд, Терүг дахж бәәдго 
күн Бурхн уга бәәнә. Христосин номиг дахж бәәдг күн Бурхн 
Эцклә болн Көвүнлә ниицңһү бәәнә. " Христосин номиг заадго 
күн тадн тал ирхлә, бичә гертән орултн, бичә терүнлә мендлтн. 
пТерүнлә мендлдг күн терүнлә хамдан му йовдл кенә. 


Бичгин сүл үгмүд 


о Би дала үг чамд келхэр бээлэв: Зуг цугинь цааснд бекәр 
бичхэр седжэхшв. Чамла чирәһәрн харһад йир икәр байрлх- 
видн гиж нәәлжәнәв. " Шүүж авсн Тана эгчин үрдүд Танд менд 
ИЛГЭЖЭНЭ. 

Йохана бичсн һурвдгч бичг 


Нүр үг 


Йохана һурвдгч бичгиг көгшэ чонжин һардач Гайд бичжҗ. Гайиг 
христианмудт дөн болснднь тер магтад, Детреп гидг күүнэс саглтха 
ГИЖЭНЭ. 


Учр-утхин зура 
Нүр үг 1—4 
Гайиг магтлһн 5—8 
Детрепиг бурушалїїн 9—10 


Деметриг буульлїн 11-12 
Товчлгч үг 13—15 


Мендллїїн 


Хээртэ үр Гай! Би чонжин ахлачин негньв. Халун менд чамд 

илгәжәнәв. Би үнн седклэрн чамд дуртав. 2 Хәәртә үр! Чи са- 
нан-седклэрн сэн-сээхн бээнэч. Тиим кевэр җирһлчн сэн-сээхн 
болтха гиж чамаг оньдин эрүл-менд бээтхэ гиж зальвржанав. 
3Чи оньдин Бурхна үн дахж бээдг кевэрн ода Бурхна үнэр бәәд- 
гинь сонсад ик байрта бээнэв. Эн зэнг нанд иржэх ахнр-дүүнр 
авч ирлэ. “Мини нилчэр Христост итксн үрдүдм Бурхна үнниг 
дахж бээдгинь сонсхла, би йир икэр байрлнав. Тер байрас даву 
байр нанд уга. 


Йохан Гайиг магтжана 


5 Хөөртэ үр! Кемр чи ахнр-дүүнрт, онц кевэр зуульч улст нөкд 
болжахла тернь чик. 97Чини хәәрлтин тускар тедн энд чонжин 
өмн келсн билә. Тер ахнр-дүүнрчн Христосин тускар ном цә- 
әлһҗәнә, тедн буру номта улсас дөң авхш. Тер учрар, буйн 

болтха, цааранднь йовх хаалїднь Бурхнд таастаһар теднд дэкэд 
нөкд болыч. 8Теднлэ хамдан көдлхин төлө бидн тиим улст нөкд 
болх зөвтэвидн. 


Йохан Детрепиг гемшәжәнә, Деметриг магтжана 


9 Би тана чонжд нег бичг бичлэв. Зуг эмтиг нойлхдан дурта 
Детреп мини бичсн юмиг керглшго. ! Детреп намаг оньдин му 
келнә, мини тускар худл, хов зөөнэ. Эннь цугнь биш. Дэкэд бол- 
хла, холас ирсн ахнр-дүүнриг тосж нөкд болхш. Теднд нөкд 
болхар седсн улст харш болад, чонжас көөнә. Ирхлэрн би те- 
рүнд эн хар үүлмүдин тускар илдкж келхв. " Хөэртэ үр! Му кедг 
эмтиг дураж тиим юм бичэ ке. Зуг сэ кедг улсиг дураж теднэс 
үлгүр ав. Сэ кедг күн Бурхна күн болна. Му кедг күн Бурхиг 
үзэд уга. 2 Цуһар Деметрин тускар сэ келнә. Үнн бийнь энүг 
үзүлнэ. Би эврэн Деметрсин тускар сә келнэв. Мини үгмүдиг 
чикинь чи меднәч. 


Бичгин сүл үгмүд 


13 Би дала үг чамд келхэр бәәләв. Зуг цугинь хулсн үзгәр 
болн бекэр бичхэр седжәхшв. “Удл уга чамла чирәһәрн харһад, 
үзлцэд күүндхв гиж нәәлҗәнәв. "Санан-седклчн амр таварн 
бәәх болтха! Энд бээсн үүрмүдчн чамд менд илгэжэнэ. Хажудан 
бәәсн үүрмүдтэн нанас менд кел! 





Йудан бичсн бичг 


Нүр үг 


Йуда эврэннь бичгтэн бийэн иткдг улст тоолжах деми багшнрас 
умшачнран саглжана. Эн ахрхн бичг учр-утхарн Пётрин илгэсн 
хойрдгч бичгин бээдлтэ болж медгднэ. Бурхн эврэннь улстан нег 
дәкҗ болн мөнкинд иткл өгч. Тер итклин төлэ ноолдх кергтә гиж ав- 
тор урмд өгчәнә. 

Учр-утхин зура 

Нүрүг1-2 

Деми багшнрин зан-бэрц, 

номин болн терүг бурушалһна тускар 3—16 

Иткл хадһлх дуудвр 17—23 

Йөрәл 24—25 


Мендллїїн 


Би, Йуда, Исус Христосин зарц, Яковин дү, Бурхн Эцкәр 

дуудгдсн, хээрлгдсн, Исус Христосар хадһлгддг таднд бичжә- 
нәв. 2 Бурхн өршәлһән, амулн жирїїлэн болн хәәрлтән таднд 
элвгәр өгтхә! 


Худл ном заадг багшнрин тускар 


3 Күндтэ үүрмүд мини! Маднд өггдсн аврлһна тускар би таднд 
бичхэр икәр седвэртэ билэв. Зуг ода Бурхна улст оньдиндэн да- 
алїїгдсн итклиг харстн гиж таднд урмд өгх кергтәһинь тоолад 
бичжэнэв. 4ЯПпад гихлэ, Бурхиг сонсдго зэрм улс тадн заагт 
медмжән угаһар орсн бәәнә. Эдн аля, бузр йовдлан кехд бий- 
дэн зөв өгхэр Мана Бурхна хәәрлтин туск номиг хаҗилһнә. Эн 
улс мана ор һанцхн Нойн болн Деед Эзн Исус Христост иткдго 

улс. Эдн цаажла харһх гиж Бурхна Бичгт эднэ тускар кезэнэс 
авн бичэтэ бәәнә. “Деед Эзн Египетәс Эврэннь келн-улсан 
парїїж аврла. Зуг эс иткдг улсиг хөөннь уга кеж. Тадн энүнэ 
тускар цућар меддг болвчн тодлтха гиж келжэнэв. 6 Бурхна өгсн 
сэн чинриг юмнд тооллго, бээсн орман үлдэсн Бурхна элчнрин 
тускар бас тодлтн. Бурхн эдниг мөнк цевэр күлж алдр өдр күртл 
таг харнїуд бәржәнә. Тер өдрт тедн цаажлгдх. ? Содом, Гомора 
болн өөрк балїїсдын залус эн элчнрлә эдл аля йовдл кеһәд, 
нег-негнләһән унтсн учрас мөнк їалар цаажлгдсмн. Энүг бас 
тодлтн. Эн эмтнд сагллһна үлгүр болжана. 8 Тедү мет эн улс онц 
зүүд зүүдлэд, цогцан бузрдаћһад, Бурхна йосиг Полад, Бурхна эл- 
чнриг му келнэ.  Бурхна ах элч Михаил бийнь чигн эрлгтэ мар- 
һлдад, Мошен цогцин тускар зүткжэсн цагт терүг му келх, гем- 
шэх зөв бийдэн өгсн уга. Тер: 

- Деед Эзн Бийнь чамаг хөртхә! - гиж келсн билэ. 

10 Эн улс эврэн чигн эс меддго юмиг му келжэнэ. Эдн ухан 
уга малмуд кевтәһәр төрхәрә медсн йовдл һарһна. Эн йовдл- 
мудар бийэн үрэнэ. " Эдн басл зовлнган эдлх. Яһад гихлә, эдн 
Кэнлэ әдл бәәнә. Икэр байжхар седэд, Баламла эдл хажһр 
йовдл кеһәд, Корла эдл буцад үкцхэх. !? Тиим улс тана хургт 
хот эдлсн цагт ичр угаһар икәр хот идәд, хар толвс" мет тад- 
ниг бузрдана. Эдн эврэннь арһан хәәнә. Эн улс салькнд кө- 
өгдсн хур асхдго үүлн мет. Эдн намрт темс өгдго модд мет. Эн 
модд унгарнь суйлад таслгдсн учрас кевтэн хагсж одж. "Далан 
дольган көөсрсн мет эдн олна нүднд ичр уга йовдл Ппарїжана. 
Эдн хажисн одд мет. Бурхн эднд таг харңһуд бээдг мөнк орм 
белдҗ**. МАадмин зурһадгч үйд бәәсн Ханок эднэ тускар 
ИИГҖ ӘӘЛДЖ: 

- Хәләтн! Бурхна миңһн, миңһн элчиртэ Деед Эзн йовж 
йовна. 5 Учрнь эн: Орчлнгин эмтнэ зарһинь кех, Бурхиг сон- 
сдго улсиг хар йовдл кеснэс көлтэ, Терүнэ өмнэс хорта үг 
келснэс көлтә Тер цаажлх. !6 Эн улс Бурхна өмнөс үг келәд 
оньдин хүвдэн өөлнә. Бийдэн олз авхар талдан улст зуһудна, 
дәкәд болхла көөрнә. Эврэннь хар сансн санаһан оньдин кү- 
цэнэ. 





* Толвс — пятна. 
** Далан болн хажисн одд гиснь Бурхна өмнәс буцлт өргсн улс. 


ЙУДА, 1 


Сагллїїн болн зокалмуд 


17 Зуг тадн, хәәртә үүрмүд мини! Деед Эзн Исус Христосин 
апостолмудын урдын келсиг бичә марттн. 8 Тедн иигж келсн 
бәәнә: Сүл цагт эврәннь хар сансн санаһан күцэдг, таднар наад 
бәрдг улс һарч ирх. Эн улс иткдг улсиг баг-багар салһх. Эдн 
төрхөрэ бәәсн му седвэртэн авлгдад, Бурхна Сәкүсн угаһар бэ- 
әнә. 2 Болв тадн, хәәртә үүрмүд мини! Хамгин эрүн итклэн ол- 
злад, нег-негэн сурһтн. Эрүн Сәкүснә күчәр зальвртн. 2 Бурхн 
таднд хәәртә болдгиг улм гүүнэр медж йовтн. Мана Деед Эзн 
Исус Христос эврэннь хээрлтэр таднд мөнк җирһл өгхиг кү- 
лэтн. 2 Итклдэн маһдлдг улсла өршәнгү бәәтн. 2 Зәрмнь һалас 
парїж авртн. Зәрмстнь цаһан санаһан күргтн, зуг бийән саглтн. 
Эднә килнцтә седвәрмүдәр бузрдсн хувцнднь дурго болтн. 
24-25 Ор панцхн Бурхн Мана Аврач килнцәс эрвлж, Эврэннь ту- 
урмжин өмн тадниг буру уга бээдлтэ байр өгч зогсах арһта. 
Исус Христосар дамжад, әмтн Бурхиг магтад күндлтхә! Эклцэс 
авн өдгэ цагт болн мөнкиндэн Бурхн хамгин күчтэ болн йоста 
болдгиг әмтн медтхә! Тиигтхә! 


Йудан бичгиг Шин Бооцан 
дегтрин 331 халхд төвж умштн 





Апокалипсис 


Нүр үг 


Эн дегтр Исус Христос Деед Эзн гиһәд иткжәсн христианмудыг 
көөжәсн цагт бичгдсмн. Автор умшачнртан ицл, урмд өгәд, көөв 
чигн, зовлңгта болв чигн итклән бичә геетхә гиж бичжэнэ. Олмһа ке- 
ләр бичгдсн дегтрин ик зууднь илэр келлһнә, үзгдлин энгс барлгдж. 
Эннь талдан улст нуувч болжахла, зуг тер цага христианмуд умшад 
медж чадв. Тегәд дегтрин Пол төрнь олн зүсн хәләцсин энгсэр дәкн 
дәкн давтгдна. Иләр келлһиг күн болһн эврәһәрн тәәлв чигн, болв нег 
төр ахлна: Деед Эзн Христосар дамжад Бурхн Эврэннь цуг дээсиг 
кевтнь диилх, эрлгиг бас диилх. Диилхлэрн Бурхн Эврэннь итклтэ 
улсиг шин тенгрин болн шин һазрин әдсәр эдслх. 


Учр-утхин зура 


Нүр үг 1.1—8 

Түрүн үзгдл болн долан чонжд илгәсн бичг 1.9 – 3.22 
Долан тамһта орачксн цаасн 4.1 — 8.1 

Долан бүшкүр 8.2 — 11.19 

Лу болн хойр анг 12.1 — 13.18 

Олн зүсн үзгдл 14.1 — 15.8 

Бурхна уурллһна долан ааһ 16.1—21 

Вавилона хольврлїїн, ангин, худл 

әәлдәчин болн эрлгин диилгдлһн 17.1 – 20.10 
Сүүлнк зарһ 20.11—15 

Шин теңгр, шин һазр, шин Ерусалим 21.1-25 
Товчлгч үг 22.6—21 


Оршл 


Эн дегтрт Исус Христосин иләр үзүлсн йовдлмуд бичәтә. 
Удл уга юн учрхиг Эврэннь зарцнртан үзүлхэр Бурхн эн ил 
үзүллһ Исуст өгсмн. Исус болхла Эврэннь Иохан гидг зарц тал 

Бурхна элч илгэйэд энүг медүлж. 2Йохан үзсэн келж, Бурхна 
үгмүд болн Исус Христосин медүлсн йовдлмудыг бичж, авч. 
3Эн дегтриг умшдг күн буйн-кишгтэ! Сонсдг болн умшсан кү- 
цәдг күн бас буйн-кишгтә! Яһад гихлә, энүнд бичгдсн йовдлмуд 
удл уга күцх. 


Мендллїїн 


4Би, Йохан, Азийин һазрт бәәсн долан сүзгтни хургудт не- 
рәдҗ энүг бичжәнәв. Ода бәәдг, урднь чигн бәәсн, иргчдән ирх 
Бурхн, Терүнә ширән өмн бәәсн долан сәкүсн болн Исус Хрис- 
тос цаһан сана, амулн төвкнүн бәәдл таднд өггхә! 5 Хамгин түрүн 
әмдрсн итклтә герч, һазр болһна хаадудын Залач Исус Христос 
маднд ик хәәртә болад, цусан асхрулж мадниг килнцэс сулдхсмн. 
6Эврәннь Бурхндан болн Эцкдэн церглүлхин төлэ Исус мад- 
ниг гелнгүд болсн улс кеж ниилүлв. Исус Христос тууртха! 
Мөнкиндэн залтха! Тиигтхә! 7 Хәләтн: Исус үүлн деер бууж 
йовна. Күн болһн болн Исусиг үлдәр шаасн улс Терүг үзх. Цуг 
күмн әмтн Исусин тускар оркрх. Тиим. Тиигтхә! Би «Альфа» 
болн «Омега»*, Түрүнкв болн Сүүлнкв, — гиҗ ода бээдг, урднь 
чигн бээсн, иргчдән ирх сүркэ күчтэ Деед Эзн Бурхн келжәнә. 


Йохан әмдрсн Исусиг үзснэ тускар 


Би, Йохан, тана ахв, таднла эдл Бурхна йосиг күләһәд тесв- 
ртәһәр зовлңта йовнав. Эн зовлнгиг бидн, Исусин сурһульчнр 
болад даажанавидн. Бурхна үг болн Исусин медүлсн үнниг тар- 
хаснас көлтә намаг Патмос арлд туусмн. "9 Деед Эзнэ өдрлэ би 
Эрүн Сәкүсәр дүүрэд, ардан бүрэни әдл чаңһ ду сонсв. "Тер 
иигҗ келв: 

- Үзсэн дегтрт цугинь бичж авад, Епес, Смирна, Пергәм, Ту- 
тыр, Сардис, Пиладельпья, Лөэдикья гидг долан балһснд бәәсн 
сүзгтни хургудт илгә. 

2Тиигж келжэх күүг үзхэр эргж хәләхләрн, би олн зул өргсн 
долан алтн тэвц үзв. 8 Тер зулта долан алтн тэвц хоорнд күмни 
көвүнэ дүрстэ күн зогссинь би үзв. Тер өрчән алтн бүсэр бүслсн, 
ут хувцта бээж. /*Толһаннь үснь цаһан ноосн мет, цасн мет 
цаһан мэр, нүднь һал мет шачаж. 5 Көлнь һалд цутхад өнглсн 





* Грекин цаћһан толһан түрүнк болн сүүлнк үзгүд. 

күрл мет гилвксн, дунь усна күркрэнэ шууган мет чанд. ! Барун 
һартан долан од бәрәд зогсж. Амнаснь хойр талан иртә хурц 
үлд үзгднә. Нүүрнь һал үдин нарн кевтәһәр герлтж бәәнә. " Те- 
рүг үзн, би үксн күн мет көлднь киисв. Тиигхлә Тер барун һаран 
нан деер тэвэд иигж келв: 

- Бичә ә. Би Түрүнкв болн Сүүлнкв. 

18 Би эмдв. Би үкч одлав, зуг ода мөнкиндэн эмд бээхв. Үклиг 
залдг, үклин һазриг залдг йосн Нанд бәәнә. "Үзжэсэн ода 
болжахиг болн бас хөөннь чигн учрхиг бичж ав. ? Барун партм 
бээсн чини үзжэсн долан одна болн зул өргсн долан алтн тэв- 
цин нууцин тээлврнь эн: долан одн гиснь — долан балїЇїснд бәәсн 
сүзгтни хургудын Бурхна долан элчнр. Зул өргсн долан алтн тэвц 
гиснь — долан сүзгтни хургуд. 


Епес балїїснд илгәсн бичг 


Епес балһсна сүзгтни хургин Бурхна элчд иигж бич: Барун 

һартан долан од бэрдг зул өргсн долан алтн тэвц заагт 
йовх Исус Христосин келсн үг эн: Чини бәәдл җирһлиг, күнд 
көдлмшиг, ик тесвртә бәәдлиг Би меднәв. Чи хар саната улсиг 
тесж чадхшич. Бийэн апостолмуд гиж нерэддг, зуг апостолмуд 
биш улсиг шалһж, тедниг худлч болсиг илдкж һарһсичнь бас 
меднәв. 3 Чамаг ик тесвртәһичинь, Мини төлэ зовлнган эдлси- 
чинь, цуцрлго Намаг дахсичинь Би меднэв. *Зуг чи урдк кевэрн 
Нанд дурн-седклэн тәвдгән уурвч. Энчн буру. 5 Урднь яйж бээ- 
сән тодл. Килнцтэ жирїїлэн үлдэж урдк кевэрн бэ. Килнцтә 
жирїїлэн эс үлдэхлэчн Би ирэд чини зулыг ормаснь көндэхв. 
6Хэрнь нег сэн юмн бәәнә. Николайин сурһульчнр кесн юмнд 
чи дургоч. Би теднэ кеснд бас дургов. 7Сүзгтни хургудт Эрүн 
Сәкүснә келсиг сонсхар седснь сонстха! Диилвр бэрсн күүнд 
Би Бурхна садт бәәсн эм өгдг модна темснэс амсх зөв өгхв. 


Смирна балїїснд илгәсн бичг 


Смирна балһсна сүзгтни хургин Бурхна элчд иигж бич: Тү- 
рүңкнь болн Сүүлнкнь, үкэд Әмдрснь чамд иигж келжэнэ: 

9 — Би чини зовлнгиг, чини угатя-яду бээдлиг (йосндан болх- 
ла, чи байнч) меднәв. Бийән евреймүдт тоолдг улсиг чамаг му 
келдгинь бас меднәв (зуг тедн еврей биш). Йосндан болхла, 
теднә хург эрлгин хург. " Бийләһән учрх зовлнгас бичә ә. Сонс! 

Тадн дундас зэрмнь сөрхәр түүрмд эрлг суулһх. Тадн арвн өдр 
зовлнган эдлхит. Үкв чигн итклтэ бол, тиигхләчн Би чамд мөнк 
жирһлин титм зүүлһхв. !!Сүзгтни хургудт Әрүн Сэкүснэ келсиг 
сонсхар седснь сонстха! Диилвр бэрсн күүнд хойрдгч үкл хорл- 
тан күргэшго. 


Пергәм балїїснд илгәсн бичг 


12 Пергәм балїїсна сүзгтни хургин Бурхна элчд чи иигж бич: 
Хойр талан иртә хурц үлд Бэрсинь иигж келжэнэ: - !3 Чамаг 
эрлгин ширэ бээсн һазрт бээдгинь Би меднәв. Эрлг бээсн һазрт 
Мини итклтэ герчиг Антипаг алсн цагт, чи Нанд иткдгән 
уурлго Нанла итклтәһәр бээлэч. МТиигвчн чамд бас невчкн бу- 
ру юмн бээнэ. Тадн дунд зэрм улс Баламин ном дахж бээнэ. 
Израилин улсиг килнцд яһҗ орулхиг Балам Балак хаанд зааж 
өгв. Тедн шүгэнэ өмн өргсн хотыг идәд, аля йовдл һарһсмн. 
15Тиим кевәр тадн дунд Николайин дахгчнрин номд орсн улс 
бәәнә. 16 Килнцтә җирһлән хай! Эс тиигхләчн, Би ирәд амнасм 
һарч йовх хойр талан иртә хурц үлдэр теднлэ дәәлдхв. 1!7Сүзгт- 
ни хургудт Әрүн Сэкүснэ келсиг сонсхар седснь сонстха! Ди- 
илвр бэрсн күүнд бултулсн манна гидг хотас амсулнав, цаһан 
чолу өгнэв. Тер чолун деер шин нерн бичэтэ бээх. Тер нериг 
чолу авсн күүнэс нань күн медшго. 


Тутыр балїїснд илгәсн бичг 


18 Тутыр балһсна сүзгтни хургин Бурхна элчд иигж бич: ша- 
часн һал мет нүдтә, өнглсн күрл мет гилвксн көлтә Бурхна Кө- 
вүн иигж келжәнә: — 1 Чамаг яһҗ бәәдгинь, Нанд дурта болад 
иткдгичн Би меднәв. Чи Нанд церглэд, зовлнгиг тесвртэ ке- 
вэрн даалач. Энүг Би бас меднэв. Ода чамаг урдкас үлү икэр 
үүлэн күцэжэхиг бас меднәв. 2 Зуг невчкн буру юмн бәәнә. Та- 
над Эзабел күүкд күн бийән әәлдәчд тоолад, Нанд иткдг улсиг 
сурїїж, буру юм зааһад, аля йовдл һарһад, шүтәдт өргсн хот 
идәд, бузр юм кежәнә. Чи болхла терүг хөрхшич. 2 Би терүнд 
килнцтэ жирїллэн хайх цаг өгләв. Зуг тер аля бәәдл-җирһлән 
хайхар седсн уга. 2 Хәләтн! Би терүг му гемәр цаажлхв. Терүнлә 
хамдан аля кедг улсиг килнцэсн эс һарһхла, би тедниг ик зовл- 
ңла харһулхв. 2 Би терүнэ дахгчнриг алад уга кехв. Болв Намаг 
әмтнә уха-сана медж чаддгиг цуг сүзгтни хургуд медж авх. Би 


486 


АПОКАЛИПСИС, 3 


таднас күн болһниг кесн үүлэрнь цаажлхв. 2+2 Зуг тадн болн 
нань чигн улс тер күүкд күүнэ заасар болсн угат. Эрлгин гүн нууц 
гиҗ зәрм улс нерэддг номиг тедн дассн уга. Намаг иртл Нанд 
батар итктн гисн зааврас талдан заавр Би танд өгчэхшв. 262 Ди- 
илвр бэрсн күүнд, цагин чилгч күртл Мини заасиг күцэсн күүнд 
буру номта улсиг залх йос Би өгхв. Тер йосиг Нанд Эцк өгв. 
Төмр тайгар тедниг Тер хэрүлх, буһш кевтәһәр цокж хамхлх. 
28 Би терүнд диилврин темдг болгч өрүни од өгхв. 2° Сүзгтни 
хургудт Эрүн Сэкүсн келсиг сонсхар седснь сонстха! 


Сардис хотнд илгәсн бичг 


Сардис гидг хотна сүзгтни хургин Бурхна элчд иигж бич: 
Бурхна долан Сәкүс залдг болн долан од Бэржэхинь иигж 
келжэнэ: 

- Чини бәәдл жирһлиг Би меднэв. Чамаг эмтн эмд гиж тоол- 
на, зуг чи эмн уга. 2Эн бээдлэсн серхнчн! Үлдсн юман геешгон 
төлэ батл. Яһад гихлэ, Бурхна хэлэцэр эклсн юм күцәһәд уга- 
һичнь Би үзлэв. 3 Христосин номиг урднь яйж авсан, яһҗ сонс- 
сан тодл. Терүг зөвтнь күцэж килнцтэ җирһлән хай! Эн бәәдләсн 
эс серхлэчн, Би хулхач метэр генткн ирж чамаг цаажхв. Чи 
мини ирх цагиг медж чадшгоч. 4Зуг тана Сардис хотнд хувцан 
цеврэр бэрдг зэрм улс бәәнә. Тедн цаһан хувцтаһан Нанла хам- 
дан йовх, яһад гихлэ, тедн энүнлэ ирлцэтэ болх.  Диилвр бэрсн 
күн теднлә әдл цаһан хувц өмсх. Би терүнэ неринь әмн-җирһ- 
лин дегтрәс һарһлго эврэннь Эцкин өмн, Бурхна элчнрин өмн 
«Эн күн Мини», гиж келхв. 6 Сүзгтни хургудт Эрүн Сэкүснэ 
келсиг сонсхар седснь сонстха! 


Пиладельпья хотнд илгәсн бичг 


7 Пиладельпья хотна сүзгтни хургин Бурхна элчд иигж бич. Эн 
Давид хаана түлкүртә Әрүн Үннчин келсн үгмүд. Кемр Тер үүдиг 
секхлэ, күн хааж чадшго, кемр тер үүдиг хаахла күн секж чадшго. 
8 Би чини бәәдл-жирһлиг меднэв. Чамаг олнд деерк орм эс эзл- 
дгичнь меднәв. Тер бийнь Чи мини ном дахлач, Исусиг медхшв 
гиж төрүц келсн угач. Би чини өмнк үүдиг секүв, күн терүг хааж 
чадшго. 9 Хөлэ! Бийән евреймүдт тоолдг эрлгин хургин гешүдиг 
авч ирэд, чини көлд сөгдүлнэв. (Йосндан тедн евреймүд биш.) 
Тиигәд тедн Намаг чамд дуртаг лавта медх. Чи Мини заасар 

тесж бээввч. Тер учрар Би чамаг һазр деер улсиг сөрсн цагт 
харсж авхв. Тедниг ик зовлңла харїїулж Би сөрхв. ЧУдл уга 
ирхв. Диилэчин титмиг чамас күн булаж авшгон төлэ Нанд ба- 
тар иткж бә. 12Диилвр бэрсн күн Мини Бурхна сүмд түшг болж 
зогсад, төрүц тендэс һаршго. Би тер күүнэ деер Мини Бурхна 
нериг болн Мини Бурхна балһсна нериг бичхв. Тер Шин Еру- 
салим балїїсн тенгрэс Мини Бурхнас бууж ирх. Шин нерән тер 
күн деер бас бичхв. 3 Сүзгтни хургудт Әрүн Сэкүснэ келсиг 
сонсхар седснь сонстха! 


Ләәдикья балїїснд илгәсн бичг 


4 Ләәдикья балһсна сүзгтни хургин Бурхна элчд иигж бич: 
Эн Тиигтхә гисн үннч итклтэ герчин үг. Бурхн Терүгәр дамжж 
цугинь үүдэж. "Би чини бәәдл-җирһлиг сәәнәр меднэв. Чамаг 
халун чигн бишинь, киитн чигн бишинь Би меднэв. Халун эс 
гиж киитн болсн болхла, деер болх билэ. !6 Зуг чи халун чигн, 
киитн чигн биш - бүлэнч. Тер учрар Би чамаг амнасн нульмад 
хайснла эдлэр көөж һарһнав. !" Чи бийэн муульта, сана зовад- 
ган, угатя, сохр, нүцкн бээдгэн медлго: «Би байнв, элвг-делвг 
бээнэв, нанд юмн керго», - гиж келнэч. 8 Мини селвг эн: байн 
болхин төлэ Талд эрүслсн алт Нанас хулдж ав, бийән хувцлхар 
нүцкн ичртэ цогцан хаахар Нанас цайан хувц хулдж ав. Юм 
үзхин төлә нүдндэн түркдг эм Нанас хулдж ав. ! Дурлсн улсан 
Би керлдэд заснав. Килнцтэ йовдлан хайж, Нанд халун зүркэрн 
итк! 2 Сонс! Би чини үүднэ ца зогсад, үүд цокжанав. Күн Мини 
ду сонсад, үүдэн секхлэ, Би гертнь орад, терүнлэ хамдан хотынь 
эдлхв. 2 Би диилвр бэрэд Эцктәһән хамдан Терүнэ ширэд суу- 
лав. Тиигж Би диилвр бэрсн күүнд Нанла хамдан ширэдм суух 
зөв өгхв. 2 Сүзгтни хургудт Эрүн Сәкүснә келсиг сонсхар седснь 
сонстха! 


Тенгрт бәәсн сөгдлїїн 


Энүнэ хөөн би тенгр деер секәтә үүд үзв. Урднь нанд келсн 
бүрәни ә мет дун иигж келв: 
- Наар, хөөннь юн учрхиг би чамд үзүлхв. 
2Тер дарунь Әрүн Сәкүсәр би дүүрв. Теңгр деер ширә бээж. 
Тер ширэд Бурхн сууж. 3 Сууснь йаспд болн сардс гидг эрднь чо- 
лун мет ноһан, улан өнгөр герлтҗ бәәнә. Ширэн эргнд смарагд 

гидг эрднь чолун мет ноһан өнгөр гилвксн солнї бээж. “Эн 
ширэн эргнд талдан хөрн дөрвн ширэ бээж. Тер ширэст хөрн 
дөрвн көгшэ суула. Тедн алтн титмтэ, цаһан хувцта билэ. 5 Ширә 
талас цәклһн цэклэд, шууган, оһтрһун дун һарад бээв. Ширэн 
өмн долан һал —– Бурхна долан Сәкүсн асж бәәнә. 5 Нимгн мөс- 
нлә әдл цегән шил теңгс мет нег юмн ширэн өмн бээж. Ширэн 
эргнд дөрвн үзг болїїнднь тал талдан эмтэ дөрвн юмн зогсж. 
Тедн өмнән, ардан кесг нүдтэ бәәж. 7 Түрүнкнь арслнгин бәәд- 
лтә, хойрдгчнь турлын бээдлтэ, һурвдгчиннь чирэнь күүнә чи- 
рәтә эдл бээж. Дөрвдгчнь нисж йовх һәрд шовуна дүрстә билэ. 
8Тедн дөрвүлн тус-тустан зурһан живртэ, живрнь һаза дота уга 
кесг нүдтэ. Өдр сө уга тедн оньдиндән: 

«Әрүн, Әрүн, Әрүн Деед Эзн! 

Хамгин сүркә күчтә 

Урднь бәәсн, 

Ода бәәдг 

Иргчдэн ирх Бурхн!» — гиһәд келәд бәәнә. 

9-1 Эн дөрвн эмтэ юмс ширэд суусн мөнкиндэн бээдг Бурхнд 
магтал, ханлт өргэд күндлж бээхлэ, хөрн дөрвн көгшәһәс ши- 
рэд Суудгин өмннь унад, мөнкиндэн Бәәдгт сөгднэ. Тедн эв- 
рэннь титмэн ширэн өмн тэвэд иигж келнэ: 

«Мана Деед Эзн Бурхн! 

Та цугинь үүдәләт! 

Тана таалар цугнь үүдж бээнэ! 

Тер учрар 

Тана алдр бээдлин тускар эмтн келнэ, 
Таниг күндлнэ, 

Йоситн туурулна! 

Тиим зөв Танд бәәнә!» 


Орачксн цаасн болн Хурїїн 


Тиигхлә би Суусна барун һартнь хойр таласнь бичэтэ, долан 

тиизтэ цаас үзв. 2Йос бэрсн Бурхна элчиг: 

- Тиизиг эвдж задлх, цаасиг секх зөвтэ күн бээнү? - гиһәд 
чанд дууһарн келжэсинь би үзв. 

3Зуг тенгр, Һазр деер, һазр дор чигн тер цаасиг күн секж 
чадсн уга. “Тер цаасиг секэд умшх күн уга болсн учрас би ћа- 
шудж оркрж бәәләв. 5 Тиигхлэ көгшэсин дундас негнь: 

- Бичэ ууль, хэлэ! Йудан тохмас һарсн арслн, Давидин үлдл 
тохм диилвр бэрж. Тер долан тииз эвдж задлх, цаасиг секж 
чадх, - гиҗ нанд келв. 

5 Ширэн өөр зогсжасн Хурһиг би үзв. Терүг эмтэ дөрвн юмн 
болн көгшэс эргж зогсж. Тер тэклд тэкгдсн хурһна бээдлтэ бә- 
эж, долан өвртә, долан нүдтэ бәәж. Долан өвр болн долан нүдн 
гиснь: һазр болһнд илгэгдсн Бурхна долан Сәкүсн. 7 Хурһн өөр- 
дэд, ширә деер Суусна барун Һһарас цаас авв. 8 Терүг цаас авсна 
хөөн дөрвн эмтэ юмн болн хөрн дөрвн көгшәс Хурһнд сөгдцхәв. 
Көгшэс тус-тустан һартан ятх, сангин идәһәр дүүрң ааһ бэрсн 
бәәлә. Сангин идәһәр дүүрң аһ гиснь: Бурхна улсин мөргүл. 
9 Тедн шин дуућан дуулцхав: 

- Цаас авад тиизинь задлх зөв Танд бәәнә. Яһад гихлэ, Та 
тәкл болад Эврэннь цусарн Бурхнд !%тохм болһнас, келн болһ- 
нас, келн-эмтн болһнас әмтиг хулдж авлат. Та теднэр Бурхна 
гелнгүд болсн улс тедн һазриг залх. 

пТиигхлә би хәләһәд ширэн эргнд тоолж болшго Бурхна 
элчнрин, эмтэ дөрвн юмсын болн көгшэсин ду сонсв: 
2 Тәклин алгдсн Хурїїн цецн уха, байн зөөр, күч, йос бэрх 
ачта! Терүг улс туурулх, күндлх йоста! 1 Тенгр, һазр деер, 
һазр дор, тенгст бээсн эмтэ киитэ тоотнь, цуг орчлнд бээсн 
тоотнь иигж келсинь би сонсв: Ширэд Сууснь болн Хурїїна 
күч-йос Бэрснь тууртха! Мөнкиндэн Тедниг күндлтхә! 5 Әм- 
тэ дөрвн юмс: Тиигтхэ, -/ гиж келв. Тиигхлэ көгшэс сөгдж 
мөргцхэв. 


Түрүнк зуран тинз 


6 12 Хурһн ном бичэтэ цаасна долан тиизин негинь задлхла, 
дөрвн эмтэ юмна негнь оһтрһун дуућһар: 

- Нааран ир, —– гиһәд дуудна. 

Би цаһан мөр үзв. Тер мөрн деер һартан нум бэрсн күн сууж. 
Терүнд титм зүүлһв. Тер диилвр бэрсн мөртә күн бээж, цаа- 
ранднь диилвр бэрхэр һарч ирж. 3 Цаасна хойрдгч тииз Хурїїн 
задлхла, хойрдгч эмтэ юм: Нааран ир, — гив. “Тиигхлэ улан зе- 
ерд мөрн Һһарч ирв. Эн мөриг унсн күн делкәд бээх эвиг эмтнэс 
авх йоста бээж. Тер учрар эмтн нег-негән алдг болв. Тер күүнэ 
һарт ик үлд бэрүлж. 5 Хурһн пурвдгч тииз задлхла, һурвдгч эмтэ 
юмн: Нааран ир, – гисинь би сонсв. Тиигхлә хар мөрн ћһарч ирв. 

Терүн деер чиннүр бэрсн күн сууж. Энүг би үзв. “Эмтэ дөрвн 
юмн бээсн һазрас: 

- Нег өдрин жалвинь һанцхн нег кило цаһан буудя, эс гиж 
һанцхн Пурвн кило ичмэн болна. Зуг олив болн уста үзм мод- 
дыг бичә үрә! - гисн дуунла эдл юм би сонсв. 

7Хурһн дөрвдгч тииз задлхла: нааран ир гисн эмтэ юмна ду 
би сонсв. 8Тиигхлэ бор мөрн їПарч ирв. Тер мөрн деер Үкл гидг 
нертә юмн сууж. Түүнә ардас «Үклин һазр» гидг юмн дахад 
һарч ирв. Тедн хоюрн орчлнгин дөрвдгч әнгиг дәәһәр, харһнл- 
һнар, му гемэр, зерлг ангудар дамжж алх йоста бээж. ° Хурһн 
тавдгч тиизиг задлхла, тэклин ширэ дор бээсн Бурхна үгиг итк- 
лтә кевэр тархаснас көлтә алгдсн улсин сүмсдиг би үзв. 

10 Сүркә күчтэ Эрүн Үннч Деед Эзн! Кезэ күртл Та һазр 
деер бээсн мана цус асхрулсн улсиг гемшэл уга, цаажлл уга бэ- 
әхмт? -гиж тедн чаңһ дууһар хәәкрцхәв. 

пТеднә күн болһнд цаһан хувцн өггдв: 

- Исуст церглж тана ахнр-дүүнрлэ әдләр алгдсн улсин то эс 
күцтл, невчк күлэжэтн. Бичә зовтн! - гиҗ теднд келлә. 

р Хурһн зурһадгч тиизиг задлхла, һазр икэр чичрв. Нарн хар 
хувцн мет харнһурад, сар цусн метәр улатрв. 8Тенгрин одд, 
инжр модна көк темсн кевтәһәр догшн салькнд нээхлэд унцхав. 
мТенгр цаасн мет орагдад, уул, арл болһн ормасн көндрв. 5Ор- 
члнгин хаадуд, йос бэрдг улс, цергин ахлачнр, баячуд, тоомсрта 
улс, зарцнр, сул улс цугтан хадын көндәд, уулын хад чолун заагт 
орж бултцхав. 

16__ Мадн деер унад, ширэд Суусн Бурхна нүднэс, Хурһна 
цухлас мадниг бултулыт! !" Яһад гихлэ, Теднә алдр цухлын өдр 
ирв. Тер цухлын өмнәс кен тесж бээөж чадхмб? - гиж тедн 
келцхәв. 


Израилин нег зун дөчн дөрвн минїїн күн 


Энүнэ хөөн би Бурхна дөрвн элчнриг үзв. Тедн һазрин 
дөрвн үзгт зогсад, һазр тал, теңгс тал, модд тал сальк үләш- 
гоһар гиж дөрвн сальк бэрж. 2 Дорд үзгәс һарч йовх эмд Бурхна 
тамһта элчиг би үзв. Тер һазрт болн тенгст хорлт кех йоста Бур- 
хна элчнрт чанд дууларн иигж келв: 
з_— Мана Бурхна зарцнрин манна деер тамһ эс тэвтл һазрт, 
уснд, моддт хорлт бичә күргәтн. 

4Нег зун дөчн дөрвн миңһн күн маннадан Бурхна тамһта 
болсинь би сонсв. Тедн цуг Израилин арвн хойр унг-тохмас 
парсн улс бээж, унг-тохм болһнас арвн хойр минїїн күн чигн. 
5з Йудан унг-тохмас, Рубен унг-тохмас, Гадын унг-тохмас, Аше- 
рин унг-тохмас, Напталин унг-тохмас, Манашен унг-тохмас, 
Шимона унг-тохмас, Левин унг-тохмас, Исахарин унг-тох- 
мас, Зебулуна унг-тохмас, Йосипин унг-тохмас, Беньяминэ 
унг-тохмас орж. 


Тоолж, болшго олн күн 


9 Энүнэ хөөн келн-әмтн болһнас, ээмг болһнас, келн болһнас 
тоолж болшго олн күн ширэн өмн, Хурһна өмн цаһан хувцта- 
һан шавдл зандн модна бүчрмүд һартан бэрж зогссинь би үзв. 

10- Ширә деер Суусн мана Бурхн болн Хурһн мадниг аврла! — 
гиж тедн чаңһ дууһарн хәәкржәнә. 

п Бурхна элчнр цугган ширэг, көгшәсиг болн әмтә дөрвн 
юмиг эргж зогсжала. Дәкәд ширэн өмн элкдж унад Бурхнд 
мөргихэв. 

2- Мана Бурхн алдр туурмжта, цецн ухата, күчтә, ачта! Мана 
Бурхнд магтал, мөңкиндән ханлт! Тиигтхә! 

13 _ Цаһан хувцтань кемб? Альдас эдн ирсмб? — гиҳҗ нег көг- 
шә нанас сурв. 

м _ Дав, та эврән меднэт, —– гиҗ би хәрү өгв. 

- Эдн ик алдр зовлн дааһад, Хурїїна цусар хувцан урлаж ца- 
палїїсн улс. 55 Тегәд чигн эдн Бурхна ширэн өмн зогсад, өдр сө 
уга Бурхна сүмд церглнә. Ширәд Сууснь эднлә хамдан бүүрлж, 
эн улсыг харсх. 16 Эдн дэкж өлсшго, ундасшго, һаң халун, нарн 
чигн эднд мууһан хальдашго. !° Яһад гихлэ, ширэн өөр зогссн 
Хурһн эдниг хәрүлж, урсдг булг тал дахулж авч ирх. Бурхн тед- 
нә нүднәс асхрсн нульмс болһниг арчх. 


Бичәтә цаасна доладгч тииз 


Хурһн бичэтэ цаасна тиизиг задлхла, тенгр деер өрэл часин 
туршарт ә-чимән уга болв. 2 Би Бурхна долан элчиг үзв. 
Тедн Бурхна өмн зогсла, долан бүрэ теднд бәрүлв. ? Бурхна тал- 
дан элч ирәд, тэклин бээрнэ өөр зогсв. Һартнь алтн сав бээж, 
Бурхна улсин мөргүллә ниилүлхин төләд болн ширән өмн бә- 
эсн алтн тэклин бээрнд бәрц бәрхин төләд терүнд дала сангин 

идә өгч. “Бурхна улсин мөргүллэ дегц Бурхна элчин ћһарт бээсн 
савас һарсн сангин идэнэ утан Бурхнд өргц болв. 5 Бурхна элч 
сав авад, тэклин бээрнэс һалта цог савд тэвэд һазрт хайв. Тер да- 
рунь оһтрћһун дун һарад, шууган болад, цэкл цэклэд, һазр чичрв. 


Түрүнк дөрвн бүрэ 


6 Бүрэ бэрсн Бурхна долан элч бүрәһән татхар белдцхәв. 7 Тү- 
рүнк элч бүрәһән татв: цуснла хольсн һал болн мөндр һазрт 
унв. Һазрин һурвдгч хүв деернь урїїсн моддла, олн зүсн ноһанла 
хамдан шатж одв. 8 Бурхна хойрдгч элч бүрәһән татв. Шатжасн 
ик уул мет нег юмн тенгсин уснд хайгдв. Тенгсин һурвдгч хүвнь 
цуснд хүврв. * Тенгсин һурвдгч хүвин эмтэ киитә юмс үкәд, тенд 
кермс уга болж одв. !! Бурхна һурвдгч элч бүрәһән татв. Һал мет 
шатжасн алдр одн тенгрэс һарад, һолмудын болн усна булгудын 
һурвдгч хүвднь унв. "Тер одна нернь – Шарлжн. Усна Ппурвдгч 
энгнь һашурҗ одв, олн эмтн тер усиг ууһад үкж одв. Яһад гих- 
лэ, тер усн һашуржҗ одв. 2 Бурхна дөрвдгч элч бүрәһән татв. 
Нарн, сар, олд цагин һурвдгч хүвднь герл өгшгоһар эвдгдж. Өд- 
рин һурвна нег хүвднь нарн герл өгдго болв. Сар болн одд болх- 
ла сөөһин Һһурвна нег хүвднь герл өгдго болв. ! Ик деер тенгрт 
нег һәрд шовуг нисж йовхинь би үзв. Терүг чанд дууһарн иигж 
келсиг СОНСВ. 

- Әәжәнәв! Әәжәнәв! Үлдсн һурвн бүрэн ә сонсгдхла, һазр 
деер бәәсн улс басл зовлнган эдлх. 


Бурхна тавдгч элч бүрәһән татхла, тенгрэс һазрт унсн од би 

үзв. Йорал уга худг секдг түлкүр однд өгв. Тер йорал уга 
худг секв. Терүнәс ик бешәс Парчах кевтә, утан һарад аһариг 
дүүргэд, нарна герлиг хаав. 3 Утанас царцаха ћһарад һазр деер тарв. 
Һазрин чим хорхан йос терүнд өгв. “Базрин олн зүсн урһмлд 
болн моднд хорлт күрглго, зуг маннадан Бурхна тамһ уга эмтнд 
хорлт күрг гисн заквр теднд өгв. 5 Эн әмтиг аллго тавн сардан 
зовах зөв теднд өгв. Тедн чим хорха хатхсн метәр әмтиг зовав. 
6Тер цагт эмтн үкл хээх зуг олж чадшго, үкхәр седх, зуг үкл 
теднүр иршго. 7Тер царцаха дээнд белдсн мөрнә бәәдлтә, толһа 
деернь алтн титм мет юмта бээж. Нүүрнь күүнэ чирэ дураж. 
зҮснь күүкд улсин үсн мет, шүднь арслнгин сая мет.  Төмр мет 
хуйгта, живрин шууган дээнд довтлсн кесг мөрн тергнә шууган 

мет билэ. "9 Тедн чим хорхан сүүлтэ болн хатхурта, тедн сүүлэрн 
эмтнд тавн сардан хорлт күргэх зөвтэ бәәж. "Теднә хан йорал 
уга худгиг залдг Бурхна элч — нернь еврей келәр Абадон, грек 
келәр Аполион. (Эвдэч гисн утхта.) 2 Түрүнк зовлн давхла, энүнэ 
хөөн дэкэд хойр зовлң аашна. 5 Бурхна зурїадгч элч бүрәһән 
татв. Бурхна өмн бээсн тэклин алтн ширэн дөрвн талк үзгэс 
дун сонсгдв. (Тэклин алтн ширэн дөрвн талкнь өврин бээдлтэ 
бәәсмн.) “Тер бүрэн дун Бурхна зурһадгч элчд иигж келнә: 

- Евфрат гидг алдр һолд күлэтэ Бурхна дөрвн элчиг сулдха! 

5 Бурхна дөрвн элч күмни һурвдгч хүвинь алхин төләд сулдгдв. 
Эн час, өдр, сар болн җилин төлә тедн бийән белдәд бәәж. 
1 Би мөртэ цергин тооһинь сонсв. Тернь хойр зун сай бээж. 
п Тер мөрдинь би үзгдлдэн үзв. Тер мөрд деер суусн улсин 
хуйгнь һал мет улан, сапфир гидг эрднь чолун мет көк, күкр 
мет шар өнгтэ бээж. Мөрдин толһас арслнгин толһан бээдлтэ 
бээсмн. Һал, утан болн күкр амнаснь һарад бээж. 1 Мөрнә ам- 
нас парсн һурвн аюл: һал, утан болн күкр күмни һурвдгч хүвинь 
алж, уга кеж, ! Яһад гихлэ, мөрнә күчнь амн сүл хойрт бээж. 
Сүүлмүд моһан толһан бээдлтэ бәәж. Терүгәрн тедн хорлт 
күргв. 2 Эн олн аюлас эмд үлдсн эмтн эврэннь кедг юман хайсн 
уга, тедн хар сэкүсдт, юм сонсж үзж йовж чаддго алтн мөнгн 
зес, чолун болн модн шүгэдт сөгддгән уурсн уга. 2 Тедн кү алд- 
ган, бө кедгән, аля бузр йовдл һарһдган, хулха кедгэн хайсн уга. 


Орачксн бичкн цаасн 


1 Би Бурхна йос бәрдг талдан элчиг үзв. Тер тенгрэс бууж 

ирв. Бурхна элчиг үүлн хувцн мет ораж. Толћһа деерэн сол- 
ңһта, чирэнь нарн мет гилвксн, көлнь һал бахн мет билэ. 
23 Һартан секэтэ бичкн цаас бэрсн барун көлэрн теңгс ишкэд, 
зүн көлэрн һазр ишкәд арслнгин оркрлһн мет чанд дууһар хә- 
экрв. Терүг хәәкрхлә, долан оһтрһун дун һарв. “Тер долан оһт- 
рһун дууһар хәәкрхлә, би бичхэр белдүв, зуг тенгрэс һарсн дун 
иигҗ келв: 

- Долан оһтрһун келсн үг нууһад бичә бич. 

5Тиигхлә тенгс һазр деер зогссн Бурхна элчиг барун һаран 
тенгрүр өргсиг би үзв. Тенгр, һазр, тенгс пурвиг болн тенд бә- 
әсн цуг юмиг үүдэсн мөнкиндэн бээдг Бурхна нер олзлад тер 
андһар тэвэд: 

- Бүтх юмн эрк биш бүтх.? Бурхна доладгч элч бүрәһән татх- 
ла, Эврэннь нууцин зураһан Бурхн күцэх. Энүнэ тускар Тер 
Эврәннь зарц әәлдәчнртән урднь зэнглсмн, — гив. 

8 Урднь нанд үг келсн, тенгрәс һарсн дун дэкэд иигж келв: 

- Йов! Тенгс деер болн һазр деер зогсжасн Бурхна элчин 
һарт бээсн секэтэ цаасинь ав. 

9 Би Бурхна элчүр өөрдәд, тер бичкн цаасиг сурв. 

- Эн цаасиг авад ид. Чини геснд һашун болх. Зуг амндчн бал 
идсн мет әмтәхн болх, - гиж тер нанд келв. 

0 Би Бурхна элчин һарт бээсн цаас авад идв. Тер цаасн амндм 
бал мет әмтәхн болв. Идәд дуусхлам гесндм һашун болв. 

п Чи келн-улсин, келмүдин болн кесг хаадудын тускар дэкн 
ЭЭЛДХ ЗӨВТЭЧ, -- ГИЖ нанд келв. 


Хойр герч 


1 Тер кемжэлхин төлә нанд тайг өгв. 

- Йовад Бурхна сүмиг тэклин ширәтә хамднь кемжәл. 
Дотрнь сөгджәх улсиг тоол. 2Сүмин һазак бәәриг бичә кем- 
жэл. Яһад гихлә, тер буру номта улст өгсн юмн. Тедн әрүн бал- 
һсиг дөчн хойр сардан дажрад залх. 3 Һашудсн цагт өмсдг хувцта 
хойр герчэн илгэнэв. Тедн миңһн хойр зун җирн өдрт ээлдх 
йоста болх. 

“Эн хойр герч - орчлнгин Деед Эзнэ өмн зогссн хойр олив 
модн, зул өргсн хойр тэвц болжана. 5Теднд күн хоран күргхэр 
седхлэ, теднэ амнаснь һал парад өшәтнриг уга кех. Тиигәд эн 
герчнрт хоран күргхэр седсн күн тиигж алгдх. “Ээлдсн цагтан 
тедн теңгр хаах, хур ордгинь уурулх. Усиг цуснд хүврүлх дурта 
цагтан, ћазрт аюл илгэх. Тедн тиим йоста болх. 7Тедниг герчлж 
дуусхлань, йорал уга худгас һарсн догшн ан хойр герчин өмнэс 
дээлдж, тедниг диилж алх. 8Теднэ эмн уга цогц алдр балїїсна 
уульнцд кевтх. Тенд урднь теднэ Деед Эзн кирс деер цаажлгдсмн. 
Эн балїїсна тежг нернь Содом болн Египет.  Келн-әмтн болһ- 
нас, ээмг болһнас, келн болһнас цуг улс һурвн өдр дундур эн 
күшмүд хәләҗ үкәрт оршах зөв өгшго. ! Тер хойр әәлдәч һазрт 
бәәсн улсиг зовасн учрас күмни улс теднә үклд икәр байрлх. 
Эмтн нег-негндән белг өгәд нәр кех. "Һурвн дундур өдр давхла, 
Бурхнас Һарсн эмнэ Сәкүсн теднэ цогцд орад, тер хойр герч 
босад көлэрн зогсж. Энүг үзсн улс икэр әәпхәҗ. 

2-4Нааран, деегшән һартн, -- гиҗ теднд келсн чаңһ дун тен- 
грәс һарсинь тер әәлдәчнр сонсв. 

Тер хойр герч үүлн деер теңгрүр өөдлв. Теднә өшәтнр энүг 
үзв. 15 Тер дарунь һазр икэр чичрв. Балїїсна арвдгч хүвнь хольв- 
рад унж одв. Эн һазр чичрлһнд долан минїїн күн үкв, наадкснь 
икэр сүрдәд, тенгрин Бурхнд туурмж өргв. “ Хойрдгч зовлн да- 
вад, һурвдгч зовлн бачм кевэр өөрдж йовна. 


Доладгч бүрэ 


15 Бурхна доладгч элч бүрэ татв. 

— Мана Бурхн болн Терүнэ илгәсн Аврач орчлнгиг залх йос- 
та болв. Бурхн мөнкиндэн залх, - гисн кесг чанї дун тенгрэс 
сонСГДВ. 

16 Бурхна өмн суусн хөрн дөрвн көгшэс элкдж киисэд Бурхнд 
СӨГДЖ, КЄЛЦХЭВ: 

7-4Ода бээдг, урднь чигн бәәсн, Деед Эзн, сүркә күчтэ Бурхн! 
Алдр күч авад орчлнгиг залсндтн ханлт өргжәнәвидн! 1! Буру 
номта улс килннж бәәнә. Болв Тана цухлын цаг ирв. Та үксн 
улсиг зарһла харһулхит. Тана зарцнрт, әәлдәчнрт, Бурхна улст 
болн таниг ээдг тоомсрта болн тоомср уга улст ачинь хэрүлх 
цагнь ирв. Орчлнгиг хоосрулжах улсиг уга кех цаг өөрдв! 
19Тенгрт бәәсн Бурхна сүм тер дарунь секгдэд, тенд бээсн боо- 
цана хәәрцг үзгдв. Генткн цэкл цэклэд, шууган, ойтрїїун дун 
парад, мөндр икәр орад, һазр чичрв. 


Күүкд күн болн лу 


Тенгр деер алдр темдг үзгдв. Нарар хувц кеж өмссмн, көл 

дорнь сарта, толїа деерэн арвн хойр одта титм зүүсн күүкд 
күн үзгдв. 2Тер күүкд күн саата болад гиигрхэр, элкн мошклхла, 
хээкрэд зовад бээж. 3 Тенгрт талдан темдг үзгдв. Долан толһата, 
арвн өвртэ, толһа болһнднь бичкн титмтэ һал улан лу ћарч ирж, 
4Терүнә сүүлнь оддын һурвдгч әңгнь бэрж авад һазрт шивчкв. 
Күүкд күүнә гиигрх цагинь күләһәд, тер лу үринь авч идхәр 
өмннь гетәд суув. 5 Күүкд күн көвү һарһҗ. Тер көвүн төмр тайгар 
цуг күмн эмтиг хәрүлх зөвтэ бээж. Нилх көвүг Бурхн тал деег- 
шэн, Терүнә ширэ тал өөдлүлсмн.  Күүкд күн көдэ һазрт белдсн 
бээрнүр темцж зулад гүүҗ одна. Тенд түүнд нег миңһн хойр зун 
жирн өдр тежәл өггдх. 7Тенгр деер ик дэн болж. Михаил гидг 

Бурхна ах элч талдан элчнртәһән лууһин өмнәс дәврҗ. Лу бол- 
хла эврәннь элчнртәһән терүг зөрэд дээлдж. 8Зуг лу элчнртә- 
һән хамдан диилгдж. Тенгр деер теднд бээх бээрн үлдәсн уга. 
9Лу элчнртәһән хамдан һазрур көөгдв. Эн кезэнк моһа, Гемшәч 
болн Өшэтн гидг нертә күмн әмтнә худлч.  Энүнэ хөөн би 
тенгрэс һарсн чанд ду сонсв. 

- Ода мана Бурхн эврэннь улсан аврх! Тер Эврэннь йосан олз- 
лад хан мет залх! Бурхна илгәсн Аврач орчлнгиг залх. Яһад 
гихлә, ахнр-дүүнриг Бурхна өмн өдр сө уга гемшәдг Гемшәч 
ода уга болж одв. Тер тенгрэс көөгдв. "Тедн Хурһна цусар 
болн эврәннь цәәлһсн үнн үгәрн терүг диилцхәв. Кергтә цагла- 
һан, тедн эмэн әрвллго үкхдән белн билэ. 2 Тенгрт бээсн цуг 
эмтэ тоотнь байрта бәәтхә! Зуг һазр, тенгс басл зовлнган эдл- 
хит, яһад гихлә, эрлг тадн тал бууж ирв. Цагнь ахр болсн учрас 
тер ик цухлта бээнэ. 

Із Һазрур көөгдсән медәд, лу нилхиг һарһсн күүкд күүг көөдг 
болв. /* Көдә һазрт бәәсн эврэннь бээрндэн нисэд күртхэ ги- 
һәд, тер күүкд күүнд ик һәрд шовуна хойр живр өгч. Тенд терүг 
һурвн жил дундур тежэх, тенд эрлгэс бултх. "5 Гиигрсн күүкд 
күүг һолын урсхулар уга кехэр лу амнасн Пол мет дала ус парїж. 
16 Зуг тер күүкд күүнд һазр шуурад нөкд болж, лууһин амнас 
һарсн усиг зальгв. Лу тер күүкд күүнд улм килннэд, терүнэс 
төрсн үрдүдлэ дәәлдхәр һарад йовна. Тер үрдүд Бурхна заавриг 
күцэдг бәәҗ болн Исусин сексн үннд итклтэ бээж. !8 Лу тенг- 
син көвэд ирэд зогсж. 


Хойр догшн ан 


1 Тенгсин усн дотрас долан толһата, арвн өвртэ ан һарч 

ирсинь би үзв. Өвр болһнд титмтә, толһа болһнд Бурхиг 
муурулдг нерд бичэтэ бээж. 2 Тер аң ирвскин бээдлтэ, көлнь 
аюһин көллэ әдл, амнь арслнгин амнла эдл бәәж. Лу терүнд эв- 
рәннь күчән, эмтиг залх алдр йосан өгч. Тер ангин нег толїань 
үклин шавта бээсинь би үзв. Зуг тер үклин шав эдгж. Энүг үзсн 
улс икәр өврәд ангиг дахж. “Лу анд эврәннь йосан өгсн учрас 
цућар лууд сөгдж. Эн аңла кен әдлцхмб? Энүнлә кен дээлдж 
чадхмб? – гиҗ цућар анд сөгдэд келцхэв. 5 Тер догшн анд дөчн 
хойр сарин туршарт бийән буульх, Бурхна тускар му келх зөв 
өггдж. %Тегәд аң Бурхиг, Терүнә нериг болн бүүрлсн бээриг, 

тенгрт бәәсн цуг юмсыг эклэд харана. 7 Бурхна улсин өмнэс 
дэ босхх, тедниг диилх зөв тер авч. Ээмг болһниг, келн-әмтн 
болһниг, келн болһниг залх йос тер авч. 8Орчлнд бэөсн күмн 
эмтн терүнд сөгдх. Зуг эмн-жирїїлин дегтрт орчлн үүдхэс 
өмн* бичгдсн улс терүнд сөгдшго. Эн әмн-җирһлин дегтр алгдсн 
Хурһна дегтр мөн. ° Сонсхар седснь сонстха! ! Бәргдх зөвтә күн 
бәргдх, үлдәр алгдх зөвтә күн үлдәр алгдх. Бурхна улс тесвртә, 
итклтә болх зөвтә гиснь эн үгмүдэс медгднэ. "Талдан догшн ик 
ангиг би үзв. Тер ан Хурһнла эдл хойр өвртә бээж. Лу кевтәһәр 
ду һарад, тер һазр дорас һарч ирв. Тер түрүнк догшн ангин 
чирэд терүнэ йос олзлад, һазр деер бээсн күмн-эмтиг эдгсн шар- 
хта түрүнк анд сөгдүлв. Тер ан алдр онц темдг үзүлж, эмгнэ чи- 
рэд тенгрэс һал һарһад һазрт хайж. “Түрүңк ангин өмн хойрдгч 
ан онц темдгүд үзүлж, эмтиг меклв. Тер ан һазрт бээсн улст 
иигҳҗ закв: 

- Үлдэр шавтгдад эмд үлдсн түрүнк ангин дүрстэ шүтэ кетн! 
15Эн шүтэн келхин төләд болн шүтэнд эс мөргсн улсиг алх 
зәрлг өгдг болхин төлэд, түрүнк догшн ангин шүтэнд эм орулх 
зөв хойрдгч анд өггдв. 5 Нерн уга болн нертә, байн болн угатя, 
сул болн мухла цуг улс цугтаднь барун ћартнь эс гиж маннаднь 
тамһ күчәр тэвх зәрлг хойрдгч ан өгв. " Учрнь иим: тамһ уга 
күн юм хулдх, хулдж авх арһ уга болх. Тамһ гиснь ангин нерн эс 
гиж ангин нернэ то. 8 Энүг медхин төлә цецн ухата болх кергтә. 
Ухата күн ангин тооһин чинр-утхнь медж чадх. Ангин то -- лавта 
күүнэ тонь. Эн тонь: 666. 


Хурїїна болн Терүнэ авргдсн улс 


1 Бурхна Хурһиг Сион уулд зогсжасинь би үзв. Терүнлэ 

хамдан зун дөчн дөрвн миңһн күн бээж. Теднэ манна де- 
ер Хурїїна болн Терүнэ Эцкин нерн бичэтэ бээж. 2 Усна күрк- 
рэнэ шууган мет оһтрһу йир чаңһар күржннсн дун мет болн 
жиннсн ятхин айс мет дун сонсгдв. з Ширэн өмн, эмтэ дөрвн 
юмна өмн, көгшәсин өмн 144.000 күн шин ду дуулжана. Эднэс 
даву талдан күн эн дууг дасж дуулж чадсн уга. Орчлнгин эмтнэс 
һанцхн эдн авргдсн бээж. 4Тедн күүкд күүнлэ бийэн бузрдалго, 
гер мал угаһар бээдг бээж. Тер улс Хурһна йовсн хаалһар дахж 





* Эн эмн җирһлин дегтр орчлн үүдхәс өмн алгдсн Хурїїна дегтр мөн. 

йовна. Орчлнгас ћһанцхн тедн авргдсмн. Тедн Бурхна улс болн 
Хурһна улс Бурхнд бэрсн түрүнк урһцин дееж мет билэ. Тер 
улсиг худл келдгоһар цућар меднэ, тегәд чигн теднд буру уга. 


Бурхна ћурен элч 


6 Би Бурхна талдан элчиг үзв. Тер һазрт бээсн улст, ямаранчн 
келн әмтнд, цуг әәмг болн баг келнд тархахин төлэ мөнк Сән 
Зәнг һартан ик деер тенгрт нисж йовж. 

7— Бурхиг күндлтн! Терүнд магтал өргтн! Бурхна зарһин цаг 
ирв. Тенгрин, һазрин, тенгсин, усна булгудын Үүдэчд сөгдтн! – 
гиж тер чаңһ дуулар келлә. 

8- Вавилон каарв! Алдр Вавилон каарв! Чаһр күүг авлсн ме- 
тәр Вавилон аля-бузр йовдларн келн-әмтн болһниг авлснь мөн. 
Тер учрар Бурхн тер эмтиг цаажла харһулх, – гиҗ Бурхна түрүңк 
элчиг дахсн хойрдгч элч келв. 

5-1 Догшн анд, терүнэ дүрстэ шүтэнднь сөгдәд маннадан эс 
гиж һартан тамїинь авсн күн болһн Бурхна цухлын чаһрас уух. 
Уснла хольгдад уга эн чаһриг Бурхн Эврэннь цухлын ааһд кев. 
Эн улс Бурхна эрүн элчнрин болн Хурһна чирэд һалта күкрд 
тусж зовлнган эдлх. Тедниг зовадг һалын утан мөнкиндэн һарх. 
Яһад гихлә, догшин анд, терүнэ дүрст сөгдсн, терүнэ нертә там- 
һта улс өдр сө уга зовж, амр-зая уга бээх, гиж Бурхна хойрдгч 
элчиг дахсн һурвдгч элч чанд дууһар келв. 2 Бурхна заавриг кү- 
цэдг Исуст иткдг Бурхна улс тесвртэ бээх зөвтәнь эн үгмүдэс 
медгднэ. 8 Генткн би тенгрэс ду сонсв. Тер иигж келв: 

- Бичж ав: Эн цагас авн эклэд Деед Эзнд иткдг улс болж 
үкдг улс буйн кишгтэ! 

Эрүн Сэкүсн хэрүднь: 

- Буйн кишгтә мөн! Тедн көдлмшэн чиләһәд амрч бәәтхә! Яһад 
гихлә, теднә күцэсн керг-үүлнь ардаснь дахж йовна! - гиж келв. 


Урїїц 


м'Тиигәд би хәләһәд, цаһан үүл үзв. Тер үүлн деер Суусна 
дүрснь күмни күүнэ дүрстэ бээж. Тер толһадан алтн титм зүүж, 
һартан хурц иртә хадур бэрж. :5 Бурхна талдан элч сүмэс һарад 
үүлнд Суусиг дуудад: 

- Цуг һазр деер урїїцнь болвсрж. Хурах цаг ирхлэ, хадуран 
олзлж урїїциг хадж ав, —– гиж чанд дуућһарн келв. 

1 Үүлн деер Сууснь хадурар Һазрт бээсн урһциг хадад хурав. 
п Бурхна талдан элч тенгрт бээсн сүмэс һарна. Һартнь бас хурц 
иртә хадур бээж. 8 Тэклин ширэ бәәсн һазрас дәкәд нег Бурхна 
элч һарв. Тер һалын эзн бәәжҗ. 

- Ода һазрин уста үзм сән болвсрсн учрас уста үзмин темсинь 
хадурарн хадж ав, -гиж хурц хадурта Бурхна элчд тер чанһар келв. 

9 Бурхна элч хадурарн хадж һазрин уста үзмин темсинь хураж 
авад, Бурхна цухлын алдр һазрт хайв. Тенд уста үзм шахж шүүс 
кедг бээж. 2 Уста үзм шахдг һазрт балїїсна һазань бээж. Тендэс 
парсн цусн Пол мет урсад гүүнэрн күсдундур метр, утарн пурвн 
зун шаху дууна һазрт деврж. 


Бурхна сүүлңк долан аюлта элчнр 


1 Тиигхлә би тенгр деер талдан алдр онц темдг үзв. Тернь: 

Бурхна долан сүүлнк аюлта элчнр. Эднэ хөөн Бурхна цухл 
чилв. 2Дэкэд би һалла хольсн шил тенгс үзв. То болсн нергэ 
догшн ангиг болн терүнэ дүрстэ шүтэг диилсн улсиг би бас үзв. 
Тедн Бурхна ятх бэрэд, тенгсин көвэд зогсжаж. 

3— Сүркә күчтэ Бурхн! Тана кесн үүл ик алдр болн өврмжтэ! 
Келн-эмтн болһна хан. Тана хаалһ чик болн үнн! *Таниг күндл- 
дго, туурулдго күн бээхий? Та їПанцхн әрүн Бурхнд! Һазр деер 
бээсн цуг келн әмтн ирэд Танд сөгдх. Яһад гихлэ, Тана үнн чик 
керг-үүлмүдиг цуһар ил үзлә! – гиҗ тедн Бурхна зарц Мошен 
дуулсн дууг болн Хурһна дууг дуулж. 

5 Энүнэ хөөн би хәләһәд, тенгрт секгдсн хамгин эрүн бәәриг 
үзв. Тер герчллһнә өргә дотр бәәж.  Герчллһнә өргәһәс долан 
аюлта Бурхна долан элчнр ћарч ирв. Тедн өрчән алтн бүсәр 
бүслсн гилвксн цаһан хувцта бээж. 7 Әмтә дөрвн юмна негнь 
Бурхна долан элчнр болһнднь мөнкиндэн бәәдг Бурхна цухлар 
дүүрң долан алтн ааһ өгв. 8Герчллїїнэ өргә Бурхна туурмжас 
болн күч-йоснас һарчах утаһар дүүрв. Бурхна долан элчнрин 
долан аюл эс дуустл күн хамгин әрүн бээрн дотр орж чадсн уга. 


Сүүлңк долан аюлмуд 


1 - Долан ааһас Бурхна цухлыг һазр болһнд йовж асхтн! - 
гисн чаңһ дун хамгин эрүн бээрнэс һарсинь би сонсв. 
Тер дун Бурхна долан элчнрт энүг келж. 2 Бурхна негдгч элч 
йовад, һазр деер ааһас асхна. Тер дарунь догшн ангар тамїїлгдсн 

болн терүнэ дүрстэ шүтэнд мөргдг улсин цогц деернь ээмшгтэ 
өөртә шарх һарна. ? Бурхна хойрдгч элч тенгсин уснд аанНас асхна. 
Тер дарунь усн үксн күүнэ цусн мет болад одна, уснд бээсн цуг 
эмтэ тоотнь үкж одна. “Бурхна Пурвдгч элч Һолд, усна булг 
болїїнд ааһас асхна. Тер уснь цуснд хүврнэ. 5 Бурхна элч, цуг усна 
эзн, иигж келсинь би сонсв: 

- Та эрүн Бурхнд! Та урднь бәәһәд оньдиндэн бәәдг биләт! 
Тана кесн зарһтн үнн чик! Эн һазрин улс Бурхна улсин болн 
әәлдәчнрин цус асхрулла, тегәд чигн Та эдниг цусар услжанат. 
Эдн кесн үүлән эдлжәнә. 

7Деед Эзн сүркэ күчтэ Бурхн! Тана зарһтн үнн болн эрүн 
чик! — гисн дун төклин ширәһәс һарсинь би сонсв. 

8 Цаарандан Бурхна дөрвдгч элч эврэннь ааћһас нарн деер ас- 
хна. Тегәд эмтиг һаң халуһар шатах зөв тер авв. Ик Пан халунд 
эмтн шатв. Тер цагт эмтн эн аюлын Эзн Бурхиг му келәд, 
килнцтэ үүлэн хайсн уга, Бурхиг туурулсн уга. ! Тавдгч Бурх- 
на элч догшн ангин ширэд ааһас асхна. Терүнэ нутг харңһу- 
рад, әмтн ик зовлнгас көлтә келән зууцхав. ! Тедн шавта, 
шархта болсн учрас теңгрин Бурхиг му келв, болв килнцтә йов- 
длан хайсн уга. 12 Бурхна зурһадгч элч Евфрат гидг алдр һолд 
ааһас асхна. Дорд үзгин хаадудт хаалһинь белдсәр Евфрат гидг 
һолын усн хагсж одж. І Лууһин, догшин ангин болн худл ээлдэч 
һурвна амнас тус-тустан һурвн меклэн дүрстә хар сэкүсн һар- 
синь би үзв. “Тер һурвн хар сэкүсн онц темдг үзүлв. Сүркә 
күчтэ Бурхна алдр өдрлә дээлдхэр цуг делкэн хаадудыг цуг- 
лулхар тедн һарна. !5 Соңстн! Хулхач герт генткн ордг кевәр 
би ирхв. Чирм нүцкн һаршгоһар, бийэн Һһуташгоһар, эврэннь 
хувцан хадїїлж, саг-сергг бээсн күн буйн кишгтә! ! Тер һурвн 
хар сэкүсн орчлнгин хаадудыг еврей келэр Армагедон гидг 
нертэ һазрт цуглулж. 1!7 Бурхна доладгч элч аһар деер ааһас ас- 
хна. Сүм дотрас ширэ бәәсн һазрас «Күцв», - гисн чаңһ дун 
һарв. !8 Тегәд цәкл цәкләд, оһтрһун дун, ик шууган һарад, 
һазрин ик чичрлһн болв. Эн һазрин чичрлһн күн үүдснэс авн 
үзгддго. ! Ик алдр балїїсн һурвн энгэр энгрв. Келн-әмтн болһ- 
на балһсд хольврв. Алдр Вавилоныг догшн цухлын ааһас уул- 
һхар Бурхн терүг санж тодлв. 2 Арл, уул болһн уга болж одв. 
21 Дөчн кило дүнгэ ик мөндр тенгрэс эмтн деер унв. Мөндрин 
аюлд икәр зовад, эмтн Бурхиг му келцхэв, яһад гихлэ, тер аюл 
йир күчр болв. 

Ик нертә аля күүкд күн догшн ан хойр 


1 Долан ааһ бэрсн Бурхна элчнрин негнь нан тал өөрдэд 

иигҗ келв: – Нааран ир! Дала һолын усна өөр суусн ик 
нертә аля күүкд* ялж цаажгдхинь чамд үзүлнәв. 2 Һазрин хаадуд 
терүнлә аля, бузр йовдл кеж, һазрт бәәсн улс терүнә аля бузр 
чаһрас ууж согтсмн.? Би Эрүн Сэкүсэр дүүрв, Бурхна элч намаг 
эжго көдәд авч ирнэ. Тенд улан догшн ан деер суусн күүкд күүг 
би үзв. Тер ан деер Бурхиг му келдг олн нерд бичэтэ бээж. Тер 
аң долан толһата арвн өвртэ бээж,. 4 Күүкд күн улавцр, көк болн 
улан хувцта, алтн кеерүлһтә, эрднь чолућһар, сувсар кесн чимг- 
тэ бээж. Һартнь зута болн бузр-аля йовдлмудар дүүрң алтн ааһ 
бээж. 5 Терүнэ маннаднь нууц тээлвртэ нернь бичэтэ бээж. Тер 
нернь эн: Вавилон гидг алдр балїїсн - орчлнгин аля күүкд 
улсин болн зута йовдлын эк. 6Бурхна улсин цусар, Исусин 
тускар герчлсн улсин цусар терүг согтсинь би үзв. Тер күүкд 
күүг үзэд би йир икәр өврв. 

7- ЯҺад өврэд бәәнәч? Эн күүкд күүнэ болн терүнэ суусн 
долан толїата, арвн өвртэ ангин нууц чинринь би чамд ода 
цәәлһҗ өгнэв. Чини үзсн ан урднь эмд билә, ода тер эмн 
уга. Зуг тер йорал уга худгас парад үкллэ харһх. Орчлн үүдснэс 
өмн әмн-җирһлин дегтрт нернь эс бичгдсн эмтн ангиг үзэд 
икэр өврх. Яһад гихлэ, тер ан урднь эмд билә, ода эмн уга, зуг 
хэрү ирх.  Цугинь медж авхин төлә цецн ухан кергтә. Долан 
толһа гиснь — күүкд күн суусн долан өөдм Һһазр, бас тернь до- 
лан хан болжана. "Түрүнк тавнь өнгрж одла, негнь ода ширэ 
деер сууна, сүүлнкнь ирәд уга. Тер ирхлэрн хан болж удан үлд- 
шго. пУрднь эмд бээсн, ода эмн уга аң долан хаадудын негнь, 
эн нээмдгч хан болж хәрү ирх. Эн үкллә харһх. 2 Чини үзсн 
арвн өвр — арвн хан мөн. Тедн эмгиг залад уга, зуг аңла хамдан 
хан болад, нег частан йос бэрх зөв авх. "Тер арвн хаадуд нег 
ухан-саната, болв тедн эврәннь йосан болн күчән догшн анд 
өгх. 14 Тедн Хурһнла дээлдх. Зуг Хурһн Эврэннь Бурхна дуудсн, 
шүүж авгдсн итклтэ дахгчнртаһан тедниг диилх. Яһад гихлэ, 
Тер эздүдин Эзн, хаадудын Хан. 





* Ик нертә күүкд күн гиснь: Вавилон балїїсн. Вавилон балїїсн гиснь: 
Бурхиг сонсдго улс. 

15 Дәкәд Бурхна элч иигж келв: 

- Аля күүкд күн суусн дала Полын усн гиснь - олн зүсн 
келн-улс, олн келн. ! Чини үзсн арвн өвр болн ан аля күүкд кү- 
үнд дурго болад, терүнэ эзлсн юминь цугинь булаж авад, күүкд 
күүг чим нүцкн үлдэх. Эдн күүкд күүнэ цогц махмудынь идэд, 
терүг һалд шатах. !7ЯЛад гихлэ, Бурхн Эврэннь таалыг күцэх сана 
арвн хаадудын уханднь орулсмн. Бурхна таал эн: Бурхна үг эс 
күцтл арвн хаадуд нег уха-сана зүүһәд, йос күчән анд өгх. !8 Чини 
үзен күүкд күн болхла орчлнгин хаадудыг залдг алдр балһсн мөн. 


Вавилон балїїсна каарлїїн 


18 Энүнэ хөөн Бурхна талдан элчиг тенгрэс буужахинь би үзв. 
Тер ик йоста бээж. Бурхна элчэс асжах гегэн һазрт тусж 
цугинь герлтүлв. 2Тер чанд дууһарн иигж хәәкрв: 

- Вавилон ка тусв! Алдр Вавилон каарв! Тер зүсн зүүл хар сә- 
күсдин болн бузр жигшүртэ шовудын [болн зүсн-зүүл бузр ангу- 
дын] гер болж. зЯһад гихлэ, орчлнгин эмтн болһн, хан болһн 
терүнлэ бузр-аля йовдл кедг бәәж. Орчлнгин кувцнр терүнэ байн 
зөөрэс көлтэ икэр байжж. 

4Тер хоорнд талдан дун тенгрэс һарсинь би сонсв: 

- Эн балїїснд бәәсн эмтнлэ әдл килнц һарһшгон төлә, энүнд 
илгэсн Бурхна цаажла харһшгон төлэ, Мини улс, эн балїїснас 
һартн! 5Яһад гихлэ, энүнэ килнц тенгрт күрч. Тегәд Бурхн энүнэ 
хар йовдлмудыг тодлв. “Эн балһснд бәәсн улс талдан әмтнд ю 
кесн болна, тедү метәр бийсднь кеһәд, дэкэд хойр холванд икэр 
ачинь хәрүлтн. Эн бийнь талдан улст белддг ундас хойр холванд 
үлү чанд унд энүнэ ааһднь кетн. 7Яйж эн алдр бээдлэрн бийэн 
бууляд, байн элвг-делвгэр бээдг билэ, тедү мет зовлн, түрү-зү- 
дүг энүнд илгэтн. Яһад гихлэ, эн балїїсн бийдэн келж: «Би ши- 
рэд суусн хатн ханв. Би белвсн күүкд күүнлэ эдл төрүц юмнд 
һашудшгов, гейүршгов». 8Энүнэс көлтә нег өдрин кемжәд тер 
ик аюлла харһх: тер му гемэр гемтэд, залуһан гееһәд, берк гид- 
гәр харїїнх. Энүг цаажла харһулсн Деед Эзн Бурхн сүркэ күчтэ 
болсн учрас эн ик һалд шатж одх. “Энүнлэ хамдан бузр-аля 
йовдл кесн, байн зөөрт орлцсн орчлнгин хаадуд Вавилон балһ- 
сиг шатасн һалын утаг үзж, энүнд зовж оркрх. !Тедн энүнлэ 
эдл зовх гиж әәһәд, балһсна цаад зогсад иигж келх: Ю, ээжэнэв! 
Ээжэнэв! Алдр балһсн! Бат балїїсн Вавилон! Нег часин эргцд 

чи гемшэгдж цаажла харїївч. " Күн орчлнгин кувцнрин өлг-эд 
эс хулдж авдг учрас тедн энүнд зовад оркрж һашудх. !2Өлг-эднь 
эн: алтн, мөнгн, эрднь чолун болн сувсн, цаһан болн гилвксн 
улавцр көк хувцн, торїїн болн улан хувцн, зүсн-зүүл канкнсн 
үнртэ модн, занын сояһар, үнтә модар, зесәр, төмрэр болн 
һаньтг чолућар кеж сиилүлсн чимгүд, “ шинз“ гидг каңкнсн үн- 
ртә талхн, зать сангин идэн, мирр гидг тосн, каңкнсн үнртэ үнтә 
либанон гидг талхн, чаһр, олив тосн, һуйр, цаһан буудя, мал, хөд, 
мөрд болн тергд, мухла улс болн кел бэргдсн улс. 

м- Чини эзлхэр седсн сэн юмн уга болж одв. Чини байн зө- 
өрчн, чини цуг сээхн гилвкдг юмн уга болж одв. Болв дэкж чи 
тедниг хэрү авч чадшгоч, - гиж кувцнр энүнд келв. 

15 Эн балһсна байн хулдар байжсн кувцнр, энүнлэ эдл зовхас 
әәһәд цаад зогсх. Тедн пашудж оркрх. 

15- Ээжэөнэв! Ээжэнэв! Алдр балїїсн! Цаһан гилвксн, улавцр 
көк болн улан хувц эн өмсдг билэ. Эн бийән алтар, эрднь чолу- 
һар болн сувсар кеерүлдг билэ! 178 Негхн цагин кемжәд эн эв- 
рэннь бээсн зөөрән геечкв! 

Кермиг залачнр болн кермэр йовдг улс, матросмуд болн тенг- 
сэр йовад мөнг шингәдг улс балїїснас цаад зогсад, түүмрин утаг 
үзэд, иигж хәәкрлә: Иим алдр балһснас даву алдр балїїсн уга бэ- 
эсн биший? 9Тедн һашудад, толһа деерән үмсн цацад оркрж 
һундл төрв: 

- Әәжәнәв! Ээжэнэв! Алдр балһсн! Тенгсэр йовад, цуг керм- 
син залачир энүнэ зөөрэс байжсн биший? Негхн цагин кемжэд 
тер цугинь геечкв. 2 Тенгр, Бурхна улс, апостолмуд, ээлдэчнр 
энүнд байрлтха! Яһад гихлэ, Бурхн эн балїїсиг таднд му кесн 
учрас зарһла харїдулла. 

1 Йос бәрсн Бурхна элч теермин чолу авад: 

- Иим күчәр алдр балїїсн Вавилон ка тусх, эмтн терүг дэкж 
ҮЗШГО, -- ГИЖ келәд уснд хайчкв. 

2 Ятхин, бүрэн, бүшкүрин айс болн көгжмчнрин дун Вавилона 
уульнцд дэкж төрүц сонсгдшго. Чини урн Парта көдлэчир уга 
болж одх, теермин чолуна шууган чини уульнцд сонсгдшго. 
23 Шамин герл чини уульнцд дэкж үзгдшго. Хәрд һарчах күүк- 
нә болн күргнэ дун дэкж сонсгдшго. Чини кувцнр эн балїїснд 





* Шинз — дулан һазрт урїїдг зәрм модна көрсн. Хатаһад үүлсн талхнь 
хотын амт ясна. 

хамгин күчтэ улс билэ. Чи бө, удһн йовдл кеж келн-улс болһ- 
ниг меклләч! 2Ээлдэчнриг болн Бурхна улсиг алснд Вавилон 
бурута болсн учрас цаажла харїїв. Тиим! Вавилон орчлнгин ул- 
сиг аллїїнд лавта бурута! 


Вавилон каарсна байр 


1 Энүнэ хөөн тенгрин тоотнь олар цуглрсн мет шууга би 

сонсв. Тернь олн эмтнэ дун: Бурхн тууртха! Мана Бурхн - 
Аврач! Мана Бурхн сүркә күчтә болн алдр! 2 Энүнә зарїї- йосн 
болн үнн чик! Эмтнлэ аля йовдл Һарһад, теднәр хар йовдлыг 
күчәр келһүлдг олн меддг аля күүкд күүг Бурхн зарһла харһулла. 
Тер күүкд күн зарцнринь алсн учрас Бурхн терүг цаажв! 

3Тедн дәкн хәәкрцхәв: 

- Бурхн тууртха! Эн шатажах балһсна һалын утан мөнкиндэн 
деегшән һарх. 

4Хөрн дөрвн көгшэ болн эмтэ дөрвн юмн элкдж унад, ширэд 
суусн Бурхнд сөгдцхэв. 

- Тиигтхә! Бурхн тууртха! -- гиҗ тедн келцхэв. 


Хурїїна хүрм 


5- Нертэнь, нерн угань, цугтан Бурхнд церглдг болн Терүг 
күндлдг улс мана Бурхиг туурултн! -- гисн дун ширэ талас һар- 
чахинь би сонсв. 

6Тиигхлә олн улсин дун мет, ик күркрэнэ шууган мет, оһтрһу 
мет дун иигж келсинь сонсв: 

- Бурхн тууртха! Мана сүркэ күчтэ Бурхн залдг болв! 7 Хурһ- 
на хүрмин цаг ирв, Терүнэ күүкн бийэн белдв. Цуһар байсж 
байрлтха! Бурхиг туурултха! 8 Күүкнд цевр гилвксн хувц өгсмн. 
Хувцн гиснь - Бурхна улсин цаһан йовдлмуд. 

9 Дәкәд Бурхна элч нанд иигж келв: 

- Бичж ав! Хурһна хүрмин нээрт дуудгдснь буйн кишгтэ! 

Дәкәд немв: 

- Эн йосн Бурхна үгмүд. 

10 Би терүнд сөгдхәр көлднь унв. 

- Бичэ тииг! Би чамла әдл, Бурхнд иткдг чини ахнр-дүүнрлэ 
эдл зарцв. Тедн Исусин сексн үнниг дахж йовна. Тер учрар 
Бурхнд сөгд!-ггиж Тер келв. Яһад гихлә, Исусин сексн үнн ээл- 
дәчнрт әәлдх арһ өгнө. 

Цайан мөртә күүнә тускар 


п Тенгр заагрхла, би цаһан мөр үзв. Мөрн деер суусн күн 
Итклтэ болн Үннч. Үнн-чик кевәр зарһ кеж Тер дәәлдг билә. 
п Тер шачах һал мет нүдтэ, толїа деернь кесг титмтэ. Деернь 
бийәсн нань күн меддго нерд бичэтэ. !3 Цуснд будгдсн хувц 
тер өмссн бәәж. Нернь — Бурхна Үг. “Цевр, гилвксн цаһан хувц 
өмссн, цаһан мөрд унсн тенгрин цергүд ардаснь йовна. 5 Амнаснь 
хурц иртэ үлд үзгднэ. Тер үлдэрн буру номта улсиг диилх. Төмр 
тайгарн тедниг залх, сүркэ күчтэ Бурхна цухлын алдр һазрт болн 
уста үзм дардг уста үзм көлэрн шахх. ! Терүнә хувцн деер болн 
һуйднь: Хаадудын Хан, Эздүдин Эзн гидг нерн бичэтэ. 17 Би 
нарн деер зогсжах Бурхна элчиг үзв. Тер тенгр деер нисж йовсн 
шовудт чанд дууһарн хээкрв: 

- Наартн, цуһар Бурхна алдр нээрт нисж иртн! 8 Хаадудын, 
минїїн цергин толһачнрин, цергүдин, мөрдин болн мөртэ ул- 
син, сул болн зарцнрин, нертэ болн нерн уга, цуг улсин күш 
идхэр наартн! 

19 Тиигхлэ би догшн ангиг болн һазрин хаадудыг цергтәһинь 
үзв. Тедн цаһан мөрн деер Суусна өмнәс, Терүнэ цергин өмнәс 
дээлдхэр цуглрж. 2 Болв догшн ан болн худл әәлдәч бәргдв. Тер 
худл ээлдэч догшн ангин өмн өвәрц йовдлмуд үзүлдг бээж. Тер 
өвэрц йовдлмударн догшн ангин тамһта болн терүнэ дүрстэ 
шүтэнд мөргдг улсиг меклдг бээж. Догшн ан болн худл ээлдэч 
күкрәр шатжасн нуурт эмдэр хайгдв. 2 Мөрн деер суусна амнас 
һарчасн үлдэр догшн ангин церг алгдж. Цуг шовуд теднэ күшмү- 
диг цадтлан идцхэж. 


Миңін жил 


2 Тенгрэс бууж йовх Бурхна элчиг би үзв. Һартан тер йорал 

уга худгас түлкүр болн күнд цев бэрж. 2 Бурхна элч көгшн 
мойаг Гемшәч, болн Өшөтн гидг лууг бәрж авад күлв. Тер минїїн 
җилдән күлэтэ бәәх. 3Терүг йорал уга гүн һазрт хаяд, үүдинь 
төдгләд, тамһ тәвҗ. Бурхна элч терүг күмни улсиг бичә меклтхэ 
гиж миңһн җилин туршарт тиигҗ суулһжҗ. Энүнә хөөн тер ахрхн 
цагт сулдхгдх. Би зарїї кех йоста ширәс деер суусинь үзв. Ису- 
син тускар келснәс болн Бурхна үг тархаснас көлтә хәәчлә хар- 
һулгдсн улсин сүмсд үзв. Тедн догшн анд болн терүнэ дүрстэ 

шүтэнд мөргсн уга, терүнэ тамһиг маннадан болн һартан тэ- 
вүлсн уга. Тедн эмдрэд, Бурхна илгэсн Аврачла хамдан минїїн 
жилд нойлж йовла. 5 Наадк үксн улс миңһн жил давад уга бээтл 
эмдршго. Эн үксн эмтнэ түрүнк әмдрллһн. “Эн цагт эмдрллїїнд 
орлцсн күн буйн кишгтэ. Эдн Бурхна улс. Эдн хойрдгч үкллэ хар- 
һшго. Бурхна болн Христосин гелнгүд болж, эдн Терүнлэ хамдан 
миңһн жилд залх. 


Эрлгиг диилснә тускар 


7Миңһн жил давсна хөөн эрлг бэрэнэсн сулдхгдх. 8 Цуг һазрт 
бээсн келн-улсиг меклхәр тер һарх. Тер улсин нерн Гог Магог 
хойр. Эрлг тедниг дәәлхәр цуглулх. Тооһарн тедн тенгсин элсн 
мет олн болх. ° Тедн һазрар тарад, Бурхна улсин һазриг болн 
Бурхна дурта балһсиг бүслх. Зуг тенгрэс һарсн һал тедниг кевтнь 
шатаһад алх. ! Дәкәд тер улсиг меклсн эрлг күкрәр шачасн ну- 
урт хайгдх. Догшн аң болн худл әәлдәч бас тенд хайгдх. Тедн 
өдр сө уга мөңкиндән тенд зовагдх. 


Сүл зарїї 


пИк цаһан ширэ болн ширә деернь Суусиг би үзв. Тенгр 
һазр хойр терүнә өмн уга болж одв. Дэкж күн тедниг үзсн уга. 
12 Нертә, нерн уга үксн улсиг ширэн өмн зогсжасинь болн дегт- 
рмүд секәтәһинь би үзв. Дәкәд талдан дегтр секэтэ бээж. Тернь 
әмн-җирһлин дегтр. Үксн улс дегтрмүдт бичгдсн теднэ кесн йов- 
длмударнь зарїїла харїїулгдсн бээж. !З Тенгсин дотр бээсн үксн 
улсиг усн һарһҗ өгв. Үкл болн Үклин һазрт бээсн үксн улсиг 
парїж өгв. Күн болһн кесн йовдларн зарїла харїулгдв. “Энүнэ 
хөөн Үкл болн Үклин һазр һалта нуурт хайгдв. Һалта нур гиснь: 
хойрдгч үкл мөн. !5 Әмн-жирһлин дегтрт нернь эс бичгдсн күн 
болһн һалта нуурт хайгдв. 


Шин тенгр болн шин їазр 


21 Энүнэ хөөн би шин тенгр болн шин һазр үзв. Урдк тенгр 
һазр хойр болн тенгс уга болж одв. 2Эрүн балїЇїсн шин 
Ерусалим тенгрэс, Бурхнас бууж йовхинь би үзв. Эн балїїсн 
күргнэ төлә белн болад хэрд һарчах күүкн мет билэ. 3 Ширэ та- 
лас һарчах чанд ду би сонсв: 

- Хәләтн! Ода Бурхн эмтнлэ хамдан бүүрлх. Бәәрнь эмтнэ 
дунд бээх. Тедн Бурхна келн-эмтн болх, болв Бурхн Бийнь 
теднлэ хамдан бээдг теднэ Бурхн болх, - гив. 5Бурхн эмтнэ 
нүднэс һарчах нульмсинь арчх. Күн дэкж үкшго. Өвчн-зөвүр 
уга, уульлһн-дууллһн уга цуһар бээх. Яһад гихлэ, урдк бээсн 
юмн өнгрәд уга болв. 

5 Ширә деер Сууснь иигж келв: 

- Би цугинь шинэс үүдэнэв. 

Дэкэд нанд келв: 

- Энүг бичэд ав! Эн үгд иткж болжана. Яһад гихлэ, эн 
йосн үнн. 

6 Дәкәд Тер нанд келв: 

- Цугнь күцв! Би «альфа» болн «омега»*, Би Эклцв болн 
Чилгчв. Ундасжасн күүнд би жирїїлин булгас өнгөр ус өгхв. ? Ди- 
илвр бәрсн күүнд Би цуг энүг өгхв. Би терүнә Бурхн болхв, тер 
Мини көвүн болх. %Әәмтхә, Исуст иткдгән уурсн улс, бузр килнц 
кедг, алач-булачнр, аля келг, бө келг, шүгэнд мөргдг улс, худлчнр 
болхла, күкрәр шатжасн нуурт хайгдх. Эн нур хойрдгч үкл. 


Шин Ерусалим 


9 Сүүлнк долан аюлар дүүрң долан ааһта Бурхна долан элчн- 
рин негнь нан тал өөрдв. 

- Нааран йов! Би чамд Хурһна келсн күүкиг, авалиг үзүлхв, — 
гиж тер нанд келв. 

10 Эрүн Сәкүсәр би дүүрв. Бурхна элч намаг ик уулын ора деер 
авч ирэд, тенгрэс, Бурхнас, эрүн Ерусалим балїїсн буужахинь 
үзүлв. Ч Эн балһсн Бурхна туурмжта герлэр гилвксн билэ. Тер 
герл йаспд гидг эрднь чолун мет көк улан өнгтә болн шил мет 
цегэн билә. 12 Балһсн ик өндр эрстэ, 12 үүдтэ билэ. Бурхна 12 элч 
тус-тустан үүдн болһнд зогсж. Үүдн болїїнд Израилин 12 унг-тох- 
мин нерд тус-тустан бичэтэ бээж. " Үзг болїїнднь 3 үүдн: 3 үүдн 
дорд үзгт, 3 —– өмн үзгт, 3--ар үзгт, 3 — барун үзгт. “ Балһсна эрс 
12 чолута ул деер зогсж. Ул болһнднь тус-тустан Хурһна 12 апос- 
толын нерд бичәтә. 5 Нанд үг келсн Бурхна элч кемжәлгч алтн 
тайгта билэ. Тер балһсиг, үүд болһниг болн эрсиг кемжэлх 
саната бээж. !5Балїїсн дөрвлжн бээж: утарн болн өргнэрн эдл 





* «Альфа» болн «Омега» гидг грекин цаһан толїан түрүнк болн сүүлнк 
үзгүд. 

бээж. Бурхна элч кемжэлгч тайгарн балһсиг кемжэлхлэ, тернь 
2400 дууна һазр бээж. Утарн, өргнэрн, өндрәрн әдл бәәж. !7Дэкэд 
Бурхна элч эрсин зузанынь кемжэлв. Тернь 66 метр бээж. Цуг 
энүг Бурхна элч эмтнэ кемжәһәр тоолсн билэ. !8 Балһсна эрс 
йаспд гидг эрднь чолућар кегдсмн, балїїсн бийнь болхла йосн 
алтар кегдж. Тер шил мет цегэн билэ. !%2 Балһсна эрсин улмуд 
олн-зүсн эрднь чолуһар кеерүлгдж. Түрүнк йаспд, хойрдгч сап- 
фир, һурвдгч агат, дөрвдгч смарагд, тавдгч сардоникс, зурһадгч 
сардион, доладгч хризолит, нәәмдгч берилл, йисдгч топаз, арвдгч 
хрисопрас, арвн негдгч гиацинт, арвн хойрдгч аметист. 2 Арвн 
хойр үүднь сувсар кегдж. Үүдн болһн нег сувсн билэ. Уульнц 
болһн шил мет цегән алтар кегджҗ. 22 Балїїсн дотр сүм би үзсн угав. 
Яплад гихлэ, терүнә сүм — Эврән Деед Эзн сүркә күчтә Бурхн болн 
Хурһн мөн. 23 Нарн, сар хойрин герл тер балһснд керг уга билә, 
яһад гихлә, Бурхна туурмж энүнд герл өгнә. Хурһн энүнә шам 
болна. 24 Орчлнгин улс болһн эн герлд йовдг болх. Һазрт боосн ха- 
адуд эврэннь зөөрэн энүнд авч ирх. 5 Сө уга болсн учрас балїїсна 
үүдн оньдин секэтэ болх. 2 Келн-әмтн болїїн зөөрән болн алдр 
олзан балїїснд авч ирх. 2 Зуг бузр юмн балїїснд оршго, жигшүртэ, 
ичртэ юм кедг, худлч улс тиигәрән төрүц оршго. Эмн-жирїллин 
дегтрт, Хурїїна дегтрт нернь бичэтэ күн болһн тер балһснд орх. 


2 Бурхна болн Хурһна ширэйэс урсж йовх шил мет цегән 

әмн-жирһлин усна Полыг Бурхна элч нанд үзүлв. 2Эн Пол 
балһсна уульнцин тал дундаһур урсдг билә. Һолын эрг болїїнд 
әмн-жҗирһлин модд урһсн билә. Тедн нег жилд сар болїн 12 дэкж 
уріц өгдг бээсмн. Тер модна хамтхас эмтиг эдгэхин төлэ бээсмн. 
з Бурхнд таасгддго күн чигн, юмн чигн балїїснд бээшго. Энд Бур- 
хна болн Хурһна ширэ бээх, Бурхнд зарцнр Терүнд церглх. 
4Тедн Бурхна чирэ үзх, Бурхна нерн теднэ маннад бичэтэ болх. 
5Энд сө уга болх, шам, нарна герл чигн керг уга болх. Яћһад гих- 
лә, Деед Эзн Бурхн теднә герл болх. Тедн мөнкиндән залх. 


Исусин ирлїїн 


6 Бурхна элч нанд иигж келв: 

- Эн үгмүдт иткж болжана, яһад гихлэ, эн йоста үнн. Әәл- 
дәчнрт урмд өгдг Деед Эзн Бурхн удл уга юн учрхиг зарцнртан 
үзүлхэр Эврэннь элчиг илгэв. 

7— Сонстн! Удл уга Би ирхв. Эн деггрин ээлдхлин үгмүд кү- 
цәдг улс буйн-кишгтә! - гиҗ Исус келжәнә. 

8 Энүг сонссн, үзсн күн бив, Йоханв. Үзсн, соңссн хөөн би 
цугинь нанд үзүлсн Бурхна элчин көлднь унад, терүнд сөгдхәр 
седлэв.  Зуг тер нанд: 

- Бичә тииг! Би чини әәлдәч ахнр-дүүнрлә әдл, чамла эдл болн 
эн дегтрин үгмүд күцэдг улсла эдл Бурхнд церглдв. Бурхнд сөгд! 
10 Эн дегтрт бәәсн әәлдхлиг бичә нууһад бә! Яһад гихлэ, цуг эн 
удл уга учрх. ! Му йовдл Парїїдгнь му йовдлан цааранднь кетхә, 
аля бузр йовдл кедгнь аляћһан цааранднь кетхэ. Сә кедгнь сәәһән 
цааранднь кетхә. Әрүн улс му йовдл кехәс салтха! - гиҗ келв. 

р Исус: 

- Удл уга би ирхв. Күн болһнд кесн үүлэрнь ачинь хаәрүлхв. 
Бурутаһинь цаажхв. !3 Би «альфа» болн «омега». Би Түрүнкв 
болн Сүүлнкв. Би —– Эклцв болн Чилгчв, - гиж келв. 

м Хувцан цеврлж уһаснь буйн кишгтэ, тегәд чигн тедн 
әмн-җирһлин моднас темс идж чаджана, балїїснд үүдэр орж чад- 
жана. 5 Зута килнц кедг, бө шажна, аля кедг, алач, шүгэнд мөргдг, 
худлд дурта болн оньдин худл келдг улст балһснд орх зөв уга болх. 

16- Би, Исус, сүзгтни хург болһнд бәәсн таднд энүг герчлхин 
төлә эврәннь элчән илгәвүв. Би Давид хаана тохмин-үлдл, гер- 
лтә болн өрүни однла әдлв, – гиҗ Исус келв. 

17 Эрүн Сәкүсн болн хәрд һарчах күүкн: 

- Наар! – гинә. 

Энүг соңссн күн болһн: 

- Наар! — гитхә. 

Ундасжасн күн ирәд, әмн-җирһлин ус өнгәр автха! 


Чилгч 


18 Эн дегтрин әәлдхлин үгмүд сонссн күн болһнд би герчлжә- 
нәв. Эн үгмүдт үлү юм күн немхлэ, Бурхн терүг цаажад, эн 
дегтрт бичэтэ долан аюл илгэх. ! Эн дегтрт бичгдсн ээлдхлин 
үгмүд күн хасхла, эн дегтрт эмн-жирїїлин модна темсэс идх зөв 
болн эрүн балһснд орх зөв Бурхн тер күүнәс булаһад авх. 2 Энүг 
герчлжэснь иигж келжэнэ: 

- Тиим! Удл уга ирхв. 

- Тиигтхә! Деед Эзн Исус ирит! 

21 Деед Эзн Исусин цаһан санан таднд цугтаднь күрттхэ! 

